
A  ki  tehetséges  és  fogékony  fiatal  magyar  a  múlt 
század  első  felében  sokat  járt  külföldön,  mind  ne- 
héz podgyászszal  jött  haza.  Hozott  benne  először 
is  jókora  mennyiségű  byroni  világfájdalmat  (annak 
a  kornak  ez  volt  az  erkölcsi  epidémiája).  Hozott 
aztán  mámoros  elragadtatást  a  nyugati  kultúra  gaz- 
dagságától és  szépségeitől ;  keserű  szégyent  az  itt- 
honi elmaradottság  miatt ;  haragos  türelmetlenséget 
a  hazai  intézmények  és  közállapotok  ellen,  a  me- 
lyeket a  nyugati  intézmények  fénye  a  kelleténél  is 
sötétebbnek  mutatott ;  izgató  vágyat  az  egész  ma- 
gyar éiet  megreformálására  és  egy  halom  mintát, 
a  melyek  szerint  ezt  a  reformot  meg  kell  csinálni. 
Idehaza  pedig  kissé  idegenül  néztek  rá,  mint  afféle 
européerre,  a  ki  itthoni  intézményeink  lényegét 
nem  érti,  a  hamisítatlan  magyar  szellemtől  elrugasz- 
kodott, a  kit  épen  azért  meg  lehet  hallgatni,  mert 
elvégre  mégis  csak  okosan  beszél,  egyet- mást  el 
kell  fogadni  jónak  abból,  a  nut  mond,  de  eszméiért 

lelkesedni,  őt  magát  vezérül  elfogadni  veszedelem- 
mel járó  dolog. 

Ilyesformán  állott  a  harminozas-negyvencs  évek 
magyar  életében  báró  Eötvös  József.  A  cselekvés 
vágyával  jött  haza ;  tehát  először  attól  kellett  meg- 
szabadulnia, a  mi  a  cselekvésben  megbéníthatta 
volna:  a  világfájdalomtól.  Hogy  ezt  kiküszöbölje 
magából,  megírta  25  éves  korában  (1838)  első  regé- 
nyét, a  J^arthauzi-t.  Ez  a  legtisztább  lyra,  a  mit 
valaha  írt;  egész  meséje,  a  milieu,  a  melyben  ez 
a  mese  lefolyik,  az  alakok,  a  kik  körül  bonyolódik, 
mind  csak  ürügy  benne,  hogy  az  Íróban  felgyülemlett 
beteges,  ifjúi  érzéseket  le  lehessen  csapolni.  Talán 
azért  hat  ma  is  legfrissebbül  Eötvös  összes  művei 
közül,  mert  a  költőknek  mindig  a  lírájuk  él  legtovább. 

Eötvös  életében  fordulatot  jelentő  életrajzi  étappe 
a  Karthauzi :  ettől  fogva  megszabadult  a  mélabútól 
s  teljes  erővel  belevethette  magát  kora  politikai 
mozgalmaiba.  Abból  a  politikus-tipusból  való  volt, 
a  mely  ma  már  jóformán  teljesen  kiveszett,  akkor 
azonban  Európaszerte  s  kivált  Francziaorsz ágban  és 
Angliában  javában  virágzott.  A  politikus,  a  ki  szabad 
idejében  tehetséggel  és  kedvvel  űzi  az  irodalmat 
is  s  ha  lehet,  szívesen  használja  fel  politikai  ozélok 
eszközéül.  Eötvös  első  sorban  politikai  publiczista 
volt,  a  ki  Széchenyi  után  a  legtöbb  eszmét  dobta 
bele  a  közéletbe,  jóformán  teljes,  minden  térre  ki- 
terjedő politikai  és  társadalmi  programot  dolgozott 
ki  s  azt  hirdette  szépirodalmi  műveiben  is.  Minden 
munkája,  még  verseinek  túlnyomó  része  is,  iránymű, 
valami  közéleti  tendentia  szolgálatában. 

Az  a  regénye,  melyet  e  kötetekben  kap  az  ol- 
vtsó,  Jl  falu  jegyzője,  hét  évvel  a  \arthauzi  után 
jelent  meg,  1845-ben.  Hogy  a  régi  vármegyét  állítja 
benne  boncz asztalra,  mint  minden  magyar  politikai 
és  társadalmi  baj  eredendő  okát,  azt  tudja  min- 
denki. Ezen  a  körön  belül  aztán  szóba  kerül  az  ő 
s  elvbarátai,  az  ú.  n.  centralisták  egész  munka- 
programmja  :  a  jobbágyság,  a  választási  visszaélések, 
a  börtönügy,  iskolaügy,  a  közbiztonság,  a  zsidók 
emancipatiója  és  még  egy  sereg  fontos  és  kevésbbé 
fontos,  de  akkor  egyformán  égetőn  aktuális  ügy.  Ma 
ezek  mind  antiquált  dolgok,  jól-rosszul  megoldot- 
tuk valamennyit  s  nem  égeti  a  körműnket  egyikük 
sem.  A  falu  jegyzője  tendentiabeli  tartalma,  mely 
megjelenésekor  roppantul  izgatta  az  embereket, 
lelkes  híveket  és  haragos  ellenfeleket  szerzett 
Eötvösnek  s  a  melynek  kedvéért  ő  a  regényt  írta, 
közömbös  a  mai  olvasónak.  És  a  regény  mégis 
érdekes  nekünk  ma  is.  Érdekes,  pedig  jól  látjuk  kom- 
poziczióbeli  ingadozásait  s  mindig  érezzük,  hogy 
alakjai  csaknem  kivétel  nélkül  önkényesen  konstruált 
marionettek,  melyek  létüket  csupán  az  író  tenden- 
tiájának  köszönhetik  s  melyeket  az  író  tetszése  sze- 
rint rángat  ide-oda.  Nem  emberileg  megalkotott 
lények,  hanem  merő  figurák  az  író  gondolatainak 
illusztrálására.  Az  egyik  a  vármegyei  urak  családi 
politikáját  jelenti,  a  másik  a  vármegyei  közigaz- 
gatás atrocitásait,  a  harmadik  a  választási  vissza- 
éléseket, a  negyedik  a  közügyekben  való  léha 
könnyelműséget,  az  ötödik  a  jobbágyság  emberte- 
len szenvedéseit,  a  hatodik  a  nemes  és  nem  nemes 

ember  közti  különbség  igazságtalanságát  —  és  így 
tovább.  Az  egy  Vándori,  a  rousseaui  szellemű  pap 
nem  jelent  politikát:  ő  Eötvöst  magát  jelenti,  a  mi 
benne  a  Karthauzi  forrongó  gyötrelmei  után  le- 
higgadt. Ha  ezekből  a  Rétiekből,  Nyúzókból,  Ten- 
gelyiekből és  Violákból  kivonom  azt,  a  mi  bennük 
tendentia,  alig  marad  belőlük  egyéb,  mint  a  ruhájuk. 
Mi  érdekel  tehát  mégis  a  regényben,  a  melynek 
nyelvén  is  folyton  megérezzük  az  avatag  hervadt- 
ságot ?  Miért  tudjuk  alakjának  sorsát  mégis  rokon- 
szenvező figyelemmel  kisérni  mindvégig?  Először 
is  azért  a  lendületért,  a  melylyel  az  író  a  maga 
egész  egyéniségét,  erős  meggyőződését  és  igazában 
való  hitét  beleviszi  művébe.  Ott  látjuk  mindig  a 
regény  mögött  Eötvöst,  a  ki  igazat  mond,  mert 
föltétlenül  érzi  annak  az  igazságát,  a  mit  mond. 
Az  író  szelleme  él  ma  is,  nem  avult  el  s  össze- 
tartja a  regény  széthulladozó  elemeit.  Önmagából 
alkotta  meg  a  regényt,  a  maga  lelkének  ideáljait, 
a  maga  életének  tartalmát  vetítette  ki  bele.  Ezért  a 
regény  a  maga  egészében  egységesen,  következe- 
tesen van  concipiálva  és  kifejlesztve  s  folyton  fen- 
tartja  a  kontaktus  érzését  az  olvasó  és  az  író  kö- 
zött. Nem  Nyúzó  vagy  Macskaházy,  nem  is  Ten- 
gelyi és  Viola  érdekel,  hanem  Eötvös  gondolatai- 
nak az  az  eleme,  a  melyet  ők  jelentenek.  Az  író 
önmagát  nyilatkoztatja  ki  bennük  előttem.  Ettől 
az  alakok  is  reliefet,  tehát  életet  is  kapnak.  Vér 
lüktet  a  marionettekben  ;  az  író  szíve  vére.  Még 
inkább  életet,  igazságot  kapnak  a  jelenetek.  Ezek- 
kel szemben    odaállít    minket  az  író  a  maga  pers- 

pektivájába  s  abból  nézve  eleveneknek,  igazaknak 
látjuk  őket.  Távlatból  nézve  az  actióban  levő  em- 
bereknek csak  a  legkirívóbb  vonásait  veszszük  észre 
s  mindjárt  valószinűbbeknck  tűnnek  fel  az  író  ön- 
kénye szerint  mintázott  alakok  és  beleillenek  az 
egész  jelenet  elevenségébe.  Nemcsak  kortörténeti 
ismereteink  segítségével,  hanem  szemünkkel,  köz- 
vetlenül is  látjuk,  hogy  ezek  a  jelenetek,  ha  nem 
történtek  is  meg,  de  megtörténhettek  volna.  Ezzel 
pedig  az  író  megnyert  a  maga  igazának,  a  maga 
szemével  láttatja  velünk  a  regényt.  Tehát  elérte 
azt,  a  mi  az  írónak  czélja  s  hatásának  alapfeltétele : 
•  suggestiót.  Mellékes,  hogy  politikailag  vagy  psy- 
chologiailag  igaza  van-e,  fődolog,  hogy  a  maga 
hitét,  a  maga  igazáról  való  érzését  át  tudja  vinni 
belénk  is. 

Szóval  a  tulajdonképeni  hatást  mégis  csak  a  mű- 
vész eszközeivel  éri  el.  S  írói  az  az  ügyesség  is, 
a  melylycl  alakjait  fel  tudja  ruházni  a  külső  való- 
szerűség színével,  a  mely  pillanatokra  csaknem  tel- 
jesen el  tudja  feledtetni  belső  valószinűtlenségüket. 
Látási  illúziót  kelt  velük,  szemléletessé  tudja  őket 
tenni:  velük  kapcsolatban  egy  csomó  ismerős  kép- 
zetet kelt  életre  bennünk,  a  melyek  révén  ismerő- 
sökké válnak  az  alakok  s  a  jelenetek  is.  A  magyar 
földből  nőttek  ki,  a  magyar  traditióból  s  a  magyar 
kulturállapotból,  mindenki  fölfedezi  bennük,  tudva 
vagy  tudatlanul,  azokat  a  vonásokat,  a  melyek  isme- 
rősek, a  melyeket  nem  egyszer  látott  maga  előtt 
az  életben.  Az  egész  regény  a  magyar  földből  nőtt 
ki,  ilyet  nem  írhatott  más,  csak  magyar  író. 


Hogy  a  regény  hatását  ezek  a  tagadhatatlanul 
benne  meglevő  írói  vonások  adják  meg,  azt  bizo- 
nyítja az  is,  hogy  Jí  falu  jegyzője  külföldön,  kivált 
Angliában  is  hatást  tett,  merőben  írói  tulajdonságai 
révén,  mert  hiszen  politikai  tartalma  idegen  földön 
teljesen  érdektelen  volt.  Hiányai  a  műforma,  az 
irány-regény  tipikus  hiányai,  olyan  természetűek, 
hogy  kiküszöbölésükkel  alig  lehet  irány-regényt  el- 
képzelni. Erényei  igazi  írói  erények;  az  író  lelke 
szólal  meg  bennük,  a  mely  Eötvösben   lakozott. 

Nagyjában  ugyanezek  a  kritikai  szempontok  álla- 
nak harmadik  regényére  is,  a  Magyarország  1^14- 
ben  czímű  történeti  regényre  (1847.).  •^^  '*  irány- 
regény,  a  jobbágyság  felszabadításáért  küzd.  A  ten- 
dentia  azonban  nem  olyan  kirívó  benne,  nyilván 
azért,  mert  concentrálva  van  egy  gondolatra  s 
mert  a  történelem  rekonstruálásának  nehézségei  is 
erősebb  önfegyelmczésre  szorították  az  írót.  Ezért 
emberei  emberibbek,  nem  annyira  s  nem  mind  a 
politikai  czélzatból  táplálkoznak.  Ebben  a  regény- 
ben jutott  Eötvös  legközelebb  az  írói  tárgyilagos- 
sághoz. A  romantikus  történeti  regény  módszereivel 
van  csinálva,  melyek  ma  már  avultaknak  tetszenek, 
de  a  Walter  Scott — Jósika-féle  történeti  regény 
kosztüm  és  kulissza-stiluához  képest  jelentékeny 
haladást  jelent  a  történelem  lelkének  megelevcní- 
tésc  irányában. 

Eötvös  utolsó  regénye,  a  J^ővérek  (>857.),  már 
nem  jelent  semmi  tekintetben  haladást.  Az  erkölcsi 
és  paedagogiai  didaktikus  czélzat  tűlhatalmasodik 
benne  és  elfojtja  az  irodalmi  tartalmat.  Ezzel  a  re- 

genynyel  búcsúzott  el  Eötvös  az  irodalomtól  s 
azontúl  egészen  a  politikának  és  főleg  a  kultúr- 
politikának szentelte  minden  erejét. 

Ha  most  meg  akarjuk  állapítani  Eötvös  írói  mun- 
kásságának summáját,  ezt  találjuk :  adott  három 
regényt  és  néhány  költeményt,  a  melyek  még  ma 
is  élnek,  érdekelnek,  gyönyörködtetnek.  Adott  egy 
állambölcseleti  könyvet  (Jí  XIX.  század  uralkodó 
eszméi),  mely  nemcsak  a  maga  kora  európai  irodal- 
mának egyik  legkiválóbb  műve  a  maga  nemében, 
hanem  ma  is  mély  tanulságok  forrása.  A  magyar 
regényírást  ő  emelte  európai  színvonalra;  ő  volt 
az  első  magyar  író,  a  kit  nemcsak  nemzete  hallga- 
tott meg,  hanem  mondhatni  egész  Európa;  csak- 
nem minden  művelt  nemzetben  voltak  s  vannak 
olvasói.  A  politikában  az  elsők  egyike  s  minden- 
esetre a  legnagyobb  hatású  volt  azok  között,  a 
kik  a  politika  központi  problémájául  a  társadalmi 
politikát  tűzték  ki.  Nemes  lendületű  humanista 
volt,  a  legjobb  szívek  és  legszebb  elmék  egyike 
a  magyar  fajból. 

Vannak  a  n\egkülönböztetésnck  sokféle  nemei.  Az 
eledelek,  melyekkel  az  emberek  testöket  táplálják,  alig 
különböznek  annyira,  mint  azon  tárgyak,  melyekben 
hiúságuk  kielégítést  keres  ;  s  ha  azon  dolgokat  tekintjük, 
melyek  által  egyesek  magokat  a  közönség  fölébe  emelve 
gondolják,  bámulhatnánk,  ha  nem  jutna  eszünkbe, 
hogy  rákok,  csigák  s  más  ehhez  hasonló  tárgyak, 
melyek  mintegy  természetes  undort  gerjesztenek, 
mégis  a  legfinomabb  eledeleknek  tartatnak,  noha  két- 
ségen kivül  csak  a  legnagyobb  éhség  birhatá  az  első 
embert  arra,  hogy  azokat  megízlelje.  Pedig  ki  tagad- 
hatja, hogy  a  mi  hiúságunk  kielégítését  illeti,  művelt 
országokban  mindig  ily  szükség  uralkodik,  a  megtisz- 
teltetés után  vágyók  tömege  minden  arányon  kívül 
felülmúlván  azon  megtiszteltetések  számát,  melyekben 
részesülhetnek.  —  A  dolgoknak  ezen  állásában  a  ter- 
mészet főjótéteményci  k*zé  tartozik,  hogy  miként  testi 
táplálékra  nézve  nem  az  eledelek  egy  nemére  szo- 
rítá  az  embert,  úgy  hiúságát  olykép  alkotta,  hogy  az 
kielégítését  a-  legkülönbözőbb  tárgyakban  találhassa. 
Való,  vannak  emberek,  kiket  anyagi  eledelekre  nézve 
tisztán  húsevő  állatoknak  mondhatnánk,  s  a  hiúsági 
étvágyban  ezekkel  azokat  hasonlítjuk  össze,  kiknek 
nem  is  megtiszteltetés,  mi  vagy  egyszerre,  vagy  éven- 
ként ennyit  s  ennyit  nem  jövedelmez  ;  mások  ellenben 
ártatlan  növény-emésztők,  s  alig  élnek  egyébbel,  mint 
zöldséggel  ;  nyájas,  jámbor  teremtések,  érdemesek, 
hogy  eg>'  sorba  állíttassanak  azokkal,  kiket  egy  ártatlan 
czím,  jel  vagy  taps  egekig  emel.  De  csak  jöjjön  a  szük- 
ség ideje,  a    hus-    és   növényemésztő,  az,  ki  jövedcl- 

mező,  vagy  ki  csak  szépen  hangzó  megtiszteltetést 
kíván,  nem  lesznek  válogatók,  hanem  egyenlő  hévvel 
fognak  nyúlni  mindenhez,  mihez  férhetnek;  s  a  ter- 
mészet a  hiúságnak  gyomraink  felett  még  azon  nagy 
elsőséget  adná,  hogy  ez  utóbbi,  ha  sokáig  koplaltunk 
vagy  szerfelett  jóllaktunk,  emésztésre  alkalmatlanná 
válik,  mire  a  másiknál  alig  találunk  példát. 

Mi  magyarok  e  tekintetben  a  mívelt  nemzet  nevét 
minden  szomszédainknál  talán  inkább  érdemeljük,  s 
alig  ismerek  hazát,  hol  a  megtiszteltetésnek  annyi,  s 
meg  kell  vallani,  oly  olcsó  nemei  léteznek,  mint  nálunk. 
Ha  hallgatok  is  azon  számos  élvezetekről,  melyeket 
csak  maga  a  népszerűség  nyújt,  az  egyszerű  helyes- 
léstől a  szűnni  nem  akaró  éljen  kiáltásokon  keresztül 
egészen  a  fáklyás  zenéig  (melyekre  nézve  rosszul 
világított  városainkban  csak  a  ritkaságot  sajnálhatjuk, 
miért  a  rendes  világítást  velők  nem  pótolhatjuk  még) 
hány  fokozat,  s  mégis  mennyi  gyönyör  mindenikben  I 
Mily  ellenállhatlan  hatalom,  mely  tettre  vagy  legalább 
szólásra  lelkesít,  (a  magyat  kocsisok  némely  vidékek- 
ben szólításnak  nevezik,  ha  lovaikat  tettlegesen  meg- 
verik, miért  ne  nevezhetnők  mi  a  megzavart  súly- 
egyen helyreállítására  tettnek,  ha  csak  szólunk),  s 
mégis  mily  olcsóság  ennyi  haszon  mellett!  Soha  a 
népszerűségnek  nagy  eszköze  ily  kiterjedésben  s  ennyi 
ügyességgel,  mint  hazánkban,  nem  használtatott  fel. 
Mi  más  nemzeteknél  a  legnagyobb  fényűzésnek  tar- 
tatik,  mire  csak  a  természettől  leggazdagabban  meg- 
ajándékozottak számolhatnak,  az  nálunk  mindennapi 
kenyérré  vált,  s  Pyrrhus  követei,  kik  elbámultak, 
midőn  a  római  senatust  látva,  mintegy  királyok  gyüle- 
kezetében gondolák  magokat,  mit  mondanának,  ha 
tapasztalnák,  hogy  országunk  határai  közt  a  népszerűek- 
nek egy  egész  népét  birjuk,  kik  közül  a  népszerű- 
ségben egyik  a  másikat  fölülmúlja,  a  nélkül,  hogy 
közülök  a  legnagyobb  rész  valaha  azon  veszélybe 
jöhetne,  hogy  Arisiidesként  polgártársai  által  a  miatt 
küldessék  számkivetésbe,  mert  mindenkitől   a    legcré- 


nyesebbnek  tartatik.  Tudja  mindenki,  nem  vagyok  túlzó 
magasztalója  honi  állapotainknak,  sőt  olyakat  is  mond- 
tam már  életemben,  mik  által  az  Isten  földi  szavával 
—  mi  alatt,  mint  tudva  van,  a  nép  szava  értetik  — 
ellentétbe  jöttem,  noha  ildomos  férfinak  ez  Isten  sza- 
vát is  csak  magyarázni  kellene ;  de  Magyarországnak 
f elsőbbségét  e  tekintetben  nem  tartom  kevésbbé  tagad- 
hatatlannak annál,  melylyel  Anglia  a  pamutszövetek- 
ben bir,  s  mely  szinte  nem  a  kelme  minőségében, 
hanem  az  ár  csekélységében  fekszik. 

Mutasson  nekem  valaki  országot,  hol  a  népszerűség 
kevesebbe  kerülne.  Máshol  egész  éltedet  kell  hazád- 
nak szentelned,  sőt  néha  meg  kell  halnod.  Testedet, 
véredet  kivánjíSk,  hogy  érettök  nagy  nevet  cserélhess 
be.  Nálunk,  ha  a  marhahús  tizenkét  krajczárba  kerül 
s  indítványt  tészsz,  hogy  tíz  krajczárra  szállíttassék  le, 
elérheted  e  czélt.  Ez  az,  miáltal,  mint  Angliában 
a  penny-kiadások  által  a  tudomány,  nálunk  a  dicsőség 
mindenki  által  megszerezhetővé  válik,  s  minek  azt 
köszönhetjük,  hogy  a  népszerűség,  mely  a  világ  min- 
den részeiben,  mint  tudva  van,  könnyen  aristokratiá- 
hoz  vezet,  nálunk  a  legdemokratikusabb  institutióknak 
egyike.  A  közvélemény  annyit  karol  fel,  hogy  közöt- 
tük senki  magát  e  miatt  a  többiek  lenézésére  feljo- 
gosítva nem  érezheti  s  mégis  mindenik  azon  üdvös 
korlátok  között  tartatik,  melyeket  a  népszerűség  más- 
hol csak  egyeseknek  állít ;  pedig  tudva  van,  mennyire 
üdvösek  e  korlátok  s  mily  áthághatatlanok.  Valamint 
sok  férfi,  a  szentirás  azon  parancsára  nézve,  hogy  a 
nő  urának  szót  fogadjon,  eretnekségben  él,  csakhogy 
házi  csendjét  feltartsa,  úgy  azok,  kik  népszerűséggel 
birnak,  többnyire  ez  akaratos  kedves  irányában  való 
papucs-kormány  alatt  élnek,  csakhogy  az  ingatag, 
melytől  megválniok  nem  lehet,  más  bálványt  ne  válasz- 
szon   magának. 

De  ha  a  népszerűségről  —  bármennyire  közönséges 
nálunk  a  megtiszteltetésnek  ezen  neme  —  hallgatok 
IS,  nem  bir-e  hazánk  a  táblabírói  institutióban  szám- 


nélküli  hiúságok  kielégítésérc  oJy  eszközt,  minővel 
Európa  népei  közt  egy  sem  büszkélkedhctik.  E  nem 
szűnő  forrása  megtiszteltetésünknek,  ez  eleven  példája 
az  evangélium  öt  cipója-  s  hét  halának,  melyből 
ezerek  jóllaknak,  s  a  helyett,  hogy  az  eleség  fogyna, 
mindig  többel  kináltatnak ;  az  emberi  észnek  e  bámu- 
latos találmánya,  mely  által  mindenikünk  ötvenkétszer 
felhághat  ugyanazon  egy  lépcsőn  s  mindig  azon  meg- 
győződéssel, hogy  most  ismét  magasabban  áll,  s  min- 
denikünk legalább  valami  czímre  tehet  szert,  —  Magyar- 
országot megtiszteltetés  tekintetében  irigyelhető  hely- 
zetbe állitja,  s  ha  ehhez  még  azon  számos  küldött- 
ségeket adjuk,  meíyekhez  annyi  megyében  többnél 
több  tagok  neveztetnek ;  annyi  casinót  s  egyéb  egye- 
sületet, melyek  mindenikénél  ismét  számos  választ- 
mányi tag  szükséges,  kiknek  mindenike  kineveztetése 
által  különösen  megtisztelve  érezheti  magát :  nem 
tagadhatni,  hogy  e  világon  alig  találunk  helyet,  hol 
az  egyes  polgár  annyi  kitüntetésre,  vagy  —  mi 
ugyanaz  —  annyi  különböző  hivatalra  számo'hatna, 
mint  nálunk. 

Olvasóim  talán  kérdeni  fogják:  miért  irom  mind- 
ezt ?  Mire  nem  mondhatok  mást,  mint  hogy  azért 
teszem,  hogy  tudtokra  adjam,  miszerint  az  öreg  Kis- 
laky,  ki  a  megyét  soká  mint  alispán  szolgálta,  ez 
érdemeiért  a  tiszaréti  járás  rögtönitélő  törvényszéke 
elnökének  neveztetett  ki,  s  mert  olvasóim  nem  ér- 
tenék, miért  fogadta  el  a  szelid  öreg  kegyetlen  hiva- 
talát, ha  őket  azon  általános  szokásra  nem  figyel- 
meztetem, mely  szerint  minden  ember,  ki  az  alispán- 
ságon keresztül  ment,  hivatalra  vágyódik,  s  ha  más 
nincs,  még  a  statárium  elnökségét  is  örömmel  elfo- 
gadja, főkép  ha  az,  mint  a  kislaki  járás  vérbirósága 
eddig,  azon  kellemetes  magyar  hivatalok  közé  tarto- 
zik, melyeket  viselve  mindig  mondhatjuk,  hogy  nekünk 
is  valami  s  pedig  fontos  dolgunk  van  a  nélkül,  hogy 
valaha  fáradoznunk  kellene. 

Kislakon,  hová  Viola  elfogatásának  hite  másnap  vir- 


rtdóra  eljutott,  —  mert  Nyúzó  a  tiszttartót  hivatalos 
levélben  kérte,  hogy  a  rögtönitéló  törvényszék  elfoga- 
dására s  a  rab  órzése  s  kivégezésérc  szükséges  elő- 
készületeket tegye  meg,  —  rendkívüli  mozgást  talá- 
lunk. A  vastag  tiszttartó,  ki  máskor  annyira  távol  vala 
minden  túlbuzgóságtól,  hogy  a  szomszédok  nem  egy- 
szer mondák,  miként  csak  azért  tartatik  Kislakon, 
hogy  a  sőrék  magoknak  rajta  példát  vehessenek,  — 
ma  jókor  reggel  felhúzta  legszebb  ezüst  gombokkal 
fölékesített  köntösét,  s  fel  s  alá  járva  udvarán,  fiatal 
ispánjával  s  öreg  béresével  tanácskozott,  ki,  mint 
faragó,  a  szükséges  akasztófa  elkészítését  magára  vál- 
lalta. —  Aztán  csak  hogy  minden  commoditás  meg- 
legyen, —  monda  az  elsőhöz  fordulva  —  s  főkép  az 
akasztófára  vigyázzon  kend,  —  szóla  folytatólag  a 
másikhoz  —  szedje  össze  eszét,  hogy  jó  magas  s  főkép 
erős  legyen.  Az  urakról  gondoskodva  van,  —  szólt 
ismét  megfordulva  az  ispánhoz,  —  maga  csak  arra 
vigyázzon,  hogy  a  pandúrok  s  cselédek  is  megkapják 
a  magokét.  Kend  czöveket  ver  be  itt  a  fészer  alatt 
jó  erősen,  oda  kötjük  ;  és  a  béresek  ma  ne  menjenek 
szántani,  egy  kis  példa  nekik  sem  árt;  a  vizipuskát 
készen  kell  tartani.  —  S  így  tovább,  míg  az  érdemes 
tiszttartó  elfáradva  megállt  s  homloka  izzadságát  tö- 
rölve, felsóhajtott :  Ej  be  sok  dolga  van  az  ember- 
nek! —  mire  két  társa,  helybenhagyólag  intve  fejével, 
szinte  felsóhajtott. 

De  még  nagyobb  zavart  okozott  e  hir  magában 
Kislaky  házában.  —  Az  érdemes  tiszttartó  fáradott, 
azt  nem  lehet  tagadni,  sőt  annyi  szorgalmat  tanusíta, 
hogy  ki  őt  ma  látá,  szinte  sajnálta,  hogy  a  faluban 
nem  tartatik  naponként  egy-egy  statárium,  mi  által  ő 
a  polgári  társaság  igen  munkás  tagjává  válhatnék ; 
azonban  mind  e  fáradságot  személyes  fontosságának 
érzete  bőven  pótolá.  Rá  nézve  e  nappal  uj  epocha 
nyilt,  mely  szerint  éveit  ezután  szintúgy  számíthatná, 
mint  eddig  a  nagy  jégesőtől.  Szegény  Kislakyné  mind- 
ezzel  nem    vígasztala    magát,    s    midőn    tiszttartójától 


először  hallá,  hogy  a  törvényszék  házában  fog  Össze- 
ülni s  Viola  tulajdon  határán  akasztatik  fel,  kétségbe- 
esve csapta  Össze  kezét,  mimha  házát  nagy  szeren- 
csétlenség érte  volna.  —  De  hát  minek  jőnek  épen 
hozzánk  ?  —  monda  a  legnagyobb  fölgerjedésben,  — ■ 
nem  elég  nagy-e  a  vármegye,  hogy  épen  itt  szemem 
előtt  kell  felakasztani  zsiványaikat? 

—  Nagysád  elfelejti,  —  válaszolt  a  tiszttartó,  ki  a 
határnak  ily  módoni  megtiszteltetését  sokért  nem  adta 
volna,  —  hogy  a  teins  úr,  mint  a  vármegyének  volt 
igen  érdemes  alispána,  a  tiszaréti  járásban  a  rögtön- 
itélő törvényszék  elnökének  neveztetett  ki.  Már  az 
igaz,  hogy  a  törvényszék  más  helyen  is  összeülhetett 
volna,  azonban  az  illendőség  úgy  kívánta,  hogy  a  töb- 
biek inkább  elnökük  házához  jöjjenek,  mi  reá  nézve 
legkisebb  alkalmatlansággal  jár.  Nagysád  látja,  csak 
megtiszteltetés  és  — 

—  Köszönöm  a  gratiát,  —  vága  közbe  földesasz- 
szonya  —  ha  itt  akasztják  fel,  nem  merek  kimenni 
házamból. 

—  Nagysád  tévedésben  van,  —  jegyzé  meg  a  vastag 
tiszt,  —  sőt  á  közbátorság  igen  nevekedni  fog  ily 
példa  által.  Magam  is  tudok  hasonló  esetet,  pár  év 
előtt  történt  a  szomszéd  vármegyében.  Két  egész 
esztendeig  egymást  érték  lopás  és  gyújtogatás ;  arra 
felakasztanak  kettőt,  pedig  az  egyik  nem  is  tartozott 
a  zsiványokhoz  s  egészen  ártatlan  volt,  s  attól  a  pilla- 
nattól fogva  a  gonosztettek  megszűntek.  Csak  akasz- 
szanak  fel  ezúttal  egyet,  oly  nyugodtan  fogunk  élni, 
mint  a  mennyországban. 

—  De  hisz  minket  a  zsiványok  most  sem  bántot- 
tak —  monda  Kislakyné. 

—  Igen,  —  válaszolt  a  tiszttartó  —  de  csak  látná 
nagysád  a  gulyás  számadását,  a  mit  megettek,  felér 
egy  becsületes  rablással. 

—  Inkább  ették  volna  meg  esztendei  termésemet, 
mint  hogy  tulajdon  határomon  egész  esztendőn  át 
felakasztott    embert    kellessék    látnom.    —    S  ezzel  a 


jámbor  háziasszony  kiment,  hogy  vendégeinek  elfo- 
gadására mindent  elkészítsen ;  míg  a  tiszttartó  nem 
bámulhatva  eléggé  asszonyának  rendkivüli  szeszélyét, 
mely  szerint  akasztott  zsiványtól  inkább  fél,  mint  ha 
az  elevenen  járna  körül  határán,  minden  elébbi  pa- 
rancsolatait még  egyszer  ismételé  s  fel  s  alá  járva 
folyosóján,  pipával  várta  a  rabot  vagy  a  teins  törvény- 
széket —  a  melyik  éppen  elébb  érkezik ;  míg  a  kapu 
előtt  a  falu  lakóinak  nagy  része  ácsorogva  vára  a  tör- 
ténendő dolgokat. 

Kislak  csak  egy  magyar  mérföldnyi  távolságra  van 
Szt.-Vilmoshoz,  s  Nyúzó  rabjával  s  esküdtjével,  ki  hirt 
véve  hivatalos  társát  fölkereste,  az  elsők,  kik  a  szo- 
morú dráma  személyei  közül  Kislakon  megjelennek. 
Valamivel  később  érkezett  meg  Macskaházy,  ki  elébb 
még  Tiszaréten  volt,  s  wégrc  két  kocsin  a  házi  úr  s 
a  birák,  kik  Porvárról  jöttek. 

Az  első  hintóban  Kislaky  báró  Sóskutyval,  a  másik- 
ban Zátonyi  táblabiró  s  Völgyesy  al ügyész  ültek,  ez 
utolsó,  valamint  hivatalában,  úgy  a  helyre  nézve,  mely 
neki  a  kocsiban  jutott,  mindent  elborító  szomszéda 
mellett,  csak  tiszteletbeli  helyzetet  látszék  elfoglalni. 
A  főügyész  elébb  maga  akart  eljőni,  részint  azonban, 
mert  azon  ritka  főügyészek  közé  tartozott,  kik  minden- 
nemű polgári  eljárást,  mint  például  tagosítás  s  úrbéri 
rendezéseket,  hol  az  adózó  nép  védelmével  bízatnak 
meg,  magoknak  tartván  fel,  alattvalóikat  inkább  a  bün- 
tető tárgyakkal  bízzák  meg ;  részint,  mert  a  törvény- 
széknek jegyzőre  van  szüksége  s  maga  c  hivatalt  el- 
vállalni nem  akarta,  az  ifjú  Völgyesyt  küldé  maga 
helyett,  ki  csak  most  neveztetvén  ki,  e  tisztet  öröm- 
mel fogadta  el,  s  elég  készültséggel  birt,  hogy  szük- 
ség esetében  a  többieket  törvényes  tanácsával  segítse. 
—  Azon  számos  okok  között,  melyek  a  többség  kor- 
mánya mellett  szólnak,  ritkán  említett,  de  azért  nem 
kis  fontosságú  az,  hogy  hol  valamely  tárgyról  egyenlő 
joggal  többen  határoznak,  c  többség  majdnem  mindig 
egynek  vezérletét  követi,  míg  hol  a  dolognak  eldön- 


8 

tése  csak  egyre  bízatik,  ez  sokszor  több  tanácsadó- 
hoz folyamodik,  s  így  ép  ott,  hol  legtöbb  egységet 
várhatnánk,  közönségesen  legkevesebbet  találunk ;  s  ki 
hazánk  közdolgaiban  járatos,  főkép  a  törvényszékekre 
nézve  meg  fogja  vallani,  hogy  többségeink  c  tulaj- 
donnal kitünőleg  birván,  mindennek  a  lehetőségig 
czélszerű  elintézését  nem  is  gátolja  egyéb,  mint  hogy 
többségeink  tanácsadók  helyett  néha  kegyenczeket 
választanak  magoknak,  s  azokat,  mi  kegyénekekkel 
mindenütt  történik,  sokszor  változtatják. 

Völgyesy  külsejében  nem  vala  semmi,  mi  a  nézőre 
kellemes  hatást  tehetett  volna.  Alacsony  gyenge  ter- 
mete, kissé  púpos  háta  s  a  halvány  beteges  arc7, 
melynek  vonásait  himlőhelyek  ferdítek  el,  azon  fiatal 
emberek  sorába  helyezek  őt,  kik,  ha  vagyonuk  nincs, 
még  arra  sem  formálhatnak  igényeket,  hogy  csak  csi- 
nosaknak tartassanak ;  azonban  míveltségc  s  főkép  azon 
szerénység,  melylyel  tudományát  inkább  elrejté,  mint 
mások  előtt  fitogtatá,  azon  ritka  emberek  közé  helyezé 
őt,  kiket  majdnem  mindenki  dicsér,  mert  bennök  oly 
tulajdont,  melyet  irigyelhetne,  nem  lát.  Porváron  csak- 
nem általános  vala  a  vélemény,  hogy  Völgyesy  kedves 
ember,  mindamellett  —  mi  alatt  mindenki  púpos  hátát 
érté  —  s  az  öreg  Kislaky,  ki  megtudván,  hogy  Viola 
elfogatott  s  hogy  elítélésénél  neki  kell  elnökölni,  talán 
nejénél  is  inkább  megijedt,  nem  örült  kevesebbé,  mint 
a  báró  s  a  vastag  táblabíró,  midőn  hallak,  hogy  jegy- 
zőül a  fiatal  alügyészt  vihetik  magokkal.  Az  első,  mert 
a  jegyzőnek  szép  törvényes  ismeretei  vannak,  a  másik, 
mert  órákig  hallgatni,  a  harmadik,  mert  igen  jól  tarok- 
kozni tud. 

Midőn  e  társaság  Kislaky  házához  ért.  Nyúzó  s 
Macskaházy  már  a  tornáczon  vártak,  s  az  utolsó  nem 
kis  megelégedéssel  dörzsölé  kezeit,  midőn  a  törvény- 
szék tagjait  látva,  meggyőződött,  hogy  közöttök  egy 
sincs,  kinek  túlzó  philanthropiájától   félnie  lehetne. 

A  háziasszony,  ki  a  kocsikat  hallva  szintén  a  tor- 
nácízra  jött,  vendégeit  a  lehető  legnagyobb  nyájasság- 


ga)  reggelire  hivá  meg,  mi  azonban  Macskaházynak 
azon  igen  alapos  észrevételére,  hogy  az  idő  már 
közel  jár  tizenegy  órához,  s  hogy  miután  a  napok 
rövidek,  sietniök  kell,  ha  valamit  végezni  akarnak  — 
elmellőztetett. 

—  Hiszen  ma  már  úgy  sem  végezhetünk  —  jegyzé 
meg  Kislaky  szerényen. 

—  Ugyan  kérem  domine  spectabilis,  miért  ne?  — 
kérdé  a  vastag  táblabíró.  Méltóztassék  meggondolni, 
míg  a  delinquens  exequálva  nincs,  a  slatarialis  sedriá- 
nak  együtt  kell  maradni,  s  nálam  holnap  vetnek  s 
krumplit  szednek,  okvetlenül  haza  kell   mennem. 

—  Persze,  pessze,  —  monda  Sóskuty,  —  minek 
az  a  sok  huzás-vonás,  rögtönitélő  törvényszékre  kül- 
dettünk ki,  nekünk  rögtön  kell  ítélnünk,  ebben  fekszik 
főkötelességünk.  A  delinquens  megvan,  mi  is  öten 
vagyunk  itt ;  öcsém  uram  —  tévé  hozzá  Völgyesyhez 
fordulva  —  szokott  ügyessége  szerint  az  Ítéletet  fél 
fertály  óra  alatt  felteszi  s  azzal  punctum.  Isten  ment- 
sen meg,  —  folytat á  uriasan  meghajtva  magát  a  házi- 
asszony előtt  —  hogy  nagysádnak  soká  alkalmatlan- 
kodjunk. 

—  Semmi  alkalmatlanság  —  monda  emez  szokott 
szívességével  -  de  hisz  talán  ezt  a  szegény  embert 
csak  nem  fogják  felakasztani  ? 

—  Dehogy  nem,  édes  nagysám,  —  monda  a  tábla- 
bíró nevetve  mintha  már  függne;  tizenöt  statárium- 
nál voltam  életemben  s  mindig  felakasztottunk  valakit. 
Az  egész  vármegyében  nincs  senkinek  több  praxisa, 
mint  nekem. 

Ezelőtt  egy  órával  Violának  neje  s  gyermekei  vol- 
tak Kislakynál,  mert  a  rabbal,  mielőtt  a  törvényszék 
előtt  megjelent,  a  főbíró  parancsa  szerint  senkinek 
szólni  nem  lehetett.  A  jószívű  asszony  a  szerencsét- 
leneknek külön  szobát  adatott,  s  megindulva  a  sze- 
gény nő  könyörgésén,  megígéré,  hogy  hacsak  lehet, 
férjének  életét  meg  fogja  menteni.  Az  elhatározott 
mód,  melyen    Zátonyi    szólt,    egyszerre  Icvcré  rcmé- 

nyelt,  s  csak  azt  jegyzé  meg,    hogy  Viola  talán  nem 
oly  vétkes,  mint  azt  sokan  gondolják. 

—  Kérem  alássan  nagysám  —  válaszolt  Sőskuty 
szokott  udvariassággal  —  oly  vétkes  vagy  nem  oly 
vétkes,  az  nekünk  tökéletesen  mindegy ;  a  kérdés  csak 
az,  a  ki  élőnkbe  állíttatott,  zsivány-e  vagy  nem  ?  Száz 
embert  ölt-e  meg  vagy  egyet  sem,  egy  milliót  rablott 
vagy  tíz  krajczárt,  ahhoz  semmi  közünk ;  csak  azt 
kérdjük,  zsivány-e  és  hogy'  fogták  meg  ?  ha  fegyver- 
rel s  ellentállva  —  függ. 

—  De  kérem  méltsádat,  —  monda  Kislakyné  me- 
legebben, —  egy  pár  garasért  embert  csak  nem  lehet 
felakasztani  ? 

—  Lehet  bizony  —  vága  közbe  a  táblabíró  méltó- 
sággal, —  egy  pár  petákért,  ha  az  eset  máskép  sta- 
tárium alá  való.  Magam  is  jelen  voltam  párszor,  mikor 
az,  kit  felakasztottunk,  három  heti  rabságra  nem  ítél- 
tetett volna  talán,  ha  rendes  törvényszék  elébe  kerül, 
s  azért  mégis  lógott. 

—  Én  csak  gyenge,  tudatlan  asszony  vagyok,  — 
monda  a  háziasszony  mindinkább  lelkesedve  —  de 
azért,  ha  én    ott    vagyok,  az  még  sem   történt  volna. 

—  Elhiszem,  —  válaszolt  Sóskuty,  ki  elvből  s  meg- 
szokásból, hol  asszonynak  valami  szépet  mondhatott, 
soha  az  alkalmat  nem  mulasztá  el ;  —  nagysád  csupa 
kegyesség,  csupa  angyali  gratia;  de  lám,  mi  férfiak 
vagyunk  s  egészen  más,  hozzánk  ily  engedékenység 
nem  illik.  A  teins  vármegye  azért  küldött  ki,  hogy 
példát  állítsunk  fel,  nekünk  e  szép  bizodalomnak  meg 
kell  felelnünk. 

—  Kérem  alássan,  —  szólt  most  Macskaházy,  ki 
már  régen  türelmetlenségének  jeleit  adá  —  fogjunk 
hozzá,  az  idő  múlik. 

—  Igazság,  —  monda  Kislaky,  ki  addig  majd  fele- 
ségére, majd  táblabíró  társaira  tekintve,  a  lenagyobb 
zavarban  melegíté  kezeit  a  kályhánál  —  még  tanúkat 
is  kell  kihallgatnunk,  és  — 

—  A  tanúkkal  nem  sok  bajunk  lesz  —  szólt  Nyúzó,  — 


minden  világos.  Ha  úgy  tetszik,  a  tiszttartó  házá- 
ban minden  készen  van,  ebédig  kétszer  is  túleshetünk 
rajta. 

—  Hisz  ^ola  tízszer  megérdemlettc,  hogy  felakasz- 
tassék  —  monda  Macskaházy  már  az  ajtó  felé  indulva. 

—  Az  majd  a  vallomásból  fog  kitűnni,  —  szólt  egy 
szép  férfi-hang,  melyre  valamennyien  Völgyesy  felé 
fordultak,  —  meghallgatás  nélkül  előre  ítéletet  sen- 
kire kimondani  nem  szabad. 

—  Ez  az  ember  nekem  nem  tetszik  —  suttogott 
Macskaházy,  ki  e  szavakra  szintén  megfordult.  Nyúzó 
fülébe.  Kislakyné,  ki  a  kis  fiatal  embert  eddig  alig 
vévé  észre,  midőn  szavát,  melynek  a  természet  azon 
szépséget  adá,  melyet  testétől  megtagadott,  hallá, 
barátságos  tekintetet  vete  reá.  —  Igazsága  van,  — 
monda  nyájasan  —  ne  ítéljünk  senki  felett,  kit  meg 
nem  hallgatánk.  A  teins  úr  bizonyosan  irgalmas  lesz 
e  szerencsétlen  ember  iránt. 

—  Nem  vagyok  táblabíró  —  válaszolt  az  ifjú,  — 
nincs  szavam  —  s  ezzel  Völgyesy  meghajtva  magát, 
a  többiekkel  elment,  s  Kislakyné  férjével,  ki  egy  pár 
perezre  visszamaradt,  maga  maradt. 

—  Gondold  meg  Bálint,  —  szólt  az  asszony,  fér- 
jét érzékenyen  kezénél  fogva,  —  ha  mind  nem  egyez- 
nek meg,  halálos  Ítéletet  kimondani  nem  lehet.  Ha 
emberhalál  történik,  minden  egyesnek  lelkiismeretén 
fekszik. 

—  Hisz  lelkem,  —  válaszolt  a  férj  sóhajtva,  —  ha 
tőlem  függ,  hacsak  lehet,  én  bizony  nem  kívánom 
senkinek  vesztét ;  de  — 

—  Tudom  öregem,  —  monda  az  asszony  —  tel- 
jesítsd kötelességedet ;  de  gondold  meg,  egy  ember 
élete  nem  oly  valami,  mit  ismét  visszaadhatsz  ;  légy 
inkább  kegyesebb. 

—  Hacsak  lehet,  lelkem,  bizonyosan. 

—  Még  egyet,  monda  a  jószívű  nő  a  már  távozó- 
hoz, —  ha  a  nélkül,  hogy  kötelességedet  sértenéd,  a 
szegény  ember    feleségét  s  gyermekeit  hozzá  ereszt- 


heted,    engedd    meg,    hogy  legalább  e  pár  órát  még 
együtt  tölthessék. 

—  Mihelyt  a  törvényszék  megengedi,  —  monda 
az  öreg,  ki  alig  nyomhatá  el  könyeit ;  s  ezzel  sóhaj- 
tozva s  nem  egyszer  átkozva  a  pillanatot,  melyben  e 
törvényszéki  elnökséget  elfogadá,  indult  a  többiek 
után  a  tiszttartói  lak  felé. 

Itt  a  törvényszék  elfogadására  már  minden  el  vala 
készítve.  A  kapu  előtt  vasvillás  béresek  s  parasztok 
lökdösék  vissza  az  oda  tolongó  népet,  melynek  na- 
gyobb része,  mint  ily  alkalomnál  közönségesen,  asz- 
szonyokból  állt.  A  fészerben,  melynek  egyik  oldalán 
ekék  s  boronák  halomra  hordattak.  Viola  czövekhez 
kikötve  hajdúk  s  pandúrok  között  vára  ítéletét.  A  folyosón 
Czifra  s  Üveges  Jancsi,  kik  tanúknak  berendeltettck 
s  a  másik  oldalon  Liptákné  és  a  tiszaréti  kovács,  kik 
önként  jöttek,  álltak,  s  midőn  a  törvényszék  tagjai 
a  mélyen  hajlongó  tiszttartó  által  a  tanácskozásra  ké- 
szített szobába  vezettettek  s  az  ajtó  utánok  be- 
záratott, az  ünnepélyes  csend,  mely  e  sokaság  között 
egyszerre    támadt,  mutatá  a  pillanat  fontosságát. 

—  Isten  könyörüljön  rajta,  —  monda  Liptákné  sut- 
togva a  kovácshoz,  —  nekem  nincs  reménységem. 

—  Bizony  nekem  sincs,  —  szóla  a  másik,  —  csak 
azt  sajnálom,  hogy  azt  a  kettőt  ott  nem  akasztják  fel 
inkább  helyette.  —  S  ki  e  pillanatban  Czifrára  s  a 
zsidóra  nézett,  alig  tehetett  volna  mást,  mint  oszta- 
kozni  véleményében ;  legalább  az  előbbi,  —  kinek  e 
pillanatban  talán  eszébe  jutott,  mi  közel  állt  többször 
ahhoz,  hogy  hasonló  sorsra  jusson,  —  nyugtalanul 
körültekintve,  mélyen  arczára  vont  kalapjával  épen 
nem  látszott  olyannak,  minőnek  a  jólelkű  tanút  magunk- 
nak képzelni  szoktuk. 

—  Szeretném  tudni,  ki  íogja  felakasztani,  —  szólt 
egy  vén  asszony  szomszédjához,  ki  minden  erőlkö- 
dése mellett  a  villás  embereken  keresztül  nem  tör- 
hetett, —  csak  ügyes  ember  lenne,  hogy  a  szegény 
nyomorult  ne  szenvedjen    sokáig.  Azt  mondják,  ha  a 

hóhér  nem  érti  mesterségét,  az  ember  felakasztva  egy 
napig  is  elél. 

—  Igazán  komám,  —  felelt  emez,  ki  azalatt  előbbre 
fészkelődve  nyert  jobb  állását  egy  béresnek  lökése 
által  ismét  elveszte,  —  hát  én  csak  azt  hiszem,  hogy 
valami  czigány  fogja  felakasztani.  Talán  a  vic^ispán 
czigánya,  látja  kend,  ott  jár.  Ni,  hogy  néz,  bizonyo- 
san az  lesz,  szinte  félek  tőle. 

—  Ne  beszélj  oly  bolondokat  Verus,  —  szóla  közbe 
egy  öregebb  ember,  ki  az  előbbiek  mellett  állt,  — 
Peti  Violának  testi-lelki  barátja,  most  is  ő  hozta  gye- 
rekeit Tiszarétről,  s  nem  láttátok  elébb,  mily  barát- 
ságosan szólt  feleségével?  Ha  ő  lenne  a  hóhér,  YioJáné 
csak  nem  szólna  így  vele ;  azt  még  te  sem  tetted 
volna,  mikor  boldogult  férjed  élt.  Neked  nem  volt 
hóhérra  szükség,  úgy-e  bár,  te  magad  kínoztad  agyon. 

—  Már  hogy'  beszélhet  kend  ilyeneket,  —  monda 
az  özvegy  hangosan,  —  mikor  utolsó  betegségében 
doctort  is  hivattam  neki. 

—  Igen,  —  monda  a  másik  asszony  —  de  ki  fogja 
felakasztani  hát? 

—  Mit  tudom  én,   —   válaszolt  a  férfi. 

—  Czigánynak  kell  lenni,  —  )cgyzé  meg  a  kisbiró 
felesége,  ki  férjének  minden  pártolása  mellett  a  házba 
még  sem  juthatott  be.  —  János  pandúr,  sógorasszo- 
nyom keresztkomájának  testvéröcscse,  azt  mondta, 
hogy  akasztani  mindig  czigánynak  kell,  ha  mást  nem 
találnak,  a  ki  jószántából  teszi,  contributió  fejébe 
kényszerítik  rá. 

—  Talán  nem  is  akasztják  fel,  —  monda  az  első 
asszony. 

—  Magam  is  jobban  szeretném,  —  válaszolá  a 
férfi,  —  mert  ha  a  határon  akasztják,  tudja  komám, 
egész  esztendeig  szél  lesz. 

—  Talán  gratiát  kap,  —  jegyzé  meg  egy  vastag 
fiatal  asszony,  ki  az  egész  beszélgetést  figyelemmel 
hallgatá  s  nagyokat  sóhajtozott  a  szorongatások  között. 

—  Gratiát,  —  monda  a  férfi  —  igen  majd  gratiát ; 

a  hol  azok  oda  benn  egyszer  összeültek,  várhatsz  reá. 
Statáriuni  van. 

—  Hát  mi  az  a  statárium?  —  kérdezd  az  asszony. 

—  Mi  ?  Hát  a  statárium  csak  az,  hogy  az  urak 
összeülnek  s  azután  egyet  felakasztanak.  Ennek  úgy 
kell  lenni. 

—  De  hátha  nem  akasztja  fel  senki  ?  —  kérdezé 
ez  kiváncsian  tovább. 

—  Hej  be  ostobán  kérdez  kend  —  felelt  amaz,  — 
arra,  hogy  valaki  felakasztassa  magát,  az  embert  fogni 
kell  ;  de  mikor  hallotta  valaki,  hogy  olyan,  a  ki  mást 
felakaszszon,  nem  találkozott. 

—  Igen,  de  ha  mégis  megtörténnék?  —  kérdezé 
a  kis  asszony  tovább. 

—  Mit  tudom  én  . . .  akkor  az  urak  magok  akasz- 
tanák fel,  vagy  talán  önmagokat  aggatnák  fel  az  ajtó 
küszöbéhez  csupa  szomorúságokban,  hogy  mást  nem 
akaszthatnak. 

A  kapu  előtt  ehhez  hasonló  beszélgetések  folytak, 
s  az  ácsorgó  sokaság,  mely  faluhelyen,  mint  városban, 
soha  helyzetével  nem  elégszik  meg  inkább,  mintha 
fal  előtt  állhat,  mely  megett  valami  történik,  élénk 
figyelemmel  követett  minden  mozdulatot.  Minden,  mi 
a  házban  s  körülötte  történt,  midőn  a  tanúk  a  szo- 
bába hivattak  s  a  rab  a  törvényszék  elébe  vezettetett, 
mozgalmat  s  számtalan  kérdést  és  észrevételt  idézett 
elé:  látták-e  Violát?  s  milyen  halovány?  s  hogy  hosszú 
haja  lenyíratott  stb.  A  törvényszék  azalatt  rég  meg- 
kezdette ülését. 

A  táblabirák  szokás  szerint  megeskettettek,  a  rögtön- 
itélő biróság  szabályai  felolvastattak,  s  Nyúzó,  ki 
szintén  a  táblabirák  között  fogott  helyt,  Írásban  be- 
adá  jelentését.  Azonban  ha  már  a  szabályok  felol- 
vasásánál Völgyesy  magaviselete,  ki  az  egész  hosszú 
szabályokat  lassan  s  a  mennyire  csak  lehetett,  értel- 
mesen olvasá  fel,  igen  különös  vala,  s  ha  Nyúzó  nem 
kissé  neheztelt,  midőn  az  unalmas  felolvasás  alatt  szom- 
szédjával beszélni  akarva,  a  fiatal   ügyész  által  intetett. 

miként  a  szabályok  felolvasása  azért  kívántatik,  hogy 
meghallgassák,  s  ha  Zátonyi  már  akkor  sajnálkozva 
figyelmezteté  Sóskutyt,  hogy  denique  e  fiatal  ember- 
nek praxisa  nincs,  máskép  tudná,  hogy  e  felolvasás 
csak  épen  formadolog,  s  hogy  életrevaló  jegyző  azt 
négy  peroz  alatt,  minden  pontnak  csak  kezdetét  ol- 
vasva, elvégezheti ;  milyen  volt  az  egész  törvényszék- 
nek csudálkozása  s  haragja,  midőn  a  főbíró  jelentését 
felolvasva,  már  a  rabért  akart  küldeni  s  egyszerre 
Völgyesy  azon  állítással  lépett  fel,  hogy  e  jelentésből 
Viola  esetét  olyannak,  mely  rögtönítélő  törvényszék 
elébe  való,  nem  tarthatja. 

—  Mit,  nem  e  törvényszék  elébe  való?  —  szólt 
Nyúzó  elbámulva  —  és  Völgyesy  úr  azt  nekem 
mondja,  a  megye  legidősebb  főbirájának?  Már  ez 
mégis  sokl 

—  A  tekintetes  úr  igen  hibázik  —  szólt  az  előbbi 
nyugodtan,  —  ha  ebben  részemről  csak  a  legkisebb 
sértési  szándékot  keresi,  de  — 

—  Sértési  szándékot?  —  vágott  közbe  Nyúzó,  — 
nem  sértési  szándékot,  valóságos  sértést  keresek  benne 
s  azzal  vége.  Nézze  csak  a  tcins  törvényszék  —  foly- 
tatá  a  többiekhez  fordulva,  midőn  a  szabályokat,  me- 
lyek az  asztalon  feküdtek,  felkapá  —  itt  a  hatodik 
szakasz  nyolczadik  pontjában  mi  áll :  Az  összegyűlt 
bíróságnak  a  történet  tökéletes  leírása  előterjesztendő, 
melyben  a  rabnak  vétke,  kereszt-  és  vezetékneve, 
betűkkel  nem  számokkal  kiírandó  életkora  stb.  stb.,  — 
és  hát  jelentésemben  nem  foglaltatik-e  a  történet 
tökéletes  leírása,  nincs-e  itt  a  vétek,  a  kereszt-  és 
vezetéknév,  s  a  rabnak  kora,  pedig  nem  számokkal, 
hanem  nézze  tekintetes  elnök  úr  —  betűkkel  kiírva. 
És  én  hát  nem  tudnék  tökéletes  jelentést  készíteni, 
én  nem  volnék  képes  valakinek  életkorát  betűkben 
kiírni  ?  Kérem  alássan  ez  vexa,  valóságos  vexa,  én 
inkább  elmegyek,  mint  hogy  így  bánjanak  velem. 

Az  elnöknek  s  a  táblabiráknak  közbeszólása  az  ér- 
demes tisztviselő  felindulását    lecsillapiták    ugyan  egy 

kissé,  ha  azonban  e  szenvedélyesség  arra  vala  számítva, 
hogy  Völgyesyt,  ki  az  egész  megyében  mindig  a  leg- 
szerényebb fiatal  embernek  tartatott,  további  szólástól 
elijeszsze,  a  számítás  nem  mutatkozott  helyesnek. 
A  fiatal  ügyész,  mihelyt  szóhoz  jöhetett,  nyugodtan  csak 
azt  jegyzé  meg,  hogy  tekintetes  Nyúzó  úr  stilistikus 
készültségén  épen  nem  kétkedik,  de  hogy  e  jelen  leírás- 
ból, mely  kétségen  kívül  hiteles,  nem  tűnik  ki,  hogy  a 
rab  folytonos  üldözésben  fogattatott  cl,  mi  minden 
rögtönítéletnck  egyik  főkelléke. 

—  Nem  folytonos  üldözés  —  monda  Nyúzó  alig  mér- 
sékelhetve mérgét ;  —  fejére  díj  van  téve,  egy  évnél 
tovább  kergetjük  a  megye  egyik  végéről  a  másikra,  s 
még  a  folytonos  üldözést  is  tagadja. 

—  Igazság  domine  spectabilis,  —  monda  Zátonyi  mo- 
solyogva, —  ez  ugyan  rossz  argumentum  volt ;  denique 
a  fiatalság  ...  de  most  vezettessük  be  a  rabot. 

—  És  én  még  egyszer  mondom,  —  folytatá  mindig 
nyugodtan  Völgyesy  —  a  folytonos  üldözés  e  jelen- 
tésből nem  tűnik  ki.  Violának  utolsó  vétkes  tette  a 
tiszaréti  jegyzőnél  tett  háztörés,  s  e  tett  óta  az  üldö- 
zés nem  folytattatott  szakadatlanul. 

—  Már  ha  nem  statarialis  eset,  —  monda  Kislaky 
örömmel  megragadva  mindent,  mi  által  kellemetlen 
hivatalától  szabadulhatott  —  utasítsuk  a  rabot  a  rendes 
törvényszék  elébe  .  .  .  úgy  is  — 

—  Az  Istenért,  kérem  a  teins  urat,  ne  hagyja  ma- 
gát confundáltatni,  hallatlan  scandalum  volna,  ha  Violát 
a  rendes  törvényszék  elébe  utasítjuk.  Ha  ez  történik, 
fogadni  merek,  a  megye  mindjárt  elvesztené  statáriu- 
mát, minek  is  volna  neki,  ha  még  ily  esetben  sem 
tudja  használni. 

—  A  teins  jegyző  úr  mintha  megfeledkeznék  arról  — 
monda  Macskaházy  szokott  éles  hangján,  —  hogy  a 
rögtönítélő  törvényszékek  egyenesen  haramják  és  zsi- 
ványok ellen  rendeltetvék,  s  hogy  mihelyt  ezeknek  vala- 
melyike üldözése  alatt  fegyveresen  ellentáll,  e  törvény- 
szék illetőségéről  szó  sem  lehet. 

—  Épen  nem  feledkeztem  meg  erről  --  válaszolt 
Völgyesy,  —  de  miként  sul  ki  ezen  jelentésből,  hogy 
Viola  csakugyan  haramja? 

—  Miből  sül  ki?!  —  monda  Záhonyi  összecsapva 
kezét,  —  hát  nem  áll-c  a  jelentésben  világosan,  hogy 
Viola  ismert  zsivány  s  haramja? 

—  Kérem  alássan,  —  vágott  közbe  most  Sóskuty,  ki 
az  egcsz  vita  alatt  észrevételeit  halkan  csak  Kiflakyval 
közié  —  én  ateins  úrnak  mindjárt  megfogom  mag^'arázni, 
még  fiatal  s  nem  veheti  rossz  néven  senki,  hogy  tapasz- 
talása nincs,  ilyeneket  az  ember  nem  tanulhat  köny- 
vekből. Itt  az  utasításban  igen  sok  áll,  kit  kell  zsivány- 
nak nevezni,  de  ez  mind  nem  practicus  dolog.  Zsivány 
csak  az  széles  Magyarországban,  a  kit  zsiványnak  mon- 
danak. Vox  populi  vox  Dei.  Ha  ilyent  megakarnak 
fogni  s  ellentáll,  statárium  elébe  kerül  s  felakasztják. 

—  Csak  azért,  mert  ellentállt?  —  monda  Völgyesy 
élesen. 

—  Csak  azért,  —  válaszolt  Sóskuty  méltósággal,  — 
ellentállni  a  törvénynek  nem  szabad  senkinek,  kivé- 
vén—  tcvé  hozzá  —  nemes  embernek  okkal-móddal. 

—  Nem  jöttünk  ide  disputálni,  —  szólt  végre  Zátonyi 
türelmetlenül,  —  Völgyesy  úrnak  voksa  úgy  sincs. 
Szavazzunk. 

—  Igen,   de  mégis,  —  monda  Kislaky. 

—  Mondom:  lucc  meridiana  clarius,  a  napnál  vilá- 
gosabb 1  —  kiáltá  Zátonyi,  —  a  dolog  világosan  s  tör- 
vény szerint  csak  élénkbe  tartozhatik.  Voksoljunk 

A  táblabírák  szavaztak.  Az  elnök  sóhajtva  kimondá, 
hogy  a  többség  véleménye  szerint  a  tárgy  a  rögtön- 
ítélő törvényszék  elébe  tartozik  s  a  tanúk  behivattak. 

Miután  olvasóim  a  viszonyt,  melyban  Czifra  és  a 
zsidó  egymáshoz  álltak,  ismerik,  ha  mondom,  hogy 
tanúbizonyságaik  tökéletesen  megeg)'eztek,  nem  fognak 
annyira  bámulni,  mint  én,  a  regényiró,  kinek  főfel- 
adata a  közönséget  meglepni,  azt  k'vánhatnám. 

—  Duo  testes  omni  exceptione  majores,  két  becsü- 
letes tanú  —  monda   Zátonyi,  midőn   a  tanúk  vissza- 

vonultak,     burnótszelenozéjét     körülnyújtva    —    nincs 
kétség. 

—  Igazság  —  sóhajta  Kislaky  —  Paciig  megesket- 
tük; mikor  a  zsidó  minden  átkát  elmondá  maga  felett, 
én  magam  elborzadtam,  lehetetlenség,  hogy  hazudott 
volna. 

Sóskuty,  kinek  mondásait  a  hely  szűke  miatt  min- 
dig csak  kivonatban  közölhetjük,  igen  szépen  értekezve 
az  eskü  szentségéről  s  főkép  Nathan  s  Abiran  kelle- 
metlen esetéről,  melyről  a  zsidó  esküvésben  említés 
tétetik,  megjegyzé,  hogy  mióta  Istenben  boldogult  fele- 
sége meghalt,  s  azon  három  consiliumban,  mely  felette 
tartatott,  valamennyi  orvos  azon  meggyőződést  monda 
ki,  hog^'  a  lehető  legczélszerűbb  módon  gyógyíttatik, 
soha  nagyobb  megegyezést  nem  látott,  mint  e  tanúsá- 
gok között. 

A  főbíró  egyet  köpve  örömében,  azt  meré  állítani, 
hogy  hosszú  birói  gyakorlata  alatt  soha  jobb  tanúk 
nem  fordultak  meg  előtte. 

—  Legyen  szabad  a  teins  úr  ezen  állításán  kissé 
kételkednem,  —  szól  a  Völgyesy,  ki  midőn  látá,  hogy 
Kislakyt  kivéve,  a  törvényszék  egyéb  tagjai  a  rabra 
bensejökben  kimondák  a  halálos  ítéletet,  még  mielőtt 
őt  meghallhatták,  feltévé  magában,  hogy  részéről  meg- 
mentésére is  mindent  elkövet.  —  Én  épen  e  bizony- 
ságok szokatlan  összhangzásában  látok  okot  arra,  hogy 
vigyázóbbak  legyünk.  Főkép  ha  a  tanúk  jellemét  tekin- 
tem, nekem  akaratlanul    összebeszélés  jut  eszembe. 

—  Ah,  amice,  a  mi  sok  az  sok,  —  monda  Zátonyi 
fejét  csóválva,  még  a  tanúk  megegyezésében  is  házsár- 
tOjkodásra  keresni   okot,  ez  hallatlan. 

—  Mikor  a  tanúk  ily  tökéletesen  megegyeznek,  — 
sóhajtott  Sóskuty,  —  de  minden  szóban,  minden  betű- 
ben megegyeznek,  összebeszélésről  szóimi  —  szörnyű- 
ség. Denique  prókátor. 

—  Mennyibe  ez  utolsó  szavak  sértésemre  valának 
talán  czélozva,  —  válaszolt  az  ifjú  ügyész,  szemeit 
Sóskutyra  függesztve,  oly  hangon,    melynek    hallásán 

amaz,  ki  épen  szomszédjának  valamit  súgni  akart,  el- 
hallgatott —  biztossá  tehetem  méltóságodat,  hogy 
czélja  el  nem  éretett.  A  prókátori  czim  a  legszebb  s 
legocsmányabb  lehet,  a  mint  az,  ki  viseli,  megérti 
valódi  hivatását,  vagy  nem.  Azonban,  mi  a  tanúkat 
illeti,  hogy  a  tárgyhoz  visszatérjek,  még  egyszer  figyel- 
messé teszem  a  tekintetes  törvényszéket,  hogy  azon 
rendkívüli  összhangzás,  mely  e  két,  legalább  is  gya- 
nús személynek  tanúsága  között  létezik,  bennem  azon 
meggyőződést  gerjeszti,  hogy    összebeszéltek. 

—  Csakugyan  azt  hiszi  Völgyesy  úr?  —  monda 
Kislaky  nyugtalanul,  —  úgy  talán   inkább  — 

—  Dehogy  hiszi,  —  monda  Macskaházy  mosoly- 
gásra kényszerítve  magát  —  nekünk  prókátoroknak 
mennyivel  rosszabb  az  ügy,  melyet  védelmezünk,  any- 
nyival  több  gyönyörűségünk  van,  ha  a  birákat  meg- 
akaszthatjuk. 

—  Teins  Macskaházy  úr  csalódik,  —  felelt  Völ- 
gyesy,—  a  tárgy,  mélyről  szólunk,  oly  fontos,  hogy  azt,  ki 
esze  fitogtatására  c  pillanatban  kedvet  találna,  csak  saj- 
nálni lehet.  De  mondja  maga  a  teins  úr  ...  .  Czifra  az 
egész  megye  által  ismert  gonosztevő,  zsivány  — 

—  Kérem  alássan  —  vága  közbe  Nyúzó,  Szent- 
vilmosi  János,  —  mert  a  tekintetes  törvényszéknek 
valakit  csúfnéven  hinni  nem  illik  —  jelenleg  becsü- 
letes ember,  hivatalosan  jelenthetem,  hogy  mióta  a 
megye  fogságából  megszabadult,  tökéletesen  megja- 
vulva. Viola  czimboráitól  elvált  s  hogy  az  előttünk  álló 
gonosztevő  elfogásában  is  nem  csekély  érdemet  szer- 
zett. 

—  Jól  van,  folytatá  Völgyesy  mindig  inkább  lelke- 
sedve védelme  közben,  —  engedjük  meg,  de  ezen 
Czifra  vagy  Szcntvilmosi  János,  vagy  bármiként  hív- 
ják, ki  jelenleg  becsületes  ember,  de  egész  életén  át 
zsivány  volt  s  napjainak  nagyobb  részét  a  megye  töm- 
löczében  tölte,  mit  vall  ?  Vallja  először,  hogy  Viola 
vele  rablási  szándékát  előre  közölte.  De  ha  mellőz- 
zük is,  mennyire  csudálatos,  hogy  ez  történhetett,  ha 


a  tanú  csakugyan  becsületes  kcresetmódhoz  fogva,  a 
rab  czimborája  lenni  megszűnt.  Vajon  hát  Szent- 
vilmosi  János,  ki  a  rablásról  előre  tudósíttatott,  ug\'an 
miért  nem  akadályoztatta  meg  azt? 

—  Igazság ;  csalódol  Nyúzó  barátom  —  monda 
Kislaky  —  ez  nem  lehet  becsületes  ember. 

Nyúzó  zavarodva  vakarta  fejét,  Völgyesy  tovább 
szólt.  —  A  második,  mit  a  tanví  vall,  az,  hogy  midőn 
a  rablás  éjtszakáján  Tiszarét  falujához  közelgett,  egy- 
szerre lövést  hallott  s  látta  Violát,  ki  puskával  mellette 
elszaladt.  De  miért  jött  a  tanú  Tiszarétre,  holott  mint 
monda,  a  többi  szi.-vilmosi  nemességgel  tisztujitáshoz 
készült?  miként  történt,  hogy  őt  Tiszaréten  senki  nem 
látta  ?  hogy,  a  mint  kérdésemre  monda,  be  se  ment 
a  faluba,  melyhez  oly  közel  volt,  s  hol  kétségén  kívül 
dolga  lehetett,  máskép  éjjel  Porvárról  ennyire  nem 
ment  volna. 

—  Gyanús,  igen  gyanús,  —  monda  Kislaky,  míg 
Zátonyi  egyet  szippantva  burnótszelenczéjéből,  meg- 
jegyzé,  hogy  a  dolgok  ezen  állásában  talán  Czifrát  sem 
ártana  vasra  veretni. 

—  De  hol  marad  akkor  a  két  jóielkű  tanú  ?  — 
szóla  Völgye^^y   diadalmasan. 

—  Igazság,  —  válaszolt  a  táblabíró  minden  zava- 
rodás  nélkül  —  a  Czifra  elleni  inquisitiót  el  kell  halasz- 
tani, most  tanúságára  szükségünk  van. 

—  De  ily  tanúságra  embert  csak  nem  fogunk  ha- 
lálra ítélni!?  —  monda  Völgyesy,  alig  titkolhatva  el 
belső  borzadását. 

—  A  teins  úrnak  nincs  voksa,  válaszolt  szárazon 
Zátonyi,  —  mi  majd  meglátjuk,  mit  teszünk  Most 
talán  a  rabért  küldhetnénk  —  folytatá,  Kislakyhoz  for- 
dulva. 

—  De  kérem  a  teins  törvényszéket,  —  szóla  ismét 
az  clébbi,  látva,  hogy  fáradozása  sikeretlen,  de  nem 
lankadva  azért,  —  ha  a  tanúk  minőségét  nem  vcsz- 
szük  is  tekintetbe,  ha  c  két  embert,  kiknek  egyike  a 
megye  fogházából   kikerült  gyanús  személy,  másika  egy 


ismeretlen  zsidó,  tökéletes  hitelességű  bizonyságok- 
nak tartjuk  is,  méltóztassék  figyelembe  venni,  hogy  e 
két  ember  nem  ugyanazon  tényeket  bizonyltja  s  így 
nem  tekintethetik  két  tanúnak. 

—  Két  ember  nem  két  tanú  ?  —  szóla  Zátonyi  — 
hallott-e  ilyet  a  világ! 

Sóskuty  ujjain  kezdé  bebizonyítani,  hogy  kettő 
csakugyan  kettő  s  nem  kevesebb,  s  Kislaky  maga  nem 
val&  egészen  tisztában  magával,  noha  Völgyesy  elég 
szorgalommal  igyckvék  bebizonyítani,  hogy  miután  a 
zsidó  s  Czifra  egészen  más  dolgokról  szólnak,  amaz 
a  rablásról  magáról,  ez  azokról,  mik  előtte  s  utánna 
történtek,  minden  egyes    tényről    csak  egy  tanú  szól. 

Sóskuty  ujjain  taián  tízszer  számolá  elő,  hogy  két- 
szer keítő  =  négy,  egyszer  kettő  pedig  kettő  s  nem 
egy ;  ez  okoskodás  táblabiráink  mathcmatikus  fejeire 
ellenállhatlan  hatást  gyakorolt;  s  a  jelenlevők  mind 
meg  valának  győződve,  hogy  a  fiatal  ügyvéd  óriási 
sophismát  mondott,  mely  ha  nem  ily  intelligentiájú 
társaság  előtt  mondatik  el,  a  birákat  tévutakra  vezet- 
heté. 

Macskaházy,  mihelyt  az  irányt,  melyet  a  tanács- 
kozások vevének,  észrevéve,  nem  győzé  eléggé  magasz- 
talni fiatal  collegáját,  ki  az  ördögöt  magát  fehérre 
tudná  mosni  prókátori  fogásaival.  Ez  ügye^  taktika 
által  Kislaky,  kire  Völgyesy  szavai  eddig  hatással 
voltak,  lassanként  elveszte  bizodalmát,  s  csak  ez  vala 
az,  mit  Macskaházy  kívánt,  a  többi  birákon  nem  volt 
oka  kétkedni. 

Völgyesy  érezte  e  helyzetet,  s  felsóhajtva  hallgatott, 
a  törvényszék  pedig  a  rabot  akará  maga  elébe  hozatni, 
midőn  a  hajdú,  ki  a  szoba  ajtaja  mellett  állt,  jelenté, 
hogy  még  két  tanú  van,  ki  meghallgattatni  kíván,  s  az 
elnök    engedelmével    Liptákné    vezettetett  a  szobába. 

Liptákné,  elhallgatva,  hogy  Violát  az  nap  Tiszaréten 
látá,  csak  az  iránt  adott  bizonyságot,  mikép  Viola 
Tengelyinek  annyi  köszönettel  tartozott,  hogy  róla  a 
rablást  feltenni  lehetetlen,   annyival   inkább,   minthogy 


Viola,  kivel  régi  ismeretségben  élt,  s  kinek  hitvese 
atyjaha  is,  neki,  Lipíáknénak,  két  héttel  elébb  maga 
mondta,  hogy  a  nótárius  írásait  cl  akarják  rabolni,  s 
hogy  tegye  figyelmessé. 

—  S  ugyan  kiről  beszélte,  hogy  az  írásokat  el  akar- 
ják rabolni  ?  —  kérdé  Nyúzó  gúnyosan. 

—  Nem  nevezte  meg,  csak  azt  mondta,  hogy  hatal- 
mas emberek. 

Itt  Macskaházy  mosolyra  erőlteté  magát.  —  Mese  — 
szóla  megvetőleg 

—  Olyan  igaz,  mint  hogy  én  itt  állok  teins  uram,  — 
monda  az  öreg  asszony,  felemelve  kezét  —  megeskü- 
szöm reá  s  nem  hazudnám,  ha  a  világ  kincseit  nyer- 
hetném vele. 

—  És  a  nótáriusnak  megmondta-e  kend,  a  mit  Viola 
üzent  ?  —  kérdé   ismét  a  főbíró. 

Liptákné  akadozott 

—  Csak  bátran  jó  asszony,  —  biztatá  Kíslaky  nyá- 
jasan, —  ne  féljen  semmit. 

—  Teins  uram,  megvallom,  —  szólt  Liptákné,  — 
ha  akarnék  is,  nem  tudnék  hazudni ;  csak  azért  nem 
mondtam  meg  az  öreg  Tengelyinek,  mert  házánál 
mondta,  s  féltem,  ha  a  nótárius  megtudja,  hogy  sze- 
gény Viola  házánál  megfordult,  meg  fog  haragudni,  s 
még  szegény  Zsuzsit  is  elküldi. 

Macskaházy  s  Nyúzó  mosolyogva  integettek  egy- 
másra. 

—  Más  mondani  valója  kendénk  nincs?  —  kérdé 
az  utóbbi.  Mire  az  asszony  kibocsáttatott. 

Az  utána  jövő  kovács  csak  azt  bizonyítá,  hogy  midőn 
a  lövés  hallására  a  jegyző  házához  szaladt  s  a  gyil- 
kost, ki  a  kapun  puskájával  épen  akkor  ugrott  keresz- 
tül, űzőbe  vette,  Czifrát  ismerte  meg  benne,  s  hogy 
meg  merne  esküdni  fejére,  hogy  az  nem  Viola,  hanem 
Czifra  volt. 

Miután  ez  kibocsáttatott,  s  a  két  tanúbizonyság 
röviden  leírva,  a  még  egyszer  behivottak  által  aláíra- 
tott, a  törvényszék  a  rabot    hozatá  fel  fészeréből. 


—  E  két  tanúbizonyság,  —  monda  a  várás  alatt 
Nyúzó,  —  mint  a  teins  törvényszék  látja,  ép  annyit  ér, 
hogy  vele  pipát  gyújthatunk.  Az  öreg  banya  Violával  kö- 
zel rokonságban  van,  s  így  mellette  bizonyságot  nem  te- 
het; a  tiszaréti  kovács  minden  este  részeg,  s  ily  állapotá- 
ban Violát   könnyen  Czifrának  nézheté. 

—  Igaz,  —  monda  Kislaky. 

—  Mindenesetre  e  tanúbizonyságok  is  érdemlenek 
tekintetet,  —  jegyzé  meg  Völgy esy  —  legalább  mi 
Czifra  —  vagy  mint  főbiró  úr  őt  nevezni  szereti  — 
Szcntvilmosi  úr  hitelességének  megítélését  illeti.  Száz 
eset  van  a  világon,  hol  az,  ki  valamely  gonosztettet 
elkövetett,  maga  mint  tanú  áll  elő  más  ellen. 

—  Ez  is  igaz,  —  monda  az  elnök. 

—  Tudják-e  mit?  —  monda  Zátonyi,  mint  kinek 
fején  egyszerre  nagyszerű  gondolat  villant  át,  —  akasz- 
tassuk fel   mind  a  kettőt. 

—  Mit  gondol,  amice,  —  válaszolt  Sóskuty,  míg 
Kislaky  s  Völgyesy  bámulva  fordultak  a  szólóhoz,  — 
hisz  a  másik  nem  áll   a  statárium  előtt. 

—  Ha  oda  állíttatik,  ott  áll,  —  vágott  közbe  a 
másik,  ki  a  rögtönzött  gondolatába  úgy  látszék  belé- 
szeretett. —  Magam  tudok  egy  esetet.  Egy  gonosz- 
tevő már  az  akasztófa  alatt  ráismert  valamely  czim- 
borájára,  ki  épen  arra  ment,  megmutatja  a  szolgabiró- 
nak,  ez  utána  küld.  A  gazember  szaladni  kezd,  végre 
utóiérik,  védelmezi  magát,  visszahozzák  s  oda  akaszt- 
ják mindjárt  a  másik  mellé,  s  mikor  a  szolgabíró  sta- 
tarialis  sedriához  visszajött,  azt  referálta,  hogy  egy 
helyett  kettőt  akasztatott  fel. 

Zátonyi  nevetett,  Völgyesy  ég  felé  emelé  szemeit. 

—  No,  de  lehetett  is  akkor  lárma,  —  monda  Sós- 
kuty, —  nem  szerettem  volna  a  főbiró  bőrében  lenni. 

—  Lárma  .  .  .  igen,  —  válaszolt  a  táblabíró  még 
mindig  mosolyogva,  —  egy  kis  lárma  volt,  nálunk 
minden  akasztófára  való  talál  protectiót ;  a  szolgabírót 
kiszidták,  azt  hiszem,  talán  cassálták  is  volna,  ha  nem  re- 
signál ;  egyéb  baj  nem  volt,  s  a  gazember  mégis  függött. 


—  Valóságos  gyilkolás,  —  monda  Völgyesy  — 
szörnyűség  I 

—  An\ice,  —  szólt  Zátonyi,  szánakozó  tekintetet 
vetve  az  ifjú  ügyészre  — denique  nincs  még  praxisa; 
tudok  én  statáriumokról  még  szebb  históriákat.  Egyéb- 
iránt nem  akarom  a  teins  törvényszékre  reá  kénysze- 
rjteni  véJcményemet,  csak  azt  mondom,  bizony  kár, 
ha  nem  akasztjuk  fel  mindkettőt.  De  itt  jön  a  rab. 

Most  az  ajtó  megnyilt  s  őreitől  körülfogva  Viola 
lépett  a  szobába. 

A  rabnak  belépte  az  egész  törvényszékre  észreve- 
hető hatást  tett.  Kislakynak  szivét  azon  könyörületes- 
ség tölte  el,  melyet  nagy  szerencsétlenség  látásán  min- 
den jobb  ember  érezni  szokott,  még  akkor  is,  ha  tel- 
jesen meggyőződött,  hogy  az  nem  érdemetlent  ért; 
Völgyesy,  ki  azok  után,  miket  eddig  látott  s  hallott, 
kedvező  ítéletet  alig  mert  reményleni,  borzadott  a 
gondolatnál,  hogy  ezen  ember,  kit  most  ép  egészség- 
ben lát  maga  mellett,  egy  pár  óra  múlva  az  éiők  sorá- 
ból kilép,  nem  mert  Isten  rendelé,  de  mert  ember- 
társai akarták,  mert  közöttök  nem  találkozott,  ki  az 
erény  azon  csiráinak,  melyek  e  kebelben  is  kétségen 
kívül  rejteznek,  kifejlődésére  időt  akarna  engedni. 
Macskaházy  látszó  nyugtalansággal  tekinte  maga  körül, 
midőn  a  lánczcsörgést  hallá,  s  Sóskutynak  arczán,  ki 
a  hires  zsiványt  nem  látta  még,  ép  annyi  kíváncsiság 
vala  kifejezve,  mint  Nyúzóén  káröröm,  midőn  az  el- 
ítélendő előttök  megjelent ;  csak  Zátonyi  kinálá  körül 
legnagyobb  nyugalommal  burnótszelenczéjét,  mintha  az 
egész  történetben  nem  lenne  semmi,  mi  őt  csak  távol- 
ról  is  érdekelné. 

—  Hát  végre  hurokra  kerültél,  te  drága  madár ;  — 
így  szakítá  félbe  a  csendet  Nyúzó,  a  rab  felé  for- 
dulva —  no,  most  kit  akasztunk  fel  ? 

Az  elnök  e  váratlan  kitörésre  bámuló  tekintetet 
vete  a  főbíróra.  Ez,  midőn  feléje  fordult,  nevetve 
folytatá :  —  A  teins  úr  nem  is  tudja,  mily  viszony- 
ban   állunk  mi  ketten    egymáshoz.    Viola  és   én    régi 

ismerősök  vagyunk.  Ugy-e  bár.  Viola?  --  tévé  hozzá, 
a  rabot  gúnyosan  megszólítva  —  régen  keressük  egy- 
mást, s  Viola  eskü  melleti  megígérte,  hogy  ha  kezébe 
kerülök,  felakasztat.     Ugy-e  bár? 

—  Az  nem  igaz  teins  uram,  —  szólt  a  rab,  s  mély 
férfias  hangja  szinte  jól  esett  a  főbiró  rikácsoló  sza- 
vai után,  —  ha  a  teins  úrnak  boszút  esküdtem,  tudja 
a  világ,  volt  okom  reá,  mert  csak  a  teins  úrnak  köszön- 
hetem, hogy  nem  mint  becsületes  ember  haltam  meg ; 
de  hogy    felakasztatom,  azt  nem    ígértem    meg  soha. 

—  Tudjuk,  tudjuk,  —  gúnyolódék  a  főbiró  —  most 
csupa  alázatosság,  de  csak  kerültem  volna  kezeid  közé, 
te  bizonyosan  megtartottad  volna  igeretedet.  Látod, 
mikor  hallottam,  hogy  nekem  azt  szántad,  akkor  én 
is  megesküdtem  reá,  hogy  ha  meg  te  kerülsz  az  én 
kezembe,  én  akasztatlak  fel.  Csupa  fogadás.  No,  és 
hát  most  kinek  volt  igaza? 

—  Hogy  végem  van,  azt  jól  tudom,  —  monda  Viola, 
sötét  szemét  a  főbíróra  szegezve,  —  rajtam  nem  segít 
senki,  én  halál  fia  vagyok,  de  a  teins  úr  nem  jól  teszi, 
hogy  szerencsétlen  emberrel  tréfát  űz. 

Völgyesy,  ki  az  egész  jelenet  alatt  alig  tudott  érzel- 
meinek parancsolni,  megindulásában  remegő  hangon, 
nehogy  a  rabtól  értessék,  deákul  figyelmezteté  a  tör- 
vényszéket, hogy  a  vádlott  s  a  birák  egyike  között 
halálos  ellenségeskedés  lévén,  más  bitótól  kelletik  gon- 
doskodni, mi  azonban  csak  annyiban  méltatott  fig>e- 
lemve,  hogy  Nyúzó  az  elnök  á'tal  eléggé  rossz  deák- 
ságban megintetett,  miként  hasonló  nem  ide  tartozó 
tréfákkal  hagyjon  fel.  Mire  azonnal  a  rabnak  valla- 
tása kezdetett  meg. 

Viola  nyugodtan  s  egyszerűen  felelt  az  egyes  kér- 
désekre ;  végre,  mintegy  megunva  ezen  eljárás  hosz- 
szúságát,  az  elnökhöz  fordulva  így  szólt :  —  Miaek 
e  hosszú  kérdezősködés?  Kár,  ha  a  teins  törvényszék 
velem  idejét  veszti ;  a  főbiró  úr  előre  mondta,  hogy 
fel  fognak  akasztani,  minek  fecsegjek  életeméit?  Meg- 
vallok  mindent,  akármi,  nekem    mindegy.    Higyjék  el 

c  tcins  urak,  ha  nem  volna  feleségem,  gyermekem, 
én  nem  vártam  volna  máig  s  magam  akasztottam  volna 
magamat  valamely    fára  az  erdőben. 

—  Hogy  vallhat  meg  kend  valamit,  —  szólt  Völ- 
gyesy  meghatva,  —  ha  nem  tudja,  miről  vádoltatik, 
lm  igazságos  birái  előtt  áll,  szóljon  úgy,  mint  Iste- 
néhez szólna,  nyiltan  s  igazán,  a  birószék  még  nem 
törte  el  a  pálozát  feje  fölört. 

—  Köszönöm  teins  uram  jó  indulatát,  —  monda  a 
rab  —  de  rajtam  nem  segít  senki.  Zsivány  vagyok, 
fegyveresen  fogtak  el,  reám  nem  vár  más,  mint  akasz- 
tófa, s  inkább  elébb,  mint  később.  Kíméljenek  meg  a 
kérdésekkel. 

—  Ha  makacsul  vallani  nem  akar,  —  monda  Macska- 
házy,  ki  a  dolgok  ezen  fordulatát  látva,  ismét  nyu- 
godtabb lőn  —  kényszeríteni  nem  lehet,  az  utasítás- 
ban világosan  kimondatik,  hogy  minden  erőszakos  val- 
latás ez  esetben  tilos.  Felolvassuk  a  kérdéseket  s  ha 
nem  felel,  úgy  veszszük,  mintha  minden  vádakat  el- 
ismerne. 

—  Igen,  de  ezen  embernek  —  szóla  Völgyesy  — 
elébb  tudnia  kell,  hogy  sorsa  nem  egyedül  Nyúzó  Pál 
főbiró  úrnak  akaratától  függ ;  hogy  a  teins  törvény- 
szék védelmét  szívesen  ki  fogja  hallgatni,  s  hogy  íté- 
letében nem  haragot  vagy  gyűlölséget,  hanem  a  tiszta 
igazságot  fogja  követni,  s  akkor  a  rab  talán  nem  fog 
hallgatásánál  makacsul  megmaradni.  Látja  kend,  — 
folytatá  Violához  fordulva,  —  élete  ezen  urak  kezé- 
ben van,  kik  érte  csak  Isten  előtt  fognak  számolni. 
Gondolja  meg,  ha  nem  szól,  számára  mentség  nincs 
a  világon,  gondoljon  feleségére,  gyermekeire,  s  mondja 
nyiltan,  nincs  semmi,  mit  védelmére  mondhatna? 

Kislakynak  szemei  nedvesedni  kezdenek ;  Macska- 
házy  mérges  tekintetet  vetett  a  szólóra.  Zátonyi  ásí- 
tozott. 

—  Én  nem  mondok  semmit  védelmemre,  —  vála- 
szolt a  rab. 

—  Gondolja  meg   jól,  —  sürgeté  Völgyesy,  szinte 

kérő  hangon,  —  lám  a  tcins  törvényszék  figyelembe 
fogja  venni  minden  szavut ;  hisz  ezek  az  urak  elég 
nehéz  kötelességet  teljesítenek,  s  nem  akarják  senki- 
nek halálát,  s  bizonyosan  csak  az  igazság  szerint  fog- 
nak ítélni.  Ha  van  mentsége,  adja  elő. 

—  Az  instructio  hatodik  részének  tizedik  szakasza 
szerint  a  rabot  ígéretekkel  vallomásra  biztatni  nem 
szabad,  —  szóla  közbe  Zátonyi,  legbölcsebb  kifeje- 
zésre szedve  össze  arczát  —  figyelmessé  teszem  tisz- 
telt jegyző  urunkat  erre. 

Völgyesy  a  nélkül,  hogy  e  szavakat  figyelemre  mél- 
tatná, még  egyszer  kére  a  rabot  mentsége  előadására. 
Kislaky  ismétlé  e  kérést. 

—  Tekintetes  uraim!  —  szólt  a  rab,  kit  a  részvét, 
melyet  Völgyesynél  észrevett,  látszólag  meghatott.  — 
Isten  áldja  meg  kegyességért,  hogy  rajtam  segíteni 
akarnának,  de  lássák,  mind  hasztalan.  Nem,  mintha 
semmi  sem  volna,  mit  mentségemre  mondhatok,  sőt 
ha  majdan  Istenem  előtt  meg  fogok  jelenni,  ott,  hol 
minden  tudva  van,  én  irgalmas  Ítéletet  várok ;  itt  a 
földön  számomra  nincs  mentség.  Lám,  teins  uram,  — 
tévé  kis  hallgatás  után  hozzá  —  ha  mondom,  hogy 
egykor  becsületes  ember  voltam,  mire  egész  Tiszarét 
helységét  hozhatom  tanúbizonyságul,  használ-e  az 
valamit?  ha  mondom,  hogy  nem  saját  akaratomból, 
hanem  kénytelenségből  lettem  zsiványnyá  ;  hogy  soha 
szegény  embert  nem  károsítottam,  s  uraktól  is  én 
magam  csak  épen  annyit  raboltam,  hogy  élhessek ; 
hogy  —  kivévén  midőn  magamat  védelmeztem  —  senkit 
soha  életemben  nem  bántottam :  kevésbbé  fogok-e 
büntettetni  ?  A  mit  czimboráim  tettek,  az  nekem  szá- 
míttatik be ;  én  zsivány  vagyok,  s  azzal   vége. 

—  Mindez  a  biró  ítéletére  nagy  befolyással  lehet, — 
monda  Völgyesy  —  hogy'  volt  az,  a  mit  kend 
mondott,  hogy  nem  saját  akaratából  lett    zsiványnyá? 

—  Kérdezze  a  teins  úr  a  főbírót,  —  monda,  tekin- 
tetet vetve  Nyúzóra,  mely  elől  ez  szemeit  elvoná  — 
ő  meg  fogja  mondani,    miért    lettem    zsiványnyá.  — 


S  ezzel  a  rab  fölgerjedésében  remegő  hanggal  elmondá 
első  gonosztettének  történetét. 

—  Mind  szórói-szóra  igaz,  —  sóhajta  Kislaky,  — 
Tiszarétre  jöttem  másnap  s  az  alispán  úr  maga 
beszélte. 

—  Nihil  ad  rem,  —  jegyzé  meg  Zátonyi.  —  Völ- 
gyesy  érzelmeit  nem  fogom  leirni. 

—  De  mit  használ  mindez  ?  —  folytatá  a  rab,  kinek 
halvány  arc2;ai  ez  elbeszélés  alatt  lángolni  kezdettek, 
s  kinek  keze  akaratlanul  ököllé  szorult  —  mit  ér,  ha 
mindezen  ocsmányságot,  mely  rajtam  elkövettetett, 
s  melynél  vérem,  ha  rá  gondolok,  újra  felforr,  elmon- 
dom, kevesebbé  zsivány  vagyok-e  azért  ?  később  fogok  e 
akasztófára  jutni  ?  El  kelletett  volna  tűrni  a  pálozáz- 
tatást,  megcsókolni  a  hóhérok  kezét,  vagy  épen  ott 
kelletett  volna  hagyni  feleségemet  vajúdásai  között, 
mikor  a  nagyságos  asszony  velem  Porvárra  akart  ko- 
csizni;  haszontalan  paraszt  létemre  hogy'  mertem  sze- 
retni feleségemet,  hogy'  merészeltem  ellentállni,  mikor 
a  szolgabíró  parancsolta,  hogy  lehúzzanak?  úgy-e  teins 
urak?  Bolond  létemre  azt  gondoltam  magamban,  hogy 
habár  paraszt  vagyok,  miután  kötelességemet  leszol- 
gáltam, ott  szabad  maradni  beteg  feleségemnél  nekem 
is ;  én  nem  gondoltam,  hogy  a  szegény  ember  kutya, 
kit  verhet  s  üldözhet,  a  kinek  tetszik;  itt  vagyok  teins 
urak,  akasszanak   fel. 

—  Meg  is  lesz,  —  monda  haragosan  Zátonyi,  ki 
minden  érzéketlensége  mellett  a  rab  végső  szavainak 
értelmét  tökéletesen  felfogá,  oly  keserű  volt  a  hang, 
melylyel  azok  kimondattak.  —  Vakmerő  ellenszegü- 
lésedért, melyet,  úgy  látszik,  még  most  sem  bántál  meg, 
két  halált  érdemelnél. 

—  Látja  a  teins  úr,  —  monda  Viola,  Völgyesyhcz 
fordulva,  ismét  nyugodtabban  —  hisz  mondtam,  em- 
berek előtt  nincs  semmi,  mit  mentségemre  felhozha- 
tok. De  még  egy  kérésem  van  a  teins  törvényszékhez. 

Macskaházy  látszó  nyugtalanságban  dörzsölé  kezeit. 
A  rab  folytatá :  —  Midőn  az  égő  kunyhóból  kijöttem 

hol  Rácz  ag)onlőtte  magát  s  nekem  sem  volt  többé 
maradásom,  bizonyos  irományokat  hoztam  ki  magam- 
mal, melyek  egy  nappal  előbb  a  tiszaréti  nótáriustól 
raboltattak  el. 

—  Tehát  a  lablást  elismered?  —  vága  közbe 
Zátonyi. 

—  Nem  ismerem  el,  Isten  látja  lelkemet,  hogy  a 
rablásban  ártatlan  vagyok,  —  válaszolt  a  zsivány,  kezét 
éghez  emelve,  —  de  ez  nem  tartozik  ide ;  cn  csak 
azt  mondom,  hogy  az  irások  nálam  voltak,  s  hogy  ki- 
hoztam magammal  a  kunyhóból;  s  ha  ez  a  rablásra 
nézve  bizonyságot  tesz  ellenem,  ám  legyen,  én  csak 
azt  mondom,  hogy  kihoztam  magammal. 

—  Mese  —  dörmögött  Nyúzó. 

—  Nem  mese,  teins  uram,  hanem  ♦iszta  igazság  í  — 
válaszolt  a  rab,  reáfüggesztve  szemeit.  —  Mikor  az 
égő  házból  kijöttem,  el  voltam  vakulva,  fegyver  nél- 
kül léptem  ki  s  csak  az  irísokat  tartottam  magam 
előtt.  Tisztán  éreztem,  hogy  valaki  a  csomót  kezem- 
ből kiragadta,  esküvést  tehetnék  rá.  Mindjárt  azután 
mai'amon  kívül  rogytam  a  földre,  s  mikor  magamhoz 
jöttem,  már  kötözve  a  pandúrok  s  parasztok  kezei 
között  találtam  magamai,  kik  Szt.-Vilmos  felé  hur- 
czoltak.  Mindjárt  kérdezősködtem  az  irások  felül, 
mert  Tengelyi  uraméi,  s  csak  azért  adtam  meg  ma- 
gamat, hogy  ezek  ne  égjenek  el  velem,  mert  a  nótá- 
riusnak nagy  szüksége  van  rajok  ;  de  a  többiek  mind 
csak  azt  mondták,  hogy  mikor  kijöttem,  senki  a  fő- 
bírón s  Macskaházy  úron  kívül  közelemben  nem  volt,  s 
a  főbíró  úr  egészen  eltagadja,  hogy  írásokat  hoztam 
volna  magammal.  Minden  alázatossággal  kérem  a 
tekintetes  törvényszéket,  méltóztassék  a  főbíró  úrnak 
megparancsolni,  hogy  az  írásokat  adja  által. 

—  Vigyen  el  engem  mindjárt  az  ördög,  —  szóla 
Nyúzó  haraggal,  —  ha  csak  egy   darab    írást    láttam. 

—  Teins  uram,  —  szóla  Viola  érzékenyen,  —  lám, 
kezében  vagyok,  szabadon  töltheti  rajtam  kedvét,  fel- 
akasztathat, mikor  tetszik  ;  de  az  írásokat    ne  tagadja 

cl.  Én  Tengelyi  uramnak  nagy  köszönettel  tartozom, 
feleségemet  s  gyermekemet  fogadta  fel  legnagyobb 
inségökben,  s  ezt  azzal  akartam  meghálálni,  hogy  ezen 
írásokat,  melyek  reá  nézve  fontosak,  visszaszerzem. 
Ocsmány  halálnak  tettem  ki   magamat  — 

—  Semmirevaló,  gazember!  — kiáltott  Nyúzó,  fel- 
ugorva székéről  —  hogy  mersz  ilyeneket  rám  fogni. 
Ez  alávalóság,  én  statisfactiót  kérek  a  teíns  törvény- 
széktől. 

—  A  tcins  törvényszék  kezeiben  vagyok,  —  monda 
a  rab  felgerjedve,  —  verhetnek,  kínozhatnak,  nekem 
mindegy,  csak  az  Írásokat  adják  vissza. 

—  Bizonyosan  kabala,  —  súgott  Macskaházy  Záto- 
nyinak —  Tengelyi  azt  beszéli,  hogy  nemességi  iro- 
mányai raboltattak  el,  ki  tudja,  mily  összeköttetésben 
van  ez  emberrel. 

—  Persze,  —  válaszolt  a  másik  fejét  hajtogatva. 

■ —  Azt  csak  nem  fogod  mondani,  —  kiáltott  Nyúzó 
még  dühösebben,  —  hogy  az  irományokat  én  lop- 
tam el  ? 

—  Én  csak  azt  mondom,  hogy  az  írásokat  kihoz- 
tam magammal,  —  válaszolt  Viola  —  bogy  azokat 
valaki  kiragadta  kezemből,  s  hogy  ez  iránt  a  teíns 
törvényszék  mindazokat,  kik  ott  voltak,  megkérdez- 
heti. Senki  más,  mint  a  főbíró  s  teins  Macskaházy 
úr,  hozzám  közel  nem  állottak,  s  erre  kész  vagyok 
esküt  letenni.  Isten,  kinek  színe  előtt  még  ma  meg 
fogok  jelenni,  úgy  legyen  irgalmas  irántam,  mint  a 
hogy  igazat  mondok. 

—  Különös,  nagyon  különös,  —  mormogá  Kislaky. 

—  Azt  a  teíns  törvényszék  csak  nem  fogja  tűrni,  — 
monda  Nyúzó,  ellökve  székét  —  hogy  színe  előtt  köz- 
biráínak  egyike  e   zsivány  által  tolvajnak  neveztessék. 

—  A  mi  sok,  sok,  —  szóla  végre  Zátonyi  nemes 
haragjában,  a  rabra  függesztvén  mérges  tekintetét,  — 
ha  nem  veszed  vissza  azonnal,  a  mit  mondái  s  nem 
kérsz  engedelmet  a  törvényszéktől,  ötvenet  vágatunk 
rád,  majd  akkor  máskép  szólsz. 

Viola  nyugodtan  válaszolá,  hogy  hatalmukban  áll, 
de  hogy  a  mit  mondott,  ismételni  fogja  végső  lehel- 
letéig;  s  Zátonyi  talán  már  kimondta  volna  ítéletét, 
mely  bizonyosan  pártolás  nélkül  nem  maradott  volna, 
ha  Völgyesy  deákul  nem  emlékezteti,  hogy  ugyan- 
azon hatodik  rész  tizedik  szakaszában,  melyre  elébb 
a  táblabiró  maga  hivatkozott,  fenyegetések  s  veretes 
nem  épen  úgy  tiltatnak,  mint  kegyelem -Ígéretek. 

Miután  azonban  erre  Sóskuty  megjegyzé.  hogy  az 
instructiónak  ily  magyarázata  képtelenséghez  vezet, 
mert  ha  az  elfogadtatnék,  a  rab  az  egész  törvény- 
széket összeszamarazhatná,  sőt  megverhetné  a  nélkül, 
hogy  a  felakasztáson  kívül  más  hántása  Jehctnc:  a 
rab  talán  még  sem  kerülte  volna  el  ez  új  sanyarga- 
tást, ha  Völgyesy  minden  komolysággal  nem  nyilat- 
koztatja ki,  hogy  bármit  határozzon  a  törvényszék, 
ha  a  rabon  vallatása  alatt  legkisebb  sértés  követtet- 
nék  el,  azt  ő  nemcsak  a  vármegyénél,  hanem  felsőbb 
helyeken  is  be  fogja  panaszlani.  Mire  Sóskuty  csak 
a  mostani  ifjúság  szemtelenségéről.  Zátonyi  alávaló 
denunciansokról  mormogott  valamit,  s  a  dolog  abba 
hagyatott. 

E  rövid  beszélgetés  alatt,  mely  egy  általa  nem  értett 
nyelven  tartatott.  Viola  nyugodtan  állr,  csak  arczának 
kifejezéséből  vala  látható  az  érdek,  melylyel  az  egyes 
szólók  mozdulatait  követé.  Macskaházy  Nyúzóval  sut- 
togva beszélt. 

—  A  tekintetes  törvényszék  meg  fogja  engedni,  — 
szólt  végre  Macskaházy  azon  nyájas  mosolygással, 
melyet  közönségesen  használt  s  mely  miatt  a  megyé- 
ben mindenki  azt  monda,  hogy  a  tiszaréti  fiscalis 
csupa  becsület,  noha  más  országokban,  hol  a  , becsü- 
let* szó  udvariasság  kifejezésére  nem  használtatik, 
talán  egészen  más  Ítéletre  találna,  —  hogy  miután  a 
rab  engem  is  vádol,  néhány  kérdést  intézzek  hozzá. 
Kend  azt  mondja,  hogy  mikor  a  kunyhóból  kilépett, 
én  is  ott  álltam.  Látott-e  kend? 

—  Én  nem,  —  monda   Viola,  —  annyira    el    vol- 

tam  vakulva  a  füsttől  s  a  lángtól,  mely  benn  a  kuny- 
hóban volt,  hogy  egy  ideig  nem  láttam  semmit.  De  a 
hajdúk  meg  a  parasztok  mind  azt  mondják,  hogy  a 
teins  urak  voltak  ott,  és  én  éreztem,  hogy  valaki  az 
Írásokat  kiragadja  kezemből. 

—  S  hát  a  füst  benn  a  kunyhóban  igen  nagy 
volt?  —  kérdé  Macskaházy  tovább. 

—  Szörnyű,  teins  uram,  alig  láttuk  egyórást,  és 
mégis  néha  meg  a  láng  oly  fényt  terjesztett  egyszerre, 
hogy  szinte  megvakultunk. 

—  S  hogy'  hozta  kend  ki  Írásait? 

—  Hát  csak  mellettem  feküdtek  bundámon,  fel- 
kaptam s  kivittem,  kék  kendőbe  voltak  takarva. 

—  Ez  az  ember  igazat  mond,  —  szóla  Macska- 
házy mosolyogva  a  törvényszékhez  —  legalább  saját 
meggyőződése  szerint.  Mikor  a  kunyhóból  kirohant, 
valamit  tartott  kezében  ;  első  pillanatban  nem  tudva, 
nem  fegyver-e,  melylyel  magát  védelmezni  akarja, 
kirántám  kezéből,  s  csak  akkor  láttam,  hogy  csak 
ártatlan  kendő,  melyben  valami  takarva  volt.  De  — 
tcvé  hozzá  nevitve  s  a  rablóhoz  fordult  —  ha  azt 
hiszed,  hogy  Írásokat  hoztál  ki  magaddal,  úgy  szegény 
nyomorult,  igen  csalódtál.  Ugyan  hozza  el  a  tekin- 
tetes főbiró  úr  azt,  mit  Violától   elfogásánál   elvettünk. 

Nyúzó  kiment. 

—  A  kendőben  nem  volt  más,  mint  Írásaim,  — 
monda  a  rab,  kinek  arczain  Macskaházy  szavainál 
kezdetben  a  legnagyobb  öröm,  később  a  legnagyobb 
nyugtalanság  vala  észrevehető.  A  meglepetés,  a  düh, 
mely  Viola  egész  valóját  megragadá,  midőn  Nyúzó 
visszatérve,  a  kendőt  az  asztaha  téve  s  belőle  Sós- 
kuty  s  Zátonyi  nevetve  csak  egypár  fehérneműt  vevé- 
nek  ki,  kirhatatlan.  —  Ez  az  ő  kendője  vala,  ugyanaz, 
melybe  Tengelyi  írásait  betakarta,  hog)'  bántás  rajtok 
ne  történjék ;  miként  fogja  bebizonyítani,  hogy  az 
írások  belőle  kivétettek?  Ha  Nyúzó  s  Macskaházy 
szüntelen  tagadják,  hogy  tőle  valamit  kezökhöz  vet- 
tek, annyi  jelenlevők  között    még  talán  találkozhatott 

volna  valaki,  ki  látva  hogy  a  kunyhóból  valamit  hozott 
magával,  erről  bizonyságot  lehetc,  —  így  mily  esz- 
köze maradt,  mivel  e  két  embernek  alávalóságát  bebi- 
zonyíthatná? ó,  a  zsivány,  két  ember  ellen,  ki  mint 
biró  felette  ítélni  fog ! 

—  A  tekintetes  törvényszék  látja  —  szólt  Macska- 
házy  a  legnagyobb  részvéttel,  melyet  a  rab  iránt 
most  mutatott,  —  hogy  ezen  szegény  ember  egy- 
általában nem  valami  hazugsággal  akarta  a  biróságot 
ámítani.  Én  meghiszem,  sót  igen  valószínű,  hogy 
Tengelyi  írásai  nála  voltak,  az  is  hihető,  hogy  azo- 
kat ki  akarta  hozni  magával ;  de  a  mint  elébb 
monda,  a  füst  s  láng  egészen  elvakítá  szemeit,  s 
az  Írások  helyett  fehérruháit  hozta  ki.  Igen  termé- 
szetes — 

—  Persze,  —  szóla  közbe  Sóskuty  —  ily  környül- 
állások alatt  magam  sem  tudom,  mit  tennék;  talán 
méltóztatik  emlékezni,  mikor  a  szomszéd  megyében  a 
perceptornál  tűz  támadt,  a  szegény  úgy  megijedt, 
hogy  csak  egy  pár  csizmáját  mentette  meg,  a  cassa 
mind  porrá  égett.  Mikor  a  visitatio  jött,  a  vasládá- 
ban a  bankók  helyett  csak  egy  halom  papirhamut 
találtak. 

—  Tekintetes    törvényszék  1    —  szólt    végre  Viola. 

—  Ne  méltóztassék  felindulni  —  vága  közbe 
Macskaházy  mindig  nyájasan  —  azon,  mit  ez  ember 
talán  mondani  fog,  esküdni  mernék,  hogy  csak  meg- 
győződése szerint  beszél.  0  nem  érdemel  büntetést, 
abban  szenved,  mit  mi  törvénytudók  tignorantia 
ínvincibilisi-nek  nevezünk. 

—  Igen,  igen,  —  jcgyzé  meg  Sóskuty  —  a  remc- 
dium  juridicumoknak  egyike. 

—  Tekintetes  törvényszék,  —  szóla  ismét  a  rab 
legnagyobb  felgerjedésben  —  én  szegény  elítélt 
gonosztevő  vagyok  s  a  teins  főbiró  és  Macskaházy 
úr  hatalmas  urak,  azt  tudom ;  de  én  Istenem  előtt 
fogok  megjelenni  még  ma,  mi  okom  volna  hazudni,  s 
legyek  örökre  elátkozott,  büntessen  Isten  gyermekeim- 

ben  tizediziglen,    ha    ebben    a    kendőben  nem  voltak 
írásaim. 

—  Hisz  mondtam  a  teins  törvényszéknek,  —  szóla 
Macskaházy  mindig  nyájasan  —  ez  az  ember  el  van 
fogulva;  ha  kínpadra  húzzák,  nem  fogna  mondani 
mást.  Igen  természetes.  Kend  csalódott,  —  tévé  hozzá 
a  rabhoz  fordulva  —  nyugtassa  meg  magát.  Már 
gondolja  meg  maga,  mi  oka  lehetne  a  teins  főbiró 
úrnak,  vagy  nekem,  hogy  Tengelyi  Írásait,  ha  csak- 
ugyan kihozta  volna  magával,  a  törvényszéknek  ne 
mutassuk  be  szintúgy,  mint  e  kendőt  s  e  fehér  ruhát  ? 

—  Igen,  —  szóla  Sóskuty  —  mi  oka  lehetne  erre 
e  teins  uraknak?  lehet-e  ezt  csak  feltenni  is? 

Viola  egy  ideig  hallgatva,  mintegy  mély  gondola- 
tokba merülten  néz  maga  elébe;  végre  fclemelé 
fejet,  kére,  hogy  a  hajdúk  küldessenek  ki,  s  midőn 
Sóskuty  s  Zátonyi  nyugtalanságát  észrevéve:  —  Kö- 
tözve vagyok  —  szóla  —  s  a  tekintetes  urak  hatan, 
nincs  mit  félni. 

A  hajdúk  kiküldettek.  —  Ekkor  Viola,  szemeit 
Macskaházyra  szegezve  ekkép  szólt : 

—  A  mit  a  tekintetes  uraknak  most  fogok  mondani, 
azon  bizonyosan,  Macskaházy  úron  kívül,  mind  bá- 
mulni fognak;  nem  is  szóltam  volna  soha  e  dologról, 
valamint  most  is  azért  küldettem  ki  a  hajdúkat,  hogy 
vallomásomat  a  tekintetes  törvényszéken  kívül  más  ne 
hallja,  mert  feleségem  s  gyermekem  Tiszaréten  lak- 
nak s  halálom  után  a  földes  uraság  talán  gratiával 
lesz  az  árvák  iránt.  De,  mert  azt  kérdezik,  mi  oka 
lehetne  Macskaházy  úrnak  Tengelyi  úr  Írásainak 
eltitkolására,  csak  azt  mondom,  hogy  a  tekintetes  úr 
ezt  maga  hihetőkép  legjobban  fogja  tudni ;  hogy 
egyébiránt  nagy  okának  kellett  lenni,  máskülönben 
azokat  bizonyosan  nem  rabolta  volna  el,  pedig  az 
egész  rablás  az  ő  parancsolatára  történt. 

Macskaházy  elhalványult. 

—  Meg  kell  vallani,  ez  szép  gonoszság,  —  szóla 
remegő    hangon,    de    mindig    mosolyogva   —   kíváncsi 

vagyok,  miként  fogja  a  rab  becsületes  ember  ellen  ez 
állítását  bebizonyítani. 

—  Ne  is  hallgassuk  meg,  —  ismétlé  Sóskuty,  ki 
többször  órájára  nézve,  úgy  is  már  félteni  kezdé 
ebédjét. 

Völgy e.sy  szólásra  inté,  s  Viola,  többször  félbe- 
szakasztva Zátonyi  és  Sóskuty  által,  kik  —  főkép 
midőn  a  tisztelt  alispánnét  említeni  hallak  —  érzel- 
meiket mérsékelni  nem  birták,  elmondá  az  irományok 
rablásának  egész  történetét,  miként  azt  olvasóim  tud- 
ják, azon  pillanattól  kezdve,  midőn  a  kertben  Macska- 
házy  s  az  alispánné  beszélgetését  meghallgatá,  addig, 
mikor  Tengelyi  házánál  a  zsidót  földre  teríté  s  tőle 
a  rablott  irományokat  elvette,  — -  Előadása  egészen 
való  vala,  azon  egy  kivétellel,  hogy  senkit  bajába 
keverni  nem  akarván,  sem  azt,  hogy  midőn  Tiszaréten 
üldöztetett,  a  jegyző  házánál  volt  s  Liptáknéval  szólt, 
sem  hogy  a  zsidó  s  Czifra  által  szándéklott  rablásról 
Peti   által  vett  hírt,  nem  említé. 

Macskaházy,  ki  a  hosszú  előadást  nyugodtan,  meg- 
vető mosolygással  ajkain  végig  hallgatá,  most  azon 
kérést  intézé  a  többiekhez,  hogy  a  rabhoz  ő  intéz- 
hessen némely  kérdéseket.  —  Nem  mintha  magam- 
nak s  főkép  nagyságos  asszonyomnak  védelmére  szük- 
ségünk lenne,  főkép  ilyen  vádlóval  szemközt,  — 
monda  megvetéssel  —  de  csakhogy  ez  ember  maga 
hazugságainak  oktalanságáról  megggyőződjék.  Mikor 
kend  —  folytatá  Violához  fordulva  éles  hangon  — 
azon  állított  beszélgetést  köztem  s  Rétyné  ő  nagysága 
között  hallotta,  nem  szólt  senkivel  iránta? 

—  Nem. 

—  Emlékezzék  vissza  jól,  —  folytatá  gúnyolva  az 
ügyész  —  nem  mond'a  senkinek,  csak  úgy  általánosan 
véve  is,  hogy  a  jegyző  irományait  valaki  el  akarja 
rabolni?  Jó,  ha  megismerjük  czimboráit  is.  Például 
nem  mondott  ilyen  valamit  Peti  czigánynak,  vagy 
Liptáknénak? 

Viola,  ki  igen  jól  tudta,    mily  következéseket  von- 

hat    barátaira,    ha     megtudatik,     hogy     vele     folyvást 
összeköttetésben  maradtak,  ezt  állandóan  tagadá. 

—  S  mikor  kend  Tiszaréten  üldöztetett,  hol  tar- 
tózkodott? —  kérdezé  Macskaházy  tovább. 

Viola  monda,  hogy  az  üldözés  alatt  Tiszaréten 
nem  volt. 

Az  ügyész  behivatá  Liptáknét,  felöl vastatá  előbbi 
vallomását,  mely  szerint  Viola  Tengelyit  a  szándék- 
lott  rablásról  általa  tudósíttatni  akará,  s  kcrdé,  meg- 
marad-e mellette?  mire  az  öreg  asszony  esküvést 
ajánlva  monda,  hogy  igen. 

—  Viola  azt  vallotta,  —  szóla  Liptákhnéhoz  Macska- 
házy tovább  —  hogy  kenddel  ez  iránt  akkor  szólt, 
mikor  üldözése  alatt  Tiszaréten  a  jegyző  házánál 
rejtve  volt.  Máskor  miként  is  szólhatott  volna  kenddel  ? 

Liptákné  azon  meggyőződésben,  hogy  Viola  csak- 
ugyan e  vallomást  tette,  monda,  hogy  ez  teljesen  igaz, 
de  hogy  Tengelyi  nem  tudott  semmit,  hogy  az  üldö- 
zött házánál  tartózkodik. 

Macskaházy  arczai  ragyogtak,  midőn  Liptáknét  ki- 
küldve,  a  törvényszéket  kérdezé:  —  Láttak-e  valaha 
szemtelenebb  hazugságot?  Az  egyik  azt  mondja,  hogy 
a  rablási  szándékról,  melyről  engem  vádol,  senkinek 
sem  szólt,  a  másik,  hogy  arról  előre  tudósíttatott  s 
pedig  azért,  hogy  Tengelyit  vigyázatra  intse,  mit 
azonban,  nem  adva  elő  semmi  okot,  ő  tenni  elmu- 
lasztott. A  rab  azt  állítja,  hogy  üldözése  alatt  Tisza- 
réten nem  volt;  tanuja,  hogy  az  illető  tárgyról  épen 
akkor  s  ott  szólt  vele.  Hallod-e?  —  tévé  hozzá. 
Violához  fordulva  gúnyosan  —  ha  még  egyszer  éle- 
tedben hazugságra  alkalmad  volna,  készülj  jobban 
hozzá.  De  menjünk  tovább.  Kitől  kaptad  azt  a  hírt, 
hogy  az  üveges  zsidó  s  Czifra  a  nótáriusnál  rablást 
szándéklanak? 

—  Azt  nem  mondhatom,  —  válaszolt  Viola,  ki 
inkább  hatszor  halt  volna  meg,  mint  hogy  leghívebb 
barátját  bajba   keverje. 

—  Valóban    kár,    ~    folytatá    az    ügyész    —  igen 

szeretném    ismerni  a  drágalátos  virágot,  ki  neked  ily 
híreket  hoz,  hacsak  valami  ördögöd  nincs. 

—  Mondom  teins  uram,  —  válaszolt  nyugtalanul 
Viola  —  csak  azt  mondtam :  tudtam,  hogy  a  rablás 
történni  fog. 

—  És  miként?  —   kérdczc  ez  tovább. 

—  A  zsidó  s  Czifra  közel  Porvárhoz  egy  vendég- 
fogadóban beszéltek  össze. 

—  S  te  hallottad  összebeszéléseket  ? 

—  Nem,  nekem  más  mondta. 

—  Azt  neked  ördögöd  súgta  meg,  mcnkő  ember 
vagy,  —  szóla  mosolygva  a  kérdő  —  de  ha  épen  oly 
bizonyosan  tudtad,  hogy  a  rablás  történni  fog,  hát 
miért  nem  tettél  tűstént  jelentést? 

—  A  teins  úr  tudja,  hogy  fejzmre  díj  tétetett. 

—  Igen,  a  te  fejedre,  az  igaz,  —  válaszolt  Macska- 
házy,  —  de  az  a  másik,  ki  neked  hírt  adott,  nem 
tehctett-c  jelentést  a  megyénél  ?  Vagy  ha  talán  ő  sem 
szeret  találkozni  tisztviselőkkel,  miért  nem  mondta 
meg  Tengelyinek  magának?  vagy  Vándorynak,  kit,  mint 
mondják,  a  rablás  szinte  érdekel  ? 

—  Én  nem  tudom,  —  monda  a  kérdezett  —  talán 
Tengelyi  urat  nem  találta  és  tudta,  hogy  én  is  meg 
fogom  akadályozhatni,  hát  csak    nekem    mondta  meg. 

—  Rendkívüli,  —  monda  Macskaházy  mindig  gú- 
nyolva —  hogy  az.  ki  valamely  rablást  megakadá- 
lyozni kíván,  épen  zsiványhoz  folyamodik.  És  ugyan, 
te  a  rablás  megakadályoztatására  csak  magad  men- 
tél? —  társad,  vagy  az,  kitől  a  hírt  vetted,  miért  nem 
ment  veled? 

—  Nem  volt  szükséges  —  monda  Viola. 

—  Mégis,  miután  tudtátok,  hogy  a  rablásra  ketten 
készülnek,  —  monda  az  ügyvéd  —  különös,  hogy 
nem  mentetek  el  ketten.  Lám,  már  most  is  mi  jó 
volna  pajtásod  tanúbizonysága.  Hiszen  ha  csak  a 
gonosztett  megakadályozására  mentetek,  a  másikat 
bátran  megnevezheted,  a  nemes  megye  részéről  még 
jutalomra  is  számolhat. 

—  Magam  voltam,  —  monda  Viola,  mindig  inkább 
elvesztve  reményét,  főkép  midőn  Nyúzó  arczain  a 
kárörömet  látá  s  a  mondhatlan  megelégedést,  melylyel 
Zátonyi  s  a  báró  az  ügyes  kérdezőnek  helyben- 
hagyást integettek. 

—  Jól  van,  hát  magad  voltál,  —  folytatá  Macska- 
házy  —  és  a  gonosztett  színhelyén  kit  láttál  ? 

—  Csak  a  zsidót,  ki  kinn  állt,  --  felelt  Viola  — 
mást  senkit. 

—  Nem  láttad  e  ott  Czifrát? 

—  Nem,  a  zsidó  csak  maga  volt, 

—  De  a  zsidó  azt  mondja,  hogy  te  követted  el 
a  rablást  s  fejedre  fog  esküdni,  —  folytatá  Macska- 
házy. 

—  Nem  bánom,  —  válaszolt  a  rab  —  én  meg- 
maradok állításomnál. 

—  Nincs  más  mondani  valód  ?  —  kérdezé  Macska- 
házy. 

—  Nincs. 

—  Talán  a  rabot  ki  lehetne  vezetni  ?  —  szóla  az 
ügyész  az  elnökhöz  fordulva;  mire  ez  parancsolatot 
adván,  a  hajdúk  behivattak  s  Viola  velők  a  szobát 
elhagyá. 

Száz  szóvita  között,  melyek  e  világon  naponként 
kisebb  vagy  nagyobb  közönség  előtt  több  vagy  keve- 
sebb zajjal  folynak,  alig  van  egy,  mely  az  igazságért 
vivatnék.  Az  emberek  legnagyobb  része  csak  azon 
fárad,  hogy  a  többség  neki  adjon  igazságot.  Nem  az 
ismeret  fájának  gyümölcse  az,  ml  után  az  emberek 
napjainkban  vágyódnak ;  a  többség  megelégszik,  ha 
csak  másokkal  hitetheti  el,  hogy  evett  belőle,  bár 
maga  jól  tudja  is,  hogy  soha  a  fához  sem  közelített. 
Oly  édes  mondhatni :  mégis  nekem  volt  igazságom ! 
a  valónak  feltalálása  nem  nyújthat  nagyobb  élvezetet. 
E  természetes  hajlamunk,  melynél  fogva  a  philosoph 
theoriájának  legszörnyebb  következéseit  elfogadja  in- 
kább, mint  hogy  annak  hibásságát  elismerné,  —  mely 
szerint  a  régiséggyűjtő  Lisippus  aranyának  állítja  azt. 

mit  drága  pénzen  mint  olyant  megvett,  habár  ezerszer 
meggyőződött  is,  hogy  az  csak  utánzás  —  sehol  sem 
hat  annyira  és  sehol  sem  károsabban,  mint  büntető 
eljárásunknál ;  s  olvasóim  —  ha  ilynemű  tárgyakkal 
foglalkozó  férfiakat  ismernek  —  bizonyosan  tapasz- 
talták, a  közönséges  életben  legjámborabb  férfiak  mily 
bosszúsak,  ha  valamely  bűnvádi  eljárásnál  a  tettest 
nem  fedezhetik  fel.  Macskaházynak,  mint  olvasóim 
tudják,  még  más  okai  voltak,  melyekért  kíváná,  hogy 
Viola  a  törvényszék  által  vétkesnek  ismertessék ;  s  így 
képzelhetik  az  örömet,  melylyel  a  rab  kikérdezése 
által  a  bírákra  tett  hatást   észrevéve. 

Az  ellentét,  melyben  Viola  s  Liptáknénak  mellette 
tett  vallomása  egymással  állnak ;  az  egész  vádnak 
valószínűtlensége,  mely  a  rab  által  Macskaházy  s 
főkép  az  annyira  tisztelt  alispánné  ellen  emeltetett, 
meggyőzek  a  jelenlevőket,  hogy  —  mint  Nyúzó 
monda  —  az  egész  alávaló  koholmány,  s  maga  Völ- 
gyesy  minden  jóakarata  mellett,  melylyel  a  rabon 
segíteni  kivánt,  alig  gondolhatott  egyebet.  Ha  a  zsidó 
és  Czifra  a  jegyző  kirablására  csakugyan  összebeszél- 
tek s  ez  alkalommal  oly  vigyázatlanul  jártak  el,  hogy 
beszélgctésöket  egy  harmadik  meghallá,  —  mi  leg- 
alább a  sokat  próbált  Czifrára  nézve  a  valószínűségek 
közé  nem  tartozik  —  ki  fogja  hinni,  hogy  ezen  har- 
madik, meg  akarván  akadályoztatni  a  gonosztettet, 
épen  Violához,  Czifrának  egykori  czimborájához  for- 
dul 7  hogy  a  zsidó  s  Czifra,  ha  magokat  vétkeseknek 
érzik,  mint  tanuk  fognak  fellépni,  noha  az  utolsó 
nem  is  hívatott?  s  végre  nem  vallotta-e  be  Viola, 
hogy  a  rablás  csak  a  zsidó  által  követtetett  el,  s 
hogy  Czifrát  a  helyszínén  nem  találta?  míg  a  kovács 
épen  arra  esküszik,  hogy  Czifrát  látta  s  őt  vette 
űzőbe;  miből  világos,  hogy  e  tanú  vagy  tudva  hami- 
san vall,  vagy  legalább,  hogy  setét  éjtszaka  lévén,  az 
előtte    futó    embert  csak  tévedésből  nézte  Czifrának. 

—  A  dolog  napfénynél  világosabb,  —  monda 
Zátonyi,    miután    mindezen    körülmények    a    törvény- 


4Ö 

széki  tagok  által  ismételve  felhozattak  —  a  rab  nem 
tagad  semmit,  hamar  aláiratjuk  a  vallomásokat,  tartunk 
egy  kis  szembesítést  s  azután  röviden  ítélhetünk.  Az 
óra  kettőre  jár,  a  rabnak  három  órát  kell  engednünk, 
hogy  a  halálra  készüljön,  s  ötkor  már  sötét  van ;  ha 
ma  akarjuk  végezni,  sietnünk  kell. 

—  Az  alig  lesz  lehetséges,  —  monda  Kislaky,  ki 
annyival  nyugtalanabbnak  látszott,  mennyivel  köze- 
lebb jött  az  ítélet  pillanata. 

—  Dehogy  nem,  —  válaszolt  Zátonyi  —  csak  sies- 
sünk, nekem  még  ma  szükségkép  haza  kell  mennem, 
krumpliszedésem  után  kell  látnom  s  azután  szántani  is 
akarok. 

—  Csak  siessünk,  siessünk,  —  inte  Sóskuty  is,  kit 
úgy  látszott,  inkább  az  elkésett  ebéd,  mint  a  közelgő 
ítélet  nyugtalanított  —  angyali  háziasszonyunkat  csak 
nem  várathatjuk  tovább. 

—  E  tárgy  ma  nem  végeztethetik  be,  —  szóla 
közbe  Völgyesy  —  a  rabnak  vallomása  hosszú,  leg- 
alább két  órára  van  szükségem,  hogy  azt  jegyzeteim- 
ből annak  rendje  szerint  elkészíthessem. 

—  Az  nem  lesz  szükséges,  —  monda  Nyúzó,  — 
mihelyt  Viola  kezembe  került,  esküdtem  jelenlétében 
kihallgattam  őt.  A  rab,  mint  a  tekintetes  törvényszék 
tudja,  semmit  nem  változtatott  s  vissza  nem  vett ;  ha 
nem  is  oly  szép  magyarsággal  irott,  mint  azt  a  teins 
úr  csinálná,  elég  jó,  hogy  —  a  rabbal  aláiratván  — 
a  perhez  mellékelhessük. 

A  táblabírák  azon  készséggel,  melyet  gyűléseink- 
ben, ha  azok  az  ebéd  órájánál  tovább  tartottak,  s 
minden  száj  beszéd  helyett,  még  kellemesb  mozgásra 
készül,  közönségesen  észrevehetünk,  egyhangúlag  el- 
fogadák  ez  indítványt  s  csak  Völgyesy  rázá  tagadólag 
fejét  azon  megjegyzéssel,  hogy  miután  a  rab  előbbi 
vallomását  ugyan  sem  vissza  nem  vonta,  sem  meg 
nem  változtatta,  de  sok  olyakat  vallott,  miknek  előbbi 
vallomásában  nyoma  nincs,  kötelességének  tartja  mind- 
ezeket is  pontosan  feljegyezni. 


—  Feljegyezni,  mit?  —  kérdé  Sóskuty  bámulva  — 
•zt,  hogy  a  nótárius  irományait  teins  Macskaházy 
úr  s  az  alispánné  ő  nagysága  raboltatták  el  ? 

—  Mindent,  mit  a  rab  a  törvényszék  előtt  vallott,  — 
válaszolt  Völgy esy  nyugodtan. 

—  Ez  hallatlan!  —   kiáltoit  Nyúzó. 

—  A  teins  úr  ismeri  kötelességét  mint  bíró,  — 
monda  az  ügyész  —  én  ismerem  a  magamét ;  ön 
lelkiismerete  szerint  fogja  kimondani  ítéletét,  én, 
kinek  voksom  nincs,  fe!  fogok  jegyezni  mindent,  mi 
felfogásom  szerint  a  tárgyhoz  tartozik. 

—  Sed  rogo  domine  spectabilis,  —  szólt  Zátonyi, 
ki  egyik  kezében  nyitott  burnótszelenczéjét  tartva,  a 
másikat  összeszorított  ujjaival  éghez  emelé,  annyira 
megijedt  —  hova  gondol  ? 

—  Kötelességemre,  —  válaszolt  nyugodtan  a  meg- 
szólított —  s  az  parancsolja,  hogy  az  esetnek  elő- 
adásában, mely  reám,  mint  jegyzőre  bizatik,  semmit, 
mi  fontossággal  birhat,  cl  ne  hagyjak. 

—  De  hisz  vannak  oly  dolgok  is,  melyek  a  tárgy- 
hoz épen  nem  tartoznak,  —  jegyzé  meg  Sóskuty  — 
ha  a  rab  nekünk  prédikácziót  tartana  vagy  a  tyúk- 
szemek ellen  valami  orvosságot  javasolt  volna,  azt  is 
fclirná  kegyed? 

—  A  dolgok,  melyeket  a  rab  itt  mondott,  felfogá- 
som szerint  fontosak  —  felelt  a  jegyző. 

—  De  tisztelt  barátom,  —  szólt  a  báró  minden 
lehető  udvariassággal  —  méltóztassék  meggondolni. 
Zátonyi  úrnak  még  ma  haza  kell  menni,  hogy  krumplit 
szedessen ;  és  ha  a  gonosztevő  fecsegését  szórói-szóra 
le  akarja  irni,  ez  lehetetlen.  Azonkívül  háziasszonyunk 
is  elég  régen  vár;  az  udvariasság  is  azt  kívánja,  hogy 
siessünk. 

—  Hol  egy  ember  élete  forog  kérdésben.  Zátonyi 
úrnak  krumplijai  még  egy  napig  várhatnak ;  s  én  leg- 
alább ily  alkalomnál  az  udvariasság  szabályaival  nem 
sokat  gondolok. 

—  Ügy  látszik,  —  mormogott  Zátonyi. 

—  Szörnyű    antetiro.zottság !  —  sóhajtott    a    báró. 

—  Hát  talán  mégis  —  monda  Kislaky  félénken  — 
az  ítélet  kimondását  holnapra  hagyhatjuk,  addig  a 
teins  úr  felteszi  a  vallomásokat,  és  Zátonyi  úr  — 

—  Tökéletesen  lehetetlen,  —  válaszolt  emez  — 
senki  buzgóbban  a  nemes  vármegye  iránti  kötelessé- 
geit nem  teljesíti,  mint  én;  nincs  büntető  törvény- 
szék, melyben  részt  nem  vennék ;  de  így,  csupa  vexa 
miatt,  gazdaságomat  elhanyagolni   nem  fogom. 

—  Isten  mentsen  meg,  —  monda  az  öreg  Kislaky 
nyájasan  —  de  mikor  a  jegyző  úr  kinyilatkoztatja, 
hogy  magát  lelkiismerete  szerint  a  rab  egész  vallo- 
másának feljegyzésére  kötelesnek  érzi,  s  mikor  látjuk, 
hogy  azt  fél  óra  alatt  nem  végezheti  el  — 

—  Ej  bliktri !  —  szóla  Zátonyi  haragosan  —  tizenöt 
statáriumnál  voltam,  pedig  higye  el  a  teins  úr,  oly 
esetek  voltak  közte,  hogy  ha  a  dolog  rendes  törvény- 
szék elébe  kerül,  hónapokig  eldisputáltak  volna  rajta, 
s  mégis  mindeniken  keresztül  estünk  egy  nap  alatt,  s 
épen  itt  kellene  felakadnom?  Soha  életemben  ily 
praetensiókat,  minőket  a  jegyző  tesz,  nem  hallottam. 
Az  utasításban  egyszerűen  az  áll,  hogy  a  rab  vallo- 
mását aláirja,  s  hogy  abban  neve,  életkora,  gonosz- 
tette s  clfogatásának  módja  bennfoglaltassék.  Az,  hogy 
minden  szamárság,  mit  neki  a  törvényszék  előtt  lo- 
csogni tetszett,  szintén  feljegyeztessék,  nem  áll  sehol 
az  egész  utasításban ;  s  mondjon  nekem  Völgyfesy  úr 
csak  egy  józan  okot,  melynél  fogva  ezt  kívánja,  mi- 
után a  rabnak  Macskaházy  úr  által  történt  megkér- 
deztetése  után  azokat,  miket  az  mondott,  valóknak, 
reménylem  csak  nem  fogja  tartani. 

—  Okom,  —  válaszolt  Völgyesy  —  mert  az  iro- 
mányok hitelessége  azt  úgy  kívánja ;  s  ha  ez  nem 
volna  is,  méltóztatik  tudni,  hogy  a  tiszaréti  jegyző 
ellen  nemességi  per  kezdetett,  s  hogy  Violának  val- 
lomása, legalább  mennyiben  az  némely  irományoknak 
Tengelyi  házánál  elkövetett  rablását  elismeri,  a  leg- 
nagyobb fontosságú  lehet. 

—  Miután  úgy  látszik,  —  szóla  Macskaházy  éle- 
sen —  némelyeknek  igen  szívókon  fekszik,  hogy  én 
s  főkép  Rétyné  6  nagysága  a  perirományokban  becsü- 
letünkben gázoló  módon  említtessünk,  én  részemről, 
ha  a  teins  törvényszék  többsége  úgy  kívánja,  azt  épen 
nem  ellenzem,  legalább  a  tisztelt  asszonyság  meg- 
ismerheti barátjait,  mert  hogy  e  tárgyak  említése  nem 
szükséges,  az,  úgy  hiszem,  mindenki   előtt  világos. 

—  Isten  mentsen  meg,  —  monda  a  báró  —  hogy 
ez  irományokban  valami  olyan  vétessék  fel,  mi 
ő  nagyságának  csak  távolról  is  kellemetlen  lehetne, 
és  — 

—  Minden  embernek  megvan  saját  nézete,  —  vága 
közbe  Macskaházy  —  és  a  teins  törvényszék  meg 
fogja  ítélhetni  saját  bölcsesége  szerint,  mennyire  lehet 
kellemes  a  nagyságos  bárónőnek  s  magamnak,  ha 
Viola  alávaló  rágalmai  a  perben  előadatván,  minden 
dicastcriumokon  keresztül  járnak,  főkép  ha  a  zsivány 
érdemlett  büntetését  elnyeri  s  nekünk  a  vádak  alap- 
talanságának bebizonyítására  mód  nem  engedtetik. 
Rágalmazz  bátran,  mond  a  közmondás,  mindig  marad 
valami !  Mennyire  illő  s  méltányos,  hogy  Völgyesy 
úr,  ki  a  tisztújításnál  Réty  úr  elleneihez  tartozott, 
most  ez  alkalmat  használja  fel,  hogy  boszút  álljon,  azt 
mindenki  meg  fogja  ítélhetni. 

Az  olaszok,  ha  káromkodnak,  bármint  szidják  is 
az  Istent  s  minden  szentéit,  mindig  kiveszik  városuk 
patronuáát ;  azonban  Padua  főpiaczán  jobb  volna 
talán  szent  Antal  ellen  becstelenítő  szavakat  emelni, 
mintha  azt  egy  hatalmas,  épen  most  választott  alispán 
ellen  tulajdon  megyéjében  tennők ;  s  csak  természetes, 
ha  miután  Macskaházy  megmagyarázá,  mennyire  sértve 
érezné  magát  a  Réty-család,  ha  Viola  vallomásának 
azon  része,  mely  a  nagyságos  asszonyt  illeti,  az  iro- 
mányokban felvétetik,  az  egész  társaságot  mintegy 
szent  borzalom  ragadta  meg. 

—  Ez  valóságos  alávalóság!  —  kiáltott  Nyúzó. 

—  Míg  én  itt  ülök,  —  harsoga    az    asztalra    ütve 

Zátonyi  —  a  zsivány  alávaló  hazugságaiból  egy  sző 
sem  emiíttetik  az  irományokban. 

Sóskuty  fejét  csóválva,  a  megyében  uralkodó  pár- 
toskodás  felett  sopánkodott,  mely  szerint  egyesek 
még  birói  eljárásukat  is  arra  használják,  hogy  poli- 
tikai elleneiken  boszút  állhassanak. 

Maga  az  öreg  Kislaky,  fia  kedvéért  kerülni  akar- 
ván az  alispánnal  minden  összeütközést,  megijedt  a 
gondolattól,  hogy  elnöksége  alatt  oly  valami  történjék, 
mi  által  Réty  s  főkép  nagyságos  felesége  magát  sértve 
érezhetné,  s  kedves  Kálmánja  azon  kis  reménytől  is 
megfosztassék,  mely  neki,  miután  a  tisztújítás  alatt 
Tengelyi  védelmére  fellépett,  Etelka  kezének  elnye- 
résére még  maradt.  —  Völgyesy  úr  —  szóla  engesz- 
telő hangon  —  bizonyosan  nem  értette  így  indítvá- 
nyát. Tisztelt  alispánunknak  sértése  bizonyosan  távol 
vala  szándékaitól,  csakhogy  nem  gondolta  meg,  hogy 
a  rab  egész  vallomásának  részletes  leirása  szükségkép 
kellemetlenül  fog  hatni  e  nemes  családra.  Ha  az  iro- 
mányok itt  nálunk,  a  megye  archivumában  maradná- 
nak —  tévé  hozzá  Völgyesyhez  fordulva  —  ez  más 
volna ;  de  így,  mint  a  dolgok  állnak,  tisztelt  jegyzőnk 
maga  sem  kívánhatja,  hogy  e  megye  legelőkelőbb 
családainak  egyike  megbecstelenfttessék,  főkép  mi- 
után, ha  a  rab  büntetését  elnyeri,  mint  Macskaházy 
úr  megjegyzé,  az  ily  ocsmányan  rágalmazottak  elvesz- 
tik a  főcszközt,  mely  által  magokat  igazolhatnák. 

—  Ki  akadályozhatja  Macskaházy  urat,  hogy  ezen 
védelmére  szükséges  eszközt  fentartsa  ?  —  szóla 
Völgyesy,  kinek  egyébkor  halvány  arczait  szokatlan 
pirosság  futa  el. 

A  többiek  bámulva  néztek  egymásra,  Völgyesy 
folytatá : 

—  Utasításunk  szerint  csak  egy  kedvező  szavazat 
szükséges,  hogy  a  rab  a  haláltól  felmentessék.  Ha 
Macskaházy  úr  magát  vagy  Rétyné  ő  nagyságát  az 
előttünk  tett  vallomás  által  rágalmazva  gondolja,  ha  — 
mint  magam  is  hiszem  —  e  rágalom  alaptalanságának 

bizonyítására  nem  szükséges  egyéb,  mint  hogy  Viola 
életben  maradjon  s  az  ellene  tett  vizsgálat  folytattat- 
ván,  bebizonyuljon,  hogy  hazudott,  és  hogy  —  min 
szinte  nem  kétkedem  —  később  önmaga  vonja  vissza 
állításait :  miért  nem  adná  Macskaházy  úr,  vagy  akárki 
azok  közül,  kik  itt  szavazattal  birnak,  e  felmentő  sza- 
vazatot 7 

—  Az  igaz,  —  monda  Kislaky,  ki  így  két  legfőbb 
kívánatát,  azaz,  mind  a  rabnak  felmentését,  mind  a 
Rély-család  lekötelezését  egyesíthetni  gondolván,  egé- 
szen felderült  —  én  magam,  csak  már  hogy  a  teins 
alispán  iránti  tiszteletemet  bebizonyíthassam,  kész 
volnék  — 

—  Per  amorem!  domine  spectabilis,  —  monda 
Zátonyi,  ki  ijedtségében  burnótszeJenczéjet  ismét 
nyitva  hagyá  —  hát  ezt  a  gazembert  nem  akasztat- 
nók  fel? 

—  Ez  szörnyűség !  —  szólt  Sóskuty,  szemeit  az 
éghez  emelve,  —  a  legnagyobb  zsivány  kezünkbe 
kerül,  teins  Nyúzó  úr,  mi  nevét  örökké  dicsőitendi, 
meg  fogja  élete  veszedelmével,  élénkbe  állítja,  mi 
statárium  vagyunk,  s  szabadon  bocsátjuk  1  hová  fog 
vezetni  ez  ? !  és  ha  még  valami  — 

—  Én  részemről  —  vága  közbe  Nyúzó  —  ugyan 
nem  leszek  bolondja  többé  senkinek,  az  ördög  ve- 
szélyeztesse életét,  ha  ily  gazember  azután  még  fel- 
mentetik. 

—  Nem  akasztatni  fel  az  ily  embert  I  —  kiálta 
Zátonyi  —  tizenöt  statáriumnál  voltam,  ily  prostitutio 
még  nem  történt  rajtam.  Hisz  ez  a  gonosztevőknek 
valóságos    pártolása. 

—  Persze,  —  lármázott  Sóskuty,  —  valóságos  proe- 
mium  a  rablásra  ;  irtóztató  példa  ! 

—  Így  az  ördög  sem  fogja  feltartani  a  közbátor- 
ságot —  harsogott  a  főbiró,  s  az  asztal  körül  zaj  tá- 
madt, melyből  csak  egyes  szavak  —  mint :  scandalum, 
publicum,  haJlatlan,  fautores,  criminum,  gyalázat  — 
valának  kihallhatok,  míg  Völgyesy  nem  kis  nehézség- 

gcl  kevés  csendet  eszközölhetett  ki  magának,  s  a  bí- 
ráknak értésére  adhatá,  hogy  nem  a  rabnak  tökéle- 
tes felmentését,  hanem  annak  a  rendes  biróság  elébe 
történendő   állítását  hozta  indítványba. 

—  Persze,  persze,  —  válaszolt  Zátonyi  haragosan  — 
mintha  nem  tudnók,  a  rendes  törvényszékek  miként 
szoktak  ítélni.  Három  esetre  emlékezem,  —  magam 
nem  voltam  jelen,  máskép,  fogadom  a  scandalum  nem 
történt  volna  —  hol  a  rab  a  statárium  által  a  rendes 
bírósághoz  utasíttatott,  s  mi  volt  a  következése  ?  Az 
egyik  három  hónapra,  a  másik  egy  esztendőre  ítél- 
tetett, a  harmadik  épen  felmentő  sententiát  kapott; 
pedig  tíz  forintba  mernék  fogadni,  hogy  zsivány  volt. 
Ne  féljen,  mi  nem  leszünk  oly  bolondok.  A  statá- 
rium nem  azért  adatott  a  nemes  megyének,  hogy  vele 
ne  éljen. 

—  A  rögtönítélő  törvényszéknek  hatalma,  —  monda 
Völgyesy,  megvető  tekintetet  vetve  a  szólóra,  —  úgy 
tartom,  nem  azon  feltétel  alatt  adatott  a  nemes  vár- 
megyének, hogy  magát  évenkint  egy  bizonyos  számú 
akasztás  által  erre  érdemesnek  mutassa. 

—  Az  instructióban  nyilván  benn  áll,  —  szólt  Sós- 
kuty,  ki  azalatt  az  utasítást  forgat á,  —  hogy  a  bün- 
tetés nem  lehet  más,  mint  akasztófa ;  tehát  csak  nem 
fogja  tagadni  senki,  hogy  tőlünk  az  kívántatik,  hogy 
a  gonosztevőket  felakasztassuk,  hogy  ez  hivatásunknál 
fogva  kötelességünk  — 

—  Engedelmet,  —  vága  szavába  Macskaházy,  — 
miután  a  rabnak  felmentése,  vagy  a  rendes  törvény- 
székhez való  utasítása,  legalább  mélyen  tisztelt  elnö- 
künk által,  Rétyné  ő  nagyságának  s  bizonyos  tekin- 
tetbeji  az  én  kedvemért  hozatott  szóba:  én,  ki  ő 
nagyságának  ügyeit  vezetni  szerencsés  vagyok  s  ma- 
gas jellemét  ismerem,  nevében  kinyilatkoztatom,  hogy 
ez  emelkedett  érzelmű  asszonyságnak  csak  fájni  fogna, 
ha  hallaná,  hogy  személyes  tekintetek,  melyekkel  a 
teins  törvényszék  iránta  viseltetett,  az  igazság  kiszol- 
gáltatását akadályozták. 

—  Ez  nemes  dcclaratió,  —  monda  Sóskuty,  ra- 
gyogó képpel   körültekintve. 

—  Mi  engem  illet,  —  teve  hozzá  a  szóló,  meg- 
hajtva magát,  szinte  ájtatos  képpel  —  bár  igen  jól 
tudom,  mily  éles  fegyverek  fognak  talán  e  zsivány 
vallomásából  ellenem  készíttetni,  bár  személyes  érde- 
keimnél fogva  semmit  sem  kivánhatnék  inkább,  mint 
hogy  a  rab  életben  maradva,  még  világosabban  bebi- 
zonyíthassam minden  állításainak  hamisságát,  mint  azt 
a  teins  törvényszék  előtt  már  tettem:  mégis  sokkal 
inkább  ismerem  kötelességemet,  semhogy  személyes 
érdekemnek  a  közjót  feláldozzam  ;  és  ki  nem  látja 
át  a  következéseket,  ha  példát  adnánk,  miként  még 
ily  zsivány  is,  minő  Viola,  ha  valaki  ellen  bármi  alá- 
va'ó  s  hihetetlen  rágalmakat  mond,  magát  a  rögtön- 
ítélő törvénykezés  szigorúsága  alól  kivonhatja. 

Sóskuty  felkelt,  s  az  üg)'észt  e  nemes  nyilatkozat 
után  megölelé.  Zátonyi,  ki  egész  életén  át  mindig 
függetlennek  mutatkozott,  valahányszor  arra  becsüle- 
tes alkalmat  —  azaz  olyant,  hol  függetlensége  senkit 
sem  sértett  —  talált,  kinyilatkoztatá,  hogy  ő  részéről, 
ha  e  nemes  nyilatkozat  nem  tétetik  is,  nem  kevésbbé 
szigorú  ítéletett  mondott  volna,  mert  a  birónak  első 
kötelessége,  tökéletes  függetlenség;  —  s  Kislaky  e 
pillanatban  nem  tudta,  mit  tegyen,  ha  Macskaházy 
által  nem  emlékeztetik,  hogy  csak  még  azon  kérdés 
maradhat  fel :  vajon  a  rabnak  a  főbíró  előtt  tett  val- 
lomása irassék-e  alá  álta'a,  vagy  pedig  egy  egészen 
új  készíttessék,  mi  által  az  ítélet  másnapra  halasz- 
tatnék  ? 

—  Az  előbbi  vallomást  kell  hitelesíteni,  —  szólá- 
nak  egy  hangon  a  többiek  ;  csak  Kislaky  monda,  hogy 
alázatos  véleménye  szerint  talán  mégis  jobb  volna, 
Völgyesy  úrnak  nézete  szerint,  máskép  tenni  fel  a 
rab  vallomását.  Mire  azonban  Zátonyi  úrtól  megje- 
gyeztetett, hogy  a  legfelsőbb  utasítás  szerint  a  sza- 
vazatok összhangzása  csak  a  halálos  ítélet  kimondá- 
sánál kívántatik,  s  hogy  itt  már  a  többség  határozott. 

—  Azon  esetben  —  monda  Völgyesy  —  a  teins 
törvényszék  engem  jegyzői  hivatalomtól  kegycsen  fel 
fog  menteni  ;  mert  én  részemről  kinyilatkoztatom, 
hogy  a  jegyzőkönyvet  máskép,  mint  mondám,  szer- 
keszteni nem   fogom. 

Kislaky  c  nyilatkozat  által  látszólag  kellemetlenül 
vala  érintve,  s  a  zavar,  melylyel  elnöki  székén  ült, 
még  inkább  nevekedett;  maga  Zátonyi  meghökkent, 
s  a  báró,  felugorva  székéről,  Völgyesyhez  futott,  meg- 
rázta kezét,  s  kére  igen  tisztelt  barátját,  hogy  ne 
vegye  rossz  néven,  ha  véleménye  a  többség  által  el 
nem  fogadtatott.  —  Csak  végre  emberek  vagyunk 
mind,  a  legügyesebb  köztünk  hibázhat,  —  monda 
nyájasan  —  ím,  mi  valamennyien  méltányoljuk  nemes 
szándékát  s  jeles  tehetségeit,  de  a  többség  ellen  nem 
lehet  kifogása  senkinek;  méltóztassék  meggondolni,  a 
többségnek  mindenikünk  alája  tartozik  magát  vetni. 
Ön  által  fogja  látni  később  —  stb.  —  A  báró,  ki 
talán  mert  útközben  náthát  kapott,  vagy  talán  mert 
ebédje  későbbre  haladt,  eddig  rendkívül  kevés  beszédű 
vala,  de  ez  alkalomnál  kitünteté  egész  szónoki  te- 
hetségét, minden  siker  nélkül  azonban,  mert  Völgyesy, 
végig  hallgatva  minden  okait,  csak  azt  válaszolá,  hogy 
senki  a  többség  határozatainak  nem  hódol  szíveseb- 
ben, mint  ő,  de  hogy  vannak  dolgok,  melyekre  nézve 
becsületes  ember  csak  önmcggyőződésével  számolhat, 
s  hogy  a  jelen  eset  azok  közé  tartozik.  Mire  a  tör- 
vényszék még  nagyobb  zavarba  hozatván,  szilárd  jegy- 
zőjének kívánatához  talán  hajlott  volna,  ha  Macska- 
házy  nem  segíti  ki  azon  ajánlatával,  hogy  miután 
senkit  meggyőződése  ellen  valamire  kényszeríteni  nem 
kell,  s  az  instructióban  arról,  hogy  az  öt  ítélő  tábla- 
birón  kívül  még  külön  jegyző  szükséges,  említés  nem 
tétetik,  ha  úgy  kívántatnék,  a  jegyzőséget,  mely  úgy 
is  csak  még  a  vallomások  aláirásában  s  a  rövid  ítélet 
feltételében  áll,  szivesen  magára  vállalja. 

—  Elfogadtatik,  a  legnagyobb  köszönettel  elfogad- 
tatik !  —  kiálta  Zátonyi ;    —    teins    Völgyesy    úr,    ki 

csak  most  lépett  a  megye  szolgálatába,  raajd  meg 
fogja  látni,  mily  gyümölcsöket  hoz,  ha  valaki  a  reá- 
bízott kötelességet  nem  szorosan  úgy  akarja  teljesí- 
teni, mint  azt  a  többség  kívánja.  Majd  meglátja, 
mennyire  halad  úgynevezett  meggyőződésével. 

—  Teins  Völgyesy  ur  —  szóla  Macskaházy,  min- 
den tőle  kitelhető  nyájassággal,  mely  egyébiránt  ri- 
kácsoló hangja  által  majdnem  gúnyként  hangzott,  — 
kétségen  kívül  csak  azért  vitte  a  dolgokat  ennyire, 
hogy  a  gonosztevőt  érdemlett  büntetésétől  megmentse. 
A  azél,  megengedem,  szép  és  nemes  lehet,  legalább 
philantropikus  századunkban,  főkép  ily  fiatal  úri  em- 
berben igen  megfogható ;  azonban  megbocsáthatatlan 
hiba  volna  tőlünk  idősebbektől,  ha  az  igazság  kiszol- 
gáltatásában magunkat  ez  által  gátoltatnók.  Én,  mint 
mondám,  magamra  vállalom  a  jegyzőséget,  de  teins 
Völg)'esy  ur  most,  midőn  látja,  hogy  czélját  a  lemon- 
dás által  el  nem  érheti,  talán  maga  kész  lesz  hiva- 
talát ismét  felvállalni,  s  én  ily  kitűnő  ügyességű  pen- 
nától — 

Völgyesy  azon  emberek  közé  tartozott,  kiket  kö- 
zönségcsen hidegeknek  tartunk.  Már  mint  gyermek 
testi  gyengesége  miatt  nem  osztozhatva  kortársainak 
zajos  örömeiben,  s  magános  élethez  szokva,  az  ifjú, 
ki  mennyivel  tovább  élt,  annyival  inkább  érzé,  mi 
óriási  szerencsétlenség  érte  azt,  kinek  hibás  testalko- 
tást adott  a  természet,  mindinkább  visszavonult  az 
emberektől.  —  Púpos  hátú  vagyok  —  így  szóla  sok- 
szor magában,  —  mit  keressek  én  az  emberek  között, 
hol  csak  megvetés  vagy  könyörület  tárgya  lehetek? 
őrizkedjél  azoktól,  kiket  a  természet  megjelelt,  így 
szól  a  közm.ondás  ;  őrizkedjetek  inkább  ti,  kiket  a 
természet  valami  testi  hibával  megátkozott,  az  embe- 
rektől ;  bajotoknak  rokonszenvet,  érzelmeiteknek  vi- 
szonzást nem  fogtok  találni  köztök.  Érzelmeimnek 
viszonzást!  —  gondola  tovább,  s  ajkai  néha  keserű 
mosolyra  vonultak,  —  ig^n,  ha  az  emberek  közé 
mennék,  s  végre  —  mert  hisz  szivem  nem    zsugoro- 

dott  össze,  mint  gyáva  testem  —  egy  lényt  találnék, 
kihez  magamat  ellenállhatatlanul  vonzódva  érzeném, 
kinek  egy  szaváért  éltemet,  mosolygásáért  üdvömet 
adnám,  ugyan  volna-e  nevetségesebb,  mint  ez  ?  Én  a 
törpe,  a  púpos  hátú,  egy  szép  hölgynek  lábaihoz  bo- 
rulva s  szerelmet  kérve!  soha  fucsább  dolgot  ember 
nem  hallott  még.  Minek  nagyszerű  gondolatok,  mi- 
nek fönséges  érzelmek  nekem  ?  Ha  az  igazság  mel- 
lett lelkesedve  felszólalnék,  az  ügynek  csak  árthat,  a 
legszentebbet  csak  nevetségessé  teheti,  ha  mellette  a 
púpos  nyomorék  szavát  emelte ;  nincs  oly  fönséges, 
oly  férfias  tett,  szó,  melynél  könyörületes  mosolyra 
nem  vonulnának  az  emberek  ajkai,  midőn  hallják, 
hogy  tőlem  jő ;  nekem  nincs  mit  keresni  az  emberek 
közötti  —  E  gondolatok  Völgyesyt  természetesen 
magába  zárkózottá  tevék.  Kinek  sebe  van,  bizonyos 
lehet,  hogy  a  fájdalmas  éiintések  nem  maradnak  el, 
s  így  az  ifjú  ügyész,  valahányszor  társaságba  lépett, 
néha  egy  véletlenül  kimondott  szó  s  néha  épen  a 
miatt,  hogy  az,  mi  őt  testi  hibájára  emlékeztetheté, 
figyelmesen  kerültetett,  mindig  kellemetlenül  érzé  ma- 
gát. Egész  magaviseletében  bizonyos  kényszerítés, 
bizonyos  féltékenység  vala  észrevehető,  mely  egyéb 
kitűnő,  főkép  elmebeli  tehetségeit  háttérbe  szorítá, 
s  közelebbi  ismeretség,  melyhez  jelleménél  fogva 
kevesen  férhettek,  vala  szükséges,  hogy  valaki  érde- 
meiről helycsen  ítélhessen.  —  Szegény  Völgyesy, 
nincs  szerényebb  ember  a  világon  —  ez  vala  a  mód, 
melyen  Taksony-megyében  felőle  mindenki  szólt,  s 
miután  itt,  mint  majdnem  mindenütt  a  világon,  a  pénz 
s  az  emberek  csak  külső  nyomatjuk,  nem  belső  érté- 
kök  szerint  fogadtatnak  el:  alig  volt  valaki,  ki  az 
ifjú  ügyészben  szerénységén  kívül  még  valamit  ke- 
resne. 

Mennyivel  általánosabb  volt  Völgyesy  jelleméről 
Taksony- megyében  ezen  ítélet,  annyival  nagyobb  bá- 
mulat fogta  el  az  egész  törvényszéket,  midőn  a  szi- 
lárd módot  látá,  melylyel    az  ifjú    magát  ez  alkalom- 

mai  viselé,  —  s  Sóskuty,  Zátonyi,  az  öreg  Kislaky 
maga  nem  egyszer  csodálkozva  néztek  egymásra.  — 
Völgyesy,  kinek  ez  első  hivatalos  foglalatossága  vala, 
s  ki  először  életében  alkalmat  látott  maga  előtt,  hol 
valakinek  használhat  s  egyszersmind  meggyőződése 
mellett  küzdhet,  kötelességének  érzetében  megfeled- 
kezett mindenről.  —  0  ellene  vala  a  halálos  bünte- 
tésnek általában  véve  is,  de  kettősen  az,  hol  a  vissza 
nem  vehető  ítélet  oly  formákhoz  köttetik,  melyek  a 
birót  csalódások  ellen  nem  biztosítják.  Neki  nem  fért 
fejébe,  miként  lehet  egy  részről  kimondani,  hogy 
rögtönítélő  törvényszék  halálos  ítéletnél  egyebet  nem 
mondhat  ki,  s  a  másikról  elmellőz iii  mindazon  formá- 
kat, melyek  ott,  hol  sokkal  kisebb  büntetésekről  van 
szó,  mellőzhetetleneknek  tartatnak,  s  csak  azért  fo- 
gadta el  örömmel  kiküldetését,  mert  meg  vala  győ- 
ződve, hogy  mint  a  törvényszék  jegyzője,  a  halálos 
ítélet  elhárítására  alkalmat  találand.  Először  gondol- 
hatá  hasznosnak,  szükségesnek  magát,  s  keblében  fel- 
támadt egész  önérzete.  —  Hogy  egy  tiszteletbeli  al- 
ügyész  fáradozásai  ennyi  táblabírói  meggyőződés  el- 
lenében sikerhez  nem  vezethettek,  azt  olvasóim  közül 
legalább  azok,  kik  közdolgokban  megfordultak,  által 
fogiák  látni.  Oly  országban,  hol  az,  vájjon  szólha- 
tunk-e ?  születésünktől  függ,  csak  következetes,  ha  a 
szólók  között  is  nem  az,  mit  mondanak,  hanem  csak 
a  polgári  állás,  melyet  elfoglalnak,  vétetik  tekintetbe, 
s  csak  Völgyesy  tapasztalatlanságát  bizonyítja,  hogy 
őt  ezen  neheztelni  látjuk.  De  hogy  miután  eddig  nem 
tudta  még,  miként  mívelt  századunkban  valamint  nem 
jó  púpos  háttal,  úgy  nem  veszély  nélküli  egyenes  lé- 
lekkel születni,  mert  azok,  kiknél  a  nevelés  a  lelket 
az  életre  szükséges  görbeségekkel  el  nem  látta,  örök 
kisebbségre  ítélvék,  e  tapasztalás  az  ifjúnak  fájt ;  az 
szinte  természetes,  s  nem  is  bámulhatjuk,  ha  a  gúnyt, 
melyet  Macskaházy  nyájas  mosolygása  rosszul  takart, 
észrevéve,  indulatát  nem  mérsékelheté  és  midőn  szé- 
kéről  felkelt,  azon  szavakkal    adta  át  Macskaházynak 

az  irományokat,  miszerint  a  világnak  minden  kincsei 
őt  nem  fogják  arra  birni,  hogy  az  egész  eljárásban, 
melyet  birói  gyMkolásnál  egyébnek  nem  tarthat,  leg- 
kisebb részt  vegyen. 

Kár,  hogy  epikus  költő  nem  vagyok,  soha  szebb 
mezőm  hivatásom  bebizonyítására  nem  vala,  mint 
midőn  Völgyesy  ezen  szavainak  következését  leirnám. 
Homer  Achilles  haragjának  festésével  kezdi  Iliászát, 
de  mi  egy  Achilles  öt  táblabiróhoz  mérve?  s  hol  ta- 
lálni szavakat  azon  indulat  leirására,  mely  mint  tudva 
van,  nem  haszontalan  kardok  kivonásában,  hanem  fel- 
tarthatlan  szóárban  mutatkozik? 

—  Ez  gazság  I  —  kiáltott  Nyúzó. 

—  Infamia,  —  monda  Zátonyi. 

—  Kövesse  meg  magát !  —  rikácsolt    Macskaházy. 
Sóskuty  oly  sebesen  hadart,  hogy  még  első  szavait 

sem  érthettük,  s  m^ga  Kislaky,  mennyire  rögtön  pi- 
rosuló  arczain  észrevehetni,  haraggal  monda  valamit 
a  zaj   között. 

—  Tekintetes  táblabíró  urak  1  —  monda  végre  Völ- 
gyesy, miután  nem  kis  erőködés  után  szóhoz  jöhe- 
tett, —  én  nem  akartam  senkit  személyesen  sérteni  ; 
engedjék,  hogy  siavaimat  megmagyarázzam. 

—  Megmagyarázni,  megmagyarázni,  mit  ?  —  kiál- 
tott Zátonyi  mindig  mérgesebben,  —  azt,  hogy  a  te- 
kintetes törvényszék  gyilkosokból  áll  ?  De  tudja-e, 
hogy  az  úrnak  többé  szava  nincs?  Az,  ki  bírákat  de- 
honestál,  infamis ;  az  úr  infamis. 

—  Igen,  —  szólt  közbe  a  báró,  —  infamisnak  dec- 
laráljuk. 

—  Statarialis  úton?  —  vága  közbe  Völgyesy  keserű 
mosolygással. 

—  Statarialis  úton  vagy  máskép,  az  nekem  mind- 
egy, —  folytatá  az  előbbi,  —  a  ki  biró  vagy  törvény- 
szék ellen  így  beszél,  az  infamis,  benn  áll  a  corpus 
jurisban,  nincs  kétség  és  pedig  egészen  helyesen 
van.  Törvénykezési  rendszerünket  dehonestálni  ször- 
nyűség I 

—  Est  ad  horripilationem !  —  kiáltott  közbe  Zá- 
tonyi. S  ez  általános  borzadás,  melyet  minden  jelen- 
levők, volt  jegyzőjük  mcrényén,  majd  deákul,  majd 
magyarul  hangosan  kifejeztek,  nem  engedé,  hogy  a 
szólót  tovább  lehessen  hallani.  Magyar  törvénykezési 
rendszerünk,  tudósaink  véleménye  szerint,  az  Anjou- 
ház uralkodása  alatt  hozatott  be  hazánkba  fVanczia- 
országból ;  rgen  valószinű,  hogy  a  kocsonya  is  ugyan- 
ezen fejedelmek  alatt  terjedt  el  honunkban,  legalább 
a  franczia  név :  cochonade  erre  látszik  mutatni  ;  s 
talán  c  két  nemzeti  jótéteménynek  köszönheti  ez 
idegen  ház,  hogy  közüle  egy  a  nagynak  nevével  tisz- 
teltetett meg,  melyre  Hunyady  Mátyásunkat  nem  tar- 
tottuk méltónak.  —  ■Völg>xsy,  ki  e  két,  honunkban 
legkedvesebb  indigenák  egyike  ellen  felszólalt,  csak 
magának  tulajdoníthatá  az  ingerültséget,  melylyel 
mindenki  ellene  fellépett.  Az  infamiávali  fenyegeté- 
sek azonban,  úgy  látszott,  nem  tevék  meg  hatásukat, 
s  a  jegyző  nyugodtan  jártatá  szemeit  az  egész  társa- 
ság felett,  míg  végre  ismét  szóhoz  juthatott. 

—  Mondjanak  ki  reám  törvényes  infamiát  statari- 
alis  tJton,  ha  tigy  tetszik,  —  szóla  megindulás  nél- 
kül, de  engedjék  meg.  hogy  nem  azok  kedveért, 
kik  úgy  látszik,  a  rab  kivégeztetésénél  egyebet  nem 
kívánnak,  hanem  azon  mély  tiszteletnél  fogva,  mely- 
lyel elnökünk  iránt  viseltetem  — 

—  Captatio  benevolentix!  —  kiáltott  közbe  Zá- 
tonyi —  tisztelt  elnökünk  nem  szorult  ilyenre  ily 
emberektől  — 

—  A  tcins  törvényszéknek  nincs  figyelmeztetésre 
szüksége,  —  lármázott  közbe  a  báró. 

—  Azon  nehéz  felelet  terhcre,  mely  minden  itt 
jelen  volt  tagra  háramolni  fog,  ha  e  jckn  eljárás 
szomorú  vígéig  folytattatnék. 

—  Mi  a  manó !  bírót  feleletre  vonni  ?  hallatlan  I  — 
monda  Sóskuty. 

Zátonyi,  burnótszelenczéjébe  nyúlva,  megjegyzé, 
hogy  csak  ijesztgetni  akar. 

—  Halljuk,  halljuk!  —  szólt  Kislaky  a  legnagyobb 
figyelemmel. 

Völgyesy,  az  utasítással  kezében,  figyelmessé  tévé 
a  törvényszéket,  hogy  a  rögtönítélő  törvényszék,  csak 
a  mennyiben  magát  szigorúan  szabályaihoz  tanja, 
járhat  cl  törvényesen  ;  már  pedig  ezek  szerint  a  jelen 
eset  nem  tartozik  hatásköréhez. 

—  Ez  szép  ignorantia,  —  monda  Zátonyi  megve- 
tőleg,  —  azonban  mai  időben  fiatal  embereknél  meg- 
szoktuk ;  soha  Violánál  inkább  statárium  alá  való  rab 
nem  volt. 

—  Igen,  de  a  többi  környülállások?  —  szólt  közbe 
az  ifjú   ügyész. 

—  Szörnyű  tudatlanság!  —  monda  a  táblabíró 
mindig  fentebb  hangon  —  talán  nem  ellentállva  fo- 
gatott el  ?  vagy  Tengelyi  Írásait  azért  rabolta  el,  hogy 
magát  velők  táplálja  ?  mi  szinte  mentségül  szolgál- 
hatna;  vagy  nem  húsz  éves  még?  vagy  zavart  el- 
méjű? vagy  azon  haramja  csoport  vezérei  és  czim- 
borái,  melyhez  tartozott,  rendes  törvényszék  elébe 
állíttattak?  —  Zátonyi  ez  elsorolás  alatt  önmegelé- 
gedéssel  körültekintve,  szelenczéjével,  melyet  minden 
egyes  kérdésénél  markához  csapott,  mintegy  magá- 
nak tapsolt. 

Völgyesy  csak  azt  jegyzé  meg,  hogy  az  eset  olyan, 
melyet  a  törvényszék  három  nap  alatt  tisztába  nem 
hozhat. 

—  Három  nap  alatt?  —  válaszolt  Zátonyi  ne- 
vetve —  majd  meglátjuk ;  három  nap  alatt  húsz  ily 
gazemberen  túladunk ;  most  is  rég  bevégeztük  volna 
teendőinket,  ha  az  úr  impertinens  kapc^áskodásaival 
nem  zavar. 

—  S  hát  elfeledni  méltóztatott  a  rabnak  vallomá- 
sát, melyben  bizonyos  vádak   — 

—  Ez  nem  tartozik  a  dologhoz,  —  szakítá  félbe 
a  szólót  Sóskuty,  —  az  irományokban  nem  áll  semmi, 
s  én  el  fogom  feledni. 

—  Méltóságos  uram !  —  szóla    Völgyesy    bámulva. 

—  Ó  méltóságának  teljesen  igaza  van  —  szólt  Zá- 
tonyi, —  mindazon  badar  beszéd,  mit  a  rabtól  hal- 
lottunk, nem  a  species  facti-hoz  való  ;  minderről  a 
jegyzőkönyvben  szólni  fölösleges.  Sok  dolga  volna  az 
embernek,  ha  minden  haszontalanságot,  mit  a  rab 
magát    mentegetve  elmond,  fel  kellene  jegyezni. 

—  De  az  irományok  kiegészítése  ?  —  vága  közbe 
Völgy esy  mindig  hevesebben. 

—  Haszontalan  formaság,  —  válaszolt  a  tábla- 
bíró, —  s  itt  az  utasítás  hatodik  részének  ötödik 
szakában  világosan  azon  meghagyás  áll,  hogy  e  tör- 
vényszék minden,  a  törvénykezés  rendes  útján  külön- 
ben szokásban  levő  formaságok  mellóztével  ítél. 

—  Igen,  mi  minden  törvényes  formák  ellen  ítél- 
hetünk, mint  nekünk  tetszik,  —  ismételte  a  báró  mél- 
tósággal. 

—  Hogy  a  tekintetes  urak  a  rabot  felakaszthat- 
ják, —  kiálta  végre  Völgyesy  minden  mérsékletét 
vesztve,  —  az  nem  szenved  kétséget ;  de  hogy  eljá- 
rásukat soha  birói  eljárásnak  tartani  nem  fogom,  hogy 
benne  soha  mást  erőszaknál  nem  látandók,  az  szin- 
tén igaz. 

—  Micsoda  ?  —  kiáltott  három  hang  egyszerre. 

—  A  törvényszék  nem  áll  oly  férfiakból,  minők 
az  utasítás  szerint  a  birói  helyek  betöltésére  kívánt- 
tatnak. 

—  Ez  sok,  ez  már  mégis  sok!  —  kiáltott  Záto- 
nyi felugorva  székéről,  —  nem  vagyunk-e  mi  tábla- 
bírák ?  nem  eskettettünk-e  meg  ülés  kezdetén,  hogy 
ítéletünket  egészen  a  legfelsőbb  helyen  meghatáro- 
zott szabályok  szerint  fogjuk  kimondani? 

—  S  nem  vagyunk-e  törvénytudó,  érett  és  nyil- 
ítéletü  férfiak?  —  folytatá  a  báró. 

—  Ki  vele  I  ki  vele  !   —  harsogott  Nyúzó. 

—  Actiótl  —  kiáltott  Sóskuty, 

Sok  idő  kellett,  míg  Völgyesy  a  zaj  kőzött  érthe- 
tővé teheté  magát  arra  nézve,  hogy  meggyőződése 
szerint  a  biróban  részrehajlatlanság  is  szükséges. 

—  Bliktri!  —  harsogott  Zátonyi  —  erről  nem  áll 
semmi   az  instructióban. 

—  Igen  és  ha  volna,  —  folytatá  körülhadarászva 
kezeivel  Sóskuty,  —  ki  vádolhat  minket  részrehajlás- 
sal ?  Mondatott  e  csak  egy  szó  a  rabnak  védelmére, 
kivévén  uraságod  által,  kinek,  hála  az  égnek,  voksa 
nincs  ? 

—  Valóban  kíváncsi  volnék,  —  monda  éles  han- 
gon, szemét  az  ifjú  ügyészre  függesztve.  Macska- 
házy  —  a  teins  úr  mily  módon  fogja  bebizonyítani 
részrehajlásunkat. 

—  E  kiváncsiságot  kielégíthetem,  —  válaszolt,  ha- 
ragja mellett  is  legalább  külsőleg  nyugodtabban,  a 
megszólított.  —  Mi  önt  illeti,  miután  azon  egy  mó- 
dot, melylyel  magát  a  rab  által  emelt  vádtól  tökéle- 
tesen igazolhatná,  s  mely  nem  más,  mint  ha  a  rab 
életben  marad,  magának  fentartani  nem  akarja  :  való- 
színűnek látszik,  hogy  a  vádnak  a  vádlóval  egyszerre 
megsemmisítése  érdekében  fekszik.  A  főbiró  úrra 
nézve,  mi  a  részrehajlást  illeli,  kétség  nem  lehet; 
Nyúzó  úr,  birói  székén,  mint  hóhér  fogadta  azt,  ki- 
ről ítélnie  kellene. 

—  Alávalóság!  gazság!  impertinentia !  ki  vele!  ac- 
tio!  —  kiáltatott  mindenfelől. 

—  Hol  az  ítéletre  minden  szavazatoknak  egyen- 
lősége kívántatik,  —  szólt  Völgyesy  magasabbra 
emelve  szavát,  —  s  öt  közül  az  egyikre  nézve  való- 
színű, hogy  a  rabnak  elítélése  személyes  érdekében 
fekszik;  a  másik  nyilván  a  törvényszék  előtt  kinyi- 
latkoztatja, hogy  vele  személyes  ellenségeskedésben 
él :  törvényes  ítélet  nem  mondathatik  ki. 

A  lárma  elnyomta  az  ügyész  szavát. 

—  Én  mindent  el  fogok  követni,  hogy  ez  égbe 
kiáltó  vétket  mindenki  által  tudassam !  —  kiáltott  a 
félbeszakasztott,  majdnem  magán  kívül  haragjában  ;  — 
legfelsőbb  helyig  megyek  panaszommal,  hogy  ez  alá- 
való bánásmódnak  érdemlett  büntetést  eszközöljek  ki. 

—  Alávaló    denuntians !    Nem    ismeri    az    1805-iki 

törvényeket!  gyalázatos!  —  s  más  ehhez  hasonló 
kiáltások,  melyek  között  leginkább  a  főbiró  hangja 
vala  kihallható,  Völgycsyt  meggyőzték,  hogy  minJen 
további  szólás  haszontalan;  s  már  menni  akart,  mi- 
dőn Nyúzó  felugorva  gallérjához  nyúlt:  —  Ki  veled 
púpos  hátú  !  —  kiáltott  dühösen. 

—  Ezért  számolni  fogunk,  —  monda  Völgyesy  ka- 
lapját feltéve,  s  égő  arczczal  hagyá  el  a  szobát. 

A  zaj,  mely  e  vitatkozás  alatt  a  szobában,  hol  a 
törvényszék  tartatott,  támadt,  az  ajtó  előtt  állóknak 
figyelmét  nem  kis  mértékben  vonta  magára.  A  halk 
beszélgetések,  melyeket  a  hajdúk  s  pandúrok  részint 
magok  között,  részint  a  tanukkal  vagy  a  házhoz  tar- 
tozó cselédekkel  folytattak,  elhallgattak,  s  minden  fül 
az  ajtó  felé  fordult,  honnan  mindig  nevekedő  lárma 
hallatszott,  s  azokra  nézve  legalább,  kik  e  hallgatók 
közül,  mint  sokan,  talán  azt  hivék,  hogy  gorombaság 
s  igazság  többnyire  együtt  jár,  azon  megnyugtatás 
terjedhetett  el,  hogy  soha  igazságosabb  birák  törvény- 
széken együtt  nem  üHek.  Liptákné,  úgy  látszott,  más 
nézetben  volt ;  ő  az  ajtóhoz  közel  ülvén,  minden 
egyes  szót  meghalla,  s  nem  egyszer  monda  sóhajtva 
a  mellette  álló  kovácshoz :  —  Ej,  az  urak  nagyon 
haragszanak  egymásra;  szegény  Viola,  hogy  épen 
ilyenkor  kellett  kezeik  közé  kerülnie!  —  A  többiek 
vegyületlen  gyönyörűségekkel  hallgaták  a  zajt,  mely 
által  az  ítélőszék  sajászerüleg  nyilvánossá  vált.  Tudva 
van,  hogy  a  nyilvánosságnál  polgári  szabadságunknak 
jobb  biztosítéka  nincs ;  valamint  a  legerősebb  mé- 
reg —  a  kéksavany  —  elveszti  erejét,  ha  a  nap  su- 
garainak kitétetik :  úgy  alig  van  valami  annyira  ve- 
szélyes, mi,  ha  teljes  világosságban  áll,  ártatlanná  nem 
válnék  ;  azonban  nem  hiszem,  hogy  a  magyar  demosnak 
azon  tagjai,  kiket  a  tisztartói  lak  folyosóján  össze- 
gyűlve találunk,  erre  e  pillanatban  gondoltak  volna, 
s  a  gyönyörűség,  mely  minden  arc^on  e  nyerseségek 
hallásánál  elterjedt,  alkalmasint  csak  azon  kellemes 
érzésben  veheté  eredetét,  mely    mindenikünket  eltölt. 

ha  azt,  mit  régen  szivén  hord,  más  valaki  áhal  ki- 
mondva hallhatja. 

Csak  Viola  nem  osztozott,  mint  látszott,  az  általá- 
nos érdeklődésben.  A  folyosó  kartámaszához  dőlve 
állt  őrei  között  elmerülve  egy  tárg)'nak  látásában, 
melyen  szemei  mozdulatlanul  függtek.  A  kapu  mel- 
lett neje,  egyik  gyermekével  karján,  s  mellette  kis 
fia  állt  és  a  zsivány  előtt  eltűnt  minden   egyéb. 

A  szegény  asszony,  mihelyt  a  törvényszék  kezde- 
tét vévé,  ide  a  kapuhoz  jött  s  bemenetelt  kért ;  s 
miután  az  őrök  e  kérését  megtagadták,  megfeled- 
kezve a  dolog  lehetetlenségéről,  erőszakkal  akará  ki- 
vinni szándékát.  Mind  hasztalan;  a  főbíró  parancsa 
szerint  a  pandúrok  lökdösve  taszíták  vissza  a  tolako- 
dót. Midőn  a  szegény  Zsuzsi  minden  erőlködésnek 
hasztalanságát  látá,  s  noha  kéréseiben,  könyörületből, 
a  nézők  egy  része  által  pártoltatott,  az  udvarba  nem 
jöhetett,  a  vasvillákkal  felállított  parasztok  egyike 
mellett  foglalt  helyet.  —  Viola  látta  mindezt,  látta  a 
kegyetlen  módot,  melylyel  neje  s  gyermeke  visszata- 
szíttatott, látta  a  fájdalmat,  mely  c  kedves  teremtés 
arczán  elterült,  az  erőlködést,  melylyel  könyeit  el- 
nyoma.  Életét  adta  volna,  ha  oda  mehet  s  kebléhez 
szorítva  kedvesét,  a  szívnek  dobogását  érezheti,  mely- 
nek szeretetét  az  egész  világ  el  nem  rabolhatja  tőle, 
s  itt  kellc  állnia  pár  lépésre  s  mégis  elválasztva  tőle. 
Valami  oly  mondhatatlanul  keserves  vala  e  két  ember 
helyzetében,  mi  még  a  nem  felette  érzékeny  őrökre 
is  fájdalmasan  hatott,  s  közülök  egynél  több  könyö- 
rületre fakadt,  midőn  e  két  egymástól  távol  s  mégis 
egymásban  oly  egészen  elmerült  szerencsétlen  terem- 
tésre nézett. 

Midőn  a  törvényszék  szobájának  ajtaja  megnyílt  s 
Völgyesy  a  folyosóra  lépett.  Viola  megfordult,  gon- 
dola, hogy  ítéletének  meghallgatására  hivatik,  s  vá- 
gyódott a  pillanatra,  mely  után,  mint  az  őröktől  hallá, 
nejével  együtt  lehet.  —  Vége  van  ?  —  kérdezé  a 
kijövőt. 


I 

B  Jl  szerencsétlenek  nem  szóllak- 

—  Még  nincs,  —  monda  emez  halkabban. 

—  S  a  teins  ur  elmegy  ? 

—  Nincs  szavazatom,  —  felelt  az  ügyész  só- 
hajtva —  nem  lehetek  semmi  hasznára. 

—  Tudtam,  —  monda  Viola  s  arczán  keserű  mo- 
solygás lejte  át.  —  Isten  áldja  meg  azért,  hogy  sze- 
gény ember  létemre  annyit  fáradott  értem ;  de  ha 
könyörülni  akar  rajtam,  kérem,  csak  azt  vigye  ki, 
hogy  szegény  feleségemet  ide  ereszszck.  Ott  áll  a 
kapu  mellett  a  nyomorult,  gyermekeivel,  körüllök- 
dösik s  nem  eresztik  hozzám.  Ezeknek  az  emberek- 
nek nincsen  szivök.  Csak  itt  mellettem  lehessen,  mást 
nem  kívánok;  hisz  kötözve  s  pandúroktól  körülfogva 
vagyok,  egy  pár  óra  múlva  halál  fia,  mit  árthat  a 
teins  vármegyének,  ha  egy  szegény  asszonynak  szive 
valamivel  kevesebbet  fáj  ? 

—  Meg  lesz  kfvánata,  —  válaszolt  Völgyesy  mé- 
lyen meghatva,  s  miután  a  kapunál  Viola  nejét  « 
gyermekeit  maga  eresztc  az  udvarba,  gondolatokba 
merülve   elment. 

A  jelenetet,  melynek  a  folyosón  állók  most  tanúi 
voltak,  midőn  a  szerencsétlen  nő  gyermekeivel  lelán- 
czolt  férjéhez  jött,  nem  fogom  leirni.  A  szerencsét- 
lenek nem  szóltak,  de  midőn  a  zsiványnak  kis  fia 
sírva  apjának  a  kötelektől  feltört  egyik  kezét  csókol á, 
s  a  nő  reszketve  megszorítá  a  másikat,  s  a  rab  hal- 
vány arczain  nehéz  könyek  peregtek  le :  a  nézők  kö- 
zött alig  maradt  egy  szem  szárazon. 

Benn  a  szobában  a  táblabírák  nemes  indignatiója 
azalatt  lecsillapult.  Macskaházy  az  Írásokat  átvéve, 
ezeknek  rendezésével  foglalkozott.  Nyúzó,  fogai  kö- 
zött dörmögve,  szidá  Völgyesy  szemtelenséget;  a 
többiek  közönyös  tárgyakról  suttogtak  egymás  között, 
elég  jó  kedvűén,  Kislakyt  kivéve,  kinek  nyugtalansága, 
mióta  az  alügyész  távozott,  mindig  szembetűnőbbé 
lőn. 

Csak  még  a  rab  vallomásának  aláírása  kívántatott. 
Viola  behivatván,   midőn  vallomása    előtte    felolvasta- 

tott,  megjegyzé,  hoj^y  benne  mindazokról,  melyeket 
ma  Tengelyi  Írásairól  a  törvényszék  elébe  terje«:ztett, 
semmi  sem  foglaltatik  ;  miután  azonban  Macskaházy 
monda,  hogy  csak  az  a  kérdés  :  vajon  e  vallomásban 
foglaltakat  valóknak  állftja-e?  s  hogy  minden  egye- 
bet, a  mit  mondott  s  a  mi  nem  c  tárgyhoz  tartozik, 
a  törvényszék  külön  fogja  feljegyezni,  nehézség  nél- 
kül  irta  oda  nevét. 

A  per  készen  vala  ítéletre,  s  Zátonyi  nagyot  ásítva, 
ajánlá  körül  szelenraéjct  azon  mcgjeg}'zéssel,  hogy 
soha  több  baja  statáriumnál  nem  volt  még ;  míg  a 
báró  talán  huszadszor  nézte  óráját,  a  törvényszéket 
figyelmessé  tévé,  hogy  három  óra  múlt,  a  hosszú  kop- 
lalástól már  a  feje  is  megfájuh,  s  heg)   sietniök  kell. 

Macskaházy,  röviden  elősorolva  még  egyszer  a 
perből  kivilágosodott  tényeket,  azzal  végzé  előadá- 
sait, hogy  ez  esetben  a  halálos  ítéletről  kétség  nem 
lehet.  Ugyanazt  monda  más  szavakkal  Nyúzó.  Zálonyi 
nevetve  megjegyzé,  hogy  e  perben  érzelgő  asszony 
sem  mondhatna  mást.  A  báró  udvariasan  meghajtva 
magát,  egész  kiterjedésében  csztozék  tisztelt  biró 
társainak  annyi  okokkal  támogatott  ítéletében.  Csak 
Kislaky  vala  hátra  még  s  ki  a  jámbor  öreget  látá, 
a  mint  székén  körülfészkelődve  a  birák  egyikétől 
másikához  fordult  s  hallva  az  egyes  szavazatokat,  fel- 
sóhajtott s  kezeit  éghez  emelé,  míg  végre  a  sor  reá 
került  s  piros  arczai  talán  évek  óta  először  elhalvá- 
nyultak s  a  papir,  melyet  ujjaival  sodorgatott,  resz- 
ketni kezde:  az  nem  nézhetett  sajnálkozás  nélkül 
becsületes  képére. 

Gondoljuk  magunkat  helyzetébe.  Kislaky  nyájas, 
jószivű  ember  vala,  egyike  azon  boldogoknak,  kik 
végzetök  által  nyugodt  kedélylyel  megajándékozva  s 
szerencsés  helyzetbe  állítva,  soha  sorsukkal  vagy  az 
emberekkel  küzdeni  nem  kényteleníttetnek  s  kiknek, 
hogy  akaratjok  küzdelmek  által  mes;szilárduljon,  vagy 
érzelmeik  elkeseríttessenek,  alkalmuk  nem  vala.  Sze- 
retve nejétől,  ki  reá,  minthogy  neki  magának  akarata 


nem  volt,  határtalan  befolyást  gyakorolt ;  szeretve 
fiától,  az  isn\erősöktól,  cselédeitől  s  jobbágyaitól, 
viszont  szeretve  mindenkit,  csak  jót  s  kedvesí  téve 
mindenkinek,  Kislaky  elvénült  a  nélkül,  hogy  ez  élet 
sötét  oldalaival  megismerkedett  volna ;  a  nélkül,  hogy 
egyszer  oly  valamire  kellene  magát  határoznia,  mi 
szive  érzelmeivel  ellentétben  állt ;  s  most  egyszerre 
az  kívántatik  tőle,  hogy  ő,  ki  ez  életnek  egész  becsét 
ismeri,  ő,  ki  még  egy  kutyát  sem  tudna  bántani: 
rögtön-halálos  ítéletet  mondjon  ember  fölött !  I  A  töb- 
biek kimondták  ítéletöket,  de  ha  a  szavazóknak  csak 
egyike  ellenkezőleg  nyilatkozik,  a  rabnak  élete  mentve 
van,  nemcsak  a  jelen  pillanatra  nézve,  hanem  hihető- 
kép egészen ;  mert  nem  valószinű,  hogy  Viola,  ha 
később  halálra  Ítéltetnék  is,  királyi  kegyelemre  nem 
számolhatna,  miután  a  halálos  félelem  minden  kínain 
már  egyszer  keresztül  ment.  Egy  emberélet  kezében 
van.  Egy  szó  s  fölmentheti ;  egy  szó  s  ki  e  szeren- 
csétlent a  hóhérnak  általadja,  ő  lesz.  —  S  más  rész- 
ről birói  kötelessége,  a  közbátorság  fentartásának 
érdeke,  melyet  ő,  mint  hazánkban  sok  becsületes 
ember,  csak  a  legszigorúbb  eszközök  által  gondolt 
megoltalmazhatónak.  Az  elnök  hallgatva  ült  székén  s 
nem  tudá  magát  semmire  határozni. 

—  De  kérem  alássan,  —  monda  Sóskuty,  ismét 
kihúzva  óráját  —  tisztelt  háziasszonyunkat  tovább 
csak  nem  várathatjuk  már. 

—  Igazság,  —  szólt  Kislaky,  felébresztve  mély 
gondolataiból.  —  már  késő  van,  hagyjuk  az  Ítéletet 
holnapra;  ma  a  szerencsétlen  executio  úgy  sem  tör- 
ténhetik meg. 

—  És  miért  ne?  —  kérdczé  Zátonyi  bámulva  — 
nekem  okvetlenül  haza  kell  mennem  még  ma,  máskép 
holnap  nem  szánthatok. 

—  De  a  rabnak  legalább  is  három  órát  kell  ad- 
nunk —  jegyzé  meg  az  elnök  —  s  ötkor  tökélete- 
sen sötét  lesz,  sötétben  pedig  nem  hajtathatjuk  végre 
az  ítéletet. 


—  Tisztelt  elnökünknek  igazsága  van,  —  vága 
közbe  Sóskuty,  —  ma  este  tarokkozunk,  úgy  is  még 
egy  elfogott  pagát- ultimóval  a  teins  úrnak  adósa  va- 
gyok. De  nem  látom  által,  az  ítéletet  miért  nem 
mondhatnók  ki  ma,  hogy  holnap  reggel  kevesebb 
dolgunk  legyen. 

—  Mert,  mert  —  monda  Kislaky  nyugtalanul  — 
a  halálos  ítéletnek  kimondása  csak  tőlem  függ;  én 
megvallom,  nem  vagyok  tisztában  magammal. 

—  Domine  spectabilis,  —  szólt  Zátonyi  össze- 
csapva kezeit,  —  korában  s  miután  annyi  ideig  megyei 
hivatalokat  viselt  s  nincs  tisztában  magával !  Tizenöt 
statáriumnál  voltam  s  mindig  első  pillanatban  tisztá- 
ban voltam  magammal.  Jó,  hogy  barátai  közt  van, 
mert  bizony  megítélnék 

A  többiek  bámulva  néztek  egymásra  s  Nyúzó  alig 
tarthatá  vissza  magát,  hogy  a  megvetést,  melyet  e 
gyengeség  benne  gerjesztett,  nyilván  ki  ne  mondja ; 
de  Kislaky  állandó  maradt  bizonytalanságában  s  sem 
fölmentő,  sem  kárhoztató  ítéletet  nem  mondva,  min- 
dig csak  azt  kére,  hogy  az  egész  holnapig  halasz- 
tassék. 

Macskaházy,  ki  azélját,  midőn  Völgyesy  távozott, 
elérve  gondola,  újra  nyugtalanná  lett.  O  ismeré  em- 
berét s  tudta,  hogy  ha  Kislaky  az  ítélet  kimondása 
előtt  haza  megy,  neje  s  Kálmán  kéréseinek  s  Völ- 
gyesy okoskodásainak  ellentállni  nem  fog  s  azért 
mindent  el  akart  követni,  hogy  Viola  halálos  ítélete, 
melynek  végrehajtása  nálánál  senkinek  inkább  szivén 
nem  feküdt,  mindjárt  mondassék  ki. 

—  Reánk  nézve  —  szólt  a  lehetőségig  nyugodtan 
az  ügyész  —  mindegy;  ha  a  teins  úr  úgy  kívánja, 
hogy  csak  holnap  ítéljünk,  a  dolog  közönyös  s  én 
részemről  csak  a  rab  sorsának  könnyítéseért  kíván- 
nám az  egész  tárgyat  bevégezni.  Ha  az  ítélet  kimon- 
datott, szabadon  társalkodhatik  nejével  s  gyermekei- 
vel, nyugodtabban  készülhet  a  halálra,  megteheti  ren- 
deléseit, ha  netalán    még    teendői    vannak.   Azonban, 

ha  a  tcins  úrnak  legkisebb  alkalmatlanságára  volna, 
ez  természet  szerint  csak  mellékes  tekintet. 

Zátonyi,  midőn  a  hatást,  melyet  e  szavak  Kislakyra 
tevének,  észrevéve,  azt  adá  hozzá,  hogy  Viola  ugyan 
nagy  gonosztevő  s  kétségkívül  megérdemlené,  hogy 
tíz  napig  siralomházban  tartassék;  hogy  azonban 
ember  ember  marad  s  ő  a  Macskaházy  úr  által  mon- 
dottakat a  teins  törvényszék  tapasztalt  emberszere- 
tefébe  ajánlja,  miután  úgyis  az  Ítélet  minőségérc 
nézve  józan  emberek  között  kétség  nem  lehet  s 
Violának  életét  megmenteni  valóságos  polgári  bűn 
volna. 

Macskaházy  elmondá,  hogy  ez  bizonyosan  soha  az 
annyira  tisztelt  elnöknek  szánaékában  nem  volt,  hogy 
ily  gyengeség  soha  eszébe  nem  juthatott,  hogy  senki 
nálánál  jobban  nem  tudja,  miként  a  bírónak  ítéletei- 
ben személyes  hajlamait  vagy  szenvedelmeit  tekin- 
teni nem  szabad,  hogy  Kislaky  úr,  bár  vérző  ke- 
bellel s  önmegtagadással,  soha  a  megyének  benne 
helyezett  bizalmát  megcsalni  nem  fogja.  Sóskuty  a 
humanitásról  szólt  hosszasan  s  bebizonyitá,  mennyire 
kívánja  az  emberszeretet,  hogy  Violát  mindjárt  halálra 
ítéljék.  A  példának  szüksége  említtetett  s  az,  hogy 
ki  a  gonosznak  megbocsát,  a  jókat  bünteti ;  mit  tudom 
én  hány,  az  ezerszer  elmondott  okok  közül,  melyek 
a  halálos  büntetés  mellett  felhozatnak  s  senkit  még 
meg  nem  győztek,  kinek  az  ég  elég  szivet  adott, 
hogy  azon,  mit  naponként  maga  körül  lát,  kételkedni 
merjen.  Nyúzó  szörnyűnél  szörnyűbb  gonosztetteket 
beszélt  el,  melyek  Viola  és  czimborái  által  állítólag 
elkövettettek  s  el  fognak  követtetni  a  megyében,  ha 
a  statarialis  biróságtól  való  félelem  megszűnik ;  míg 
a  jámbor  öreg,  megtámadva  mindenfelől,  nem  látva 
maga  mellett  senkit,  ki  titkos  aggodalmait  osztaná, 
nem  tudva,  mit  feleljen  oly  okokra,  melyeket  egész 
életében  ceáfolhatlanoknak  tartott  s  melyeknek  most 
is  csak  szive  mondott  ellent :  nehezen  felsóhajtva, 
kimondá  a  várt  ítéletet. 


—  Isten  látja  lelkemet,  —  szóla,  szemeit  éghez 
emelve  —  nem  tudom  mit  adnék,  ha  az  embernek 
életét  megmenthetném ;  de  nem  szeghetem  meg  köte- 
lességemet. 

Macskaházy  mindjárt  hozzáfogott  az  itélet  Írásá- 
hoz ;  a  többiek  minden  módon  fel  akarák  deríteni 
elnöküket,  kinek  keblére,  mióta  az  ítéletet  kimondá, 
felelősségének  egész  érzete  nehezedett. 

E  pillanatban  az  ajtó  megnyílt  s  fiát  kezénél  tartva, 
két  hajdútól,  kik  őt  hasztalan  iparkodtak  visszatartani, 
követve,  Violáné  rohant  a  szobába. 

A  szegény  asszony,  miután  a  folyosóra  jutott, 
kisebb  gyermekét  Liptáknénak  adva,  egy  ideig  nyu- 
godtan álla  férje  mellett,  hol  neki  az  őrök  könyö- 
rületből helyet  cngedénck.  A  csend,  mely  a  szobá- 
ban, hol  a  bírák  együtt  ültek,  mióta  Völgyesy  elment 
s  a  rab  vallomását  aláirta,  támadott  s  a  mellette  álló 
hajdúnak  halk  észrévétele,  hogy  bizonyosan  most 
készítik  az  ítéletet,  lelkét  véghetlen  aggodalommal 
tölték.  —  Csak  bemehetnék,  —  szóla  egyszei-másszor 
szomszédaihoz  —  ha  megkérem,  lehetetlen,  hogy 
elítéljék  —  s  szemei  szüntelen  az  ajtón  függtek, 
mely  mögött  élte  fölött  határoznak.  Végre  nem  tűr- 
hetve ez  állapotot  tovább,  Liptáknéhoz  ment,  ki  épen 
az  ajtó  mellett  ült  s  midőn  senki  reá  nem  figyelt, 
fiával  berohant  az  ajtón,  mielőtt  őt  valaki  vissza- 
tarthatá. 

—  Irgalmat!  —  kiáltott  a  szerencsétlen,  Kislaky 
lábaihoz  borulva  —  irgalmat  teins  uram!  ne  öljék 
meg  férjemet. 

Kisíaky  meghatva  c  jelenettől,  fel  akará  emelni  a 
térdelőt. 

—  Nem,  nem,  —  zokogá  emez,  —  hadd  térdepel- 
jek itt,  én  és  gyermekem.  Csókold  meg  a  teins  úr 
kezét,  lám,  tőle  függ  apád  élete,  —  monda,  a  kis 
Pistát  maga  mellé  húzva,  —  oly  jó  úr,  neki  fogunk 
köszönni   mindent. 

—  Kérem,  ne  öljék  meg  apámat,  —  sírt  a  kis 
Pista. 


—  Micsoda  szemtelenség  ez  ?  —  kiáltott  Nyúzó  — 
a  teins  törvényszék  nem  öl  senkit. 

—  Nem,  Isten  mentsen  meg,  —  szólt  az  asszony 
szeliden,  —  ne  hallgassanak  ez  ostoba  fiúra,  ha  azt 
mondta,  hogy  ne  öljék  meg  apját.  Nem  tudja,  mit 
beszél,  szegény  paraszt  gyerek,  nincs  nevelése ;  ma- 
gam sem  tudom,  mit  beszélek. 

—  Szegény  asszony,  —  monda  Kislaky  —  a  birő- 
nak  nehéz,  de  szoros  kötelességei  vannak,  é^  — 

—  Nem  is  azt  kérem  teins  törvényszék,  —  monda 
Zsuzsi  mindig  térdelve,  —  hogy  a  büntetéstől  föl- 
mentsék. Bűntessék  meg  keményen,  akárhogy,  csak 
ne  öljék  meg  —  Istenem,  megint  a  szerencsétlen 
szót  mondtam !  Ne  haragudjanak  reám.  Büntessék 
Violát,  hosszú,  nem  bánom,  örök  fogsággal,  ha  kell, 
csakhogy  életben  maradjon.  Talán  maga  mondta, 
hogy  nem  bánja  a  halált,  oh,  Viola  sokszor  beszél 
ilyckct.  Ne  higyjenek  neki,  lám,  akkor  nem  látta 
gyermekeit ;  most,  mióta  a  kis  Pistát  ismét  megcsó- 
kolta, nem  szólna  így.  És  kisebb  gyermekem  is  oly 
szépen  mosolygott  reá.  Oh,  ha  látnák,  ha  csak  hall- 
hatnák szép  kis  szavát,  ha  apját  híja,  nem  hinnék, 
hogy  Viola  meg  akar  halni ! 

—  Mire  való  ez  a  haszontalan  asszonyi  vinnyo- 
gás? —  kiáltá  Nyúzó,  —  szeretném  tudni,  ki  eresz- 
tette be  ezt  hozzánk.  Takarodj',  férjed  meg  fog 
halni,  ha  nem  szereti,  annyival  jobb. 

—  Hát  azt  mondtam,  hogy  6  nem  szereti  ?  — 
sóhajta  Violáné,  ki  e  szavaknál  más  gondolatra  jött  — 
Istenem,  mit  beszélek!  Sőt  Viola  csak  épen  halálát 
kívánja ;  lássák,  nem  is  büntetés  neki,  ha  őt  büntetni 
akarják,  be  kell  zárni,  százszor  mondta  életében  : 
inkább  meghalok,  minthogy  tömlöczbe  zárjanak. 

Kislaky  szorult  kebellel  nézé  a  szerencsétlent  s 
szemeiben  köny  ragyogott.  Sóskuty  a  legnagyobb 
türelmetlenséggel   nézé  óráját. 

—  Úgy-e,  teins  uram,  be  kell  zárni?  —  folytatá 
a2    esdeklő,  észrevéve    Kislaky    felgerjedését,  —    mit 

Br.  Eötvös  :  A  falu  jegyzője  1).  e 

neki  a  halál,  egy  perez  s  vége  van  ;  de  nekünk  1  két 
gyermekem  van,  ez  itt  s  egy  künn  Liptáknénál ;  mit 
csináljunk,  ha  e  gyermekeknek  apját  felakasztják? 

Zátonyi  megjegyzé :  hogy  a  gyermekekre  nézve 
mindegy,  akár  felakasztják,  akár  húsz  évig  tömlöcz- 
ben  marad. 

—  Nem,  nem,  —  monda  Zsuzsi,  —  a  teins  urak- 
nak az  mindegy,  nekünk  nem.  Férjem  jól  fogja  viselni 
magát,  én  felmegyek  gyalog  Bécsbe,  térdeimen  fogok 
csúszni  a  király  előtt,  míg  férjemnek  grátiát  ad  s  ha 
nem  is,  legalább  néha  elmehetek  a  tömlöczébe,  meg- 
mutathatom gyermekeimet,  hogy  nőttek ;  ételt  hord- 
hatok neki,  ruhát...  Oh,  csak  zárják  tömlöczbe,  az 
egy  egész  mennyország  nekem.  A  halál,  az  szörnyű ! 

—  Két  fertály  négyre,  ez  szörnyűség  1  —  sóhaj- 
tott Sóskuty. 

—  Hagyjon  békét  kend,  —  monda  Zátonyi,  sze- 
lenczéjéből  szippantva  —    késő,  ítéletünket  kimondtuk. 

—  Az  ítéletet!  a  halálos  ítéletet I  —  kiáltott  Zsuzsi, 
midőn  elborzadva  fölugrott. 

—  Itt  van,  —  szólt  Nyúzó  gúnyoló  hangon,  egy 
ív  papirra  mutatva,  melyet  Macskaházy  épen  beporzott. 

—  De  ha  rossz,  ha  hibás  ítélet,  —  szóla  feszült 
hangon  a  nő,  —  ha  én  mondom,  hogy  nem  ér  sem- 
mit, mert  Violának  a  halál  nem  büntetés,  csak  min- 
ket tenne  szerencsétlenné. 

—  A  mi  megvan,  az  megvan,  —  szólt  Zátonyi,  — 
ne  háborgasson  haszontalan  rimánkodásával. 

—  Isten  engem,  mindjárt  háromnegyed  lesz,  — 
tévé  hozzá  a  báró,  —  így  holnapig   m.aradhatunk  itt. 

—  De  kérem  —  monda  Zsuzsi,  mindig  inkább 
eliszonyodva,  —  mi  ez  az  ív  papiros,  hisz  mást  ve- 
hetnek s  arra  mást  Írhatnak  s  férjem  élni   fog. 

—  Majd  bizony,  nem  eleget  fáradtunk,  —  enyelge 
Nyúzó,  —  Macskaházy  úr  kend  kedveért  mindjárt 
ujat  ír. 

—  Nem  kedvemért,  egy  ember  életeért. 

' —  Szegény  asszony,  —    szóla    most  Kislaky,  sze- 

mcit  törülve,  —    az   ítéletet    nem    szabad  megváltoz- 
tatnunk. 

—  Nem  szabad  I  —  kiáltá  Zsuzsi,  szemeit  éghez 
emelve. 

—  Lehetetlen,  —  válaszolt  Zátonyi  nyugodtan  s  a 
szegény  asszony  egy    sikoltással    földre  dőlt. 

—  Hála  Istennek,  —  szólt  Sóskuty  Zátonyihoz 
halkan,  miután  az  asszony  kivitetvén,  az  ítélet  Violá- 
nak, ki  azt  tökéletes  nyugalommal  hallá,  felolvasta- 
tott s  a  törvényszék  tagjai  a  kastély  felé  indultak  — 
ezen  túlestünk  volna ! 

—  Elég  ügy  gyei- bajjal ;  soha  ilyen  statáriális  sedriát 
nem  láttam,  —  monda  a  másik. 

—  Denique,  ha  a  prxses  gyenge,  —  jegyzé  meg 
Sóskuty. 

—  Persze,  mikor  egy  statáriális  praeses  ily  asszonyi 
rimánkodásokon  elpityeredik,  —  szóla  közbe  Nyúzó,  — 
ki  tudja,  elvégezzük-e  ma? 

—  Négy  óra  múlt,  fogadok,  az  egész  ebéd  oda 
van,  —  sóhajtott  Sóskuty  —  pedig  jobb  pecsenyét 
az  ember  nem  eszik  sehol. 

Míg  a  táblabírák  így  mulattak,  Kislaky  távol  a 
többiektől  mély  gondolatokba  merülve  haladt  háza  felé. 
Lelkét  egy  új,  soha  nem  gyanított  érzés,  lelkiisme- 
retének furdalása  tölte  el.  —  Istenem  —  monda 
magában  —  ez  ember  élete  lelkemen  fekszik,  soha 
nyugodt  nem  leszek  többé!  Miért  mondtam  ki  a 
halálos  ítéletet? 

Oh,  miért  vannak  törvények,  melyeknek  szükségé- 
ről az  ész  meg  nem  győződhetik  s  melyeknek  telje- 
sítésénél a  jobb  ember  szivét  borzadás  tölti  el  1 


XXIU. 

Midőn  Völgyesy  a  törvényszéket  elhagyva  a  kas- 
télyhoz visszatért,  az  udvaron  Kálmánt  s  Ákosnak 
huszárját,    az    öreg    Jánost    találá,  kik  fel  s  alá  járva 

egymással  beszélgettek.  Kálmán,  kezében  nyitott  leve- 
let tartva,  a  másiknál  valamivel  előbb  járt.  A  nyug- 
talanság, melylyel  majd  megállt,  majd  sebesebb  lépé- 
sekkel tovább  ment,  majd  követőjéhez  fordulva  vala- 
mit kérdezni  látszott,  —  mutaták  felgerjedését,  míg 
az  öreg  huszár  komoly  kifejezéséből,  melylyel  időről- 
időre bajszát  pödré,  látszott,  hogy  a  hír,  melyet  ho- 
zott, nem  lehete  örvendetes.  Az  udvar  másik  oldalán 
egy  lovász  két  paripát  vezetett  körül  s  a  nemes 
állatok  párolgásából  gyanítani  lehetett,  hogy  kik  raj- 
tok jöttek,  inkább  az  idő,  mint  lovaik  becsét  vették 
tekintetbe. 

Völgyesy  inkább  fel  vala  gerjedve  e  pillanatban, 
semhogy  valakinek  társaságát  keresné  s  midőn  látta, 
hogy  Kálmán  által  észre  nem  vétetik,  már  a  házhoz 
közelített,  midőn  az  előbbi,  figyelmessé  téve  követője 
által,  utána  rohant  s  őt  karjánál  feltárta.  —  Vége 
van  ?  —  kérdé  a  legnagyobb  felgerjedésben  Völ- 
gyesyt,  ki  megijedve  az  indulatosságon,  melylyel  e 
kérdés  tétetett,  megállt. 

—  A  mennyiben  oly  dolgot,  melynek  kimenetelét 
tudjuk,  bevégezettnek  mondhatunk,  —  válaszolt  Völ- 
gyesy, —  vége  van,  sőt  az  ítélet  ki  volt  mondva, 
még  mielőtt  összeültünk ;  egyébiránt  még  együtt  ülnek. 

—  S  akkor  hogy'  jösz  te  ide?  —  kérdé  Kálmán 
tovább,  bámulással  —  azt  hivém,  a  törvényszék  tagja 
voltál. 

—  Igen,  szavazat  nélküli  tagja,  —  válaszolt  a  má- 
sik keserűen  —  s  elmentem,  mert ...  e  hely  — 
lévé  hozzá  félbeszakasztva  magr.t  —  nem  arra  való, 
hogy  ezekről  szóljunk.  Ha  a  történteket  tudni  aka- 
rod, menjünk  szobádba,  ott  szólhatunk.  Magamnak 
is  kérésem  lesz  hozzád. 

—  Menjen  addig  legényemhez,  János  —  monda 
Kálmán  ehhez  fordulva  s  — -  adasson  magának  egy 
pohár  bort.  Lováról  majd  az  én  legényem  gondos- 
kodik. 

—  Az  nem    járja,    teins    uram,  —   felelt    az  öreg, 


fejét  rázva  —  elébb  a  ló,  aztán  az  ember,  elébb 
abrak,  aztán  bor,  ez  régi  huszárregula  s  azután  nem 
látja  a  teins  úr,  hogy  Ákos  úrfi  Fecskéjén  jöttem 
ide?  Azt  ily  ficzkóra  nem  bizom. 

—  A  mint  akarja  János,  —  monda  Kálmán  moso- 
lyogva, —  csak  ha  lovával  készen  van,  jöjjön  fel 
mindjárt,  beszédünk  lesz  együtt.  —  S  ezzel  Kálmán 
s  Völgyesy  az  előbbinek  szobájába  mentek,  míg  János, 
még  egy  ideig  körülvezetve  lovát,  vele  együtt  az 
istállóba  ment  s  míg  lovát  lenyergelé  s  megtiszto- 
gatta a  lovász  s  a  kocsisnak  nem  egy  érdekes  sza- 
bályt közlött  a  paripatartás  legjobb  módjáról,  mely- 
nek bizonyításául  a  felejthetlen  sárgának  példáját 
hozá  fel,  mely  a  lipcsei  csatában  alatta  agyonlövetett. 

—  Az  Istenért,  mi  történt?  —  monda,  mihelyt  a 
szobába  jöttek,  Kálmán,  —  miért  hagytad  oda  a 
törvényszéket  ? 

—  Mert  nem  akartam  részt  venni  a  gyilkolás- 
ban, —  szólt  a  másik,  fel  s  alá  járva,  szenvedély- 
lyel,  —  mert  nem  akartam  eszköz  lenni,  még  aka- 
ratlan eszköz  sem,  oly  tettnek  végrehajtásánál,  mely- 
nél személyes  boszú  s  alávaló  érdekek  a  birói  hivatal 
szent  palástja  alatt  követik  ocsmány  czéljaikat. 

—  Fel  vagy  gerjedve,  —  monda  Kálmán,  bámulva 
a  szenvedélyes  módon,  melylyel  a  máskor  oly  nyu- 
godt Völgyesy  e  szavakat  monda,  —  nem  lehet, 
hogy  hol  apám  jelen  van,   ily  dolgok  történjenek. 

—  Magam  is  azt  hittem  —  viszonzá  Völgyesy,  — 
nem  lehet  senki,  ki  apádat  nálamnál  inkább  tisztelné. 
Apád  jó,  áldott  ember,  ha  soha  nem  ismertem  volna 
őt,  azok  után,  miket  ma  láttam  s  hallottam,  szintén 
nem  mondanék  egyebet.  De  apád  —  engedd  meg 
őszinteségemet  —  gyenge  s  ez  az,  mi  szivének  nemes 
indulatait  hasztalanokká  teszi.  Hidd  el,  barátom!  mi 
e  világon  rossz  s  alávaló  történt,  annak  feleletterhe 
nemcsak  azokon,  kik  azt  gonoszságukban  tervezek, 
hanem  nagyobbrészt  azon  becsületes  embereken  fek- 
szik,    kik     gyengeségökből     tűrték     az    alávalóságot. 

A  gonoszok  hatalma  nem  bennök,  hanem  a  jók 
gyengeségében  fekszik.  Tátott  torokkaJ  hirdetik  ha- 
zugságaikat, mi  nem  merünk  felszólalni  a  való  mel- 
lett ;  emelt  fővel  járnak  czéljaik  után,  mi  alázatosan 
visszavonulunk  előttük ;  gonosz  szenvedelmeik  eléré- 
sére nincs  feg)ver,  melyhez  nem  nyúlnának,  mi  gyá- 
ván félünk  a  harcztól,  legfeljebb  szavunkat  emelve, 
néha  azt  is  úgy,  hogy  az  Istenért,  senkit  meg  ne 
sértsünk,  mint  Pilátus,  megelégedve  mosván  kezein- 
ket, ha  az  ocsmányság,  melyet  megakadályoztathatánk, 
megtörtént,  csak  mi  magunk  ne  járultunk  légyen 
hozzá  szavunkkal.  Kinek  merészsége  nincs,  hogy 
meggyőződése  mellett  felszólaljon,  annak  jósága  ingó 
nád,  mely  ha  a  vész  megragadia,  hajlongva  sóhaj- 
tozik, de  bús  szavával  az  ellenkező  elemet  nem  fogja 
feltartani  futásában. 

Nagyon  is  igaz,  —  monda  Kálmán  sóhajtva,  — 
s  félek,  néha  apámra  is  illő.  De  kérlek,  mondd  el 
hát,  mi  történt? 

Völgyesy,  mennyire  lehet,  röviden  clbeszélé  a  tör- 
ténteket, személyes  megsértéseit  is,  melyekért,  mihelyt 
a  törvényszéknek  vége  lesz,  Nyúzótól,  mint  monda, 
elégtételt  fog  kívánni.  Kálmán  a  lehető  legnagyobb 
nyugtalanságban  hallá  az  egészt.  —  Azt  nem  lehet,  — 
szóla  végre,  felugorva  székéről,  melyre  az  elbeszélés 
alatt  leült,  midőn  Völgyesy  elhallgatott,  —  halálra 
ítélni  embert  ily  viszonyok  közti  Ne  hidd,  atyám 
nem  fog  megegyezni  soha. 

—  Meg  fog  egyezni,  —  monda  Völgyesy  kese- 
rűen, de  nyugodtan,  —  szive  fájni  fog,  talán  egész 
életén  át  szemrehányást  fog  tenni  magának  gyenge- 
ségeért, de  meg  fog  egyezni,  vagy  hihetőkép  mos- 
tanig már  megegyezett,  arról  biztos  lehetsz.  Mihelyt 
azon  kérdés,  hogy  Viola  vallomásának  azon  része, 
mely  Tengelyi  irományait  illeti,  a  perben  nem  fog 
említtetni,  eldöntetett :  az  ítélet  kétséges  nem  lehe- 
tett többé.  Viola  esete  minden  egyéb  tekintetben 
statánális  bíróság  elébe    való  ;    az   egy,  mit  a  halálos 

ítélel  ellen  felhozni  lehetett,  azon  körülmény  vala, 
hogy  több  tárgyak  felvilágosítva  nincsenek.  Mihelyt 
ezekre  nézve  felvilágosítás  nem  kívántatik,  a  rab 
halála  bizonyos,  főkép  ha  —  mint  mindenből  meg- 
látszik —  a  bíráknak  egy  része  azt  személyes  érdek- 
ből kívánja. 

—  Szörnyűség!  —  szőla  Kálmán,  fel  s  alá  járva 
a  szobában  —  se  levél,  melyet  Tiszarétről  kapok. 
Meg  kell  őt  mentenem,  ha  még  százszor  halálra 
ítélték. 

—  Levelet  kaptál  ?  az  alispántól  ?  —  kérdezé  a 
másik. 

—  Nem,  —  válaszolt  Kálmán,  —  tudod,  Ákosnak 
jobb  karja  sértetett  meg  s  helyette  Etelka  írt.  Olvasd 
magad,  —  tévé  hozzá,  a  levelet  általadva,  míg  arozai 
Etelka  nevénél  elpirultak. 

A  levél  így  szólt : 

•  Az  irományok,  melyek  Tengelyitől  elraboltattak, 
a  legnagyobb  fontosságúak.  Okunk  van  hinni,  hogy 
Ákos,  talán  egész  családunk  szerencséje,  ez  iromá- 
nyok feltalálásától  függ,  melyek  most  egy  alávalónak 
kezei  közt  vannak.  A  rablást  nem  Viola  követte  el. 
Minden,  mit  hihetőkép  e  tárgyban  vallott,  való. 
Viola  ez  egész  ügyben  nemesebben  viselte  magát, 
mint  hasonló  viszonyok  között  akárki  a  világon ; 
szörnyű  volna  gondolni,  hogy  ártatlanul  halált  szen- 
vedett. —  Némelyek  mindent  el  fognak  követni, 
hogy  elítéltessék,  mert  ha  Viola  nem  él.  Tengelyi 
irományai  iiánt  senki  tanúbizonyságot  nem  tehet. 
Mentse  meg  őt!  Az  első  kérés,  melyet  éltemben 
önhöz  teszek  s  a  nemes  mód,  melylyel  magát  a  tiszt- 
újítás alatt  Tengelyi  irányában  viselte,  azon  reményre 
jogosít,  hogy  nem  hiába  tettem  s  valamint  Ákos,  úgy 
én  örök  hálára  leendünk  lekötelezve  e  nemes  tettéért. 

Etelka. » 

—  Látod,  meg  kell  őt  mentenem,  ha  éltembe, 
ha  üdvösségembe  kerül,  meg  kell  mentenem,  —  szólt 
szenvedélylyel  Kálmán,  fel  s  alá  járva. 

—  Itt  nagyszerű  gazság  történik,  —  monda  Völ- 
gyesy  gondolkozva  —  e  levél  megerősít  mindenben, 
mit  a  törvényszék  alatt  gyanítottam. 

—  De  mit  tegyünk?  szólt,  mindig  növekedő  nyug- 
talansággal, a  másik.  —  Lemegyek  egyenesen  a  tör- 
vényszékhez s  megmondom  Macskaházynak :  hogy 
gazember,  hogy  a  tolvaj  ő,  hogy 

—  Nyugodtan,  barátom,  —  monda  Völgyesy,  meg- 
fogva Kálmán  kezét,  ki  már  az  ajtó  felé  indult,  — 
mindent,  a  mi  zajt  üthetne,  kerülnünk  kell.  Azok  után, 
miket  eddig  e  dologban  hallottam,  Macskaházy  maga 
is  csak  eszköz  s  félek,  oly  emberek  vannak  érde- 
kelve, kiket  te  s  még  kevesebbé  Etelka  és  Ákos, 
büntető  petbe  keverni  nem  akarhattok. 

—  De  talán  mégis,  ha  lemennék,  —  monda  Kál- 
mán, ki  e  megjegyzésnek  helyességét  érzé,  —  hisz 
csak  egy  felmentő  szó  szükséges. 

E  pillanatban  lépett  be  János  a  hírrel,  hogy  a 
teins  urak  már  jönnek  s  Viola  halálra  ítéltetett. 

Kálmán  kétségbeesve  csapott  homlokához.  —  Át- 
kozott! —  kiálta,  —  hogy  épen  ma  kellé  távol  len- 
nem. Ákos  kérésére,  mert  tudtam,  hogy  gulyásunk 
Violának  jó  embere  s  talán  az  irományokat  meg- 
szerezheti, tegnap  este  haza  jöttem.  Miután  gulyá- 
sunk azt  monda,  hogy  Violát  nem  látta,  virradatkor 
kilovagoltam  pusztánkra,  hogy  csikósunkkal  is  szóljak. 
Mikor  elmentem,  Vicla  elfogásáról  s  hogy  ide  hoz- 
zák, még  szó  sem  volt.  A  puszta  jó  három  órányira 
van  s  csak  miután  ott  lovamat  jól  kipihentettem  s 
már  visszafelé  jöttem,  jutott  e  levél  kezembe. 

—  Persze,  mert  nem  tudtam,  hogy  a  teins  úr  a 
pusztán  van,  —  monda  János,  —  egész  reggel  lova- 
goltam ide  s  tova,  míg  egy  pásztorembertől  hallot- 
tam, hogy  arra  nyargalt. 

—  Kend,  János,  nem  tehet  róla,  —  monda  Kál- 
mán • —  átkozott  végzetünk!  Ha  honn  vagyok.  Violá- 
nak baja  nem  lett  volna,  arra  esküszöm ;  de  most 
miután  halálra  ítéltetett 

—  És  hát  aztán?  —  kérdé  János,  bajszát  pödörve. 

—  Kend  tudja,  mi  áll  e  levélben,  —  szólt  Kál- 
mán, —  miként  mentsem  meg  most,  miután  el  van 
ítélve  ? 

—  Ha  a  teins  úr  Etelka  kisasszony,  akarám  mo  n- 
danj,  Ákos  úrfi  kedveért,  —  javítá  ki  magát  János, 
midőn  a  pirosságot,  mely  Kálmán  arczán  elfutott, 
észrevéve,  —  Violát  meg    akarja  menteni 

—  Akarom-e?  életemet  adnám,  ha  tehetem. 

—  No  akkor  ez  a  kis  ítélet  nem  nagy  baj.  Hej, 
teins  uram!  —  tévé  hozzá  János  —  ha  mind  az,  ki 
Magyarországban  akasztófára  ítéltetett,  függene,  nem 
győzné  az  ember  kötéllel. 

—  Kend  elfelejti,  —  szólt  közbe  Völgyesy,  — 
hogy  statáriumról  van  szó,  ez  más  dolog,  de 

—  Persze,  persze  —  monda  János  fenszóval ;  — 
teins  uram,  —  tévé  hozzá  halkan,  Kálmánhoz  —  ne 
beszéljünk  ily  dologról  idegenek  előtt. 

—  Völgyesy  úr  előtt  bátran  szólhatsz  —  monda 
Kálmán  fenszóval,  —  ő  mindent  tud.  S  ha  módot 
találhat  kend,  mely  által  e  szegény  embernek  életét 
megmenthetjük,  mindent  el  fog  követni,  hogy  becsü- 
letes szándékunkat  elősegítse. 

—  Már  ez  más  —  monda  János  mosolyogva,  — 
a  teins  urak  különben  nem  szeretik,  ha  valakit 
akasztófára  szántak  s  más  beléelegyedik.  Megharag- 
szanak néha,  ha  gratiát  kap,  hát  ily  emberre  hogyne 
haragudnának,  mint  én ! 

—  De  hát  mily  módon  akarja  kend  Violát  meg- 
szabadítani ?         kérdé  Völgyesy  érdekkel. 

—  Azt  még  nem  tudom,  —  válaszolt  ez,  —  előbb 
ki  kell  menni  recognoscirungra ;  de  majd  találunk 
módot.  Ma  nem  akasztják  fel  Violát  s  mégis  fura 
dolog  volna,  ha  egy  egész  hosszú  éjszakán  át  nem 
tudnám  őt  megszabadítani.  —  Hisz  a  teins  úr  itthon 
van,  pinczéjc  tele  borral,  pénz  is  mennyi  kell,  kulcs, 
lajtorja,  kőtél,  ló,  hej  1  —  tévé  nevetve  hozzá  — 
nem  hallották-e  soha  Trcnk    történetét? 

—  öreg  János,  ha  ezt  véghez  vihetnéd  I  —  kiál- 
tott Kálmán,  örömében  nyakába  borulva.  —  Paran- 
csolj mindennel,  mire  szükséged  van,  ne  kimélj  sem- 
mit, rám  is  foghatod  az  egészt. 

—  Jól  van,  jól  —  monda  János,  bajszát  simítva,  — 
az  öreg  János  sem  oly  bolond,  mint  sokan  gondol- 
ják. Mikor  az  ember  annyi  esztendeig  a  császárt 
szolgálta,  csak  tanul  valamit.  De  csengetnek,  men- 
jenek a  tcins  urak  enni,  máskép  észreveszik,  hogy 
meuterungot  csinálunk,  én  lenn  körülnézek  s  majd 
ebéd  után  szólunk. 

—  Számolhatsz  hálámra,  míg  élek,  —  szólt  Kál- 
mán Völgycsyvel  kimenve. 

—  Jól  van,  jól,  —  mormogott  az  öreg  huszár,  — 
mikor  az  ember  a  császárt  szolgálta  annyi  eszten- 
deig és  az  asperni  ütközetet  megnyerte  és  azután 
Parist  is  elfoglalta:  az  embernek  nincs  szüksége 
háladatosságra,  főkép  ha  oly  ura  van,  mint  az  enyém 
s  öreg  napjaira  nem  kell  kenyeréről  gondoskodnia. 
No  ugy-e,  de  Kálmán  úrHnak  jól  esnék,  ha  kisasszo- 
nyunk ő  iránta  volna  háládatos,  —  gondola  magá- 
ban tovább,  midőn  a  szobából  kiment  —  azt  se 
bánom ;  derék  fiú,  úgy  megüli  lovát,  majdnem  mint 
az  én  uram,  pedig  az  tőlem  tanulta.  Kálmán  s  Etelka 
szép  pár,  a  fiú  jól  illik  házunkhoz.  —  S  ezzel  a 
tiszttartólak  felé  indult,  hol   Peti  jőve  elébe. 

Az  ebéd,  mint  olvasóim  a  töiténtek  után  gondol- 
hatják, nem  vala  a  vígabbaknak  egyike.  Völgyesy  s 
Kálmán  elmerülve  gondolataikba,  ültek  székeiken. 
A  vendégszerető  háziasszony  nem  kinálá  ételeit  sen- 
kinek s  nem  kért  engedelmet  a  rossz  főzésért,  ámbár 
a  sült,  mely  jó  három  órával  tovább  forgattatott, 
mint  közönségesen,  hogy  sokat  ne  mondjak,  a  leg- 
barnábbak  közé  tartozott;  s  az  öreg  Kislaky,  ki  a 
nején  történt  változást  észrevéve  s  megette  a  szemre- 
hányó tekintetet,  melylyel  e  jámbor  asszony  őt  élté- 
ben először  fogadta,  szótlanul  ült  tányérja  előtt. 
Nyúzó  s  Kenyházy,  kik  most    ismét    hivatalos  szoká- 

suk  szerint  egymás  mellett  ültek,  elkövettek  ugyan 
mindent,  hogy  a  jókedvet,  mely  kívülről  jönni  nem 
akart,  belülről  azzal  pótolják,  mi  a  szentírás  szerint 
az  emberi  szivet  felderíti,  de  a  nélkül,  hogy  a  hatal- 
mas poharak,  melyeket  kiürítenek,  a  két  érdemes  úri 
emberre  más  hatást  gyakorolnának,  minthogy  az  első 
mindig  mérgesebb  ránczokba  szedte  arcaát,  a  másik 
nagyokat  ásított. 

Mindenki  örült,  midőn  a  hosszú  ebédnek  vege  lett, 
s  főkép  Kálmán,  ki  az  utolsó  ételeknél  alig  titkolhatá 
cl  türelmetlenségét,  mihelyt  a  többiek  felkeltek,  Völ- 
gyesyvel  oda  hagyá  a  termet. 

—  No,  hogy'  vagyunk  öreg  János?  —  monda  Kál- 
mán, mihelyest  az  öreg  huszárt  meglátá,  ki  a  folyosón 
pipázva  állt. 

—  Jól,  teins  uram!  —  válaszolt  a  megszólított  — 
jerünk  szobájába,  ott  elmondok  mindent. 

—  Hát  azt  gondolod,  hogy  a  szerencsétlent  meg- 
menthetjük? —  szólt  az  előbbi,  midőn  a  szobába 
jöttek. 

—  Semmi  kétség,  —  válaszolt  János  —  a  kit  a 
commandans  valami  várba  be  akar  ereszteni,  vagy 
mit  is  mondok,  a  kit  a  profusz,  mert  hisz  most  teins 
uraimék  a  profuszok,  ki  akar  ereszteni :  annak  kutya 
baja. 

—  De,  hogy'  ?  miként  ?  szólj ! 

—  Hát  csak  úgy,  —  monda  a  huszár  halkabb, 
majdnem  suttogó  hangon.  —  Tiszaréti  tiszteletesünk 
itt  van,  s  mihelyt  látta,  hogy  Viola  e  hideg  novemberi 
éjtszakára  szabad  ég  alatt  van  kikötve,  alatta  csak  kis 
szalma,  hogy  lefeküdhessék,  mellette  szegény  felesége 
s  a  gyermekek,  llgy  dideregnek  szegények  —  pedig 
Isten  úgyse  szép  gyerek  mind  a  kettő,  a  kisebbik 
mindig  mosolyog  s  kapkod  bajszom  után,  az  ember 
nem  győzi  nézni.  —  Hát  a  mint  mondtam,  mihelyt 
a  tiszteletes  úr  ezt  látta,  mindjárt  mondta,  hogy  ez 
nem  szabad,  hogy  valóságos  kinzás  és  a  királyi  paran- 
csolatban az  áll,    hogy  ha  hideg  van,  a  rabot  szabad 

ég  alatt  tartani  nem  szabad.  Gondolom  magamban 
én :  ej,  be  okos  ez  a  parancsolat  I  mert  már  töpren- 
kedni kezdtem  magamban,  ha  itt  a  fészer  alatt  marad, 
hogy'  szabadíthatjuk  meg?  mikor  a  szamarak  négy 
lámpást  állítottak  melléje,  hogy  minden  mozdulatát 
láthassák.  De  erről  persze  nem  szóltam  semmit,  hanem 
csak  azt  mondtam  a  tiszttartónak,  ki  maga  is  ott  volt, 
hogy  jobb  is  lesz,  mert  bizony  csak  biztosabb,  ha  a 
rabot  zár  alatt  tartják. 

—  De  mit  használ  ez?  —  monda  Kálmán  türel- 
metlenül. —  Ha  Violát  bezárják,  mivel  vag)'unk  köze- 
lebb czélunkhoz? 

—  Ej,  sokkal,  teins  uram,  igen  sokkal,  —  válaszolt 
János  mosolyogva.  —  Mikor  az  ember  maga  van  s 
csinálhat  a  mit  akar,  s  nem  látja  senki  :  akkor  az 
ember  sokat  vihet  véghez.  Egynek  sokszor  több  esze 
van,  mint  száznak  és  az  ember  egymaga  erejével  is 
csudákat  tehet,  csak  meg  lehessen  próbálnia  erejét. 
De  mikor  az  embert  mindenfelől  nézik  és  látják,  a 
legerősebbnek  is  elvész  bizodalma.  Mihelyt  mozdul, 
tíz  rohan  rá,  s  az  egész  bátorsága  csak  arra  való, 
hogy  kinevessék.  Csak  tegyék  egyszer  Violát  a  polyva- 
kamrába,  mert  a  tiszttartó  mondta,  hogy  más  helye 
nincs,  holnapig  —  —  kereshetik. 

—  De  hogy'?  —  kérdé  most  Völgyesy,  szinte  tü- 
relmét vesztve  a  huszár  hosszadalmasságán. 

—  Hát  úgy,  teins  uram,  —  szólt  a  huszár,  még 
halkabban  suttogva,  mint  azelőtt.  —  A  polyváskamara 
a  tiszttartó  házának  túlsó  végén  van.  A  magtárból, 
mely  a  ház  másik  oldalán  áll,  ajtó  nyílik  egyenesen 
a  tiszttartó  pallására,  nemde? 

Ugy  van,  ügyi  —  válaszolt  Kálmán  érdekkel  — 

tovább. 

—  Nohát  a  magtárból  a  tiszttartó  pallására,  mint 
mondtam,  ajtó  nyílik.  Ha  a  magtár  az  enyim,  nem 
csináltattam  volna,  de  a  tiszttartó  úrnak  commoditá- 
sára  van,  s  most  nekünk  is. 

—  Tovább,  tovább,  —  monda  Kálmán,  mindig  tü- 
relmetlenebbül. 

—  A  magtárkulcs  —  folytatá  az  előbbi  nyugod- 
tan —  édes  anyjánál  van,  azt  a  teins  úr  megszerzi, 
úgy-e? 

—  Meg. 

—  Más  nem  is  kell.  Ejtszaka,  ha  valamennyien  a 
házban  alszanak,  elmegyünk  a  magtárba,  onnan  az 
ajtón  keresztül  a  tiszttartó  pallására,  onnan  a  kamara 
fölébe.  A  kamara  csak  úgy  ragasztatott  a  házhoz,  s 
pallása  csak  deszkázva  van.  Peti  czigány  mindezt  is- 
meri. Lassan  felszedünk  két  deszkát,  létrát  eresztünk 
a  szobába,  melyen  Viola  feljön  s  velünk  vissza  ki  a 
magtár  ajtaján.  Ha  egyszer  künn  van,  a  teins  úr  gulyása, 
kihez  Peti  már  elment,  lovát  készen  tartja  és  az  egész- 
nek vége. 

Kálmán  örömében  összecsapta  kezét,  Vö]gy csy  meg- 
vallá,  hogy  a  terv  kétségen  kívül  a  legjobb,  mit  c 
körülmények  között  kigondolni  lehetett,  hogy  azon- 
ban kivitele  még  annyi  dologtól  függ,  hogy  most  már 
örvendeni  idő  előtti  volna. 

—  Ha  Viola  a  kamarában  és  a  magtár  kulcsa  ke- 
zemben van  —  monda  János,  —  a  többiért  jót  me- 
rek állni.  A  kamarának  nincs  ablaka,  melyen  belát- 
hatnának, s  ha  Viola  mindenkit  elküldött  s  aludni 
ment,  csinálhatunk,  a  mit  akarunk. 

—  Igen,  de  az  őrök  ?  —  jegyzé  meg  Völgyesy.  — 
A  tiszttartó,  ki  a  padláson  minden  zajt  meghallhat, 
s  lármát  üthet? 

—  Az  őröket  magamra  veszem,  —  válaszolt  meg- 
vetéssel a  huszár.  —  A  commissarius  betegen  fekszik, 
s  ha  a  teins  úr  a  főbirót  s  esküdtet  leitatja,  úgy, 
hogy  inspectióra  nem  jön,  a  mi  nem  nehéz  dolog,  s 
mint  jó  háziúr  a  strázsáknak  bort  adat,  hogy  a  hideg 
éjszaka  meg  ne  fázzanak :  a  tiszttartó  lármát  üthet, 
a  mennyit  akar.  De  ettől  nem  kell  félni ;  a  tiszttartó, 
ha    egyszer    fekszik,    nem    könnyen    kel    fel  ágyából. 

Csak  a  kulcsot  kapjuk  meg,  s  azután  hogy  Violát  oda 
zárják,  máskép  baj. 

— -  Ha  más  nem  kell  —  monda  vigan  Kálmán,  — 
nincs  baj,  —  s  ezzel  Völgyesyt  magával  híva,  ismét 
a  terembe  visszasietett.  —  Mégis  jó  fiú  az  a  Kál- 
mán, —  gondola  az  öreg  huszár  magában,  míg  lassú 
léptekkel   a  tiszttartólak    felé    indult,  vétek    volna 

másnak  adni  kisasszonyunkat.  Igen,  de  ha  nem  sze- 
reti ?  lehetetlen  !  —  vígasztala  magát  belsőképen  — 
nem  ül  paripáján  senki  szebben,  mint  ő.  Ily  úrfit  nem 
mindennap  találunk  kisasszonyunknak. 

A  teremben  az  előbbieken  kívül  az  ifjak  Vándoryt 
találák,  ki  miután  kérését  a  törvényszék  tagjai  elébe 
terjeszté,  élénken  czáfolá  az  ellenvetéseket,  melyeket 
főkép  Zátonyi  s  a  báró  kérése  ellen  tettek  ;  az  első, 
mert  mint  monda,  a  nép  fogalma  szerint  statarialis 
gonosztevőt  szabad  ég  alatt  kell  tartani ;  a  második, 
mert  ez  úri  háznak  még  több  nyugtalanságot  okozni 
nem  volna  illő.  De  a  tiszteletes  kívánata  Kálmán  szülei 
s  főkép  anyja  által  oly  hévvel  pártoltatott,  hogy  az 
ifjak  közbeszólása  e  czél  elérésére  szükséges  sem  vala. 

—  Nem  tartom  ugyan  szükségesnek,  —  monda 
Macskaházy  nyájasan,  —  hogy  a  rab  szobába  záras- 
sék.  Az  utasítás  világosan  téli  időről  szól,  s  Viola, 
úgy  hiszem,  a  hideg  szelet,  mely  künn  fú,  megszokta. 

—  Ha  nyaka  megfázik  —  gunyolódék  közben 
Nyúzó,  —  holnap  nyakravalót  kap. 

—  Ne  enyelegj,  —  folytatá  Macskaházy  sóhajjal, 
midőn  a  rossz  hatást,  melyet  a  főbiró  szavai,  esküdtjét 
kivéve,  mindenkire  tettek,  észrevéve,  a  —  dolog  nagyon 
is  komoly.  A  mint  mondám,  nem  tartom  ug)'an  szük- 
ségesnek, főkép  a  felsőbb  utasítás  értelmében  nem 
tartom  annak,  hogy  a  rab  más  helyre  tétessék  által. 
Ha  azonban  tisztelt  háziasszonyunknak  ezzel  legkisebb 
kedvet  szerezhetünk,  épen  nem  ellenzem  Vándory  úr 
kívánatát,  —  feltéve,  hogy  a  biztosságról  gondoskodva 
legyen.    Az    ablakok    rostélyozva,    az    ajtó    bezárható 

állapotban,  s  hogy  a  szükséges  strázsák  felállítása    el 
ne  mulasztassék. 

—  Ha  a  teins  urak  parancsolják,  —  szólt  most  köz- 
ben a  tiszttartó,  ki  Vándory  után  szinte  feljött,  — 
én  a  rabot  oly  helyre  tudom  tenni,  hol  semmi  ablak 
ninc-«. 

—  Igen,  pinczébe  —  jeg)'zé  meg  Zátonyi,  —  mind- 
járt gondoltam,  ez  lesz  a  legjobb. 

Vándory  felsóhajtott. 

—  Nem,  nem,  —  monda  a  tiszttartó  —  pinczéink- 
ben  bor  van,  oda  nem  ereszthetek  senkit,  a  teins 
uraságnak  jószágára,  mi  rám  bizatott,  vigyáznom  kell ; 
de  a  pelyvás  kamarába.  Az  lakattal  zárható,  körös- 
körül nincs  ablak,  s  ha  az  ajtó  elébe  csak  egy  strázsát 
állítanak.  Viola  oly  biztos,  mintha  Munkács  várában 
volna. 

Vándory  s  főkép  Kislakyné  felszólaltak  a  terv  ellen 
is,  de  miután  megjegyzésök,  hogy  a  kamarát  nem 
fűthetni,  még  Kálmán  által  sem  tartatott  fontosnak: 
határozattá  lón,  hog}-  a  rab  a  kamarába  zárassék,  s 
maga  Nyúzó  esküdtjével  s  Macskaházyval,  ki  a  rab 
biztosságáról  tulajdon  szemeivel  akart  meggyőződni, 
elkisérék  Vándoryt  a  tiszttartó  házához,  hogy  az  át- 
tételnél jelen  legyenek. 

—  Vigyázz  magadra,  —  monda  Völgyesy  Kálmán- 
hoz, midőn  hátrább  maradva  a  többieket  követék,  — 
mikor  a  hideg  kamara  mellett  nyilatkozál,  Macska- 
házy  gyanakodó  tekintetet  vete  reád. 

—  Igazságod  van,  —  szólt  a  más'k,  homlokára 
csapva,  —  mihelyt  politikára  van  szükségem,  mihelyt 
csak  egy  kis  ész  kell :  kész  az  ostobaság.  De  majd 
helyre  hozom,  ha  meglátjuk  a  kamarát,  annyit  mon- 
dok ellene,  hogy  — 

—  Ez  is  hiba  volna,  —  szakítá  félbe  Völgyesy 
mosolyogva,  —  hadd  őket  magokra,  s  ha  pelyvás 
kamarátok  a  legrosszabb  hely  házatokban,  bizonyos 
lehetsz,  hogy  Viola  oda  záratik. 

Völgyesynek  c  jóslatát  a  történet  igazolá ;  s  miután 

Macskaházy  túlvitt  óvatosságból  kérdezé,  jó  matériá- 
ból épültek-e  a  falak?  s  a  tiszttartó  méltósággal  meg- 
jegyezte, hogy  teins  Kislaky  úr  curialis  épületeit  sár- 
ból rakni  nem  szokta,  egy  asztal,  pad  s  kevés  szalma 
vitetett  a  kamarába,  az  ajtó  elébe  két  strázsa  állít- 
tatott, s  Viola  minden  jelenlevők  teljes  megelégedésé- 
vel a  jéghideg  kamarában  maradt  Vándoryval,  ki  mi- 
után rabjának  több  testi  kényelmet  szerezni  nem  tudott, 
legalább  vigasztaló  szavával  akará  deriteni  éltének  vég 
pillanatait. 

Az  öreg  Kislaky  azalatt  nejétől  követve  fejfájás 
ürügye  alatt  szobájába  vonult,  s  míg  Zátonyi  s  a  báró 
fel  s  alá  járva  egy  másik  szobában,  háziurok  nevet- 
séges gyengeségéről,  Vándory  bolond  philanthropiájá- 
ról  s  Völgyesy  szemtelenségéről  szóltak,  nem  egy  vágyó 
tekintetet  vetve  az  asztal  felé,  hol  a  tarokk- kártyák 
feküdtek,  s  csak  Alacskaházy  és  Nyúzó  váratott,  hogy 
játszáshoz  fogjanak:  addig  a  háziúr  fejét  kezére  tá- 
masztva ült  kandallója  mellett,  mély  gondolatai  között 
felejtve  még  azt  is,  hogy  pipája  régen  elaludott. 

—  Trézsi  lelkem,  —  szólt  végre  az  öreg,  nejéhez 
fordulva,  ki  szokása  ellen  munkátlanul  ült  mellette, 
s  majd  férjét,  majd  a  kandalló  ropogó  tüzét  nézve, 
szinte  szomorú  gondolatokba  mélyedett,  —  én  szeren- 
csétlen ember  vagyok. 

Kislakyné  felsóhajtott,  de  nem  szólt.  A  jó  asszony- 
nak magának  is  úgy  látszott,  hogy  derült  életökre 
sötét  felhő  borult,  mióta  házukban  egy  ember  fordult 
meg,  bármily  gonosztevő  lett  légyen  is,  kinek  Kislaky 
életét  megmenthette  volna. 

—  Ugy-e  Trézsi,  —  folytatá  az  öreg  szomorúan,  — 
te  sem  fogsz  szeretni  úgy,  mint  eddig,  még  Kálmán 
sem?  Mindig  az  fog  eszetekbe  jutni,  ha  láttok:  lám,  ez 
az  öreg  embf.r  megmenthette  volna  életét  s  nem  tette. 

Kislakyné  néhány  vigasztaló  szót  monda  közbe,  férje 
szomorúan  csóválta  fejét.  —  Nem,  nem,  Trézsikém, 
én  jól  tudom,  én  megmenthettem  volna  ez  embert, 
s  ő  mégis  meghal.  Vére  lelkemen  fekszik. 

A  jó  asszonynak  szive  megesett  szomorúságán,  s  a 
helyett,  hogy  mint  akará,  szemrehányásokat  tegyen, 
azzal  vígasztala,  hogy  a  feleletteher,  ha  csakugyan  az 
ítéletért  valakit  felelet  terhe  nyom,  egyaránt  fekszik 
mindenik  biró  vállain,  hogy  egyébiránt  már  többször 
életében  vett  büntető  törvényszékekben  részt,  s  bizo- 
nyosan mindig  a  törvények  s  meggyőződése  szerint 
Ítélt. 

—  Az  más,  egészen  más !  —  válaszolt  Kislaky  szo- 
morúan. —  Más  törvényszéknél  az  ember  kimondja 
voksát  tiszta  meggyőződése  szerint,  s  a  mit  a  több- 
ség határoz,  az  történik.  Oly  eset,  hol  a  rabnak  élete 
csak  egy  ember  szavától  függne,  nem  fordul  elő.  Az 
Ítélet  feljebb  megy  a  királyi  táblához,  a  felséghez,  s 
ha  végre  a  gonosztevő  a  legkeményebb  büntetést 
kapja  is,  senki  szemrehányást  nem  tehet  magának, 
hogy  a  rab  halálának  ő  maga  volt  oka.  De  itt,  ha 
meggondolom,  hogy  csak  felmentő  szavazatom,  sőt 
nem  is  az,  hanem  csak  annak  kimondása  kívántatott, 
hogy  a  rab  rendes  bíráinak  adassék  által,  s  hogy  én 
halálára  szavaztam,  hogy  én  tulajdon  kezeimmel  adom 
át  hóhérjának  e  szerencsétlent :  ez  borzasztó !  Teheti-e 
ezt  oly  ember,  kinek  szive  van,  érdemlí-e  az,  a  ki 
tette,  hogy  valaki  szeretve  közelítsen  hozzá?! 

—  De  ha  így  veszed  a  dolgot,  —  monda  Kislakyné, 
kinek  szemei  könyekkel  teltek,  —  miért  szavaztál,  az 
Istenért,  halálra? 

—  Miért?  —  szólt  a  háziúr  felkelve  székéről  s 
fel  s  alá  járva  szobájában,  ~  meri  gyáva,  haszontalan 
ember  vagyok,  mert  midőn  körülöttem  mindenki  azt 
monda,  hogy  magamat  nevetségessé  teszem,  ha  a  zsi- 
ványt el  nem  ítélem,  nem  tudtam  ellentállni  ;  mert 
Macskaházy  s  a  többiek  azt  kiabálták,  hogy  ha  Viola 
vallomása  a  perhez  csatoltatik,  a  Rétyek  még  inkább 
negboszankodnak  reám,  s  eszembe  jutott,  hogy  azon 
esetben  Kálmánunk  Etelkát  nem  kapja  meg.  Völgyesy 
is  elment  s  magamra  hagyott,  mintha  minden  össze- 
esküdött volna  ellenem. 

Br.  Eötvös  :   A  filu  jcgys«jc.  II.  6 

—  Én  Rétyékről  ily  gazságot  nem  tehetek  fel,  — 
monda  gondolkozva  a  nő. 

—  Én  sem  —  válaszolt  Kislaky,  —  Macskaházy- 
nak  alávalósága  az  egész,  ...  s  én  becsületes  neve- 
met, lelkem  nyugalmát  vesztem  általa! 

—  Nyugtasd  meg  magadat,  —  szólt  felesége,  meg- 
szorítva kezét,  —  becsületes  nevedet  nem  fogja  senki 
megtámadni. 

—  Dehogy  nem.  Völgycsynek  talán  igazsága  van  ; 
most,  midőn  a  dolgot  nyugodtan  átgondolom,  magam- 
nak is  úgy  látszik,  hogy  a  jegyzőkönyv  nem  rendesen 
szerkesztetett.  Kinek  fogják  ezt  hibául  tulajdonítani, 
mint  az  elnöknek,  nekem.  De  hagyján;  mondják,  hogy 
szamár  vagyok,  mondjanak  akármit,  én  nem  bánom, 
de  ha  kimegyek  házamból  s  e  szerencsétlen  embert 
látom,  kit  künn  határomon  felakasztottak,  s  kinek 
életét  megmenthettem  volna,  ha  eszembe  jut  felesége 
s  gyermekei,  kik  lábamhoz  borulva  könyörögtek  éle- 
teért: éltem  nyugalma  elveszett. 

—  Nem  fog  elveszni,  —  szólt  közbe  Kálmán,  ki 
az  alatt  halkan  a  szobába  lépve,  apjának  végszavait 
hallá.  —  Ha  atyámuram  nem  ellenzi.  Viola  szabad 
még  ma,  s  vére  ez  egyszer  senkinek  lelkét  terhelni 
nem  fogja. 

A  szülék  bámulva  megfordultak.  —  Ne  tréfálj 
fiam,  —  monda  az  öreg  Kislaky,  —  a  mit  mondasz, 
lehetetlen. 

—  Meglehet  törvényesen  az,  —  válaszolt  az  itjú 
jókedvűen.  —  Valamint  törvényesen  lehetetlennek  tar- 
tatik,  hogy  két  tanú  szintúgy  hazudjon,  mint  egy, 
vagy  hogy  biró  részrehajló  lehet  s  csalódhatik ;  azon- 
ban hála  az  égnek,  vannak  még    más    lehetőségek  is. 

—  A  statáriumnál  nincs  felebbvitel,  —  sóhajtolt 
az  apa. 

—  Dehogy  nincs  —  monda  a  fiú,  —  azon  felebb- 
vitel, mely  minden  földi  dolgoknál  megvan.  A  felebb- 
vitel a  jövőhöz. 

—  Nem  értelek,  —  szólt  az  öreg  bámulva. 

—  Én  értem,  —  vága  közbe  anyja,  kinek  szemei 
az  egész  idő  alatt  kedves  fia  mosolygó  arczain  függ- 
tek —  el  akarod  szöktetni,  nemde  fiam? 

—  Úgy  van,  kedves  anyám.  Felebbezzűk  a  pert. 
Ha  Viola  kiszabadul,  vagy  más  biró,  vagy  végre  élete 
végén  Isten  elébe  kerül,  s  ott  a  mai  törvényszéknek 
Ítélete  új  biró  által  fog  megvizsgáltatni.  A  dolog  tör- 
vényesen lehetetlen  ;  de  valamint  sokan  censurára  úgy 
megtanulják  hazai  törvényeinket,  hogy  azokat,  melye- 
ket kebleikben  a  világra  hoztak,  elfeledik :  úgy  én  e 
nem  tanult  törvényeket  tartom  eszemben,  s  nem  bánom 
egy  cseppet  sem,  ha  az  egész  világ  azt  mondja  is : 
Viola  megmentése  törvényes  tekintetekben  nem  he- 
lyesen történt,  .  .  .  csak  belsőm  mondja,  hogy  jól 
cselekedtem. 

Kislakyné  imádta  fiát,  s  olvasóim  képzelhetik  az 
érzést,  melyet  ezen  mosolygó  arczczal,  de  mély  érze- 
lemnek hangjaival  kimondott  szavak  benne  gerjeszte- 
nek. —  Igazságod  van,  —  monda  örömragyogó  szemek- 
kel, —  embertelen  törvény,  mely  azt  rendeli,  hogy 
egy  szegény  szerencsétlen  embert  itt  tulajdon  hatá- 
runkon akasztassunk  fel.  Isten  is  megáld  érte,  ha  meg- 
mentheted. 

—  Igen,  de  —  szóla  közbe  az  öreg  Kislaky,  kinek 
arcban  a  rövid  örömsugár  után,  mely  rajta  átfutott, 
midőn  Viola  megmenthetésének  lehetőségéről  hallott, 
most  ismét  azon  bizonytalanság  vala  észrevehető,  mely 
e  becsületes  embert,  valahányszor  tőle  valaminek  el- 
határozása kívántatott,  elfogá  —  én  nem  látom  át, 
miként  — 

—  Azt  bizd  rá,  —  szakítá  félbe  a  szólót  neje,  — 
mihelyt  Kálmán  első  szavait  haliam,  meg  valék  győ- 
ződve, hogy  termékeny  fiatal  eszével  valami  módot 
gondolt  ki  —  — 

—  Ez  egyszer  édes  anyám  csalódott,  —  szóla  ne- 
vetve Kálmán  —  a  termékeny  fiatal  ész,  mely  Viola 
elszöktetésére  módot  talált,  az  öreg  János  s  a  vén 
Peti  czigány  esze  volt ;  hanem  a  mód  azért  jó  marad.  — 

S  Jtt  Kálmán  elmondá  János  tervét,  melynek  végre- 
hajtása Violának  a  kamarába  záratása  által  már  meg- 
kezdetett. 

—  Hát  azért  ellenezted  úgy,  hogy  Viola  jobb  szobába 
ne  tétessék?  —  monda  Kisíakyné,  —  nem  foghattam 
meg. 

—  Es  mi  másért?  —  válaszolt  Kálmán.  —  De  a 
mint  látja,  nekünk  tervünk  kivitelére  két  fontos  dolog 
szükséges:  a  pincze-  és  a  magtárkulcs.  Magyai ország- 
ban, főkép  törvényes  dologban,  e  kettő  nélkül  nem 
mehetünk  semmire  E  kettőt,  édes  anyám,  ez  egyszer 
rám  kell  bízni. 

—  Teljes  szivemből,  -  monda  az  asszony,  ki  most 
egész  derültségét  visszanyerte,  s  asztalfiókjából  sok 
közül  két  nagy  kulcsot  vett  ki,  melyet  Kálmánnak 
általadott.  —  Ne  kimélj  semmit,  igyák  ki  egész  pin- 
czénket,  adass  tokajit  a  hajdúknak,  ha  szükséges,  csak 
mentsd  meg  e  szerencsétlent. 

Az  öreg  Kislaky  azalatt  nagy  léptekkel,  látszólag 
a  legnagyobb  felgerjedésben  járt  fel  s  alá  szobájá- 
ban. —  Mi  bajod,  öregem  ?  —  monda  neje  nyájas 
hangon,  midőn  utána  ment  s  kezét  vállára  tcvé. 

■ —  Arról  gondolkozom  —  szóla  az  öreg  megállva,  — 
mi  szörnyű  helyzetbe  hozott  gyengeségem.  Hatalmam- 
ban állt,  hogy  a  szerencsétlent  megmentsem,  egészen 
a  maga  rendén,  törvényesen  tehettem  azt,  s  most, 
hogy  hibámat  jóvá  tegye,  fiam  valóságos  criminalitásba 
keveredik,  talán  elrontja  élete  szerencséjét,  s  én  nem 
is  mondhatom,  hogy  ne  tegye. 

—  Ne  gyötörje  magát  agyrémekkel,  —  monda  Kál- 
mán, —  már  miként  ronthatnám  el  éltem  szerencséjet 
az  által,  hogy  e  szerencsétlenen  segítek? 

—  Ha  Rétyék  megtudják,  hogy  Violát  te  mentetted 
meg,  —  válaszolt  apja,  —  ismered  az  asszonynak 
szenvedélyességét.  Már  azt  is,  mit  a  tisztújításnál 
Tengelyiért  tevéi,  ki  tudja,  fogja-e  valaha  megbocsá- 
tani? 

—  A  mi  azt  illeti  —  szólt  Kálmán   nyugodtan,  — 

nincs  mit  aggódnunk.  Én  sem  Rétytől,  sem  nag>'ságos 
nejétől  kegyelmeket  nem  kívánok;  s  a  mi  Etelkát 
illeti,  c  sorokból  látni  fogja,  hogy  e  dologról  máskép 
gondolkozik.  —  S  evvel  a  János  által  vett  levelet 
apjának  átadá. 

—  Angyali  teremtési  —  szólt  anyja,  ki  férjével 
együtt  olvasá  Etelka  sorait.  —  Igazságod  van  fiam. 
Violát  meg  kell   mentened. 

—  Az  első  sorok,  miket  Etelkától  életemben  kap- 
tam, —  monda  Kálmán  lelkesülve,  —  ha  gonosztettet 
kívánna  tőlem,  én  megtenném,  s  hát  még  ezt! 

—  Isten  mentsen  meg,  hogy  visszatartóztassalak,  — 
szólt  az  öreg  visszaadva  a  levelet,  --  czélod  szent  s 
nemes.  De  mindamellett  törvényeink  szerint  mégis 
bűntett.  Ha  nem  sikerülne !  Ha  megtudnák !  Remegek. 

—  Ha  nem  sikerülne?  —  válaszolt  Kálmán  jó- 
kedvűen —  de  hát  mi  szükséges  sikeréhez  más,  mint 
hogy  a  hajdúk  lerészegedjenek  s  hideg  éjjel  Nyúzót 
s  esküdtjét  a  szobában  tartsuk.  Az  ajtó,  mely  a  mag- 
tárból a  tiszttartó  padlására  vezet,  a  mi  oldalunkról 
van  bezárva;  nincs  nehézség,  nálam  van  a  pincee-  s 
magtárkulcs  I 

—  De  ha  mégis  megtudják  ?  —  monda  az  apa  még 
mindig  nyugtalanul,  —  ha  criminalis  pert  kapsz? 

—  Criminalis  pert?  Nem  tudja,  édes  apám,  — 
monda  Kálmán  nevetve,  —  hogy  a  büntető  kereset 
közgyűlésen  határoztatik  el  ?  S  mit  féljünk?  nálam  van 
a  pincze-  s  magtárkulcs!  —  S  ezzel  Kálmán  a  kulcso- 
kat, melyeket  elébb  diadalmasan  felemelt,  zsebébe 
dugva,  elment. 

—  Boldog  fiúi  —  monda  anyja,  szeretetteli  tekin- 
tetet vetve  utána  —  hogy  is  ne  lenne  szerelmes  Etelka 
belé ! 

—  Bolaogl  —  sóhajta  Kislaky,  a  kandalló  mellé 
ülve,  —  csak  ne  tudja  meg  senki  e  tettét ;  szép  tett, 
igaz,  de  criminalitas. 

—  Ne  kínozd  magadat  ily  gondolatokkal. 

—  És  ha  eszembe  jut,  hogy  mindezt  elkerülhettük 
volna,  ha  felmentő  ítéletet  mondok. 

—  Minek  törődni  ezen  ?  Viola  megszabadul  s  nyu- 
godt lehetsz. 

—  Mégis  szörnyű  törvény,  —  sóhajtott  az  öreg 
háziúr,  —  mely  becsületes  embert  annak  tesz  ki, 
hogy  ha  teljesíti,  egész  életében  többé  nyugodtan  ne 
aludhassék. 

És  a  jámbor  házaspár  hallgatva  ült  egymás  mellett, 
míg  az  asszony,  a  vacsorára  teendő  készületekre  em- 
lékezve, kiment,  s  Kislaky,  pipára  gyújtva,  tarokkozó 
vendégeit  keresé  fel,  kik  számos  contrájok  között  a 
háziúrról  s  főfájásról,  mely  állítólag  távollétét  okozá, 
rég  megfeledkeztek. 


XXIV. 

Mondják,  nincs  nehezebb  dolog,  mint  embereket 
észre  hozni,  s  meglehet,  igaz.  Hisz  mióta  a  föld  ten- 
gelye körül  forog  s  rajta  emberek  körüljárnak,  hány 
kísérté  meg  e  nehéz  feladatot!  s  hány  tapasztalta, 
hogy  hasztalan  fárad!  —  Nehéz  dolog  embereket  észre 
hozni ;  de  vannak  alkalmak,  midőn  az  is  nehézséggel 
jár,  hogy  őket  eszöktől  megszabadítsuk,  —  s  Kálmán  ez 
este  százszor  átkozá  végzetét,  mely  úgy  látszott,  nem 
engedé,  hogy  Nyúzót  lerészegíthesse.  Macskaházyról 
nem  is  szólok.  Az  ügyvéd  azon  teremtések  közé  tar- 
tozott, kik  mindig  józanok.  —  Ennél  Kálmán  még  kísér- 
letet sem  tett.  A  többiek,  a  bárót  sem  véve  ki,  nagy 
erőltetés  nélkül,  mintegy  önként  teljesítek  fiatal  gaz- 
dájok  kívánatát.  De  a  főbiró,  mint  szikla,  melyen  a 
zápor  nyom  nélkül  patakzik  le,  mint  sziget,  melyet 
a  tenger  árjai  hasztalan  mosnak,  a  legjobb  vörös  s 
fehér  bor  hatalmának  ellentállt.  Nyúzó  közönségesen 
kerti  borral  élt,  s  Kálmán  pinczekulcsát  arra  használta, 
hogy  azon  jó,  de  közönséges  vörös  s  fehér  bort, 
melyet  Kislaky  vendégei  máskor  kaptak,  a  legerősebb 

egri  s  hegyaljaival  cserélje  fel.  A  főbiró  nem  tarto- 
zott azok  közé,  kiken  —  mint  mondani  szoktuk  — 
soha  a  gyengeség  erőt  nem  vesz,  s  magok  olvasóim 
Garacson  oly  állapotban  látták  <5t,  minőbe  őt  most 
Kálmán  helyheztetni  kíváná ;  de  a  gyűlölt  Völgyesy- 
nck  jelenléte  Macskaházynak  intései,  leginkább  pedig 
a  nemes  dicsvágy,  hogy  eddig  szerzett  hirét,  mint 
Taksony-megyének  legerősebb  ivója,  ne  kocizkáztassa, 
oly  tökéletesen  ellensúlyozák  a  bornak  hatását,  hogy 
ivási  remeklctei  után  is  a  részegségnek  még  semmi 
nyomai   nem  mutatkoztak. 

—  Le  akarsz  részegíteni,  úgy-e  ?  —  monda  Nyúzó, 
miután  ismét  egy  pohár  vörös  bort  ürített  ki,  oly 
képpel  fordulva  Kálmánhoz,  mintha  keserű  orvosságot 
ivott  volna.  —  Hagyj  fel  ily  bolondságokkal.  Nincs 
ember,  ki  engem  részegen  látott. 

—  Láttalak  bruderkám,  —  szólt  az  esküdt,  barát- 
ságosan mosolyogva,  —  s  pedig  emberségesen  részeg 
voltál. 

—  Kicsoda?  —  kiáltott  Nyúzó. 

Zátonyi,  ki  két  könyökére  támaszkodva,  mély  gon- 
dolatokba merülten  nézé  Macskaházyt,  ki  ép  a  kár- 
tyákat kevcré,  a  lármára  felnézett  s  megjegyzé,  hogy 
csakugyan  szép  statarialis  eset,  melyet  ma  láttak.  — 
A  tizenhatodik,  melynél  életemben  jelen  vagyok  s 
mindeniknél  végeztünk  valamit. 

—  Az  nem  tartozik  a  dologhoz,  —  monda  hara- 
gosan Nyúzó,  —  én  kérdeni  akarom  ezt  az  én  esküd- 
temet — 

—  Nem  tartozik  a  dologhoz?  —  szakftá  félbe 
Zátonyi,  mindazon  elevenséggel,  melyet  nehézzé  vált 
nyelve  engedett.  —  Nem  vagyunk-e  most  is  stata- 
rialis eljárásban?  A  törvényszék  együtt  marad,  míg 
az  ítélet  végrehajtva  nincs. 

—  Bolondsági  ez  sem  tartozik  a  dologhoz,  — 
válaszolt  a  másik,  fejét  haraggal  rázva  —  mikor  én 
Kcnyházyt  akarom  kérdezni  — 

—  Bolondság!  —   szakítá    félbe  a  táblabiró,    a  ki- 

osztott  kártyákat,  melyeket  épen  kezébe  vett,  méltó- 
sággal az  asztalra  csapván,  —  mikor  én  mondom  ,  . . 
mit  is  akartam  mondani  .  .  .  igaz,  ez  nem  bolondság, 
domine  spectabilis,  kövesse  meg  magát,  gondolja  meg 
kivel  beszél  s  hol  szól.  A  hely  szentségét  vegye  figye- 
lembe, mi  itt  statarialis  sedria  vagyunk. 

Nyúzó  mindig  türelmetlenebbé  vált.  Kálmán,  ki 
egy  becsületes  veszekedéstől  czéljának  elérésére  töb- 
bet remélt,  mint  még  hegyaljai  borától  is,  helyben- 
hagyást integete  Zátonyinak,  míg  ez  nagy  önmegelé- 
gedéssel  folytatá :  —  Igen,  igen,  semmi  tréfa  I  semmi 
nevetség!  míg  a  gonosztevő  kivégezve  nincs,  mi  mint 
statarialis  biróság  ülünk  együtt.  Benn  áll  az  instructió- 
ban  ;  mint  statárium  eszünk,  mint  statárium  tarokkozunk, 
mint  statárium  — 

—  Ne  kiabáljon  a  teins  úr  úgy,  —  harsoga  a  fő- 
bíró betartva  füleit. 

—  És  én  akarok  kiabálni  és  én  fogok  kiabálni,  — 
folytatá  Zátonyi  mindig  hevesebben,  —  s  szeretném 
látni,  ki  fog  megakadályoztatni  benne.  Én  Taksony- 
megyének  oly  táblabírája  vagyok,  mint  bárki  máf ; 
most  harmadikszor  candidáltak  alispánnak. 

A  báró,  ki  a  vitatkozás  alatt  kártyáit  megnézve 
hatalmas  játékra  készült,  a  lehető  legnagyobb  türel- 
metlenséggel játszásra  inté  társait,  de  hasztalan.  Min- 
den tárgyak  között,  melyek  felett  emberek  vitatkoz- 
nak, nincs  egy,  melynél  több  lárma  s  keserűség  tá- 
madna, mint  ha  az  forog  kérdésben:  ki  józan  köztök? 
s  sok  ember,  ki  soha  életében  egy  pohár  bort  nem 
emelt  ajkaihoz,  hajba  kapott  legjobb  barátjaival,  csak- 
hogy józanságát  senki  kétségbe  ne  vegye.  Ki  várja, 
hogy  akár  Nyúzó,  akár  Kenyházy  ez  alkalommal  oly 
könnyen  megnyugodjanak,  főkép  miután  Kálmán  min- 
dent elkövetett,  hogy  vitájok  keserűségét  nevelje,  s 
a  főbiró  Völgy esy  ajkai  körül  gúnymosolyt  vélt  észre- 
vehetni, melyet  nem  tulajdoníthatott  egycbnek,  mint 
hogy  e  gyűlölt  ellenség  azon  merész  ajánlkozásának 
kivihetőségén  kételkedik,  miként  ő.  Nyúzó  Pál,  min- 

den  pohárra,   melyet  Kenyházy  iszik,    hármat  ürítcnd 
ki,  a  nélkül,  hogy  megrészegednék. 

—  Már  barátom,  a  mi  sok,  sok,  —  monda  Kál- 
mán, —  ezt  soha  életemben  nem  hiszem. 

—  Nem  hiszed?  —  kiálta  Nyúzó. 

—  Nem  én,  —  válaszolt  Kálmán,  —  fogadok  akár- 
mibe. 

—  Jól  van ;  két  fejős  tehén,  agaram  ellen. 

—  Nem  bánom,  noha  az  agár  nem  sokat  ér,  úgy 
is  elveszted. 

—  Áll  a  fogadás,  ide  a  poharakkal. 

Kálmán  alig  titkolhatta  el  belső  örömét.  Macskaházy 
mindent  elkövetett,  hogy  a  fogadás  visszavonassék ; 
Kenyházy  azonban  nevetve  kiüríté  első  poharát.  Nyúzó, 
Ígérete  szerint,  felhajtott  utána  hármat,  s  a  játék  vala- 
mivel lármásabban  tovább  folyt. 

Míg  Kálmán  ily  módon  az  urakkal  foglalatoskodott, 
addig  János  nem  kisebb  sikerrel  működött  a  hajdúk 
s  őrök  között,  úgy  hogy  egy  kislaki  parasztot  s  egy 
vén  hajdút  kivéve,  ki  maga  is  katonaviselt  ember  vala, 
nyolcíc  óra  után  aiig  találkozott  valaki  az  udvarban, 
kit  a  legnagyobb  hizelgő  józannak  mondhatott  volna. 

A  rabnak  kamarájában,  melynek  ajtaja  elébe  épen 
e  két  józanabb  őr  állíttatott,  mély  csend  uralkodott. 
Miután  Vándory,  ki  őt  a  vallás  vigasztalásaival  a  halál- 
hoz elkészítette,  távozott,  neje  ment  hozzá,  s  azóta 
az  őrök,  ha  néha  fülöket  az  ajtóhoz  tevék,  csak  a 
halk  suttogást  vevék  észre,  melyben  a  két  szeren- 
csétlen egymástól  végbucsút  vett,  a  főbirónak  szigorú 
parancsolata  szerint  csak  kilencz  óráig  levén  meg- 
engedve akárkinek,  hogy  a  rabbal  szólhasson. 

E  külső  csend  leirhatlan  nyugtalansággal  tölte  Violá- 
nak s  nejének  szivét.  Sokszor  gondolt  életében  azon 
halálra,  melynek  most  elébe  megy.  A  pillanattól,  hol 
a  szentvilmosi  erdőben  megfogatott,  sorsa  el  vala 
határozva,  s  ő  nem  kért,  nem  mentegeté  magát  birái 
előtt,  nem  annyira  büszkeségből,  mint  mivel  tudta, 
hogy    minden    ebbeli    fáradsága    sikertelen.    A    halál 

végre  mi  más,  mint  éltünk  elvesztése,  s  vajon  az  élet 
e  szerencsétlennek  mir  nyújtott  olyast,  minek  veszte 
felett  kesergenie  lehetett  volna  ?  Maga,  neje  s  gyer- 
mekei, kiknek  szeretete  azon  egyedüli  kincs,  mely 
neki  e  világon  megmaradt,  nem  lesznek-e  boldogab- 
bak vagy  legalább  nyugodtabbak,  ha  a  szerencsét- 
lenség, melynek  szüntelen  fenyegető  veszélye  egész 
éltöket  egy  hosszú  kínná  teszi,  végre  megtörtént  ? 
Hisz  mit  tehet  ő  nejeért,  ki  általa  házi  boldogságá- 
nak örömeitől  megfosztatott  s  földönfutó  koldussá 
tétetett  ?  Mit  tehet  gyermekeiért,  kiknek  atyjok  neve 
szégyenbélyeget  süt  életökre,  kiknek  nem  kivánhat, 
kiktől  nem  kérhet  mást,  mint  hogy  példáját  soha  ne 
kövessék?  —  Ha  majdan  nem  leszek,  —  így  gondol- 
kozott magában  —  senki  e  vidéken  Violáról  szólni 
nem  fog.  Ki  tudja?  talán  nőm  is  végre  el  fogja  fe- 
lejteni az  elátkozott  teremtést,  ki  egész  életérc  csak 
kínt  s  szégyent  hozott.  Gyermekeim  megváltozott 
névvel  máshol  fogják  keresni  szerencséjöket,  s  min- 
den jó  lesz  ismét.  Jobb  ma,  mint  holnap  meghalni  — 
s  Viola  oly  nyugodtan  várta  sorsát,  mint  kit  egy 
hosszú  ideig  előrelátott  csapás  ér,  melynek  gondola- 
tával rég  megbarátkozott.  Ez  élet  iránti  közönyösség 
nem  oly  ritka  népünk  között,  mint  azt  olvasóim  talán 
gondolják.  —  Valamint  a  rosszabb  római  imperátorok 
korában  bámulattal  látjuk  a  könnyűséget,  melylycl 
annyian  öletöktől  majd  önként,  majd  a  zsarnok  pa- 
rancsolatára megváltak  s  valamint  e  tüneménynek 
okait  nem  annyira  a  stoa  tanainak  befolyásában,  mint 
azon  practicus  meggyőződésben  kereshetjük,  hogy  az 
életen  nem  sok  veszíteni  való  van  :  úgy  népünk  köny- 
nyen  válik  meg  életétől,  hol  napibére  vajmi  sokszor 
nem  éri  fel  a  fáradságot,  mellyel  érte  szolgált.  — 
Maga  Violának  neje,  mikor  a  halálos  ítéletnek  meg- 
hallása  után  ismét  eszmélethez  tért,  nyugodtabb  vala, 
mint  előbbi  kétségbeesését  látva,  valaki  gondolhatá. 
A  fenyegető  vész,  mely  fejők  felett  annyi  ideig 
lebegett,    lecsapott,    —    e    világon    nem    vala    többé 

semmi,  mitől  félniök  kellene;  —  s  a  végső  remény- 
nyel eltűnik  nyugtalanságunk  is. 

Az  öreg  János  jó  hírei  felzavarák  e  nyugalmat. 
A  vén  katona  eleinte  feltette  magában,  hogy  az  egész 
megmentési  tervet  az  utolsó  pcrczig  Violával  nem 
közli.  —  Isten  mentsen  meg  I  —  így  szólt  Kálmánhoz, 
midőn  ez  azon  szándékát  nyilatkoztatá  ki,  hogy  a 
szegény  embereket  tovább  reménytelen  állapotukban 
hagyni  nem  akarja,  —  a  teins  úr  mindent  elrontana. 
Ha  az  asszony  megtudja,  hogy  férjét  megszabadítjuk, 
nem  fog  uralkodhatni  magán,  észreveszik  és  akkor 
vége  mindennek.  Legjobb,  ha  utolsó  percéig  nincs 
rcményök,  akkor  legalább  senki  változást  rajtok 
észrevenni  nem  fog. 

Jánosnak  okoskodása  oly  helyesnek  látszott,  hogy 
Kálmán  által  ellenmondás  nélkül  elfogadtatott,  s  az 
öreg  huszár  később  önmagán  tapasztala,  mennyire 
veszélyes  valakire  titkokat  bizni,  midőn  vén  bolond 
létére  —  mint  később  többször  életében  monda  — 
alig  találkozott  Violánéval  magányosan,  alig  látá  ez 
asszony  szótalan  kétségbeesését,  midőn  az  egészet 
maga  kilocsogá,  s  a  leirhatlan  boldogság  kifejezését 
látva,  mely  a  szerencsétlennek  arczán  egyszerre  át- 
sugárzott, örömében  észre  sem  vette,  hogy  ha  e 
pillanatban  valaki  a  szobába  lép,  Zsuzsi  szerencsés 
mosolygásából,  melylyel  Jánosra  tekintett,  igen  sokat 
gyaníthatott  volna.  Ki  tehet  róla !  az  élet,  bármeny- 
nyit beszélünk  tervekről  s  előre  tett  számításainkról, 
nem  sakkjáték.  A  legildomosabb  játszó  tudva,  hogy 
nyerése  nem  kizárólag  ügyességétől,  hanem  nagy- 
részint  a  sorstól  vagy  véletlentől  függ,  nem  óvhatja 
meg  magát  azon  szenvedélyektől,  melyeket  minden 
sorsjátéknál  működni  látunk ;  az  alakok,  melyekkel 
terveinket  kivisszük,  nem  érzéketlen  fabábok,  hanem 
érző  s  hozzánk  hasonló  lények,  kik  szenvednek  s 
örülnek,  mint  mi,  kikhez  százféle  érzemény  s  indulat 
köt.  —  Ki  birja  ily  viszonyok  között  mindig  meg- 
tartani   tervét?    Midőn    az     öreg    huszár    a    szobába 

lépve,  hol  Violáné  gyermekeivel  ült,  a  halvány  asz- 
szonyt  látá,  ki  alvó  gyermei^ét  rlngatá  karjai  között 
s  szomorú  gondolataiba  merülve  nem  is  véve  észre 
beléptét ;  midőn  a  kis  Pista  vörösre  sirt  szemekkel 
elébe  lépett  s  őt  a  gyermek  ellentállhatlan  nyájassá- 
gával  kezénél  fogva  anyjához  vezeté  s  kére,  hogy 
vigasztalja  őt,  s  midőn  a  gyermek  Zsuzsi  karjai  kö- 
zött a  neszre  felébredett  s  mosolygva  nyitá  fel  sze- 
meit anyjára,  kinek  szemei  e  mosolygásnál  könyekbe 
lábadtak  :  akkor  Jánosnak  feltételei  mind  füstbe  men- 
tek, s  midőn  Violáné  kisdedét  ajkaihoz  szorítva  fel- 
sóhajta :  —  A  szegény  nyomorult  nem  tudja,  mi 
hamar  árva  lesz  —  az  öreg,  kemény  kezével  sze- 
meit törülve  nem  válaszolhatott  mást,  mint :  —  Nem 
lesz  biz'  az  lelkem  Zsuzsi,  ép  oly  keveset,  mint  be- 
lőled özvegy  nem  lesz  —  s  csak  a  bámuló  tekin- 
tetből, melyet  az  asszony  reá  vetett,  vévé  észre,  mit 
mondott. 

A  titkot  c  szavak  után  már  nem  lehetett  többé 
megtartani  ;  a  kis  Pista  kiküldetett  tehát,  s  János 
suttogva  elmondá  minden  készületeit.  —  Látod,  — 
tévé  jókedvűen  hozzá  —  hogy  mindenről  gondos- 
kodtunk. Sebaj,  pár  óra  múlva,  mikor  az  urak  s  a 
strázsák  hortyognak,  pedig  derekasan  felöntöttek  a 
garatra,  férjed  szabad  lesz,  jó  lóra  kap  s  azután  ke- 
reshetik. Nem  kell  mindjárt  lemondani  a  világról, 
nem  kell  kétségbeesni.  Azaz,  mit  is  mondtam  ?  — 
igazftá  ki  magát  —  kell  bizony,  szomorkodjál  csak, 
essél  kétségbe,  jajgass,  rimánkodjál,  máskép  az  urak 
észreveszik.  Vén  szamár  létemre  nem  is  kellett  volna 
megmondanom  az  cgészt,  nem  fogod  magad  tettet- 
hetni s  akkor  mindennek  vége  volna. 

Violáné,  mindig  suttogva,  férje  elszöktetése  iránt 
mindenféle  kérdéseket  tett  Jánosnak. 

—  Add  ide  egy  kissé  gyermekedet,  —  monda, 
miután  ezekre  felelt,  —  hadd  nézzem  meg,  hadd 
tánczoltassam  meg  térdemen.  Ej  be  szép  gyerek 
ez  I    —    monda    s    egész    arcza    mosolygott,    midőn  a 

kisdedet  vigyázva  kezeibe  vévé.  Soha  szebbet  nem 
láttam  —  s  hogy  nevet  a  csintalan,  mintha  százszor 
körülhordoztam  volna ;  dehogy  engedjük,  hogy  apjá- 
nak baja  történjék  1  Ej,  Zsuzsi,  ha  nekem  ily  gyer- 
mekem volna  ! 

—  Az  enyimek  szeretni  fogják  kendet,  mint  má- 
sodik apjoka^^,  —  szólt  az  asszony,  tekintetet  vetve 
Jánosra,  melyben  az  anyának  boldogsága,  midőn  g)'er- 
mekét  dicsérni  hallja,  egész  háladatosságával   vegyült. 

—  Igen,  mint  második  apjokat.  —  válaszolt  az 
öreg,  sóhajtva,  —  de  ha  az  embert  úgy  szeretik, 
mint  elsó  apjokat,  az  mégis  egészen  más  lehet.  Lá- 
tod-e Zsuzsi,  én  sokszor  gondolkozom  arról,  miért 
nem  adott  Isten  nekem  is  gyermekeket?  Azt  mond- 
ják, mert  nem  volt  feleségem.  Igen,  de  miért  nem 
volt  feleségem  ?  Ha  háborúba  nem  kellett  volna 
mennem,  most  már  unokám  lehetne,  s  hidd  el,  itt  ez 
ezüst  emlékpénzt  és  keresztemet  oda  adnám  ma  min- 
deniket egy  ily  gyermekért,  mint  a  tieid,  —  mind  a 
kettőt  odadnám  biz  én  egyetlen  egyért.  De  Isten 
neki !  talán  azért  nincs  gyermekem,  mert  valamennyit 
egyformán  szeretném  akkor  is.  A  gyermek  mikor 
kicsi,  mind  egyformán  szép,  nincs  is  különbség  köz- 
tök, fürgék,  elevenek,  mint*  a  kis  halak  s  később  a 
feléből   is  béka  válik. 

János  ekkor  közelgeni  látá  a  kis  Pistát,  ki  Vándory- 
val  együtt  visszatért,  hogy  anyját  apjához  hivja,  s 
csak  még  hamat  jábaa  azon  intést  adva,  hogy  a  világért 
el  ne  árulja  magát,  távozott  nem  kis  aggodalmak 
között,  midőn  a  szobát  elhagyá  s  meggondolá  mind- 
azon veszélyeket,  melyek  titkának  közlése  által  tá- 
madhatnak, ha  Violáné  reményeit  elárulná. 

Az  öreg  Jánosnak  aggodalma  azonban  e  tekintet- 
ben egészen  felesleges  volt.  A  jó  hir,  melyet  Violá- 
nénak  hozott,  s  melyet  ez,  mihelyt  magát  férjével 
magányosan  látta,  vele  közlött,  mondhatlan  nyugta- 
lansággal tölte  sziveiket.  Ez  természetünk,  —  a  lom- 
batlan    fa    nyugodtan    áll,    s    a    legerősebb    szél    alig 

ingatja  száraz  ágait ;  a  zöld  sudarak  remegve  hajlon- 
ganak  a  leggyengébb  szellő  érintése  alatt,  —  s  ki 
Violát  most  látá,  midőn  szabadulása  oly  valószinűnek 
látszott  8  felgerjcdésének  okát  nem  ismeré,  nem  gon- 
dolhata  egyebet,  mint  hogy  a  szilárd  férfiún  végre  a 
haláltól  való  félelem  erőt  vett.  És  bámulhatjuk-e  ezt  ? 
Nem  lüktetett-e  minden  erében  azon  éJeterő,  mely, 
bármennyi  kínok  között  folyjanak  napjaink,  mindeni- 
künket ösztönszerűleg  létéhez  köti  ?  Nem  látá-e  nejét 
maga  mellett?  Nem  jutott-e  szükségkép  eszébe,  hogy 
gyermekeinek  reá  még  szükségök  van  ?  —  Viola  ré- 
gen gondolkozott  élete  módjának  megváltoztatásáról. 
Most  biztos  kilátás  nyilt  előtte.  A  kislaki  gulyásnak 
öcscse,  miután  előbbi  urától  bizonyítványát  s  elbo- 
csátó levelét  s  a  megyétől  útlevelét  megkapta,  meg- 
halt, épen  azon  pillanatban,  midőn  nejével  s  három 
gyermekével  a  harmadik  vármegyébe  készült,  hol 
neki  bátyja  ajánlatára,  ki  előbb  maga  ott  lakott,  gu- 
lyási  szolgálat  igértetett.  Az  irományok  az  öreg  Ist- 
vánná] valának,  ki  Violát,  öcscse  helyett,  maga  oda 
akará  vezetni.  Ott,  húsz  mérföldre  előbbi  élete  szín- 
helyétől, magányos  tanyán,  senki  által  nem  ismerve, 
ncrr.  nyílik-e  új  élet,  új  szerencse  az  ennyit  üldö- 
zöttnek? s  mindé  boldogság,  melyet  oly  közel,  me- 
lyet maga  előtt  látott,  nem  függ-e  egy  hajszálon?  — 
Ha  valakinek  a  házban  eszébe  jut,  hogy  a  tiszttartó 
padlását  a  magtártól  csak  egy  ajtó  választja  el,  s  a 
magtár  elébe  őrök  állíttatnak?  ha  a  dörömbölésre, 
melyet  a  padlás  deszkáinak  felfeszítése  okozni  fog, 
a  strázsák  felébrednek? száz  lehetőség,  s  min- 
deniknél a  boldogság  helyett,  melyet  maga  előtt  lát, 
ocsmány  halál  s  neje  s  gyermekeinek  nyomorúsága  I  — 
Ily  állapotban  találá  rabját  Nyúzó,  ki  miután  esküdt- 
jét holt-részegen  szobájába  viteté,  Macskaházy  s  a 
tiszttartó  kíséretében,  nem  ugyan  biztos  lépésekkel, 
de  annyival  több  méltósággal  arczán,  tíz  óra  felé 
lépett  a  kamarába.  —  A  változás,  mely  Violán  tör- 
tént,   sokkal    szembetűnőbb    volt,     sem     hogy    főkép 

Macskaházy  s  a  tiszttartónak  figyelmét  elkerülhette 
volna,  —  s  miután  Nyúzó,  a  kamarában  körüljárva, 
a  falakat  a  legnagyobb^  figyelemmel  tapogatta,  s  a 
szalmát  botjával  felturkálta,  a  tiszttartó  neki  fülébe 
sugá,  hogy  a  zsivány  egész  bátorságát  elvesztette. 

—  Elvesztette!?  —  monda  Nyúzó,  felkaczagva.  — 
Ugy-e  bár,  hát  hol  most  a  bátorság.  Viola  ?  .  .  . 
Miért  vagy  most  oly  alázatos,  hisz  máskor  legény- 
kedtél ? 

—  Teins  uram,  —  válaszolt  a  megszólított,  ajkait 
harapva,  —  a  lépés,  melyre  készülnöm  kell,  nem 
gyerekség,  s  az  embernek  szive  is  van.  Feleséget  s 
gyermeket  hagyok  magam  után,  s  ki  tudja,  szegé- 
nyekből  mi  lesz. 

—  Feleséged  persze  Zsuzsi  ?  —  no  —  tévé  mo- 
solyogva hozzá  —  arról  majd  gondoskodom. 

Violának  felforrt  vére,  de  erőt  vett  magán  s  hall- 
gatott. 

—  És  gyermekeid  ?  hát,  ha  majd  felnőnek,  —  foly- 
tatá  a  főbiró  jókedvűen,  —  oda  kerülnek,  hova  te. 
De  minek  ennyi  locsogás  ?  —  szakítá  félbe  magát 
egész  főbirói  méltóságával.  —  Te  Zsuzsi,  lódulj,  elég 
időtök  volt  pityeregni,  és  te  készülj  holnap  reggelre. 

A  rab,  kiben  c  pillanatban  helyzete  bizonytalan- 
ságának kínos  érzete  ép  úgy  feltámadt,  mint  nejében, 
remegve  megölelte  őt,  s  a  szerencsétlen  asszony  nem 
birt  megválni  férjétől,  kit  görcsösen  átfogva  karjai- 
val, fájdalmának  egész  szenvedélyével  szorította  keb- 
léhez. 

—  Mondom,  elég  időtök  volt  pityergésre  I  —  kiál- 
tott Nyúzó,  botjával  türelmetlenül  egy  székre  csapva,  — 
ki  innen  s  azzal  vége.  —  Zsuzsi,  kit  a  főbiró,  midőn 
szava  nem  fogadtatott,  kendőjénél  fogott,  ellcntállás 
nélkül  elvált  férjétől  s  az  ajtón  kiigazíttatott,  hová  őt 
Macskaházy  s  a  tiszttartó  követték.  Nyúzó  még  egy 
perczig  mogállt  s  szemeit  a  rabra  függesztve,  meg- 
elégedett mosolygással  nézé  sáp&dt  arczvonásait  s  a 
remegést,   melyet  ajkai   körül    észrevett    s    félelemnek 


96 

tulajdonított.  —  No,  Viola,  —  monda  végre  ne- 
vetve —  ki  akasztatja  fel  holnap  a  másikat?  Meg- 
ígértük egymásnak  ugy-e  ?  —  lám,  én  szavamat  tar- 
tom. —  S  ezzel  a  főbiró  kiment  s  az  ajtót  bezárta 
maga  után. 

A  tömlöcís  ajtaja  mellé,  mint  mondám,  a  két  leg- 
józanabb őr  állíttatott  fel ;  miután  azonban  a  regény- 
író is  a  valószínűség  keskeny  korlátai  közé  szorítta- 
tik,  meg  kell  vallanom,  hogy  annyi  bor  után,  meny- 
nyit János  biztatására  e  két  ember  ivott,  e  józanság 
nem  vala  olyan,  hogy  vele  Macskaházy  megelégedett 
volna,  s  épen  sóhajtva  panaszlá  a  tiszttartónak,  mi- 
ként ura  túlvítt  vendégszeretete  következtében  az 
egész  ház  részeg,  midőn  Nyúzó  a  rabtól  kijött. 

—  Ki  részeg?  mi  részeg?  —  monda  mérgesen  a 
szólóhoz  fordulva,  kinek  csak  utolsó  szavát  hallá.  — 
Kikérem  magamnak,  itt  senki  nem  részeg,  senki  nem 
lehet  részeg,   azt  mondom  én,  és  punctum 

—  Ne  prostituáld  magadat,  —  súgott  Macskaházy 
fülébe,  —  ki  szólt  rólad?  de  itt  ezek  az  emberek, 
nézd  csak,  leitták  magokat,  mint  a  csap. 

—  ■  Igazság!  —  kiáltott  most  Nyúzó,  —  mind  ré- 
szegek vagytok,  semmire  kellők,  felakasztatlak.  Ha  a 
zsivány  elszökik,  egyik  lóg  közületek,  úgy  vigyázza- 
tok magatokra.  Csúfság  lerészegedni  az  embernek, 
elinni   eszét,  mint  a  vadállat. 

Az  őrök  természetesen  esküdtek,  hogy  egy  csepp 
bort  sem  láttak  s  hogy  rabjok,  ha  ördög  volna  is, 
bizonyosan  nem  szökhetik  meg.  Macskaházy  azonban 
biztosabbnak  gondola,  ha  mindemellett  az  ajtót  lakat- 
tal bezárván,  a  kulcsot  magával  viszi,  mit  azonban 
Nyúzó,  mint  egyenesen  hivatalába  való  beavatkozást, 
annyival  kevesebbé  tűrt,  mennyivel  inkább  észrevéve, 
hogy  a  kulcs  Macskaházy  által  azérr  kívántatik,  mert 
józanságához  bizodalma  nincs.  A  főbiró  tehát  ön- 
zsebébe  dugta  a  kulcsot,  s  nem  kevés  káromkodás- 
sal, mely  között  a  részegség  ocsmány  bűne  ellen 
kikelt,  aludni  ment. 

KisJakon  minden  ismét  csendes  lön.  A  birák  nehéz 
fáradalmaik  után  ágyaikba  vonultak.  A  kapunál  s  ház 
körül  felállított  őrök,  mihelyt  a  főbiió  távozott,  lefe- 
küdtek s  a  kislaki  bor  dicséretet  hortyogák.  A  tiszt- 
tartó fejére  húzta  hálósüveget,  s  fontosságának  s  e 
napon  mutatott  ügyességének  érzetében  dunnája  alá 
bújt ;  s  habár  Violáné  a  bizonytalanság  minden  kínai- 
val keblében  dobogó  szivvel  ült  az  ágy  mellett,  me- 
lyen gyermekei  aludtak,  s  most  először  életében  nem 
érzé  megnyugtatva  szivét,  midőn  az  angyali  békét 
látá,  melyet  az  álom  gyermekarczaikon  elterít;  habár 
Kálmán  sebes  léptekkel  méré  fel  s  alá  szobáját,  alig 
várhatva  a  pillanatot,  melybei\  terve  kiviteléhez  hozzá 
foghat,  s  maga  az  öreg  Kislaky  most  először  évek 
óta  nem  talált  álmot  és  sóhajtozva  hánykolódott  ágyá- 
ban :  az  úri  udvar  körül  minden  hallgatott,  s  csak  a 
kutyák,  melyek  a  faluban  időről-időre  felszólaló  tár- 
saiknak feleltek,  szakíták  félbe  ugatásaikkal  az  ünne- 
pélyes csendet. 

A  rab  kamarájában  szinten  minden  hallgatott,  s  az 
ajtó  elébe  állított  őrök,  mihelyt  a  félelem,  melybe  a 
főbiró  által  hozattak,  hatni  megszűnt,  nagyokat  ásítva 
várak  a  pillanatot,  melyben  mások    által    felváltatnak. 

Az'  éj  sötét  s  hideg  vala.  A  felhők,  melyek  az  eget 
egész  napon  át  takarták,  leereszkedve,  nedves  köd- 
fátyolt  borítanak  a  tér  felett,  s  noha  mindketten 
János  segedelmével  derekasan  felmelegítek  gyomrai- 
kat, a  nedvesség,  mely  ruhájokon  keresztül  kívülről 
jött,  győzni  kezde  a  nemesebb  nedvek  felett,  melye- 
ket bel  sej  ök  magában  rejtett,  s  noha  a  katonaviselt 
hajdú  nyugodtabban  túré  sorsát,  társa  sóhajtozva  pa- 
naszkodott a  hideg  ellen,  melyben  ha  fel  nem  vált- 
ják, ő  bizonyosan  megfagy. 

János,  egyaránt  megelégedve  az  éjtszakával,  mely 
oly  sötét  vala,  hogy  három  lépésnyire  sem  lehetett 
látni,  s  a  kQlső  őrökkel,  kik  mind  mélyen  aludtak, 
azalatt  Perivel  találkozott,  ki  Viola  lovával  a  kert  ke- 
rítése megett  várt.  Az  öreg  czigány  vas  rudat,  fogó- 

kat,  szóval  minden  a  padlás  fel  feszítéséhez  szükséges 
készületeket  hozott  magával  s  azon  hirrel  jött,  hogy 
István  gulyás  éjfél  előtt  lovaival  s  szekerével  a  szérűs- 
kertnél lesz,  hogy  Zsuzsit  s  gyermekeit  elvigye.  Peti 
tanácsa  szerint  Viola  nejét  s  gyermekeit  a  főbiró  ha- 
talmában hagyni  nem  lehetett,  István  gulyás  legjobb- 
nak találta,  ha  ezeket  egyenesen  új  rendeltetésök 
helyére  viszi,  Viola  maga  lóháton  utánok  jöhet. 

Az  öreg  János  e  hirekre  nem  kis  megelégedéssel 
pödré  bajszát,  —  s  miután  Viola  jó  lovát  megsimo- 
gatva a  kerítéshez  kötötte  s  Petinek  meghagyta,  hogy 
a  magtár  közelében  rejtezzék  el,  maga  ismét  a  ka- 
mara előtt  álló  őrökhöz  tért  vissza,  kiket  boszúságára 
még  ébren  talált. 

—  Hát  nincs-e  még  tiz  óra?  —  szólt,  midőn  Já- 
nost megismeré,  az  egyik,  ki  elfáradva  leült,  s  hogy 
bundáját  jobban  összefoghassa,  puskáját  maga  mellé 
a  földre  fektette. 

—  Persze,  —  szólt  sóhajtva  az  előbbi,  —  inkább 
hatszor  robotra  mennék;  még  katonának  is  sok.  lm 
pajtásom  háborúban  is  volt,  mégis  azt  mondja,  soha 
ily  sokáig  vártát  nem  állt. 

—  Ki  tehet  róla  —  monda  a  másik,  —  mikor  pa- 
rancsolat. 

—  Persze  parancsolat,  —  sóhajt  ismét  az  előbbi,  — 
az  uraknak  könnyű  parancsolni.  Menj  ide,  menj  oda, 
állj  itt,  fázzál,  koplalj  1  —  ők  jóllakva  lefekszenek. 
Még  ha  legalább  enni  adnának,  vagy  egy  kis  pálin- 
kát —  csak  hogy  meg  nem  fagyunk. 

—  No  várjanak  kendtek,  —  monda  János,  — 
Kálmán  úrfi,  mikor  ma  jöttem,  égett  bort  adatott, 
fenn  áll  a  szobában,  még  majdnem  az  egész  palaczk 
teli  van,  majd  abból  hozok. 

S  ezzel  János  elment,  s  Kálmántól,  kit  a  dolgok 
állásáról  tudósított,  egy  majdnem  teli  palaczk  sligovi- 
czával  s  egy  darab  kenyérrel  tért  vissza. 

—  Látják  kendtek,  —  szólt  az  öreg  huszár,  mi- 
után   palac^kából    egy    kortyot    nyelt    s    azt    előbb  a 

hajdúnak,  azután  a  másik  őrnek  odanyujtá,  —  ez 
mind  csak  onnan  van,  mert  a  házban  nincs  senki,  a 
ki  becsületesen  commandirozni  tudna.  Ha  akár  a  fő- 
biró,  akár  más  valaki  ezek  közül  az  urak  közül  va- 
laha katona  lett  volna,  nem  kellene  itt  állniok,  gon- 
doskodott volna  ablőzungról  s  most  pihenhetnének, 
hanem  így  — 

—  Hisz  végre  csak  felváltanak !  —  szólt  az  őr  el- 
ijedve a  kilátástól,  hogy  az  egész  éjt  itt  töltendi. 

—  Boldogok,  a  kik  biznak  az  úrban,  —  monda 
János  nevetve,  —  szeretném  tudni,  kivel  váltsanak 
fel,  mikor  a  többiek  mind  alszanak. 

—  Add  ide  még  egyszer  azt  a  palaczkot,  még  min- 
dig fázom  —  monda  az  őr,  türelmetlenül  rázva  fejét, 
míg  társa,  nagyokat  sóhajtva,  fegyverére  támaszkodott. 

János  mielőtt  a  kívánt  palaczkot  odanyújtá,  úgy 
tetteté  magát,  mintha  ő  is  innék,  s  e  cselekvés  által 
a  hajdút  példája  követésére  birá.  Az  egész  ideig  az 
öreg  huszár  azzal  mulatá  őreit,  mennyire  bizonyos, 
hogy  senki  felváltásukra  jőni  nem  fog.  Azalatt  a  pa- 
laczk  mindig  kérről-kézre  ment,  míg  az  egyik  őr 
végre  szörnyet  ásítva  esküdött,  hogy  mi  őt  illeti,  ő 
nem  tarthatja  ki  tovább  s  mindjárt  lefekszik ;  a  hajdú 
is,  bár  a  szigorú  parancsolatról  szólt,  megvallá,  hogy 
maga  sem  tudja,  hogy'  marad  ébren  reggelig. 

—  Tudják-e  kendtek,  mit?  —  monda  János  barát- 
ságos hangon.  —  Katona  ember  vagyok,  eleget  strá- 
zsáltam életemben  s  egy  cseppet  sem  vagyok  álmos, 
menjenek  a  fészer  alá  s  feküdjenek  a  száraz  szal- 
mára, ha  érzem,  hogy  álmos  leszek,  felköltöm.  Addig 
kialuszszák  magukat,  s  holnap,  ha  a  szolgabiró  jön, 
ébren  lehetnek. 

Ez  ajánlat  a  paraszt-strázsától  azonnal,  a  hajdú  ci- 
tálj kiben  régi  katonai  engedelmességének  még  né- 
mely nyomai  megmaradtak,  kételyek  után  elfogadta- 
tott, s  János  rövid  idő  múlva  a  fészerből  hortyogást 
hallá,  melyből  valószinűvé  vált,  hogy  terve  kivitelé- 
nek többé  semmi   útjában   nem  áll. 


Az  öreg  huszár  Ictcvé  fegyverét,  melyet  a  hajdú- 
tól általvcít  s  halkan  a  fészerhez  lopódzott.  Meggyő- 
ződvén, hogy  csakugyan  mindkét  őr  már  alszik,  azon- 
nal a  magtárhoz  sietett,  hol  Peti  s  Kálmán  a  leg- 
nagyobb türelmetlenséggel  várának  reá. 

János  lehúzta  csizmáit,  —  a  czigánynak  erre  nem 
volt  szüksége,  —  s  miután  a  lépcsőzeten  Jámpást 
gyújtottak,  csendes  lépésekkel  felsiettek  a  magtár  pad- 
lására, míg  Kálmán  utánok  nézve  az  ajtó  ejőtt  meg- 
állt, s  köpönyegébe  burkolva  dobogó  szivvel  hallga- 
tódzott: nem  történik-e  valami,  mi  által  terve  utolsó 
pillanatban  megakadályoztatnék. 

Nem  soká  álla  így,  midőn  egyszerre  lépéseket 
hallá.  A  közelgő  a  háztól  jött,  hol  a  törvényszéki 
tagok  aludtak  s  Kálmán,  a  magtár  másik  oldalára  vo- 
nulva, már  káromkodni  kezde  magában,  hogy  Nyúzót 
nem  birta  eléggé  lerészegíteni,  midőn  az  alakban, 
mely  nagy  bottal  s  lámpással  kezében  lassú  lépések- 
kel közelgett,  Maeskaházyra  ismert.  Kálmán  első  pil- 
lanatban bizonytalan  vala,  mit  tegyen,  s  volt  egy 
perez,  melyben  az  ildomos  ügyé'iz  a  leütésnek  leg- 
nagyobb veszélyében  forgott,  ha  az  ifjúnak  eszébe 
nem  jut,  hogy  az  zaj  nélkül  nem  történhetik  s  hogy 
minden  perez,  melylyel  az  előbb  történik.  Viola 
megmenthetesének  valószínűségét  kisebbíti. 

Macskaházy  lámpásával  mindig  tovább  haladt  a 
kamara  fele,  s  alig  képzelhetni  a  meglepetést  s  ha- 
ragot, mely  keblét  eltölté,  midőn  a  kamarához  érve 
lámpájával  körülvilágitott  s  látá,  hegy  a  rab  őr  nél- 
kül hagyatott.  —  Mindjárt  gondoltam,  szóla  magában, 
hogy  itt  valami  gazság  czéloztatik.  —  Kálmán  úrfi 
Nyúzót  s  minden  őröket  és  cselédeket  lerészegített. 
Meg  akarjáic  szabadítani,  világos !  A  törvényszéknél 
nem  sikerült,  most  erőszakot  czéloznak.  Vissza  kell 
mennem,  felköltök  egy  pár  embert  s  akár  magam 
strázsálok  itt  reggelig  .  .  .  Violának  meg  kell  halni  I 
ha  ügye  rendes  törvényszék  elébe  kerül,    vallomásaj- 

val  engem  kever  belé,  s  ki  tudja,  számos  elleneim 
mellett  mi  lehetne  következése  ?  I 

Az  ügyvéd  már  visszafelé  fordult,  midőn  a  rab  ka- 
marájában hallatszó  zaj  figyelmét  magára  vonta,  llgy 
látszott,  mintha  recsegést  hallana.  Az  ajtóhoz  illeszté 
fülét  s  világosan  hallá,  miként  emeltetik  ki  egy  pad- 
lásdeszka, s  miként  cresztetik  le  valami  a  kamarába.  — 
A  padláson  törnek  bel  —  kiáltort  fei  —  átkozott! 
nincs  itt  senki?  Várjatok  semmirevalók,  itt  vagyok !  — 
S  Macskaházy  minden  ildomossága  mellett  annyira 
megfeledkezett  magáról,  hogy  a  rabhoz  bement  volna, 
ha  Nyúzó,  a  kamarát  eJzárva,  a  kulcsot  nem  viszi 
magával. 

E  lármára,  melyet  a  kamarában  dolgozókon  kívül, 
kik  épen  a  padláson  talált  lábtót  a  tört  résen  leeresz- 
tek, Kálmán  is  hallott,  a  fészerben  alvó  őrök  fel- 
ébredtek, de  nem  annyira,  hogy  teljes  eszmélethez 
jussanak ;  annyival  nagyobb  rémülés  tölte  el  a  szegény 
tiszttartó  szivét,  ki  egy  idő  óta  a  halálos  félelem 
minden  fokozatain  szintúgy  keresztül  ment,  mintha  ő 
lett  volna  az,  kit  a  törvényszék  elitélt. 

A  tiszttartó,  mint  mondám,  soha  életében  büsz- 
kébb érzelmekkel  nem  tette  fel  hálósüvegét,  mint  ez 
este.  A  leereszkedő  mód,  melylyel  a  törvényszék 
minden  tagjai  s  főképen  a  báró  —  ki  mégis  csak 
szinte  mágnás  —  vele  az  egész  napon  át  szóltak,  a 
fontos  megyei,  sőt  mondhatni  országos  feladat,  me- 
lyet ez  nap  teljesített,  a  bám.ulatra  méltó  találékony- 
ság, melyet  minden  dolgoknak  czélszerű  elrendelésé- 
ben tanúsított,  s  melynek  hirc  kétségen  kívül  messze 
száll,  önszemei  előtt,  —  noha  az  érdemes  férfi  ma- 
gát soha  lenézni  nem  szokta  —  mintegy  kettőztetek 
becsét.  A  tiszttartó  tökéletesen  meg  volt  elégedve 
magával.  —  Hej !  —  így  álmélkodott  —  ilyenekre 
születtem  én  I  mit  ér  az  ostoba  gazdálkodás !  Sze- 
metet hordatni,  szántatni,  vettetni,  nyomtattatni,  ez 
nem  nekem  való.  Nekem  juristának  kellett  volna  len- 


nem,  az  Isten  arra  teremtett.  —  Átgondolá,  mi  le- 
hetne, ha  jogot  hallgatott  volna.  Alispán,  ki  tudja, 
talán  a  hétszemélyes  táblánál  bíró,  főispán,  kamara- 
praeses,  vagy  ország  zászlósa.  Törvénytudóból  mi  nem 
lehet  Magyarországban  ? !  Képzete,  segítve  az  erő- 
sebb  bor  által,  melyet  a  vacsoránál  a  többiekkel  ő 
is  ivott,  nem  ijedt  vissza  semmitől,  és  a  vastag  ember 
nyugtalanul  hánykolódott  körül  ágyán,  mintha  mind  e 
hivatalok  már-már  vállait  terhelnék. 

De  tudjuk,  az  álon.nak  nincs  erősebb  ellenszere  ily 
ábrándozásnál.  A  hasonszenvi  gyógyítás  elveit  látszik 
bebizonyítani,  hogy  éber  álmaink,  melyeket  szerelem 
vagy  nagyravágyás  előttünk  átvezet,  elűzik  azon  ked- 
vesebbeket, melyek  önként  jőnek,  s  melyek  között 
lelkünk  ép  úgy  kipihen,  mint  amazoknál  elfárad,  s  a 
tiszttartó  bármiként  hunyta  be  szemeit,  bármennyi- 
szer kényszeríté  magát  ásításhoz,  teljességgel  nem 
birt  elaludni,  mi  más  embernek  is  kellemetlen,  hát 
még  tiszttartónak,  ki  ahhoz  szokva  nincs,  A  szeren- 
csétlen, ki  máskor,  este  felé,  beszélgetéseivel  egész 
társaságokat  el  tudott  altatni,  s  kinek  mestersége  most 
önmagán  kudarczot  vallott,  elkövetett  mindent,  hogy 
tűrhetetlen  helyzetéből  szabaduljon,  s  hogy  magát 
álomba  szenderítse.  Számlálni  kezde.  Hasztalan,  a 
számlálás  közt  hivatalos  számadásai  jutottak  eszébe, 
s  mennyivel  inkább  elmélyedett  összeadás  s  levoná- 
saiban, annyival  inkább  úgy  látszott,  hogy  semmi 
össze  nem  üt.  A  tiszttartó  felnyitá  szemeit  s  körül- 
tekintett. A  leégett  gyertya  világítása  mellett  a  szo- 
bában minden  rémületes  alakot  vett  magára.  A  múlt 
évek  rovásai,  melyeket  régi  magyar  gazdák  szokása 
szerint  a  szoba  gerendáin  tartott,  nagy  árnyékot  ve- 
tettek, mindannyi  óriási  bot,  mely  feléje  nyúlt,  s  a 
lobogó  világban  ingadozva,  fenyegetődzni  látszott. 
Borzadva  eloltá  gyertyáját,  de  mit  ért?  —  A  száma- 
dások helyét  most  mindenféle  rablások  emléke  vál- 
totta fel.  A  megye  legnagyobb  zsiványa  halálra  itélve 

a  házban  tartatik,  ki  tudja,  mily  számos  bandája  van? 
S  ha  ez,  hogy  vezérét  n\egmentse,  a  házra  törne,  mi 
lesz  belőle  szegény  tiszttartóból,  ki  a  haramját  leg- 
nagyobb szorgalommal  őrizteti,  maga  rendelte  meg 
az  ácsnál  akasztófáját,  s  nem  egyszer  monda  az  ud- 
varon száz  ember  előtt,  hogy  Violának  függni  kell, 
mit  a  zsiványok  eddig  bizonyosan  megtudtak  ?  S  nem 
hált-e  ő  két  esztendő  óta,  mióta  őt  a  guta  kerülgeté, 
mindig  nyitott  ajtókkal  ?  Nem  jöhetnek-e,  miután  a 
máskor  a  pitvarában  háló  hajdú  ma  strázsálni  ment, 
a  zsiványok  minden  akadály  nélkül  szobájába?  A  tiszt- 
tartó félelmében  izzadni  kezdett.  E  pillanatban  feje 
felett  a  padláson  mintha  lépéseket  hallana.  —  Elré- 
mülve felült  ágyában.  Fülei  csengeni  kezdtek,  de 
mégis  tisztán  hallá  a  lépéseket  s  mindjárt  utána  a 
neszt  s  recsegést,  melyet  a  deszkák  felfeszítése  oko- 
zott. Nem  lehet  kétség.  —  Irgalmas  Isten  !  —  szóla 
halkan  s  kezei  akaratlanul  imádságra  szorultak  össze. 
Mit  tegyen?  Be  kell-e  zárnia  ajtaját?  —  —  de  fülei 
csengnek,  mintha  egy  nagy  madár  szárnyütései  lebeg- 
nének körülötte,  szive  oly  csudálatosan  dobog,  keble 
feszül,  hogy  alig  vehet  lélekzetet,  hozzá  a  hideg  ve- 
ríték homlokán  s  e  remegés  minden  tagjaiban,  mind 
a  gutaütésnek  világos  előjelei.  —  Ha  bezárom  az 
ajtót  s  senki  segítségemre  nem  jöhet,  veszve  vagyok,  — 
így  gondola  magában  s  dunnája  alá  bújt.  Más  rész- 
ről c  recsegés,  mely  mindig  erősebb  lett  s  az  éj 
csendjében  úgy  hallatszott,  mintha  a  mellékszoba  pad- 
lása feszíttetnék  fel ;  ki  tudja,  hány  zsivány  van,  s 
miket  kell  szenvednie  kegyetlenségöktől,  ha  az  ajtót 
nem  zárja  be,  hogy  legalább  míg  az  feltöretik,  se- 
gítség-kiáltásra időt  nyerjen?  Halála  így  még  bizto- 
sabb. Végre,  nem  valószinű-e,  ha  a  hideg  szobában 
így  izzadva  felkel,  a  guta  azon  pillanatban  ütheti 
meg,  melyben  ágyából  kiszáll  ?  A  szerencsétlen  só- 
hajtozott, imádkozott  kínjában  ;  tíz  esküvést  tett,  hogy 
soha  magányosan  egy  szobában  hálni  nem  fog,  hogy 
még  holnap  elveszi  gazdasszonyát,    hogy  soha  vacso- 

rára  bort  nem  iszik ;  de  c  feltételek  mind  csak  a 
jövőn  segíthetcnek,  s  a  jelenben  mégis  e  két  szörnyű 
veszély  állt  előtte,  mely  lelkét  rémüléssel  íölté,  s 
mely  között  nem  tuda  választani.  Végre,  midőn 
Macskaházy  kiáltó  szavát  hallá,  melyet  félelmében 
meg  nem  ismert,  a  látszólag  közelebb  álló  veszély 
legyőze  minden  más  tekintetet,  s  a  tiszttartó  magára 
véve  dunnáját,  felkelt  s  az  ajtó  felC  ment.  De  ki 
képzeli  borzadását,  midőn  egyszerre  a  pitvar  ajtaját 
megnyílni  s  valakit  sebes  léptekkel  szobája  felé  sietni 
hall.  Sietett  ő  is  s  leejtve  dunnáját,  már  a  kulcs  felé 
nyúlt,  midőn  ajtaja  felrántatik  s  egyszerre  egy  bun- 
dás ember  áll  előtte. 

Van  egy  pillanat,  melyen  túl  a  félelem  kétségbe- 
eséssé válik  s  a  gyávát  hőssé  változtatja,  s  ez  tiszt- 
tartónknál bekövetkezett.  —  Félig  magánkívül,  dühö- 
sen, mint  ki  életeért  küzd,  kíméletlenül,  mint  ki  kí- 
méletet n<»m  vár,  ragadá  meg  a  belépőt,  s  a  jövő 
percízben  Macskaházy  segedelemért  ordítva  a  földön 
hevert. 

—  Zsivány!  —  kiáltott  a  tiszttartó,  ellenét  torká- 
nál szorítva,  míg  másik  kezével  fejét  s  vállait  döngeté. 

—  Megbolondult!  —  sikoltott  a  másik,  ki  meg- 
támadójának  fülébe  kapaszkodva,  magát  szinte  verés- 
sel s  karmolással  védelmezé,  míg  az  iszonyú  zajra 
emberek  lámpákkal  jöttek,  s  a  két  küzködő,  dere- 
kasan összeverve,  véres  orral  s  szájjal  el  választatott 
s  bámulással  egymásra  ismert. 

—  Hát  a  teins  úr  akart  kirabolni  ?  —  monda  a 
tiszttartó  bámulva. 

—  A  tiszttartó  megbolondult!  —  kiáltott  Macska- 
házy —  az  világos,  zárjuk  be  itt  szobájába ;  de  je- 
rünk  hamar,  mert  a  rab  szökik.  —  S  ezzel  vala- 
mennyien e  tanácsot  követve,  a  lihegő  háziurat,  rá- 
csukva ajtaját,  magára  hagyák  s  Macskaházy  után  a 
kamarához  siettek,  míg  amaz  elbámulva  az  ügyész 
szemtelenségén,  remegve  a  félelem,  harag  s  meg- 
erőltetés következtében,  állt  ott  fehér  hálósüvegében. 

Végre  a  szoba  hűvössége  ismét  gutaütésre  emlékez- 
teté,  s  ágyába  bújva,  vánkosai  között  álmélkodott 
tovább  a  világ  álnokságán. 

Hogy  Macskaházy  a  rabot  kamarájában,  mely  fel- 
töretett, nem  találta  többé,  az,  ha  az  időt  meggon- 
doljuk, melyet  a  tiszttartó  karjai  vagy  inkább  körmei 
között  töltött,  csak  természetes.  Macskaházy  még  a 
kamra  ajtajánál  kiáltozott,  mikor  Viola  már  a  pad- 
lásra ért,  honnan  egy  perczbcn  Kálmánnál  termett,  s 
rövid  köszönetet  mondva,  szabadban  látá  magát.  Kál- 
mán a  magtárt  bezárva,  Violánehoz  sietett,  hogy  neki 
hírt  vigyen  s  őt  a  hátulsó  kert  ajtajánál  g>'ermekeivel 
kibocsássa;  s  még  alig  értek  a  kertbe,  midőn  a  sietve 
távozó  lókopogást  hallva,  meggyőződtek,  hogy  a  rab 
biztosságban  van.  —  Az  asszony  Kálmánnak  erőszak- 
kal kezet  csókolva,  szintén  elsietett ;  ő  maga  boldo- 
gan, mint  ki  egy  jótett  öntudatával  bir,  a  tiszttartói 
lak  felé  ment.  honnan  mindinkább  növekedő  zaj  hal- 
latszott. 

A  zajt  s  renderlenséjíet,  melyet  Kálmán  itt  talált, 
nem  fogom  leirni,  olvasóim  ismerik  a  személyeket  s 
az  állapotot,  melybe  a  kislaki  pincze  segedelmével 
jutottak.  Elég  legyen  mondani,  hogy  az  egész  ház, 
urak,  szolgák,  pandúrok  s  a  faluból  a  lármára  becső- 
dült parasztok  gyertyákkal  s  lámpásokkal  vad  zavar- 
ban futkostak  egymás  között,  s  miután  mindenik  a 
kamarába  nézett,  s  mindenik  megmagyarázá,  hogy  a 
rab  bizonyosan  a  padláson  szökött  ki,  —  min  senki 
nem  kételkedett  —  mindenki  tanácsolt  s  parancsokat 
osztogatott,  s  senki  a  rabot  üldözőbe  venni  a  maga 
részéről  szükségesnek  nem  tartá,  úgy  hogy  Macska- 
házy éberségének  csak  véres  orra  s  betörött  fogai 
maradtak  jutalmul. 

Már  szürkülni  kezdett,  midőn  valamennyien  bámu- 
lással hallván,  hogy  senki  a  rab  után  nem  küldetett,  — 
nagy  valószínűség  arra,  hogy  az  magától  visszajő,  nem 
lévén  —  érzeni  kezdek,  hogy  éjjelöket  álmatlanul 
töltötték,  s  ennyi  fáradság  után  rövid    nyugalmat  ke- 

rcsnj  ismét  éji  hajlékaikba  vonultak,  Kenyházyt  kivéve, 
kit  sem  a  lárma,  sem  hajdújának  ismételt  rázásai, 
sem  Nyúzó  káromkodásai,  nec  ardor  civium,  nec 
frons  instantis  tyranni,  felébreszteni  képesek  nem 
voltak. 

Midőn  Kislaky  fiával  szobájába  jött,  a  jó  öreg 
Kálmánnak  nyakába  borult.  —  Akármi  legyen  követ- 
kezése, —  szólt  meghatva  —  Isten  áldjon  meg,  hogy 
lelkemet  az  örök  szemrehányástól  megmentetted.  Én 
statarialis  biró  nem  leszek  soha  többé  életemben. 

Kálmán  meghatva  megszorítá  kezét  s  szintén  szo- 
bájába vonult,  s  az  úri  ház  s  tiszttartólak  körül  ismét 
csend  lón. 

XXV. 

Nincs  kínosabb  helyzet  a  világon,  mint  midőn  mun- 
kás ember  betegség  vagy  más  körülmények  által  nyu- 
galomra kényszeríttetik.  Főkép  fiatalabb  napjainkban 
érezzük  e  kínokat,  hol  személyes  befolyásunkat  sok- 
kal fontosabbnak  tartjuk,  mint  később,  s  úgy  látszik, 
mintha  a  világ  vagy  legalább  azon  kör,  melyben  for- 
gunk, nem  mozoghatna,  ha  mi  nem  nyúlunk  kerekei 
közé.  Ez  vala  Ákosnak  helyzete  azon  egész  idő  alatt, 
melynek  történeteit  az  előbbi  fejezetekben  leírtam,  — 
s  alig  hiszem,  hogy  az  orvos  és  Vándory  komoly 
intései  őt  szobájában  tarthatták  volna,  ha  Etelka  apjá- 
val Tiszarétre  nem  jön  s  bátyjának  nem  mondja, 
miként  Vilma,  kit  azonnal  meglátogatott,  tőle  mint 
szerelmének  jelét  kívánja,  hogy  orvosának  tanácsát 
kövesse. 

Az  alispán,  mint  mondám,  kevés  órával  neje  után 
érkezett  meg  Tiszarétre.  Réty  sokkal  ildomosabb  fér- 
fiú vala,  semhogy,  mihelyt  a  tisztújítást  bevégezve 
látta,  hol  akaratát  az  utolsó  esküdtig  keresztül  vitte, 
véghetetlen  aggodalommal  ne  szólt  volna  Ákosról, 
habár  tudta,  hogy  sebje  legkcvésbbé  sem  veszé- 
lyes. —  Az    apa    apa    marad,  —  monda    vigasztalói- 

hoz,  kik  között  okainak  számára  s  bőségérc  nézve 
leginkább  báró  Sóskuty  tünteté  ki  magát.  —  Ákos 
egyetlen  figyermckem.  Nem  mintha  lányom  iránt  nem 
viseltetném  hasonló  szeretettel  —  az  egész  világ 
tudja,  mennyire  imádom  Etelkát  is  —  de  Ákos  egyet- 
len figyermekem,  s  ki  tudja,  nem  csal-e  a  hír,  mely 
sebét  könnyűnek  mondja?  —  Kézen  ejtett  sebek, 
mint  igen  tisztelt  főorvosunktól  —  az  említett  épen 
jelen  volt  —  többször  haliam,  néha  tetanust  s  halált 
okozhatnak,  ...  s  ha  szegény  Ákosomat  elveszte- 
ném !  —  Az  alispán  valahányszor  előadásában  ezen 
ponthoz  ért,  mélyen  sóhajtva  szemeit  törlé.  Szívre- 
ható vala  őt  fájdalmában  látni.  Az  első  hírnök  után 
egy  pár  órával  Tiszarétről  egy  második  érkezett,  ki 
által  a  kulcsár,  Ákosnak  parancsolata  ellen,  de  mert 
gondola,  hogy  a  hír  más  módon  úgyis  már  Porvárra 
érhetett,  az  alispánnak  az  úrfi  sebéről  azt  irá,  hogy 
az  egész,  Serer  s  Vándory  véleménye  szerint,  kicsi- 
ség. De  ámbár  Réty  e  hírre  kinyilatkoztatá,  hogy  e 
szerint  másnap  reggelig  Porváron  fog  maradni,  s  a 
főispán  ebédjéhez  ült,  az  apának  aggodalma  azóta 
csak  növekedni  látszott,  olyannyira,  hogy  a  főispán, 
ki  nyugtalanságát  észrevéve,  maga  felszólítá  őt,  hogy 
az  ebédet  odahagyva,  siessen  haza  s  győződjék  meg 
fia  állapotáról  tulajdon  szemeivel.  Réty,  örök  hálájá- 
nak kinyilatkoztatása  mellett,  elfogadta  ezt,  s  leányá- 
val s  a  főorvossal,  ki  buzgóságát  ez  alkalommal  az 
által  bizonyítá  be,  hogy  az  ebédtől  a  fagylalt  előtt 
kelt  fel,  hazafelé  sietett,  míg  a  vendégek  az  egész 
ebéd  alatt  határtalan  apai  szeretetét  magasztalták. 
Hogy  Réty  haza  érve  fiát  minden  veszedelmen  kívül 
találta,  —  min  egyébiránt,  köztünk  legyen  mondva, 
belsőkép  egy  perczig  sem  kétkedett  —  olvasóim  tud- 
ják ;  az  pedig,  hogy  a  főorvos  a  betegnek  állapotát 
megtudva,  Serernek  mandulateje  helyett  azonnal  limo- 
nádét rendelt,  azok  előtt,  kik  valaha  életekben  egy 
beteghez  két  orvost  hivattak,  annyira  magától  értetik, 
hogy   elhallgatnám,   ha  egy    pár    egészséges    olvasóra 

nem  számítnék.  Ezen  orvosi  tanácskozmány  s  jó 
vacsora  után  az  egész  tiszaréti  háznép  jókor  aludni 
ment,  mire  főkép  a  háziúrnak,  reggeli  fáradalmai  után, 
nagy  szüksége  volt. 

Ákos  baja  senkire  az  egész  család  közül  nem  hatott 
annyira,  mint  Etelkára,  nemcsak  mert  senki  a  házban 
a  beteget  inkább  nem  szerette,  de  mert  egyszersmind 
a  legtisztább  barátsággal  ragaszkodott  Vilmához  is,  s 
érzé  a  következéseket,  melyek  e  történetből  reá 
háramlandanak,  s  melyek  miatt  most  önmagának 
szemrehányásokat  tett,  ő  lévén  az,  ki  Vilmát  s  any- 
ját arra  birta,  hogy  Ákos  látogatásába  beleegyezze- 
nek. Miután  Etelka,  bátyjának  jó  éjtszakát  kívánva, 
aludni  ment,  s  szobaleányát,  ki  a  mellékszobában 
hált,  elküldve,  maga  maradt,  nyugtalanul  jára  fel  s  alá 
szobájában,  ,  .  .  s  mennyivel  többet  gondolkozott  az 
egész  történet  felett,  annyival  több  aggodalommal 
tekinte  a  jövőbe,  —  Sokkal  jobban  ismeré  mostohá- 
ját, mint  hogy  annak  Ákos  és  Vilma  házasságára 
való  megegyezését  valaha  reménylhetné  ;  ily  viszonyok 
közt  pedig  apjának  megegyezése  sem  várható,  sőt 
bizonyos,  hogy  ő  is  el  fog  követni  mindent,  kogy  fiát 
szándékában  akadályoztassa,  —  és  Ákos  mit  tegyen, 
hol  engedni,  sőt  hol  Ígéretének  teljesítését  csak  elha- 
lasztani is  becstelenség  volna?  A  történtek  után  a 
család  benső  csendének  felbomlása  bizonyos,  —  s 
Etelka  jobb  s  nemesebb  teremtés  vala,  hogysem  a 
gondolat,  m'ként  apa  s  fiú  talán  pár  nap  múlva  mint 
ellenségek  fognak  megválni  egymástól,  fájdalommal 
nem  töltené  lelkét. 

Egy  volt  e  szerencsétlen  nap  emlékei  között,  mi 
lelkének  jól  esett,  azon  mód,  melylyel  magát  Kálmán 
Tengelyi  irányában  viselte.  Etelka  ismeré  szeretetét. 
Majdnem  együtt  nevelve,  legalább  első  gyermekségük 
óta  mint  testvérek  társalkodva  egymással  —  mire 
Kislak  szomszédsága  száz  alkalmat  nyújtott  —  Etelka 
sem  maradhatott  közönyös  Ákos  barátja  iránt.  Ha 
hallgatok  külső  tökélyeiről,  melyek,    bármint  "szabad- 

kozzanak  ez  állítás  ellen  sokan,  az  asszonyi  szívre 
szinten  megteszik  hatásukat,  Kálmánnak  jelleme  is 
olyan  vala,  mely  épen  a  jobb  asszonyokat  leginkább 
érdekli.  A  nyíltság,  melyet  arcza  kifejezett,  határtalan 
bátorsága  s  azon  férfias  becsületérzés,  mely  minden 
szavából  kitűnt,  őt  érdekessé  tevék,  főkép  oly  lány 
előtt,  ki  magát  bábbá  nem  alázva,  a  férfiban  nem 
felpiperézett  bábot,  hanem  férfit  keres,  —  s  Etelka 
nem  egyszer  monda  Ákosnak,  hogy  kívüle  Kálmánnál 
senkit  inkább  nem  szeret.  De  Etelka  egyike  vala 
azon  hölgyeknek,  kiknek  érzelmei  inkább  mélyek,  mint 
szenvedélyesek  levén,  magokat  egykönnyen  elragad- 
tatni nem  engedik,  —  s  valamint  tisztelőjének  jó 
tulajdonait  senki  inkább  el  nem  ismére,  úgy  senki 
nem  látá  tisztábban  a  hibákat,  melyek  azokat  elhomá- 
lyosíták.  Kálmán  szenvedélyessége,  a  gyengeség,  mely- 
lyel  magát  a  pillanat  benyomásaitól  elragadtatá,  hiú- 
sága végre,  e  hiba,  melytől  senki  közülünk  nem  egé- 
szen ment,  s  mely  iránt  mégis  talán  épen  azért  vala- 
mennyien oly  szerfelett  szigorúaknak  mutatkozunk, 
nem  kerülték  el  figyelmét,  —  s  valahányszor  Ákos 
barátja  mellett  szót  emelt,  nővére  monda,  hogy  jövő- 
jét oly  férfira,  ki  ezen  hibákat  oly  mértékben  bírja, 
mint  Kálmán,  bízni  nem  fogja,  míg  javulásának  jeleit 
nem  tapasztalandja.  Hiú  kaozérkodókat  kivéve,  nincs 
leány,  ki  midőn  magát  valóban  szeretve  látja,  közö- 
nyös maradhatna.  Mint  a  szerelem  istene  bekötött 
szemmel  irányoz/a  nyilait:  úgy  ha  szenvedély  sze- 
meinket elvakí'á  s  nem  tudjuk  mit  teszünk,  leginkább 
hatunk  többnyire  kedveseink  szívére.  De  ki  Etelkát 
birni  akarta,  annak  nemcsak  szivét,  de  meggyőződé- 
sét kellé  megnyernie,  s  ez  az,  mi  eddig  Kálmánnak 
nem  sikerült.  Á  mód,  melylyel  magát  Tengelyi  irá- 
nyában a  tisztújításnál  viselé,  azonban  sokkal  maga- 
sabbra állítá  őt  kedvese  szemeiben.  Kálmán  fellépése 
nemes  vala  már  magában  is.  Helyzetében,  ki  a  Ten- 
gelyi s  Rétyek  között  létező  ellenségeskedést  ismévé, 
s  midőn  a  jegyzőnek  védelmére  felszólalt,  érzé,  hogy 


maga  s  Etelka  között  egy  új  válaszfalat  emel  minden 
szavával :  ily  cselekvéshez  valóságos  önmegtagadás, 
valóságos  erény  kellett,  mi  végre  nem  más,  mint 
önzésünket  alárendelni  meggyőződéseinknek.  Etelka, 
ki  Kálmán  egész  szeretetét  ismeré,  teljes  mértékben 
érzette  ezt,  s  ki  e  pillanatban  szívébe  nézhetett  volna, 
hihetőkép  azt  látná,  hogy  Kálmán  itt  ép  annyival 
közelebb  jutott  ozéljához,  mint  magát  bátorsága  által 
attól  eltávolítva  gondola, . .  .  legalább  Etelka  reá  em- 
lékezve soha  sem  számolá  fel  kevesebbé  hibáit,  mint 
épen  ez  éjjel. 

E  gondolatok  Etelkát,  midőn  végre  ágyba  feküdt, 
sokáig  nem  hagyák  aludni,  s  alig  szunyadott  el,  midőn 
kocsizörgés  ismét  felébreszté  álmaiból,  melyekben  a 
tisztújítás,  zsiványok,  testvérének  véres  alakja  s  Kál- 
mán arczYonásai  csudálatos  vegyületben  tűntek  fel.  — 
Etelka  felült  ágyában.  Sebes  lépések  hallatszottak, 
melyekkel  valaki  a  lépcsőn  feljött,  a  folyosón  végig 
ment,  s  a  mellékszobának  ajtaját  felnyitva  belépett. 
Macskaházy  vala  ez,  ki  Viola  elfogatása  után  az  iro- 
mányokkal Tiszarétre  visszatért,  s  kinek  szobája  — 
mint  olvasóim,  e  történet  előbbi  részeire  visszaemlé- 
kezve tudni  fogják  —  épen  Etelka  szobájának  szom- 
szédságában vala  s  tőle  csak  vékony  téglafal  állal 
választatott  el  ;  s  valamint  a  szobaleány,  midőn  az 
utolsó  tisztújítási  conferentia  alkalmával  e  szobában 
a  sz.-vilmosi  jegyzővel  mulatott,  s  később  látá,  hogy 
Macskaházy  az  egész  idő  alatt  szobájában  volt,  félt, 
hogy  az  ügyvéd  e  beszélgetés  minden  szavát  meg- 
hallá :  úgy  Etelka  most  az  éji  csendben  minden  moz- 
dulatot észrevett,  mely  a  mellékszobában  történt.  — 
Honnan  jöhet  ez  ily  későn?  —  gondola  magában,  s 
nem  tulajdonítva  több  fontosságot  az  egésznek,  már 
ismét  aludni  készült,  midőn  Macskaházy  szavai  figyel- 
mét felgerjesztek. 

Az  ügyész  azalatt  hihetőkép  gyertyát  gyújtott,  s 
most,  a  ne?z  után  ítélve,  irományokat  néze  át.  —  Itt 
vannak,  —  szóla    félhalkan,  összefüggetlen    szótagok- 


ban  —  itt  vannak  mind  Tengelyinek  nemeslevelei,  — 
no,  most  keresheted  nemességedet  büszke  jegyző !  — 
S  itt  az  irományok,  melyeket  a  nagyságos  asszony 
annyi  ideig  keresett ;  úgy,  be  velők  asztalfiókomba,  s 
legyen  ember,  ki  ezeket  tőlem  olcsón  kicsikarja.  — 
S  ezzel  Macskaházy  valamit  szekrényébe  zára  s  kezeit 
dörzsölve,  jára  fel  s  alá  szobájában.  Kevés  idő  múlva 
a  folyosón  ismét  lépések  hallatszottak.  —  A  mellék- 
szobának ajtaja  megnyilt  s  Macskaházy  szokott  riká- 
csoló hangján  felszólalt:  —  Rendben  vagyunk  nagy- 
sám.  Violát  megfogtuk,  kétségbeesve  védelmezé  magát, 
de  meggyújtottuk  tanyáját  s  kifüstöltük,  mint  a  méheket. 
Az  Írások  is  mind  kezembe  kerültek. 

—  Hol  vannak?  —  monda  a  másik  hang,  melyben 
Etelka  azonnal  mostohája  szavát  ismeré  meg;  —  hal- 
kabban. 

—  Tűzbe  dobtam,  mihelyt  kezembe  kerültek,  — 
szólt  a  másik  —  így  legalább  nem  csinálnak  több 
galibát ;  mind  együtt  voltak  Tengelyi  irományai  s 
Vándory  levelei,  mik  után  nagysád  annyira  vágyódott, 

—  Szóljon  halkabban,  az  Istenért  I  —  szakítá  félbe 
a  szólót  az  alispánné.  —  Etelka  apjával  tegnap  este 
visszajött,  s  ha  nem  alszik,  mindent  meghall.  —  Mire 
Macskaházy,  ki  az  alispán  s  leánya  visszatéréséről 
eddig  semmit  nem  tudott,  suttogásra  mérséklé  hang- 
ját, úgy  hogy  Etelka  többé  mit  sem  hallhatott ;  s 
midőn  mostohája  ismét  elment,  nyugtalanul  veté  magát 
körül  ágyán  reggelig,  míg  bátyjához  sietve,  a  dol- 
gokat, melyeknek  véletlenül  tudásához  jutott,  vele 
közölheté.  Mihelyt  Ákos  a  történteket  hallá,  Kál- 
mánnak levél  Íratott  s  az  öreg  János  Kislakra 
nyargalt. 

Ezek  után,  miket  pótlólag  előadni  az  egésznek 
megértésére  szükségesnek  látszott,  olvasóim  megfog- 
hatják a  nyugtalanságot,  melylyel  Ákos  s  Etelka  az 
nap  reggelén,  melyen  János  Kislakról  visszatért,  egy- 
más mellett  ültek.  Viola  meg  vala  mentve,  de  mit 
tegyenek  most?  Azok  után,  miket  tudtak,  nem  lehete 


kétség,  hogy  Vandory  irományainak  elrablása  szüléik, 
vagy  legalább  mostohájok  parancsolatára  történt.  — 
Igaz  volna-e,  hogy  —  mint  Kálmántól  minap  hallá  — 
ez  irományok  apjának  szerencsétlen  testvérét,  ki  apai 
házát  fiatal  korában  elhagyá,  illetik,  s  hogy  Vándory 
e  családi  titokban  beavatott?  S  ha  ez  úgy  van,  miért 
e  titkolódzás,  miért  nem  szólt  eddig,  miért  nem  szól 
most?  Lehet-e  Vái\doryról  feltenni,  hogy  ha  a  csa- 
ládnak e  szerencsétlen  tagja  még  élne  s  valaki  által 
annak  jogaitól  való  megfosztása  czéloztatnék,  Vandory 
ily  aljassághoz,  segédkezet  nyújtana?  —  De  ha  az 
egész  nem  erre  vonatkozik,  mily  irományai  lehetnek 
a  jámbor  lelkésznek,  melyeknek  me;:semmisítése  mos- 
tohájuknak annyira  szívén  fekszik,  hogy  miatta  való 
ságos  gonosztettre  vetemedjék?  —  Az  egész  egy  nagy 
rejtély,  s  mindenütt  egyenlő  bizonytalanság,  mit  tegye- 
nek ők  magok? 

Az  irományok,  melyek  között  Tengelyi  nemességi 
bizonyítványai  valának,  nem  semmisíttettek  meg.  Etelka 
hallá,  midőn  iVlacskaházy  azokat  fiókjába  zárta,  s  épen 
mert  Rétynének  azt  hazudta,  hogy  az  irományok  el- 
égtek, nem  lehetett  kétség,  hogy  azokat  megtartani  s 
még  más  czélra  használni  kívánja.  Ákos  hogyan  jusson 
ez  irományokhoz,  melyeknek  egy  része  őt  oly  közel- 
ről érdeklé?  Nyilván  számot  kérjen-e  Macskaházytól  ? 
De  nem  fog-e  mindent  tagadni?  Nem  fog-e  épen  ily 
megszólítás  okul  szolgálni,  hogy  az  irományok  meg- 
semmisíttessenek? S  mily  módon  kényszerítse  őt  pré- 
dája visszaadására,  ha  nyilván  nem  lép  fel,  s  mi- 
ként teheti  azt,  oly  esetben,  midőn  a  gonosztevő 
csak  saját  szüleinek  eszköze?!  És  ha  ismét  hallgat, 
nem  fog-e  Macskaházy  a  birtokában  levő  irományok- 
kal száz  gazságot  elkövetni,  melyeknek  felelet-terhét 
részben  az  veszi  magára,  ki  azokat  megakadályoztat- 
hatná? Vannak  pillanatok,  hol  eszünket,  mely  által 
helyzetünk  minden  veszélyeit  belátjuk,  átkozzuk,  s 
irigységgel  nézünk  az  állatra,  mely  ösztönét  követve 
nyugodtan  halad  a  természet  által    elébe    jelelt  úton; 

pillanatok,  melyekben  érezzük,  miként  akaratunk  úgy- 
nevezett szabadsága  nem  más  azon  szerencsétlen, 
egyedül  az  embernek  adott  kiváltságnál,  hogy  két- 
kedhetik. 

—  Mit  tegyüj\k  ?  —  szóla  végre  Ákos,  miután 
mindé  lehetőségeket  egymásután  elszámolá,  felugorva 
pamlagáról  s  felkötött  kezével  türelmetlenül  fel  s  alá 
járva  szobájában.  —  Engedjük-e,  hogy  Tengelyi  itt 
szemünk  láttára  egy  gazember  által  jogaitól  meg- 
fosztassék,  míg  mi  összetett  kezekkel  nyugodt  tanúi 
vagyunk  ez  alávalóságnak,  melyet  talán  megakadá- 
lyozhatnánk? vagy  nyiltan  lépjünk-e  fel,  mi,  Réty- 
nek  gyermekei,  tulajdon  szüléink  ellen  ?  —  Ször- 
nyűség! — 

—  Ne  tegyünk  semmit,  mi  oly  esetben,  midőn 
arról,  mit  tenni  kell,  tisztában  nem  vagyunk  magunk- 
kal, mindig  a  legokosabb,  —  monda  Etelka.  — 
Macskaházy  egy  pár  napig  sem  az  irományokat  meg- 
semmisíteni, sem  azokat,  a  nélkül,  hogy  észrevennők, 
valami  alávalóságra  használni  nem  fogja.  Addig  vigyáz- 
zunk mindenre,  mi  körülöttünk  történik.  Nem  szoká- 
som, sőt  elveim  ellen  van,  de  asszony  lévén,  nem 
fogom  annyira  elnyomni  kiváncsiságomat,  hogy  szom- 
szédom falán  ne  hallgatódzzam.  Ha  valamit  észre- 
veszünk, vagy  valami  jó  eszünkbe  jut,  később  elhatá- 
rozhatjuk magunkat. 

—  Az  egyenes  út  a  legjobb,  —  válaszolt  fejét 
rázva  testvére  —  hallgatódzni,  kémkedni  nem  nekünk 
való.  Ezek  az  emberek  tízszer  megcsalnak,  s  biztos 
lehetsz,  ha  évekig  állsz  Macskaházy  falánál,  nem  hallasz 
többé  egy  szót.  Legtermészetesebb,  ha  apámmal  szólok. 

—  Ha  azt  akarod,  hogy  az  irományok  még  ma 
megsemmisíttessenek,  —  monda  Etelka  —  nem  szük- 
séges egyebet  tenned.  Akár,  mitől  Isten  mentsen 
meg,  mostohánk  s  Macskaházy  lépései  ismeretesek 
előtte,  akár  nem:  annyi  bizonyos,  hogy  mihelyt  valaki 
gyanítja,  hogy  a  titoknak  egy  részét  birjuk,  az  iro- 
mányok azonnal  őrökre  eltűnnek. 

—  Igazságod  van,  —  szólt  bátyja,  székre  vetve 
magát  —  tűrnünk,  színlelnünk  kell,  legalább  meny- 
nyire tőlünk  kitellik. 

—  Vigyázz  magadra,  —  monda  most  Etelka,  mi- 
dőn a  pamlagról  felkelt  s  távozni  készült  —  apám 
lépteit  hallom  a  folyosón,  hihetőkép  Vilmáról  szó- 
land  veled :  Végy  erőt  magadon  s  tartsd  meg  nyu- 
galmadat. 

S  ezzel  a  hölgy,  kezet  nyújtva  s  apjának,  kivel  az 
ajtónál  találkozott,  kezet  csókolva,  kiment. 

A  viszony,  melyben  apa  s  fiú  egymáshoz  álltak, 
sohasem  birt  azon  melegséggel,  azon  teljes,  határtalan 
bizalommal,  mi  által  a  családi  élet  boldogítóvá  válik. 
Bármi  közel  állunk  egymáshoz,  ha  szíveinknek  közös 
vágyai  nincsenek,  összeforrni  nem  fogunk  soha  ;  s  a 
vérrokonság  nem  pótolhatja  azon  kötelékeket,  melyek- 
kel közös  meggyőződések  két  lény  egész  valóját 
összefűzik.  Azonban  ne  gondolja  senki,  hogy  az  alis- 
pán s  fia  között  örök  viszongást,  sőt  ellenségeskedést 
találhat,  —  mi  apa  s  fiú  között  nemes  házainkban, 
fájdalom !  gyakori  eset  —  sőt  mind  az  öreg  Réty 
lálszó  szeretettel  viseltetett  fiához,  mind  ez  soha  a 
tiszteletről,  melylyel  apjának  tartozott,  nem  feledke- 
zett meg,  s  talán  egyik  sem  gyanítá,  hogy  a  békes- 
ség, melyben  élnek,  nem  egyetértés,  hanem  csak  an- 
nak eredménye,  mivel  nincs  tárgy,  melyben  találkoz- 
ván, összeütközések  lehetséges  volna.  A  távolság, 
szellemi,  mint  anyagi  világban,  oly  fogalom,  melyhez 
csak  tapasztalás  által  juthatunk,  s  mint  a  gyermek, 
míg  a  tért,  mely  őt  egyes  tárgyaktól  elválasztja,  meg 
nem  mérte,  mindent  egyenlő  közeinek  gondol :  úgy 
apa  s  fiú,  az  egyik  emelkedési  terveit,  a  másik  ifjú 
lelkének  sugallatát  követve,  hihetőkép  nem  is  g)'aní- 
ták  még  a  távolságot,  melyben  egymástól  álltak,  noha 
a  zavarból,  melylyel  az  alispán,  most  midőn  azért  jött, 
hogy  fiával  Vilma  iránt  szóljon,  ennek  kezét  szorítá, 
látni  lehetett,  hogy  ő  legalább  e  pillanatban  talán 
sejdíti  a  viszonyt,  melyben  fiához  áll. 

A  szokott  egészségrőli  kérdezősködések  után,  me- 
lyeket azonban  Ákos  kinézése  szükségtelenné  tett, 
mindketten  egy  ideig  hallgatva  ültek  egymás  mellett, 
míg  végre  az  alispán,  erőt  véve  magán,  a  beszélgetést 
megkezdé. 

—  Fiam,  —  szólt  ajkait  mosolyra  kényszerítve, 
mit  közönségesen  tenni  szokott,  ha  azon  kifejezésről, 
mely  a  jelen  pillanatban  a  legczélszerűbb,  magával 
tisztába  nem  jöhetett  —  még  szemrehányásokat  kel- 
lene tennem  utolsó  kalandodért.  Gondold  meg,  mik 
egy  apának  érzelmei   ily  pillanatban. 

—  Kedves  atyám,  jó,  hogy  e  tárgyról  szólunk,  — 
monda  Ákos  s  hangjának  remegésében  belső  meg- 
hatása  vala  észrevehető  —  tisztába  kell  hozni  e  dol- 
got s  pedig  mentül  elébb,  jobb  most,  mint  csak  egy 
órával  később. 

—  Csak  ne  hirtelenkedjünk  el  semmit,  —  vága 
közbe  az  alispán  —  kinek  a  mód,  melylyel  fia  a 
beszélgetést  felfogá,  nem  tetszett.  —  Fel  vagy  ger- 
jedve, szóljunk  inkább  másról,  még  talán  gyengének 
is  érzed  magadat. 

—  Nem,  atyám  I  —  válaszolt  élénken  Ákos  —  fia 
becsülete  forog  kérdésben,  itt  hirtelenkedésről  szó 
nem  lehet.  Tudja,  hogy  Vilmát  szeretem  —  az  alis- 
pán ajkai  mosolygásra  vonultak,  mit  Ákos  észrevéve, 
elpirult.  —  Ne  féljen,  nem  fogom  leirni  ez  érze- 
ményt,  úgy  látszik,  úgysem  fognék  megértetni ;  de 
atyám  ismeri  a  vigyáztalanságot,  mire  Tengelyi,  ki 
nem  akará,  hogy  házához  menjek,  makacssága  által 
kényszerített. 

—  Tengelyi  bizonyos  tekintetekben  mindig  józan 
ember  volt,  —  vágott  közbe  Réty. 

—  Legyen  !  erről  sem  fogok  vitatkozni,  —  folytatá 
Ákos  mindig  melegebben  —  mennyire  józan,  vagy 
nem,  embertől  oly  dolgokat  kívánni,  melyeknek  tel- 
jesítése lehetetlen,  mennyire  czélszcrű  oly  érzemények 
ellen  küzdeni,  melyeknek  elnyomása  helyett  csak  eltit- 
kolásukat érhetjük    el,    mindez    nem    ide    való.  Apám 

tudja,  mi  történt,  tudja,  ho^y  Vilmának  minden  ártat- 
lansága mellett  jó  híre  szenvedett,  hogy  elégtétellel 
tartozom  és  .  .  . 

—  Kedves  fiam,  —  szólt  közbe,  fejét  csóválva  az 
alispán  —  ne  engedd  magadat  túlzásokra  ragadtatni  ! 
Vilma  becsülete,  én  nem  tudom,  miként  szenvedhe- 
tett volna  az?  Az  egész,  meg  kell  vallani.  Tengelyi 
házának  nem  szolgál  díszére,  főkép  Vilma  anyjának 
nem  ;  de  a  mi  a  leányt  illeti,  Istenem,  tizenhét  esz- 
tendős ! 

E  szavak  s  főkép  a  mód,  melylyel  azok  mondattak, 
Ákost  legbensőbb  érzelmeiben  sértek,  s  a  változott 
hang,  melyben  szólt,  apjának  hamar  eszébe  juttatá  a 
hibát,  melyet  elkövetett.  —  Hagyjunk  fe!  a  gúnynyal, 
apám,  —  szólt  komolyan  —  s  beszéljünk  nyugodtan 
a  tárgyról.  Azok  által,  mik  történtek,  Vilma  hírének 
szenvednie  kellett.  Ha  egy  perozig  kételkedtem  volna, 
a  mód,  melylyel  anyám  e  szobában  felőle  szólt,  elég 
volt  felvilágosításomra.  A  dolgok  ezen  állásában  csak 
egy  mód  van  hibámat  jóvá  tenni,  s  valamint  régen 
tisztába  jöttem  magammal,  hogy  Vilmát  nőmül  vá- 
lasztom: úgy  most  el  vagyok  határozva,  hogy  azt 
továbbra  halasztani  nem  fogom,  s  azért  kérem  meg- 
egyezését. 

Rétynek  különös  ellenszenve  vala  minden  kérdésnek 
oly  módon  való  felállítása  ellen,  hogy  arra  csak  egy- 
szerű igen  vagy  nem-mel  felelhetett,  s  főkép  e  fontos 
tárgyra  nézve  alig  képzelhetni  a  zavart,  melybe  az 
érdemes  férfit  fiának  szavai  hozák.  Csak  a  hirtelen- 
kedés  veszélyeiről  rebegett  valamit,  s  hogy  a  tárgy 
fontosabb,  semhogy  abban  rögtön  valamit  határozni 
lehetne. 

—  A  mi  engem  illet,  kire  nézve  e  tárgy  kérdésen 
kívül  legfontosabb,  —  válaszolt  Ákos  —  biztossá 
tehetem  apámat,  hogy  egy  évnél  több,  mióta  elhatá- 
roztam magamat;  azonkívül  gondolja  meg,  hogy  Vilma 
azok  után,  mik  történtek,  csak  mint  jegyesem  léphet 
megszégyenülés  nélkül   a  világ    elébe,  s  én  nem  aka- 

rom  egy  nappal  is  hosszabbítani  c  kínos  állást,  melybe 
a  családot  hoztam. 

—  Kedves  fiam,  —  monda  Réty  oly  érzékenyen, 
minővé  hangja  csak  válhatott  —  én  teljes  mértékben 
méltánylom  gyöngédségedet,  s  bizonyos  lehetsz,  hogy 
mindenben,  mit  ifjú  vigyázatlanságod  jóvátételére  ozé)- 
szerűnek  látunk,  teljes  segélyemre  számolhatsz  .  .  . 

—  Hát  helybenhag)'ását  birom  ?  —  vága  közbe 
apja  kezét  szenvedélylyel   megragadva,  Ákos. 

—  Mindenre,  —  folytatá  az  alispán  —  mi  arra 
szükséges,  hogy  Tengelyiek  könnyelműséged  által  kárt 
ne  szenvedjenek.  Isten  megáldott  vagyonnal,  ha  szük- 
ségesnek látod,  inscriptiót  adunk  neki,  Vilmát  fénye- 
sen kiházasítjuk  és  — 

Ákos  eleresztve  apja  kezét,  felugrott  pamlagáról. 

—  Apám!  —  szólt  s  arcza  lángolt —  hát  elfelejti, 
hog)'  Vilmát  szeretem,  hogy  senkit  sem  szeretek  úgy 
a  világon,  hogy  ez  érzemény  általa  viszonoztatik,  s 
hogy  készebb  vagyok  lemondani  mindenről,  mint  hogy 
őt  más  karjain  lássam?!  —  Az  alispán  zavarodtan 
simítá  hajfürteit.  -  -  Igen,  —  folytatá  Ákos  —  ne 
gondolja,  hogy  háztartásomra  valami  segedelmet  kérek. 
Anyámnak  birtoka,  mely  már  kezemben  van,  elég, 
hogy  belőle  nőmmel  eléljek.  Rendelkezzék  saját  bir- 
tokáról, rendelkezzék  mindenről  kedve  szerint  apám, 
én  megegyezésénél  nem  kérek  egyebet ;  ne  tagadja 
meg  azt  fiától  ! 

Az  alispán  nem  vala  érzéketlen,  s  fiának  c  szavai 
mélyen  hatottak  szívére ;  de  ő  életének  azon  korához 
ért,  melyben  elveink,  melyeket  közönségesen  érde- 
keink szerint  választunk,  érzelmeink  irányában  ép  oly 
erősekké  válnak,  mint  fiatalabb  napjainkban  gyengék  ; 
s  a  befolyás,  melyei  Rétyné  férje  felett  gyakorolt, 
nagyobb  vala,  hogysem  ez  engedett  volna ;  s  minden, 
mit  Ákos  apjától  válaszul  nyerhetett,  csak  azon  álta- 
lános szójárásokban  állt,  melyekkel  azok,  kik  mély 
érzeményt  felfogni  soha  képesek  nem  voltak,  szen- 
ved«:lyeink  ellen  okoskodni  szoktak,  s  melyek  közön- 

ségesen  vagy  érzelmeink  tagadásában,  vagy  azon  régi 
állításnak  száz  változataiban  állnak,  hogy  az  emberi 
szív  ingatag,  s  idővel  minden  sebéből  kigyógyul,  mi 
a  szívnél  oly  igaz,  mint  más  betegségeinknél,  csak- 
hogy itt  is  a  gyógyulás  sokszor  halál  által  történik, 
s  hogy  valóban  nincs  mit  örvendeni  rajta,  ha  a  szív 
sebével  egyszersmind  érzékenységét  veszté  el. 

Ákos  tántoríthatatlan  vala,  s  még  elhalasztásról  sem 
akart  hallani  semmit,  noha  apja  végre  ünnepélyesen 
kinyilatkoztatá,  hogy  ha  most  útra  megy,  s  feltétele 
egy  év  múlva  nem  változott,  ő  a  házasságot  ellenezni 
nem  fogja. 

—  De  kérlek  fiam,  —  szólt  végre  az  aHspán,  míg 
a  legnagyobb  felgerjedésben  a  szobában  fel  s  alá 
járt  —  gondold  meg,  mit  teszesz  ;  gondold  meg,  hogy 
szenvedélyednek  egész  jövődet  áldozod  fel.  Senki  nem 
tudja  jobban,  mint  tenmagad,  miként  szeretlek;  soha 
egy  szót  nem  hallal  tőlem,  melylyel  kívánatidnak 
ellenszegültem.  Politikai  elveid  ellenkeznek  azokkal, 
melyekben  én  élek,  hagyján !  én  tisztelem  meggyőző- 
désedet s  az  időre  bizom,  hogy  mint  másokat,  úgy 
téged  az  igaz  útra  térítsen ;  lelkem  legforróbb  kívá- 
nata  vala,  hogy  hozzád  illendő  nővel  lássalak,  —  s 
ámbár  én  részemről  többet  ismerek,  kik  minden  vá- 
gyaimnak megfelelnének ;  nem  biztam-e  önsorsod  meg- 
határozását egészen  magadra?  Nem  élvezted-e  szabad- 
ságodat oly  mértékben,  mint  talán  soha  fiú,  kinek 
szülei  élnek  ?  .  .  .  Csak  most  engedj  kéréseimnek ! 
gondold  meg,  a  lépés,  melyet  tenni  akarsz,  olyan, 
melytől  nincs   visszalépés. 

—  Én  meggondoltam  mindent,  s  el  vagyok  hatá- 
rozva —  válaszolt  Ákos  nyugodtan.  --  Vilma  bir- 
tokán kívül  nincs  a  világon  semmi,  mi  szívemet  kielé- 
gíthetné. 

—  S  ismered-e  a  világot?  S  tudod-e  csak  azt,  szí- 
vednek mily  szükségei  fognak  támadni,  ha  majdan 
ifjúságod  elmúlt  ?  —  folytatá  az  alispán  élénken.  — 
Korodban    szerények     vagyunk     kívánatainkban,     egy 

szalmafödél  s  kedvesünk  szerelme,  ez  minden,  mit 
igénylünk ;  a  mi  még  hibáznék,  azt  ifjú  képzetünk 
pótolja ;  s  ha,  mint  vad  népekről  beszélik,  kik  ara- 
nyukat kis  tükrök  vagy  üveggyöngyökért  oda  adják, 
ifjú  korunkban  egész  birtokunkat  egy  pár  töredékeny 
örömért  odavetjük :  oka  egyedül  az,  mert  e  múló 
élvezetekben  kimeríthetetlen  kincseket  látunk.  De  hidd 
el  fiam,  a  szívnek  vannak  szükségei,  melyeket  huszon- 
négy éves  korunkban  nem  ismerünk,  melyek  csak 
később  támadnak,  de  melyeknek  kielégítése  szeren- 
csénkre szintoly  szükséges.  A  férfi  kitüntetés  után 
vágyódik,  mint  az  ifjú  szerelem  után  sóvárgott ;  mi- 
után egész  boldogságunkat  egy  szív  szeretetében 
helyhezve,  magunkat  kielégítve  nem  találtuk,  sokak- 
nak tisztelete,  vagy  legalább  hódolatában  keressük 
pótlékunkat. 

Ákos  mosolyogva  rázá  fejét. 

—  Ne  rázd  fejedet  —  szólt  Réty  tovább,  —  az  idő 
jőni  fog  nálad  is,  mint  mindenikünknél.  Nemes  jel- 
lemű ifjú  vagy,  távol  minden  önzéstől  s  haszonvágy- 
tól, jól  tudom ;  de  végre  ember,  s  nem  tagadhatja 
meg  senki  közös  tei  mészetünket.  Valamint  testi,  úgy 
lelki  tulajdonaikra  nézve,  azon  számtalan  különbségek 
mellett,  melyeket  emberek  vonásain  észreveszünk,  s 
melyekért  az  egyik  szeretetre  méltónak  látszik,  míg 
mástól  undoT-odva  elfordulunk,  vannak  bizonyos  fő- 
dolgok,  melyek  különböző  formákban,  de  mindenütt 
feltalálhatók,  s  valamint  orra,  szája,  füle  egyenlőn 
megvan  a  legszebb  s  legrútabb  arcznak :  úgy  azon 
főhajlamokat,  melyek  lelkünk  természetét  képezik,  más 
vegyitekben,  de  fel  fogjuk  találni  mindenütt.  Higyj 
fiam,  apádnak,  az  idő  el  fog  jőni,  hol  a  kitüntetés 
utáni  vágy  fel  fog  támadni  lelkedben  is  ;  napok,  hol 
lelkedet  a  gondolat,  miként  nagy  tehetségeid  parlagon 
hevernek,  keservvel  fogja  tölteni,  hol  kortársaidat 
látva,  kik  nálad  minden  tekintetben  alantabb  állván, 
annyira  föléd  emelkedtek  —  átkozni  fogod  balgatag- 
ságodat, mely ly el  magadat  e  pályáról  kizártad. 


—  De  ha  úgy  volna  is,  —  szólt  Ákos,  kit  í»pja  sza- 
vai nem  győztek  meg,  de  kire  azok  mélyen  hatottak, 
mert  látá  a  megindulást,  melylyel  azok  mondattak,  — 
ha  a  nagy  rávágj' ásnak  ördöge  feltámadna  végre  ben- 
nem is,  ki  áll  jót,  hogy  azt,  bár  minden  tanácsait  kö- 
vetném, ki  fogom  elégíthetni  ?  S  e  Tantalus-almák, 
melyek  felé  annyian  nyújtják  kezeiket,  kinek  elégítek 
ki  szomját?  Ki  vág}'ódott  valaha  kitüntetés  után  a  nél- 
kül, hogy  élete  \égén.  azt,  mit  elért,  haszontalannak 
tapasztalva,    kielégítetlenül    nem    szállt  volna  sirjába? 

—  Ez  ^aló  lehet  egyesekre,  olyanokra  nézve,  kik 
elérhetetlen  czélt  tűztek  ki  magoknak,  —  válaszolt  az 
alispán. 

—  De  ha  én  azok  közé  tartoznám  ?  —  szóla  közbe 
Ákos.  —  Eddig  nag)'ravágyás  nem  bántott  soha  ;  de 
azt  érzem  magamban,  ha  valaha  e  szenvedély  bennem 
felébred,  e  czél,  melyet  magamnak  kitűzök,  olyan 
leend,  melyet  milliók  közül  elérni  alig  adatott  egynek. 
Egy  megyének  nagy  férfia  lenni,  nagyságoltatni,  méltó- 
ságoltatni azon  pár  ezer  ember  által,  kik  ismernek, 
büszkén  emelni  fej<'met,  mint  a  nádszál,  mely  posvány- 
ból ered,  magam  körül  a  rohadt  elemmel,  melynek 
növésemet  köszönöm,  inogva  s  hajlongva,  hog>'  ellent- 
állásomban gyengeségemet  ne  áruljam  el ;  ez  nem 
azon  ozé],  mi  után  valaha  vágyódni  tudnék,  —  s  tűz- 
hetnék-c  ki  másti 

—  Miért  ne?  —  válaszolt  az  alispán  élénken,  ki 
ámbár  érzé,  hogy  fia  keserű  szavaival  önhelyzctére 
ol€\oz,  örült  a  fordulatnak,  melyet  a  beszélgetés  vett,  — 
ily  fiatal  emberbő',  mint  te,  minden  lehet  c  vilá- 
gon. Való,  az  út,  melyen  hazánkban  magasabb  poiczra 
törekszünk,  nem  kellemetes.  Helyzetedben  a  megyei 
szolgálatot  nem  kerülheted  el ;  de  nem  vagy-e  fiatal  ? 
nem  áll-e  nyitva  előtted  az  út,  hogy  ott  kezdhesd, 
hol  mások  végzik?  Három  év  múlva  lelépek  s  helye- 
met neked  adom  által.  Ismered  helyzetemet  s  tudod, 
hogy  oly  valamit  igérek,  mit  teljesíteni  hatalmamban 
áll.  Nem  szükség,  hogy  elveidet  megtagadd,  sőt  meny- 


nyivel  inVább  lépsz  fel  ellenem,  annyival  bizonyosabb 
választásod,  s  légy  csak  egyszer  alispán,  abból  n\in- 
denné  válhatsz,  országbíróvá,  ha  iparkodó). 

—  De  kedves  apám,  —  szóla  Ákos,  nem  nyom- 
hatva el  egészen  a  mosolygást,  mely  ínidőn  e  fcnyes 
terveket  hallá,  ajkain  átvonult,  —  ha  az  életpálya, 
melyet  élőmbe  tűzött,  csakugyan  olyan  volna,  milyenen 
járni  óhajtok  ;  ha  csakugyan  kedvet  éreznék  magam- 
ban, miután  pár  évig  bizonyos  úton  haladtam,  mihelyt 
látom,  hogy  rajta  tovább,  azaz  új  hivatalhoz  nem  jut- 
hatok, által  térni  más,  épen  ellenkezőre,  ha  én 
is  azokhoz  akarnék  tartozni,  kik  Mahometként  egy 
ideig  a  hegynek  parancsolják,  kogy  hozzájok  jöjjön, 
s  miután  az  nem  mozdul,  felkelnek  s  magok  mennek 
a  hegyhez :  ugyan  miként  akadályoztathat  Vilma 
czélom  elérésében? 

—  Fiam,  —  szóla  az  alispán,  midőn  bámulva  Ákosra 
tekintett,  —  hát  elfelejted,  hol  élsz  ?  nem  tudod,  hogy 
e  megyében  családi  befolyás  nélkül  semmire  sem 
mehetsz  ?  A  személyes  érdem  —  zérus,  mely  érté- 
kedet tízszerezi,  ha  állásodat,  mint  számot,  elébe  te- 
heted, a  nélkül  semmi.  Azt  hiszed,  valaha  alispánná 
lettem  volna,  ha  boldogult  anyád,  vagy  második  nőm 
helyett  nemtelen  leányt  veszek  feleségül  ? 

—  Minek  szükséges,  hogy  nőm  nemes  legyen,  ha 
én  az   vagyok  ? 

—  Igen,  —  válaszolt  Réty,  ki  a  vitatkozás  hevében 
legbensőbb  gondolatait  kitárta,  —  ha  az,  kii  választál, 
nem  épen  Vilma,  nem  egy  falusi  jegyző  leánya  volna. 
Ha  úgy  tetszik,  végy  nemtelen  leányt  Feleségül,  gazdag 
kereskedőét,  tőzsérét,  megkcreíztelt  zsidóét,  ha  ked- 
vad  tartja,  nem  bánom,  én  nem  ragaszkodom  családi 
előítéletekhez,  s  jól  tudom,  hogy  a  vért,  mely  ereink- 
ben foly,  senki  sem  látta  még;  de  végy  gazdagot,  s 
állásod  nem  hogy  romlanék,  de  javulni  fog.  Korunk- 
ban a  nemzetségfák  csak  még  annyiban  becsültetnek, 
a  mennyiben  osztály-követelésnél  bizonyságul  hasz- 
náltathatnak, s  a  két  ivadék  óta  nemesedett  pór  meg- 


vetéssel  néz  le  a  százados  nemesre,  l.a  ez  g>'alog  megy 
cl  fényes  hintója  mellett;  de  neked  vagyon  kell  fiam, 
ha  emelkedni  akarsz.  Jószágaim,  bármennyit  adnék, 
ha  megváltoztathatnám,  mindkét  ágat  illetik.  Ha  nőd 
semmit  nem  hoz  házadhoz,  csak  aniiak  felét  fogod 
birni,   mit  most  én  birok  és  — 

—  Kedves  apám,  —  szakítá  félbe  Ákos  a  szólót,  — 
ne  folytassuk  e  beszélgetést,  mely  mindkettőnknek 
csak  kellemetlen  lehet,  s  mely  szándékomat  nem  fogja 
megváltoztatni.  El  vagyok  határozva.  Híicsak  szivem- 
ről volna  a  szó,  talán  erőt  érzenék  magamban  felál- 
dozni egész  boldogságomat,  csakhogy  apámnak  fáj- 
dalmat ne  okozzak;  most,  hol  becsületem,  hol  Vil- 
mának jövője  forog  kérdésben,  feltételem  változhatatlan. 
Ne  állítson  beleegyezésének  megtagadása  által  azon 
szomorú  kénytelenségbc,  hogy  éltem  legfontosabb 
lépését  akaratja  ellen  tegyem. 

—  Gondold  meg  fiam,  —  szólt  Réty  kérő  hangon,  — 
mennyit  fáradtunk  boldogult  nagyapád  s  én,  hogy 
családunkat  e  polozra  emeljük,  s  te  eg)'szerre  egy 
fél  századnak  fáradságait  fel  akarod  áldozni  szenve- 
délyednek ?  Gondold  meg  szegény  apádnak  házi  bé- 
kéjét, melyet  örökre  feldúlsz,  mert  nőm  s  Vilma  soha 
e  világon  barátságosan  találkozni  nem  fognak,  s  anyád 
készebb  elhagyni  házamat,  hogysem  valaha  e  szeren- 
csétlen házasságba  beleegyezzen.  Gondolj  nővéredre, 
kinek  szinte  egész  jövőjét  elrontod,  mert  ki  volna  az, 
ki  egy  falu  jegyzőjével  sógorságra  akarna  lépni?  — 
S  az  érdemes  alispán  hihetőkép  még  sok  dolgot  ho- 
zott volna  fel,  melyeknek  meggondolását  fiának  aján- 
laná, ha  e  pillanatban  az  ajtófél  nem  nyilt  s  a  nagy- 
ságos asszony  nem  lépett  volna  a  szobába,  mi  által 
az  egész  beszélgetés  más  irányt  vett. 

Réty  okoskodásai  kétségen  kívül  ép  oly  kevéssé 
győzhetek  meg  fiát,  mint  ez  apjának  azt  magyaráz- 
hatta volna  meg,  hogy  ember  tökéletes  józanság  álla- 
potában egy  szegény  falusi  jegyző  leányát  a  taksonyi 
alispánságnál  többre  becsülheti ;  de  Ákos  apját  inkább 


»'3 

szerété,  s  a  hang,  mclylyel  ez  szólt,  melegebb  vala, 
semhogy  intései  szivét  egészen  érintetlenül  hagyhaták. 
Midőn  mostohája  a  szobába  lépett  s  a  szónoki  sze- 
repet, mint  közönségcsen,  magára  vállalá,  Ákos  vére 
a  parancsoló  hangok  előtt  felforrt,  s  minden  szavában 
csak  azon  megvetés  vala  látható,  melyet  ez  asszony 
iránt,  főkép  mióta  benne  gonosztevőknek  czimboráját 
látá,  erezett. 

—  Hát  szóltál  Ákossal  ?  —  monda,  férjéhez  for- 
dulva, éles  hangon  az  alispánné,  —  s  mit  mond  ? 

—  Szóltam,  —  válaszolt  a  megszólított  zavarodot- 
tan —  s  Ákos  azt  mondja,  hogy  —  azaz  a  jelen  pil- 
lanatban, —  hogy  — 

—  Hogy  Vilmáról  lemondani  nem  fog,  —  vága 
szavába  Ákos  nyugodtan,  —  sem  a  jelen  pillanatban, 
sem  ezentúl. 

—  Majd  meglátjuk,  —  monda  Rétyné,  boszús  tekin- 
tetet vetve  a  szólóra,  —  ha  az  úrfi  azt  hiszi,  hogy  e 
házasságban  valaha  megegyezünk  — 

—  A  mi  nagysádat  illeti,  —  szólt  Ákos  oly  han- 
gon, melyből  belső  megindulását  mindenki  észrevc- 
heté  —  soha  sem  számoltunk  e  megegyezésre ;  egyéb- 
iránt — 

—  Apád  sem  fog  megegyezni,  —  szakítá  félbe  in- 
dul attal  az  asszony,  —  férjem  soha  nem  mondott  mást, 
esküdni  mernék  reá. 

—  Nagysádnak  igaza  van,  —  folytatá  Ákos  mindig 
inkább  megindulva,  —  de  atyám  szeretetét  birtam 
mindeddig;  nem  hiszem,  hogy  e  szándéka  megmásol- 
hatatlan  volna. 

—  Apádnak  e  szándéka  megmásolhatatlan,  —  szólt 
Rétyné  mindig  hevesebben  —  nemde  férjem  ?  —  s 
midőn  az  alispán  többször  fejét  hajtogatá  - —  soha  ! 
soha !  sem  ő,  sem  én,  ez  őrültséghez  megegyezésünket 
adni  nem  fogjuk. 

—  Ez  esetben  —  válaszolt  az  ifjú  hideg  megvetés 
tekintetét  vetve  a  szólóra  —  apám  megegyezése  nél- 
kül leszek    kénytelen    azt    tenni,  mire  magamat,  mint 

becsületes  ember,  kötelezve  érzem,  s  elhagyni  a  házat, 
melyet  mások,  úgy  látszik,  oly  tökéletesen  elfoglaltak, 
hogy  számomra  hely  sem  marad  többé. 

—  És  az  úrfi  ugyan  hová  megy,  —  szólt  a  mos- 
toha gúnyosan,  —  ha  többé  szerencsénk  nem  lesz  ? 
Talán  mátkája  uradalmaira  vonul  vissza?  —  S  az 
asszony  kaczagásra  kényszeríté  magát. 

—  Nem  lesz  szükséges,  —  válaszolt  a  másik,  kinek 
arczát  felindulásában  halotti  sápadtság  lepte  el,  s  ki 
alig  birá  leküzdeni  az  érzelmeket,  melyek  keblét  töl- 
ték, —  a  jószág,  mely  anyámról  reám  maradt,  elég, 
hogy  belőle  becsülettel  eléljek.  Ha  ő  élne,  nem  szo- 
rultam volna  arra,  hogy  apám  házát  ekkép  hagyjam  el. 

—  Alávaló!  háládatlan!  kigyó  I  —  kiáltott  Rétyné, 
nem  tartóztathatva  magát,  —  szememre  hányod,  hogy 
mostohád  vagyok.  Én  született  báró  Andorházy  kis- 
asszony vagyok,  nem  szorultam  reá,  hogy  haszontalan 
nemesemberhez  menjek  ;  nekem  nem  volt  gratia,  inkább 
én  tiszteltem  meg  családotokat.  Anyád  jószágaira  ne 
számolj  rossz  fiú  !  nem  vagy  még  huszonnégy  eszten- 
dős, apád  nem  fog  kiadni  semmit. 

—  Ne  méltóztassék  megfeledkezni,  —  válaszolt 
Ákos  nyugodtan,  hogy  két  hónap  múlva  az  leszek. 

—  És  én  mondom  nem !  nem,  és  százszor  nem ! 
E  házasságból  nem  lesz  semmi!  —  kiáltott  az  al- 
ispánné  magán  kívül.  —  Én  nem  tűröm,  hogy  rajtunk 
e  gyalázat  történjék.  Ha  máskép  nem,  apád  ki  fog 
tagadni,  el  fog  átkozni,  rossz  fiú.  Én  nem  fogom 
tűrni,  hogy  a  név,  melyet  viselek,    megmocskoltassék. 

Ákosnak  arcza  lángba  borult,  szólni  akart,  az  in- 
dulat elfojtá  szavát. 

— -  Én  nem  fogom  tűrni,  hogy  menyem  egy  falusi 
jegyzőlány,  hogy  névtelen,  vagyontalan,  nemtelen  leány 
legyen,  kit  éi  megvetek. 

—  —  Nagysád,  —  kiálta  Ákos. 

—  Igen,  erkölcstelen  személy,  o'yan,  ki  házasságod 
előtt  ringyód  volt! 

Ez  utolsó  szavaknál,   melyeket  az    alispánné  legna- 

gyobb  indulatában  mondott,  Ákos  szenvedélye  nem 
ismert  többé  határokat.  Felig  magánk/vül  rohant  mos- 
tohája ellen,  s  apja  alig  birá  visszatartani  felemelt 
karját.  —  Hogy  merted  e  szót  kimondani,  alávaló  !  — 
kiáltott  felig  magánkívül,  —  z.siványok  czimborája, 
tolvaj,  ki  c  házra  szégyent  hozol,  ki,  ha  szólni  akar- 
nék, e  megye  tömlöczében  haramiák  közt  találnád 
helyedet  ?  I 

Ki  e  pillanatban  az  alispánnét  látja,  midőn  halotti 
sápadtsággal  arczán,  reszketve,  szemeit  a  földre  suté, 
megsajiiálta  volna  ez  asszonyt ;  s  nem  tudom,  az  al- 
ispán —  ki  a  történteket  nem  ismerve,  fiának  maga- 
viseletében a  legóriásibb  háládatlanságot  látá,  melyet 
fiú  valaha  apja  ellen  elkövetett  —  mit  tesz,  ha  Ván- 
dory  épen  akkor  a  szobába  nem  lép  s  a  kínos  jele- 
netnek véget  nem  vet. 

Midőn  a  lelkész  bejött,  Rétyné  férjét,  kezénél  fogva, 
magával  híva.  Ákos,  kit  betegsége  clgyengített,  pam- 
1  agára  vetc  magát  és  sírva  fakadt. 

Nem  mült  el  eg>-  fertály  óra,  mely  alatt  Vándory- 
nak  a  történteket  röviden  elmondá,  midőn  az  inas 
Ákosnak  apjától  levelet  hozott,  melyben  ez  vele  tu- 
data, ho^  e  házat,  minclyt  egészsége  engedi,  el 
kell  hagynia,  s  ámbár  az  öreg  lelkész  igére,  hogy  az 
egészet  kieg)cnlítendi,  Ákos  nem  akart  zgy  órával 
tovább  is  maradni.  Röviden  búcsút  vett  Etelkától,  ki 
a  történteket  megtudva,  bátyjához  sietett,  s  Vándoiy- 
val   még  azon  órában   a  lelkész  lakához  ment. 


XXVI. 

A  sebekről,  melyeket  keblünkben  szerelem  okozott, 
sokat  beszélünk ;  de  nem  igazságtalanság-e,  hogy  e 
szerelem  gyógyító  hatalmáról  nem  emlékezünk  meg 
panaszaink  között;  hogy  elfelejtjük,  miként  az  érze- 
lem, mely  annyi  kínok  kútforrása  lehet,  szivünket 
egyszersmind    a    világ    más    csapásai    ellen     megedzi. 

s  midőn  reánk  új,  előbb  nem  ismert  fájdalmakat 
áraszt,  azoktól  őriz  meg,  melyeket  egyébként  tűrnénk  ? 
Nem  tapasztala  a  szerelem  e  gyógycrejét  senki  inkább, 
mint  Ákos,  ki  elűzve  sipai  házától,  megfosztva  fényes 
kilátásaitól,  melyekről  csak  fájdalommal  mondhatunk 
le,  mégis  szerelme  által  a  föld  legboldogabb  embe- 
rének érzé  magát. 

Vándory,  mihelyt  vendégét  lakába  vezette,  elment 
Tengelyihez.  A  jegyző,  egy  távolabb  lakó  barátjától, 
kivel  helyzetét  tanácsot  kérve  közié,  csak  az  előbbi 
nap  késő  este  érkezett  haza,  s  épen  Kislakra  készült, 
hogy  Violával  szóljon,  midőn  a  rab  megszökéséről  hirt 
vett.  Olvasóim  képzelhetik  a  fájdalmat,  melylyel  ma- 
gát a  reménytől,  hogy  irományairól  valami  bizonyost 
halljon,  újra  megfosztva  látá,  főkép  miután  az,  mit 
Kislakon  hallott,  gyanúját  a  Rétyek  ellen  még  inkább 
megcrősjté.  Vándory  szelid  biztatásai  azonban  félig- 
meddig  megnyugtatták  kedélyét,  s  egy  majdnem  fél- 
órai beszélgetésnek,  mely  alatt  a  lelkész  barátjának 
elmond á  azt  is,  hogy  Ákos  apai  házától  kitiltatott  — 
eredménye  az  volt,  hogy  Tengelyi  megígéri,  miként 
részéről  leánya  választásának  többé  akadályokat  tenni 
nem  fog.  Mire  Vándory  örömragyogó  szemekkel  meg- 
ölelve barátját,    Ákoshoz    sietett    s   őt    magával  hozá. 

Mennyire  hatott  a  jegyző  határozatának  megváltoz- 
tatására barátjának  szónoklata,  vagy  azon  meggyőző- 
dés, hogy  a  történtek  után  Vilmának  jövőjét  csak  úgy 
biztosíthatja,  hogy  az  Ákos  nejéve  válik;  vagy  végre 
Vilma  maga,  kinek  minden  tekintete  egy  ellenállhatlan 
könyörgésként  emelkedett  apjához:  nem  fogom  el- 
határozni ;  bizonyos  csak  az,  hogy  midőn  Ákos  Ván- 
doryval  a  házhoz  jött,  a  jegyző  melegen  szorítá  az 
ifjú  kezét,  ?  midőn  ez,  védelmére  csak  véghetlcn  sze- 
relmét hozva  fel,  a  múltért  engedelmet  kért,  sokkal 
hamarébb  teljesfté  e  kérést,  mint  azt  közönséges  szi- 
gorúságától rcményleni  lehetett. 

—  Végre,  —  monda,  miután  Ákost  leányához  ve- 
zetve szobájába  visszatért,  (az  érzelmeket,  melyekkel  a 

hölgy  az  ifjút  fogadta,  leírni  szép  olvasónőimre  bizom, 
ki  azokon  éltökben  vagy  már  átmentek,  vagy  bizo- 
nyára egyszer  átmenendenek)  —  végre,  —  monda  — 
mit  tegyünk  ?  Szeretik  egymást,  s  úgy  látszik,  maga 
a  sors  így  akarta. 

—  Régen  mondom,  —  válaszolt  Vándory  moso- 
lyogva —  csak  nem  akaitad  hinni,  e  két  ember  együvé 
való. 

—  Bár  igazad  legyen !  én  más  véleményben  vol- 
tam, —  szólt  Tengelyi  komolyan.  —  Ha  a  szabadság- 
ról lemondunk,  legalább  egyenlőséget  kell  érte  becse- 
rélni, hogy  magunkat  boldogoknak  erezhessük,  s  a 
szerelem  könnyen  elfárad,  ha  szüntelen  felemelkednie 
vagy  leereszkednie  kell  a  tárgyhoz,  melyet  körülfogott. 
Én  lányomnak  más,  hozzá  külső  helyzetben  is  hasonló 
férjet  kívántam,  kívántam  olyat,  kinek  karjai  között 
soha  eszébe  ne  jusson,  miként  kínos  még  kedvesünk- 
től is  szerfelett  sokat  elfogadni,  mit  hasonló  adomá- 
nyokkal nem  viszonozhatunk ;  de  a  sors  máskép  akarta, 
s  valamint  meghiusítá  kívánataimat,  úgy  a  jövő  által, 
reménylem,  meg  fogja  hazudtolni  okoskodásaimat. 
Ákos  becsületes  ember,  olyan,  ki  szegény  s  most 
nemtelenné  vált  fiamnak  talán  pártját  foghatja.  Vil- 
mának hire  csak  ha  Réty  nejévé  válik,  állíttathatik 
helyre,  s  képzelhetni,  miket  fog  az  alispánné  elkö- 
vetni, hogy  jó  nevében  gázoljon,  --  képtelenség  volna 
c  házasságot  tovább  akadályoztatni,  bármennyire  ellen- 
kezik is  az  elveimmel. 

—  Engedj  meg  barátom,  —  szól  fejét  csóválva  Ván- 
dory, —  elveid  egészen  hibásak.  Valakit  vagyonáért 
tisztelni  balgaság;  de  vájjon  az,  ki  valaki  iránt  csak  bir- 
tokáért igazságtalan,  kevesebbet  hibázik-e  ?  Az  ember- 
nek becse  önmagában  fekszik. 

—  Kétségen  kívül,  —  vága  közbe  Tengelyi,  —  de 
vájjon  a  tölgy,  ha  szűk  üvegházban  ülteted  el,  fel  fogja-e 
annyira  emelni  sudarát,  mint  az,  mely  az  erdő  köze- 
pett hajtja  ágait?...  S  a  gyümölcsfa  nem  válik-e  ter- 
méketlenné, ha  öröK  árnyékba  állítod,  hol  a  nap  meleg 

érintése  nem  hathatja  át  törzsét?.  .  .  S  nincs-e  ez  így 
emberekkel  is,  kikben  a  természettől  nyert  hasonló 
csirák  a  szerint  fejlődnek  ki,  vagy  vesznek  cl,  mint  azt 
a  helyzet,  melybe  állíttattak,  magával  hozza?...  Hidd 
el  barátom,  én  tapasztalásból  szólok.  Ritkábban  csaló- 
dunk, ha  az  embernek  becsét  megítélve,  értékét  sze- 
mélyes tulajdonaitól  levonjuk,  mint  ha  azt  azokhoz 
hozzáadjuk.  Eg^^ébiránt  vannak  kivételek,  s  reménylem, 
Ákos  ezek  közé  tartozik.  ~  Mit,  hogy  a  jegyző  nem- 
csak mondott,  hanem  hitt,  arazának  kifejezése  mutatja, 
melylyel  leányát,  kire  a  boldog  szerelem  minden  bájait 
önté,  Ákos  mellett  látá. 

A  szerelem,  mely  a  jegyző  csendes  házának  nyugal- 
mát nem  régen  feldúlta,  most  elárasztá  minden  örömeit 
lakói  felett,  s  Erzsébet,  férje  meleg  kézszorításából 
észrevevén,  hogy  hibája  megbocsáttatott,  örömkönyező 
szemekkel  néze  majd  a  boldog  párra,  majd  férjére,  ki- 
nek megelégedése  neki  e  föld  minden  kincseinél  töb- 
bet ért. 

Annyival  több  aggodalmat  találunk  a  tiszaréti  kas- 
télyban. 

Az  alispán,  ki  mindjárt  a  jelenet  után,  melynek 
tanúi  valánk,  nejétől  minden  eddig  történteknek  titkaiba 
beavattatott,  s  Macskaházytól  a  törvényszéken  előfor- 
dult vitatkozásokat  meghallá,  mély  gondolatokba  me- 
rülve járt  fel  s  alá  szobájában  ;  Rétyné  azalatt  háló- 
szobájának pamlagán  indulatos  keservének  engedte  át 
magát.  Hát  ezért  tettem  mindent,  ezért  koczkáztattam 
lelki  nyugalmamat,  becsületemet,  egész  létemet,  hogy 
e  háládatlan   tulajdon    házamban  ekkép  bánjék  velem? 

—  így  szólt  magában.  —  Miért  fáradtam,  miért  adám 
magamat  ez  alávaló  Macskaházi  kezébe,  kit  utálok? 
Nem  azért- e,  hogy  a  család  tekintetét  neveljem,  hogy 
neki,  épen  neki,  a  semmirekellőnek  dús  birtokot  sze- 
rezzek, hogy  előtte  nagyobb  kilátást  nyissak?  És  mcst! 

—  Az  indulatos  asszony  sírt  haragjában.  -  Oh,  én 
szerencsétlen  !  Mi  volt  éltem  egy  hosszú  küzdésnél 
egyéb,  hol  érzelmeimet  min. Mg   oly  azéloknak  áldoz- 

tam  fel,  melyeket  nem  érhettem  el.  Szerettem,  de  az, 
ki  szerelmemet  birta,  nem  bírt  egyebet  s  én  érzem, 
hogy  szivem  azon  nyugodt  szerencsénél  többre  vágyó- 
dik, melyet  kedvesem  karjai  közt  találhattam  volna,  s 
Rétyvel  léptem  az  oltárhoz,  mert  úgy  látszott,  birtoka 
s  tulajdonai  által  oly  helyre  emelkedhetcm,  hol  maga- 
mat jól  fogom  érezni,  —  s  im  tekintetes  alispánné 
vagyok,  s  mint  az  fogok  meghalni.  Férjemben  nincs 
annyi  lélek,  hogy  többet  reménylhetnék.  Lemondtam 
fellengző  álmaimról  s  más  alapra  kezdem  építni  tervei- 
met. Talán  Réty  gyermekei  emelkedhetnek  a  helyre, 
melyet  apjok  elfoglalni  gyenge.  Mi  közöm  nekem  e 
gyermekekhez?  nem  véremből  származtak,  nem  az 
enyéim  ;  de  végre  azon  nevet  viselik,  melyet  én,  s  bár- 
mint utálják  mostohájukat,  az  állásban,  melyre  emel- 
kedhetnek, én  is  osztozom.  Vclök  emelkedem  én  is. 
Eltem  új  irányt  vett.  Minden  fáradozásom  ide  czél- 
zott,  —  s  most  minden  megsemmisül,  minden  terv, 
hosszú  évek  számolása,  minden !  s  csak  mert  Ákos 
Vilmát  szereti.  Ó,  ki  előtt  a  világ  nyitva  áll,  s  ki 
mindent  oda  vet  egy  jegyzőleányért,  —  s  én  még  boszút 
sem  állhatok  érte!  —  Rétyné  újra  s  újra  átgondol á 
helyzetét,  módot  keresve,  mely  által  Ákost  feltett  szán- 
dékában akadályoztathassa  ;  hasztalan  !  Lelkét  tehet- 
lenségének  érzete  sujtá  le  s  azon  meggyőződés,  hogy 
az  utált  jegyző,  kit  gyűlölt,  mert  meg  nem  vctheté, 
rajta  diadalmaskodni  fog. 

Az  asszony  elmerülve  e  kínos  gondolatokban  ült 
pamlagán,  midőn  az  ajtó  megnyilt  s  Macskaházy  lépé 
be.  Az  alispánné,  feléje  fordulva,  férjéről  kérdezős- 
ködött. 

—  Az  alispán  úr  igen  fel  van  gerjedve,  —  monda 
ügyvéd,  kényelmesen  asszonya  mellé  a  pamlagra  eresz- 
kedve, min  Rétyné,  a  dolog  szokatlansága  miatt,  nem 
kissé  hökkent  meg,  miután  Macskaházy  máskor  ő  nagy- 
sága előtt  csak  sok  ajánlásra  s  akkor  is  tisztelő  távol- 
ságban foglaia  helyet.  —  Nem  képzelheti  nagysád,  a 
jó  úr  mennyire    aggódik;  nekem  is  szemrehányásokat 

tett.  Nem   is  csuda,   a  dolog  főbenjáró,  s  persze  az  ő 
állásában  — 

Már  esteledni  kezde,  s  a  szobában  homály  terjede 
el ;  de  Macskaházy  hangjában,  egész  magaviseletében 
valami  olyan  vala,  mi  Rétynének  feltűnt.  —  Ön  ma  kü- 
lönös kedvben  van,  —  szakítá  félbe  a  szólót  —  külö- 
nös jó  kedvben,  mint  látszik,  s  én  nem  látok  semmi 
okot  reá. 

—  Én  látok  édes  nagysám  —  monda  a  másik  vígan,  — 
ha  az  ember  hosszú  ideig  valami  után  fáradt  s  végre 
czéljánál  látja  magát,  én  azt  hiszem,  joggal  lehet  jó 
kedvben. 

—  Igen,  de  mi  elértük- e  czélunkat  ?  —  válaszolt  az 
alispánné  sóhajtva.  —  Viola  ismét  szabadságban  van 
s  ránk  nagy  gyanú    nehezedik. 

—  Nevetség!  —  monda  Macskaházy  mindinkább  jó- 
kedvűen, —  mintha  Viola  szabadsága  nekünk  árthatna. 
Nem  ítéltetett-e  halálra?  nem  tudja-e,  hogy  ha  ma 
ielenik  meg,  hogy  ellenünk  vádat  emeljen,  holnap  fel- 
akasztják? s  azt  hiszi  nagysád,  a  zsivány,  csakhogy 
Rétyné  ő  nagysága  s  a  szegény  magam  ellen  olyan  dol- 
gokat beszélhessen,  melyeket  senki  nem  hisz,  meg 
fog  jelenni  a  törvényszék  előtt?  Az  ellenünk  emelt 
gyanú  agyrém,  melylyel  kár  magunkat  kínozni ;  meny- 
nyivel súlyosabb  a  vád,  melyet  Viola  emelt,  annyival 
kevesebb   hitelt  fog  találni. 

—  Oh  ha  ma  Ákost  hallotta  volna,  nem  szólna 
így!  —  viszonzá  az  alispánné  —  neki  biztos  hirei 
lehetnek. 

—  Tréfa!  —  szólt  a  másik  —  tréfa,  mondom.  Ákos- 
nak biztos  hirei?  kérdem,  honnan?  Kétségen  kívül  hal- 
lotta, mik  a  törvényszéken  történtek,  s  haragjában  el- 
mondta, ép  úgy,  mint  nagysád  valamely  vénasszonyt, 
ha  rosszul  súrolt,  boszorkánynak  nevez,  a  nélkül, 
hogy  egy  percéig  azt  hinné,  hogy  seprőn  a  Szent- 
Gellért  hegyére  tánczolni  száll.  A  jó  hir  olyan,  mint 
a  tőke,  ki  egyszer  megszerezte  magának,  később 
kamatjaiból  él,  sőt,  ha  egy  kis  ügyességgel  bir,  három- 

szór   annyit   kap   hitelre,   mint  tőkéje   valaha  ért,  csak 
mivel    az    egész   világ   gazdagnak   hiszi. 

—  Ön  ma  rendkívül  jó  kedvben  van  s  mindent  rózsa- 
szinekben  lát,  —  monda  az  alispánná,  csudálkozva  ügy- 
védje szeszélyén,  ki  egyébkor  minden  nehézséget  na- 
gyítani szokott. 

—  Miért  is  ne  ?  szólt,  mennyire  tőle  kitelt,  bizo- 
dalmas hangon  az  előbbi,  —  mikor  az  ember  egész 
életét  egy  család  szolgálatának  szentelé,  s  oly  veszély- 
nek tette  ki  magát,  mint  én  utolsó  időben,  s  végre  a 
jutalom  pillanatját  elérte.  Szegény  ember,  hogy  ne 
örülne ! 

—  Nem  értem  önt,  —  monda  Rétyné,  midőn  sze- 
meit a  válára  mereszté. 

—  Dehogy  nem  érti  édes  nagysám  !  —  válaszolt  az 
ügyvéd,  nyájas  enyelgő  hangon,  midőn  az  alispánnét 
kezénél  foga,  —  már  hogy'  tréfálhat  szegény  szolgá- 
jával így!  nincs-e  nekem,  ha  Vándory  Írásait  kezembe 
keríthetem,  hív  szolgálatomért,  propter  fidelia  servitia, 
inscriptio  igérve  ?  —  Egy  pár  nappal,  mielőtt  e  ház- 
ban az  utolsó  tisztújítási  conferentia  tartatott,  szóltunk 
e  tárg)'ról.  Nagysád  bizonyosan  emlékezik;  a  kertben 
voltunk. 

—  Tudom,  tudom  —  szakítá  félbe  a  szólót  Rétyné. 

—  És  akkor  —  folytatá  emez  —  mik  voltak  nagysád 
szavai  ?  —  Édes  Macskaházym,  az  nap,  melyen  az 
átkozott  Írásokat  kezébe  keríti,  együtt  elmegyünk  a 
káptal?nhoz.  —  Oh,  nagysám,  én  jól  emlékezem  erre, 
e  szavak,  melyek  által  örökre  hálára  kötelezett,  arany 
betűkkel  állnak  feljegyezve  keblemben,   és  — 

—  Minek  hozza  fel  ön  ez  Ígéretet?  —  vága  szavába 
Türelmetlenül  az  alispánná  —  vagy  talán  kételkedik 
szavamban  ? 

—  Isten  ments  meg!  —  szólt,  bizalmasan  ismét  kezét 
szorítva,  Macskaházy  —  épen  ellenkezőleg  ;  meg  va- 
gyok győződve,  hogy  igéretét  teljesíteni  akarja,  s  épen 
csak  azért  jöttem  kérdezni,  mily  módon  tegyük  fel  az 
inscriptionalis  levelet?  Nag^'sád  átláthatja,  hogy  miután 

az  oklevélben   érdemeimnek  említése   szükséges,   sze- 
rénységem  — 

—  Nem  engedi,  hogy  az  érdemek,  melyekkel  az 
inscriptiót  szerezte,  különösen  elsoroltassanak.  — 
S  Rétyné  keserűen  nevetett.  —  Ne  féljen,  gondom 
lesz  reá,  a  kivánt  oklevél  kezébe  fog  adatni ;  de  nem 
annyira  sürgetős,  reménylem,  hogy  még  ma  vagy  hol- 
nap kell  történnie  ? 

—  Ki  tudja!  —  válaszolt  az  ügyvéd  sóhajtva  —  az 
ember  halandó,  és  — 

—  Talán  csak  nem  vagyok  haldoklóhoz  hasonló,  re- 
ménylem ?  —  monda  Rétyné,  ki  Macskaházy  szemtelen 
tolakodásai  miatt  mindinkább  veszteni  kezdé  türelmét. 

—  Isten  mentsen  meg,  —  szól  a  közbe  ismét  sóhajtva 
az  ügyvéd,  —  hogy  leghivebb  szolgáját  ily  csapás 
érje!  De  végre,  ki  biztos  holnapjáról?  és  én,  ki  ma- 
gamnak nagysád  házánál  ez  igért  kegyes  ajándékán 
kívül  semmit  nem  szereztem,  miként  koczkáztassam 
mindenemet  ? 

Az  alispánné  elfojtá  az  indulatot,  mely  Macskaházy 
szemtelenségénél  benne  támadt,  s  a  lehetőségig  nyu- 
godtan figyelmezteté  őt,  mennyire  fogná  nevelni  a 
gyanút,  ha  az  inscriptió,  mely  titokban  nem  maradhat, 
épen  e  pillanatban  adatik  ki.  —  Várjunk  még  egy 
ideig,  —  tévé  az  alispánné  a  lehetőségig  nyájasan 
hozzá  —  csak  egy  ideig  várjunk  még,  míg  a  most  tá- 
madt zaj  egy  kissé  elhallgatott,  s  becsületszavamra 
Ígérem   még  eg)'szer,   a  jutalomra  számolhat, 

—  Már  kérdezem  én  —  szólt  Macskaházy,  elra- 
gadtatással csókolva  az  alispánné  kezeit,  —  van-e  ily  asz- 
szony  széles  e  hazában,  mint  az  én  főnököm,  ennyire 
meggondolt,  ügyes,  ildomos?!  Ritkáilom  az  ügyvédet, 
ki  ennyi  előrelátással  vinné  dolgait.  Nagysádnak  igaz- 
sága van,  inscriptió  a  jelen  pillanatban  a  legnagyobb 
bajba  keverhetne  ;  s  magam  is  azért  jöttem  tulajdon- 
képen ide,  hogy  nagysádat  erre  figyelmeztetve,  más 
valamit  hozzak  javallatba,  mi  által  nemes  szive  szint 
oly   nagylelkűen  jutalmazhatja   szolgálatimat  s  minden 

a  legbiztosabb  titokban  marad.  Az  egész  dolog  igen 
egyszerű  —  tévé  rövid  szünet  után  hozzá.  —  Nagysád 
nekem  a  teins  úr  által  maga  rendjében  elfogadott  öt 
darab  váltót  ad  kezembe,  mindeniket  csak  tfzezer 
pengő  forintról,  s  természet  szerint,  hogy  nagysádnak 
legkisebb  alkalmatlanságot  ne  okozzon,  oly  fizetési 
időszakkal,  hogy  félévenként  csak  egy-egy  ily  váltó 
váltassék  be,  azután  — 

—  On  tréfál  I  —  szólt  az  alispánné,  bámulattal 
Macskaházyra  tekintve,  —  ötvenezer  forint  pengő  ! 

—  Soha  nem  szóltam  komolyabban,  —  válaszolt 
a  másik  szelíden  —  által    méltóztatik    látni,    hogy  — 

—  De  hisz  ez  az  igért  inscriptiónál  háromszor 
többi  —  szakitá  félbe  Rétyné,  indulattal  felugorva 
paml  agáról. 

—  Körülbelül,  ha  a  földnek  mostani  becsét  felvesz- 
szük,  —  viszonzá  a  másik  kis  gondolkozás  után,  midőn 
szintén  felkelt,  —  úgy  fog  kiütni ;  de  a  mint  mondám, 
által  méltóztatik  látni,  az  irományok  megszerzése  meny- 
nyivel több  bajba  került,  mint  azt  előre  láthattuk ; 
mennyi  veszélyeknek  tettem  ki  magam  s  nevem  is 
mennyire  compromittáltatott  Viola  vallomása  által.  Azon- 
felül a  zsidónak  is  sokat  kellé  fizetnem ;  ki  tudja,  mily 
drágán  leszek  még  ezután  kénytelen  hallgatását  meg- 
vásárolni, pedig  az  nagysádnak  is  szintúgy  érdekében 
fekszik,  minthogy  a  zsidó,  úgy  hiszem  az  egésznek 
összefüggését  igen  jól  ismeri,  —  csak  igazságos  tehát, 
hogy  — 

—  S  ön  azt  hiszi,  hogy  ezen  szemtelen  kfvánatát 
teljesíteni  fogom  ?  —  monda  Rétyné  a  legnagyobb 
haraggal,  —  hogy  oly  bolondok  leszünk,  akár  én, 
akár  férjem,  s  vagyonunkat  adósságokkal  fogjuk  ter- 
helni ? 

—  Meg  vagyok  győződve,  — válaszolt  a  megszólí- 
tott nyugodtan,  —  ha  nagysád  minden  körülménye- 
ket szokott  bölcsesége  szerint  megfontolva,  érdemei- 
met számba  veszi,  vele  született  nagylelkűségénél 
fogva  — 

—  Soha !  soha  I  —  szakitá  félbe  Rétyné  —  erre 
ne  számoljon.  Ugy-e,  Macskaházy  uram  1  hát  most 
ismerkedünk  meg  egymással,  most  tűnik  ki  azon  buz- 
góság, melynél  fogva  szivén  csak  családom  java 
fekszik  ? 

—  Úgy  tartom,  nincs  kőztünk  új  ismerkedésre  szük- 
ség, —  monda  szokott  éles  hangján  az  előbbi  —  s 
valóban  kár,  ha  nagysád  felindulása  által  becses  egész- 
ségének árt,  holott  előre  tudom,  miként,  a  mint  mon- 
dám, minden  körülményeket  meggondolva,  örömmel 
fogja  elfogadni  ajánlatomat. 

—  Ajánlatát?!  alávaló  szemtelen  1  —  kiáltott  Rétyné 
mérgesen  —  szeretném  látni,  ki  kényszcrithetne  ? 
Nem  függ-e  tisztán  kegyelmemtől,  fogom-e  csak  igé- 
retemet is  teljesíteni  ?  Hol  vannak  tanúi,  hol  a  bíró, 
ki  engem  reá  szoríthatna?  Minden  szabad  akaratom- 
tól, nagylelkűségemtől  függ  ;  főkép  miután  a  feltétel, 
mely  alatt  az  inscriptiót  megígértem,  ön  által  nem  is 
teljesíttetett,  s  az  irományok,  melyeket  kezembe  szol- 
gáltatni magára  vállalt,  soha  szemeim  elébe  nem  jutot» 
tak,  8  most  is  még  Vándory  vagy  mit  tudom  én  kinek 
kezében  lehetnek,  míg  ön  hallatlan  szemtelenségével, 
hogy  tőlem  pénzt  csikarjon,  mindazt,  mit  elégetésök- 
ről  beszélt,  csak  hazudta. 

—  Ha  csak  ez  az,  mi  nagysádat  aggasztja,  —  monda 
az  ügyvéd  gúnyoló  hangon,  —  s  igen  természetes- 
nek tartom,  hogy  úgy  van,  —  köztünk,  a  mint  látszik, 
mindenki  jól  teszi,  ha  magát  a  lehetőségig  biztosítani 
igyekszik;  ez  aggodalmat  el  fogom  oszlatni,  miután 
az  irományok  kezeimben  vannak  s  nagysád  által  jelen- 
létemben akármikor  áttekinthetők. 

Az  alispánné,  mintha  előtte  villám  csapott  volna  le, 
meredten  bámult  s  ijedten  állt  Macskaházy  előtt,  s 
remegő  hangon  kérdé  :  —  Nem  emlékezik-e,  miként 
azt  mondta,  hogy  az  irományokat  tűzbe  dobta? 

—  Emlékezem,  —  válaszolt  az  ügyvéd  ismét  gúnyo- 
san —  sőt  mi  több,  nemcsak  mondám,  hogy  az  iro- 
mányokat elégettem,  de  első  pillanatban,  midőn  kezembe 

kerültek,  tenni  is  akartam ;  hála  az  égnek,  hogy  nem 
tettem  ;  legalább  meggyőzhetem  nagysádat  érdemeim 
valóságáról. 

—  De  miért  nem  adta  hát  kezembe?  —  monda  az 
alispánné  remegő  hangon,  melyből  meglátszott,  hogy 
Macskaházy  indokait  sejdíteni  kezdi. 

—  Miért  nem  adtam  kezébe?  —  monda  az  ügy- 
véd kaczagva  —  s  nagysád  azt  most  kérdi  tőlem  ? 
Hát  csak,  mert  nem  akartam,  miután  egész  életemet 
e  család  szolgálatának  szenteltem,  haszontalan  cseléd- 
ként elküldetni  ;  mert  fáradságom  érdemlett  jutalmát 
bennszületett  nagylelkűségére  bízni  tanácsosnak  nem 
gondoltam  ;  mert  mindenesetre  czélirányosabb,  ha  maga- 
mat bolondnak  tartani  nem  hagyom    senki   által. 

—  Szóljunk  nyugodtan  egymással,  s  ha  előbb  in- 
dulatom elragadott,  ily  régi  barátok,  mint  mi,  miért 
ne  volnának  engedékenyek  egymás  iránt,  —  monda 
az  alispánné,  mosolygásra  kényszerítve  magát.  —  Az 
Írások  ön  kezében  vannak,  s  mindenki  tulajdonának 
maga  szabja  árát.  De  Macskaházy  úrnak  nem  lehet 
komoly  szándékában  ötvenezer  forintot  kérni. 

—  Egy  garassal  sem  fogadok  el  kevesebbet !  — 
válaszolt  a  másik  nyugodtan.  —  Oly  irományok,  melyek- 
ért ily  jellemű  asszony,  mint  nagysád,  oly  gonosz- 
tettekre vetemedik,  minőket  együtt  véghez  vittünk, 
kétségen  kívül   felszámolhatatlan  becsűek. 

—  Hóhér  —  mormolá  Rétyné  fogai  között,  midőn 
szobájában  nyugtalanul  fel  s  alá  járt.  —  Barátom,  — 
szólt  végre,  midőn,  magába  fojtva  mérgét,  Macskaházy 
előtt  megállt,  —  gondolja  meg  helyzetemet,  nekem 
magamnak  ennyi  pénzről  rendelkeznem  nem  lehet. 
A  váltók  érvényességére  szükséges,  hogy  azok  férjem 
által  fogadtassanak  el  ;  már  hogy'  reményi  heti  ön,  hogy 
férjemet  ennyi   pénz  kiadására    birhassam? 

—  Én  ismerem  a  hatalmat,  melyet  nagysád  e  ház- 
ban az  egész  család  felett  gyakorol,  —  válaszolt  Macs- 
kaházy ismét  gúnyosan,  —  s  csak  nagysádtól  függ, 
hogy  szokott  szelid   módjával   az  alispánt  a  váltók    el- 

fogadására    birja.   Nagysád    ellenállhatatlan,    azt  tudja 
mindenki. 

Az  alispánné  neni  felelt  e  gúnyoló  szavakra,  s  a 
szoba  sötétebb  vala,  senrhogy  Macskaházy  a  könyeket 
láthatná,  melyeket  a  harag  szemeiből  facsart ;  de  ki 
csak  a  sebes  lépteket  hallá,  melyekkel  fel  s  alá  járt, 
képzelheté  felindulását.  Az  ügyvéd  kinézve  az  abla- 
kon, nyugodtan  egy  nótát  dobolt  ujjaival.  Hosszabb 
szünet  után  az  alispánné  egyszerre  megállt  az  ügyvéd 
előtt,  s  erős  elhatározott  hangon  kérdé:  —  Az,  mit 
mondott,  utolsó  szava-e? 

—  Utolsó  szavam,  —  válaszolt  a  másik  szintén 
határozottan. 

—  Ön  nem  adja  vissza  ötvenezer  forinton  alól 
Írásait  ? 

—  Bizonyosan  nem,  —  válaszolt  amaz,  meghökkenve 
a  hangon,  melyen  az  alispánné  a  kérdéseket  hozzá 
intézé. 

—  Hát  tartsa  meg!  —  kaczagott  fel  Rétyné  —  s 
csináljon  velők  a  mit  akar;  mit  bánom  én?  Akár  Ákos- 
nak több,  akár  kevesebb  vagyona  lesz,  miután  velem 
így  bánt  s  Tengelyi  leányát  veszi  nőül :  nekem  ehhez 
igen  kevés  közöm  s  másra  ez  irományok  úgy  sem 
használhatók. 

—  Csináljak  az  irományokkal,  a  mit  akarok?  — 
szóla  bámulva  a  fordulaton,  melyet  a  dolgok  vettek, 
Macskaházy  —  akármit? 

—  Akármit,  —  folytatá  Rétyné  mindig  kac/agva,  — 
alig  foghatom  meg,  miként  nem  jutott  eszembe  azon- 
nal, hogy  mióta  Ákos  határozatát  tudom,  ez  irások 
teljesen  közönyösek  előttem  s  mai  bánásmódja  után, 
ön  várhat,  míg  az  egykor  igért,  de  most  visszautasí- 
tott in  seri  pti  óhoz  jut. 

—  Majd  meglássuk!  —  monda  legélesebb  hangján 
a  másik,  —  az  irományok,  miután  nagysád  Ákos  hatá- 
rozatát ismeri,  szemei  előtt  minden  beesőket  elvesz- 
tették, —  meglehet,  - —  asszonyi  sziv  mindig  válto- 
zékony, —  előttem    a    közönyösöknek   tartott    papir- 

szeletek  megtarták  értéköket.  A  mód,  melyen  szerez- 
tük, nagyságos  asszonyom,  —  tcvé  hozzá,  az  alispán- 
nét  kezénél  fogva  —  szabja  meg  az  irományok  árát. 

—  Hogy'  érti  ezt?  —  kérdé  Rétyné  ijedten. 

—  Igen  egyszerűen,  nagyságos  asszonyom,  —  vála- 
szolt a  másik,  előbbi  gúnyoló  hangján.  —  Viola  az 
elóbbi  törvényszék  előtt  az  alispánná  őnagyságát  lopá- 
s  rablási  bujtogatással  vádolta.  Egy  tanú  s  hozzá  zsi- 
vány, ki  ily  magas  jellemű  személy  ellen  emel  váda- 
kat, alávaló  rágalmat  mond,  melyet  senki  sem  hisz.  De 
ha  ezen  egy  tanú  után  még  egy  másik  lépne  fel,  én 
példának  okáért,  ki  a  zsivány  minden  szavát  szép 
körülményes  előadásommal  megerősíteném  s  szavaim 
bebizonyítására  az  irományokat  mutatnám  elő,  melye- 
ket együtt  loptunk  s  melyeknek  tartalmából  mindenki 
látja,  hogy  azoknak  elrablása  nagysád  úri  családján 
kívül  senkinek  érdekében  nem  feküdt,  nem  volna-e  ez 
roppant  lárma  a  vármegyében  ? 

—  Ijesztgessen  ezzel  másokat,  —  monda  az  alis- 
pánná indulattal,  —  míg  tudom,  hogy  meg  nem  ront- 
hat, a  nélkül,  hogy  magát  is  megrontaná,  nyugodt 
vagyok. 

—  Ne  méltóztassék  oly  felette  nyugodt  lenni,  — 
monda  a  másik  keserűen  —  talán  ez  egyszer  a  szá- 
molás csalhatna.  Nem  egészen  egyenlően  állunk  a 
dolognál.  Nekem  az  elrabolt  irományok  tökéletesen 
közönyösek.  Nagysádnak  legnagyobb  érdekében  volt, 
hogy  azokat  magának  megszerezze.  Ha  most  én  sze- 
gény prókátor  létemre  megjelenek  a  teins  törvényszék 
előtt  s  elmondom,  miként  egész  életemet  e  házban 
töltve,  magamat  háladatosságom  által  esküdt  köteles- 
ségemen túl  engedem  ragadtatni  s  nagysádnak  ez  iro- 
mányok megszerzésére  segédkezeket  nyújtottam ;  de 
hogy  végre  látva  azon  szerencsétlenséget,  mely  tet- 
temből következett  s  ellent  nem  állhatva  lelkiismere- 
tem furdalásainak,  inkább  magamat  adom  fel  s  az 
irományokat  a  törvényszék  kezei  közé  teszem  le: 
nem    lesz-e  az  egész    jelenet    érdekes  és  szivreható? 

Nem  számolhatok-c  kegyes  ítéletre  azon  biráktól, 
kiknek  mindegyike  hasonló  ügyvédet  kívánna  ma- 
gának ?  I 

—  Ördög?!  —  kiáltott  Rétyné,  magát  a  pamlagra 
vetve,  s  égő  arczát  kezeibe  takarva. 

—  Sőt  reám  nézve  az  egész  dolog  a  dicsőségen  kívül 
anyagi  haszon  tekintetében  sem  oly  rossz,  mint  első 
tekintetre  látszik,  —  folytatá  az  ügyvéd,  mintha  csak 
fenszóval  gondolkoznék.  —  Nincs  semmi,  mit  Ákos, 
ha  Tengelyi  irományait  visszaszerezhetem,  nem  adna. 
Ha  előre  bizonyos  kikötéseket  teszek,  talán  szép 
hasznot  szerezhetek  magamnak.  Maga  Vándory,  ki 
semminek  inkább,  mint  megtért  bűnösöknek  nem  örvend, 
szólni  fog  mellettem.  Ellenben  nagysád  — 

—  Ne  kínozz  hóhér !  —  kiálta  Rétyné,  kezeit  gör- 
csösen összekulcsolva. 

—  Alispánné  a  megye  tömlöcaében  1  folytatá  a 
másik  előbbi  hangján.  —  Megengedem,  nemsokára  a 
pártfogás  a  büntetést  talán  fél,  vagy  fertály  eszten- 
dőre fogja  leszállítani.  De  mégis  tömlöczben !  és  pedig 
lopásért,  melyet  zsidó  czimboraságában  elkövetett!  és 
azután  a  szembeállítások,  a  tanúvallatások   — 

—  Macskaházyl  —  kiáltott  felugorva  pamlagáról 
az  alispánné  —  ön  nem   képes  ezt  tenni  1 

—  Annyira  vagyok  —  viszonzá  a  másik  nyugod- 
tan, —  hogy  ha  a  váltók  egy  hét  alatt  kezemben  nin- 
csenek, az  egész  dolog  a  törvényszéknek  be  fog 
jelentetni. 

Rétyné  legnagyobb  fclgerj édesben  párszor  feJ  s  alá 
jára  szobájában.  —  A  váltók  kezében  lesznek,  — 
szólt  végre  remegő  hangon,  megállva  előtte. 

—  Öt  darab  váltó,  mindenik  tíz-tíz  ezer  forintról, 
s  az  alispán  elfogadásával,  —  folytatá  az  előbbi. 

—  Tudom. 

—  A  lejárás  minden  egyes  váltónál  —  —  — 

—  Tudom,  tudom  1  csak  hagyjon  el,  —  monda  az 
alispánné  csaknem  rimánkodó  hangon. 

—  Mihelyt  a  váltók  kezemben    vannak,  az  iromá- 

nyok  átaladatnak,  —  tcvé  hozzá,  kalapját  véve,  a 
másik.  —  Alázatos  szolgája.  —  S  ezzel  Macskaházy 
elhagyá  a  szobát,  melybe  az  inas  épen  gyertyákat 
hozva,  nem  bámulhata  eléggé,  mi  lelte  egyszerre  a 
nagyságos  asszonyt,  ki  halványan,  minden  tagjában 
reszketve  állt  asztala  mellett. 

Midőn  Macskaházy  léptei  a  folyosón  elhangzottak, 
a  legközelebbi  kályhalyuk  ajtaja  megnyilt  s  Peti  dugta 
ki  borzas  fejét.  A  fűtő  czigány,  ki  gyanitva,  hogy 
Tengelyi  irományai  még  Macskaházy  kezében  lesz- 
nek, mióta  Tiszarélre  visszajött,  hallgatódzásra  adta 
magát.  Midőn  az  ügyvédet  este  felé  az  alíspánnéhoz 
látta  menni,  halkan  utána  sietett  s  szokott  foglalatos- 
sága helyéről,  fülét  a  kályhához  tartva,  mely  szeren- 
cséjére fűtve  nem  volt,  az  egész  beszélgetést  végig 
hallgatá. 

—  Ejnye  Peti,  mi  lelt?  —  szől/tá  meg  a  távozót 
János,  ki  gyertyával  kezében,  vele  a  folyosón  találko- 
zott, —  csupa  korom  s  hamu  képed. 

—  Nem  csuda,  —  monda  a  megszólított,  képét 
íngujjával  törölgetve,  —  mikor  kályhából  kályhába 
bujkálok. 

—  Csak  bujkálj,  —  szólt  a  másik,  —  fűts  nekik 
itt  a  házban  jó  melegen,  hadd  szokjanak  a  pokolhoz. 
Én  uramhoz  megyek,  holmiját  összeraktam,  nincs  több 
dolgom   a  kastélyban. 

—  Hát  kend  is  elmegy  ?  —  kérdezi  a  másik 
sóhajtva. 

—  El  biz  én,  —  válaszolt  János,  nem  hittem  volna 
soha,  hogy  e  háztól,  hol  annyi  kenyeret  ettem,  így 
fogok  megválni,  a  nélkül,  hogy  csak  Isten  áldjont 
mondjak;  de  hisz  urfímnak  is  úgy  kellett  elmenni.  Jó 
éjtszakát  1 

S  ezzel  János,  gyertyáját  a  konyhában  letéve,  a 
lelkészlak  felé  indult,  míg  Peti  felvéve  bundáját  s  a 
kertbe  lopódzott,  hol  sebes  léptekkel  tovább  haladva, 
a  homályban  eltűnt. 

Az  utolsó  fejezetben  leirt  estét  követő  napon  Réty 
házában  külsőleg  minden  ismét  szokott  rendében  folyt. 
Az  alispán  arazán  talán  mélyebb  gondoknak  kifeje- 
zése vala  észrevehető,  mint  máskor,  s  Etelkát  elhagyta 
szokott  vidámsága ;  de  mindenki  munkája  után  járt,  s 
Ákos  neve  csak  a  cselédházban  említetett  ,  hol,  mióta 
az  úrfi  s  öreg  huszárja  elmentek,  senki  sem  fáradott 
ki  dicséretökben.  Hisz  a  szeretet  megszerzésére,  mint 
tudjuk,  nincs  biztosabb  mód,  mint  4\a  távozásunk,  vagy 
épen  halálunk  által  biztosítjuk  kedves  barátainkat  s 
szomszédainkat,  hogy  velünk  végső  ítélet  előtt  talál- 
kozni nem  fognak.  Szinte  kár,  hogy  mindennapi  éle- 
tünk között  néha  nem  jut  eszünkbe,  miként  nagy  útra 
készülünk  valamennyien,  s  a  nap  talán  közel  van, 
melyen  örökre  el  fogunk  válni,  meglehet,  ez  által 
engedékenyebbekké  válnánk  egymás  iránt.  Az  alispánné 
halványabb  vala,  mint  egyébkor,  de  ő  is,  úgy  látszott, 
megnyugvék  helyzetében,  s  habár  a  nyájas  mosolygás, 
melylyel  Macskaházynak  kézcsókol  ásat  fogadá,  egy 
kissé  feszültebb  volt,  mint  közönségesen,  ezt  az  ügy- 
véden kívül,  ki  emberek  előtt  szokott  alázatosságát 
vette  fel,  senki  nem  vette  észre.  Rétyné  azok  közé 
tartozott,  kik  bármiként  hevüljenek  fel,  soha  helyze- 
tökről  s  czéljaikról  megfelejtkezni  nem  szoktak.  Vol- 
tak pillanatok,  melyekben  szenvedélye  kitört,  de  ez 
hasonló  volt  az  éjhez,  melyben  az  eget  villám  hasítja 
át,  s  mi  rémülve  látjuk,  mily  vészfellegek  tornyosul- 
nak a  sötétben  ;  s  alig  tdcintheténk  e  kebelnek  titkaiba 
egy  perczig,  arcza  ismét  hidegen  mosolyogva  áll  előt- 
tünk, mint  máskor.  Macskaházy  sokkal  inkább  ismeré 
Rétynét,  semhogy  szinlelt  nyugalmában  bi^na,  főkép 
miután  múlt  este  indulatának  kitörését  látta,  s  szoba- 
leányától hallá,  hogy  az  alispánné  egész  éjjel  le  sem 
feküdt,  hanem  fel  s  alá  járva  szobájában,  reggel  felé 
az  ablakot  oly  erősen  csapta  fel,  hogy  kettő  eltört,    mi 


>4« 

benső  nyugodtsága  jelének  alig  vala  tekinthető.  Az 
ügyvéd  a  legnagyobb  vigyázattal  kéralelé  tehát  min- 
den mozdulatát,  de  mint  mondám,  semmi  sem  vala 
észrevehető  s  csak  a  szobaleánynak  tüht  fel,  hogy  az 
alispánné,  a  helyett,  hogy  a  törött  ablakokat  a  zsidó- 
hoz vitetné,  őt  magát  rendelte  mindjárt  reggel  magá- 
hoz, s  mi  még  csudálatosabb.  az  egész  idő  alatt, 
melyet  a  zsidó  munkájánál  töltött,  nemcsak  maga  a 
szobában  maradt,  de  nem  is  emelte  szavát  szidásra 
csak  egyszer  sem,  mely  rendkívüli  történet  azonban 
gyengélkedésének  tulajdoníttatott,  Rétyné  ez  nap 
többször  panaszkodván,  hogy  rosszul  érzi  magát. 

Harmad  nap  Rétyné  férjével  és  leányával  egy  szomszéd 
jószágra  indult,  s  Macskaházy  maga  maradt  a  házban. 

Az  ügyvéd  rendkívül  nyugtalannak  érzé  magát.  — 
Ez  asszony,  —  szólt  magában,  midőn  a  kocsi  a  kapun 
kigördült,  s  ő  mély  gondolatokba  merülve  szobájába 
visszatért  —  boszút  forral  ellenem.  Bizonyosan  valami 
kész  terve  van,  mely  iránt  magával  tisztába  jött,  nem 
lenne  máskép  oly  nyugodt.  Ha  szidna  s  lármáznék, 
nem  bánnám  ;  e  keserű  nyájasságra  nem  voltam  elké- 
szülve. De  ugyan  min  törheti  fejét?  —  Macskaházy 
átgondolt  minden  lehetőséget,  s  neki  úgy  látszott,  hogy 
az  alispánné  semmit  ellene  nem  tehet  a  nélkül,  hogy 
önmagát  meg  ne  rontsa.  —  De  végre  nem  történhe- 
tik-e mindemellett,  hogy  boszúvágyának  önbiztossá- 
gát  feláldozza?  —  így  gondolt  magában  —  sőt  ha 
ezt  teszi,  nem  valószinű-e,  hogy  az  egésznek  végre 
is  csak  én  leszek  áldozatja?  Nem  voltam-e  én  az,  ki 
a  rablásban  egyenes  részt  vett?  s  miként  bizonyítsam 
be  Rétyné  czimboraságát?  Viola  ki  tudja  mikor  kerül 
elé,  a  zsidó  mindent  tagadni  fog,  s  egy  bűnvád  alatt 
álló  ügyvédnek  szava  fog-e  tekintetbe  vétetni  a  ha- 
talmas alispánné  ellen?  Pártfogóról  kell  gondoskod- 
nom, —  szolt  magában,  nagy  léptekkel  fel  s  alá  járva 
szobájában,  —  az  egész  világ  gyűlöl  s  egy  ember, 
legyen  a  legokosabb,  annyiak  ellen  nem  tarthatja  fel 
magát.  De  miként? 

Átgondolva  hely/ étét,  Macskaházy  előtt  két  út  nyílt. 
Az  első,  ha  az  alispánné  kegyeit  újra  megnyeri,  mire 
a  legbiztosabb  módnak  az  látszott,  ha  Ákos  házassá- 
gát megakadályoztatja.  A  második,  ha  Ákosnak  ked- 
vét keresi,  —  s  miért  nem  volna  ez  lehetséges  s 
pedig  a  nélkül,  hogy  magának  legkisebbet  ártson  ? 
Ha  a  váltók  kezeibe  adatnak,  —  így  folytatá  gondo- 
latait —  ő  Vándory  Írásaiból  néhány  darabot  vissza- 
tarthat; az  alispánné  nem  ismeri  a  levelek  számát,  s 
azért  nem  veheti  észre.  Ezeket  Tengelyi  irományai- 
val együtt  ő,  Macskaházy,  később  átadja  Ákosnak,  s 
elbeszéli  a  módot,  melyen  hozzájuk  jutott,  s  a  részt, 
melyet  mostohája  az  egészben  vett.  Ákos  már  nevé- 
nek becsületeért  sem  fog  szólni  senkinek;  Macskaházy 
vallomása  ily  módon  teljes  hitelességgel  bir,  s  Rétyné 
Őrizkedni  fog  oly  lépésektől,  melyek  inkább  magának 
mint  neki   ártanának. 

Macskaházy  teljesen  megnyugtatva  érzé  magát  e 
kilátás  által,  s  mert  azon  emberek  közé  tartozott,  kik- 
nek azért  sikerülnek  tervei,  mivel  semmit  ok  nélkül 
elhalasztani  nem  szoktak,  csak  alkalmas  pillanatot 
vára,  hogy  magát  Tengelyiékkel  érintkezésbe  tegye. 
Mihelyt  délután  bizonyosságot  szerzett  magának,  hogy 
a  jegyző  Vándoryval  s  Ákossal  sétálni  ment,  s  hogy 
csak  az  asszonyokat  fogja  honn  találni.  Tengelyi  há- 
zához vcvé  útját,  —  s  odamenve  még  egyszer  átgon- 
dolta szerepét  s  azzal  bátorítá  magát,  hogy  bármi 
kellemetlen  módon  fogna  a  háznál  fogadtatni,  végre 
is  csak  asszonynyal  leend  dolga.  Ily  gondolatok  között 
jött  a  házhoz.   Halkan    koczogott  s  a  szobába    lépett. 

Erzsébet  és  Vilma,  kik  egymás  mellett  ülve,  asz- 
szonyi  munkával  foglalkoztak,  bámulva  néztek  a  be- 
lépőre, —  s  az  előbbinek  hangja,  melylyel  kérdé :  mi- 
nek köszönhetik  e  látogatást?  nem  vala  a  legbarátsá- 
gosabbak  egyike.  Azonban  Macskaházy  annyi  lelki 
nyugalommal  monda,  miként  csak  tiszteletét  kívánta 
tenni,  hogy  végre  a  háziasszony  nem  tehetett  mást, 
mint  széket  ajánlani  váratlan  vendégének. 


Erzsébet  s  Vilma  bámulva  nézlek  a  belépőre. 

Macskaházy  dőre  látta  ezt,  s  azért  választa  oly 
pillanatot  első  látogatására,  melyben  az  asszonynyal 
maga  lehessen,  mert  sejdíté,  hogy  ha  Tengelyit  honn 
találta,  mindazon  szép  dolgok  elmondására,  melyek- 
től e  családdal  való  kibékülését  vára,  alig  leend  alkalma, 
igen  valószinű  lévén,  hogy  a  jegyző  a  beszélgetést 
Macskaházy  kidobásával  kezdi  meg. 

A  beszélgetés  eleinte  az  időjárás,  a  termés  s  más 
ehhez  hasonló  tárgyak  körül  forgott,  s  Erzsébet  már 
hinni  kezdé,  hogy  az  ügyvéd  minden  különös  ok  nél- 
kül, mint  monda,  csak  látogatni  jött,  midőn  Vilma  ki- 
ment s  az  egész  más  fordulatot    vett. 

—  Jő,  hogy  e  kedves  gyermek  kiment,  —  szólt, 
székét  valamivel  közelebb  tolva  Macskaházy,  —  nekem 
a  nemzetes  asszonynyal  dolgom  van,  mely  egész  csa- 
ládját, ez  angyali  Vilmácskánkat  is  közelről  érdekli, 
de  melyet  csak  ily  eszes  és  tapasztalt  asszonynak  mond- 
hatok el,  mint  az,  ki  itt  előttem  ül. 

E  magasztalások  úgy,  mint  az  édeskés  hang,  melyen 
azok  mondattak,  nem  tevék  Erzsébetre  azon  'hatást, 
melyre  czélozva  voltak ;  azonban  a  jegyzőné,  ki  az 
ügyvéd  által  mégis  oly  valaminek  tudásához  reményeit 
juthatni,  mi  családját  érdekelheté,  erőt  vőn  magán 
s  kére,  hogy  szóljon  tartózkodás  nélkül. 

—  Édes  Erzsébet  asszonyom,  —  folytatá  az  előbbi, 
mennyire  lehetett,  érzékeny  hangon,  —  engedje,  hogy 
ismét  e  névvel  éljek,  mely  egykor  szivemnek  oly  ked- 
ves vala,  s  melynél  ifjúságom  emlékei  támadnak  fel 
előttem. 

—  Jobb  lesz,  teins  fiskális  uram,  ha  ilyenek- 
kel felhagyunk,  —  monda  Tengelyiné  türelmetle- 
nül—  tudja,  hogy  azon    időben  is,  melyről  szól  — 

—  Tudom,  tudom !  —  sóhajtott  Macskaházy,  — 
hogy  akkor  is,  midőn  húsz  és  néhány  év  előtt  szive- 
met s  kezemet  a  nemzetes  asszonynak  ajánlottam,  kéré- 
sem megvetéssel  utasíttatott  vissza,  s  a  nyomor,  mely- 
nek Tengelyi  urammal  elébe  ment,  elfogadhatóbbnak 
látszott,   mint  a  nyugodt    boldogság,    melyet    karjaim 

között  találhatott  volna,  -jp  pedig  mennyi  szenvedést 
nem  kerülhettünk  volna  ki  mindketten,  ha  az  én  ked- 
ves Erzsébetem  akkor  Tengelyi  uramnak  látszólag 
fényes  tulajdonait,  melyek  végre  is  semmit  a  konyhára 
nem  hoznak,  kevésbbé  tiszteli ! 

—  Ha  fiscalis  úrnak  beszéde  van,  főkép  olyan, 
mely  gyermekeimet  illeti,  ám  szóljon  I  —  válaszolt 
Erzsébet,  ki  felindulását,  midőn  férjéről  így  hallá 
beszélni,  el  nem  nyomhatá,  —  férjemről  az  én  jelen- 
létemben hallgasson,  vagy  beszéljen  úgy,  mint  ő 
érdemli. 

—  Ments  meg  Isten,  —  szólt  az  ügyvéd  alázato- 
san, —  hogy  Tengelyi  uramról  valami  sértőt  mondani, 
vagy  csak  gondolni  akarnék.  Én  Tengelyi  uramat 
tisztelem,  s  habár  méltó  okom  volna  neheztelésre, 
mert  hisz  ő  az,  ki  által  éltem  főboldogságától,  mely 
a  nemzetes  asszony  birtokában  állt,  megfosztattam, 
és    — 

—  Kérem  a  teins  urat,  —  szakítá  félbe  a  szólót, 
kire  egy  megvető  tekintetet  vetett  Erzsébet,  —  hagy- 
junk fel  e  haszontalanságokkal.  Ismerjük  egymást. 
A  tisztelet  s  szeretetnek,  melylyel  irántunk  viseltetik, 
annyi  tanúságaival  birunk,  hogy  valóban  kár  ez  iránt 
csak  egy  szót  is  vesztenünk. 

—  Látom,  —  szólt  az  ügyvéd  felsóhajtva,  —  hogy 
a  nemzetes  asszony  szint  azon  tévedésben  van,  mint 
maga  Tengelyi  úr,  mintha  az  utolsó  kellemetlen  tör- 
téneteknek, melyek  őt  Porváron  érték,  én  lennék  oka, 
vagy  előmozdítója.  Nem  veszem  senkinek  rossz  néven, 
ki  felőlem  ekként  szól ;  a  jövő  meg  fogja  mutatni  e 
vádak  egész  alaptalanságát. 

: —  Adja  az  ég,  hogy  úgy  legyen !  —  monda  Erzsé- 
bet sóhajtva  —  és  bát  mennyi  okunk  legyen  is  panaszra 
az  eddig  történtekért,  a  teins  fiscalis  úr  legalább  az 
én  részemről  legnagyobb  háladatosságra  számolhat,  ha 
szegény  gyermekem  javára  valamit  tehet. 

—  Semmi  háladatosság,  édes  Erzsébet  asszonyom  — 
szóla     neki    melegülve    az    ügyész,    —   semmi     hála- 

datosság.  Nincs  forróbb  kívánatom,  mint  hogy  meg- 
mutassam, miként  azon  szeretet,  melyet  egykor  érez- 
tem, nem  múlt  el  a  nélkül,  hogy  barátsággá  ne  váljék. 
Én  tökéletesen  megjutalmazva  érzem  magamat,  ha  ezt 
tettel  bebizonyíthatom,  s  úgy  hiszem,  most  alkalmam 
van  reá. 

Erzsébet  nem  győzé  bámulni  a  szivességet,  mely- 
lyel  Macskaházy  egyszerre  szólt,  s  ámbár  az  egész- 
ben valami  gazságot  gyanított,  minden  tőle  kitelhető 
nyájassággal  monda,  hogy  kétségen  kívül  a  fiscalis 
úrnak  helyzetében,  s  nagy  befolyása  mellett  igen  sok 
alkalmatossága  lehet,  melyben  egy  szegény  falusi 
jegyző  háznépén  segíthet. 

—  Ne  higye  a  nemzetes  asszony,  —  monda  az 
ügyvéd  szerényen,  —  hogy  befolyásom  oly  nagy,  mint 
azt  az  emberek  hirdetik.  Sokan  úgy  beszélnek,  mintha 
a  Rétyék  házában  csak  az  történnék,  mit  én  akarok. 
Mindent,  mit  az  alispán  vagy  a  kevély  báróné  tesz, 
rám  fognak,  s  nem  hiszi  senki,  mennyi  ellenséget 
csinál  ez  nekem,  —  pedig  Isten  látja  lelkemet,  ha  a 
házban  az  történnék,  mit  én  akarok,  a  dolgok  máskép 
mennéntk.  De  hagyjuk  ezt,  —  tévé  egy  kis  szünet 
után  hozzá,  —  tagadni  nem  lehet,  hogy  a  Rétyék 
házában  mindamellett  bizonyos  befolyással  birok,  s 
épen  ez  által  lehetek  önöknek  talán  hasznára.  Ten- 
gelyi úr  ellen,  a  mint  hallom,  nemességi  per  kez- 
detett ? 

A  nyugodt  mód,  melyen  e  kérdés  épen  az  által 
tétetett,  kit  Erzsébet  minden,  férje  ellen  mozgásba 
hozott  cselszövények  főtervezőjének  tartott,  annyira 
meglepé  őt,  hogy  nem  felelt. 

—  És  az  irományok,  melyekkel  Tengelyi  úr  nemes- 
ségét bebizonyíthatná,  —  folytatá  a  másik  kérdéseit,  — 
úgy  haliam,  mind  elraboltattak  ? 

—  Úgy  tartom,  —  válaszolt  Erzsébet,  ki  elvégre 
mégis  megsokallá  az  ügyvéd  szemtelenséget,  —  Macska- 
házy úr  ezt  oly  jól  tvdja,  mint  bárki    más  a  világon. 

—  Értem  a  czélzást,  —  szólt  Macskaházy  nyugod- 

tan  mosolyogva  —  noha  megvallom,  renkívülinek 
tartom,  hogy  e  részben  reám  vettetik  a  gyanú,  kire 
nézve  —  ha  ily  tett  nem  ellenkeznék  is  annyira  jel- 
lememmel, hogy  azt  rólam  józanul  feltenni  nem  is 
lehet  —  tökéletesen  mindegy,  bárkinek  kezében  van- 
nak azon  irományok,  melyek  e  házból  elrabottattak. 
Vagy  mondja  a  nemzetes  asszony  maga,  mily  gondol- 
ható érdekem  lehetne  Tengelyi  úr  nemesleveleihez, 
holott  semminemű  atyafiságban  vagy  osztályi  viszony- 
ban nem  állunk? 

—  Én  mindezt  nem  értem,  —  monda  az  asszony 
vállat  vonva,  —  csak  azt  tudom,  mit  férjem  mond  s 
a  mit  Viola  vallomásairól   hallottam,  s  azok  után  — 

—  De  kérem  édes  nemzetes  assonyom,  —  vága 
szavába  az  előbbi,  —  ha  úgy  volna,  azt  hiszi,  jönnék 
én  magam,  ide  tulajdon  házukhoz?  Hisz  a  világ  leg- 
szemtelenebb  emberének  kellene  lennem,  sőt  a  leg- 
bolondabbnak,  —  tévé  hozzá,  midőn  észrevéve,  hogy 
az  első  lehetőség,  melyet  felállított,  Erzsébet  által 
nem  tartatik  annyira  hihetetlennek,  mint  gondola,  — 
igen,  a  legbolondabbnak  édes  Erzsébet  asszonyom,  ha 
miután  annyi  bajnak  teszem  ki  magamat,  csak  azért, 
hogy  Tengelyi  uramat  kellemetlenségekbe  keverjem, 
most  ismét  mindent  elkövetnék,  hogy  e  dolog  kiegyen- 
líttessék  s  belőle  házukra  semmi  baj  ne  következzék. 

—  A  fiscális  úr  ennek  eddig  nem  sok  bizonyítvá- 
nyait adá,    -  -  monda  Tengelyiné  szárazon. 

—  Az  ég  látja,  —  szólt  Macskaházy  szemeit  felfelé 
emelve,  —  mi  igazságtalan  a  nemzetes  asszony  irán- 
tam !  Ha  tudná,  mennyit  fáradtam,  hogy  azt,  de  nem 
tartozik  a  dologhoz,  kit  —  e  lépéstől  visszatartóztas- 
sam, nem  beszélne  így.  De  a  mint  mondom,  én  tet- 
tekkel akarom  bebizonyítani  barátságomat,  s  úgy  hi- 
szem, ezek  után  maga  Tengelyi  úr  vissza  fogja  venni 
kemény  ítéletét. 

—  Isten  adja,  hogy  úgy  legyen  I  —  monda  Erzsé- 
bet, —  részünkről  mindig  a  legnagyobb  háladatos- 
ságra  számolhat,  és  —  tévé  hozzá  kissé  büszkébben  — 

talán  ezentúl  háladatosságunk  bebizonyítása  inkább  fog 
hatalmunkban  állni,    mint  eddig. 

—  Semmi  háladatosság,  —  vágott  szavába  az  ügy- 
véd, ki  Erzsébet  ozélzását  megérté,  —  ne  szóljon  hála- 
datosságról,  bizony  megsért,  én  tisztán  barátságát  kívá- 
nom. Az  irományok  tehát  —  tévé  halkabban  hozzá, 
kis  szünet  után,  mely  alatt  körültekintve,  magát  arról 
győzé  meg,  hogy  senki  a  szobában  nincs,  s  székét 
Erzsébethez  közelebb  tolá  —  mondom,  az  irományok, 
melyek  Tengelyi  uramtól  elraboltattak,  a  mint  a  nem- 
zetes asszony  hiszi,  olyanok,  melyek  által  férje  nemes- 
ségét tökéletesen    bebizonyíthatja? 

—  Minden  kérdésen  kívül,  —  válaszolt  a  kérde- 
zett mindinkább  bámulva  Macskaházy  különös  maga- 
viseletén. 

—  Hm,  hm  !  —  folytatá  a  másik  mintegy  magá- 
ban —  fontos  irományok  I  A  keresztelés  nem  szük- 
ségesebb az  üdvösségre,  mint  Magyarországban  a 
nemesség,  hogy  az  ember  becsülettel  élhessen;  s  én 
igen  felfoghatom  a  fájdalmat,  melyet  e  veszteségen 
érzcnek,  főkép   ha  kis  fióknak    jövője  jut  eszökbe  — 

—  Az  Istenért,  ne  kinozzon  !  —  szakítá  félbe  el- 
mélkedéseit Tengelyiné,  —  ha  valamit  tud  ez  iro- 
mányokról — 

—  De  ugyan  kérem  a  nemzetes  asszonyt,  —  kérdé 
az  előbbi,  nem  is  figyelve  a  másik  kérésére  —  min- 
den irományok  raboltattak-e  hát  el,  melyek  által  ne- 
mességöket  bebizonyíthatták?  nem  maradt  kezökben 
semmi  oklevél  ? 

—  Semmi !  —  sóhajtott  Erzsébet,  —  férjem,  ren- 
des ember  lévén,  mind  egy  csomóban  tartotta,  s  azt 
elvitték.  Ha  valamit  tud  felölök,  —  tévé  hozzá  kérő 
hangon  —  ne  tegye  szerencsétlenné  gyermekeimet. 
Ha  valaha  életemben  megsértettem,  az  Istenre  kérem, 
ne  boszulja  meg  ez  ártatlanokon  ! 

Erzsébet  gyűlölte  s  megveté  Macskaházyt ;  de  mi- 
helyt azon  meggyőződés  támada  benne,  hogy  ez  em- 
ber gyermekeinek  hasznára  lehet,  minden  más  tekin- 

tet  háttérbe  szorult  s  az  anya  összekulcsolt  kezekkel 
könyörgött  az  előtt,  kitől  máskor  undorral  elfordult. 
Macskaházy  alig  titkolhatá  el  örömét,  midőn  a 
hatást  látá,  melyet  szavaival  tett.  —  Hej,  —  szóla 
végre  sóhajtva  —  ha  tőlem  függne  I  —  Higye  el 
kedves  Erzsébet  asszonyom,  csak  tudnám,  hol  van- 
nak az  irományok,  nem  volna  boldogabb  ember,  mint 
én!  Ha  szükség,  gyalog  elmennék  utánok  az  ország 
vegéig,  nem  lenne  nyugtom,  mig  fel  nem  találtam. 

—  Hát  nem  tudja,  hol  vannak  ?  —  kérdc  Tenge- 
lyiné bámulva. 

—  És  miként  tudnám  én  azt  ?  —  válaszolt  a  má- 
sik nyájasan,  —  csak  gondolja  meg  édes  Erzsébet 
asszonyom  maga.  Minden,  mit  Viola  vallásánál  a 
rablásról  beszélt,  koholmány.  Bármi  fontosak  legye- 
nek Tengelyi  ur  irományai  tulajdon  családjára  nézve, 
az  alispánnéra  vagy  magamra  nézve  azok  tökéletesen 
közönyösek,  s  nem  lehet  feltenni,  hogy  valaki  a  leg- 
fontosabb ok  nélkül  oly  veszélynek  tenné  ki  magát, 
minővel  a  rangunkféle  emberekre  nézve  az  járna,  ha 
rablókkal  czimboraságba  lépnének.  A  vád,  mely  elle 
nünk  e  tekintetben  emeltetett,  csak  nevetséges  lehet ; 
s  ugyan  mi  módon  szerezhettem  volna  az  említett 
irományokról  tudomást  magamnak? 

—  De  ugyan  mi  által  használhat  a  teins  ur  gyer- 
mekeimnek —  kérdezé  ismét  szárazabban  Erzsé- 
bet, —  ha  nemességünk  visszanyerésérc  semmit  nem 
tehet  ? 

—  De  ki  mondta  azt,  hogy  nemességök  visszanye- 
résére semmit  nem  tehetek,  sőt  nem  fogok  tenni 
igen  sokat?  —  válaszolt  az  ügyvéd  mosolyogva.  — 
Mi   szükség  ehhez  az  irományokra  ? 

Tengelyiné,  ki  első  pillanatban  gúnynak  vévé  e 
szavakat,  reá  mereszté  szemeit;  Macskaházy  mindig 
mosolyogva  tovább  szólt.  —  Édes  Erzsébet  asszonyom 
Magyarországban  él,  de  úgy  látszik,  nem  igen  tudja, 
mi  történik  körülötte.  Ugyan  ki  hallotta  valaha,  hogy 
nemességet  csak  épen  irományok  által  lehet  megsze- 

rezni  vagy  megtartani?  —  Igaz,  ez  is  egy  mód; 
néha  adomány  vagy  nemes-levél  által  a  felség  is  ne- 
mesít egyetmást ;  de  ez  csak  egy  mód,  s  Isten  ment- 
sen meg,  hogy  ez  lenne  a  legközönségesebb.  Ha 
mindekitől,  ki  kiváltsággal  él,  leveleit  kérnék,  inkább 
meggyérülne  számunk,  mint  a  mohácsi  veszedelem 
után.  Lássa,  édes  nemzetei  asszonyom,  van  a  neme- 
sedésnek  egy  más,  sokkal  jobb  s  ©zélszerűbb  módja  ■  — 
az  usus.  Ujabb  időben,  hol  mindennek  magyar  nevet 
csinálnak,  törvényes  szokásnak  szokták  nevezni  ;  de 
ez  a  dolgot  nem  fejezi  ki,  miután  ott,  hol  törvény 
van,  az  ususra  szükség  nincs,  sőt  az  ususnak  az  fő- 
tulajdona,  hogy  oly  valami  szokást  jelent,  mely  a  tör- 
vényen nem  alapszik,  vagy  épen  szokásban  nem  is 
volt.  Például  tegyük  fel :  a  nemzetes  asszonynak  va- 
lami jószága  van,  nekem  mellette  egy  kis  darab  föl- 
dem. Minden  esztendőben  tovább  megyek  ekéimmel 
s  egy  darabot  hozzá  szántok,  míg  birtokom  három- 
szor olyanná  válik,  mint  eg)'kor  volt.  A  nemzetes 
asszony  végre  pert  kezd.  Én  megmutatom,  hogy  usu- 
som  voli,  hogy  mindig  ennyire  szoktam  szántani  és 
vetni.  A  nemzetes  asszony  mondja,  hogy  ez  rossz 
szokás,  mert  a  föld  az  övé.  Mindegy,  nekem  ususom 
van,  —  s  csak  törvénypert  kezdhet  ellenem,  az  pe- 
dig száz  esztendeig  tart.  Vagy  teszem,  közbirtokosok 
vagyunk,  a  jószágnak  fele  az  enyim,  a  másik  a  nem- 
zetes asszonyé.  Én  emberek  emlékezetére  mindig  ju- 
hokat tartottam,  —  a  nemzetes  asszony  nem  ;  végre 
maga  is  juhokat  akarna  tartani,  ...  én  nem  engedem  ; 
ha  nyája  közös  határunkra  jő,  elhajtatom,  s  miért? 
mert  ususom  van. 

—  De  mit  használ  mindez  nekünk  ?  —  kérdé  Ten- 
gelyiné türelmetlenül. 

—  Hát  csak  azt,  —  válaszolt  a  másik  mosolyogva,  — 
hogy  mint  minden  egyéb,  úgy  a  nemességi  kiváltság 
nálunk  Magyarországban  leginkább  usus  által  szerez- 
tetik meg,  s  ehhez  nincs  szükség  irományokra. 

—  Nem  értem,  —  monda  Erzsébet. 

-w  Pedig  igen  természetes,  —  folytatá  az  ügyvéd 
oktatólag,  —  Teszem.  A.  vagy  B.-nek  nincs  egy  da- 
rab irománya,  melylyel  nemességét  bebizonyíthatná. 
Tegyük  fel,  talán  ő  maga  is  tudja,  hogy  nemtelen 
családból  származott ;  de  a  megyében  barátjai  vannak, 
s  ennek  köszönheti,  hogy  reá  adó  soha  kivetve  nem 
volt,  s  az  egész  megye  nemzetes  vagy  épen  tekinte- 
tes urnák  nevezé.  Már  most,  ha  nemessége  iránt 
valamely  rosszakarója  által  kérdés  támasztatik,  nem 
volna-e  szörnyű  baj  reá  nézve,  ha  azt  kellene  bebi- 
zonyítania, hogy  teszem,  eldődei  a  hazáért  verőket 
ontva  szereztek  nemességet?  —  ó  e  helyett  azt  mu- 
tatja meg,  hogy  soha  a  közterhekben  részt  nem  vett,  — 
s  nemessége  mentve  van !  főkép  ha  még  azt  bizo- 
nyíthatja be,  hogy  valamely  tiszújításnál  megverték 
vagy  ő  vert  meg  valakit,  nincs  is,  ki  valóságos  usu- 
sán  kételkedni  merne.  Tudok  esetet,  hol  valaki  ne- 
mességi  perbe  keveredve  csak  azt  mutatta  meg,  mi- 
ként apja  lólopásért  több  ízben  fogva  volt  és  soha 
pálcza-büntetésre  nem  ítéltetett  —  és  az  usus  be  volt 
bizonyítva.  Higyje  el  nemzetes  asszonyom,  igen  csa- 
lódik, ha  azl  hiszi,  hogy  a  nemesség  bebizonyítására 
irományok  kívántatnak.  Sok  megyében  minden  tíszt- 
újításnál  százakat  csinálnak  s  oly  jó  nemeseket,  mint 
bárki  más  a  világon  ;  csak  barátok  kellenek  és  — 

—  Igen,  de  vannak-e  nekünk  barátaink?  —  sóhaj- 
tott Tengelyiné. 

—  Vannak  bizony,  —  szólt  az  előbbi  tovább,  fe- 
jével barátságosan  integetve,  —  s  pedig  oly  barátok, 
kik  érdekekben  mindent  elkövetni  készek,  s  ha  épen 
kívántatnék,  még  arra  is  tudnának  akármennyi  esküdt 
tanukat  találni,  hogy  Tengelyi  uram  egyenesen  gró- 
foktól származik.  Maga  az  alispán  — 

—  Az  alispán  mindent  el  fog  követni  ellenünk. 

—  A  nemzetes  asszony  csalódik,  —  vága  szavába 
az  ügyvéd,  —  ha  az  alispán  látni  fogja  a  részt,  me- 
lyet Tengelyi  ur  dolgaiban  veszek,  ő  maga  azon  lesz, 
hogy  a  főügyész    által    kezdett    per    feledékenységbe 

menjen  vagy  legalább  kivánatunk  szerint  dőljön  el. 
Réty  ur  ő  nagysága  magában  véve  igen  jó  szives  uri 
ember,  s  ha  azon  egy  ok,  mely  a  két  ház  között 
viszongásokra  alkalmat  adott,  elmozdíttatnék,  meg  va- 
gyok győződve,  szintúgy  szeretné  Tengelyi  urat  most, 
mint  egykor,  mikor  együtt  a  német  egyetemet  járták. 

—  Nem  értem   önt. 

—  Az  egész  viszongásnak  oka  —  folytatá  Macska- 
házy  bisodalmas  hangon,  —  azon  szerelem,  melyet 
az  alispán  fiánál  a  mi  angyali  kis  Vilmácskánk  iránt 
észrevett.  Higye  el  édes  nemzetes  asszonyom,  semmi 
más,  mint  ez.  Ha  ez  valami  módon  elmozdfttatik, 
minden  rendében  van.  Ki  tehet  róla  ?  a  házasság, 
mint  mondják  földi  mennyországi  nem  csuda,  hogy 
mindenik,  midőn  belépni  készül,  azt  hiszi,  hogy  fel- 
jebb kell  emelkednie  és  az  alispán  —  végre  embe- 
rek vagyunk  valamennyien  — 

—  De  nem  tudja-e  fiscalis  ur,  —  kérdé  Tenge- 
lyiné, ki  most  az  ügyvéd  szándékát  gyanítani  kezdé, 
élesebb  hangon,  —  hogy  ha  az  alispán  ur  nehezte- 
lésének csakugyan  ez  oka,  ez  el  mozdíthatatlan  ?  Ákos 
maga  rendjében  megkérte  leányomat,  s  valamint  Vil- 
mám szeretetét,  úgy  tegnap  óta  megegyezésünket  is 
bírja.  —  Erti-e  ön  ?  Férjem  megegyezését  is  I  Ha  az 
alispán  úr  barátságának  megszerzésére  más  módot 
nem  tud,  mint  hogy  leányom  boldogságát  feláldozzam, 
akár  ne  is  szóljunk  tovább. 

—  De  hát  ki  szól  Vilma  boldogsága  feláldozásá- 
ról ?  —  monda  Macskaházy  szinte  neheztelő  han- 
gon. —  Hisz  ez  angyali  teremtés  szerencséje  kinek 
fekszik  inkább  szivén,  mint  nekem?  De  vájjon,  hát  e 
kedves  leány  csak  úgy  íehet-e  szerencsés,  ha  alispán 
fiához  megy  ?  —  Szép  név  s  birtok,  kétségen  kivül 
jó  dolgok  ;  higye  cl  nemzetes  asszonyom,  senki  nem 
tudja  ezt  jobban,  mint  én.  Az  embernek  jól  esik,  ha 
leányát  kastélyban,  ha  szép  négylovas  hintóban  lát- 
hatja ;  de  ez  maga  nem  tesz  boldoggá  senkit  1  Hisz 
voltak  idők,  hol  maga  is,^nem  mondom  épen  ily  gaz- 

dag,  de  legalább  oly  férjet  találhatott  volna,  ki  mel- 
lett minden  házi  gondoktól  ment  lehetett  —  és  mégis 
Tengelyinek  nyujtá  kezét  és  így  — 

—  Ha  íiscalis  ur  azt  hiszi,  —  szakítá  félbe  Ten- 
gelyiné a  szólót,  —  hogy  e  házasságot  azért  kíván- 
juk, mivel  Ákos  gazdag:  erősen  csalódik;  sőt  adná 
az  ég,  hogy  ő  hozzánk  hasonló  sorsú  lennel  leg- 
alább senki  nem  keserítené  el  leányom  örömét;  Isten 
úgy  is  egymásnak  teremtette  e  két  embert  I 

—  Ne  higyje  édes  nemzetes  asszonyom  ;  —  vála- 
szolt a  másik,  fejét  csóválva.  —  Az  Isten  csak  egy- 
szer elegyedett  házassági  dolgokba  ;  s  miután  az  oly 
rosszul  ütött  ki,  s  Ádám  neki  teremtett  feleségével 
együtt  a  paradicsomból  elűzetett,  azóta  nem  elegye- 
dik a  dolgokba.  Mindenik  magának  keresi  párját  s 
rosszul  cselekszik  ki  nem  magához  hasonlót  választ. 
Én  részemről,  ha  leányom  vol/ia,  soha  magasabban 
álló  vagy  gazdag  embernek  nem  adnám.  Igaz,  sok  él- 
vezetben részesíthetik  nőiket,  melyre  azok  szegé- 
nyebb háznál  nem  számolhatnak,  —  mindenféle  ké- 
nyelem, fényűzés,  öröm,  mit  tudom  én  ? !  —  de  azt 
a  való  szerelmet,  lássa  édes  Erzsébet  asszonyom,  — 
szólt  az  ügyész,  hangját  érzékenynyé  változtatva,  — 
azt  az  igazi  szerelmet,  mint  mi  azt  értjük,  azt  gaz- 
dag házban  még  sem  lehet  találni. 

—  Ákos  kivételt  képez,  —  monda  Erzsébet,  ki 
beszéd  között,  mint  asszonyok,  sokszor  elfeledé,  hogy 
beszélni  nem  akart,  —  ő  Vilmát  imádja  — 

—  Kérdésen  kivül,  —  vága  szavába  Macskaházy 
nyájasan  —  kit  nem  imád  ő?  Nincs  érzékenyebb 
sziv  a  világon  I  De  lássa,  az  imádás,  édes  nemzetes 
asszonyom,  igen  különös  dolog ;  az  ember  térdre  bo- 
rul, ég  felé  emeli  kezét,  félig  magán  kivül  van  és 
végre,  ha  imádságát  elmondta :  felkel  és  tovább  megy. 
Az  embernek  természete  különös :  nem  hisz  sem- 
mit oly  erősen,  hogy  azon  soha  nem  kételkednék,  s 
ismét  nem  tart  semmit  annyira  lehetetlennek,  hogy 
azt  néha  nem  hinné;  főkép  ha  valamit  igen  kívánunk. 

vagy  valamitől  igen  félünk,  hajlandók  vagyunk  csu- 
dákat hinni  valamennyien,  —  s  noha  Erzsébet  Macska- 
házy  egész  aljasságát  ismére,  a  kétely,  melyet  Ákos 
szeretetéről  kimondott,  látszólag  hatott  reá,  ámbár 
csak  azt  válaszolta,  hogy  ő  Vilmának  jegyesét  ismeré, 
s  ha  nem  becsülné  őt,  bizonyosan  nem  adta  volna 
neki  leányát. 

—  A  nemzetes  asszony  jól  teszi,  ha  Ákost  tisz- 
teli, —  szólt  helybenhagyólag  integetve  fejével  az 
ügyvéd  —  a  világon  nincs  jobb  s  becsületesebb  em- 
ber, mint  ő.  Hisz  első  gyermeksége  óta  ismerem,  — 
hányszor  tánczoltattam  térdeimen  1  —  tulajdon  fiamat 
nem  szerethetném  inkább.  Hogy  érzékeny,  hogy  sze- 
retetében nem  oly  állandó,  mint  mi  meglettebb  korú 
emberek  a  fiatalságtól  kívánjuk,  ki  veheti  azt  rossz 
néven  ?  Lássa  a  nemzetes  asszony,  ily  rangú  fiatal- 
embernél, minő  Ákos,  az  csaknem  lehetetlen. 

—  De  én   kívánom  ezt  I  —  szólt  hévvel  Tengelyiné. 

—  Ha  leányomat  neki  adom,  én  megkívánom,  hogy 
mást  ne  szeressen. 

—  Az  nem  megy,  —  monda  Macskaházy  moso- 
lyogva, —  ha  Ákos  hozzánk  hasonló  ember  volna,  a 
kívánat  csak  méltányos  lenne  ;  felsőbb  körökben  ne- 
vetséges. Mit  mondana  a  világ  hozzá,  ha  ily  ember, 
mint  ő,  feleségén  kívül  nem  udvarolna  senkinek  ? 
Megszólnák. 

—  De  Ákosról  csak  nem  tud  semmi  rosszat  ?  — 
kérdé  Erzsébet  mindig  élénkebben. 

—  Rosszat  7  Isten  ments  meg!  —  válaszolt  a  má- 
sik nyugodtan.  -  Semmit,  mi  legkisebbé  ellene 
szólna.  M.kosnak  vannak  szeretői,  de  — 

—  Szeretői  I  —  kiálta  a  másik  ijedten. 

—  Hát  mi  rossz  volna  ebben  ? 

—  Mi  rossz?!  —  válaszolt  Erzsébet,  ki  hevében 
egészen  elfelejté,  kivel  szól.  —  Ha  most,  midőn  leá- 
nyomnak százszor  monda,  hogy  senki  mást  e  világon 
nem  szeret,  szeretői  lennének  —  hisz  ez  a  legna- 
gyobb alávalóság! 

—  De  mikor  már  mondom,  —  szólt  megnyugtató 
hangon  az  előbbi,  —  hogy  ezt  ily  fiatal  uraknál 
rossz  néven  venni   nem  lehet. 

—  De  én  rossz  néven  fogom  venni,  —  vága  közbe 
az  előbbi,  —  inkább,  mint  hogy  ily  valami  történ- 
nék, készebb  lennék  — 

—  Édes  nemzetes  asszonyom,  —  szólt  most  M.acska- 
házy  ismét  körültekintve  s  székét  még  valamivel 
közelebb  vonva,  —  ismerem  nézeteit,  s  azért  becsü- 
letes ember  lévén,  ki  sorsában  a  legnagyobb  részt 
veszi,  kénytelen  vagyok  azon  meggyőződésemet  ki- 
fejezni, hogy  Ákos  a  nemzetes  asszony  kivánatainak 
soha  megfelelni  nem  fog.  Jó,  becsületes,  elmés  fiatal 
ember,  de  mint  mondám,  hivséget,  állandó  szeretetet 
követelni  tőle  képtelenség  1  Ha  vejében  ezt  keresi,  — 
tévé  hozzá  halkabban,  Erzsébet  kezét  fogva,  minden 
tőle  kitelhető  nyájassággal  —  én  ismernék  egyet. 

Erzsébet  bámulva  néze  reá. 

—  Igen,  kedves  Erzsébet  asszonyom,  —  folytatá 
Macskaházy  mindig  melegebben,  —  én  ismerek  egyet, 
kinek  hlvsége  minden  próbát  megáll,  kinek  állandó- 
sága tántoríthatlan.  Embert,  ki  talán  külső  fényből 
leányának  kevesebbet  nyújthat  Ákosnál,  de  kinek  kar- 
jai közölt  Vilma  mindazon  csendes  boldogságot  fel 
fogja  találhatni,  melynek  egész  becsét  a  nemzetes 
asszony  annyira  tudja  méltányolni.  Én  magam,  kedves 
Erzsébet  asszonyom,  —  tévé  hozzá,  kérdő  tekintetet 
vetve  a  mellette  ülőre,  ki  bámulatában  szót  nem  ta- 
lált, —  kész  vagyok  Ákos  helyét  elfoglalni. 

—  A  fiscalis  ur?l  —  szólt  kezét  összecsapva  végre 
Tengelyiné. 

—  És  miért  ne  ?  —  folytatá  a  másik  mindig  nyá- 
jasabban. —  Való,  nem  vagyok  oly  ifjú,  mint  akkor 
voltam,  midőn  kezemet  a  nemzetes  asszonynak  aján- 
lám  ;  de  nem  vagyok  vén,  mondhatom,  legjobb  korom- 
ban, —  azonkívül  helyzetem  megjavult,  s  becsületes 
ellátás  helyett,  mit  akkor  Ígérhettem,  most  szép  va- 
gyont    hozok     nőmnek.    —    Százötvenezer    forintnál 

többre  megy  szerzeményem.  Ha  Vilma  feleségem : 
Tengelyi  nemességéről  kérdés  sem  tétetik  többé,  sőt 
talán  Rétyék  részéről  még  valami  inscriptiót  is  re- 
ménylhctnék.  Sokkal  józanabb  vagyok,  semhogy  azo- 
kat, mik  Ákossal  történtek,  rossz  néven  venném  és  — 

Macskaházy,  ki  a  közte  s  Vilma  között  kötendő 
házasság  hasznait  felszámolva,  a  hatást,  melyet  sza- 
vai Tengelyinére  tettek,  nem  is  vette  észre,  a  legna- 
gyobb meglepetéssel  hallgatott  el,  midőn  Erzsébet, 
egyszerre  felugorva  székéről,  az  ajtó  felé  mutatva, 
szenvedélyesen  kiáltá,  hogy  hagyja  el  a  házát  tüs- 
tént. 

Az  ügyvéd  szólni  akart.  Az  érzemény,  melylyel  ez 
ildomos  férfiú  Vilma  iránt  viseltetett,  mint  olvasóim 
tudják,  a  nyugodtabbak  közé  tartozott.  A  gondolat, 
hogy  a  megye  egyik  legszebb  leányát  feleségül  veszi, 
nem  vala  kellemetlen  előtte,  főkép  ha  az  által  egy- 
szersmind egyéb  terveit  elősegítheti ;  ha  ez  azonban 
nem  sikerülne,  Macskaházy  más  utat  fog  választani, 
$  nem  valószinű,  hogy  ezért  sok  szivfájdalmakat  ér- 
zene.  A  szerelem  —  hogy  e  tárgyról,  mely  épen 
azért  hasonlíttatik  oly  különböző  dolgokhoz,  mert 
csaknem  annyiféle,  mint  azok,  kik  róla  szólnak,  én  is 
hasonlattal  éljek  —  nem  mindenkinek  Pegazus,  mely 
által  magát  elragadtatni  engedi.  Vannak  emberek,  kik 
azt  jól  betanított  paripa  vagy  épen  kocsilóként  hasz- 
nálják, melyen  magokat  s  holmijokat  oda  vontatják, 
hová  tetszik,  s  Macskaházy  ezek  közé  tartozott.  Ha 
Tengelyiné  szólni  hagyja,  ő  kétségen  kivül  visszavonja 
vagy  legalább  teljes  megelégedésre  magyarázza  ki 
szavait;  de  a  jegyzőné  nem  volt  oly  kedélyállapot- 
ban, hogy  neki  erre  időt  engedjen.  A  gondolat,  hogy 
ezen  ember  rágalmait,  noha  alávalóságát  ismeré,  egy 
pillanatig  elhivé,  hogy  Ákosban,  ha  csak  egy  perczig 
is,  kételkedett :  annyira  felindítá  a  máskép  nyugodt 
asszonyt,  hogy  az  ügyvéd  minden  iparkodása  mellett 
szóhoz  nem  jöhetett,  s  már  menni  akart,  más  alka- 
lomra hagyva    az    egésznek    kiegyenlítését,    mikor   az 

ajtó    mcnyilt    s    nem    kis    rémülésérc    Tengelyi    maga 
lépett  a  szobába. 

—  Mit  akar  az  ur  itt?  —  szólt  a  jegyző,  homlo- 
kát komoly  ránczokba  szedve. 

Macskaházy  felelni  akart,  de  Tengelyiné  felmenté 
e  fáradságtól,  midőn  előadását  oly  kifejezésekkel  fű- 
szerezve, melyekre  az  ügyvédet  érdemesnek  tartá,  a 
történteket  férjének  elmondá.  Szavainak  valósága  el- 
len nem  lehete  kifogása  senkinek,  azon  egy  kivétel- 
lel, hogy  mindent  az  alispánné  meghagyásának  tulaj- 
doníta,  noha  ez  egyszer,  mint  tudjuk,  Macskaházy 
egészen  önfeje  szerint    indult. 

—  Takarodjék  mindjárt  —  s  szemtelen  pofáját  e 
házban  ne  lássam  többé !  —  Ezek  voltak  az  egye- 
düli szavak,  miket  a  jegyző  Macskaházynak  mondott, 
s  ámbár  mindent  elkövetett,  hogy  magát  mérsékelje, 
ki  a  hangot,  melyen  e  szavak  mondattak,  hallá,  sej- 
dítheté  belső  felgerjedését.  Épen  e  mérséklet  azon- 
ban tévedésbe  hozá  Macskaházyt,  s  midőn  a  helyett, 
hogy  távoznék,  tettét  magyarázgatni  kezdé,  s  barátsá- 
gáról, melylyel  az  egész  család  iránt  viseltetik,  szólt : 
Tengelyinek  haragja  nem  ismert  többé  határokat,  s 
maga  Erzsébet  megijedt,  midőn  férjének  állapotát 
látá. 

—  El  házamból  tüstént I  el  semmirekellő!  —  kiál- 
tott Tengelyi  —  ha  nem  akarod,  hogy  kidobjalak. 

—  De  kérem,  édes  nemzetes  uram,  —  szólt  a 
másik  nyugtatólag,  —  méltóztassék  engem  kihallgatni ; 
úgy  tartom,  az  ajánlat,  melyet  tettem,  nem  olyan, 
mely  által  e  bánásmódot  megérdemeltem ;  ha  Vilma  — 

—  Ne  nevezd,  —  szakítá  félbe  a  jegyző  —  ne 
merészelj  felőle  szólni  alávaló!  Te,  leányom  férje?  te 
rabló,  zsivány,  söpredéke  az  emberi  nemnek ! 

A  lármára  Vilmán  s  Liptáknén  kivül,  kik  a  szo- 
bába jöttek,  több  átalmenő  az  ablakoknál  állt  meg  s 
kiváncsian  benézett.  Macskaházy,  ki  e  tanuk  által 
biztosítva  gondola  magát,  hogy  megveretni  nem  fog, 
s  egyszersmind  érzé,  hogy  ha  e  bánásmódot  nyugod- 

tan    eltűri,    egész    tekintélye    elvész :    most   egyszerre 
magasabb  hangon  kezde  beszélni. 

—  A  mi  sok,  sok!  —  monda  rikácsoló  hangján.  — 
Nótárius  úr  meg  fogja  bánni  szavait. 

—  Megbánni  1  megbánni  1 1  —  kiáltott  Tengelyi 
mindig  nagyobb  indulatban. 

—  Igen,  igen,  édes  nótárius  uram,  —  folytatá  a 
másik  gúnyolva,  —  meg  látszik  feledkezni,  hogy  nem 
nemesember  többé,  ha!  ha!  ha! 

—  Gazságodra  emlékeztetsz  ?  —  kiálta  az  előbbi 
botját  emelve,  mig  karját  neje  s  leánya  alig  birták 
visszatartani. 

—  S  habár  magamat  megalázva,  leányát  nőül  kér- 
tem, nem  kellene  soha  megfeledkezni  a  különbségről, 
mely  köztünk  létezik. 

—  Igen,  különbség,  azon  különbség,  mely  becsü- 
letes ember  s  gonosztevő  között  létezik.  Hagyja- 
tok! —  kiálta  nejéhez  fordulva,  ki  kezét  még  mindig 
visszatartá.  —  Macskaházy  jól  kiszámítá  a  pillanatot, 
melyen  túl  maradása  veszélyessé  válhatnék,  s  még  egy 
pár  fenyegetést  mondva,  épen  akkor  érte  el  az  ajtót, 
mikor  a  háziúr  megszabadulva,  botjával  utána  rohant. 

—  Ez  az  ember  még  kezeim  által  hal  meg!  — 
szólt  Tengelyi,  midőn  az  udvarról,  hová  az  elősiető 
ügyvédet  követte,  Vándory  által,  ki  épen  a  házhoz 
jött,  szobájába  kisértetett,  s  a  jegyző  fáradtan  fel- 
indulása után  egy  székre  veté  magát,  s  alig  nyerheté 
vissza  nyugalmát,  noha  a  többiek  s  később  Ákos,  ki 
Vándory  után  eljött,  nem  egyszer  mondák,  miként  ez 
alávaló  nem  is  érdemli,  hogy  becsületes  ember  miatta 
csak  egy  percéig  is  felinduljon. 


XXVlll. 

Mlg  Tengelyi,  családja  körében  megnyugodva, 
végre  hevességét  maga  bánni  kezdé,  s  mig  azok,  kik 
«  jegyző  házánál  történt  lármának  az  ablakoknál  vagy 

az  udvar  kapuja  mellett  tanúi  voltak,  elszéledve,  majd 
azt,  hogy  Tengelyi  az  ügyvédet  meg  akarta  ölni,  s 
azt,  beszélték  el  szomszédaiknak,  hogy  Macska- 
házy  megveretett  s  kidobatott,  majd  azt,  ez  csak 
futás  által  menekülhetett :  addig  e  beszélgetések- 
nek tárgya,  kinek  megszidása  az  egész  faluban 
kárörömmel  fogadtatott,  a  legnagyobb  felgerj édesben 
jára  fel  s  alá  szobájában. 

Olvasóim  tudják  az  okot,  melyért  Tengelyiéket  fel- 
kereste. —  Miként  is  lehettem  oly  bolond  —  szóla 
magában  —  hogy  Vilmát  megkérjem?  Csak  ostoba 
hivségem,  melylyel  a  Rétyék  iránt  viseltetem,  bírha- 
tott reá.  Ha  Vilmát  elveszem  is,  mit  nyerhetek  ?  — 
Az  ötvenezer  forintnál,  melyet  magamnak  kikötöttem, 
tőlök  többet  semmi  esetre  nem  csikarhatok  ki ;  s  ha 
most  Ákos  házasságát  akadályoztatom  is,  e  háládatlan 
asszony  soha  nem  fogja  megbocsátani,  hogy  ennyi 
pénzébe  kerültem.  Ostobaságot  követtem  el,  az  vilá- 
gos !  —  De  ki  is  hitte  volna,  hogy  ez  asszony  any- 
nyira  fel  fog  indulni,  s  hogy  szóhoz  sem  enged 
jutni  ?  —  S  mikor  Tengelyi  hazatért,  miket  nem  kelle 
eltűrnöm  a  cselédek  s  parasztok  előtt?  még  boszút 
sem  állhatok  I  —  Ákost  nem  szabad  megsértenem.  — 
Utoljára  is  nem  marad  más  hátra,  mint  hogy  Ten- 
gelyi nemes-levelét  s  egyet-kettőt  Vándory  irományai 
közül,  ha  egyszer  a  váltók  kezemben  vannak,  Ákos- 
nak átadjam  s  neki  az  egészet  felfedezzem,  így  leg- 
alább criminalis  pertől   mentem  meg  magamat. 

Macskaházy  még  ezen  határozat  által  sem  érzé  egé- 
szen megnyugtatva  magát,  miután  a  lehetőségek  közé 
tartozott,  hogy  Ákos,  ki  őt  régóta  gyűlölte,  még  azon 
esetben  is,  ha  a  rablást  önmaga  fedezi  fel  s  az  iro- 
mányoknak egy  részét  általadja,  őt  a  biróságnak  be- 
vádolhatja. De,  gondolta  magában,  előre  kikérem  be- 
csületszavát, ily  emberek,  mint  Ákos,  ily  előítéletekre 
sokat  tartanak,  s  azonkívül  nem  hozhat  bajba  a  nél- 
kül, hogy  mostoháját  belé  ne  keverné  s  ettől  őriz- 
kedni   fog,    bármiként    utálja    is  ez  asszonyt,    miután 

nevét  viseli,  nem  fogja  azt  megmocskolni.  Ekkép  vi- 
gasztalva magát,  gyertyát  gyújtott  s  Vándory  iromá- 
nyait kezd  átnézni. 

Már  tizenegy  órához  közelgett,  mikor  az  ügyész  e 
munkát  bevégzé  s  a  levelek  közül,  melyekből  az  iro- 
mányok nagyrészint  álltak,  egy  párt  kiszedve  s  külön 
szekrénybe  zárva,  a  többieket  előbbi  helyökre  vissza- 
tette s  aludni  készült. 

Macskaházy  most  az  egész  dologra  nézve  nem 
aggódott  többé.  —  A  leveleket  átolvasva  meggyőző- 
dött, hogy  a  Rétyek  minden  nyilvánosságot  kerülni 
fognak,  s  hogy  birói  eljárástól  mit  sincs  félnie.  Jó- 
kedvűen jára  párszor  fel  s  alá  szobájában.  —  így,  — 
szóla  magában  —  még  egy  pár  nap  s  az  ötvenezer 
forint  kezemben  van.  Ha  Ákosnak  mindent  fclfödö- 
zök  s  az  irományokat,  melyeket  félretettem,  kezébe 
adom,  biztosítva  vagyok  ez  asszony  bosszúja  ellen  is. 
Végre  nem  hasztalan  fáradtam  annyi  éven  át!  —  S  ez- 
zel Macskaházy  az  ajtó  felé  ment,  hogy  azt  bezárja. 

Ráfordítá  a  kulcsot  s  megpróbálta:  az  ajtó  nyitva 
maradt.  Újra  megkísérté  :  a  kulcs  forgott,  de  az  ajtó 
nem  záródott  be.  Macskaházy  bámulva  csóválta  fe- 
jét. —  Soha  ez  ajtóval  baja  nem  volt  és  most  egy- 
szerre mi  történhetett  rajta?  Rá  akará  tolni  zárját, 
de  bármint  iparkodott,  a  tolózár  sem  vala  megmoz- 
dítható —  s  az  ajtó  nyitva  maradt.  —  Az  ördög  tudja, 
mi  lelte  ez  ajtót,  —  szólt  boszankodva,  többször  be- 
csapva ajtaját  s  újra  megkísértve,  nem  zárhatja-e  be 
mégis?  Eszébe  jutott,  hogy  mióta  Ákos  kiköltözködött 
s  Etelka  szüleivel  elment,  a  ház  oldalán  egészen  maga 
lakik.  Az  utolsó  időben  annyit  hallott  zsiványokról 
beszélni,  hogy  a  gondolat,  miként  az  éjt  magányosan 
s  nyitott  ajtókkal  kell  töltenie,  őt  első  perczben  ag- 
gasztá,  sőt  felgerjedésében  neki  úgy  látszott,  mintha 
kályhájában  valami  mozgást  venne  észre,  de  miután 
oda  ment  s  hallgatódzva  mindent  ismét  csendesen  ta- 
lált, megnyugodott.  —  Megbódultam-e?  —  szólt  még 
egyszer  ajtajához    menve  s  újra    megkísértve  bezárá- 

sát.  —  Abban,  hogy  ajtómat  be  nem  zárhatom,  mi  ok 
van  rémülésre  ?  A  hajdú,  midőn  takarítás  után  szobá- 
mat becsukta,  megfeszítette  lakatomat;  hogy  pedig  a 
tolózárt  nem  mozdíthatom,  természetes,  hisz  soha  nem 
éltem  vele  s  berozsdásodott.  —  És  ezzel  Macskaházy 
levetkezett,  s  ágyába  feküdve  azon  kellemes  gondo- 
latoknak engedé  magát  által,  melyekhez  csak  oly  em- 
ber juthat,  ki  egyszerre  tetemes  pénzösszegnek  bir- 
tokába jővén,  arról  alkot  terveket,  hová  fordítsa  va- 
gyonát ? 

E  kellemes  ábrándokból  az  ügyészt  azonban  nem 
sokára  nesz  zavara  fel  A  lépcsőn  léptek  hallatszot- 
tak, halkan,  de  tisztán.  Macskaházy  meg  vala  győ- 
ződve, hogy  nem  csalódott.  Tisztán  hallá  az  egyes 
lépteket,  melyekkel  valaki  lépcsőről-lépcsőre  feljebb 
jön  s  végre  a  folyosón  szobája  felé  közelget,  —  s 
épen  ki  akart  ugrani  ágyából,  midőn  ajtaja  halkan 
megnyilt  s  előtte  bundájában  Viola  állt. 

—  Viola!  —  szólt  remegő  hangon  Macskaházy, 
mert  kiáltására  nem  vala  ereje,  annyira  elborzadott, 
midőn  magát  a  zsiványnyal    magányosan  látá. 

—  Jó,  hogy  ismersz,  —  monda  a  másik,  az  ajtót 
maga  után  bezárva  s  egyenesen  az  ágyhoz  menve.  — 
Ha  segítségért  kiáltasz,  halál  fia  vagy!  Úgyis  haszta- 
lan lármáznál,  a  ház  ezen  oldalán  nincs  senki,  a  ki 
hallhatna. 

—  Dehogy  kiáltok,  dehogy  lármázok  én,  —  szólt 
a  másik  s  arczán  halotti  halványság  terült  el,  —  hisz 
kend  csak  nem  fog  engem  bántani.  Ha  pénz  kell, 
szegényebb  ember  vagyok,  mint  gondolja,  de  a  mim 
csak  van,  azt  elviheti.  Miért  is  bántana  kend  engem 
szegény  beteges  embert?  hisz  a  mim  csak  van,  min- 
dent oda  adok. 

—  Miért  bántanálak?  —  szólt  Viola  a  szerencsét- 
len ügyvédre  oly  tekintetet  vetve,  melynél  vére  el- 
fagyott, —  talán  lehetne  okom.  Ne  hidd,  hogy  a 
múltról  egészen  megfeledkeztem.  Minden,  mit  rajtad 
elkövethetek,    ha    minden     csepp    véredet  egyenként 

ontom    is    ki,    nem    fizeti    meg,    mit  te   rajtam    elkö- 
vettél. 

—  Kend  nagy  tévedésben  van,  —  szólt  az  ügyvéd 
kétségbeesett  tekintetet   vetve    maga    körül,  —  én  — 

—  Ki  volt  oka  —  szólt  a  másik  komoran,  —  bogy 
zsiványnyá  lettem  ?  Kinek  köszönhetem,  hogy  üldözve, 
mint  a  vad  állat,  erdők-  s  pusztákon  kóboroltam,  mig 
feleségem  gyermekeimmel  a  könyörületesség  keserű 
kenyerére  szorult  ?  —  Mondd,  hogy  nem  te  voltál  ; 
hogy  nem  te  követtél  el  mindent,  hogy  halálra  Ítél- 
tessem ;  hogy  nem  te  vágyódtál  életem  után  ;  hogy 
nem  vagy  halálos  ellenségem? 

—  De  mikor  én  mindent,  mindent  oda  adok,  a  mim 
csak  van,  —  válaszolt  a  másik  könyörgő  hangon,  — 
uramtól  is  lesz  egy  pár  száz  forint  nálam,  azt  is  el- 
viheti, habár  később  vissza  kell  téritenem,  és  — 

—  Kell  is  nekem  pénzed,  —  szakftá  félbe  meg- 
vető hangon  a  zsivány  a  szólót,  —  add  ide  az  Írásokat, 
melyeket  alávaló  zsidóddal  együtt  a  nótáriusnál  el- 
raboltál. 

—  Az  Írásokat?  —  mond  az  ügyvéd,  bámuló  tekin- 
tetet vetve  Violára,  —  mily  Írásokat? 

—  Ugyanazon  írásokat,  —  szólt  a  másik  homlokát 
ránczokba  szedve  —  melyeket,  mikor  elfogtak,  ke- 
zemből kiragadtál,  melyek  helyett  a  törvényszéknél 
fehér  ruhát  mutattál  elé,  melyeket  ha  nem  adsz  ki 
mindjárt,  ez  ágyból   nem  fogsz  felkelni. 

—  Tudom,  tudom,  —  monda  Macskaházy,  ki  a 
hangból,  melyen  Viola  szólt,  látta,  hogy  türelmét 
próbára  tenni  nem  lenne  tanácsos  —  az  irományok 
nálam  voltak,  —  igaz,  hogy  én  ragadtam  ki  kezed- 
ből, —  de  látod,  mihelyt  birtokomba  jutottak,  tűzbe 
dobtam.  Minek  titkolódzzam  előtted,  úgy  is  mindent 
tudsz ;  ezen  irományok  megsemmisítése  Rétynénck 
nagyon  szivén  feküdt  s  én,  a  mint  tudod,  hív  embere 
voltam  mindig,  mindig;  —  mihelyt  hozzájok  juthat- 
tam, az  égő  kunyhóba  vetettem,  hogy  több  baj  ne 
legyen  velők. 

—  Mondd  ezt  másnak,  —  szólt  a  zsivány  nyu- 
godtan —  én  tudom,  hogy  az  irások  iit  nálad  van- 
nak; hogy  Rétyéktől  kiadásukért  ötvenezer  forintot 
kívánsz. 

—  Ki  mondta  ezt  kendnek  ?  —  szakítá  félbe  el- 
bámulva Macskaházy,  kiben  egyszerre  azon  gondolat 
támadt,  hogy  Viola  az  alispánné   zsoldjában  áll. 

—  Akárki,  —  válaszolt  amaz  szárazon  —  de  ha 
éltedet  tenmagad  nem  becsülöd  ötvenezer  forintra  s 
az  Írásokat  nem  adod  ki  mindjárt,  látni  fogod,  hogy 
lehelleted,  melyet  csak  rosszra  használtál,  előttem 
még  kevesebb  becsű. 

—  De  kérlek,  —  szólt  az  ügyész  rimánkodva,  — 
csak  mondd,  kitől  tudod,  hogy  az  irások  nálam  van- 
nak? ki  küldött  hozzám? 

—  Ne  fecsegj,  —  monda  Viola,  bundáját  vissza- 
vetve,  —  hanem  kelj   fel  s  add  ide  Írásaidat,  mert  — 

A  zsiványnak  egész  magaviselete  mutatá,  hogy 
mindenre  elhatározott,  —  s  Macskaházy  érezve,  hogy 
ellentállnia  nem  lehet,  szó  nélkül  kelt  fel  s  ment 
asztalához,  míg  Viola,  minden  mozdulatára  figyelve, 
a  szoba  közepében  megállt. 

Az  ügyvéd  kezei  remegtek,  midőn  a  fiókból  az 
irományokat  kivéve,  az  asztalra  tévé.  Két  csomó  volt 
ott,  melyeknek  egyikében  Vándory  levelei,  másikában 
Tengelyi  fontosabb  irományai  voltak  összekötve;  ezen- 
kívül még  néhány  egyes  levél  Tengelyitől,  mely  ezen 
irományokkal  egy  papírba  takarva,  a  zsidó  által  a 
többivel  egyszerre  vitetett  el  s  így  kézről -kézre 
Macskaházyhoz  került.  —  Itt  vannak,  —  szólt  elfoj- 
tott hangon,  — -  de  kend  nem  tudja,  ez  irományok 
mily  becsűek  reám  nézve,  kend  nem  veheti  hasznát, 
kérjen  akármit  és  — 

—  Tartsd  meg  pénzedet,  mondom  —  szólt  a 
zsivány  megvetéssel,  midőn  az  asztalhoz  közelített. 
E  pillanatban  az  ügyvédnek  eszébe  jutott,  hogy  fiók- 
jában töltött  pisztolya  van,  melyet,  hogy  egészen 
fegyvertelen  ne    legyen,  egyszer    oda    tett.   Ha  meg- 

gondoljuk,  hogy  az  irományok,  melyektől  meg  kellé 
válnia,  reá  nézve  ötvenezer  forintot  értek,  senki  nem 
bámulhatja,  hogy  minden  természetes  gyávasága  mel- 
lett, jmintegy  akaratlanul  a  fegyverhez  nyúlt  s  azt 
Violára  szegezé ;  de  a  pisztoly  nem  volt  felhúzva  s 
a  jövő  perez  az  ügyvédet  földre  terítve,  a  fegyvert 
a  zsivány  kezében  találá. 

Ez  volt  Macskaházynak  veszte.  Viola  nem  volt 
kegyetlen.  A  gondolat,  hogy  egy  embernek  vérét 
ontotta,  sokszor  borzadással  tölte  el  lelkét  s  ámbár 
azzal  menthette  volna  magát  önszemei  előtt,  hogy  e 
tettet  önvédelem  között  s  a  legnagyobb  kétségbeesés 
pillanatában  követte  el :  a  nép  embere  közönségesen 
a  szándékos  és  más  emberölés  között  nem  nagy  kü- 
lönbséget tesz  s  mindkettőt  gyilkosságnak  nevezi ; 
s  így  ő  is  tette  fölött  elfelejté  annak  indokait  s  nem 
egyszer  monda,  hogy  mindent,  mit  azóta  szenvedett, 
csak  vétke  büntetésének  tekint.  Macskaházynak,  ha 
az  irományokat  által  adja,  nem  volt  oka  félnie. 
A  küzdés  között,  melylycl  a  zsivány  most  a  pisztolyt 
ellensége  kezéből  kiragadta,  feltámadt  indulata.  A  gyű- 
lölség, mely  keblét  ez  ember  iránt  tölte,  kitől  annyit 
szenvedett  s  ki  most  éltét  fenyegeté,  háttérbe  szorí- 
tott minden  egyebet  s  félig  magánkívül  rohant  a 
szerencsétlenre,  ki  segítségért  kiáltva,  a  földről  fel- 
kelni iparkodott.  —  Irgalmat !  —  kiáltott  Macskaházy 
elfojtott  hangon,  midőn  a  zsivány  torkát  megragadta. 

—  Volt-e  neked,  mikor  Zsuzsi  koldult?  mikor  en- 
gem akasztófára  Ítéltél  ?  —  monda  emez. 

Macskaházy  arc^a  kékült,  szemei  kiduzzadtak ;  de 
a  kétségbeesés  erőt  ada  gyenge  kezeinek,  midőn  a 
fényes  kést,  melyet  a  zsivány  az  asztalról  felkapott, 
maga  fölött  látá.  E  küzdés  azonban  nem  tarthatott 
soká  .  .  .  Viola  a  házban  lármát  hallott ;  a  cselédek 
felébredve  Macskaházy  sikoltásaira,  közeledtek,  — 
összeszedte  egész  erejét  s  kése  háromszor  merült  a 
szerencsétlennek  mellébe. 

Viola  a  felszökő  vértől    nedves    kezekkel  felugrott. 

felkapá  az  asztalról  az  irományokat  s  nem  is  véve 
észre,  hogy  néhány  levelet  elhullat,  kirohant  a  szobá- 
ból, épe)i  elég  jókor,  hogy  az  udvarra  érjen,  még 
mielőtt  futásában  valaki  által  feltartatnék.  Megláttatva 
itt  a  kocsis  s  még  egy  ember  által,  ki  az  istállóból 
lámpással  jött  s  űzőbe  vétetve,  a  mezőnek  vévé  futá- 
sát s  végre  a  Tisza  partján  álló  bokrok  alatt  eltűnt. 
A  cselédek,  kik  mindjárt  ezután  Macskaházy  szo- 
bájába rohantak,  az  ügyvédet  vérében,  a  halállal  küzdve 
találák.  A  rablásnak  nyomai  nem  látszottak,  még  az 
óra  s  tárcza  is  ott  feküdt  az  ágy  mellett. 

—  Rablás !  gyilkolás  I  —  kiáltott  a  vastag  szakács, 
ki  hálósüvegében  s  gyertyával  első  jött  a  szobába.  — 
Utána  1 

—  Doctort !  —  kiáltott  egy  másik. 

—  Papot !  —  sikoltott  a  szakácsné. 

Mindenki  vad  rendetlenségben  futott  ide  s  tova, 
míg  a  mindig  nagyobb  számmal  összegyűltek  közül 
kettő  a  haldoklót  ágyára  fekteté. 

—  Utána  1  utána !  —  hörgött  Macskaházy  —  iro- 
mányaim — 

—  Mily  irományok?  —  kérdé  a  szakács,  a  bete- 
get egy  kissé    felemelve. 

—  Tengelyi,  —  monda  Macskaházy  végerejét  össze- 
szedve; a  többi,  mit  hihetőkép  mondani  akart,  nem 
vala  érthető,  ajkai  mozogtak,  de  szavak  helyett  csak 
hörgés  vala  hallható,  mitől  a  jelenlevők  borzadtak. 

E  pillanatban  egyszerre  a  folyosón  a  hajdú  kiál- 
tása hallatszott,  ki,  mint  monda,  a  gyilkost  megfogta 
s  mindjárt  azután  az  üveges  zsidót  torkánál  fogva  a 
szobába  húzta.  —  Itt  van,  —  monda  nem  kis  meg- 
elégedéssel —  a  kályhában  találtam. 

—  Ah  alávaló !  —  kiáltott  a  szakács,  a  remegő 
zsidót  az  ágyhoz  vonva.  —  Ugy-e  teins  uram,  — 
szólt  Macskaházyhoz,  —  ez  volt? 

Az  ügyvéd  fejét  rázá,  ajkai  mozogtak,  de  nem  vala 
érthető  semmi. 

—  De    teins    uram,    hisz    nem    is    lehete  mási  — 

monda    a    szakács    ismét,    —    csak    intsen    a  fejével, 
úgy-c  6  volt  ? 

Macskaházy  ismét  fejét  rázá,  megragadta  a  sza- 
kácsnak kezét  s  ismét  szólni  akart,  —  hasztalan  I 
Még  egyszer  felnyitá  ajkait,  mintha  lélekzetet  ke- 
resne s  vad  kétségbeeséssel  tekintve  maga  körül, 
visszadőlt  vánkosára  —  és  meghalt. 

—  Csak  tudnám,  mit  akart  mondani,  —  szólt  a 
szakács,  miután  a  halott  betakartatott  s  az  üveges 
zsidó,  minden  esküvéseinek  daczára,  melyekkel  ártat- 
lanságát bizonyítá,  erősen  megkötözve  a  pinczébe 
záratott.  —  Mikor  a  zsidót  mutattam  neki  s  kérdez- 
tem:  nem  ez  ölte-e  meg?  szörnyen  rázta  fejét  s 
mégis  éltemet  teszem  rá,  ezt  nem  követte  el  senki 
más,  mint  e  semmire  való  üveges. 

—  Mikor  még  szólni  tudott,  —  monda  a  sza- 
kácsné, szemeit  törülve,  nem  mintha  Macskaházy 
halálát  bánná,  de  mert,  felfogása  szerint,  fejérszemély- 
nek ily  alkalomnál  úgy  illik,  —  a  fiscalis  úr  Tenge- 
lyit nevezte. 

—  Ne  szóljon  az  ifjasszony  ily  bolondokat,  — 
válaszolt  a  szakács,  —  Tengelyi  uramról  ilyent  csak 
gondolni  I 

—  Már  én  nem  tudom,  —  vágott  szavába  amaz, 
ki  szóvitára  alkalmat  találva,  tökéletesen  megvigasz- 
talva érzé  magát,  —  de  a  fiscalis  úr,  mikor  kérdez- 
tük: ki  a  gyilkos?  csak  mégis  Tengelyit  nevezte; 
úgy-e  bár?  —  monda  a  többiekhez  fordulva,  kik 
mind  szavainak  valóságát  bizonyíték.  —  És  mikor 
azután  már  szólni  nem  tudott,  én  jól  vigyáztam  aj- 
kaira, azok  épen  úgy  mozogtak,  mintha  Tengelyit, 
mindig  csak  Tengelyit  akarna  mondani.  Mikor  bol- 
dogult férjem  —  Isten  nyugtassa  meg !  —  vizibeteg- 
ségben  halálos  ágyán  feküdt,  három  napig  nem  tudott 
szólni ;  de  én  csak  ajkaira  néztem  s  mindent  meg- 
értettem. Menj  el,  jőjj  ide,  adj  vizet,  a  mit  csak 
akart,  én  mindent  megtettem  —  és  az  asszony  ismét 
törülni  kezdé  szemeit. 

—  Csak  a  nótáriusra  az  ifjasszony  nem  fogja  e 
gyilkosságot  fogni  akarni  ?  —  monda  a  szakács  fel- 
indulva. 

—  Isten  mentsen  ily  alávalóságtól  !  Én  nem  mon- 
dok mást,  —  válaszolt  emez  mindig  hevesebben,  — 
minthogy  mikor  a  fiscalist  kérdeztük:  ki  ölte  meg? 
Tengelyit  nevezte  és  azt  oly  tisztán  s  érthetőn,  hogy 
valamennyien  hallottuk,  —  s  erre,  ha  kell,  meg- 
esküszöm. 

—  Jól  van,  jól  —  monda  a  szakács  rosszked- 
vűen, ki  tudja,  mit  akart  mondani  ? 

—  Én  nem  tudom  —  folytatá  az  előbbi  még  min- 
dig neheztelve,  —  csak  azt  mondom,  hogy  a  físcalis 
mindig  Tengelyit  nevezte  s  ezt  fogom  mondani  a 
végső  ítéletig. 

—  Majd  a  szolgabíró  ki  fogja  sütni,  azért  jót 
állok,  —  monda  a  szakács,  —  s  végre  is  látni  fogja 
mindenki,  hogy  nekem  volt  igazságom  s  hogy  a  gyil- 
kosságot a  zsidónál  nem  követte  el  senki  más.  De 
most  zárjuk  be  a  szobát  s  küldjünk  a  szolgabiróért 
s  esküdt  emberekért.  Régi  időből  tudom,  hogy  ott, 
hol  valami  rablás  vagy  gyilkosság  követtetett  el, 
semmihez  nyúlni   nem  szabad. 

S  ezzel  valamennyien  a  szobából  kimentek,  hol  a 
véres  halott  a  sötétben  magányosan  hagyatott. 


XXIX. 

Azoknak  megértésére,  mik  Macskaházy  meggyilkol- 
tatása után  történtek,  még  egyszer  azon  este  esemé- 
nyeihez kell  visszatérnünk,  melyen  a  szerencsétlen 
ügyészt  Tengelyi  házában  utolszor  láttuk.  A  jegyző 
családja,  melyhez  most  Ákos  is  tartozott,  Vándoryval, 
ki  évek  óta  majdnem  minden  estét  e  házban  töltött, 
barátságos  beszélgetés  közt  ült  együtt  Erzsébet  szo- 
bájában, míg  Tengelyi  maga  a  másikban  leveleket  írt. 

Jrás    között    a    jegyző    figyelmét    gyenge    koccogás 

vonta  magára,  mely  ablakán  hallatszott.  Felnézett  s 
miután  senkit  nem  látott,  tovább  folytatá  munkáját . . . 
miután  azonban  e  nesz  még  kétszer  ismételtetett, 
felkelt  s  felnyitá  ablakát...  Ismét  nem  látva  senkit, 
türelmetlenül  kérdezé,  ki  által  háborgattatik?  s  már 
be  akará  zárni  ablakát,  midőn  egy  kis  levélke  doba- 
tott a  szobába  s  léptek  hallatszottak,  melyekkel  valaki 
a  fal  mellett,  a  nélkül,  hogy  láttatnék  vagy  szólna, 
a  sötétben  távozott. 

—  Mi  lehet  ez  ?  —  szólt  a  jegyző,  midőn  ablakát 
betevé,  a  levélkét  a  földről  felvéve  s  vele  asztalához 
ment ;  —  talán  csak  nem  fenyegetés  ?  Mióta  itt 
lakom,  nem  volt  eset  —  s  sem  én,  sem  a  község 
bosszúra  okot  nem  adtunk  — 

A  levélke,  melynek  a  jegyző    mindenekelőtt  külse- 
jét   vizsgálá    meg,    goromba    papirra    volt    írva,  mint 
összedörzsölt    állapotából    gyanitani    lehetett*  olyanra, 
mely  már  több  szolgálatot  látott ;  pecsétnyomó  helyett 
krajczár  használtatott,  —  a  felírás  nemzetes  Tengelyi 
nótárius    uramhoz    szólt,  —    s    a    jegyző,     midőn    a 
pecsétet  feltöré,  nem  kis  meglepetésére  ezeket  olvasá : 
•  Én  a  nemzetes  úrnak  örök  háládatossággal  tar- 
tozom. Az  emberek  azt  mondják,  hogy  az  írásokat 
én  raboltam  el  házából,  de  alávaló    gazság  ilyene- 
ket mondani.  —  A  rabló  az  üveges  zsidó  volt,  kit 
a  viczispán  fiscálisa  birt  rá,  —    én    csak  a  zsidótól 
vettem  el ;  de  mindezt    hosszú  elbeszélni.  Jöjjön  a 
nemzetes    úr    ma    éjjel     a    nagy    nyárfához,     mely 
mindjárt  a  rév  mellett  áll,  nem  elébb,  mint  tizenegy 
órakor,  —   éjfélig  az  írásokat  mind   kezébe  vissza- 
hozom, ha  életembe  kerülne  is,  —  hisz  a  nemzetes 
úr    tulajdon    házában    tartotta    feleségemet  s  gyer- 
mekimet.   Az    Istenért,    jöjjön    bizonyosan.    —  Ne 
féljen  tőlem,  habár  zsivány  vagyok  is,  életemet  ad- 
nám   nótárius    úr    egész    háznépéért,  —  és    ha  ma 
nem  jő,    nem    tudom,  kinek    adjam  az  írásokat,  — 
még  éjjel   át  kell  mennem  a  Tiszán,  a  faluba  jönni 
nem  merek.  Azután    még    azt    is    instálom  minden 

alázatossággal,  ne  szóljon  senkinek  az  egész  dolog- 
ról és  csak  maga  jöjjön.  Fejemre  vérpénzt  tett  a 
vármegye,  —  ha  tudják,  hogy  itt  járok,  halál  fia 
vagyok.  Egészen  a  nemzetes  úr  kezébe  adom 
magamat.  Viola.* 

E  sorok,  melyeknek  átolvasása,  a  gyakorlatlan  kéz 
s  itt-ott  rendkívüli  orthographia  miatt.  Tengelyinek 
némi  fáradságába  került,  a  becsületes  jegyzőt  nem 
kis  nyugtalanságba  ejtették.  Mit  tegyen  ?  Ha  a  zsivány 
meghivását  nem  követi,  az  irományok  hihetőkép  örökre 
elvesznek.  Viola,  ha  egyszer  a  megyét  elhagyja,  őriz- 
kedni fog  attól,  hogy  visszatérjen  s  inkább  eldobja 
e  reá  nézve  haszontalan  papírokat,  csakhogy  bűn- 
jelekül  ne  használtathassanak  ellene ;  és  ha  elmegy  — 
ha  ő,  egyike  azoknak,  kiket  a  törvény  fentartása 
leginkább  illet,  zsiványnyal  titkon  összejő,  a  nélkül, 
hogy  arról  jelentést  tenne,  —  mily  világot  vethet  ez 
reá,  miután  már  az  is,  hogy  Viola  feleségét  s  gyer- 
mekeit házába  felvéve,  ellenségei  által  azon  vádra 
használtatott,  hogy  gonosztevőkkel  czimboraságban  áll. 
Másnak  talán  az  jutott  volna  eszébe,  hogy  hivatalos 
kötelességeit  saját  érdekével  úgy  egyesítheti,  ha  a 
helyett,  hogy  maga  menne  a  találkozás  helyére,  több 
embert  visz  magával  s  a  zsiványt  elfogatván,  egy- 
szersmind a  nála  talált  irományokat  magához  veszi. 
E  gondolat  azonban  nem  fért  jelleméhez  s  ha  a 
világ  boldogsága  igértetett  volna  díjul,  —  ő  erre 
képtelen  vala.  Előtte  csak  a  két  fentebbi  lehetőség 
állt  s  kötelességének  érzete  s  az  apai  szeretet  között 
habozva,  a  legnagyobb  felgerjedésben  járt  fel  s  alá 
szobájában,  majd  arra,  hogy  a  zsivány  meghivását 
követni  fogja,  majd  az  ellenkezőre  határozva  magát ; 
s  midőn  Erzsébet  a  szobába  jött,  hogy  őt  a  vacso- 
rához hívja,  mind  ő,  mind  a  többiek,  nem  csodál- 
kozhattak eléggé  nyugtalanságán,  mely  még  a  cselé- 
deknek s  Liptáknénak  is  feltűnt.  A  levélkéről,  melyet, 
hogy  más  kezébe  ne  jöjjön,  elégetett,  senki  mitsem 
tudott.    Ha    Erzsébet,    vagy    más    valaki,    a    mellék- 

szobában  hallotta  volna  is,  hogy  Tengelyinél  koczog- 
tak  s  hogy  ablakát  felnyitá :  a  kisbirák  néha  tízszer 
eljöttek  napjában  s  a  nélkül,  hogy  a  házba  lépnének, 
ablakánál  kérdeztek  egyet-mást  s  így  a  dolog  közön- 
ségesebb vala,  semhogy  valakinek  feltűnhetett  s  Ten- 
gelyinek rossz  kedve  egészen  a  Mac!>kaházy  által 
okozott  boszúságár.ak  tulajdoníttatott. 

Vacsora  végével  Vándory  Ákossal  elment.  Ten- 
gelyi pedig  nejének  s  gyermekcinek  jó  éjtszakát 
kívánva,  azon  ürügy  alatt,  hogy  még  írnia  kell,  szo- 
bájába zárkózott  s  miután  helyzetét  még  egyszer 
átgondolá,  arra  határozta  magát,  hogy  a  zsiványt  fel 
fogja  keresni.  —  Viola  ittlétéről  jelentést  nem  tehe- 
tek semmi  esetre,  —  így  gondola  magában  —  ily 
alóvalóságot  nem  kívánhat  senki  tőlem !  S  ugyan 
miben  sérteném  meg  hivatalos  kötelességemet,  ha 
gyermekeim  kedveért  jogaim  visszaszerzésére  mindent 
elkövetek!?  Ha  irományaim  csakugyan  nála  vannak, 
annyival  jobb ;  ha  nem,  legalább  azon  szemrehányás- 
tól mentem  meg  magamat,  hogy  valamit  elmulasz- 
tottam, mi  által  sajátomhoz  juthattam  volna.  Hogy  c 
lépésem  valaki  által  megtudassék,  arra  nincs  való- 
szinűség,  —  s  végre  mitől  féljek,  ha  lelkiismeretem 
semmivel  nem  vádol  ? 

Már  tizenegyhez  közelgett,  midőn  a  jegyző  ily 
gondolatok  között  házát  halkan  elhagyá,  s  kertjén 
keresztül  a  Tisza  partjához  ért.  —  Esős  novemberi 
éj  vala,  az  égen  nem  látszott  egy  csillag  sem,  a  tájon 
sötétség  terült  el  s  Tengelyinek  egész  tájismeretére 
vala  szüksége,  hogy  a  keskeny  úton,  mely  kertek 
között  a  mezőre  vezetett,  tovább  ballagva,  árokba  ne 
essék.  A  faluban  mindenki  régen  aludt  s  Tengelyi  a 
nélkül,  hogy  valakivel  találkoznék,  ért  a  helyére,  mely 
neki  Viola  által  kijelöltetett. 

Nyárban  e  hely  a  tiszaréti  határ  egyik  Icgkellemes- 
bike  vala.  Az  óriási  nyárfa  messze  elterjedő  árnyéka 
alatt  egy  kis  pázsitos  hely  terült  el,  melynek  füve, 
a  nap    sugaraitól    megőrizve,    mindig    szépen  zöldéit. 

ha  a  júliusi  forróság  az  egész  határt  már  kopárrá 
égette  is.  E  helyet  három  oldalról  sürü  bokrok  s 
néhány  alacsonyabb  fa,  a  negyedikről  a  Tisza  nyu- 
godt tükre  környezé,  melyre  a  nagy  fának  egyes  ágai 
kinyúltak.  Tengelyi  sok  órát  töltött  e  fa  alatt  barát- 
jával, ki  ily  alkalommal  nem  egyszer  monda,  hogy 
szebb  helyet  a  Tisza  mentében  csakugyan  nem  talál- 
hatni s  hogy  ha  a  Török-domb  nem  lenne  is,  e  fa 
maga  Tiszarétet  már  a  kellemes  lakhelyek  sorába 
állítaná.  Most  e  hely  szomorú  s  elhagyottnak  lát- 
szott, a  fa  alatti  tért  száraz  levelek  takarták.  Fenn  a 
lombtalan  ágak  között  süvöltve  zúgott  át  az  éjszaki 
szél,  míg  a  Tisza  habokat  vetve  csapdosá  a  partot. 
A  jegyző,  bundájába  burkolva,  nyugtalanul  járt  fel  s 
alá,  időről-időre,  ha  a  bokrokban  valami  nesz  hallat- 
szott, megállva  s  midőn  magát  meggyőzé,  hogy  senki 
sem  jő,  ismét  tovább  folytatva  kedvetlen  sétálását, 
vagy  a  révészházhoz  fordítva  szemét,  mely  tőle  csak 
mintegy  kétszáz  lépésnyire  lehetett  s  melynek  ajta- 
ján a  konyhában  még  égő  tűz  kis  fénykört  ter- 
jeszte  cl. 

Majdnem  egy  fél  óra  múlt  így  s  Tengelyi  már 
hinni  kezdé,  hogy  Viola  megbánta  vagy  nem  telje- 
sítheti feltételét,  midőn  azoknak  kiáltásai,  kik  a  zsiványt 
Macskaházy  meggyilkolása  után  űzőbe  vevék,  hozzá 
jutottak. 

Tengelyi  embereket  hallva,  kik  gyilkost,  rablót 
kiáltva,  hozzá  közelítenek  s  meggyőződve,  hogy  Viola 
valahogy  megismertetett  s  űzőbe  vétetett,  nehogy  e 
gyanús  helyen  találtassék,  sebes  léptekkel  visszavonult 
a  falu  felé. 

Kevés  perczczcl,  miután  Tengelyi  e  helyet  elhagyá, 
egy  csomó  irást  kezében  tartva.  Viola  tört  keresztül 
a  bokrokon.  A  zsivány  egy  pillanatig  megállt  s  körül- 
tekintett ;  miután  látá,  hogy  a  jegyző  nincs  többé  itt, 
s  hátul  a  bokrokhoz  közel  üldözőinek  kiáltásait  hallá, 
egy  a  parton  álló  kis  sajkába  veté  magát  s  erős 
lökéssel  eltávozva  a  parttól,  evezni  kezdett. 

—  Itt  van!  itt  kell  lennie!  —  kiáltott  a  kocsis,  ki 
noha  lámpása  elaludt,  a  zsiványt  idái^  soha  szeme  elől 
el  nem  veszté.  Társai,  kik  szinte  így  valának  meg- 
győződve, iszonyú  lármával  keresek  a  gonosztevőt 
a  bokrok  között,  úgy  hogy  a  mindig  tovább  távozó 
evező  ütései  nem  vétettek  általok  észre  s  a  zajra  a 
révész  két  fiával  kunyhójából   a  fához  sietett. 

—  Mi  a  baj,  Ferkó?  —  kiáltott  a  révész,  midőn 
az  égő  darab  fa  világításánál,  melyet  szövétnekként 
magával  hozott,  az  uraság  kocsisára  ismert :  —  talán 
ellopták  lovadat? 

—  Nem,  nem !  —  monda  emez,  lámpását  meg- 
gyújtva —  megölték  fiscalisunkat ;  mi  idáig  kergettük 
a  gyilkost  s  itt  a  bokrok  alatt  tűnt  el.  Csak  épen 
most  láttam,  —  itt  kell  lennie ;  segítsen  kend  keresni. 

—  Mi  a  manó  1  —  válaszolt  a  révész  elbámulva  — 
a  físcalist  megölték?  —  No,  nem  nagy  kár  érte;  de 
ha  kendtek  a  gyilkost  keresik  s  azt  csakugyan  idáig 
kergették,  az  nincs  többé  itt,  —  épen  most,  n.ielőtt 
kendtek  jöttek,  hallottam  valakit  innen  sebesen  a  falu 
felé  menni ;  ugy-e  Andris,  te  is  hallottad  ? 

—  Az  lesz,  bizonyosan  az,  csak  utána !  —  kiál- 
tott a  kocsis,  nem  is  várva  a  fiúnak  feleletét  s  kö- 
vetve a  többiektől,  a  falu  felé  sietett  ugyanazon  úton, 
melyen  Tengelyi  csak  imént  ment  haza  felé. 

—  Szemlátomást  meglátszik,  hogy  erre  ment,  — 
szólt  a  révész,  midőn  a  nagy  sárban  alig  követhetve 
fiatalabb  társait,  csakhogy  sietésöket  mérsékelje,  figyel- 
möket  az  útra  irányozá.  —  Ni,  még  a  nyomokat  is 
meglátni,  —  ez  mind  friss  nyom,  —  még  a  víz  is 
meglátszik,  a  mint  minden  lépé.<nél  körülfecscsent. 

—  És  ez  mi  itt?  —  monda  a  kocsis  lehajolva  s 
valamit  a  földről  felvéve.  —  Bot  és  pedig  úrias  bot, 
réz  csákánynyal,  —  ezt  talán  most  lopta  s  itt  vesz- 
tette. —  Csak  utána !  e  nyomon  tovább ;  bizonyosan 
a  kertek  között  bújt  el.  —  S  az  egész  csapat  a 
kocsis  után,  ki  lámpájával  mindig  a  nyomot  'követé, 
a  jegyző  kert  kerítéséhez  ért. 

—  Mf  az  ördögi  —  szólt  a  kocsis,  ki  a  kerítés 
ajtajánál  pár  lépéssel  tovább  menve,  egyszerre  lám- 
pásával megállt  —  itt  nem  látni  több  nyomot  1 

A  többiek,  kezéből  kivéve  a  lámpást,  szintén  meg- 
nézték az  utat.  A  friss  nyom,  melyet  eddig  követtek, 
eltűnt.  —  Szemlátomást  nem  látni  semmi  nyomot  1  — 
monda  a  révész,  —  csak  talán  a  föld  nem  nyelte  el  ? 
ott  hátul  a  kerítés  ajtajánál  még  láttam. 

—  Talán  a  kerítés  mögé  bújt,  —  szólt  a  kocsis 
egy  kissé  gondolkozva;  —  maradjanak  kendtek  itt, 
én  átmászok  s  megnézem,  —  hátha  itt  találjuk  — 

—  Hagyja  el  kend,  még  főbe  ütik,  —  monda  a 
révész,  Ferkót  visszatartóztatva,  ki  már  félig  átmá- 
szott s  kit  egy  a  többiek  közül  követni  akart,  —  mi 
közünk  van  ahhoz,  hogy  a  físcalist  megölték?  Bár 
tavaly  vitte  volna  el  az  ördög,  nem  kellene  most 
százötven  forintot  fizetnem  esztendőnkint.  —  De  a 
kocsis,  kit  bizonyosan  nem  Macskaházynak  szeretete 
birt  arra,  hogy  gyilkosát  üldözze,  a  nélkül,  hogy  ez 
ildomos  tanácsra  hallgatna,  a  legnagyobb  figyelemmel 
végig  ment  a  kerítésen  s  azon  meggyőződéssel  tért 
vissza,  hogy  a  gonosztevőnek  nyoma  veszett.  Már 
ismét  vissza  akara  menni,  midőn  a  révész  egyik  fia, 
ki  addig  az  ajtó  mellett  állt,  észre  vévé,  hogy  a 
kertnek  a  házhoz  vezető  útján  szintén  nyomok  látsza- 
nak. A  kocsis  lámpásával  oda  futott,  a  többiek,  kik 
azalatt  az  ajtót  megpróbálva,  azt  nyitva  találák,  szintén 
bementek  s  mindenki  világosan  látá  a  nyomot,  melyet 
eddig  követtek  s  mely   egyenesen  a   házhoz  vezetett. 

—  A  nótárius  házában  van ;  ott  van  talán  a  fészer 
alatt,  —  monda  a  kocsis,  ki,  mint  minden  ember,  ha 
valami  után  erősen  fáradott,  bár  az  reá  nézve  töké- 
letesen közönyös  legyen,  most  mindent  inkább  tűrt 
volna,  minthogy  egész  fáradtságát  meghiúsulva  lássa ;  — 
jerünk  be,  ott  megtaláljuk. 

—  Már  hova  gondol  kend  I  —  szólt  a  révész  a 
már  indulót  visszatartva ;  —  nótárius  uram  házánál  a 
zsiványt  csak  nem  fogja  keresni  ? 

—  És  miért  nem?  —  válaszolt  a  másik;  —  nem 
tudja-e,  hogy  e  háznál  már  több  zsivány  is  megfor- 
dult? Úrfinkat  is  itt  lőtték  meg. 

—  De  kend  szemlátomást  elfelejti,  hogy  Ten- 
gelyi uram  háza  nemes  curia,  —  monda  a  másik. 

—  Bánom  is  éni  —  szólt  az  előbbi  tovább 
menve  —  mikor  Violát  kerestük,  akkor  is  feldúltuk 
e  házat,  pedig  ma^a  a  szolgabíró  vezetett. 

—  Igen,  de  azok  urak  voltak,  —  monda  a  ré- 
vész, —  minket  ebrúdon  dobnak  ki. 

—  Majd  meglátjuk  1  —  én  a  nagyságos  asszony 
libériás  kocsisa  vagyok  s  szeretném  látni,  mily  nótá- 
rius dobna  engem  ki  házából  I  —  S  ezzel  Ferkó, 
a  nélkül,  hogy  magát  többé  feltartatná,  két  társával, 
ki  vele  a  kastélyból  jött,  egyenesen  az  udvarba  ment, 
míg  a  révész  fiaival  valamit  mormogva  fogai  között, 
miként  nem  ártana,  ha  c  büszke  cselédeket  egyszer 
jól  megvernék,  hátrább  maradt. 

De  bármi  nagy  volt  is  a  kocsis  bátorsága,  midőn 
Tengelyi,  ki  csak  imént  jött  haza  s  még  le  sem  vet- 
kezett, a  zajra,  melyet  hallott,  egyszerre  szobájából 
az  udvarra  lépett  s  erős  hanggal  kérdezé;  mit  akar- 
nak itt  ?  Ferkó  meghökkenve,  első  pillanatban  szótla- 
nul állt  s  csak  később  mondhatá  el,  hogy  Macskaházyt 
megölték  s  hogy  gyilkosának  nyomait  követve  jöttek 
idáig. 

Nem  fogom  leírni  az  érzeményt,  mely  a  jegyző 
keblét  e  pillanatban  cltölté.  —  Viola  levelére  emlé- 
kezve, nem  lehete  kétségben,  hogy  az  ügyész  e  sze- 
rencsétlen által  gyilkoltatott  meg,  valószínűleg  azért, 
hogy  az  irományokat  tőle  elvegye,  —  s  Tengelyi 
borzadott  e  gondolatnál,  hogy  a  gyilkosságnak,  habár 
tudatlanul,  ő  vala  indoka.  A  kocsis  és  társai  minden 
mivel etlenségök  mellett  észrevevék  a  hatást,  melyet  e 
hír  Tengelyire  tett,  s  bámulva  néztek  egymásra,  míg 
a  jegyző,  kinek  kezében  a  gyertya  reszketett,  miután 
magán  erőt  vett,  egyes  kérdéseket  tett  a  gyilkosság 
elkövetésének  módjáról  s  idejéről. 

—  Utána  jöttünk,  —  monda  a  kocsis,  majd  Ten- 
gelyinek bokáig  sáros  csizmáit  nézve,  majd  társaihoz 
fordulva  a  legnagyobb  zavarban,  —  a  Tisza  partjáig 
előttem  szaladt,  világosan  láttam,  onnan  nyomán  jövünk. 

—  Azaz,  követem  alássan,  —  monda  a  révész,  — 
hogy  szemlátomást  nyomon  jöttünk,  az  olyan  igaz, 
minthogy  itt  vagyok ;  de  hogy  épen  a  zsivány  nyoma 
volt-e  ?  azt  biz  én  nem  tudom ;  és  én  a  többieknek 
itt  mondtam  is,  hogy  ne  jöjjenek  be,  mert  tudom, 
hogy  a  ház  curia,  de  — 

—  Kend  bolond  1  —  monda  Tengelyi  a  legnagyobb 
felgerj édesben,  —  ha  azt  hiszik,  hogy  a  gyilkos  há- 
zamban van,  kutassanak  fel  mindent,  hogy  egy  hely 
ne  maradjon  vizsgálat  nélkül. 

A  lármára  lassankint  a  ház  többi  lakói  is  felkeltek. 
Erzsébet  Vilmával  sietve  felöltöztek  s  Tengelyi,  lám- 
pással elől,  szobáról-szobára,  a  padra  s  istállóba  ment 
el  követőivel,  míg  valamennyien  meggyőződtek,  hogy 
semmi  idegen  a  háznál  nincs.  Tengelyihez  azalatt  a 
biró  jött,  hogy  őt  a  kastélyba  hívja  s  a  jegyző  a 
többiekkel   elment. 

—  Látta  kend,  —  szólt  a  kocsis,  ki  a  révészszel 
hátrább  maradt  s  a  többieket  követé,  —  miként  resz- 
ketett a  nótárius,  mikor  hallotta,  hogy  a  fiscalist 
megölték? 

—  Hát  hogyne  láttam  volnál  —  monda  emez,  — 
hisz  csak  van  szemem  I 

—  És  azután  csizmája  bokáig  sáros  volt,  —  foly- 
tatá  az  előbbi. 

—  Nagy  csoda,  ily  időben  1  —  válaszolt  a  révész, 
bámulva  Ferkó  furcsa  beszédeit. 

—  Bizony  Isten,  ha  nem  ismerném  a  nótáriust  tíz 
esztendő  óta,  én  — 

—  Talán  csak  nem  hiszi,  hogy  a  fiscalist  ez  ölte 
meg?  —  vágott  szavába  az  előbbi,  megállva. 

—  Én  bizony,  mert  a  házban  mást  nem  találtunk, 
azt  hinném  bátyám,  —  monda  a  kocsis  halkan  tár- 
sához. 

—  Mcgbolondult-c  kend?  —  kérdé  a  révész  s 
ezzel  mindketten  gondolataikba  mélyedve,  szó  nélkül 
mentek  egymás  mellett. 


XXX. 

Ha  az    emberek    oly    nagylelkűleg    bánnának    min- 
dennel, a  mit  bírnak,   mint    gondolataikkal,  való    bol- 
dogság volna  élni!    Egyéb    birtokunkra    nézve  abban 
gyönyörködünk,   hogy  másokat    belőle    kizárunk,  csak 
gondolatjait    közli     mindenki     szivesen     s    ha    valami 
eszébe    jutott,    nem    nyugszik,    míg    elméje    legújabb 
gyümölcsében    nem    részesíté  szomszédait.  Történjék, 
sőt    mondassék    csak    valami   új  s    az  emberek  között 
azonnal  gondolatcsere  támad,  a  legigazságosabb  csere 
a  világon,  hol  ritka    ad    mást,  mint    ócska  dolgokat  s 
még  ritkább  kap    mást,  mint    ócskákat  vissza.  A  bol- 
dogság, mely  reánk  a  mennyországban  vár,  úgy  hisz- 
szük,  nagy  részben  az  angyalok    s  üdvezültek  éneké- 
ben áll ;  e  földön  az  emberek  örömei  természet  sze- 
rint egy  fokkal   alantabb    keresendők  s  kétségen  kívül 
abban  találhatók,  hogy  beszélhetünk.  —    Mint  a  méh 
minden  virágból  mézet :  úgy  az  ember  a  legkellemet- 
lenebb tárgyból  egy  hosszú  beszélgetés  minden  édes- 
ségeit vonhatja    ki    s    pedig    nemcsak    azon  ritka  s  a 
természettől  megáldott  teremtések,  kiknek  az  ég  tulaj- 
don   gondolatokat    adott,    hanem    mindenikünk ;  mert 
hisz  eszmék,  mint  a  pénz,  szaporodni  látszanak  körö- 
zések által  s    a    zacskó    inkább    peng,  ha  fölötte  tele 
nincs.  Valamint  azon  arany,  melyet  Kroesus  egykor  a 
görög  bölcsnek  mutatott,  valószínűleg  el  nem  veszett, 
hanem    aranyokra    verve,    talán    épen    midőn    ezeket 
írom,  örömdobogó  szívvel  olvastatik  át  valamely  tőzsér 
által :  úgy    van   az    eszméinkkel  is.    A  gondolat,  mely 
ezredek    előtt    egyben    támadt,  milliók    által  használ- 
tatott   azóta ;    ezerek    hivék     gazdagoknak     magukat, 
ezerek    hetvenkedtek    birtokával,  mert   hisz  a  gondo- 

lat,  mint  a  pénz,  azé,  ki  vele  él.  Ki  nagy  son\mákat 
penget,  az  gazdagnak  tartatik,  habár  minden  darab 
előtte  ezer  kezeken  fordult  volna  meg.  Van  még  egy 
hasonlat,  mely  a  pénz  s  beszéd  között  létezik  s  mert 
véletlenül  e  tárgyra  jöttem,  miért  ne  mondjam  el  ?  — 
Valamint  azon  országokban,  hol  arany  s  ezüst  a  föld- 
ben terem,  ritkán  találunk  sok  nemes  érozzt  forgás- 
ban s  áldott  hazánkban  papirral  fizetünk,  míg  Anglia- 
s  Franaziaország  arányinkat  méri :  úgy  van  a  gondo- 
latokkal is ;  ki  velők  élni  akar,  nem  keresi  fárad- 
ságosan, hanem  felgyüjti,  mit  mások  homlokuk 
izzadságában  napvilágra  hoztak ;  mert  hisz  pénznél 
csak  az,  hogy  legyen  mit  kiadnunk,  gondolatoknál, 
hogy  legyen  mit  elmondanunk  —  képezi  az  egész- 
nek becsét ;  az  eszmék  újsága,  sőt  a  tárgy  kellemetes- 
sége, közönyös ;  maga  a  beszélgetés  az,  mi    élvet  ad. 

Az  emberi  nem  ezen  természete  mellett  olvasóim 
nem  bámulhatják,  ha  a  tiszaréti  kastély  lakóit  Macs- 
kaházy  meggyilkoltatása  után  nem  találják  oly  levert 
állapotban,  mint  azt  első  pillanatban  talán  gondolák. 
A  borzadás,  melyet  az  ügyvéd  halála  okozott,  meg- 
szűnt s  az  esemény  most  csak  a  beszélgetésnek  ki- 
meríthetetlen tárgya  maradt,  melyben  a  konyha  tüze 
mellett  az  egész  ház  részt  vett.  Noha  csaknem  az 
egész  háznép  mindjárt  a  gonosztett  után  majdnem 
egyszerre  rohant  Macskaházy  szobájába,  mégis  nem 
volt  közöttük,  kinek  valami  különös  mondani  valója 
nem  lett  volna  s  reggelig,  hol  a  társaság  együtt  ma- 
radt, a  történet  majdnem  annyiféleképen  adatott  elé, 
mint  Hannibálnak  az  Alpokon  való  átmenete;  min- 
denik külön  hypothesist  állíta  fel,  melynek  bebizo- 
nyítására egész  erejét  megfeszíté. 

Ezen  előadások  között  a  legnagyobb  különbség  a 
haldoklónak  végszavai  iránt  fejlődött  ki.  A  szakácsné, 
a  kulcsártól  s  mindenestől  pártolva,  esküvés  mellett 
azt  állítá,  hogy  Macskaházy,  mikor  kérdeztetett,  ki 
ölte  meg?  egyenesen  ezen  kérdésre  felelve  nevezte 
Tengelyit.  A  szakács,  kinek  ily  roppant  hazugság  elle- 

nében  lehetetlen  vala  tisztán  az  igazságnál  maradni,  s 
ki,  mint  vitatkozás  között  sok  becsületes  ember,  szük- 
ségesnek tartá  az  igazságnál  még  valamivel  többet 
mondani,  szinte  Istent  s  annak  minden  szentéit  hivá 
tanúbizonyságul  arra,  hogy  az  ügyvéd  csak  azt  mondta, 
hogy  Tengelyi  úrral  szólni  akar,  mire  nézve  szinte  a 
konyhaszolgáló,  az  inas  s  egy  pesztonka  vele  tökéle- 
tesen egyetértettek.  Tengelyire,  ki  még  éjtszaka  a  ház- 
hoz jött,  s  a  szobát,  melyben  a  gonosztett  elkövette- 
tett, a  birák  által  bepccsételteté  az,  hogy  a  haldokló- 
nak utolsó  szava  az  ő  neve  volt,  észrevehető  hatást 
tett,  s  képzelhetni,  hogy  ez  nem  kissé  neveié  a  viták 
élénkségét.  Reggel  végre  a  szolgabíró,  kire  az  egész 
éjtszakán  át  szakács  s  szakácsné  egyaránt  hivatkoztak, 
eljött. 

—  Megölték  físcalisunkat,  —  monda  a  szakács,  még 
azalatt,   hogy  Nyúzót   kocsijából    kisegíté. 

—  Szegény  tcins  úr!  —  vága  közbe  a  szakácsné  — 
és    utolsó   szava  — 

Itt  a  szakács  nagy  örömmel  jelenté,  hogy  a  gyilkos 
megfogatott. 

—  Azt  én  fogtam,   —  szólt  a  hajdú. 

—  Igen,  a  kályhalyukban  fogták,  —  pótolá  a  pesz- 
tonka. 

—  Nem  fogták  meg!  —  monda  hangosabban  a 
szakácsné. 

—  Az  az  üveges  zsidó,  a  kit  a  teins  úr  ismer,  — 
szólt  közbe  a  szakács,  ki  mint  a  legmagasabb  rangú 
személy,  különösen  felhivatva  érzé  magát,  hogy  a 
szolgabírónak    ő    adja    a    szükséges    felvilágosításokat. 

—  Csakhogy  elszökött,  —  szólalt  fel  F^crkó  kocsis, 
ki  most  szinte  előre  tolakodott  —  a  Tiszáig  kergettük, 
ott   — 

—  Lenn  van  a  pincííében,  —  monda  a  mindenes  — 
úgy   megkötöztem  kezét,  lábát,  hogy  — 

—  Igen  teins  uram,  —  folytatá  a  kocsis,  —  úgy 
szaladt,  nem  tudtuk  elérni ;  mikor  a  bokrokhoz 
jött  — 

Br.   EetvAt  :  A  falu  jcgyz5jc.  ]].  12 

—  Az  ajtó  maga  rendjében  be  van  pecsételve,  a 
zsidót  bezárattam  —  monda  a  szakács  méltósággal. 

—  Nem  volt  biz  az  zsidó  «oha  életében,  —  vágott 
szavába  a  szakácsné. 

—  De  bizony  a  zsidó  voltl  —  kiáltott  a  szakács, 
pesztonka  s  konyhaszolgáló  egyszerre. 

—  Hát  ha  a  zsidó  volt,  —  kiáltott  a  szakácsné,  — 
a  teins  fiscalis  úr  minek  rázta  fejét  így  ne  ? !  —  s  ezzel 
a  szakácsné  fejét  irtózatosan  rázni  kezdé,  míg  a  többiek 
azt,  hogy  zsidó  volt,  s  hogy  nem  volt  zsidó,  kiáltozák 
egymás  ellenében. 

—  Megbolondultak-e  valamennyien  ?  —  harsogott 
végre  a  szolgabíró  hatalmas  szavával  a  lárma  között,  — 
az  ember  tulajdon  szavát  nem  hallhatja  e  fecsegés 
között. 

Mind  hallgattak,  csak  a  szakácsné  rázá  még  mindig 
fejét,  azt  súgva  az  esküdtnek  fülébe,  kihez  közel  állt 
s  kiben  türelmesb  hallgatót  remélt,  hogy  a  fiscalis  úr, 
miután    megölték  s  a  zsidót  látta,  épen  így  tett. 

—  Édes  szakács  úr,  —  szólt  végre  Nyúzó,  ez  érde- 
mes férfihoz  fordulva,  szelidebb  hangon,  —  nem  kap- 
hatnánk-e früstököt?  szörnyen  megfáztunk.  Mire  a 
megszólított  arra  kérve  a  teins  urakat,  hogy  addig  csak 
az  ő  jól  fűtött  szobájába  menjenek,  rövid  idő  múlva  a 
reggelire  szükséges  sligoviczát  s  kenyeret  hozá,  csak 
addig,  míg  a  kávé  vagy  más,  a  mit  parancsolnának, 
elkészül. 

Míg  a  szakácsné  panaszkodva,  hogy  ki  sem  hallgat- 
ják, rosszkedvűen  szobájába  ment,  s  a  kávé-csinálást  a 
pesztonkának  engedé  által,  addig  a  szakács  a  főbírót 
egészen  akkép  értesíté  a  történtekről,  mint  azokat  ma- 
génak elképzelte.  Szerinte  Macskaházy  minden  kér- 
désen kívül  a  zsidó  által  öletett  meg,  ki  mihelyt  a  tet- 
tet elkövette  s  embereket  hallott,  még  mielőtt  valamit 
elrabolhatott  volna,  a  kályhalyukba  menté  magát,  hon- 
nan a  hajdú  által  kihúzatott.  —  Ha  az  embernek  a 
gyilkosságról  csak  egy  kis  fogalma  van,  —  folytatá  a 
szakács   előadását,    —   világosan    látja,   hogy    nem    is 

lehet  más.  Minden  gyilkos,  ha  tetten  kapják,  elbújik 
hordó  vagy  deszka  alá,  vagy  valami  kályhalyukba, 
százszor  olvastam  ily  históriákat ;  de  az  a  szakácsné 
nem  tud   semmit   és  azután  disputál. 

—  Persze  szakács  úrnak  igazsága  van,  —  monda 
Nyúzó,  miután  második  poharát  kiitta,  s  gondolataiba 
mélyedve,  véletlenül  harmadikat  töltött  magának.  — 
A   dolog   világos,   kár   is   minden   nyomozás. 

—  De  nem  mondtam-c  én  mindjárt  ?  —  szólt  az 
esküdt  a  legnagyobb  önmegelégedés  kifejezésével  in- 
tegetve fejével. 

—  Mit  mondtál  mindjárt  Bandi  ?  —  kérdé  a  főbiró, 
ki  csak  arra  emlékezett,  hogy  esküdtjét  alig  birta  fel- 
költeni. 

—  Hát  azt  mondtam,  —  válaszolt  a  másik   büszkén, 

—  hogy  ezt  a  gyilkosságot  bizonyosan  valami  oly 
semmirevaló  gazember  követte  el. 

—  Igazság,  Bandi  mindjárt  mondta  ezt,  —  szólt  a 
főbiró,  —  én  nem  gondoltam  volna,  hogy  ez  a  zsidó 
ilyenre  vetemedik ;  szegény  Macskaházy,  áldott  jó 
ember  volt! 

—  És  még  minap  hogy'  tarokkozott,  —  monda  el- 
érzékenyedve Kenyházy,  —  kétszer  húzta  be  a  zsidót. 
Zátonyinak  öt  tarokkal  elfogta  ultimóját  és  most  az  a 
zsidó   — ! 

—  De  a  zsidó  mindent  tagad,  —   szólt  midőn  az 
épen  behozott  kávét,   vagy  mi  annak    neveztetett,  ven- 
dégei elébe  helyezé,  a  szakács  —  hacsak  a  teins  úrnak 
nem    sikerül. 

—  Nem  sikerül  ?  —  kérdé  Nyúzó,  boszús  tekintetet 
vetve  a  szakácsra,  hogy  ily  valamit  csak  gondolni  mert, 

—  egy  haszontalan  zsidónál,  s  nem  sikerül !  Húsz  esz- 
tendeje szolgálom  a  vármegyét  s  még  mindent  kisütöt- 
tem,  a    mit  csak   akartam. 

—  Hisz  az  egész  világ  tudja  ezt,  —  mentegetődzött 
a  szakács,  --  mindenki  irigyli  járásunkat,  hogy  a  teins 
urat  birjuk ;  de  ezek  a  zsidók  néha  szörnyű  maka- 
csok. 

—  Ha  szólni  nem  akar,  —  monda  Nyúzó,  félre 
taszítva  kiivott   findzsáját   —   majd   kiált, 

—  Elől  Pali,  hátul  a  hajdú,  —  monda  megelégedett 
mosolylyal  az  esküdt,  —  én  meg  az  asztal  mellett  ten- 
tával  s  papirossal.  No  majd  lát  valamit  szakács  úr,  fo- 
gadom, ilyent  még  nem  látott.  Ha  mi  valakit  körül- 
fogunk,   az    nem   tagad   sokáig,   azért   jót   állok. 

A  kávézás,  melyre  a  két  tisztviselő  inkább  csak  azért 
határozta  el  magát,  hogy  mívelt  embernek  tartassék, 
ez  alatt  be  vala  végezve.  Kenyházy  bámulva,  mint 
ily  alkalomkor  mindig,  az  emberek  balgatagságán,  kik 
Magyarországban,  hol  a  legjobb  bor  s  pálinka  terem, 
a  kávéra  vetemedtek,  —  egy  pohár  sligoviczával  mosá 
le  a  kellemetlen  italnak  emlékét.  Nyúzó  meggyújtá  az 
ivás  közt  félre  tett  pipáját,  s  miután  torkát  köszörülve 
a  szobában  egy  párszor  fel  s  alá  járt,  a  szakácsnak 
tudtára  adá,  hogy  a  rabot  felhozathatja,  s  hogy  a  hajdú 
készen  legyen.  Mire  emez,  ki  már  úgy  is  alig  mérsé- 
kelheté  kiváncsiságát,  azonnal  elment,  s  Kenyházy  jó- 
kedvűen, mert  egy  pár  ív  konyhapapirt  talált  az  almá- 
riumon, melyre  az  önkéntes  vallomást  felírhatta,  a  nél- 
kül, hogy  a  megyének  beszámolandó  papirost  fogyasz- 
taná,   pennákat   vágva   készült   munkájához. 

Olvasóim  ismerik  a  módot,  melylyel  Nyúzó  az  elébe 
állított  gyanús  személyekkel  bánni  szokott,  s  azért  ne 
várják,  hogy  az  üveges  zsidónak  vallatását  hosszasan 
előadjam.  Igaz,  vannak,  kik  azt  hiszik,  hogy  bánás- 
módunkat mindig  azon  egyedek  jelleméhez  kell  alkal- 
maznunk, kikkel  dolgunk  van  ;  de  ezen  általánosnak 
látszó  elv  többnyire  csak  oly  személyek  irányában 
alkalmaztatik,  kiknél  bánásmódunkat  később  megbán- 
hatnók,  —  alsóbbakra  nézve  majdnem  mindenki 
bánásmódját  Prokrustes-ágynak  tekinti,  melyet  min- 
denkire egyenlően  alkalmaz.  Ha  az  egyed,  ki  kezei 
közé  akadt,  nem  illik  belé,  annyival  rosszabb  neki ; 
húzni,  vonni  fogja,  vagy  összetörni,  míg  beleilleszt- 
heti ;  —  mit  bánja  ő,  hogy'  tetszik  neki  ?  s  Nyúzó 
ezen  többség    közé    tartozott.    A    főbiró    egyike  vala 

azon  embereknek,  kiknek  a  természet,  úgy  látszik, 
kötelességül  tévé,  hogy  azzal,  kivel  épen  szólnak, 
mindig  parallelvonalt  képezzenek ;  ha  ez  fejét  fel- 
emeli s  hátraveti  magát :  meghajlanak ;  ha  a  másik 
hajlik  meg :  felemelik  fejőket  s  hátragörbülnek  méltó- 
ságuk érzetében.  Ily  jellemek,  melyeknek  magyará- 
zatára e  geometriai  formánál  jobb  módot  nem  isme- 
rek, hazánkban  nem  ritkák,  s  olvasóim  talán  ismerő- 
seik között  is  fognak  találni  olyanokat,  kikre  jellem- 
zésem illik ;  én  részemről,  fájdalom  I  sokra  akadtam, 
kinek  emberekkel  való  bánását  jóváhagyni  csak  akkor 
lehetne,  ha  az  alsóbbak  iránt  mutatott  büszkeség 
pótlékául  azon  kutya-alázatosságot  fogadjuk  el,  mely- 
lyel  felsőbbek  iránt  mindig  viseltetnek.  Ha  azon  tisz- 
teletet, melyből  egy  résznek  kelleténél  többet,  a  má- 
siknak kevesebbet  adtak,  összeszámítjuk,  s  az  egész 
mennyiséget  az  egyesek  közt  újra  felosztjuk,  talán 
kisülne,  hogy  mindenkinek  megadták  a  magáét.  — 
Nyúzótól  az  üveges  zsidó  más  bánásmódot,  mint 
melyet  Peti  ozigány  a  Török-dombon  tapasztalt,  nem 
várhata ;  sőt  sorsa  nehezebb  vala,  a  mennyiben  senki 
jelen  nem  volt,  ki  pártját  foghatá ;  és  mind  Kenyházy, 
mind  a  szakács,  ki  a  zsidókat  utálá,  mindent  elkövet- 
tek, hogy  a  főbírót  még  inkább  felgerjeszszék  sze- 
rencsétlen vádlottja  ellen.  A  zsidó  azonban,  noha 
minden  kérdés  úgy  intéztetett,  hogy  feleletét  mintegy 
magában  foglalá,   a  gyilkosságot  állandóan  tagadta. 

Nyúzó  nem  osztozott  a  zsidók  iránti  előitélctben. 
Ellenszenve  semmi  esetre  nem  ment  annyira,  mint  a 
szakácsé,  ki  oly  nép  iránt,  mely  hurkát  s  kolbászokat 
megvet,  sódartól  undorodással  elfordul,  s  kocsonyáról 
hallani  sem  akar,  természetesen  semmi  rokonszenvet 
nem  érezhetett ;  sőt  voltak,  kik  a  főbirónak  az  úr 
választott  népe  iránt  részrehajlást  hánytak  szemérc,  s 
azt  állíták,  hogy  előtte  zsidó  ellen  pert  nyerni  majd- 
nem ép  oly  nehéz,  mint  —  (elfelejtem  hamarjában, 
mily  vármegyében^  De  mindennek  megvannak  hátá- 
ba a    főbíró  a  zsidó  népnek  gazdagabb  részét 

korunk  felvilágosodott  szempontjából  tekinté  is,  ebből 
nem  következik,  hogy  ugyanezen  elvek  szerint  járjon 
el  oly  egyed  irányában,  ki  mint  az  üveges,  egész 
töredékeny  vagyonát  hátán  horda,  s  drágakövet  az 
egy  gyémánton  kívül,  melylyel  tábláit  vágja,  nem  birt. 
Az  emancipatió,  tagadni  nem  lehet,  hazánkban  nagy 
lépéseket  tesz.  A  zsidók,  —  mert  magokat  egyenesen 
nem  emancipálhatják  —  lassanként  mindenféle  köte- 
lezvények által  a  keresztyéneket  kezdik  mancipálni, 
s  ez,  mint  tudva  van,  eredményre  nézve  egyre  megy. 
A  zsidóság  hazánkban  e  pillanatban  oly  hegyhez  ha- 
sonló, melynek  alja  még  sötét  homályban  áll,  de  mely- 
nek aranyozott  csúcsára  nézve  a  nap  már  feljött;  — 
s  ha  az  üveges,  népének  ezen  részéhez  tartozik,  bi- 
zonyosan más  volna  helyzete ;  —  így,  miután  senki- 
nek gyapját  vagy  gubicsát  meg  nem  veheté,  sőt  még 
a  dohánykercskedésben  sem  vett  részt,  kedvezésekre 
számot  nem  tarthatott,  s  birája  bizonyosan  nem  fe- 
lejté   el,   hogy  eldődei  üdvezitőnket  keresztre  feszítek. 

A  főbiró,  miután  vádlottján  a  vallatásnak  minden 
nemét  —  a  Kenyházy  által  említett  körülfogást  is  ide 
értve,  melyhez  a  hajdú  botjával  felhivatott  —  meg- 
próbálta, a  legnagyobb  felindulásban  jára  fel  s  alá  a 
szobában.  —  Fíirkasgúzsba  köttetlek,  agyonveretlek, 
ha  nem  szólsz !  —  kiálta,  midőn  a  szerencsétlent 
ismét  mellbe  löké,  s  az  remegve  könyörgő  hangon 
újra  ártatlanságát  bizonyítá. 

—  Ártatlan !  —  kaczagott  a  főbiró  —  s  így  néz 
ki  az  ártatlanság?  —  mire  Kenyházy  s  a  szakács,  a 
zsidóra  fordítva  szemeiket,  szintén  nevetni  kezdenek, 
míg  Üveges  Jancsi  egy  szeméből  nehéz  könyek  gör- 
dültek le  arczán.  Meg  kell  vallani,  a  zsidó  külsejében 
nem  vala  semmi,  mi  őt  arra  jogosítá,  hogy  bárki  által 
az  ártatlanság  képének  tartassék.  Veres  haja,  mely  a 
pinczében,  hol  az  egész  éjt  tölte,  megnedvesedett,  s 
még  mélyebben  lógott  le  homlokába,  mint  máskor; 
ruhája  s  szakálla  még  mocskosabb  vala,  mint  közön- 
ségesen,   s    csúnya    arczvonásait    a    fájdalom,    melyet 

kötéllel  összeszorított  kezei  okoztak,  még  inkább  el- 
vadftá,  — -  gonosztevőt  nem  lehetne  máskép  festeni ;  — 
de  a  zsidó  azért  mindegyre  hirdeté  ártatlanságát.  — 
De  kérem  a  tekintetes  főszolgabíró  urat  —  rimán- 
kodott —  és  a  tekintetes  esküdt  urat  és  a  szakács 
urat  is,  a  ki   engem  régen  ismer  — 

—  Igen,  hogy  semmirevaló  gazember  vagy,  — 
szólt  az  utóbbi,  —  a  ki  valahányszor  valamit  csinál- 
tattam, mindig  megcsalt. 

—  De  kérem  alássan,  biz  én  nem  csaltam  meg 
senkit;  —  sóhajtott  a  másik,  —  a  kastélyban  az  ab- 
lakoknak nagy  táblái  vannak  és  az  üveg  igen  drága 
és  én  — 

—  Megint  másról  locsogsz,  akasztófára  valói  — 
kiáltott  a  főbiró,  —  még  egyszer  kérdezlek  utolszor, 
ha  nem  vallasz,  meglátod  mi  történik  veled ;  miért 
ölted  meg  a  fiscalis  urat? 

—  Nem  öltem  meg  biz  én,  —  válaszolt  sirva  a 
kérdezett,  —  már  miért  öltem  volna  meg?  Macska- 
házy  úr  jó  kegyes  uram  volt,  ha  ő  élne,  nem  bán- 
nának így  velem  I 

—  Persze,  ha  nem  ölted  volna  meg,  —  vága  sza- 
vába a  főbiró. 

—  Én  nem  öltem  meg,  —  folytatá  a  másik  min- 
dig zokogva;  —  mikor  szakács  úr  engem  Macska- 
házy  úrhoz  vezetett  s  kérdezte:  én  öltem-e  meg?  a 
fiscalis  úr  nem  tudott  szólni,  de  mindegyre  rázta  fe- 
jét. Mondja  szakács  úr  maga,  —  szólt  tovább  ehhez 
fordulva. 

—  Az  ig&z,  —  monda  emez,  —  mikor  e  gazem- 
bert az  ágyhoz  vezettem  s  a  fiscalis  urat  kérdeztem  : 
ez  gyilkolta-e  meg?  ő  fejét  rázta;  de  ki  tudja,  mit 
értett  alatta,  talán  már  magán  kívül   is  volt. 

—  Nem  volt  magán  kívül,  —  monda  a  zsidó  kö- 
nyörgő hangon  —  már  hogy  lett  volna  magán  kívül, 
mikor  szakács  úr  kétszer  kérdezte  meg,  s  az  áldott 
szegény  fiscalis  úr  mindig  rázta  fejét. 

—  Alkalmasint  ez  lesz,  —  szólt  most  Kcnyházy,  — 

miről    a    szakácsné,    mikor    jöttünk,    szüntelen    fecse- 
gett. 

—  A  szakácsné  igen,  -  -  folytatá  a  rab  —  és  az 
egész  ház  mind  ott  voltak  s  látták,  hogy  a  fiscalis  úr 
fejét  rázta;  áldott  emberi  Nem  is  tett  semmi  mást, 
mihelyt    a  szobába  jöttem,  hanem  mindig  rázta  fejét. 

—  Hivja  be  valaki  azt  a  szakácsnét,  —  szóla  Nyúzó, 
ki  most  szintén  ez  asszony  különös  magaviseletére  s 
szüntelen  fejrázására  visszaemlékezett. 

—  Bizony  kár,  ha  teins  úr  ezzel  fárad,  —  monda 
a  szakács,  —  .fecseg  mint  a  kofa,  s  végre  még  is 
bizonyos,  hogy  a  fiscalis  urat  csak  az  az  átkozott 
zsidó  ölte  meg. 

—  Azt  én  is  tudom,  —  monda  Nyúzó  méltósággal,  — 
óz  a  formákat  minden  vallomásnál  meg  kell  tartani ; 
—  s  ezzel  hajdúját  elküldé  a  szakácsnéért. 

Katalin,  vagy  mint  közönségesen  neveztetni  szo- 
kott :  Kata  asszony  —  mert  mint  ő  maga  többször 
helyesen  megjegyzé,  szegény  özvegynek  senki  nem 
adja  meg  a  magáét,  s  még  nevét  is  megrövidítik, 
mintha  csak  konyhaszolgáló  volna,  —  míg  természe- 
tes ellensége,  a  szakács,  benn  a  vallatásnál  volt  párt- 
hiveivcl,  azaz  a  kulcsárral  és  mindenessel  folyvást  a 
főbiró  ostobaságáról  beszélt,  ki  okos  embert  nem  is 
kérdez.  —  A  szakács  bizonyosan  tévedésbe  fogja 
hozni,  nincs  árulkodóbb  ember  a  világon  1  A  nagy- 
ságos asszonynál  is  minden  izgágának  ő  oka,  s  most 
mindent  a  zsidóra  fog  tolni,  pedig  a  zsidó  oly  ártat- 
lan, mint  a  ma  született  gyermek.  Mikor  Macskaházy 
ágyához  vezették  stb.    — 

Alig  lépett  be  a  hajdú  főbirájának  parancsával, 
hogy  az  ifjasszony  mint  tanú  elébe  jöjjön,  midőn  e 
panaszok  helyett  a  főbiró  egyszerre  fáin  emberré  vált, 
s  Kata,  egy  kis  tükördarab  előtt,  mely  a  konyhaabla- 
kon állt,  helyreigazítva  főkötőjét,  miután  azon  meg- 
győződését nyilvánítá  a  jelenlevők  előtt,  hogy  most  az 
igazság  bizonyosan  ki  fog  sülni,  —  a  meghivást  kö- 
vetve^ nem  kevés  bókkal  jelent  meg  a  vizsgálók  előtt. 

Kata,  ki  még  soha  mint  tanú  biró  előtt  nem  állt, 
első  pillanatban  meghökkent,  midőn  tőle  neve  s  élete 
módja,  melyet  úgy  hívé,  az  egész  világ  tud,  s  főkép 
kora  kérdeztetett.  A  gúnyos  mosoly,  melyre  a  sza- 
kács ajkai  vonultak,  midőn  magát  alig  hallható  hangon 
negyvenkét  esztendősnek  monda,  s  még  inkább  az, 
hogy  a  főbíró  által  mindjárt  ezen  előleges  kérdések 
után  arra  intetett,  hogy  vallomására  meg  fog  esket- 
tetni,  s  ha  az  igazságtól  eltér  —  büntettetni :  azon 
gondolatot  támaszták  benne,  hogy  az  egész  csak  az 
alávaló  szakácsnak  kabalája,  ki  őt  bajba  akarja  keverni, 
minek  elkerülésére  mindjárt  ez  intés  után  mcgjegyzé, 
hogy  a  mi  korát  illeti,  ő  keresztlevelét  nem  látva, 
semmi  bizonyost  nem  mondhat,  hogy  azonban,  a  mi 
saját  meggyőződését  illeti,  ő  még  sokkal  fiatalabbnak 
tartja  magát.  A  szakács  s  esküdt  felkaczagtak,  s  Nyúzó 
mosolyogva  kijelenté,  hogy  csak  a  többiekre  nézve 
mondjon  igazat,  saját  korára  nézve  akár  huszonnégyet 
mondhatott  volna,  —  minek  oly  késő  megtudását  a 
szakácsné  kétségen  kívül  sajnálta. 

Az  ezt  követő  kérdések:  —  Ismerte  e  Macskaházy 
urat?  Mióta?  Látta-c  már  a  zsidót  életében?  Mit 
tud  felőle?  stb.  —  a  szakácsnét  azon  kellemetlen 
benyomásért,  melyet  kikérdeztetése  előtt  első  pilla- 
natban érzett,  bőven  kármentesítek.  0  azoknak  vala 
egyike,  kik  Istentől  nyert  szónoki  tehetségeiket  el 
nem  ássák;  Katalin  asszony  beszélt  reggeltől  estig 
tisztán  jószántából  is  ;  —  ki  várhatna  most  rövid  fe- 
leleteket tőle,  midőn  neki  talán  életében  először 
kötelességül  tétetett,  hogy  beszéljen,  s  a  főbíró  őt 
különösen  arra  inté,  hogy  előadásában  semmit  el  ne 
hagyjon.  Katalin  elmondott  mindent,  hol  szolgált  előbb, 
miként  jött  a  házba,  mi  történt  azóta,  mikor  veszett 
először  össze  a  szakácscsal,  miként  csalatott  meg 
ugyanezen  zsidó  által  egy  forint  huszonnégy  kraj- 
czárig,  midőn  múlt  vásárkor  tizenkét  rőf  kék  kartont 
hozatott  magának  Debreczenből.  A  jó  asszony  a  szó  szo- 
ros értelmében  nem  hagyott  el  semmit ;  ha  tudós  tár- 

saságunknak  tagja  volna,  —  mire,  ha  mindazok,  kik 
a  nyelvet  mívelik,  e  czímre  alkalmasak,  neki  is  nem 
kis  hivatása  van,  —  ez  egy  vallomás  után  parentatióját 
lehetne  irni. 

Nyúzó  rosszkedvűen  jára  fel  s  alá  a  szobában.  Az 
esküdt,  ki  egy  egész  könyv  Írására  magában  hivatást 
nem  érzett,  félre  tette  pennáját;  a  szakács  mosolyogva 
néze  majd  az  egyik,  majd  a  másikra,  mintha  mondani 
akarná :  nem  volna-e  igaza,  midőn  előre  mondta,  hogy 
ez  asszony  kikérdezése   haszontalan? 

—  De  végre  —  monda  a  főbíró,  nem  mérsékel- 
hetve többé  türelmetlenségét  —  mit  akar  az  ifjasszony 
mindezzel?  Gyóntatóatyának  tart-e  vagy  bolondjának, 
hogy  egész  életét  kezdettől  egész  mostanig  elmondja  ? 

—  Követem  alássan,  —  szólt  a  szakácsné  bámulva, 
hogy  ily  dolgok  valakit  nem  érdekelhetnek,  —  mikor 
a  teins  úr  mondta,  hogy  ne  hagyjak  el  semmit. 

—  Hogy  ne  hagyjon  el  semmit,  mi  a  dologhoz 
tartozik,  —  szakítá  félbe  Nyúzó  a  szólót,  —  ezek 
voltak  szavaim. 

—  Igen,  —  folytatá  a  másik,  —  de  ha  nevemért 
s  állapotomért  kérdeznek,  s  én  azt  mondom,  hogy 
özvegy  vagyok,  akkor  csak  férjemet  is  meg  kell  ne- 
vezni, és  hogy  meddig  éltünk  egymással,  s  kérem 
alássan,  azt  is,  hogy  jól  éltünk,  s  mikor  halt  meg,  s 
mily  betegségben,  és  — 

—  Jól  van,  jól,  —  vágott  szavába  a  főbiró,  belső- 
kép átkozva  a  fecsegését;  —  de  most  mondja  meg, 
ha  lehet  röviden  s  egyedül  e  kérdésre  felelve:  igaz-e, 
hogy  mikor  ez  átkozott  zsidót  szakács  úr  a  haldokló- 
hoz vezette,  Macskaházy  fejét  rázta? 

—  Igaz  bizony,  —  válaszolt  a  kérdezett,  kihivó 
tekintetet  vetve  a  szakácsra,  —  persze  rázta  fejét,  és 
ha  a  teins  úr  még  látta  volna,  miként  rázta;  mióta 
férjem  halálos  ágyánál  voltam,  —  szegény  ember, 
Isten  nyugtassa,  szakács  volt    — 

—  Tudjuk,  tudjuk,  —  vágta  közbe  a  főbiró  türel- 
metlenül, —  és  vizi  betegségben  halt  meg;  de  mondja 

"^«gi  ifj^sszony  most  csak  azt,  vájjon  igaz-e,  hogy 
szegény  meghalt  barátom,  midón  szakács  úr  másod- 
szor is  ugyané  kérdést  intézte  hozzá,  ismét  rázta 
fejét  ? 

—  Igen,  és  a  teins  urak  nem  is  hinnék  —  folytatá 
az  előbbi,  —  miképen  rázta  fejét ;  a  mint  mondom, 
épen  úgy,  mint  boldogult  férjem,  Isten  nyugoszsza,  az 
utolsó  tizennégy  nap  és  éjtszaka  mindig  nála  voltam  — 

—  Ki  tudja,  talán  már  magán  kívül  is  volt,  —  szólt 
közbe  a  szakács. 

—  Kicsoda  ?  férjem  magán  kívül  ?  —  monda  az 
előbbi,  —  férjem  magánál  volt  végső  pillanatáig,  nem 
tudott  már  szólni,  szegény  ember,  nem  is  értette 
senki,  csak  én  magam,  de  a  mit  akart  — 

—  Ki  szól  itt  férjéről  ?  —  vága  szavába  Nyúzó,  — 
Isten  nyugtassa,  neki  is  elég  baja  lehetett  a  világon  ; 
csak  az  a  kérdés :  Macskaházy,  mikor  kérdezték,  s 
fejét  rázta,  nem  volt-e  magán  kívül  ? 

—  Magán  kívül  ?  —  kérdé  a  szakácsné ;  —  köve- 
tem alássan,  azt  csak  oly  bolond  mondhatná  —  a 
tekintet,  melyet  a  szakácsra  vetett,  mutatá,  kit  ért,  — 
a  ki  az  embert,  ha  szólni  nem  tud,  nem  érti.  Én 
férjemet,  mikor  a  viz  mellére  jött  s  többé  nem  beszél- 
hetett, végső  pillanatig  megértettem.  Oly  szomorú 
édes  szemeket  csinált  rám,  mintha  csak  úgy  mondaná 
mint  máskor:  édes  galambom,  köszönöm.  De  hogy 
a  físcalishoz  visszatérjek,  —  tévé  hozzá,  szemeit  tö- 
rülve, midőn  a  főbiró  türelmetlenségét  észre  vévé,  — 
szegény,  hogy  lett  volna  magán  kívül,  hiszen  mikor 
kérdezték,  még  szólt. 

—  Szólt  ?    és    mit  ?    —    kérdé  kíváncsian  a  főbiró. 

—  Hát  nem  sokat,  az  igaz,  —  válaszolt  az  asz- 
szony,  —  de  világosan,  mind  a  kik  jelen  voltunk, 
hallottuk.  Mikor  szakács  úr  kérdezte:  ki  ölte  meg? 
csak  azt  mondta :  Tengelyi ;  azután  mindjárt  rájött 
a  hörgés. 

—  Tengelyi  ?  I  —  kiáltanak  a  főbiró  $  esküdt  el- 
bámulva, majdnem  egyszerre,  —  ez  különös! 

—  Miként  is  hallgatnak  a  tcins  urak  ily  haszontalan 
fccsegésrc?  —  n:\onda  a  szakács  türelmetlenül  —  ez 
asszony,  csakhogy  szólhasson,  halálos  ítélet  alá  hozná 
tulajdon  apját. 

—  Haszontalan  fecsegés,  a  mit  én  mondok?!  — 
kiáltott  a  szakácsné ;  —  hát  miért  kérdez  engem  a 
teins  főbiró  úr?  s  miért  irja  fel  esküdt  úr  azt,  a  mit 
mondtam  ?  Ha  a  teins  főbiró  úrnak  terhére  vagyok, 
nem  bánom,  én  nem  láttam,  nem  hallottam  semmit ; 
ha  nem  kérdeznek,  én  bizonyosan  nem  szóltam  volna 
senkinek. 

A  főbiró  alig  juthatott  szóhoz,  hogy  a  szakácsot 
arra  intse,  miként  a  tanút  ne  zavarja ;  s  emezt  újra 
kérdezé:  tisztán  emlékezik-e,  hogy  Macskaházy  csak- 
ugyan Tengelyit  nevezte  halála  előtt? 

—  Hogyne  emlékezném  I  —  folytatá  emez  félbe- 
szakadt beszédjét,  —  mikor  a  fiscalis,  szegény  tekin- 
tetes úr,  csak  oly  tisztán  szólt,  mint  mi  most  szólunk. 
Tengelyit  mondott,  az  egész  ház  ott  volt,  valameny- 
nyien  hallották. 

—  Azt  nem  is  tagadja  senki,  —  szólt  közbe  a 
szakács,  ki  minden  intés  mellett  nem  birhatá  magát 
hallgatásra,  —  a  kérdés  csak  az,  mikor  nevezte  Ten- 
gelyi urat?  miért  nevezte?  és  itt  én  mondom  — 

—  Akkor  nevezte,  mikor  a  zsidót  ágyához  vezet- 
ték s  azt  kérdek  tőle:  ez  ölte  meg?  —  vágott  sza- 
vába a  szakácsné,  ki  a  régi  vitát  újra  megkezdve, 
mindig  inkább  neki  lelkesedett.  Először  fejét  rázta, 
azután  Tengelyit  hítta,  azután  — 

—  Nem  úgy  voltl  —  szakítá  félbe  a  szakács  a 
szólót,  --  először  nevezte  Tengelyit,  azután  csak 
később  rázta  fejét. 

—  S  én  meg  azt  mondom,  hogy  először  rázta 
fejét,  azután  nevezte  Tengelyit,  —  kiáltott  a  másik,  — 
mind  azt  fogják  mondani. 

—  S  én  az  ellenkezőt  mondom!  —  lármázott  még 
hangosabban  az  előbbi,  s  a  ki  nem  úgy  vall,  az  ha- 
zudik, ha  száz  esküvést  tesz  is  le  reá. 

—  Az  egész  házat  fclhíhatom  tanúbizonyságul,  — 
szólt  ismét  a  főbiróhoz  fordulva  lángoló  arczczal  az 
asszony. 

—  És  én  szinte  fclhíhatom  tanúbizonyságul,  — 
válaszolt  a  szakács. 

—  Az  egésznek  tisztába  hozására  —  monda  végre 
a  főbiró  —  alig  is  leend  más  mód,  mint  további 
tanúval  latások,  .  .  .  s  míg  a  hajdú  kiküldetett,  hogy  a 
háznép  közül  azokat  híja  be,  kik  Macskaházy  halá- 
lánál jelen  voltak,  a  szakács  és  szakácsné  tovább  ve- 
szekedíek.  Nyúzó  Kcnyházyt  figyelmezteté,  hogy 
jegyezze  fel  különösen,  miként  a  szakácsné  vallomása 
szerint  Macskaházy,  midón  halála  előtt  gyilkosa  iránt 
megkérdeztetett.  Tengelyit  nevezte. 

Ha  a  főbiró  a  többi  tanukat,  kiket  a  hajdú  a  kony- 
hában mind  együtt  talált,  s  kik  vele  most  a  szobába 
jöttek,  csakugyan  azért  rendelte  maga  elébe,  hogy  a 
kérdésben  levő  pontot  tisztába  hozza,  nem  csalódott 
senki  reménységében  inkább,  mint  ő.  Kettő  helyett, 
az  igaz,  hat  tanú  álla  most  előtte,  de  közöttök  az 
igazságnak  azon  kritériumához  sem  juthatott,  melyet 
a  többségben  keresünk,  miután  a  kulcsár  és  mindenes 
most  is  a  szakácsr.éval,  a  szolgáló  s  pesztonka  a  sza- 
kácscsal tartva,  egészen  egyenlő  voksokkal  álltak  egy- 
más ellenében. 

Végre  —  monda  a  főbiró,  miután  e  lármát  egy 
ideig  békességesen  meghallgatá,  vállát  vonva  —  a 
dolog  tökéletesen  mindegy.  Elébb  rázta-e  fejét  Macska- 
házy vagy  később,  ahhoz  semmi  közünk;  fődolog 
csak  az,  hogy  mikor  kérdezték:  ki  öhe  meg?  vilá- 
gosan a  nótáriust  nevezte,  s  erre  nézve  valamennyien 
megegyeznek.  Ezt,  reménylem,  feljegyezted  ?  —  szólt 
Kenyházyhoz  fordulva,  ki  még  tovább  irva,  fejével 
intett. 

A  vitatkozók  bámulva  néztek  egymásra ;  a  sza- 
kácsné, kinek  nem  az  vala  szándoka,  hogy  Tengelyi 
ellen  gyanút  támaszszon,  s  ki  minden  mellékgondolat 
nélkül     egyedül     azon     állítását    akará     bebizonyítani. 


hogy  az  ügyvéd  csakugyan  elébb  rázta  fejét  s  később 
nevezte  Tengelyit,  most  megijedve  a  főbíró  szavain, 
elhallgatott ;  csak  a  szakács  tárta  még  elég  lelki  nyu- 
galmat, hogy  Nyúzót  figyelmctessé  tegye,  miként  ő 
ezen  állításban  soha  meg  nem  egyezett,  s  most  is 
azt  mondja,  hogy  a  haldokló  Tengelyit  ugyan  nevezte, 
de  nem  akkor,  mikor  gyilkosa  iránt  kérdeztetett. 
Valamennyien  helybenhagyólag  integetének  fejeikkel, 
főkép  a  szakácsné,  ki  mióta  szavainak  következését 
látta,  csaknem  sírva  monda,  hogy  ő  szegény  özvegy 
s  a  nemzetes  szakács  úr  bizonyosan  jobban  érti  e 
dolgokat,  hogy  azonkívül  a  fiscalis  úr  véres  mellét 
látva  úgy  megijedt,  hogy  nem  is  tudta,  mi  történik 
körülötte.  A  főbíró  azonban  a  szerencsétlen  tanút,  ki 
előbbi  vallomását  most  minden  módon  visszahúzni 
akarta,  azon  figyelmeztetéssel  némítá  el,  miként  mi 
mondva  van,  az  az  esküdt  által  feljegyeztetett,  s 
hogy  ha  azokat,  mik  vallomásában  Tengelyi  ellen 
gyanút  támasztanak,  visszavonja  vagy  módosítja,  majd 
meg  fogja  látni,  mi  történik  vele  azért,  mert  a  bíró- 
ság előtt  hazudni  merészelt.  Mire  az  asszony  elré- 
mülve a  kályhához  vonult  s  csak  nehéz  sóhajokban 
könnyíté  keblét,  nehogy  ismét  valamit  mondjon,  mit 
később  megbánna. 

—  Én  nem  tudom,  —  szólt  azalatt  a  szakács,  ki 
Tengelyinek  egyik  legfőbb  tisztelője  levén,  mind- 
azon hódolat  mellett,  melylyel  a  főbirói  hivatal  iránt 
viseltetett.  Nyúzó  utolsó  szavain  látszólag  megin- 
dult —  mindabban,  a  mit  a  teins  úr  eddig  hallott, 
mi  ok  volna  a  legkisebb  gyanúra  a  nótárius  ellen? 

—  Mi  ok?  —  szólt  a  főbiró  megvető  tekintetet 
vetve  a  szólóra  —  azt  semmi  esetre  sem  szakács 
uram  fogja  megítélni ;  egyébiránt  úgy  hiszem,  némi 
ok  csak  van ;  midőn  ez  az  asszony  s  még  két  tanú 
világosan  állítják,  hogy  Macskaházy  haldokolva  — 
pedig  a  halál  pillanatában  adott  tanúsága  annyit  ér, 
mintha  száz  esküvel  erősíttetnék  —  Tengelyit  mondta 
gyilkosának. 

—  Én  nem  mondtam  azt  soha,  —  sóhajta  a  sza- 
kácsné, midőn  a  kályhától  ismét  előre  jött  —  én  csak 
azt  mondtam,  hogy  a  fiscalis  elébb  rázta  fejét,  azután 
szólt ;  sohasem  juthatott  volna  eszembe,  hogy  Tengelyi 
úr  az  által  gyanúba  jöhet. 

—  Hiszen  végre  igaz,  —  monda  a  szakács  elég 
szárazan,  mert  nemes  ember  létére  a  módot,  melyen 
Nyúzó  hozzá  szólt,  rossz  néven  vévé  —  gyanúja 
lehet,  a  kinek  tetszik,  s  az  is  igaz,  hogy  engem 
kérdezni  nem  fognak:  csak  azt  gondolom,  hol  gyil- 
kosságról van  szó,  ily  ember  ellen,  mint  Tengelyi 
uram,  minden  bolond  beszéd  után  gyanakodni  nem 
lehet. 

—  De  nem  mondta-e  szakács  úr  maga,  —  kérdé 
éles  hangján  a  főbiró,  —  hogy  Macskaházy  a  nótáriust 
nevezte  ? 

—  És  ez  teljesen  igaz,  —  válaszolt  a  másik  —  de 
épen  nem  csudálatos,  miután  Macskaházy  úr  Tenge- 
lyivel egész  életén  át  összeköttetésekben  volt.  Sokan 
hiszik,  hogy  a  nótáriussal  nem  bánt  úgy,  mint  kel- 
lett volna ;  még  tegnap  is  erősen  összeszólalkoztak,  — 
ki  tudja,  a  fiscalis  úr  utolsó  pillanatban  nem  szállt-e 
magába  ? 

—  Ugyan  úgy-e?  hát  még  tegnap  este  erősen 
összeszólalkoztak?  ird  fel  ezt  is  Bandii  —  monda 
esküdtéhez  a  főbiró.  —  Igazság!  ők  ketten  egész 
éltökön  át  halálos  ellenségeskedésben  voltak  egymás- 
sal. És  hát  azt  mondja  a  szakács  úr,  még  tegnap  este 
erősen  összevesztek? 

A  szakács  nem  tagadhatta  ennek  valóságát ;  a  töb- 
biek szintén  bizonyfták  ezen  állítását;  a  szakácsné 
pedig,  ki  azt  hivé,  hogy  Tengelyinek  az  által  hasz- 
nálhat, mindazon  nagyításokkal  beszélé  el  a  jegyző  s 
ügyvéd  között  történteket,  melyekkel  azok  a  faluban 
elbeszéltettek. 

—  Különös,  igen  különös  1  —  monda  Nyúzó  es- 
küdtjéhez fordulva.  —  A  nótárius  Macsksű\ázyvaJ 
összevesz  s  a  legszörnyebb    fenyegetésekkel    válik  cl 

tőle.  A  mint  a  szakácsné  mondja,  a  nótárius  azt 
esküvé,  hogy  szegény  barátom  az  ő  kezei  által  fog 
meghalni,  —  s  azután  mindjárt  reá  ugyanazon  éjt- 
szaka  emezt  meggyilkolva  találják  szobájában.  Re- 
ménylem, ezt  kiemelted,  Bandi  ?  —  szóla  esküdt- 
jéhez fordulva,  mély  gondolkozás  kifejezésére  kény- 
szerítve arczát,  nehogy  az  öröm  meglátszassék,  melyet 
a  miatt   érzett,  hogy  Tengelyit  bajba  keverheti. 

A  szakácsné  szólni  akart,  de  midőn  látta,  hogy 
Nyúzó  reá  épen  nem  figyel,  félhalkan  csak  azt  jegyzé 
meg  az  esküdtnek,  hogy  ha  a  fiscalist  nem  a  zsidó, 
hanem  más  valaki  ölte  meg,  ő  nem  tudja,  a  zsidó  mit 
kereshetett  a  kályhalyukban ;  mire  a  főbiró,  a  helyett, 
hogy  felelne,  azon  kérdéssel  fordult  a  zsidóhoz  :  kik 
voltak  e  gonosztette  elkövetésére  tanácsadói,  segítői, 
vagy  biztatói  ?  —  Mert  hogy  a  tettet  magát  senki 
más,  mint  te,  alávaló  kutya,  el  nem  követte,  —  tévé 
hozzá  mérgesen  —  arról  kétség  nincs.  Vallj  igazán ! 
úgy  is  látod,  hogy  czimboráidnak  már  nyomán  va- 
gyunk ;  ha  tétovázás  nélkül  megnevezed,  talán  segít- 
hetsz magadon.  Ha  még  egy  perczczel  tovább  ta- 
gadsz .  .  . ;  itt  a  főbiró  nem  monda  többet,  de  jobb 
kezén,  melynek  épen  tenyerét  mutatta,  a  zsidó  chiro- 
mantia  nélkül  annyira  olvashatá  jövőjét,  hogy  mintegy 
ösztönszerűleg  vállát  felvonva  egyik  arczát  rejté  el,  s 
a  mit  valamennyien  előreláttak,  kétségen  kívül  bekö- 
vetkezik, ha  kocsizörgés  épen  e  pillanatban  a  főbirót 
az  ablakhoz  nem  csábítja. 

Az  alispán,  ki,  mint  tudjuk,  az  előbbi  napot  közel 
jószágán  tölte,  mihelyt  a  házában  történt  gyilkolásról 
hirt  vett,  nejével  s  leányával  azonnal  Tiszarétre 
indult,  s  vele  majdnem  egyszerre  érkezett  meg  Serer, 
kiért  a  látlelet  elkészítése  végett  még  éjjel  szekér 
küldetett.  Etelkát  kivéve  a  többiek  azonnal  a  vallatás 
színhelyére  siettek,  hol  egy  ideig  mindenki  a  házi- 
urat s  asszonyt  fogadva,  a  rabot  nyugodtan  hagyá. 

Az  alispán  s  főkép  neje  mélyen  meghatva  lát- 
szanak. 

—  Szörnyűség  I  —  monda  Réty,  midőn  a  főbírótól 
a  történet  részletes  leirását  meghallá  —  ily  gyilkos- 
ság s  pedig  tulajdon  házamban,  ennyi  cselédek  között ; 
hallatlan  merészség!  Szegény  feleségem  egészen  oda 
van !  már  tegnap  mintha  sejdítette  volna,  hogy  sze- 
rencsétlenség fog  történni,  soha  úgy  felgerjedve  nem 
láttam. 

—  Ne  beszélj  olyakat,  —  szólt  türelmetlenül 
Rétyné,  s  ajkai  körül  különös  reszketés  vaJa  észre- 
vehető —  még  végre  holdkórosnak  kiáltasz  ki,  ki 
mindent  előre  lát.  Rosszul  éreztem  magamat,  mint  ma 
is,  ez  az  egész. 

A  főbiró  s  esküdt  kijelentették  sajnálkozásukat. 
Serer  azonnal  az  tttér  után  nyúlt ;  a  zsidó  arczán, 
kire  az  alispánné  e  pillanatban  nézett,  különös  kife- 
jezés vala  látható,  majdnem  gúnyhoz  hasonló,  melyet 
azonban  senki,  figyelmét  reá  nem  fordítva,  észre  nem 
vett. 

—  A  gonosztettet  —  szólt  ismét  Réty  —  csak  oly 
valaki  követhette  el,  ki  a  házban  jó  ismeretes;  a  leg- 
különösebb az,  hogy  rablás,  a  mint  hallom,  nem 
történt. 

—  Még  nem  tudjuk,  —  monda  Nyúzó  —  a  cse- 
lédek azt  mondják,  hogy  a  meggyilkoltnak  óráját  s 
tárcsáját  a  szobában  találták,  bővebb  vizsgálatot  nem 
tevénk,  miután  Macskaházy  a  teins  úr  fiscalisa  lévén, 
gondoltuk,  hogy  talán  irományok  lehetnek  holmijai 
között,  melyek  a  családot  érdeklik,  s  az  ajtót,  me- 
lyet a  birák  bepecsételtek,  zárva  hagytuk,  míg  a 
teins  úr  visszajő,  vagy  ez  iránt  valamit  rendelni  mél- 
tóztatik. 

—  Azt  jól  tették,  —  szólt  közbe  az  alispánné  élén- 
ken, —  Macskaházy  kezében  mindenféle  peres  iro- 
mányok voltak,  melyek  csak  engem  illettek.  Magam 
fel  fogok  menni. 

—  Nagysád,  —  monda  kezét  összecsapva  Serer,  — 
beteges  állapotjában !  hová  gondol  nagyságos  asz- 
szonyom? 

Br.  Eötvös  :  A  falu  jegyzője.  II.  Ij 

—  Az  az  én  dolgom,  —  válaszolt  az  alispánné 
szárazan. 

—  Bizony  jobb  lenne,  ha  nagysád  nem  megy  fel,  — 
jegyzé  meg  most  a  szakács  minden  alázatossággal,  — 
még  a  holttest  is  ott  van,  és  .  .  . 

—  A  holttest?  —  monda  Rétyné,  nem  titkolhatva 
el  borzadását  —  azt  vigyék  ki,  —  tévé  hozzá  erőt 
véve  magán,  —  majd  azután  felmegyek.  Én  legjobban 
tudom,  hol  szokta  tartani  Írásait,  s  nem  lehetek  nyu- 
godt, míg  meg  nem  győztem  magamat,  hogy  semmi 
el  nem  veszett. 

Serer,  az  esküdttel  s  a  cselédekkel,  az  alispánné 
kfvánatának  teljesítésére,  eltávozott.  Rétyné  a  leg- 
nagyobb felgerj édesben  jára   fel  s  alá  a  szobában. 

—  Legalább  a  gonosztevőt,  —  monda  Nyúzó  Réty- 
hez,  ki  mély  gondolatokba  merülve  mellette  állt,  — 
hála  Istennek  I  megkerítettük.  Ezt  a  zsidót  —  tévé 
hozzá  a  rabra  mutatva  —  mindjárt  a  tett  után  a 
kályhalyukból  hüzták  ki. 

—  Üveges  Jancsi?  —  szólt  fel  az  alispánné,  egy- 
szerre megállva,  az  lehetetlen!  .  .  .  Tudom,  hogy 
Macskaházy  mindig  pártfogója  volt  és  .  .  . 

—  Lelkem,  —  monda  Réty  —  ez  nem  bizonyít 
semmit.  Fájdalom,  igen  is  sok  példa  van,  hol  ily  alá- 
való teremtések  épen  legnagyobb  jóltevőjükön  követ- 
ték el  gonosztetteiket. 

—  Annyival  inkább,  —  vágott  szavába  a  főbiró  — 
mrnthogy  minden  kérdésen  kívül  áll,  miként  a  zsidó 
ez  esetben  csak  más  boszújának  eszköze  volt. 

Az  alispánné  annyira  elhalványult  e  pillanatban, 
hogy  mind  férje,  mind  Nyúzó  egyszerre  kérdek : 
rosszul  érzi-e  magát?  Mire  amaz  csak  azt  kérdé  :  vajon 
a  zsidó  megvallotta-e  gonosztettét? 

—  A  mit  úgy  szorosan  véve  vallásnak  lehet  ne- 
vezni, —  válaszolt  a  főbiró  —  a  zsidó  még  nem 
vallott  semmit ;  azonban  az  legkisebb  gondom.  Ki- 
hozom én  belőle,  ha  még  oly  makacs  volna  is;  és 
a    bűnjelek    olyanok,    hogy    a    tettesről     kétség    sem 

lehet,    s    itt    Nyúzó     nagy    megelégedéssel     elmondá 
mindazt,  mi  nézete  szerint  Tengelyit  terhelé. 

Alig  képzelhetni  a  hatást,  melyet  a  főbíró  szavai 
mind  az  alispánra,  mind  nejére  tettek.  Amaz  egyre 
rázta  fejét  s  monda,  hogy  Tengelyiről  ily  valamit 
feltenni  nem  lehet;  ez  egyszerre  megnyugodva  lát- 
szott s  csak  azt  jegyzé  meg,  hogy  miután  Macska- 
házy  s  a  jegyző  között  csakugyan  halálos  ellenséges- 
kedés létezett,  nem  tudhatja  senki,  szenvedélyes  em- 
ber, mint  Tengelyi,  mire  vetemedhetik, 

—  Majd  kihozzuk,  - —  monda  Nyúzó  önmegelége- 
déssel  —  én  kifacsarom  a  zsidóból,  ha  mégegyszer 
oly  gazember  volna  is. 

—  Már  ha  így  bánnak  velem,  —  szólt  emez,  sze- 
mét az  alispánnéra  függesztve  —  én  bizony  megvallok 
mindent. 

—  Bánni  veled  ?  majd  meglátod,  hogy'  bánnak 
veled,  —  monda  Nyúzó  mérgesen,  —  ha  szép  sze- 
rivel nem  szólsz,  majd  mcgismerkedtetünk  a  farkas- 
gúzszsal. 

—  A  nagyságos  asszony  —  szólt  a  zsidó  rimán- 
kodó hangon  —  régen  ismer,  mindig  becsületesen 
viseltem  magamat ;  de  a  tekintetes  úr  úgy  megkínoz, 
hogy  végre  inkább  mindent  magamra  veszek.  Hátul 
a  hajdú  ver,  elől  a  főbíró  úr  maga  mellbe  lökdös  s 
szakállamat  tépi.  Én  akárkit  belekeverek  inkább  a 
bajba,  semhogy  tovább  ennyit  szenvedjek. 

Az  alispánné  a  főbírót  az  ablakhoz  hivá,  s  neki 
halkan  monda,  hogy  a  zsidót  csakugyan  ártatlannak 
hiszi,  s  hogy  jobbnak  tartaná,  ha  vallatásánál  semmi 
erőszakos  eszközök  nem  használtatnának.  Nyúzó,  mi- 
dőn lelkére  esküdött,  hogy  a  zsidó  hazudik,  s  hogy 
a  lehetőségig  nyájasan  bánt  vele  eddig  is,  belsőkép 
nem  győzé  csudálni  az  egész  Réty-család  különös 
szeszélyét.  —  A  fiatal  —  fgy  szólt  magában,  míg  az 
alispánt  s  nejét  az  ügyész  szobájába  követé,  honnan 
a  holttest  azalatt  kivitetett  —  a  czigányokat  veszi 
pártfogása    alá;    az    öregek,    úgy   látszik,    a    zsidókat 

pártolják ;  ha  így  megy,  maholnap  az  igazság  kiszol- 
gáltatása lehetetlenné  válik. 

Midőn  a  szobába  lépett,  Rétyné  nem  titkolhatá  el 
meghatását.  A  nagy  vérfolt,  mely  a  szobának  egyik 
oldalán  az  asztal  mellett  látszott,  közelében  a  még 
véres  kés,  mely  a  cselédek  által  ugyanazon  helyre 
tétetett  vissza,  hol  azt,  midőn  először  beléptek,  talá- 
lák,  a  padozaton  körüihányt  irományok,  —  minden 
a  szörnyű  tettre  emlékeztetett,  melynek  c  szoba 
tanúja  volt ;  s  az  alispánné,  midőn  szemeit  e  tárgya- 
kon körüljártatá,  elborzadva  állt  meg  az  ajtó  mel- 
lett. —  Asszonyi  gyengeség,  semmi  mási  —  monda, 
midőn  férje  s  Nyúzó  meghatását  észrevevék,  őt  ke- 
rék, hogy  inkább  menjen  vissza ;  —  ne  féljetek,  el 
fog  múlni.  Ki  tehet  róla?  Macskaházy  hív  emberünk 
volt,  még  nem  szoktam  meg  a  gondolatot,  hogy  ily 
szörnyű  módon  kellé  őt  elvesztenünk.  —  S  ezzel 
erőt  véve  magán,  először  az  asztalfiókban,  később  az 
ügyvéd  más  szekrényeiben  keresé  az  irományokat, 
melyekért  ennyit  tett,  a  nélkül,  hogy  eddig  birto- 
kukhoz jusson,  s  melyek  közül  most  is  csak  a^on 
néhány  levelet  találhatá,  miket,  mint  olvasóim  emié- 
hezni fognak,  Macskaházy  meggyilkoltatása  előtt  kü- 
lön tett. 

Az  alispánné  jól  tudva,  hogy  e  néhány  levél  Ván- 
dory  irományainak  csak  egy  kis  részét  teszi,  a  leg- 
nagyobb türelmetlenséggel  hánya  fel  mindent ;  hasz- 
talan !  s  már  hinni  kezdé,  hogy  Macskaházy,  a  többit 
elégetve,  csak  e  pár  levelet  taríá  meg,  mely  arra, 
hogy  velők  a  kívánt  váltókat  kicsikarj-^,  elégséges  vala, 
midőn  férje  s  Nyúzó  beszélgetése,  kik  addig  minden 
a  szobában  talált  tárgyakat  megvizsgáltak,  figyelmét 
magára  vonta. 

—  A  mint  mondom,  teins  uram,  —  szólt  Nyúzó  — 
c  véres  irományok,  miket  a  földön  találtunk,  mind 
Tengelyié,  a  két  levél  ott  az  asztalon  egyik  tekin- 
tetes, másik  nemzetes  és  vitézlő  Tengelyi  János  úr- 
hoz stb.  szól,  s  itt    épen    most    találok  a  földön    egy 

számadást  félig  véresen,  mely  egészen  a  nótárius 
kezével  Írott.  Vilmának  könyveket,  nyolcz  forint,  — 
tévé  hozzá  olvasva,  —  Erzsébetnek  ruhára  tíz ;  a 
munkásoknak  stb.,  stb.,  méltóztassék   maga  általnézni. 

—  A  dolog  tagadhatatlan,  —  monda  Réty,  midőn 
az  írást,  melyből  Nyúzó  olvasott,  kezébe  vévé  —  ez 
Tengelyi  irása ;  de  miként  jöhetett  ez  ide? 

—  Már  mi  engem  illet,  —  válaszolt  Nyúzó  só- 
hajtva —  azok  után,  miket  a  vallatásnál  hallottam,  én 
talán  megmondhatnám. 

—  Lehetetlen!  teljes  lehetetlen  1  —  monda  Réty, 
ki  minden  hibái  mellett  becsületesebb  ember  volt, 
semhogy  a  jegyzőről  ily  valamit  feltehetne ;  —  főbiró 
úr  nem  szólhat  komolyan.  Tudja,  nem  szeretem 
Tengelyit,  nincs  is  okom  rá;  de  minden  emberek 
között,  kiket  ismerek,  bizonyosan  ő  volna  az  utolsó, 
kiről  ily  valamit  feltehetnék.  Nem  foghatom  meg  az 
egészet. 

Rétyné,  kinek  e  beszélgetés  élénk  figyelmét  vonta 
magára,  jól  érté  az  egésznek  összefüggését.  Miután 
tudta,  hogy  az  irományok,  melyek  Tengelyi  házától 
clraboltattak,  Macskaházynál  voltak,  igen  természe- 
tes, hogy  a  jegyzőhöz  szóló  egyes  levelek  s  más  iro- 
mányok is  itt  találtattak;  csak  azt  nem  foghatá  fel: 
ha  Macskakázy,  mint  már  hinni  kezdé,  a  megtalált 
leveleken  kívül  a  többi  irományokat  elégeté,  miként 
történhetett,  hogy  szobájában  Tengelyi  egyes  levelei 
elszórva  találtattak  ?  s  pedig  olyanok,  melyek,  a  jegyzőt 
kivévén,  senkire  nézve  fontossággal  nem  birtak,  s 
lelkén  a  gondolat  villant  át,  nem  raboltattak-e  el 
mégis  ez  irományok  —  vagy  maga  Tengelyi,  vagy 
felszólítására  más  által.  E  gondolatban  az  alispánnét 
még  inkább  megerősíté  az,  midőn  hallá,  hogy  a  zsi- 
dónál hamis  kulcsok,  de  semmi  elrabolt  tárgyak  nem 
találtattak.  Ha  az  irományok  akár  a  jegyző,  akár  más 
által,  kit  ő  erre  felfogadott,  raboltattak  cl,  —  így 
gondolkozott  tovább,  mert  hisz  ritkán  találkozik,  ki 
rosszban  más  valakiről  oly  valamit  feltenni  nem  akarna. 


mire  magát  késznek  érzi :  s  így  az  alispánné  is  Ten- 
gelyit e  tettnek  elkövetésére  nem  tartá  képtelen- 
nek, —  a  legbiztosabb  mód,  mely  által  ezen  iromá- 
nyok ártalmatlanokká  válnak,  az,  ha  a  jegyző  ellen 
támadt  gyanú  mindinkább  neveltetik.  Tengelyi  maga 
azt  állítá,  hogy  irományai  Macskaházynál  vannak,  s 
most,  ha  azok  kezébe  kerültek  is,  nem  léphet  fel 
velők  a  nélkül,  hogy  az  ellene  támadt  gyanút  meg- 
erősítse. 

E  gondolatok  után,  melyek  agyán  pillanat  alatt 
átvonultak,  Rétyné  el  vala  határozva  magaviselete 
iránt ;  s  midőn  az  asztalra  tett  véres  irományok  egyi- 
két felvéve  megnézé,  azon  meggyőződését  monda  ki, 
hogy  a  dolgot  mindenesetre  szigorúan  kell  megvizs- 
gálni, ha  csak  azért  is,  mert  a  gyilkossággal  más 
valaki  vádoltatik,  s  ő  részéről  a  zsidót  teljesen  ártat- 
lannak hiszi.  —  Meglehet,  —  tévé  hozzá  —  hogy 
a  semmirevaló  lopni  jött  a  házhoz,  de  ha  rajta  a 
vetnek  nyomai  nem  látszottak,  lehetetlen,  hogy  a 
gyilkolásban  részt  vett  volna,  hisz  az  egész  szoba 
csupa  vér. 

—  Megvizsgálni !  —  igen»  —  monda  Réty,  ki  a 
gondolaton,  hogy  az,  ki  ifjúságában  egykor  legjobb 
barátja  vala,  ily  gonosztettel  vádoltatik,  annyira  meg- 
indult, hogy  e  pillanatban  az  engedékenységről,  me- 
lyet neje  iránt  máskor  mutatott,  megfeledkezett ;  — 
meg  fogjuk  vizsgálni,  meg  fogom  vizsgálni  magam, 
hogy  az  alávaló  rágalom,  mely  Tengelyi  ellen  kohol- 
tatott,  egész  semmiségében  tűnjék  ki  még  ma. 

—  Bámulom  e  nein  szokott  lelkesedést,  —  szólt 
Rétyné  halk,  de  keserű  hangon,  midőn  Nyúzótól 
követve,  férjével  a  lépcsőkön  le  ismét  a  szakács  szo- 
bája felé  ment ;  —  nem  volt  eddig  szokásodban 
Tengelyit  ennyire  pártolni. 

—  Ennyire  pártolni,  —  válaszolt  az  alispán  szin- 
tén halkan,  de  a  legnagyobb  felgerjedésben  —  úgy 
tartom,  többet  üldöztük  ez  embert,  mint  miért  Isten 
előtt    számolhatunk!    —    De    mindennek    megvannak 

határai.  Ez  embert,  ki  egykor  barátom  volt,  ki  éve- 
kig házamban  élt  s  ki  mindent  összevéve,  nem  vétett 
ellenünk  semmit,  mit  mi  bőven  vissza  nem  fizettünk, 
oly  bűnnel  vádolni,  mely  főbejáró  büntetést  von 
maga  után,  —  ez  több,  mint  hogy  nyugodtan  eltűr- 
hetném. 

Az  alispánné  látva,  hogy  férje  nincs  oly  hangulat- 
ban, hogy  vele  e  tárgy  iránt  tovább  szólhatna,  csak 
azt  jegyzé  meg,  hogy  az  egésznél  rágalomról  szó  sem 
lehet,  s  hogy  részéről  maga  sem  kíván  egyebet,  mint 
hogy  a  bűnjelek,  melyek  eddig  mind  Tengelyi  ellen 
mutatnak,  máskép  magy áraztathassanak  meg.  Mire  az 
alispán,  ki  azalatt  a  szakács  szobájába  lépett,  csak 
azzal  felelt,  hogy  ebbeli  kívánata  bizonyosan  telje- 
sedni fog. 

Serer  s  az  esküdt  a  látlelettől  már  e  szobába 
visszatértek  s  fel  s  alá  járva,  a  sebek  nagyságáról 
szóltak,  melyeket  a  sebész  —  megtudva,  hogy  a  gyil- 
kosság csak  egy  szegény  zsidó  által  követíetett  el  — 
természet  szerint  ép  oly  előreláthatólag  halálosaknak 
talált,  mint  megfordítva  oly  esetekben,  hol  a  vádlott 
előkelő  volt,  tagadhatatlanul  be  szokta  bizonyítani, 
hogy  az  agyonütött  nem  sebei,  hanem  egy  e  pilla- 
natban bekövetkezett  gutaütés,  vagy  más  valami  belső 
baj  miatt  halt  meg.  —  A  rab  s  mellette  a  hajdú 
előbbi  helyükön  álltak,  s  az  előbbi  nyugtalan  tekin- 
tetet vetve  maga  körűi,  a  legnagyobb  felgerjedés- 
ben  vára  a  pillanatot,  melyben  kikérdeztetése  foly- 
tattat ni  fog. 

Az  alispán  még  egyszer  behivatá  a  cselédeket,  s 
miután  őket  vallomásuk  következéseire  inté,  még 
egyszer  kérdé  Macskaházy  halálának  körülményeiről. 
A  szakácsné  sírva  fakadt,  mintha  a  teins  físcalis  úr 
akkor  nevezte  volna  Tengelyit,  mikor  a  szakács  őt 
gyilkosa  iránt  kérdezé,  de  hogy  bizonyosan  csalódott, 
s  hogy  ő  ostoba  asszony,  ki  mindent  csak  félig  ért. 
Szintúgy  vallott  a  kulcsár  és  mindenes,  s  habár  a 
többiek  is  előbbi  ellenkező  vallomásuknál    megmarad- 

tak,  nem  tagadta  senki,  hogy  a  haldokló,  midőn  a 
zsidó  elébe  vezettetett,  fejét  vázta  s  az  egész  idő 
alatt  Tengelyi  nevén  kívül  semmit  sem  mondott,  úgy 
mint  az  is  valamennyiek  által  bebizonyíttatott,  hogy 
az  ügyész  meggyilkoltatása  előtti  estén  a  jegyzővel 
keményen  összeszólalkozott,  s  általa  bottal  űzetett  ki 
házából. 

—  De  hisz  a  zsidónak  mindent  tudni  kell,  —  szólt 
az  alispán,  ki  mély  gondolatokba  merülve,  a  szobában 
egy  ideig  fel  s  alá  járt.  —  A  kályhalyukban  találták, 
azt  nem  tagadhatja ;  ha  nem  is  vett  volna  részt  a 
gyilkolásban,  neki  mindent  hallani  kellett.  Semmire- 
való 1  —  szólt  a  zsidóhoz  fordulva  —  mit  kerestél 
rejtekedben  ? 

—  Lopni  jöttél,  nemde,  gazember?  —  szólt  közbe, 
látszólag  a  legnagyobb  felgerjedésben,  Rétyné  — 
tagadd,  ha  merészeled,  miután  még  a  hamis  kulcsokat 
is  nálad  találták. 

A  zsidó,  ki  régen  észrevette,  hogy  a  gyanú  Ten- 
gelyi ellen  fordul,  felfogta  az  adott  intést  s  térdre 
borulva  megvallá,  hogy  csakugyan  lopási  szándékkal 
jött.  —  A  nagyságos  kisasszonynak  sok  mindenféle 
drágaságai  vannak,  —  szóla  rimánkodva  —  minap, 
mikor  az  ablakot  javítottam,  láttam  meg.  Szegény 
szerencsétlen  ember  vagyok  s  azt  gondoltam,  ha 
ezeknek  csak  egy  részét  szerezhetem  meg,  segítek 
magamon.  A  kisasszony  nem  volt  idehaza,  —  kérem 
tekintetes  nagyságos  uraim,  csak  most  könyörüljenek 
rajtam,  nem  teszem  soha  többé,  becsületes  ember 
leszek  1 

—  Figura  I  —  vágott  szavába  gúnyosan  mosolyogva 
a  főbiró  —  most  persze  azt  akarná,  hogy  csak  tol- 
vajnak tartsuk,  mert  ha  a  gyilkosság  sülne  ki  reá, 
felakasztanák,  de  azért  mégis  bizonyos,  hogy  része 
volt  az  ölésben  is. 

—  De  ugyan  kérem,  —  rimánkodott  a  zsidó  még 
mindig  térdepelve  —  már  miként  lett  volna  részem 
benne?  Hisz  a  fiscalis  maga  tízszer    is    intett  fejével, 

hogy  nem  én  öltem  meg;  azután  ily  gyenge  ember, 
mint  én,  oly  erős  urat,  mint  Macskaházy,  hogy  is 
ölhetne  meg? 

—  No  már  zsidó,  —  monda  Nyúzó  —  keress  más 
mentséget.  Macskaházy  erejéről  most  hallok  először 
szólni   életemben. 

—  Igen,  kérem  alássan,  —  folytatá  a  rab  könyörgő 
hangon  —  de  ha  az  ember  valakit  meg  akar  gyil- 
kolni, így  fegyver  nélkül,  mint  engem  találtak,  csak 
nem  megy  oda ! 

—  Egy  nagy  konyhakést  találtunk  a  kályhában,  — 
vágott  szavába   a  szakács. 

—  Biz  én  nem  tudtam,  hogy  az  ott  van,  —  sóhaj- 
tott a  rab  —  talán  a  házhoz  való  s  valaki  ott  felej- 
tette. 

—  Persze  a  házhoz  való !  —  szólt  közbe  ismét  a 
szakács.  —  Tegnapelőtt  loptad  a  konyhában. 

—  De  kérem  alássan,  —  folytatá  igazolását  a 
zsidó  —  hát  az  a  kés,  melyet  ott  találtak,  véres  volt-e, 
és  ha  a  Hscalis  urat  én  öltem  volna  meg  a  késsel, 
nem  lettem  volna-e  véres  én  is? 

A  kulcsár  itt  megjegyzé,  hogy  a  zsidók  nagy  mes- 
terek, csak  a  minap  egy  olyan  volt  a  háznál,  —  így 
szól  —  a  ki  felirattá  papirosra  mindenki  által  nevét, 
s  alig  fordult  meg  az  ember,  az  írás  elenyészett. 
Ki  tudja,  az  üveges  nem  tanulta-e  tőle  meg  e  mes- 
terséget ?  s  pedig  tudvalevő  dolog,  hogy  vérfoltokat 
könnyebben  moshatni  ki  akármilyen  tentánál  I 

Ez  okoskodás,  az  esküdtet  s  szakácsnét  kivéve,  sen- 
kire nagy  hatást  nem  tett,  s  az  alispán  maga  elismeré, 
hogy  a  vérmennyiség  után,  melyet  Macskaházy  vesz- 
tett, csakugyan  alig  foghatni  meg,  gyilkosa  hogy' 
maradhatott  volna  vérfoltok  nélkül.  De  —  tévé  hozzá 
a  zsidóhoz  fordulva  —  ha  nem  te  ölted  is  meg, 
azt  nem  tagadhatod,  hogy  a  kályhalyukban  voltál  ? 
Neked  mindent  hallani  kellett,  neked  a  gyilkost 
ismerni  kell. 

—  Persze  hallottam,  —  monda  a  zsidó  sóhajtva  — 


mindent  kezdettől  végig ;  még  most  is  borzadok,  ha 
eszembe  jutl  .  .  .  Tízszer  segítségére  akartam  menni 
a  szegény  úrnak,  de  először  féltem,  azután  meggon- 
doltam, ha  ott  találnak,  s  ha  valahogy  baj  történt, 
még  rám  fogják. 

—  S  hát  mit  hallottál  ?  —  vágott  szavába  élénken 
az  alispánné  —  te  legjobban  mondhatod,  csakugyan 
Tengelyi  volt-e  ?  mint,  úgy  látszik,  a  főbiró  gya- 
nítja, —  teve  hozzá  magát  mintegy  kiigazítva,  midőn 
a  tekintetet  látá,  melyet  férje  a  kérdésnél  reá  vetett. 

—  Ha  valahogy  azt  hiszed,  —  szólt  az  alispán 
szintén  a  zsidóhoz  fordulva  —  hogy  más  becsületes 
embert  gyanúba  keverve  magadon  segítesz,  úgy  csa- 
lódol.  Akármit  mondasz,  a  főgyanu  rajtad  marad. 

A  zsidó  sokkal  okosabb  vala,  semhogy  ily  viszo- 
nyok között  Tengelyit  egyenesen  vádolná  s  mást 
mondana,  mint  hogy  a  gyilkos  tettetett  hangon  szólt 
s  hogy  csak  azt  hallá,  miként  bizonyos  Írásokat  kért 
vissza.  —  Tengelyi  urat  is  hallottam  egypárszor  ne- 
vezni, —  tévé  hozzá  félénken  —  de,  a  mint  mon- 
dom, a  gyilkost  én  nem  ismertem  meg.  Azok,  a  kik 
űzőbe  vették,  talán  legjobban  megmondhatják. 

Ferkó  kocsis,  ki  eddig  esak  mint  néző  véve  részt 
a  vallatásban,  midőn  most  az  alispán  által  azoknak 
körülményes  elmondására  szólíttatott  fel,  miket  tapasz- 
talt, nem  kis  zavarodással  vakara  fejét.  Vannak  embe- 
rek, kik  mindent,  mi  kötelességökhöz  nem  tartozik, 
határtalan  buzgósággal  teljesítenek ;  ezekhez  tartozott 
Perkó  is.  Midőn  a  házban  lárma  támadt,  ő  volt  az 
első,  ki  a  béressel  —  kivel  épen  beszélgetett  —  a 
zsiványt  űzőbe  vévé,  habár  az  istálló,  melyben  egy 
gyertyát  égve  hagyott,  százszor  kigyúlna  azalatt.  De 
mikor  üldözése  oly  egészen  más  eredményhez  veze- 
tett, mint  gondola,  s  mikor  a  helyett,  hogy  a  gyilkost 
megfogja,  nyomról-nyomra  Tengelyi  házáig  jött  s 
végre  a  jegyzőt  magát  látá ;  az  élénkség,  melyet  az 
egész  üldözés  alatt  mutatott,  egyszerre  megszűnt,  s 
benne  csak  azon  gondolat  támadt:  nem  lenne-e  jobb. 


ha  semmit  nem  látott  volna?  —  Benne,  min  bámul- 
nunk nem  lehet,  a  jegyző  ellen  csakugyan  gyanú 
támadt;  de  akár  azon  Félelem,  mely  a  szegényebbet 
oly  országban,  hol  mint  nálunk,  személyes  bátorsága 
a  törvény  által  tökéletesen  biztosítva  nincs,  tartóztat, 
hogy  valami  hatalmasabb  eilen  fellépjen ;  akár  az, 
hogy  Macskabázynak  halálát  oly  nagy  szerencsétlen- 
ségnek nem  tartá,  mely  végett  a  jegyzőt,  kinek  ő 
maga  is  köszönettel  tartozott,  háborgatni  érdemes 
volna:  Rrkó  egyszersmind  elhatározá,  hogy  semmit, 
mi  által  a  jegyzőre  gyanú  háramolnék,  mondani  nem 
fog,  s  nu'után  e  határozata  legjobb  barátja,  azaz  Peti 
czigány  által  helybenhagyatott,  csak  úgy  adá  elé  egész 
kalandját,  mintha  a  gyilkost  a  Tisza  partjáig  kergetve, 
ott  nyomát  elvesztette  s  azután  társaival  azért  ment 
volna  a  jegyzőhöz,  hogy  neki  az  egészről  jelentést 
tegyen. 

A  kocsis  most  is  egészen  így  beszélé  el  a  történ- 
teket, 5  kétségen  kívül  mindenki  megnyugodott  volna 
előadásában,  ha  a  béres,  ki  szintiln  jelen  volt,  —  s 
mint  Perkóval  előre  kicsinálta,  mindenre  nézve  vele 
tökéletesen  egyet  értett,  csakhogy  valami  különöst 
mondva  magát  kitüntesse  —  a  botról  nem  szól, 
melyet  az  ütőn  találtak  s  mely  a  révésznél  van. 
Midőn  most  a  révész  hivatott,  minden  Tengelyit  ter- 
helő körülmények  egymás  után  kijöttek,  s  az  egész 
annyival  gyanúsabbnak  látszott,  mennyivel  inkább 
iparkodtak  a  kérdezettek,  —  a  révész  nem  kevésbbé 
Ferkónál  —  hogy  a  gyanút  a  jegyzőről  elhárítsák. 

—  De  hát  a  bot,  a  melyről  szóltok,  —  monda 
Nyúzó,  kinek  vonásain  a  vizsgálat  ezen  eredmé- 
nyénél a  legnagyobb  megelégedés  látszott  —  hol 
van  ? 

—  Hát  kérem  —  válaszolt  a  révész  —  a  botot, 
mikor  a  Tiszától  Tengelyi  úr  házához  mentünk,  ott 
az  út  közepén  találtuk,  szemlátomást  ott  feküdt. 

—  De    hol  van?  —  kérdé    ismét    Nyúzó    élénken. 

—  Hát  kérem   minden    alázatossággal,  —  felelt  az 

előbbi  —  kinn  a  konyhában    hagytam,    csak    bottal  a 
teins  főbíró  úr  elébe  nem  jöhetek  1 

—  Hozza  be  kend  mindjárt!  —  parancsolá  a  főbiró, 
s  a  révész  kimenve,  pár  perez  után  egy  fekete  pál- 
czával  jött  be,  melynek  gombját  rézfokos  képezé.  Ha 
tündér  egyszerre  pálczájával  nyúlt  volna  a  társaság 
közé,  alig  idézhetett  volna  elé  nagyobb  hatást,  mint 
a  révész,  ki  most  e  botot  a  főbirónak  átadá.  Nyúzó 
diadalragyogó  képpel  átadá  azt  az  alispánnak,  ki 
összecsapva  kezét,  mintegy  el  meredve  bámulatában 
állt,  míg  Rétyné  néhány  halk  szót  válta  az  esküdttel, 
s  a  szakács  mintegy  akaratlanul  felsóhajta:  —  Ez 
Tengelyi  úr  botja!  —  A  révész  s  minden  jelenlevők 
elbámulva  álltak. 

—  Kendtek  meg  fognak  esküdni,  —  szólt  most 
Nyúzó  a  révész  s  kocsishoz  fordulva  —  hogy  ez  ugyan- 
azon bot,  melyet  tegnap  találtak. 

A  révész,  ki  százszor  elátkozá  belsőkép  önmagát, 
hogy  a  fokost  nem  dobta  inkább  a  Tiszába,  minden 
alázatossággal  csak  azt  jegyzé  meg,  hogy  a  bot 
ugyan  bizonyosan  az,  melyet  találtak,  de  hogy  sem 
ő,  sem  pajtásai  egy  szóval  sem  mondták,  hogy  e 
botot  a  gyilkos  vesztette  el ;  miután  a  fokost  Ten- 
gelyi kertje  közelében  találták,  igen  valószínű,  hogy 
a  jegyző  aznap  elvesztette.  Mire  Nyúzó  a  szólót 
csak  arra  figyelmezteté,  hogy  akkorra  tartsa  beszédét, 
ha  kérdeztetik ;  s  minden  jelenlevőket  azon  intéssel 
küldte  ki  a  szobából,  hogy  senki  a  legszigorúbb  bün- 
tetés alatt  az  udvart  elhagyni  ne  merészelje. 

A  cselédek  egymásután  szomorúan  kimentek,  a  rab 
elvezettetett,  s  a  szobában  csak  Réty  nejével,  az 
esküdt  s  szolgabirája  maradtak. 

—  Mit  mondtam  ?  —  szólt  végre  emez  Rétyhez 
fordulva  —  a  dolog  úgy  hiszem,    világos ! 

—  Nem  lehet  kétség!  —  monda  Rétyné,  újra  az 
asztalra  tett  fokost  nézve  —  százszor  láttam  c  botot 
Tengelyi  kezében ;  s  rezén  nevének  első  betűi  álla- 
nak:  T.  J.,  szörnyűség! 

—  Én  nem  tudom,  —  monda  Réty  a  legnagyobb 
felgerjedésben,  —  a  bűnjelek  mind  Tengelyi  ellen 
mutatnak,  de  belsőmben  van  valami,  mi  nekem  azt 
mondja,  hogy   lehetetlen ! 

—  De  kérem  a  teins  urat,  —  szólt  Nyúzó,  ujjain 
előszámirva  gyanújának  egyes  okait,  —  Tengelyi  teg- 
nap Macskaházyval  összevesz  s  boszút  esküszik.  Ma 
éjjel  az  utóbbit  meggyilkolják.  Midőn  a  haldoklót 
kérdezik:  ki  ölte  meg?  Tengelyit  nevezi.  A  zsidó, 
kiről  most  magam  is  hinni  kezdem,  hogy  csakugyan 
Igpásért  jött,  hallja,  hogy  a  gyilkos  Macskaházytól 
Tengelyi  elrabolt  irományait  követeli.  A  kocsis  a 
gonosztevőt  mindjárt  tette  után  űzőbe  veszi  s  nyomát 
a  Tisza  partján  egy  pillanatra  elveszti,  de  midőn  a 
révészszel  tovább  keres,  nyomról  nyomra  a  jegyző 
szobájáig  ér,  kit  éjfélkor  még  felöltözve,  egészen 
sárosan  s  a  legnagyobb  felgerjedésben  talál.  Macska- 
házy  szobájában  Tengelyihez  szóló  leveleket  s  más 
irományokat  találunk  összevérezve  —  s  most  e  bot. 
Volt-e  valaha  ennyi  bűnjel  együtt? 

—  Megengedem,  —  válaszolt  az  alispán  fejét  rázva 
—  de  mindez  Tengelyi  jelleme  ellenében,  melyet 
harminoz  év  óta  ismerek,  előttem  nem  bir  bizonyító 
erővel. 

—  Már  ez  sok !  —  szólt  Rétyné  éles  hangon,  — 
úgy  látszik,  megint  a  nótárius  testi-lelki  barátjává 
váltál. 

—  Én  nem  váltam  barátjává,  —  monda  az  alispán 
komolyan,  —  de  ily  dolgot  soha  nem  fogok  hinni 
felőle. 

—  Szolgálni  fogok  bővebb  bizonyságokkal,  —  vála- 
szolt Nyúzó,  —  mindjárt  házához  megyek,  s  ott  val- 
latom őt  s  háznépét. 

—  De  meggondolta- e  főbiró  úr,  hogy  —  szólt  az 
alispán,  midőn  neje  által  azon  megjegyzéssel  szakitta- 
tott  félbe,  hogy  Nyúzónak  igazsága  van,  máskép  a 
bűnjelek  elenyésztethetnek. 

—  De  Tengelyi  nemes  ember,  —  monda  ismét  Réty. 

—  Nemesembernek  mondja  magát,  —  pótolá  az 
alispánné  —  és  a  gyűlésen  elhatároztatott,  hogy  míg 
nemességét  be  nem  bizonyítja,  mint  nemtelennel  fog- 
tok vele  bánni.  Menjen  csak  a  teins  úr  mindjárt  házá- 
hoz, —  tévé  hozzá  Nyúzóhoz  fordulva,  —  ha  ide 
vezettetné,  az  egész  falu  összeszalad,  s  ki  tudja,  a 
jegyző  talán  mégis  ártatlan,  nem  akarnám  megszé- 
gyeníteni. 

Nyúzó  esküdtjével  kezet  csókolva  távozott,  s  a  szo- 
bában csak  az  alispán  maradt  nejével. 

—  Hát  valóban  hiszed  —  szólt  az  első,  nejét  kezé- 
nél fogva,  komolyan,  —  hogy  Tengelyi  ily  tettre 
képes  volna? 

—  S  miért  ne?  —  kérdé  az  asszony,  szemét  fér- 
jére függesztve. 

—  De  Tengelyi  egész  eddigi  élete.  Tengelyi  jel- 
leme, melyet  szintúgy  ismersz,  mint  enmagam. 

—  Én  Tengelyiről  csak  egyet  tudok,  —  monda 
az  alispánné  éles  hangon,  —  azt,  hogy  ellenségem  ; 
s  ne  félj,  erről  nem  fogok  megfeledkezni  1  —  S  ezzel 
Rétyné  férjét  magára  hagyá. 

Réty  szivét  borzadás  telté  el,  midőn  ez  asszony 
lelkét  egész  meztelenségében  látva,  eszébe  jutott, 
hogy  eddig  egész  életét  e  szívtelen  teremtés  kivánata 
szerint  irányozá,  ki  még  ily  pillanatban  sem  tud  meg- 
bocsátani. —  És  ha  Tengelyi  csakugyan  e  szörnyű 
tettre  vetemedett  volna,  —  így  gondolt  magában,  - — 
mi  az,  mi  őt  arra  majdnem  kényszeríté,  mi  más,  mint 
azon  üldözések,  melyeket  alávaló  gyengeségemben  meg- 
engedtem ?  S  miért?  Oh,  ha  a  múlt  hatalmunkban 
volna,  vagy  valaha  gondolhatám,  hogy  mind  ennek 
ily  véghez  kell  vezetni  I  .  .  .  De  legalább  most  ele- 
get teszek  kötelességemnek.  Nyúzó,  ki  régen  észre- 
vette, hogy  ha  Tengelyit  sérti,  nőmnek  kedves  szol- 
gálatottesz, a  szerencsétlen  ellen  használni  fogja  hivata- 
lának egész  szigorúságát; — én  magam  leszek  ez  egy- 
szer pártolója !  —  És  az  alispán  e  szándékkal  azonnal 
a  jegyző  házához  sietett. 

XXXI. 

Tengelyi,  ámbár  az  ellene  támadt  gyanúról  még 
mit  sem  sejdíte,  az  éjét  kínos  érzelmek  között  tölte. 
Későn  terve  vissza  házához,  fáradtan  ágyára  vetette 
magát,  de  lelkének  felgerjedt  állapota  nem  enged é, 
hogy  nyugalmat  találjon.  Azon  meggyőződés,  hogy 
a  szerencsétlen  ügyvéd  Viola  által  gyilkoltatott  meg; 
érzete  annak,  miként  ő  maga  a  zsivány  jelenlétét  tudva, 
a  helyett,  hogy  a  gonosztettet  megakadályozná,  a 
Tisza  partján  vára  annak  véghezvitelét,  melyből  min- 
den haszon  egyedül  reá  háromolhatott,  —  borzadás- 
sal töltötte  lelkét.  Neki  úgy  tetszett,  mintha  a  gonosz- 
tevő czimborája  volna;  mintha  ő,  ki  eddig  majdnem 
túlzott  szigorussággal  teljesíté  minden  kötelességeit, 
most  az  emberek  tiszteletére  egyszerre  érdemetlenné 
tette  volna  magát.  Mihelyt  szürkülni  kezdett,  elment 
Vándoryhoz,  hogy  tőle  az  új  szerencsétlenségében 
tanácsot  kérjen. 

Vándory,  ki  télben-nyárban  négykor  kelt,  már  fenn 
vala,  s  midőn  ajtaját  nyilni  hallván,  könyvéről  fel- 
tekintett, nem  kevéssé  bámult.  Tengelyire  ismerve, 
kit  ily  korán  ritkán,  s  ennyire  elváltozott  arczvoná- 
sokkal   soha  nem  látott. 

Tengelyi  röviden  elmondá  a  történteket. 

—  Szörnyűség !  —  sóhajtott  elborzadva  Vándory.  — 
Vétkeinek  közepette,  a  rélkül,  hogy  egy  perez  enged- 
tetnék, melyben  bűneit  megbánhatná  I 

—  Igen  l  —  szólt  kétségbeesve  a  másik,  —  s  nem 
fekszik-e  az  egésznek  felclet-terhe  rajtam,  ki  gyanitva, 
hogy  irományaim  Macskaházynál  vannak,  elgondolha- 
tám,  hogy  Viola  csak  erőszakos  módon  juthat  hozzájok, 
s  ki  a  helyett,  hogy  őt  ebben  megakadályoztassam,  a 
zsivány  mcghivását  követtem,  hogy  véres  zsákmányát 
tőJe  átvegyem? 

—  Viola  tette  szörnyű !  —  vágott  szavába  a  lel- 
kész, —  én    értem  a  borz  adást,    mely  ly  el  e  gondolat 

szivedet  tölti,  hogy  e  szerencsétlen  azt  hihetőképen 
csak  irományaid  visszaszerzése  végett  követte  el ;  de 
vájjon  tudtad-e  ezt  ?  s  miként  állt  volna  hatalmadban 
Violát  tettétől  visszatartóztatni  ? 

—  Ha  kötelességemet  teljesítem,  —  válaszolt  a 
jegyző  komolyan,  —  mely  azt  parancsolá,  hogy  mi- 
helyt a  zsivány  ittlétéről  tudomást  szereztem,  annak 
elfogatását  eszközöljem  — 

—  Elfogatását?  —  monda  Vándory  szinte  elijedve 
a  gondolattól,  —  oly  embernek  az  elfogatását,  ki  magát 
reád  bízta?  s  oly  körülmények  közöti,  hol  nem  arról 
hogy  birájának,  hanem  csakhogy  hóhérjának  adjad  által, 
van  a  kérdés?  —  miként  szólhatsz  így? 

—  Való,  a  kötelesség,  melynek  teljeitését  tőlem 
polgári  állásom  követeié,  nehéz  vala,  —  szólt  Ten- 
gelyi szomorúan,  —  de  kevésbbé  volt-e  kötelességem? 
Ha  minden  polgár,  valahányszor  az,  mit  a  közjó  kö- 
vetel, egyes  nemesebb  érzelmeivel  ellentétbe  jő,  ma- 
gát kötelessége  alól  fölmentheti,  nem  bomlik-e  fel 
állományunk?  Ha  irgalom  annak,  ki  a  gonosztevőt  az 
igazság  sújtó  karja  ellen  oltalmazza,  mentségül  szol- 
gál, kit  fogsz  mint  orgazdát  büntetni  ? 

Vándory  felhozá,  hogy  ha  ezen  okoskodás  más 
esetben  állna  is,  ott,  hol  halálos  büntetésről  van  szó, 
senkit  még  polgárilag  sem  lehet  kötelezni  arra,  hogy 
felebarátjának  halálához  segédkezet  nyújtson;  hogy 
ő  részéről  készebb  volna  a  legszigorúbb  büntetésnek 
kitenni  magát,  hogysem  valaha  ily  kötelességet  telje- 
sítsen ;  hogy  Tengelyi  helyzetében  minden  becsüle- 
tes ember  bizonyosan  ugyanezt  tette  volna,  —  szóval 
felhozott  mindent,  mi  barátját  vigasztalhatá.  Tengelyi 
mindezekre  csak  azt  válaszolá,  hogy  ő  az  egész  dolgot 
egészen  más  világban  tekinti,  s  hogy  azok,  kik  felőle  ítélni 
fognak,  kétségen    kívül  vele  egy  értelemben    lesznek. 

Vándory,  ki  jól  látta,  mily  károsan  hathat  barátjára, 
ha  a  levél,  melyet  Violától  kapott,  közhírré  válik, 
mindent  elkövetett,  hogy  őt  az  egész  történet  bejelen- 
tésétől  visszatartóztassa,  melyből  semmi  haszon,  s  reá 


Igazságod  van,  —  monda  Tengelyi  keserűen. 


Báró  Eötvös:  A  falu  jegyzője.   ÍJ. 

a  legnagyobb  kár  háramolhatik,  miután  számos  ellen- 
ségei, kik  őt  már  azért  is  gyanúsíták,  hogy  Viola 
nejét  házába  felvéve,  most  kétségen  kívül  újabb  rá- 
galmakra fogják  használni  c  hirt.  De  Tengelyi  c  te- 
kintetben hajthatatlan  volt.  —  Csak  nyiltság  által 
óvhatjuk  meg  magunkat  hazugság  ellen  —  így  szólt, — 
ki  a  valót  elakarja  titkolni,  előbb  utóbb  annak 
megváltoztatására  fog  kényszeríttetni,  s  tudod,  ha 
akarnám  is,  én  nem  erre  születtem  1  Ez  esetben  pedig 
nem  is  volnék  reá  feljogosítva,  miután  Macskaházy 
meggyilkoltatása  iránt  egy  embert  nehéz  gyanú  ter- 
hel, s  vallomásom  arra  szolgáland,  hogy  az  róla  el- 
háríttassék.  —  Minden,  mit  Vándory  barátjától  elér- 
hetett, az  volt,  hogy  felfedezésével  várni  fog,  míg 
Réty  visszatér,  s  azt  neki  teendi. 

—  Igazságod  van  —  monda  Tengelyi  keserűen,  — 
ki  tudja,  ha  az  egész  történetet  elmondom,  Nyúzó 
vagy  alispánod,  kit,  úgy  hiszem  alap  nélkül  a  másik- 
nál jobbnak  tartasz,  nem  küldenek-e  vasban  a  megye- 
házhoz? Való!  hogy  helyzetemben  szintúgy  cseleked- 
tek volna,  —  legalább  Rétyről  az  egész  világ  tudja, 
miként  zsiványokat  eleséggel  tart,  csakhogy  nyájait 
ne  bántsák ;  de  hisz  ők  nemesemberek,  parasztnál, 
mint  én  ez  más! 

—  Miként  gondolhatsz  ilyenekre?  —  szólt  a  másik 
megnyugtatva. 

—  S  miért  ne  ?  —  válaszolt  Tengelyi  keserűen 
mosolyogva.  —  Olvastam  többször,  hogy  a  tizenhe- 
tedik században  több  udvarnál  a  nevelendő  korona- 
örökös mellett  más  szegény  gyermek  tartatott,  ki, 
valahányszor  a  herczeg  leczkéit  meg  nem  tanulta,  vagy 
más  valami  csinyt  követett  cl,  derekasan  megveretett, 
hogy  példáján  amaz  lássa,  mit  érdemiéit  volna  ő ; 
nálunk,  úgy  látszik,  e  szokás  fentartotta  magát.  Koro- 
nánk úgynevezett  tagjai  nem  büntettetnek;  de  hogy 
a  példa  ne  hiányozzék,  annyival  keményebben  sújtat- 
nak mások!  Mi  ezt  illeti,  Réty  s  Nyúzó  közt  nem 
nagy  különbséget  fogsz  találni. 

Br.  EstvSs  :  A  falu  jcgyi^jc.  11.  l^ 

—  Hidd  cl,  barátom,  —  monda  a  lelkész  fejét 
rázva,  —  igazságtalan  vagy  Réty  iránt.  Megfoghatom, 
hogy  te,  ki  vele  egykor  oly  szoros  viszonyban  álltál, 
most,  miután  barátok  lenni  megszüntetek,  szigorúabb 
vagy  iránta,  mint  mások ;  de  én  őt  jobban  ismerem. 
0  belsejében  nem  romlott  meg  úgy,  mint  gondolod  ; 
vétke  inkább  csak  gyengeség,  mi  miatt  neje  akaratá- 
nak ellentállni  nem  tud. 

—  Igen,  gyengeség,  —  szólt  Tengelyi,  —  nevezd 
annak,  ha  úgy  tetszik ;  de  ha  e  gyengeség  minden 
alávalóságnak  mentségül  szolgálhat,  miért  vagy  hát 
Nyúzó  vagy  mások  iránt  szigorúabb  ?  —  Ha  az,  ki 
legjobb  barátját  szükségében  elhagyá,  sőt  szerencsét- 
lenségét tulajdon  emelkedésére  használta;  ki  elveit 
százszor  megtagadta  ;  ki  meggyőződését  vitorlakét  hasz- 
nálta, hogy  egyszer  egy,  másszor  más  oldalra  igazítva 
azt,  minden  széllel  az  óhajtott  part  felé  haladjon  — 
ha  az  nem  érdemli  megvetésedet,  s  már  igazolva  látod, 
ha  gyengeségére  mutathatsz :  mily  joggal  fordulsz  el 
a  gonosztevőtől,  kinek  tette  borzadást  gerjeszt?  hisz 
ő  is,  lám  csak  gyengeségből  vétkezett  I  A  szenvedély, 
mely  őt  gonosztettére  kényszeríté,  erősebb  vala,  hogy 
sem  annak  ellentállhatna.  Ne  vesd  meg  Nyúzót,  mert 
az  igazságot  áruba  bocsátja,  —  szegény,  nem  tehet 
rólal  gyengeség,  semmi  más.  Hiába,  a  pénznek  nem 
tud  ellentállni  !  Nincs  ok,  miért  a  hazugot  utáld,  őt 
is  csak  képzete  ragadta  cl,  vagy  oly  körülmények 
között  él,  hol  az  igazság  kimondására  erőt  magában 
nem  érez.  Fogadd  el  a  gyengeséget  mentségül,  s  a 
különbség,  mely  jók  s  rosszak  között  létezik,  megszűnt; 
nincs  gonosztett,  melynek  elkövetője  iránt  másra,  mint 
sajnálkozásra  erezhetnéd  feljogosítva  magadat,hisz  bűné- 
nek oka  nem  más,  mint  hogy  érdeke  vagy  szenvedélyei 
őt  szerencsétlenségérc  rossz  irányba  ragadták  el. 

—  Távol  legyen  tőlem,  hogy  ezt  tegyem,  —  monda 
Vándory  nyugodtan ;  —  jól  tudom,  hogy  az  erény 
nem  más  azon  erőnél,  melylyel  elveinkhez  ragaszko- 
dunk, s  nem  akarom  védelmezni  Rétyt  azokért,  miket 


tett.  Csak  azt  állítom,  hogy  bármi  menthetetlen  legyen 
is  gyengesége,  van  egy  bizonyos  pont,  melyen  túl  az 
bizonyosan  terjedni  nem  fog,  s  hogy  sem  neje  be- 
folyása, sem  más  érdek  őt  olyakra  nem  bírhatja,  mi- 
ket felőle  feltevél.  Nyúzóra  nézve  nem  vagyok  meg- 
győződve erről. 

—  Ez  ez,  miben  csalódol,  —  szólt  a  jegyző  felger- 
jedve. —  Réty  mint  Nyúzó,  s  ez  mint  a  többiek ;  ha 
az  egész  megyén  végig  mégysz,  nem  fogsz  találni 
hármat,  kik  oly  ember  iránt,  ki  magát  nemesi  kivált- 
sággal nem  védelmezheti,  a  legkisebb  kíméletre  érze- 
nék  lekötelezve  magokat;  s  ez  az,  mi,  ha  eszembe 
jut,  hogy  fiam  hihetőkép  a  nemtelenek  sorához  tarto- 
zik, szivemet  keserűséggel  tölti. 

Vándory  szólni  akart.  Tengelyi  szenvedélylyel  foly- 
tatá:  —  Tudom,  mit  akarsz  mondani.  Mi  gazdagok 
vagyunk  szabadelvű  emberekben ;  nemcsak  a  hazában, 
itt  e  megyében  is  szebbnél  szebb  kijelentéseket  hall- 
hatsz mindenfelől.  —  A  szabadság,  az  egyenlőség,  a 
népnek  jogai  —  mit  tudom  én!  A  mívelt  világban 
nem  hangzj^-  szép  phrasis,  melyet  nem  fordítunk  le, 
melyet  nem  hirdetünk  tátott  torokkal ;  de  tekints  a 
szavak  értelmére,  s  ha  magadat  ámítani  nem  akarod, 
mit  találsz?  Szabadságot  s  egyenlőséget?  igen,  azon 
szabadságot,  melylyel  a  nemes  saját  s  a  népnek  dol- 
gait viszi,  a  nélkül,  hogy  tőle  Istenen  kivül  valaki 
számot  kérhetne  I  —  azon  egyenlőséget,  melynél  fogva 
az  utolsó  kortes  a  jobbágyra  szint  azon  megvetéssel 
néz,  mint  a  zászlós  úri  A  népnek  jogait?  igen,  azon 
népét,  melyről  Verbőozy  szól,  s  mely  alatt  a  nemes- 
ség értetik !  tovább  e  szabadelvű  urak  nagylelkűsége 
nem  terjed.  Hisz  a  magyar  paraszt  nem  szavaz  tiszt- 
ujításoknál,  nem  éljenez,  nem  szokott  fáklyás-zenéket 
csinálni,  miért  keresse  valaki    kegyeit?! 

—  Fel  vagy  gerjedve,  —  monda  Vándory,  —  nem 
szólnál  máskép  ily  általánosságban.  Vannak  egyesek, 
ezt,  ha  igazságos  vagy,  nem  tagadhatod,  kikre  vádjaid 
nem  illenek. 

—  Egyesek  —  szakftá  félbe  Tengelyi  —  igaz, 
vannak,  kikre  szavaim  nem  illenek,  s  kik  undorral  for- 
dulnak el  a  tömegtől,  mely  körülettük  zajong.  De  az, 
hogy  c  hazában  néhány  száz,  vagy  legfeljebb  ezer  em- 
ber van,  ki  úgy  érez,  mint  mi,  kiknek  lelke,  midőn 
ez  óriási  hazugságot,  mely  között  élünk,  látja,  fáj, 
mint  a  mienk,  vigasztalhat-e?  Fiam  kevésbbé  fog-e 
megfosztatni  polgári  jogaitól,  kevésbbé  fog-e  meg- 
vettetni, lábbal  tiportatni  ? 

—  Fiad  nem  fog  lábbal  tiportatni  senki  által,  — 
monda  Vándory  nyugodtan.  —  Bármi  szomorú  legyen 
az  állapot,  melyben  hazánk  nem-nemes  lakói  jelenleg 
vannak,  az  nem  tarthatja  fel  magát  többé,  —  s  ki 
tudja,  nem  fognak-e  jőni  idők,  hol  fiad  áldani  fogja  vég- 
zetét, mely  által  nemességétől  megfosztva,  a  nép  soraiba 
löketett  vissza,  de  csak  hogy  egész  osztályával  azon 
állásra  emelkedjék,  melyet  egykor  mint  kiváltságost 
elfoglalt,  s  melyet  ezentúl  mint  jogot  követelhet? 
Megengedem,  hogy  azok,  kik  most  a  szabadság  elveit 
leginkább  hangoztatják,  nem  komolyak  szándékukban ; 
de  vajon  a  szó,  melyet  kimondanak,  nem  győz-e  meg 
ezreket  mind  a  mellett?  —  s  ha  a  kő  akaratuk  nél- 
kül, sőt  ellene  indult  is  meg,  nem  fog-e  azért  mégis 
oda  gördülni,  hová  azt  termcszetes  súlya  vonja,  el- 
ragadva mindent,  mi  neki  ellentállni  akarna?!  —  Igen, 
barátom,  —  tévé  hozzá,  lelkesedéssel  megragadva 
Tengelyi  kezét,  —  szebb  napok  közelgnek,  e  nem- 
zet minden  osztályaira  szebb  jövő  vár,  s  bár  hajam 
ősz,  én  még  látni  reménylem  az  időt,  midőn  jelen 
állapotunk,  egy  nehéz  álomként  elvonulva,  majdnem 
hihetetlennek  fog  látszani  még  azok  előtt  is,  kik  egész 
éltöket  benne  tölték. 

Tengelyi  épen  válaszolni  akart,  midőn  az  ajtó  meg- 
nyílván, Liptákné  rohant  a  szobába.  —  Az  Istenért, 
jöjjön  a  nemzetes  úr  mindjárt  haza,  —  monda  az 
asszony  lélekzetén  kívül. 

—  Mi  történt  ?  —  kérdé  Vándory  s  Tengelyi  majd- 
nem egyszerre,  megijedve  mindketten  a  módon,  melyen 

Liptákné  szólt,  s  mely  bennök  azon  gondolatot 
támasztá,  hogy  a  jegyző  házánál  szerencsétlenség 
történt. 

—  A  főbiró  s  esküdt  jöttek  a  házhoz,  —  válaszolt 
amaz,  még  mindig  az  előbbi  hangon. 

—  Jó  asszony,  mi  lelte  kendet?  —  szólt  Vándory 
bámulva.  —  Mi  rendkívüli  van  abban,  hogy  a  főbíró 
barátom  házához  jő?  Nem  jő-e  hivatalos  dolgaiban 
húszszor  évenként? 

—  De  tudja-e  a  tiszteletes  úr,  miért  jött?  —  monda 
Liptákné.  —  A  főbiró  azt  mondja,  hogy  a  fiskálist, 
azt  az  átkozott  Macskaházyt,  a  nemzetes  úr  ölte  megl 
s  ott  van  esküdtjével  s  hajdúival  s  minden  egyes 
embert  egyenként  kikérdez. 

Tengelyi  megszokta  a  sors  csapásait ;  ő  annyiszor 
érezte  az  emberek  igazságtalanságát,  mint,  többször 
monda,  semmi  rosszat  tőlük  tapasztalni  hogy  nem  fog, 
min  bámulna;  azonban  e  hfr,  melyet  Liptákné  hozott, 
mégis  készületlenül  találta  őt.  —  Ez  sok!  —  monda, 
s  hangja  remegett,  —  el  voltam  készülve  mindenre, 
de  hogy  valaha  gonosztettel  fogok  vádoltatni,  hogy 
valaha  biró  előtt  az  iránt  leendek  kénytelen  védeni 
magamat,  hogy  gyilkosságot  nem  követtem  el,  ezt  nem 
hittem   soha  1 

—  Lehetetlen,  —  szólt  Vándory,  ki,  barátjánál  nem 
kcvésbbé  megindulva,  kalapját  s  botját  keresé,  hogy 
Tengelyit  házához  kövesse.  —  Az  egész  csak  félre- 
értés lehet. 

—  Én  is  azt  gondoltam  eleinte,  —  monda  Liptákné 
szomorúan.  —  Mikor  a  főbiró  a  nemzetes  asszony- 
nak mondta,  hogy  Tengelyi  úron  nehéz  gyanú  fek- 
szik, s  hogy  őt  vallatni  fogja:  azt  hittem,  csak  tréfál ; 
de  mikor  a  szolgálót  behftták  és  a  bérest  és  a  szom- 
szédokat, s  egyiket  a  másik  után  kikérdezték,  míg  az 
esküdt  minden  betűt  felirt,  láttam,  hogy  a  gazember 
csakugyan  úgy  tetteti  magát,  mintha  e  szörnyű  dol- 
got hinné.  A  nemzetes  asszony,  mikor  őt  akarta  ki- 
kérdezni,   mondta,    hogy    ő    nemes    asszony,  s  másra 

felelni  nem  tartozik,  mint  a  mire  felelni  akar, ;  a  fő- 
biró  azt  felelte,  hogy  a  nemzetes  úr  nem  nemes  többé, 
s  hogy  ha  nem  felel,  majd  ő  tudni  fogja,  miként  kény- 
szerítse. Mikor  ezt  hallottam,  elfutottam  ide  a  nem- 
zetes úrért,  hogy  csak  valaki  legyen  a  háznál,  ki  ilyen 
törvényes  dolgokat  ért. 

—  Hisz  látod,  minden  rendiben  van,  —  monda 
Tengelyi  barátjához  keserűen,  —  miért  is  fáradtak 
volna  annyit,  hogy  nemességemtől  fosszanak  meg, 
ha  nem  az  vala  a  szándékuk,  hogy  annyival  jobban 
üldözhessenek. 

—  De  —  szólt  Vándory. 

—  Csak  jerünk,  jerünk,  —  szakítá  félbe  Liptákné, 
—  midőn  a  háztól  elmentem,  épen  az  alispán  is  oda 
jött. 

—  Jerünk!  —  monda  Tengelyi  a  lelkészhez  még 
nagyobb  keserűséggel,  —  hallod,  nincs  mit  aggódnunk, 
ott  van  Réty  barátunk  is,  kinek  pártolására  számolha- 
tunk. —  S  ezzel  a  férfiak  Liptáknétól  követve  a  jegyző 
házához  mentek. 

Itt  a  dolgok  azalatt  Tengelyire  nézve  mindig  rosz- 
szabb  alakban  tűntek  fel.  Erzsébet  szilárdan  ragasz- 
kodva nemesi  kiváltságához,  nem  birathatott  arra,  hogy 
a  főbiró  kérdéseire  feleljen ;  de  minden,  mit  a  többi 
kihallgatott  vallott,  egyaránt  a  jegyző  ellen  szólt.  A 
szomszédok  bizonyságot  tettek  a  szóvitáról,  melynek 
következtében  Macskaházy  a  házból  tegnap  bottal 
űzetett  ki.  Az  egyik  világosan  emlékezett  Tengelyi 
szavaira,  melyekben  Macskaházyról  szólva,  monda : 
hogy  ez  ember  még  kezei  által  fog  meghalni.  A  szol- 
gáló urát  tizenegy  óra  felé  ki  látta  menni  a  házból, 
mi  egyébként  soha  szokása  nem  vala.  Az  előmutatott 
pálczát  az  egész  háznép  a  jegyző  tulajdonának  ismerte, 
szóval,  minden  oly  összhangzásban  volt,  hogy  az  alis- 
pán, ki  Nyúzót  minden  lehető  kiméletre  intve,  a  val- 
latás nagy  részénél  jelen  volt,  ámbár  bensőleg  meg- 
győződve Tengelyi  ártatlanságáról,  nem  tagadhatá, 
miként  a  külső  jelek  csakugyan    ellene    bizonyítanak. 

Midőn  Tengelyi  Vándorytól  követve  a  szobába 
lépett,  minden  szem  feléje  fordult,  s  Nyúzót  kivéve, 
nem  vala  senki,  ki  a  szenvedélyes  keservet,  melyei 
Erzsébet  férje  nyakába  borult,  közönyösen  nézte 
volna. 

—  Nyugtasd  meg  magadat,  —  monda  Tengelyi 
nyogodtan,  —  nem  ma  tapasztaljuk  az  emberek  üldö- 
zését először  s  a  jó  lelkiismeret  mellett.  Isten  segedel- 
mével, most  sem  fogunk  cinyomatni  ellenségeink 
által. 

A  méltóság,  mely  Tengelyi  egész  magaviseletében 
mutatkozott,  nem  hatott  senkire  inkább,  mint  az  alis- 
pánra, ki  egykori  barátjához  közelítve,  érzékeny  han- 
gon bizonyossá  tévé,  miként  csalódik,  ha  a  főbiró 
ittlétét  üldözésnek  tekinti.  —  Különös  körülmények 
találkozása  által  —  így  szóla  tovább  —  a  legbecsü- 
letesebb ember  azon  kénytel enségbe  juthat,  hogy 
magát  igazolnia  kell,  s  ez,  meg  vagyok  győződve.  Ten- 
gelyi úrnak  a  jelen  esetben  nem  sok  fáradságába  fog 
kerülni. 

—  Nagy  köszönettel  tartozom  —  monda  Tengelyi 
szárazan  —  a  jó  véleményért,  melyet  a  tekintetes  úr 
irántam  nyilvánítani  méltóztatott,  s  meg  vagyok  győ- 
ződve, hogyha  a  teins  úrtól  függ  vala,  azon  el- 
járás követtetett  volna  irányomban  is,  melyet  hasonló 
esetben  minden  jó  hírű  ember  joggal  követelhet,  azon- 
ban legyen  szabad  a  főbiró  úrtól  kérdenem :  mik  hát 
azon  viszonyok  s  körülmények,  melyeknél  fogva  reám 
Macskaházy  meggyilkoltatására  nézve  —  mert  azt 
hallom,  ezzel  vádoltattam  — a  legkisebb  gyanú  hára- 
mol  hátik  ? 

—  Mindjárt  szolgálunk  Tengelyi  úrnak,  —  monda 
a  főbiró,  ki  most,  mint  minden  hivatalos  eljárásnál, 
esküdtjét  oda  értve,  mindig  plurálisban  szólt,  s  Nyúzó 
egyenként  elsorolá  azon  olvasóim  által  ismert  körül- 
ményeket, melyek  Tengelyire  gyanút  vetettek,  míg 
esküdtje  minden  egyes  pontnál  fejét  hajtogatá,  mintha 
legalább    jelek    által    akarna    részesülni  az  eddig  oly 


ügyesen  vitt  vizsgálódás  dicsőségében.  —  Már  miután 
Macskaházynak  gyilkosa  nem  ismertetik,  —  így  végzé 
előadását,  —  miután  rablás  nem  történvén,  senki  nem 
tudatik,  kinek  e  férfiú  halála  érdekében  feküdhetett 
volna,  ellenben  Tengelyi  úrnak  iránta  való  gyűlölségc 
köztudomású  dolog,  melynek  legújabb  bizonyságára 
csak  a  jegyző  úr  tegnapi  kitöréseit  említjük,  melyek 
között,  mint  több  tanú  állítja,  világosan  azt  monda, 
hogy  a  most  meggyilkolt  még  a  jegyző  úr  által  fog 
meghalni ;  miután  tudatik,  hogy  a  meggyilkolt  iránt 
azon  igazságtalan  gyanúban  élt,  mintha  némely  iro- 
mányai általa  raboltattak  volna  el,  s  így  e  gyilkolás 
igenis  érdekében  feküdhetett :  mi  a  legsúlyosabb 
gyanú  okát  találjuk  Tengelyi  úr  ellen,  annyival  inkább, 
minthogy  a  gyilkosság  éjjeli  fél  tizenkét  óra  felé  tör- 
ténvén, egy  tanúnak  vallomása  szerint  a  nótárius  úr 
házát  aznap  éjjeli  tizenegykor  szokása  ellen  elhagyá, 
s  midőn  a  rabot  üldöző  kocsis  és  révész  még  néhány 
társaikkal  éjfél  felé  c  házhoz  jött,  Tengelyi  úr  ismét 
szokása  ellen  még  ébren,  felöltözve  és  pedig  egészen 
összesározott  ruhákkal  találtatott,  főkép  miután  nem- 
csak a  gyilkolás  színhelyén  lelt  irományok,  hanem  a 
bot  is,  melyet  a  gyilkost  üldöző  révész  a  Tisza  part- 
jától Tengelyi  úr  házához  vezető  úton  talált,  a  jegyző 
úrnak  valóságos  tulajdonához  tartoztak.  Mit  mond 
nótárius  úr  ezekhez  ? 

E  hosszú  előadás,  mely,  mint  olvasóim  látják, 
egészen  a  magyar  törvényszéki  ítéletek  Írásmódján 
mondatott  cl,  azaz,  melynél  a  lehetőségig  sok  minden- 
féle tárgy  a  lehetőségig  kevés  pont  felhasználása  mel- 
lett adatott  elő,  Nyúzót  magát  kivéve,talán  nem  bámul- 
tatott  senki  által  annyira,  mint  hív  esküdtje  által  ; 
azonban  ennyi  bűnjeleknek  ily  módoni  összeállítása 
nem  kis  hatást  tett  másokra  is,  s  főkép  Tengelyi,  ki 
azoknak  egész  fontosságát  érezve,  átlátá  önigazolásá- 
nak nehézségeit,  nem  titkolhatá  el  meglepetését,  s  egy 
perczig  hallgatott. 

—  Ne  méltóztassék  megzavarodni  Tengelyi  úrnak,  — 

monda  Nyúzó  gúnyosan,  —  csak  a  tiszta  igazságot 
méltóztassék  előadni.  Mi,  a  mint  a  nótárius  úr  látja, 
minden  uvariassággal  kérdezünk. 

—  Ne  felelj  neki  egy  szót  se,  —  szóla  közbe 
Tengelyiné  szenvedélyesen,  —  még  hála  Istennek, 
nem  mutatta  meg  senki,  hogy  nem  vagyunk  nemes 
emberek,  téi^ed  szólásra  nem   kényszeríthetnek. 

—  Én  szólni  akarok,  —  monda  Tengelyi  ismét 
visszanyerve  nyugalmát,  —  szólni  fogok;  nincs  ember 
a  világon,  kit,  ha  tudnám,  hogy  ellenem  ily  gyanúban 
van,  nem  tartanék  érdemesnek  arra,  hogy  vele  a  dol- 
gok való  állását  megismertessem. 

—  Hisz  látja  Tengelyiné  asszonyom,  férje  minket 
feleletére  érdemeseknek  tart,  —  szólt  a  főbiró  min- 
dig gúnyolva,  mert  miután  az  alispán  által  kíméletre 
intetett,  csak  ily  módon  töltheté  boszúját.  —  Hadd 
szóljon,  fogadok,  mihelyt  beszél,  minden  tisztába  jő, 
úgy  is  a  mi  a  nemesi  kiváltságot  illeti,  már  elébb 
mondám,  hogy  hol  a  nemesség  mellett  írás  nem  szól, 
mi  jó  kálvinista  létünkre,  az  ily  traditióra  nem  sokat 
tartunk. 

—  Ha  Nyúzó  úr  azt  hiszi,  —  monda  Tengelyi, 
kinek  vére  arczába  szökött,  —  hogy  a  gúnyoló  sze- 
szély hivatalos  állásának  tekintélyét  nevelheti,  a  teins 
alispán  úr  talán  kegyes  leend  őt  tévedéséről  meg- 
győzni. Mi  magát  a  dolgot  illeti  —  tévé  hozzá,  erőt 
véve  magán,  —  nem  tagadom,  hogy  sok  körülmény 
első  tekintetre  ellenem  látszik  szólni  ;  egyébiránt,  a 
dolgok  való  állásának  előadása,  úgy  hiszem  meg  fogja 
győzni  még  a  főbiró  urat  is,  hogy  csalódott.  —  S  itt 
Tengelyi  körülményesen  előada  minden  történteket. 
A  gyanú,  melyet  irományainak  elrablása  iránt  Macska- 
házy  ellen  nyilvánított,  a  kislaki  törvényszéknél  tör- 
téntek után  helyzetében  csak  természetes  vala,  vala- 
mint e  gyanúnak  alaposságát  semmi  nem  bizonyít- 
hatá  inkább,  mint  az,  hogy  az  ügyész  szobájában  oly 
irományok  taláJtattak,  melyeknek  birtokához  Macska- 
házy  csak  e  rablásban  való  részvétele  által    juthatott. 

Annak  magyarázatára,  miért  hagyá  el  házát  tegnap 
szokása  ellen  oly  későn,  s  miként  történt,  hogy  a 
révész  s  kocsis  által  összesározott  ruhákkal  találtatott, 
a  jegyző  elmondá  a  levélnek  foglalatját,  melyet  Vio- 
lától oly  rejtélyes  módon  kapott. 

—  És  ugyan  honnan  van  —  kérdé  Nyúzó,  ki  az 
egész  idő  alatt  kételkedő  mosolygással  ült  ott,  —  hogy 
Tengelyi  úr  Viola  meghivását  azonnal  követte?  hogy 
késő  éjszaka  egészen  magányosan  s  fegyver  nélkül, 
mint  monda,  egészen  magányos  helyre  ment,  csak 
azért,  hogy  az  ország  legnagyobb  zsiványával  talál- 
kozzék, kitől   mások  harmadmagokkal  is  félnek? 

—  Én  soha  életemben  Violát  nem  bántottam  — 
válaszolt  Tengelyi,  —  s  azért  nem  is  féltem  tőle, 
főkép  miután  hozzám  írt  soraiból  látám,  hogy  magát 
irántam  háládatosságra  kötelesnek  érzi.  Azonkívül  mit 
tehettem  egyebet?  más  módot,  mi  által  a  tőlem  el- 
rablott irományokhoz  juthattam,  nem  ismerek,  elfo- 
gadtam azt,  mely  ajánlkozott. 

—  És  ugyan  kérjük,  —  monda  ismét  Nyúzó,  —  a  levél- 
két, melyről  szó  van,  nem  lehetne  látnunk  ?  érdekes 
volna,  hacsak  már  azért,  hogy  a  híres  zsivány  keze- 
vonásával megismerkedjünk. 

—  A  levélkét  az  író  kérése  szerint  azonnal  eléget- 
tem, —  válaszolt  Tengelyi. 

—  Az  igen  kár  volt,  —  szólt  Nyúzó,  —  főkép  ha 
Tengelyi  úrnak  ez  igen  rendkívüli  és  legalább  is  csu- 
dálatos mesének,  vagy  akarom  mondani  előadásnak 
bebizonyítására  két  jólelkű  részrehaj latlan  tanúja  nincs, 
kikkel  Violától  vett  levelét  közié. 

—  Én  a  dolgot  csak  Vándory  barátommal  közöltem 
ma  reggel. 

—  Igen,  ma  reggel,  értem,  —  folytatá  az  előbbi,  — 
mikor  már  a  faluban  voltam  s  vizsgálataimat  megkez- 
dem. Más  mondani  valója  Tengelyi  úrnak  nincs? 

Tengelyi  kijelenté,  hogy  elmondott  mindent,  mi  a 
dologhoz  tartozik. 

—  Azokból,    miket    hallánk,    —    szólt    a    főbíró 

esküdtjéhez  fordulva,  —  annyi  legalább  Tengelyi  úr 
önvallomása  szerint  is  bizonyos,  hogy  ő  a  gyilkosnak 
szándékát   ismerte. 

Tengelyi  megjegyzé,  miként  ő,  mennyire  emléke- 
zik, ezt  egy  szóval  sem  mondta. 

—  Úgy  tartom,  c  részben  minden  tagadás  feles- 
legessé vált,  —  monda  éles  hangon  a  főbiró.  —  Jegyző 
úr  elismeri,  hogy  irományait  Macskaházy  birtokában 
gondola.  Már  ha  ez  így  van.  Viola  sorait  véve  —  ha 
azok  csakugyan  Írattak  volna  —  miként  gondolhatott 
csak  egy  pillanatig  mást,  mint  hogy  a  zsivány  erő- 
szakos módon  fog  ez  irományokhoz  jutni.  Sőt  —  foly- 
tatá  a  főbiró  rövid  hallgatás  után,  mely  alatt  szemeit 
a  jegyzőre  szegezé,  —  már  önvallomása  szerint  majd- 
nem a  bizonyosságig  kisül,  hogy  a  gyilkosságnak  elkö- 
vetését nemcsak  előre  tudta,  hanem  benne  mint  fel- 
bujtó részt  is  vett,  miután  Viola  maga  sem  az  iro- 
mányoknak becsét  nem  ismerheté,  sem  magát  meg- 
szerzésökért  ily  veszélynek,  minő  e  gonosztettével 
össze  vala  kötve,  ki  nem  tette  volna,  ha  arra  más 
valaki  által  nem  buzdfttatik;  s  hogy  ez  csak  a  jegyző 
úr  lehetett,  világos,  minthogy  ez  irományok  megszer- 
zése senki  másnak  érdekében  nem  feküdt. 

Tengelyi  szólni  akart.  Nyúzó  folytatá:  —  És  ki 
teszi  ezt?  ki  követi  el  e  szörnyű  bűnt?  kérdem.  Egy 
jegyző,  oly  ember,  kinek  a  gonosztevők  üldözése 
kötelességében  áll,  s  ki  a  bizodalmat,  melylyel  iránta 
a  megye  s  nagyságos  urasága  viseltetek,  arra  hasz- 
nálja fel,  hogy  házát  gonosztevők  tanyájává  tegye.  Ez 
súlyosabb  eset,  —  szólt  esküdtjéhez  fordulva,  to- 
vább —  hogysem  mi  róla  végezhessünk.  A  vádlot- 
tat be  kell  küldenünk  a  megye  házához,  s  pedig  jő 
őrizet  alatt,  nehogy  Viola  s  czimborái,  kik,  a  mint 
látszik,  vele  szoros  összeköttetésben  állnak,  őt  az 
igazság  kezei  közül  kiszabadítsák. 

Az  alispán,  ki  a  dolgok  kifejlődésében  érzékeny 
részt  vett,  Nyúzót  figyelmessé  teve,  hogy  erre  semmi 
szükség  nincs,  miután   Tengelyi  úrért,  ha  úgy  kíván- 


tatnék,  ő  szívesen  maga  is  felvállalja  a  kezességet; 
de  Nyúzó,  ki  eddig  az  alispán  kívánatát  teljesítendő, 
mindazon  durvaságtól,  melylyel  máskor  hasonló  alka- 
lommal élni  szokott,  visszatartóztatá  magát,  nem  tartá 
szükségesnek,  hogy  elöljárójának  e  pontra  nézve  is 
engedjen,  s  ünnepélyesen  kijelenté,  miként  a  felelet- 
teher  rajta  fekszik,  s  ő  ehhez  hasonló  esetben  ke- 
zességet elfogadni  nem  fog,  ha  Tengelyinek  nemes- 
sége nem  vonatott  volna  is  kétségbe,  miután  nyil- 
vános rablók  czimboráinak  letartóztatására  nézve  még 
a  nemesi  kiváltság  sem  vétetik  tekintetbe. 

—  Hogy'  merészel  az  úr  engem  rablók  ozimborá- 
jának  nevezni !  —  kiáltá  Tengelyi,  ki  a  mérsékletet, 
melyre  magát  eddig  kényszeríté,  tovább  fentartani 
képes  nem  volt,  —  ön,  kiről  az  egész  megye  tudja, 
miként  nem  egyszer  hivatalát  orgazdaságra  használta 
fel? 

A  mi  Tengelyinek  ezen  vádját  illeti,  meg  kell  val- 
lanunk, a  jegyző  alig  mondhatott  volna  olyat,  mely 
az  érdemdús  főbirót,  főkép  alispánja  s  ennyi  embe- 
rek jelenlétében,  kellemetlenebbül  érinthette  volna, 
miután  a  megyében  csakugyan  több  esetről  beszéltek 
az  emberek,  hol  az  elrablott  marha  a  tulajdonosok 
által  állítólag  Nyúzó  istállóiban  találtatott  meg,  min 
természetesen  az  emberek  annyira  elbámultak,  hogy 
első  pillanatban  nem  tudva  mit  mondjanak,  elhallgat- 
tak, s  ha  később  valamely  tanúval  az  istállóba  vissza- 
tértek, a  marhát  soha  többé  nem  találták  ott.  Azon- 
ban a  pillanatnyi  zavar,  melybe  a  főbiró  hozatott, 
csak  arra  szolgált,  hogy  elfojtott  dühét  kitörésre  in- 
gerelje, s  minden  kímélettel  felhagyjon,  melylyel  ma- 
gát eddig  viselte.  —  Hogy'  merészelem  így  nevezni  ?  I  — 
kiálta  a  felbőszült  tisztviselő,  —  hogy'  merésze- 
lem én  így  nevezni,  ki  a  tekintetes  nemes  megyének 
főbírája  vagyok?  s  ha  a  teins  alispán  úr  iránt  kimé- 
lettel  nem  vagyok,  régen  vasra  verettem  volna,  mi- 
után tudva  való  dolog,  hogy  mikor  Violát  múlt  res- 
tauratio    előtt    itt    a    faluban    kerestük,    a    zsivány    az 


egész  idő  alatt  c  házban  rejtve  volt,  hová  midőn 
őreimmel  belépni  akartam,  a  nótáriusné  még  oppo- 
sitióval  szemtelenkedett  fenyegetni. 

—  Ki  mer  házam  ellen  ily  rágalommal  fellépni?  — 
kérdé  a  jegyző  mindig  hevesebben  —  Viola  az  én 
házamban?  —  Felfogadtam  nejét  s  gyermekeit,  mert 
nyomorúságban  voltak ;  a  zsiványt  nem  láttam  soha !  — 
Szólj  te  Erzsébet,  —  monda  nejéhez  fordulva,  — 
volt-e  Viola  valaha  házamban? 

Erzsébet,  ki,  mint  Tengelyi  n^aga,  arról,  hogy  Viola 
Vilma  megegyezésével  Liptákné  által  a  házban  elrej- 
tetett, mit  sem  tudott,  esküvéssel  bizonyítá,  hogy  az 
üldözött  soha,  mióta  rossz  életre  adta  magát,  e  ház- 
ban nem  volt ;  mire  a  főbiró,  gúnyosan  mosolyogva, 
Liptáknét  hivatá  elé,  ki  azt,  mit  a  rögtönitélő  törvény- 
szék előtt  esküvéssel  vallott,  többé  vissza  nem  ve- 
heté.  —  Igazság,  teins  uram,  —  monda  az  asszony 
sóhajtva,  —  hogy  mikor  Violát  a  faluban  üldözték, 
szegény  az  egész  idő  alatt  itt  a  házban  volt.  Én 
magam  rejtettem  el  a  kamarába  a  hordók  alá,  de  sem 
a  nemzetes  úr,  sem  a  nemzetes  asszony  nem  tudtak 
semmit  felőle,  annyira  féltem,  ha  megtudják,  hogy 
még  azt  sem  beszéltem  el  nekik,  a  mire  szegény 
Viola,  mikor  elment,  kért,  hogy  megmondjam,  hogy 
a  nemzetes  úr  Írásaira  vigyáz;  on;  s  pedig  ha  el- 
mondom, ki  tudja,  mennyi  bajt  kerülhettünk  volna  ki. 

—  A  ki  hiszi,  üdvezül,  —  monda  a  főbiró  gúnyo- 
san —  miként  vezethetted  volna  a  zsiványt  e  ház 
kamarájába,  a  nélkül,  hogy  valaki  tudná? 

—  Ki  mondta  azt,  hogy  senki  nem  tudta?  —  vála- 
szolt Liptákné.  —  Én  csak  azt  mondtam,  hogy  a 
nemzetes  úr  nem  tudta,  s  a  nemzetes  asszony  sem, 
ki  akkor  már  alunni  ment.  Mikor  szegény  Viola  a 
házhoz  jött,  csak  Vilma  kisasszony  s  én  voltunk  ébren. 
Épen  Zsuzsj  ágya  mellett  ültünk,  mikor  az  utazán  a 
lármát  hallottuk.  Én  kimentem  a  kertbe  s  ott  találtam 
Violát,  körül  volt  véve  a  ház  mindenfelől,  sehol  me- 
nekülés, azt  tudtam,  ha  megfogják,  fel    fogják  akasz- 


tani,  s  kértem  Vilmát,  hogy  a  szegényt  a  házba  hoz- 
hassam. Az  angyali  leánynak  megesett  szive  szeren- 
csétlenségén s  megengedte.  Ez  az  egész ;  ne  üdve- 
züljek,  ha  kívülünk  más  valaki  tudta,  hogy  az,  a  kit 
keresnek,  itt  van.  Ha  rosszul  cselekedtünk,  hogy 
Violát  elrejtettük,  ám  nem  bánom,  csináljanak  velem, 
a  mit  akarnak,  úgy  is  elég  vén  vagyok,  s  nem  bűnös 
senki  más,  mint  én  I 

—  Ne  félj,  meg  fogsz  lakolni  te  is,  vén  boszor- 
kány 1  —  monda  a  főbiró  mérgesen.  —  Most  még 
csak  a  kisasszonyt  kell  kérdenünk,  úgy  látszik,  az 
egész  család  egyetértésben  van.  Hívja  be  leányát,  — 
tévé  hozzá  Tengelyihez  fordulva,  —  hadd  kér- 
dezzük meg  azt  is. 

—  Mit,  az  én  leányomat?!  —  szólt  Erzsébet  szen- 
vedélylyel,  —  abból  ugyan  nem  lesz  semmi !  Leányom 
Réty  Ákosnak  jegyese,  azt  próbálja  valaki  megsérteni, 
ha  merészli  —  Vilmám  ily  emberek  előtt!  vallatva 
mint  a  gonosztevő !  —  S  a  jámbor  asszony  hihető- 
kép még  többet  mondott  volna,  ha  Tengelyi  maga 
nem  kéri,    hogy    menjen    leányaért,    mint   kívántatott. 

—  De  meggondoltad-e  kedves  Jónásom?  —  kérdé 
Erzsébet,  bámulva  férjét. 

—  Mondom,  menj  szobádba,  s  hidd  ki  leányodat,  — 
válaszolt  Tengelyi  komolyan,  —  én  meg  vagyok 
győződve,  hogy  Liptákné  hazudik.  Soha  leányom  nem 
titkolt  semmit  előttem. 

Erzsébet  kiment  s  rövid  idő  múlva  leányával  tért 
vissza  a  szobába.  A  szépségnek  hatalma  ellenállhatlan, 
s  maga  Nyúzó,  minden  természetes  nyersesége  mel- 
lett, midőn  a  hölyet  látá,  ki  anyjától  vezetve  előtte 
megjelent,  e  halvány  szabályos  arcznak  szelíd  kifeje- 
zése előtt  elveszte  bátorságát,  s  váratlan  nyájassággal 
monda,  miként  bizonyos  körülményeknek  felvilágosí- 
tása szükségessé  teszi,  hogy  némely  kérdésekre  fe- 
leljen —  azaz  ha  e  pillanatban  ellenére  nincs,  mert 
azon  esetben  ő  kikérdeztetését  szivesen  máskorra  is 
halaszthatná. 


a»3 

—  Nem  lesz  szükséges,  —  monda  Tengelyi  szá- 
razan. —  Szólj  nyíltan,  —  tévé  hozzá  Vilmához  for- 
dulva —  igaz-e,  hogy  Viola,  mikor  a  faluban  keres- 
teti, házunknál   elrejtve  volt? 

—  Atyám,  —  szólt  Vilma,  s  halvány  arczait  egy- 
szerre pirosság  futotta  el. 

—  Ne  félj  semmit,  kedvesem,  —  folytatá  amaz 
biztató  hangon,  —  lám  te  jó  kedves  leányom  voltál 
mindig,  soha  semmit  szüleid  előtt  nem  titkoltál  cl. 
Mondd  meg  tartózkodás  nélkül :  igaz-e,  hogy  Viola 
házunknál  volt,  s  hogy  te    ittlétére  engedelmet  adál  ? 

Vilma  hallgatott,  a  szegény  leány  egész  testén  re- 
megett, s  maga  Nyúzó  sajnálni  kezdé  a  hölgyet, 
midőn  a  hatást  látá,  melyet  e  kérdések  reá  tettek. 

—  Mondom,  ne  félj  Vilmám,  —  folytatá  Tengelyi 
ismét,  —  én  tudom,  hogy  az  egész  csak  rágalom. 
Tudom,  hogy  nem  lettél  volna  képes  ily  valamit  tenni 
engedelmem  vagy  legalább  a  nélkül,  hogy  később 
tudósítanál.  Lám  ez  asszony  itt  —  tévé  hozzá,  Lipták- 
néra  mutatva,  —  kitől  mást  vártam  s  érdemeltem, 
azon  hazugsággal  mentegeti  magát,  hogy  Violát  en- 
gedelmeddel rejtette  el  házunkban. 

A  gondolat,  hogy  az  igazságnak  nyilt  megvallása 
Liptákné  igazolására  szükséges,  Vilma  szivében  hát- 
térbe szorítá  a  gyermeki  félelmet,  mely  őt  eddig 
visszatartóztatá,  s  a  szegény  leány,  könytelt  szemeit 
apjára  emelve,  bizonyságot  tett,  hogy  ez  asszony  iga- 
zat mondott.  —  Bocsánatot  kedves  apám !  —  tcvé 
hozzá  könyörgő  hangon,  —  a  szerencsétlenségnek 
egyedüli  oka  én  vagyok.  Én  magam  mondtam  Liptákné- 
nak,  hogy  ha  lehet.  Violát  rejtse  el  házunkban ;  én 
magam  kértem  őt,  hogy  csak  apámnak  ne  mondjon 
semmit,  mert  tudtam,  hogy  bármi  természetes,  ha 
mindent  elkövetek,  hogy  egy  szerencsétlent  halálától 
megmentsek,  mégis  apám,  mert  Violát  gonosztevőnek 
mondják,  ez  esetben  neheztelni  fog. 

—  A  ki  hiszi,  üdvezül !  —  mormoga  Nyúzó  fogai 
közt,  míg  Kenyházy  nagyokat  sóhajtott,  s  Réty  meg- 

jegyzé,    hogy    az    egész    előadásban    semmit,    mi    azt 
valószinűetlennek  tenné,  nem  lát. 

Tengelyi,  az  egész  idő  alatt  szemeit  éghez  emelve, 
hallgatott,  de  arozának  kifejezése  mutatá,  hogy  lelkén 
azon  fájdalmaknak  egyike  vonul  át,  melyeknek  kimon- 
dására nyelvünknek  szók,  szemeinkben  könyek  hiány- 
zanak. Vilma  néma  kétségbeeséssel  függeszté  szemeit 
apjára,  s  a  kínos  hallgatást  csak  Vándory  szakítá 
félbe,  ki  midőn  barátjához  közelített  s  kezét  foga, 
kére,  hogy  ne  nyomassa  el  magát  fájdalma  által. 

—  Ne  félj,  —  monda  Tengelyi  komoran  —  ha  oda 
kellé  jutnom,  hogy  tulajdon  leányomtól  csak  úgy 
hallhatok  igazságot,  ha  ííiró  előtt  kérdezem,  nincs 
többé,  min  e  világon  bámulhatnék.  De  hagyjuk  eztl  — 
tévé  hozzá  egy  sóhajjal,  a  főbíró-  s  esküdtjéhez 
fordulva,  —  vessünk  véget  e  kínos  jelenetnek.  A  mit 
a  teins  urak  vizsgálatuk  által  megtudni  kívántak,  tud- 
ják, a  bűnjelek  mind  ellenem  szólnak,  nincs  ok,  miért 
többé  fáradjanak.  Engedjenek  két  órát,  hogy  dolgai- 
mat rendbe  szedve,  családomtól  búcsút  vegyek;  nem 
bánom,  őriztessék  házamat  addig,  a  mint  tetszik,  s 
azután  vitessenek  be  Porvárra. 

—  Ha  Tengelyi  úrnak  mentségére  semmi  több 
mondani  valója  nincs,  —  szólt  Nyúzó  felkelve,  — 
csakugyan  véget  vethetünk  az  egésznek.  A  dolog  vi- 
lágos. Két  óra  múlva  szekere  készen  lesz,  addig  rakja 
össze  holmiját,  s  előre  mondom,  jól  fogja  tenni,  ha 
hosszabb  maradásra  készül. 

—  Mi  vele  megyünk !  —  monda  Erzsébet  kö- 
nyekre  fakadva,  —  én  férjemet  nem  fogom  elhagyni 
végső  nyomorúságában. 

—  Kedves  Erzsébetem  —  szólt  a  jegyző  meg- 
hatva, —  maradj  te  itt  házamnál.  Miután  ily  terhes 
vád  emeltetik  ellenem,  szükség,  hogy  védelmemre 
készüljek,  s  legjobb,  ha  egy  ideig  magamra  hagytok. 

Erzsébet  még  inkább  sírt,  s  Nyúzó,  miután  még 
megjegyzé,  hogy  úgy  sem  tudja,  mennyire  egyezett 
volna    meg    a    tömlöoz    szabályaival,    hogy    a    vádlott 

családjával  szólhasson,  esküdtjével  együtt  a  szobát  el- 
hagyá ;  s  én  részemről  azt  hiszem,  hogy  valamint  c 
viszonyok  kőzött  a  jegyző  családjának  semmi  ked- 
vesebbet, úgy  önmagára  nézve  semmi  czélirányosabbat 
nem  tehetett  volna,  miután  alig  hagyá  el  a  házat, 
midőn  Ákos  a  legnagyobb  felgerj édesben  a  szobába 
lépett. 

Ákos,  ki,  miután  Vándoryval  tegnap  este  mátkájá- 
tól haza  tért,  a  fél  éjét  szobájában  fel  s  alá  járva 
boldog  ábrándok  között  tölte,  midőn  szerencséjének 
érzetében  végre  lefeküdt,  oly  édes  álomba  szende- 
rült, hogy  noha  szobája  a  lelkész  szobájához  a  má- 
sodik vala,  sem  Tengelyi,  sem  Liptákné  jöttéről  mit 
sem  hallott,  s  csak  most,  midőn  az  öreg  János  által 
fclébresztetett,  tudá  meg  mind  az  elkövetett  gyilkos- 
ságot, mind  azon  lépéseket,  melyeket  a  főbíró  Ten- 
gelyi ellen  tesz.  —  Az  érzelmeket,  melyek  Ákos  szi- 
vét e  híreknél  eltölték,  s  melyekkel  midőn  a  jegyző 
házához  sietett,  kedvesét  halványan,  siró  anyja  mel- 
lett látá,  nem  fogom  leirni.  - —  Az  Istenért,  mi  tör- 
tént itt?  —  monda  mihelyt  a  szobába  lépett. 

—  Kedves  Ákosom,  —  szólt  kezét  megragadva, 
Erzsébet  —  oda  vagyunk,  nevünk  megbecstelenítvc. 
Férjemet  gyilkossággal  vádolják  s  a  megye  tömlö- 
czébc  fogják  vinni,  —  itt  könyei  elfojták  szavait. 

—  És  apámat  én  rontottam  meg,  —  szólt  kétségbe- 
esve Vilma.  —  Ákos!  ha  valaha  szeretett,  mentse 
meg  őt  —  s  ezzel  a  szerencsétlen  leány  magán  kívül 
az  ifjú  karjai  közé  rogyott. 

Ákos,  Erzsébettől  követve,  kedvesét  a  mellékszo- 
bába vivé  ;  a  jegyző  hallgatva  nézett  utánok,  s  sze- 
mében köny  ragyogott,  midőn  Vándorynak  kezét  szo- 
rítva halkan  monda:  —  Ha  elmegyek,  légy  te  e  sze- 
gényeknek apjok. 

Réty  mélyen  meghatva  állt  ott  az  egész  jelenet 
alatt ;  azonban  a  hideg  formaság,  melylyel  Tengelyi, 
valahányszor  az  alispán  mellette  szót  emelt,  pártfo- 
gását   visszautasítá,    visszatartóztatta    őt    e   részvétnek 

nyilvánításától.  Most  erőt  véve  magán,  midőn  a  jegyző 
s  Vándoryhoz  közelített,  megindulástól  elfojtott  han- 
gon kére,  hogy  bármi  történt  is  közöttök  eddig,  most 
legyen  meggyőződve,  miként  ő  mindent  el  fog  kö- 
vetni, hogy  egykori  barátját  e  szerencsétlen  helyzet- 
ből megmentse. 

—  Igen  köszönöm  a  meleg  részvétet,  melylyel  a 
tekintetes  alispán  úr  helyzetem  iránt  viseltetik,  — 
monda  Tengelyi  hidegen,  midőn  a  szólóhoz  fordult.  — 
Megvallom,  nem  is  vevém  észre,  hogy  még  szeren- 
csénk van,  úgy  hivém,  hogy  miután  a  dolog,  mely 
érdekét  ébreszté,  bevégeztetett,  a  főbiróval  együtt 
eltávozott.  Hisz  a  teins  úr  látja,  minden  rendiben 
van,  a  gonosztett,  úgy  látszik,  egészen  kisült  ellenem. 

—  Tengelyi  1  —  monda  Réty  mélyen  meghatva,  — 
ne  legyen  igazságtalan  irántam  I  Engem  e  házhoz 
semmi  más  nem  vezetett,  mint  hogy  jelenlétem  által 
önnek,  ha  lehet,  hasznára  legyek,  s  Nyúzót  azon 
kiméletre  birjam,  melyet  hivatalának  teljesítése  ily 
esetben  megkíván. 

—  Ha  a  teins  úrnak  ez  vala  szándéka,  —  szólt 
Tengelyi  keserűen,  —  egyszerűbb  lett  volna,  ha  a 
tisztujításnál  nem  használja  befolyását  arra,  hogy  oly 
szolgabiró  választassék,  kit  csak  elöljárójának  jelen- 
léte tartóztathat  vissza  attól,  hogy  hivatalával  vissza 
ne  éljen. 

—  Nem  fogok  önnel  erről  vitatkozni,  —  válaszolt 
az  alispán  zavarodtan,  —  csak  arról  akarom  biztossá 
tenni,  hogy  bármi  súlyosaknak  látszassanak  a  jelek,  me- 
lyek ön  ellen  szólnak,  én  ártatlanságáról  meg  vagyok 
győződve ;  reám  számolhat. 

—  Teins  uram,  —  monda  Tengelyi  komolyan,  — 
volt  idő,  hol  a  számolás  ezen  nemével  foglalkoztam. 
Barátim  elég  jók  voltak  meggyőzni,  hogy  azon  vég- 
hetlen  s  határtalan  érzés,  melyet  barátságnak  neve- 
zünk, sokkal  fenségesebb,  semhogy  reá  e  földön  szá- 
molhatnánk. Rövid  idő  múlva  talán  meg  fogok  jelenni 
biráim  előtt,  s  ha  a  teins  úr  elég  erőt  érez  magában 

megfeledkezni  a  barátságról,  melylyel  irántam  eddig 
viseltetett,  örömmel  fogom  látni  közöttök ;  most  meg- 
bocsát, ha  távozom.  Csak  két  órát  tölthetek  házam- 
ban, s  azt  családommal  akarom  tölteni.  —  S  ezzel 
mélyen  meghajtva  magát.  Tengelyi,  Vándoryt  magá- 
val vezetve,  a  mellékszobába  ment. 

Réty  sokáig  utána  nézett,  azután  mélyen  felsóhajtva, 
a  házat  elhagyá. 

XXXll. 

Minden  elválás  bánatos  érzéssel  tölti  lelkeinket. 
Kevés  napok  leforgása  alatt  annyi  történhetik,  hogy 
még  a  boldogabb  ember  is,  midőn  kedveseitől  búcsút 
vesz,  alig  titkolhatja  el  megindulását,  midőn  barátja 
kezét  utolszor  szorítja.  —  De  mi  ezen  érzés  ahhoz 
képest,  mely  a  keblet  eltölti,  midőn  kedvescink  körét 
életünk  szomorú  pillanatainak  egyikében  kénytelenít- 
tetünk  elhagyni  I  A  szív,  mely  a  multat  s  jövőt  min- 
dig a  jelennek  világításában  látja,  csak  fenyegető 
veszélyeket  sejt  maga  előtt  ily  pillanatokban,  s  nem 
szabadulhat  a  gondolattól,  hogy  a  kört,  melyből  habár 
csak  napokra  kilép,  mikor  visszatér,  úgy,  mint  el- 
hagyá, nem  fogja  többé  feltalálni.  Hogy  Tengelyi 
veszélyes  állásában  mindezt  kettősen  érezé,  termé- 
szetes ;  s  valóban  egész  férfiasságára  vala  szüksége, 
hogy  kesergő  családja  számára  vigasztaló  szavakat 
találjon,  hol  semmit,  mihez  reményei  horgonyát  köt- 
hetné, maga  előtt  nem  látott,  főkép  leányának  vi- 
gasztalatlansága  szivét  soha  nem  érzett  keserűséggel 
tölte  el. 

—  Ne  sírj,  kedves  leányom  I  —  monda  Vilmához 
fordulva.  —  Lám,  apád  ártatlan,  azt  tudhatod.  Kevés 
nap,  s  a  dolgok  való  állása  ki  fog  világlani,  s  akkor 
visszatérek  hozzátok,  s  te  ismét  szép  víg  leányom 
léssz,  nemde? 

—  Oh  atyám !  —  szólt  Vilma  s  hangja  remegett,  — 
te  tömlöcébe,  ott  a  rossz  emberek  között,  hacsak  egy 

napra,   egy  órára  is,  s  ha  meggondolom,    hogy   mind 
ennek  én  vagyok  oka! 

—  Te  leányom?  —  kérdé  Tengelyi  bámulva  — 
mikép  kínozhatod  magad  ekkép  ?  Azt  gondolod  talán, 
hogy  vallomásod  helyzetemet  nehezítheti  ? 

—  Atyám,  —  monda  a  hölgy  szomorúan,  —  ne  szól  - 
jon  ily  nyájasan  velem,  én  nem  érdemlem  szeretetét. 
Nem  fogják-e  most  e  rossz  emberek  atyámra  fogni, 
hogy  Viola  elrejtését  maga  is  tudta  s  csak  el  akarja 
titkolni,  s  ha  ez  nem  lenne  is,  mi  hozta  mindé  sze- 
rencsétlenséget reánk,  ha  nem  az,  hogy  Zsuzsit  s 
gyermekeit  házunkhoz  fogadtuk  ?  s  azt  én  tevém  I 

—  S  épen  mert  ez  oka  szerencséti enségteknek,  — 
szólt  közbe  Yándory,  —  Isten  nem  fog  elhagyni 
bajaitok  között.  A  gondviselésnek  útjai  csodálatosak, 
de  jó  tett  soha  embert  nem  vezetett  még  romláshoz. 

Tengelyi  e  szavaknál  mélyen  felsóhajtott;  de  Vilma 
nyugodtabbnak  érzé  magát,  s  maga  Erzsébet  csen- 
desebben zokogott,  midőn  Vándory  arra  emlékeztette, 
hogy  talán  épen  ez  igazságtalan  vád  leend  az  út,  mely 
ellenségeinek  megszégyenítéséhez  vezetend,  s  melyen 
talán   elrabolt  irományaihoz  juthat. 

Tengelyi  maga  azzal  vígasztala  nejét,  hogy  fog- 
sága minden  esetre  csak  rövid  lehet,  s  hogy  addig 
is,  miután  Vándory  nálok  marad,  nem  fognak  párt- 
fogó barátok  nélkül  hagyatni. 

Erzsébet  újra  kére,  hogy  őt  Porvárra  követhesse, 
de  a  jegyző  érzé,  hogy  ha  azon  kínos  pillanatokban, 
midőn  lába  a  tömlöcz  küszöbén  átlép,  családja  ke- 
servét látná  maga  körül,  szilárdsága  megtörne  ennyi 
szenvedés  alatt,  s  Vándory  segedelmével  arra  birá 
feleségét,  hogy  legalább  most,  az  első  napokban  álljon 
el  feltételétől. 

—  Ha,  a  mitől  nem  félek  —  tévé  hozzá,  —  rab- 
ságom tovább  tartana,  bejöhettek  később.  Az  első 
napokban  szükség,  hogy  egészen  enhelyzetemmel 
foglalatoskodjam.  Völgyesy,  mennyire  ismerem,  be- 
csületes ember  s  szívesen  magára  vállalja  védelmemet 

Ákos  módot    fog    szerezni,  hogy  tőletek  minél  több- 
ször tudósítást  kapjak.  De  hol  van  Ákos? 

Erzsébet  monda,  hogy  midőn  az  alispán  elment,  ő 
is  eltávozott,  hihetőkép  hogy  vele  szóljon,  s  rövid 
idővel  ez  után,  melyet  Tengelyi  a  kevés  holminak 
összerakására  használt,  mit  magával  vinni  szándéko- 
zott, Ákos  maga  lépé  a  szobába.  Az  ifjúnak  aroza 
lángolt,  szemein  látszott,  hogy  sírt. 

—  Szóltál  apáddal  ?  —  kérdé  Erzsébet  a  belépőt 
élénken. 

—  Szóltam  I  —  monda  emez  remegő  hangon. 

—  S  mit  mondott?  —  kérdé  Erzsébet  s  Vándory 
majdnem  egyszerre. 

—  A  legszebb,  legépületesebb  dolgokat,  arról  meg 
lehettek  győződve,  —  válaszolt  Ákos  keserűen.  — 
Sírt,  valósággal  sírt,  nyakamba  borult,  kedves  fiának 
nevezett ;  monda,  hogy  Tengelyinek  ártatlanságáról 
meg  van  győződve,  hogy  szive  vérzik,  ha  arra  gon- 
dol, miként  ily  becsületes  ember  s  ki  egykor  barátja 
volt,  ennyire  szerencsétlen  helyzetbe  juthat.  Mit  tudom 
én!  O  elmondott  mindent,  mi  akárkit  a  világon  meg- 
győzhetne, hogy  Tengelyi  ártatlan,  s  hogy  minden 
becsületes  ember  kötelessége  pártját  fogni ;  de  mindé 
szép  beszédnek  vége  az  vala,  hogy  kérésemet  nem 
teljesítheti,  s  miután  Nyúzó  kezességet  elfogadni  nem 
akar,  ő  nem  kényszerítheti  reá  —  szóval,  hogy  nem 
tehet  semmit.  Hisz  nem  mondta-e,  hogy  szive  vérzik,  — 
mi  többet  kívánhatunk  tőle? 

—  Azt  előre  mondhattam  volna,  —  szólt  Tengelyi 
nyugodtan. 

—  Nem,  barátom  !  —  folytatá  Ákos  indulattal,  — 
azt  te  nem  mondhattad  volna  előre.  Ha  Istennek 
angyala  jő  le,  s  azt  mondja  nekem,  hogy  apám  így 
fog  felelni  kéréseimre :  én  nem  hiszek  neki.  Ti  nem 
tudjátok,  miként  kértem  őt.  Sírtam,  mint  a  gyermek, 
lábaihoz  borultam,  anyámnak  emlékére  hivatkoztam ; 
mondtam :  ha  életében  valaha  szeretett,  ha  tőlem 
örökre  megválni    nem  akar,  ha  nem  akarja,  hogy  át- 

kozzam  végzetemet,  mely  őt  adta  apámnak,  csak  egy 
kérésemet  teljesítse,  —  s  ő  megtagadta! 

—  S  ki  tudja,  —  monda  Vándory,  kinek  a  keserű- 
ség, melylyel  Ákos  apjáról  szólt,  fájt  —  nem  szólt-e 
igazat,  midőn  monda,  hogy  kérésedet  nem  teljesít- 
heti. 

—  Hát  azt  gondolod,  —  válaszolt  Ákos  még  ke- 
serűebben, —  ha  apám  Tengelyiért  csakugyan  kezes- 
séget vállalt  volna,  vagy  ha,  mit  tőle  később  kértem, 
őt  tulajdon  házának  valamely  szobájában  akarja  őriz- 
tetni, míg  e  szerencsétlen  dolog  világosságra  jő.  Nyúzó 
ellent  merne  állni  kivánatának  ?  Igen,  de  mit  fog  mon- 
dani a  nagyméltóságú  főispán  ?  nem  veszik-e  rossz 
néven  a  teins  Karok  és  Rendek,  ha  ő  Tengelyinek, 
kit  e  megyében  sokan  gyűlölnek,  pártját  fogja  ?  Ez 
az,  mi  apámat,  most  mint  mindig  életében,  meggyő- 
ződésének követésétől  visszatartóztatá,  miért  fiát  ma- 
gától eltaszította! 

—  Ne  ítélj  apádról  ily  szigorúan  —  monda  Ván- 
dory meghatva,  —  ki  tudja,  mily  nehéz  küzdelmeibe 
került,  hogy  kérésedet  megtagadj a. 

—  Hagyjuk  ezt!  — szakítá  félbe  Ákos.  —  Mikor  a 
háztól  elmének.  Nyúzó  már  a  kocsikat  rendelé.  Kevés 
időnk  marad ;  ne  keserítsük  ezt  oly  vitatkozásokkal, 
melyek  semmihez  nem  vezethetnek.  Ha  megengeded,  — 
szólt  Tengelyihez  fordulva,  —  veled  megyek  Por- 
várra. 

A  jegyző  ismétlé,  mit  már  családjának  mondott,  s 
csak  arra  kére  Ákost,  hogy  a  mennyiben  lehet,  őt 
fogsága  alatt  Vilma  s  Erzsébet  hogylétéről  tudósítsa.  — 
Hogy  pártfogásodba  ajánljam,  —  tévé  hozzá  mo- 
solyogva, —  arra  nincs  szükség! 

—  Oh,  bár  e  pártfogásra  még  több  jogom  volna  1  — 
monda  Ákos,  Tengelyinek  kezét  szorítva,  —  bár 
Vilmát  nőmnek  nevezhetném!  Ki  tudja,  mit  apám  fia 
boldogságáért  nem    tett,  azt  talán    megtenné  nevéért. 

—  Értelek,  —  válaszolt  Tengelyi  nyugodtan.  —  De, 
hála    az    égnek!    ártatlanságom   bebizonyítására  párt- 


»3« 

fogóra  szükségem  nincs  ;  becsfiletes  nevénél  nem  ad- 
hatok leányomnak  más  hozományt,  de  mielőtt  azt 
helyreállíthatám,  nem  fogom  soha  engedni  egyesülés- 
teket. 

Ákos  felelni  akart;  a  kocsi  zörgése,  mely  a  ház  előtt 
hallatszott,    minden    gondolatoknak    más  irányt  adott. 

Tengelyi,  nehogy  családja  könyeit  látva  elcsügged- 
jen, sietve  megölelé  nejét  s  leáj\yát,  s  felvéve  bun- 
dáját, a  kocsiba  veté  magát,  melyet  Réty  érte  küldött, 
Nyúzónak  nem  kis  boszúságára,  ki  a  jegyzőt  teljes- 
séggel  szekerén,  s  vasban  akará  Porvárra  vitetni. 

Tengelyi  mellé  az  esküdt  ült.  A  kocsis  mellett  s 
hátul  a  bakon  cgy-cgy  hajdú  foglalt  helyet,  —  s 
a  szerencsétlen  jegyző  áldá  Istenét,  midőn  Ákosnak 
még  egyszer  kezét  szorítva,  a  lovak  végre  elindultak 
s  őt  kétségbeesett  családjának  látásától  elvonák.  — 
Bármi  vár  reá  ott,  hová  megy,  jobb  embernek  semmi 
kinzóbb  e  világon  nem  lehet,  mint  ha  keservekben 
kell  látnia  azokat,  kiket  szeret. 


Hagyjuk  most  Vilmát  anyjával  s  Ákossal,  kikhez 
később  Etelka  jött,  fájdalmukban,  s  kövessük  a  jegyzőt 
a  megye  házához. 

Midőn  lord  Byron  Velencéében  az  úgynevezett 
•  fohászok  hidján*  állt,  a  gondolat,  hogy  minden  ol- 
dalán palotát  s  tömlöczöt  lát,  a  nagy  költőnek  szép 
elmélkedésekre  adott  alkalmat: 

]   stood  in  Yenice  on  the  biidge  of  sighs 
A  paJace  and  a  prison  on  each  side. 

A  velencKei  dogepalota,  mint  tudva  van,  egyaránt 
híres  pompás  termei  s  szörnyű  börtönei  által,  melyek 
fenn  az  ón  tető,  s  lenn  a  canalis  alatt  a  palota  fényét 
szenvedésekkel  kerítek  be.  Való  képe  ez  sok  állam- 
nak, hol,  kik  a  boldog  középnél  magasabban  vagy 
alantabb  állnak,  az  állam  áldásainak  élvezetéből  ki- 
záratnak ;  s  mondhatlan  szenvedéseket  látunk  minden- 


felől,  melyek  között  egy  pár  száz  bohócz  vagy  ámító 
a  szabadság  feltartásáról  tanácskozik.  Velencze  két- 
ségen kívül  szép,  szép  a  dogé  palotája,  szépek  Byron 
sorai  is,  melyek  az  utasnak  —  ha  gondoláján  a  szo- 
morú hid  alatt,  melyen  a  velenczei  rab  birája  elébe 
vagy  a  halálhoz  vezettetett,  átmegy  —  akaratlanul 
eszébe  jutnak ;  de  abban,  hogy  a  dogepalotában  pa- 
lotát s  tömlöozöt  együtt  látunk,  magyar  ember  csak- 
ugyan semmi  bámulásra  méltót  nem  találhat;  sőt  ná- 
lunk minden  gyermek  tudja,  miként  a  tömlöcz  nem 
is  lehet  máshol,  mint  a  megye  palotájában  vagy  leg- 
alább palotája  alatt,  mi  kétségen  kívül  a  legczélsze- 
rűbb,  már  csak  azért  is,  mert  miután  a  karok  és 
rendek  valahányszor  nagy  számmal  összegyülekeznek, 
előre  gondoskodnak,  hogy  tanácskozásaik  alatt  szomjú- 
ság által  ne  kínoztassanak  —  a  megyeházban  bor- 
pinczére  szükség  nincs,  s  így  a  rabok  számára  oly 
helyet,  mely  minden  másra  haszonvehetetlen,  a  pin- 
czéken  kívül  alig  találni. 

Vannak  emberek,  —  mert  e  kétlábú  tollatlan  állat- 
nak, miként  Plató  az  embert  értclmezé,  mi  nem  jut 
eszébe,  főkép  miután  természetének  hiányát  a  jámbor 
lúd  tollaival  pótolá  s  ezekkel  emelkedik  ?  —  mondom 
vannak  emberek,  kik  tömlöczeink  ezen  helyzetét  rossz- 
nak hirdetik.  Hígvelejű  ábrándozok,  misericordianus 
fráterek,  politikus  különczök,  kiknek  gyenge  fejőkbe 
nem  fér,  hogy  minden  dolgok  között  épen  tömlö- 
czeink  igénylik  legkevésbbé  figyelmünket ;  s  kik  midőn 
örvendenek,  hogy  a  pest-budai  part  lánczhíd<ial  köt- 
tetik össze:  egyszersmind  nem  tartják  közönyösnek, 
hogy  rabjaink  —  s  közöttök  talán  sok  ártatlan  — 
harmincz  vagy  még  több  fontos  lánczokkal  járnak 
körül.  De  az  ildomos  többség,  hála  végzetünknek ! 
nem  hallgat  c  holdkórosok  szavára,  s  Taksony-megye 
rendéi  börtöneiket  eddig  minden  haszontalan  újítá- 
soktól menten  tartották.  Tagadni  nem  lehet,  itt  is 
történtek  újabb  időben  dolgok,  melyek  nemzetünk 
géniuszából  fejlődött  büntetési  rendszerünket  veszély- 

lyd  fenyegetek.  Nem  régen  ezelőtt  egy  fiatal  tábla- 
bíró utazott  keresztül  a  megyén,  csak  azért,  hogy 
tömiöcacit  megtekintse  ;  s  noha  a  várnagy  ez  napon 
minden  rabnak  egy  fél  messzely  pálinkát  adatott  s 
rajok  parancsolt,  hogy  valamennyien  kártyázzanak, 
csakhogy  az  idegen  meggyőződjék,  mi  jól  bánik 
Taksony-megye  rabjaival  :  ez,  magyarázhatatlan  vaksá- 
gában, sokat  lármázott  Karvaly  úr  tömlöcztartása 
ellen.  Még  nagyobb  veszély  fenyegeté  a  régi  álla- 
potot, midőn  épen  e  látogatást  követő  télen,  egyik 
szomszéd  megye  börtönében  öt  vagy  hat  rabnak  lába 
megfagyott.  Mert  ámbár  a  megye  minden  tőle  kitel- 
hető gonddal  járt  el,  s  az  illető  lábakat  fafürészszel 
levágatá,  s  ámbár  a  betegek,  kiken  e  sebészi  műtét 
véghezvitetett,  egyen  kívül  mind  meghaltak  s  Így  nem 
panaszolkodtak,  s  ámbár  ehhez  hasonló  esetek  már 
többször  történtek  és  soha  elébb  különös  figyelmet 
nem  gerjesztenek:  most  az  egész  hazában  egyszerre 
hallatlan  lárma  támadt  az  említett  megye  rendelnek 
kegyetlensége  ellen.  Mintha  bizony  ők  lennének  okai, 
hogy  az  említett  tél  rendkívül  hideg  volt,  s  mintha 
épen  akkor,  mikor  az  alsó  tömlöczben  e  lábak  el- 
fagytak, fenn,  hol  egy  szobában  nyolczvan  rab  együtt 
tartatott,  nem.  panaszkodott  volna  mindenik  a  hőség 
ellen,  világos  tanúságul,  hogy  ily  gonosz  emberek  a 
legellenkezőbb  vádakkal  lépnek  fel  felsőbbségök  ellen. 
De  niiután  az  idegen  táblabiró,  ki  a  porvári  casinó- 
ban  a  börtönök  mikénti  javításáról  szép  felolvasást 
tartott,  tovább  utazott ;  s  a  szomszéd  megye  azok  irá- 
nyában, kik  az  elfagyott  lábakról  kérdezősködtek,  fel 
tudta  tartani  autonómiáját ;  úgyszintén  az  ezen  eset- 
ből támadt  lárma  megszűnt,  s  az  erre  vonatkozó 
parancsolatok  a  levéltárba  tétettek:  Karvaly  úr  is 
megmaradt  régi  tisztán  magyar  rendszerénél,  melynek 
czélirányossága  mellett  már  az  is  szól,  hogy  a  nevelő- 
intézetnek (hisz  minden  börtön  újabb  időben  annak 
tekintetik)  növendékei  évről-évre  szaporodnak. 

Olvasóim  tudják,  hogy  megyeházaink    nemcsak    ta- 

nácskozó  helyül  szolgálnak.  Ez  épületek,  melyeket 
ha  nem  is  a  nemesség  épített,  kizárólag  a  nemesség 
használ  —  kivéve  a  tömlöczöt,  hol  a  nem-nemest  is 
eltűri  —  kellemesb  czélokra  is  használtatnak.  Pél- 
dául a  nagy  terem  —  melynek  zöld  asztala  mellett 
reggel  a  legszebb  hazafiság  szavai  hangzanak,  vagy 
néha  illő  komolysággal  (melyet,  mint  tudva  van,  semmi 
a  pipázásnál  inkább  nem  nevel)  halálos  ítéletek  mon- 
datnak ki,  —  kétségen  kívül  a  legillendőbb  hely,  hol 
az  alispán  nagy  ebédjeit  tarthatja.  Ez  azon  hely,  hol 
a  rendnek  hiányát,  melyet  reggel  a  tanácskozásnál 
tapasztal ánk,  helyrehozza  —  az  esti  tánczvigalom, 
midőn  száz  pár,  a  hegedűk  s  brugók  hangjainál,  a 
legszebb  táncz-rendben  mozog.  A  megyeház  ezen 
mellékes  czéljainak  egyik  legfőbbike  az  :  hogy  talál- 
kozó helyül  szolgáljon,  —  s  noha  a  megyei  főhelye- 
ken egy  idő  óta  majdnem  mindenütt  casinók  jöt- 
tek létre  s  a  táblabírák  társalkodásra  más  termeket 
is  találhatnának,  a  legkényelmesebb  mégis  csak  a 
megyeháza  marad,  melyet  hosszú  megszokás  minden- 
kinek kedvessé  tett;  s  alig  mehetünk  jegyzői  vagy 
főügyészi  hivatalba  a  nélkül,  hogy  a  dolgozó  egye- 
deket egész  társaságtól  ne  találnók  körülvéve,  mely, 
hogy  a  munkán  segítsen,  beszélgetve  s  pipázva  a  szo- 
bában fel  s  alá  jár.  A  magyar  nemességben  sok  van, 
mi  Rómára  emlékeztet,  s  ilyen  azon  hajlamunk  is, 
melyet  követve  a  lehetőségig  legtöbb  időnket  me- 
gyeházainkban töltjük.  A  római  csak  fórumán  érzé 
jól  magát,  —  a  táblabírónak  a  megye  házánál  ked- 
vesebb helye  nincs.  Itt  mulat,  itt  dolgozik,  nem  eszik 
sehol  jóízűbben,  mint  azon  asztalon,  mely  mellett 
tanácskozott,  nem  kártyázik  senkinél  szivesebben, 
mint  a  főügyész  vagy  főadószedő  hivatalában.  E  szo- 
kás divatozott  Taksony- megyében  is,  s  így  olvasóim 
nem  bámulhatnak,  ha  Nyúzó  —  ki,  mihelyt  vallatá- 
sát Tengelyi  házánál  bevégzé  s  az  alispánnét  annak 
eredményeiről  tudósította,  Porvárra  indult,  —  itt  meg- 
érkezve, a  főügyész    szobáiban    egész    társaságot   ta- 

Iáit,  s  mely,  miután  a  főbíró  által  a  történtekről  ér- 
tesíttetett, ott  maradt,  hogy  az  egykor  oly  büszke  s 
most  rabságra  jutott  falusi  jegyzőnek  megérkezését 
várja.  A  háziúr  közelében  a  megye  egykori  adósze- 
dője Sáskai,  Zátonyi  táblabiróval,  egymásnak  burnót- 
szel en  ezé  j  őket  kínálva,  a  mostani  világ  romlottságáról 
szólnak.  A  kandalló  mellett  Bántornyi  James  néhány 
al-  s  a  főjegyzőnek,  ki  székén  elaludva,  nem  távoz- 
hatott, a  jurynek  eljárását  magyarázá  meg,  tudomá- 
nyos előadását  egyes  igen  érdekes  s  ép  azért  már 
sokszor  elmondott  angol  példákkal  világosítva  fel ; 
míg  egy  nyugalmazott  kapitány,  ki  Porváron  élt,  ezen 
esetet  is  a  jelen  büntető  eljárás  felette  nagy  szelid- 
ségének  tulajdonítá,  s  néhány  táblabíró,  fejét  hajto- 
gatva, mélyeket  sóhajtott,  vagy  legfeljebb  egyes  fel- 
kiáltásokkal, mint :  bizony  igaz  1  már  két  esztendeje, 
hogy  nem  fejeztek  le  senkit  I  végre  minket  is  meg- 
ölnek I  —  buzdítá  a  szenvedélyes  előadású  szónokot. 
Maga  Völgyesi,  ámbár  ily  társaságoknak  nem  nagy 
kedvelője,  ma  jelen  volt,  s  a  többiek  —  főkép  Nyú- 
zónak  —  nagy  megbotránkozására  többször  kijelenté 
azon  meggyőződését,  hogy  Tengelyit  e  vádra  nézve 
egészen  ártatlannak  tartja.  Porvár  előkelőbb  férfiai 
közül  csak  a  másodalispánná  lett  Krivér  hiányzott, 
ki  miután  Nyúzótól  hallá,  hogy  az  alispánné  a  rabot 
a  lehető  legnagyobb  szigorú  ággal  kívánja  tartatni, 
míg  az  alispán  ellenkezőleg  a  legnagyobb  kíméletet 
parancsolta,  ily  ellenkező  kívánatokat  egyesíteni  nem 
tudván,  sokkal  czélirányosabbnak  tartá,  ha  a  megye- 
háztól távozik  és  Tengelyi  fogadását  másokra  hagyja. 
Kenyházynak  belépte  s  a  hír,  hogy  rabjával  együtt 
szerencsésen  megérkezett,  minden  egyes  beszélge- 
tésnek véget  vetve,  a  közfigyelmet  az  esküdtben  köz- 
pontosítá,  s  mondhatom,  hogy  Bandi  minden  érde- 
mei mellett,  fellépése  soha  ily  nagy  hatást  nem  tett, 
még  akkor  sem,  mikor  szürke  báránynyal  béllelt  men- 
téjét, melyben  most  a  szoba  közepén  áll,  először 
húzta  fcJ.  Van  egy   római    közmondás,    hogy :    ki    jól 

cl  tudott  a  világ  figyelme  elől  rejtőzni,  jól  élt ;  s  én 
részemről  nem  vonom  kétségbe  ez  állítás  valóságát. 
Természetünkben  fekszik,  hogy  a  tapshoz,  melyet  ez 
élet  szinpadán  találunk,  ép  oly  könnyen  szokunk, 
mint  nehezen  azon  tojás-  és  rothadt  almával  való 
dobáltatáshoz,  mely  szintén  e  mesterséggel  jár ;  — 
s  úgy  hiszem,  kevés  ember  tüntette  ki  magát,  ki 
élete  végén  be  nem  vallotta  volna  legalább  önmaga 
előtt:  hogy  sokkal  jobb  vala  elrejtve  maradnia.  Ná- 
lunk azonban,  úgy  látszik,  c  régi  közmondás  nem 
nagy  meggyőző  erővel  bir,  s  alig  van  valaki,  ki  ma- 
gát kitüntetve  látván,  a  dolgot  oly  felette  kellemet- 
lennek hinné,  —  s  midőn  a  világ  által  mázsának  tar- 
tatik  —  mindamellett  hogy  oly  könnyen  érzi  magát, 
mintha  csak  egy  fél  fontot  nyomna  —  mégis  ne 
nézne  ép  oly  megelégedéssel  maga  körül,  mint  Keny- 
házy  e  pillanatban.  —  Bizony  nehéz  út  volt  I  — 
monda,  midőn  homlokát  ránczokba  vonva,  képének 
a  lehetőségig  ünnepélyes  kifejezést  ada.  —  Soha  sem 
hittem  volna,  hogy  ennyi  bajunk  lesz  I 

—  Hát  volt  baj  ?  —  kérdé  Nyúzó  élénken,  — 
mindjárt  gondolám  1  sokkal  későbben  jösz,  mint  vár- 
talak. Tudtam,  hogy  valaminek  kell  lenni,  mi  utadban 
feltartóztatott. 

—  Feltartóztatott?  —  válaszolt  az  előbbi,  —  és 
még  mennyire !  Ha  két  hajdú  nincs  velem,  nem  tu- 
dom mi  történik? 

—  Mi  a  manói  —  szólt  a  főbíró  bámulva,  —  hát 
a  nótárius  végre  ellentállt?  vagy  csakugyan  megsza- 
badítására tétetett    kisérlct? 

—  Nem  épen  ez,  —  felelt  az  esküdt,  ki  az  ér- 
deket látva,  melyet  e  kérdések  a  jelenlevőkben  ger- 
jesztenek, igen  sajnálá,  hogy  azokra  tagadólag  kell 
felelnie,  —  de  elakadtunk.  A  hidak  egyikét  most 
igazítják,  a  kocsisnak  le  kellett  menni  a  töltésről,  s 
a  hintó  tengelyig  sülyedt  a  sárba.  Ha  mint  mondám, 
két  hajdúm  nincs,  s  én  s  a  nótárius  maga  nem  se- 
gítjük a  kocsit  tolni,    holnapig   ott    maradtunk    volna. 

s  akkor  a  zsiványok,  úgy  hiszem,  a  rabnak  megsza- 
badítását megkisértették  volna.  De  csak  próbálták 
volna  meg,  —  tévé  hozzá  öklét  felemelve  hősi  kife- 
jezéssel, —  majd  meglátták  volna,  kivel  van  dolguk ! 
Későbbi  érkezésének  ezen  magyarázata  sokkal  ter- 
mészetesebb vala,  semhogy  a  hallgatókat  egészen  ki- 
elégíthetné ;  azonban  a  főérdek,  mely  Tengelyi  sze- 
mélyében központosult,  megmaradt,  s  három-négy 
hang  egyszerre  kérdezé :  a  nótárius  útközben  mit 
csináJt?  Miről  beszélt?  Hogy'  viselte  magát? 

—  Hát  sehogy'  se  —  válaszolt  a  kérdezett ;  — 
miután  a  teins  alispán  nagyon  szivemre  kötötte,  hogy 
rabommal  a  lehető  legnagyobb  kímélettel  bánjak. 

—  Micsoda!  — vágott  szavába  a  főügyész,  kire  e  sza- 
vak még  több  hatást  tevének,  mint  minden  jelenle- 
vőkre, —  az  alispán  úr  csakugyan  ezt  parancsolta 
volna? 

—  És  pedig  mennyire !  —  válaszolt  az  előbbi.  — 
Soha  oly  határozottan  nem  haliam  beszélni,  mint 
mikor  azt  monda,  hogy :  Tengelyi  úr  —  még  úrnak 
is  nevezte,  úgy  tudom  mintha  most  szólna  —  hogy 
Tengelyi  úrnak,  monda,  ártatlanságáról  meg  van  győ- 
ződve, s  hogy  mindent  elkerüljek,  mi  úgy  is  kínos 
helyzetét  még  kellemetlenebbé  tehetné. 

—  Csudálatos  1  —  monda  fejét  csóválva  Sáskay. 

—  Én  is  annak  tartottam,  —  folytatá  az  esküdt,  — 
tie  mert  már  a  teins  alispán  úr  úgy   kivánta  — 

—  Én  a  teins  alispánnak  ezen  intését  igen  ter- 
mészetesnek tartom  —  szólt  közbe  Nyúzó,  ki  a  ha- 
tást, melyet  esküdtje  szavai  főkép  a  főügyészre  tet- 
tek, látván,  bensőkép  átkozá  Bandiját.  —  Szegény, 
mit  tegyen  ?  Fia  belebolondult  a  nótárius  leányába. 
Ha  most,  midőn  Tengelyi  bajba  keveredett,  nem  tet- 
teti magát,  mintha  mellette  mindent  elkövetne,  Ákos, 
szenvedélyességében,  ki  tudja,  mire  vetemedhetnék. 
Azonban  én  ismerem  való  gondolkozását  e  tárgyban. — 
A  nagyságos  asszony  még  mielőtt  elmentem,  külö- 
nösen   megkért,    hogy    a    gcnosztett  kinyomozásában. 

mely  által  leghívebb  emberétől  fosztatott  meg,  a  leg- 
nagyobb szigorúsággal  járjak  el,  s  tudva  van,  hogy 
az  alispán  nejével  soha  ellenkező  véleményben  nincs. 

—  Én  nem  tudom,  —  monda  fejét  vakarva  az  es- 
küdt, —  meglehet  hibát  követtem  el ;  de  mikor  a 
teins  alispán  nekem  ezeket  mondta,  biz  én  még  nem 
is  kötöztettem  meg,  s  minden  becsülettel  bántam  vele. 
Beszélni  is  akartam  mindenféléről,  de  alig  felelt. 

' —  A  rossz  lelkiismeret  1  —  monda  Sáskay  sóhajtva. 

—  Magam  is  azt  hiszem,  —  folytatá  az  előbbi,  — 
mikor  még  pipázni  sem  akart,  pedig  háromszor  is 
megkínáltam. 

—  .A.zt  esküdt  úr  el  is  hagyhatta  volna,  —  monda 
Zátonyi  komolyan.  —  Rabok  irányában  mindig  fel 
kell  tartanunk  auctoritásunkat ;  mindig  egy  bizonyos 
gravitással  kell  fellépnünk,  máskép  még  egészen  ha- 
sonlóinknak képzelik  magokat. 

—  No  se  baj !  —  monda  Nyúzó  jókedvűen,  mi- 
dőn ez  intésnél  esküdtjének  levertségét  észrevéve,  — 
hiába,  te  Bandi,  mindig  galant  gyerek  voltál.  Hozasd 
fel  rabunkat,  hadd  adjuk  által ;  itt,  ne  félj,  majd  a 
kellő  gravitással  bánnak  vele. 

Az  esküdt  kiment,  s  kevés  perczczel  később  Ten- 
gelyi a  várnagy  s  egy  hajdú  kiséretében  lépett  a  szo- 
bába, Yölgyesytől  követve,  ki  mihelyt  érkezéséről 
hirt  vett,  a  szobát  elhagyva  eleibe  ment.  A  jegyző- 
nek magaviselete  komoly  s  férfias  vala,  mint  mindig, 
egyenlően  távol  kérkedéstől  s  alázatosságtól,  s  a  nyu- 
galom, melylyel  azok  előtt  megjelent,  kiktől  sorsa 
nagy  részben  függött.  Zátonyit  s  Nyúzót  kivéve,  a 
többiekre  nem  maradt  hatás  nélkül. 

—  Nézd  csak,  mily  átkozott  büszke,  —  monda  a 
főbíró  a  főügyészhez  halkan,  —  majd  megtörjük  I 

—  Persze,  persze!  csak  az  alispán  ne  vette  volna 
pártfogása  alá,  —  válaszolt  emez    sóhajtva. 

A  rab  s  irományok  átadásának  s  átvételének  for- 
masága hamar  be  vala  végezve,  s  Tengelyi  hallgatva 
vára    a    pillanatot,    melyben    mint    rab    tömlöcztartója 

által  börtönébe  vezettetik,  midőn  Karvaly  azon  kérdés- 
sel fordult  a  főügyészhez,  mily  vasat  veressen  rabjára? 

E  kérdés  Karvaly  helyzetében  igen  természetes 
vala,  nemcsak  mert  tapasztalásból  tudta,  hogy  vannak 
az  életben  oly  körülmények,  midőn  az  elszökéshez 
rendkívüli  hajlandóságot  érzünk  magunkban :  de  mert 
Taksony-megyében,  mint  e  haza  igen  sok  törvény- 
hatóságaiban, a  vas  és  vas  között  nem  kis  különbség 
létezett,  s  a  rabra  nézve  nem  lehetett  közönyös,  ha 
egypár  fontos  láncz  vagy  azon  félmázsás  békók  egyike 
veretik-e  lábaira,  melyek  e  megyében  oly  erőseknek 
mutatkoztak,  hogy  nemcsak  a  rabok  szabadulási  kí- 
sérleteinek, hanem  azon  felsőbb  parancsoknak  is  el- 
lentálltak, melyek  által  ily  nehéz  vasak  használata  til- 
tatott. Való,  c  megyében  eddig  azon  szokás  divato- 
zott, hogy  a  lánczok  megválasztása  Karvalynak  bölcs 
belátására  bizatott,  s  ő  ismét  e  jogát  egészen  a  haj- 
dúkáplárnak adta  által ;  de  a  jelen  eset,  hol  az  al- 
ispán, mint  Kenyházytól  hallá,  a  legnagyobb  kímé- 
letet kívánta,  azok  közé  tartozott,  melyekben  Karvaly 
a  felelet  terhét  inkább  másra  akarta  hárítani. 

Bármi  természetes  vala  tehát  e  kérdés,  mégis  a 
főügyész  látszólag  megzavarodott  rajta,  s  csak  azt 
jegyzé  meg,  miként  részéről  jónak  tartaná,  ha  a  vasra 
veretessel   a  másodalispán  visszatéréséig   várnának. 

—  Már  minek?  —  monda  Nyúzó  türelmetlenül,  — 
a  rab  a  főügyésznek  adatik  által,  s  nem  látok  semmi 
okot,  melyért  e  dolog  elhatározásával  várni  kellene. 
Veress  reá  akármicsoda  vasat,  egyet  a  nyoloz  vagy 
tíz  fontosak  közül,  s  azzal  vége. 

Mielőtt  még  a  főügyész  e  felszólításra  felelhetne, 
Völgyesy  lépe  fel  azon  véleménynyel,  hogy  a  vas  fel- 
veretesében  csak  hasztalan  kínzást  lát,  mennyiben  az 
a  rabnak  biztos  letartóztatására  nem  szükséges. 

—  Ügy  látszik,  —  monda  Zátonyi  rosszkedvűen,  — 
Völgyesy  úrban  minden    gonosztevő  pártfogóra    talál. 

—  Minden  gonosztevő  nem,  —  válaszolt  emez 
komolyan,  —  de  azt,  ki  valamely  gonosztettel  vádol- 

tátik,  8  kinek  ártatlanságáról  meg  vagyok  győződve, 
védelmezni  dicsőségemnek  tartom,  s  ezen  oknál  fogva 
magam  kértem  meg  Tengelyi  urat,  hogy  ügyét  reám 
bízza. 

—  Így  hát  alügyész  úrban  Tengelyi  prókátorát 
van  szerencsénk  tisztelni  ?  —  monda  Nyúzó  megvető 
mosolylyal  tekintve  Völgyesyre. 

—  Desperatarum  causarum  advocatus  I  —  nevete 
Zátonyi.  — ■  Csak  Viola  ne  szökött  volna  tncg,  majd 
megláttuk  volna,  védelmének  mi   hasznát  veszi. 

—  Mily  hasznát  veszik  védelmemnek,  nem  tőlem 
függ,  —  monda  Völgyesy,  megvetéssel  nézve  a  szó- 
lóra, —  én  csak  azt  nyilatkoztathatom  ki :  miként 
kötelességem  szerint  mindent  el  fogok  követni,  hogy 
azt,  kinek  védelmét  magamra  vállaltam,  minden  sa- 
nyargatástól megoltalmazzam,  melyet  sem  törvényeink, 
sem  a  környülmények  nem  kívánnak,  s  meg  vagyok  győ- 
ződve, hogy  e  részben  tisztelt  alispánunk  egész  tá- 
mogatására számíthatok. 

Bz  utolsó  szavak  a  főügyészre  nem  hibázták  el 
hatásukat  s  miután  Tengelyit  a  hajdúkkal  kiküldé,  a 
rövid  tanácskozásnak  —  melyet  a  jelenlevőkkel  nagy- 
részint  halkan  tartott  —  az  lőn  eredménye,  hogy 
Tengelyi  további  rendelésig  csakugyan  vas  nélkül  zá- 
rassék  el. 

Karvaly  s  Nyúzó  igen  rosszkedvűen  hallak  e  ha- 
tározatot, s  főkép  az  első  megjegyzé,  mi  borzasztó 
igazságtalanság  (midőn  az  egész  felelet  terhe  rajta 
fekszik),  hogy  Tengelyi  elszökése  ellen  azon  óvó  sze- 
reket nem  használhatja,  melyek  nélkül  rabot  biztosan 
tartani  nem  lehet.  Azonban  az  alispánnak  akarata, 
főkép  pár  héttel  választása  után,  többet  nyom,  sem- 
hogy ellene  sgy  várnagy  okai  győzhetnének,  s  Kar- 
valy ellenmondásával  csak  azt  nyeré,  hog>'  Sáskay 
arra  emlékeztette,  miként  rabot  tömlöcízben  tartani 
sokkal  könnyebb,  mint  bizonyos  embereket  a  csata- 
mezőn, —  s  az  általános  hahota  alatt  még  elmés 
feleletét  sem  teheté  érthetővé,  mely  szerint  a  megye- 

házban  minden  tárgynál  kettős  vigyázat  kívántatik, 
tudva  lévén,  hogy  bizonyos  pénztárnak  tartalma,  noha 
lábatlan  volt  s  vasban  tartatott,  mégis  bizonyos  embe- 
rek kezelése    alatt  eltűnt. 

A  várnagy  megvető  tekintetet  vetve  maga  körül, 
vállait  vonítá,  s  miután  a  kÖzvígság  megszűnt,  s  maga 
a  nyugalmazott  kapitány  valamivel  mérsékeltebben 
nevetett,  csak  azon  óvását  adá  elé,  hogy  miután  a 
teins  alispán  azt  kivánja,  hogy  Tengelyivel  minden 
kímélettel  bánjanak,  legalább  nem  őt  okolhatják,  ha 
e  parancsolat  nem  egészen  teljesíttetik,  természetes 
lévén,  hogy  mivel  a  rab  vas  nélkül  záratik  el,  őt  csak 
a  legerősebb  alsó  tömlöc^öknck   egyikébe  teheti. 

Olvasóim  nem  érthetik  e  szavak  értelmét,  s  főkép 
a  borzadást  nem,  mely  Völgyesy  arcban  mutatkozott, 
midőn  azokat  hallá  —  ha  velők  Taksony-megye  bör- 
töneit meg  nem  ismertetem.  Ne  higye  az  olvasó, 
hogy  midőn  ezeket  leírom,  talán  azon  törvényható- 
ságra czélzok,  melyben  ő  él,  vagy  hivatalt  visel.  Én 
a  taksonyi  tömlöczöket  írom  le;  nem  hibám,  ha  ha- 
zánk sok  megyéjének  Fogházai  hozzá  mind  maiglan 
hasonlók  maradtak. 

Hajdanában  a  rabokat  föld  alá  zárták,  nincs  is 
semmi  czélszerűbb.  Ily  eljárás  mellett  az  ártatlanul 
lánozokat  viselőnek  szenvedései  botrányt  nem  okoz- 
hattak ;  a  vétkesnek  sorsa  pedig  még  elijesztőbb  pél- 
daként hatott,  ha  titkon  elfogatva,  zárt  ajtók  megett 
tanú  nélkül  elítélve,  földalatti  börtönbe  vezettetett, 
s  senki  azt  sem  tudta,  hova  tűnt  el?  Kik  a  szentírás 
szavai  szerint :  nem  a  gonosznak  halálát,  hanem  azt 
kívánták,  hogy  megjavuljon  s  éljen,  azzal  vigasztal- 
haták  magokat,  hogy  pinczében  a  bor  megjavul,  s 
hogy  ugyanez  történik  talán  oly  emberekkel  is,  ki- 
ket sokszor  épen  a  bor  vezetett  gonosztetteikhez. 
Kik  kevesebbé  érzelgően  gondolkoztak,  elmondhaták, 
hogy  miután  a  pokol  köztudomás  szerint  alant  fek- 
szik, ők  rabjaiknak  csak  az  utat  rövidítették  meg, 
mely  oda  vezet. 

Br.  E«tvO*:  A  falu  jcgyxfijc.  il.  ,6 

Alkotmányunk,  mint  egy  elmés  barátom  minap  meg- 
jegyzé,  a  középkor  alkotmányaihoz  tartozik,  —  s  igaz- 
sága van  I  Megromlott  prózai  századunk  nem  is  ér- 
demli, hogy  fiai  ily  alkotmánynyal  b/rjanak,  annyira 
szép  s  regényes  az!  Földmívelésünk  állapotja,  s  a 
törvények,  melyek  azt  előidézték;  közlekedési  esz- 
közeink, akár  vizén,  akár  szárazon ;  iskolai  rendsze- 
rünk ;  azon  szabadság,  melyet  mi  nemesek  élvezünk, 
s  melyet  hazánkban  még  másoknak  hasonló  szabad- 
sága sem  korlátoz ;  polgári  s  büntető  törvénykezé- 
sünk —  lehet-e  valami  mind  ennél  költőibb  ?  I  Va- 
lóban, csak  Scott  kellene,  s  hazánk  Skóoziát  regé- 
nyességre  nézve  háttérbe  szoríthatná,  a  nélkül,  hogy 
a  költőnek  szüksége  volna  történetével  pár  századdal 
hátramenni.  A  középkorban  egyeseknek  adott  vár- 
hatalom nálunk  még  divatban  van ;  s  a  regényes  kö- 
zépkori kínpad  helyett  dereseinkben  legalább  igen 
szép  pótlékra  tettünk  szert.  Hazánk  tehát,  a  mint 
mondám,  középkori  alkotmánynyal  bir;  az  egész,  hogy 
új  hasonlattal  éljek,  gyönyörű,  egészen  góth  ízlésben 
készült  épület!  — Való,  vannak  egyes  részei,  melyek 
az  úgynevezett  parókamodorra  emlékeztetnek,  de  az 
majdnem  minden  góth  épületnél  így  van.  Az  is  igaz, 
itt-ott  ez  épület  düledezni  kezd,  úgy,  hogy  csak  tá- 
maszok által  tartatik,  melyek  miatt  néha  alig  moz- 
dulhatunk belsejében  —  —  de  végre  góth,  s  ez  a 
fődolog,  nemcsak  regényíróra  nézve,  ki  sehol  jobban 
nem  érezheti  magát,  mint  hegyes  ívek  alatt,  de  azok- 
nak megnyugtatására  is,  kik  nem  foghatják  meg,  rab- 
jaink miért  tartatnak  sok  helyen  föld  alatt?  holott 
köztudomású  dolog,  miként  góth  épületben,  minő  ál- 
lományunk, a  rabot  máshol  tartani  nem  is  lehet. 

Taksony-megye,  noha  minden  magasabb  szellemi 
kérdésekre  nézve  a  haladás  zászlóját  tűzte  ki,  aljas 
anyagi  dolgokat,  főkép  ha  azok  pénzbe  kerültek,  nem 
tárta  figyelemre  méltóknak ;  s  így  a  múlt  században 
megyeházával  együtt  épült  földalatti  tömlöczeit  is  vál- 
tozás nélkül  tartotta  meg.  Ne  képzeljenek    magoknak 

olvasóim  —  kik  közül  sokan  tömlöczökct  csak  a  szín- 
padon láttak  —  hosszú  magas  bolthajtást,  melynek 
félhomályában  az  egyetlen  rabon  kívül,  ki  nagy 
lépésekkel  fel  s  alá  jár,  csak  egy  ágyat,  vízkorsót  s 
darab  kenyeret  látnak.  A  porvári  börtön  félig  sem 
oly  borzasztó.  Az  udvaron  van  egy  ajtó,  ha  azt  fel- 
nyitják, tizenkét  lépcsőt  látunk  magunk  előtt.  Ha  eze- 
ken lemegyünk,  folyosóra  jutunk,  s  hosszán  végig 
tekintve,  húsz  vasrostélyt  veszünk  észre,  melyeknek 
mindegyike  egy-egy  külön  börtönbe  nyílik.  Ez  az 
egész.  Sehol  rémséges  magasságú  boltozat,  melynek 
zárkövét  a  szem  a  homályban  alig  érheti  el.  — 
A  porvári  börtönök  szép  alacsonyak,  valamivel  maga- 
sabb ember  nemcsak  szemével,  hanem  kezével  is  fel- 
érheti. Sehol  vizkorsó,  hanem,  a  mennyire  a  rabok 
pénzzel  győzik,  borkulacsok  s  egész  palaczkok  pá- 
linkával. Semmi  magányos  fel  s  alá  járás  —  mi  az 
elzártak  száma  miatt  nem  könnyen  volna  eszközöl- 
hető, miután  minden  egyes  három  öl  hosszú  s  más- 
fél öl  széles  börtönben  nyolcztól  tizenkét  rab  talál- 
ható, —  hanem  a  legmulatságosabb  társaság,  kényel- 
mes pipázás  5  heverészés,  hatalmas  káromkodások,  s 
ének,  —  szóval  minden,  mit  magyar  ember  csak  kí- 
vánhat. A  porvári  alsó  tömlöczök,  mint  olvasóim 
ezekből  láthatják,  azokra  nézve  legalább,  kiknek  szá- 
mára építtettek,  korántsem  voltak  oly  borzasztók, 
mint  azt  némelyek  hirdetik ;  tanuk  s  vádlottak  azon- 
ban, kik  tömlöczi  élethez  nem  szokva,  annak  társa- 
sági örömeit  nem  élvezek,  s  néha  hónapokig  ide  zá- 
rattak, mégis  panaszkodni  szoktak.  Nem  mintha  attól 
kellene  tartaniok,  hogy  tömlöcztartójok  által  elfelejtve 
szomjan  halhatnak  meg,  mert  az  utczára  menő  abla- 
kokon esős  napokon  mindig  elég  viz  folyt  be  bör- 
tönükbe, de  főkép  a  levegő  ellen,  mely  —  mindig 
csak  azokról  szólok,  kik  hozzá  nem  szoktak  —  rossz- 
nak látszott,  s  talán  oka  volt,  hogy  e  tömlöczben  a 
scorbut  soha  meg  nem  szűnt,  s  az  úgynevezett  bör- 
tönláz évenként  uialkodott. 

Ennyire  egészségtelen  tömlöczök  minden  kérdésen 
kívül  igen  kellemetlenek,  főkép  miután  előítéleteink- 
nél fogva  szokássá  vált  minden  beteget  orvossággal 
ellátni,  s  a  gyógyszertárak  oly  méreg-drágák ;  azon- 
ban nem  hiszem,  hogy  ez  maga  Taksony-megye  ren- 
déit új  börtönök  építésére  birta  volna.  Midőn  a 
gyógyszertári  árjegyzékek  szerfölött  magasra  emel- 
kedtek, a  közgyűlés,  a  főorvos  ellenmondásának  da- 
czára, elhatározta,  hogy  bizonyos  drágább  orvosságok 
ne  használtassanak;  később  pedig,  szintén  határoza- 
tilag,  börtönei  számára  a  homoeopathiát  fogadta  cl, 
mi  által  a  költség  igen  mérsékelt  mennyiségre  szál- 
líttatott le,  úgy  hogy  az  új  börtönök  felállítását  bi- 
zonyosan nem  aljas  pénzérdek  javaslá.  —  De  van 
bizonyos  szám,  melyen  túl  bizonyos  nagyságú  bör- 
tönbe még  Taksony  mindenható  rendéi  sem  zárhat- 
nak el  többet  s  egyedül  ezen  körülménynek  lehete 
köszönni,  hogy  a  megye,  ámbár  rabjainak  felét  ke- 
zesség mellett  mindig  szabad  lábon  tartá,  végre  mé- 
gis tömlöcz  építésére  határozta  el  magát.  Az  újabb 
tömlöczök,  mint  felvilágosodottabb  korunkhoz  illik, 
már  nem  föld  alá,  hanem  emeletes  ház  formájában 
építtettek,  s  mindössze  nyolcz  középszerű  s  egy  na- 
gyobb szobából  állottak,  melyeknek  elsőiben  mindig 
huszonöttől  negyven,  utolsójában  ötventől  nyolcz- 
van  rabig  tartatott.  A  rabok  egészségi  állapotja  ez 
új,  úgynevezett  felső  tömlöczben  nem  vala  kedvezőbb, 
mint  az  elébb  leírt  pinczékben,  mi  az  idősebb  tábla- 
biráknak  egy  részét  teljesen  meggyőzé,  miként  a  szá- 
mos betegségi  esetek  csakugyan  nem  e  tömlöczök 
rosszaságának    következései. 

Ilyenek  voltak  a  tömlöcííök,  melyekben  Taksony- 
megye ötszáz  rabját  tartá,  s  olvasóim  nem  bámul- 
hatnak, ha  Völgyesi  borzadott  a  gondolatnál,  hogy 
Tengelyi  ezeknek  akármelyikébe  záratik.  A  megyeház 
első  emeletében  azonban  e  tömlöczökön  kívül  még 
négy  kisebb  szoba  volt,  mely  oly  rabok  elzárására 
használtatott,  kik  vagy  polgári    állásuk,    vagy  más  te- 

kintcteknél  fogva  a  közös  tömlöcztől  felmentettek; 
s  a  fiatal  ügyész  védettje  részére  azt  követeié,  hogy 
míg  perc  tart,  ezeknek  egyikébe  helyeztessék  el. 

—  Majd  bizony!  —  monda  Zátonyi  nevetve,  — 
magányos  börtön  egy  falusi  jegyzőnek  1  hallott-c  ilyet 
a  világ? 

—  ]  say,  —  szólt  közbe  Bántornyi  James  —  Völ- 
gyesi  lírnak  igazsága  van.  Minden  rabot  magányosan 
kell  elzárni,  solitary  confinement.  Benn  csak  egy  ágya 
van,  faszék  és  asztal,  melyen  dolgozik,  a  szentírás, 
vagy  ha  pápista,  nem  bánom,  egy  feszület;  nincs 
ennél  jobb,  magam  láttam  Angliában.  Nem  olvasta 
senki  a  második  reportot,  Second  Report  on  prison 
discipline? 

—  Ugyan  hagyjon  fel  a  teins  úr  ezekkel  az  angol 
haszontalanságokka),  —  vágott  szavába  türelmetlenül 
Zátonyi,  —  hála    Istennek,    Magyarországban    élünk. 

—  De  kérem,  1  say  —  monda  ismét  az  előbbi  — 
a  solitary  confinementnál  nincs  szigorúbb  büntetés; 
az  auburni  rendszer,  melyet  Bridewellben  láttam, 
semmi  hozzá  képest. 

—  Persze,  még  czukrot,  kávét  kellene  adni  rab- 
jainknak, —  szólt  nevetve  ismét  Zátonyi,  —  és  rizs- 
kását, mint  minap  valaki  Amerikáról  beszélte,  hol  az 
a  tömlöczrendszerhez  tartozik.  De  ugyan  kérem  do- 
mine spectabilis,  mikor  az  egész  megyeházban  mind- 
össze harminczhárom  börtön  van,  miként  fog  ötszáz 
rabot  úgy  elzárni,  hogy  mindenik  külön-külön  lakjék? 
Hisz  nincs  hely ! 

—  Nincs  hely?  —  szólt  itt  a  nyugalmazott  kapitány 
szokott  indulatos  hangján  —  és  miért  nincs  hely? 
Mert  a  helyett,  hogy  az  embereket,  mint  kellene, 
felakasztanák,  ide  zárják ;  ez  az  ok  I  Csak  függne 
tőlem,  majd  lenne  hely,  jót  állok.  Ötven  bot  vagy 
akasztófa  I  a  többi  mind    szamárság. 

—  Én  épen  nem  ellenzeném,  hogy  Tengelyi  ma- 
gányosan zárassék  el,  —  monda  most  Völgyesyhez 
fordulva  a  főügyész,  kire,  úgy  látszott,  a  hír  igen  ha- 

tott,  hogy  az  alispán  Tengelyivel  minden  lehető  kí- 
mélettel kivan  bánatni,  —  de  valóban,  nincs  helyünk,  — 
a  négy  kisebb  tömlöcz,  melyet  magányos  elzárásra 
használunk,  el  van  foglalva. 

—  Tehát  mégis  négy  tömlöcz,  melyben  a  rabok 
magányosan  záratnak  el !  —  vágott  szavába  élénken 
James  úr.  —  Mit  mondtam?  végre  oda  jutunk  mi 
is,  hol  Anglia  áll.  A  solitary  confinemenf  be  van 
hozva  négy  rabra  nézve ;  lassanként  ki  fog  terjedni 
a  többiekre  is.  Én,  mint  O'Connel,  elfogadom  a  leg- 
kevesebbet is  részfizetésként. 

—  Igazságod  van !  —  monda  a  főügyész  már  félve, 
hogy  Millbanke  tömlöczének  századszor  fogja  hallani 
leirását;  —  de  mit  tehetünk  róla,  hogy  négy  szobába 
egyenként  elzárva  csak  négy  ember  fér,  s  hogy  e 
magánybörtönök  el  vannak  foglalva. 

—  Elfoglalva!  s  ugyan  ki  által?  —  kérdé  James, 
kit,  mint  mindig  monda,  semmi  a  tömlöcztartásnál 
inkább  nem  érdekelt,  majdnem  épen  úgy,  mint  min- 
denikünket az  érdekli,  mi  vele  halála  után  történni 
fog,  a  nélkül,  hogy  kíváncsiságát  tapasztalás  által  ki- 
elégíteni vágyódnék. 

—  Hát  tcins  uram,  —  válaszolt  Karvaly,  —  az 
elsőben  a  bárót  tartjuk.  Szegény  úr,  már  harmadik 
esztendeje  hogy  itt  van,  pedig  biz  az  ártatlanul  szen- 
ved. 

—  Indeed?  ártatlanul?  —  kérdé  James. 

—  Biz  úgyl  —  válaszolt  sóhajtva  a  várnagy,  ki 
minden  rabjai  közül  talán  ez  egy  iránt  érze  könyö- 
rületet. —  A  báró  heves  ember  volt,  s  néha  bizony 
megtörtént,  hogy  egyet-mást  a  parasztok  vagy  cse- 
lédek közül  megveretett  vagy  maga  is  megzsákolt. 
Ki  tehet  róla?  mikor  a  parasztokkal  máskép  bánni 
nem  lehet.  Más  becsületes  emberen  is  megtörténik 
és  senki  sem  szól  felőle,  ó  szerencsétlen  volt.  Már 
vagy  harmincz  esztendeje  lehet,  mikor  egyik  inasát 
oly  erősen  főbe  ütötte,  hogy  véletlenül  meghalt,  s 
akkor  mindjárt  pert  kezdtek.  A  per  alatt,  mely  csen- 

desen  tovább  folyt,  s  melyet  már  mindenki  felejteni 
kezdett,  a  báró  szerencsétlenségére  új  bajba  kevere- 
dett. Igen  sokat  tart  kertjére,  s  a  parasztok  egyre 
lopták  gyümölcsét  s  virágait,  úgy,  hogy  végre  boszú- 
ságában  megesküdött,  hogy  akárkit  lopáson  kap,  arra 
negyvenet  veret.  Másnap  szerencsétlenségére  egy 
fiút  fogtak,  a  ki  épen  cseresnyét  szedett  a  fáról. 
A  báró  szavát  akarta  tartani,  —  s  ki  tehet  róla  ?  —  a 
fiú  csak  tíz  esztendős  volt  —  nem  tartotta  ki,  s  meg- 
halt. Erre  szörnyű  lárma  támadt  —  új  per,  s  a  ne- 
mes megye  nem  tehetett  mást,  mint  hogy  a  bárót 
hat  hónapi  fogságra  ítélte  ;  a  hétszemélyes  tábla  az 
ítéletet  négy  esztendőre  terjesztette  ki,  pedig  már 
hetven  esztendős ;  valóban  szörnyű  kegyetlenség  ily 
embert  négy  esztendőre  elzáratni  I 

—  Yes,  yes!  emlékezem  monda  James,  —  mikor 
Angliából  visszatértem,  hallottam  felőle  beszélni.  De 
azt  hivém,  hogy  a  báró  régen  megszabadult,  hisz  mi- 
nap láttam  jószágán  ! 

—  Ha  néha  ki  nem  eresztjük  —  monda  a  főügyész  — 
egész  gazdasága  tönkre  jut. 

—  A  második  szobában  —  folyt atá  a  várnagy,  — 
a  fiscalis  van  bezárva,  a  ki,  mint  a  teins  úr  tudja, 
hamis  váltókért  záratott  el.  A  harmadikban  egy  mér- 
nök ül,  ki  bankócsinálásért  került  fogságba. 

—  No  s  mit  tapasztalt  Karvaly  úr?  —  kérdé  Ja- 
mes a  legnagyobb  érdekkel,  —  nemde  c  magányos 
elzárás,  a  solitary  confinement,  csudálatosan  jóhatású 
a  rabokra? 

—  Csudálatosan  jó  hatású,  —  válaszolt  a  kérde- 
zett egész  komolysággal.  —  A  báró,  mióta  nálunk 
van,  meghízott ;  nincs  is  egyéb  panasza,  mint  hogy  — 
a  mint  mondja  —  soha  tarokkban  annyit  nem  vesz- 
tett, mint  mióta  esténként  Sáskayval  játszik,  s  hogy 
egy  idő  óta  kedve  szerinti  bort  nem  találhat,  — 
gyengéi i   mindegyiket. 

—  Bor  s  kártya  a  solitary  confinementhez  nem 
való,  —  jegyzé    meg    James,    —    azonban    már   An- 


gliában    is    felhagynak  a  felette    szigorú    rendszerrel. 
Hát  a  másik  kettő   mit  csinál  ? 

—  A  fiscalis,  a  kit  a  hamis  váltókért  zártak  be,  — 
folytatá  az  előbbi,  —  olyanoknak,  a  kik  pénzt  ke- 
resnek vagy  pénzt  akarnak  kiadni,  törvényes  taná- 
csokat ad.  A  bankócsináló  egyre  ír  s  rajzol.  A  teins 
úr  talán  látta  a  quodlibctet,  melyet  minap  csinált. 
A  közepiben  az  alispán  úr  arczképe  volt,  köröskörül 
mindenféle  Írások,  két  vagy  három  ötös  és  tízes  is, 
s  oly  tökéletesen  utánozva,  hogy  senki  nem  ismer- 
hette volna  meg. 

—  Már  ez  jól  van !  —  mondta  James  helyben- 
hagyólag  fejével  integetve,  —  munka  a  prison-dis- 
ciplinák  lelke,  csak  ez  javíthatja  meg  a  gonosz- 
tevőt. 

—  De  kérem,  —  szólt  végre  Völgyesy,  ki  az  egész 
beszélgetés  alatt  alig  titkolhatá  el  türelmetlenségét,  — 
egyik  e  magán-tömlöczök  közül  üresen  áll,  miért  nem 
lehetne  Tengelyit  ide  zárni  ? 

—  Lehetetlen,  —  válaszolt  a  várnagy  szárazon.  — 
A  teins  megye  azt  határozta,  hogy  egynek  e  tömlö- 
czök  közül,  váratlan  esetekre  számítván,  mindig  üre- 
sen kell  maradnia. 

—  De  hát  ez  nem  váratlan  eset-c  ?  —  kérdé  Völ- 
gyesy. 

—  Akár  váratlan,  akár  nem,  —  monda  a  várnagy 
bajszát  pödörve  s  gránátosi  méltósággal  lenézve  a  kis 
ügyészre,  — -  a  teins  megye  azt  parancsolta,  hogy  egy 
szoba  üresen  tartassék,  s  én  ehhez  tartom  magamat. 
Azonkívül  a  nótáriust  e  szobába  zárni  semmi  esetre 
sem  lehet:  Rétyné  ő  nagysága  három  esztendő  óta 
eleségkamarának  használja  s  a  kulcs  nála  van. 

Ez  utolsó  ok,  mint  olvasóink  látják,  olyan  volt,  mely 
ellen  Völgyesy  nem  győzhetett.  Maga  a  főügyész 
sem  hivé,  hogy  a  kimélet,  melylyel  Réty  a  rabbal 
bánni  kivan,  annyira  mehet,  hogy  kedvéért  felesége 
eleségkamaráját  kiüríttesse  s  azért  határozottan  ellent- 
mondott   fiatal     collegájának,     ki     valóban    rendkívüli 

tapintatlanságot  árult  el,  midőn  a  dolgok  állását  meg- 
tudva, még  tovább  vitstá  kivánatát. 

—  De  végre,  —  monda  Völgy esy,  midőn  látta, 
hogy  c  téren  nem  győzhet,  —  ha  az  alispán  úr  eleség- 
kamrája  csakugyan  azon  czélra,  melyre  építtetett, 
nem  fordítható  többé,  mi  akadályoztcí,  hogy  inkább 
a  három  rab  közül,  kik  úgy  is  már  elítéltettek,  kettőt 
egy  szobába  ne  tegyünk,  s  az  így  megürült  tömlöczöt 
Tengelyinek  adjuk? 

—  Az  kellene  mégi  —  kiáltott  fel  Karvaly,  —  a 
báró  szépen  nézne  szemembe,  ha  szobájába  még  va- 
lakit hoznék,  főkép  ha  hallaná,  hogy  ez  egy  nótárius 
kedvéért  történik. 

Völgyesy  még  többször  emlékezteté  a  jelenlevőket, 
mennyire  sértő  és  igazságtalan,  ha  becsületes  ember, 
minő  Tengelyi,  elismert  gonosztevők  közé  záratik,  de 
Nyúzó  véget  vetett  e  hosszú  vitatkozásnak,  midőn, 
oly  tekintettel  Völgyesyre,  melyben  megvetés  harag- 
gal párosult,  megjegyzé,  hogy  ily  gyermekség  felett 
napokig  vitatkozni  nevetséges,  s  hogy  Völgyesy  úr  a 
perben  védelmezheti  nótáriusát,  a  mint  akarja,  de 
jól  fogja  tenni,  ha  nem  felejti  el,  miként  tiszteletbeli 
alügyész  a  megyeházánál   nem  parancsol. 

—  Hadd  el  öcsém  1  —  monda  egyik  a  táblabirák 
közül,  midőn  Völgyesy  felelni  akart,  —  ha  meghara- 
gítasz, nótáriusodat  még  vasra  veretjük  —  s  a  fiatal 
ügyész  azért  csakugyan  jobbnak  tartá,  ha  az  érzel- 
meket, melyek  keblét  szorongaták,  magába  fojtja. 

—  Mindenesetre  —  szólt  most  a  főügyész  Kar- 
valyhoz, —  oly  lömlöozbe  kell  zárni,  hol  kevesen 
vannak. 

—  Numero  húszba  teszem,  —  felelt  Karvaly,  — 
ott  mindössze  csak  öten  vannak.  A  vén  orgazda,  ki 
most  tizenkettedik  esztendejét  üli,  egy  gyilkos,  egy 
lótolvaj  s  két  gyerek,  gyujtogatásért. 

—  Jól  van,  —  válaszolt  helybenhagyólag  a  főügyész, 
—  ott  legjobban  elfér.  Ha  Tengelyinek  valamire  szük- 
sége van,  —  tévé  hozzá,  —   mindent,  mit  csak  lehet. 

adni  kell  neki.  A  teins  alispán    akarja,    hogy    minden 
kimélettel  bánjunk  vele. 

Völgyesy  szorult  szívvel  követé  Karvalyt  a  folyo- 
sóra, hol  Tengelyi,  padon  ülve,  nyugodtan  vára  a 
felette  tartott  tanácskozásnak  végét. 

—  Bámulom,  hogy  legalább  is  fél  mázsás  vasat 
nem  verettek  lábaimra,  —  monda  a  jegyző,  midőn  a 
határozatot  hallván,  Völgyesy  vei  a  tömlöoztartó  kísé- 
retében a  lépcsőkön  lement.  —  Hatalmukban  vagyok; 
legyen  bizonyos  a  teins  úr,  ők  éreztetni  fogják  velem. 

Az  ügyész  monda,  hogy  ez  embertelen  bánásmód 
legfeljebb  csak  holnapig  tarthat,  s  hogy  maga  kimegy 
az  alispánhoz,  ki  midőn  azt  üzenteté,  hogy  Tengelyi- 
vel minden  kimélettel  bánjanak,  nem  akarta,  hogy  a 
legnagyobb  gonosztevőkkel   együvé  zárassék. 

—  Kár  fáradnia,  —  monda  Tengelyi  keserűen,  — 
először,  mert  lépéseinek  nem  lesz  sikere ;  másodszor, 
mert  azon  ponthoz  értem,  hol  egy  szenvedéssel  több 
vagy  kevesebb,  közönyössé  vált.  Ön  nagy  szeren- 
csétlenségnek tartja,  hogy  gonosztevőkkel  egy  bör- 
tönbe záratom,  —  legyen  csak  ily  idős,  s  látni  fogja, 
hogy  ebben  a  tömlöcz  az  élettől  nem  annyira  kü- 
lönbözik, mint  most  hiszi.  —  S  ezzel  a  jegyző  nem 
tűrve,  hogy  őr  a  tömlöcz  ajtajánál  tovább  kisérje, 
fiatal  barátjának  kezét  szorítá  s  Isten  szabad  ege  alatt 
még  egyszer  körültekintve,  a  tömlöcztartó-  s  egy 
hajdúval  a  lépcsőkön  lement. 

Midőn  Völgyesy,  ki  mély  gondolatokba  merülve 
soká  a  tömlöcz  előtt  állt,  végre  a  nehéz  ajtókat  be- 
csapni hallván,  lassú  léptekkel  a  megyeházat  elhagyá, 
Kislaky  Kálmán  jött  elébe.  Tiszarétről  érkezett,  s 
mint  monda  azért,  hogy  Tengelyi  mintlétéről  kérde- 
zősködjék, miután  maga  Ákos  mátkáját  a  kedélyálla- 
potban, melybe  az  utolsó  történetek  által  jutott,  el- 
hagyni nem  akarta.  Az  érzeményt,  melylyel  Tengelyi 
sorsát  hallá,  olvasóim  képzelhetik.  Visszasietett  a 
kocsmába,  hol  lovát  hagyta,  s  a  nélkül,  hogy  a  sze- 
gény állatot  kipihentetné,  felült,  s  ismét  Tiszarét  felé 

nyargalt,  meggyőződve,  hogy  az  alispán,  ha  Ten- 
gelyi helyzetéről  értesíttetik,  ez  illetlen  bánásnak 
azonnal  véget  vetend. 

Még  a  nap  nem  nyugodott  le,  midőn  Tengelyi 
Vblgyesytől  búcsút  véve,  tömlöczébe  vezettetett.  Mi- 
előtt a  szerencsétlen  küszöbön  átlépne,  még  egyszer 
körültekintve  nézc  a  nap  yégső  sugarait,  melyek  az 
őszi  ködön  napok  óta  először  áthatottak  s  a  megye- 
ház kéményeit  fénybe  boríták.  Szive  szorult  a  gon- 
dolatnál, miként  Istennek  ezen  adományai,  a  napfény 
s  szabad  levegő,*  melyeket  minden  koldus  élvez,  tőle 
ezentúl  elvonatnak.  Lenn  a  tömlöczbcn  már  sötét 
vala.  Az  alacsony  ablakok  mocskos  üvegtábláin  kívül, 
melyek  itt-ott  papirral  beragasztva  a  világosság  ki- 
szorítására már  magokban  is  elégségesek  lettek  volna, 
erős  vasrostélyzat  s  drótfonás  a  nap  sugarait  e  sze- 
rencsétlen helyről  annyira  kizárák,  hogy  ott  még  dél- 
tájban is  legfeljebb  félhomályt  lehete  találni.  Alko- 
nyat felé,  mint  most,  az,  ki  a  világos  udvarról  lejött, 
míg  szeme  lassankint  a  homályhoz  szokott,  tökéletes 
sötétben  érezte  magát.  E  sötétség,  főleg  pedig  a 
nedves  rossz  bűzű  levegő,  melyet  a  belépő  már  a 
negyedik  lépcsőn  érezni  kezde,  annyira  lenyomó  ha- 
tást gyakoroltak  Tengelyire,  hogy  a  tömlöcztartó  biz- 
tatásait alig  hallá,  ki  minden  vagyonosabb  rabban  jö- 
vedelmi kútforrást  látva,  iránta  sem  mulasztá  el  ily 
alkalommal  közönséges  udvariasságát.  Miután  ez  ér- 
demes tisztviselő,  ki  egyébiránt  káplári  czímet  is  vi- 
selt, rabjának  a  kamarában  a  lehetőségig  jó  helyet 
csinált,  hová  podgyászát  lerakta,  s  a  többi,  helyeik- 
ből kiszorított  rabokat  káromkodva  megintette,  hogy  új 
társuknak  semmikép  ne  alkalmatlankodjanak,  még  egy- 
szer kérdé  Tengelyit,  nem  kiván-c  semmit  éjszakára? 

A  jegyző  monda,  hogy  legfeljebb  még  egy  szalma- 
zsákot vagy  madráczot  óhajtana. 

—  Meglesz  —  monda  a  másik,  —  természetesen 
még  kölcsön  kell  kérni  valakitől,  s  az,  nem  tudom, 
mit  fog  érte  naponként  követelni  ;  de  ha  az  úr  meg- 
fizeti, bizonyosan  meglesz. 

A  jegyző  késznek  nyilatkozott. 

—  No  semmi  baj  1  —  folytatá  az  előbbi,  —  kinek 
pénze  van,  nálunk  mindent  kap  :  bort,  pálinkát,  húst, 
akármit,  csak  pénz  legyen.  Nem  rossz  lesz,  —  tévé 
hozzá  halkan  Tengelyihez,  —  ha  ezeknek  itt  egy  kis 
bort  vagy  pálinkát  hozat.  Valahányszor  új  rab  jő, 
mindig  meg  szokták  inni  áldomását,  s  ezek  ma  igen 
rossz  kedvűek,  mert  helyökből  kiszorítottuk.  Jó  volna 
egy  kissé  kedvökben  járni,  máskép » ezer  baja  lehet 
velők. 

Tengelyi  monda,  hogy  ha  jónak  látja,  hozzon  akár- 
mit, csakhogy  rabtársai  által  békében  hagyassék. 

—  Természetesen  az  illendő  fizetés  mellett. 
Tengelyi  kérdé,  mennyire  lesz  szükség?  s  a  kívánt 

pénzt  azonnal  kezeibe  adá. 

—  Halljátok-e!  —  szólt  most  a  tömlöcztartó,  —  ez 
az  úr  jó  becsületes  ember.  Ma  lámpagyujtáskor  bort 
8  pálinkát  hozat  nektek,  igyátok  ki  egészségére,  s 
hogy  senki  ne  háborgassa  semmiben.  —  S  ezzel  a 
tömlöcztartó,  míg  a  setétben  több  hang  az  Ígéret 
felett  zajosan  kinyilatkoztatá  örömét,  a  vasrostélyt 
bezárva,  eltávozott.  Tengelyi  leült  podgyászára,  s 
fejét  kezére  támasztva,  szomorú  gondolatokba  mé- 
lyedéit. 

Ha  volt  valaha  ember,  ki  szilárd  jelleme  által  a 
férfi  nevet  megérdemlé,  ő  vala  az.  Elhagyatva  barát- 
jaitól,  vagyon  s  pártfogó  nélkül,  üldözve  a  sors  által. 
Tengelyi  eddig  férfiasan  megküzdött  végzetével,  s 
habár  sokszor  remény  nélkül,  soha  a  bizodalmat  ön- 
magához nem  vesztette  el,  —  most  először  érzé  el- 
csüggedni lelkét.  Helyzete  szörnyebb  vala,  mint  hogy 
azt  átgondolva,  vigasztalást  találhatna.    Eddig  minden 

bajai  közt  legalább  szabadságát  s  becsületes  nevét 
tartotta  meg,  —  most  megfosztatott  ezektől  is.  Go- 
nosztevők társaságába  zárva,  minden  jobb  ember 
iszonynyal  fordul  cl  tőle,  s  nincs  mód  kezében,  mely 
által  ártatlanságát  bebizonyíthatná. 

Midőn  Macskaházy  meggyilkoltatásának  minden 
környülményeit  átgondolá,  meggyőződött,  hogy  hacsak 
Viola  a  hatóság  kezébe  nem  kerül,  s  tettét  meg  nem 
vallja,  —  minek  mindkettejére  semmi  valószinűség 
nem  létezett,  —  a  gonosztettnek  gyanúja  rajta  ma- 
rad, s  reá  csak  becstelen  halál,  vagy  élte  fogytáig 
tartó  rabság  vár ;  s  mi  lesz  akkor  gyermekeiből,  kikre 
egyedüli  örökségül  csak  meggyalázott  nevét  hagy- 
hatja ? 

É  szomorú  gondolatokból  Tengelyit  a  tömlöcz  másik 
oldaláról  hozzá  intézett  szavak  ébresztek  fel. 

—  Nem  kell  szomorkodni  atyafi,  —  szólt  egy  re- 
kedt gyenge  hang,  —  itt  ez  átkozott  pinczében  elég 
hideg  van  úgy  is ;  a  ki  búsul,  megbetegszik. 

Tengelyi  a  setétben  nem  láthatá  a  szólót,  de  a 
megtörött  hang,  a  nehéz  lélekzet  s  köhécselés,  mely- 
lyei  beszélt,  meggyőzé,  hogy  a  beszélő  igen  öreg 
lehet. 

—  Már  mit  ér  ez  az  örökkévaló  hallgatás?  — 
monda  az  előbbi,  midőn  észrevette,  hogy  az  új  jö- 
vevény válaszolni  nem  akar.  —  Ha  az  ember  együtt 
lakik,  meg  kell  ismerkedni  egymással  ;  mi  mindössze 
is  nem  oly  szomorú  életet  élünk,  mint  sokan  hiszik. 
Ugy-e  fiúk? 

—  Nem  bizony  !  —  válaszolt  itt  egy  férfi-  s  gyer- 
mekhang egyszerre  a  setétbői. 

—  Nem  bizony  I  —  szólt  az  előbbi  rekedt  nevetés 
közt,  —  csak  hogy  kis  Imrécskémct  itt  minden  fer- 
tály esztendőben  megvesszőzik,  Pistát  meg,  ha  Ítélete 
Bécset  megjárta,  le  fogják  fejezni,  ez  egy  kis  baj ! 

—  Minek  szól  kend  ilyenről?  —  monda  most  a 
férfihang  látszólag  remegve. 

—  No  sebaj  1  —  monda  az    előbbi,  —  talán    grá- 

ti  át  kapsz.  Csak  húsz  esztendős  voltál,  mikor  a  tót 
gyereket  megölted ;  úgy  is  elég  szamárság  volt,  hogy 
ha  már  valakit  megölni  akartál,  e  haszontalan  olaj- 
árost kerested  ki  magadnak.  Csak  tizenöt  garast  láttál 
volt  nála.  Én  is  már  kétszer  voltam  halálra  Ítélve,  s 
azért  mégis  itt  vagyok ;  s  ha  lefejeznek,  gondold, 
édes  apádat  meg  felakasztották,  s  utoljára  talán  mégis 
később  halsz  meg,  mint  én.  Hej,  mikor  az  ember 
kilenczvenhárom  esztendős  — 

—  Kilenczvenhárom  esztendős !  —  sóhajta  fel  mint- 
egy akaratlanul  Tengelyi,  kit  ez  egész  beszélgetés 
borzadással  töltött. 

—  Kilenczvenhárom  esztendős,  —  folytatá  a  má- 
sik köhécselve,  —  úgy-e  sok?  s  pedig  ötvennégy 
esztendőt  töltöttem  a  tömlöczben,  —  s  csak  meg- 
vagyok, —  s  ha  Isten  éltet,  szt.  István  napjára  megint 
kiszabadulok. 

—  Ötvennégy  esztendőt?!  —  kérdé  a  jegyző  bámulva. 

—  Bizony,  inkább  több,  mint  kevesebb,  —  válaszolt 
az  előbbi.  —  Lólopásért  is  voltam  zárva ;  marha- 
lopásért nem  tudom  hányszor;  aztán  meg  gyilkos- 
ságba keveredtem.  Kétszer  bezártak  gyujtogatásért, 
de  akkor  ártatlan  voltam ;  most  pedig  azt  fogták 
rám,  hogy  a  pásti  rablásnál,  hol  három  embert  meg- 
öltek, én  voltam  az  egésznek  főmesíere.  No,  —  tévé 
hozzá  nevetve  —  szt.  Istvánra  kiszabadulok;  meg- 
lehet a  teins  uraknak  mégis  igazságuk  volt,  mikor 
rám  fogták. 

—  Kend  apó  próbált  ember,  —  monda  a  gyer- 
meki hang,  —  ugyan  beszélje  el  azt,  mikor  a  zsidót 
megölték. 

—  Majd  neked,  —  szólt  köhögve  az  öreg,  —  nem 
látod,  hogy  köhögök  ?  Kérd  meg  Pistát,  hogy  ő  be- 
szélje el,  mikép  ölte  meg  a  tótot? 

—  Az  nem  tud  oly  jóizűen  beszélni,  mint  kend 
apó,  —  válaszolt  a  gyermek.  —  Ha  kend  szól,  szinte 
kedve  jő  az  embernek. 

—  No    ne    félj,    neked    is   lesz    részed    benne,  — 

monda  az  öreg  nevetve  s  köhécselve  egyszerre.  — 
Ha  te  nem  ölsz  meg  valakit,  mielőtt  még  bajszod 
nő,  ne  jöjjek  ki  soha  tömlöczömből. 

—  Megölök  biz  én  akárkit!  —  monda  a  gyermek 
dicsekedve,  —  csak  ereszszenek  ki   egyszer. 

—  Nem  mered  te  azt,  —  monda  az  öreg  inger- 
kedve. 

—  Nem  merem?  —  szólt  a  gyerek  rikácsoJó  han- 
gon, —  majd  meglátja  kend  I  Mikor  ide  zártak,  akkor 
félénk  mamlasz  voltam,  ha  csak  kést  láttam,  elfutottam 
előle;  de  mióta  kend  apó  annyi  szép  históriát  mon- 
dott el,  egészen  megváltoztam.  Még  éjtszaka  is  a 
vén  zsidóról  álmodom,  kit  az  erdőben  a  fára  akasz- 
tottak. Csak  legyen  ismét  baltám,  én  vele  fagalyakat 
nem  vágok  többé ! 

—  Jól  van  jól!  —  monda  az  öreg  —  belőled  de- 
rék gyerek  lesz!  de  mit  csinál  pajtásod? 

—  Megint  alszik,  —  válaszolt  a  gyermek. 

—  Megint  ?  —  monda  az  öreg  mérgesen,  —  rántsd 
meg  üstökét,  de  jól,  hogy  felébredjen,  azután  vágd 
pofon.  Utálatos  gyerek,  soha  sem    lesz  semmi  belőle. 

A  fájdalmas  kiáltozás,  melyet  Tengelyi  most  hal- 
lott, s  a  könyörgő  hang,  melylyej  egy  más  gyermek 
irgalomért  kért,  mutaták,  hogy  a  vén  gonosztevő  pa- 
rancsolata teljesíttetett;  »  ámbár  a  jegyző  feltévé 
magában,  hogy  rabtársaival  semmi  érintkezésbe  lépni 
nem  fog,  a  gyermek  jajgatásai  elfeledtetek  feltételét. 
Felkelt,  s  a  tömlöc^  azon  oldala  felé  menve,  honnan 
a  szó  hallatszott,  haragosan  kérdé :  miért  nem  hagyják 
alunni  a  szegény  fiút? 

—  Hagyja  békével  gyerekeimet,  —  monda  az  öreg 
zsivány  nevetve,  —  néha  meg  kell  őket  tépáztatnom, 
az  a  neveléshez  tartozik.  Elég  bajom  van  velők.  Im- 
récskémből  talán  lesz  valami,  az  becsületemre  válik; 
de  ebből  az  alamuszi  fattyúból  soha  nem  lesz  semmi. 
Pedig  egy  esztendeje,  hogy  a  két  gyerekkel  baj- 
lódom. 

—  Kend  is  jobban  tenné,  —  monda  Tengelyi  ko- 

molyan,  —  ha  halála  órájára  gondolna,  mint  hogy  vén 
korában  c  szegény  gyermekeket  rontja. 

—  Dehogy  rontom,  —  szólt  a  másik  köhécselve,  — 
sőt  embereket  csinálok  belőlök.  Megköszönhetik  a 
nemes  vármegyének,  hogy  őket  hozzám  záratta,  itt 
legalább  tanulhatnak  valamit. 

E  pillanatban  a  tömlöc^  ^^SY  ajtajának  nyikorgása 
szakítá  félbe  beszélgetésüket.  Lámpa  hozatott,  mely  a 
folyosó  azon  végén  függesztetvén  fel,  hol  Tengelyi 
börtöne  állt,  az  őt  környező  tárgyakra  világosságot 
vetett.  Borzadott,  midőn  a  helyet  látá,  hová  szeren- 
csétlen sorsa  s  ellenségeinek  gonoszsága  által  jutott. 
Nem  a  barna  foltok,  melyek  az  alacsony  tömlöcz 
falán  szemébe  tűntek,  míg  más  helyeken,  hová  a 
lámpa  világított,  a  leszivárgó  nedvesség  fényes  csepp- 
jei látszottak;  nem  a  helynek  elhagyottsága,  hol  félig 
rothadt  szalmán  s  egy  törött  korsón  kívül  semmi,  mi 
az  embernek  már  szükségessé  vált  kényelmeihez  tar- 
tozik, nem  vala  látható;  nem  is  az  undorító  mocsok, 
mely  őt  mindenfelől  környezé,  tölte  őt  borzadással,  — 
mindez  csak  anyagi  szenvedéseket  foglal  magában  I  — 
Minden  nélkülözés,  a  legkínzóbb  testi  szenvedések, 
maga  a  halálnak  veszélye,  mely  őt  ez  egészségtelen 
helyen  talán  környezé,  szivét  nem  ijesztheté  meg ;  de 
midőn  a  nehéz  vasrostélyra  nézve,  melynek  rúdjai  a 
börtönfalra  sötét  árnyékot  vétenek,  s  lánczcsörgést 
hallva  maga  körül,  rabsága  s  az  ocsmány  bűn  jutott 
eszébe,  melylyel  vádoltatik ;  midőn  körültekintve  azo- 
kat látá,  kikkel  együvé  záratott :  férfi  keble  nehéz 
fohásztól  emelkedett. 

A  börtön  egyik  szögletét  a  vén  rab  foglalá  el,  ki- 
vel Tengelyi  imént  beszélt.  Összezsugorodva  szalmája 
felett,  háttal  a  falnak  támaszkodva  ült  ott,  s  feje  le- 
hajlott úgy,  hogy  alig  lehete  látni  vonásait ;  csak  ha 
néha  beszéd  között  feltekintett  s  villogó  szemeit  va- 
lakire függeszté,  tűnt  fel  az  arcz,  melyre  majdnem 
százados  bűn  nyomta  rá  bélyegét.  —  Egyike  azon 
arozoknak  vala  ez,    melyeket    egyszer    látva,    felejteni 

nem  szoktunk ;  s  maga  a  tömlöoztartő,  minden  érzé- 
ketlensége mellett,  bizonyos  félelemmel  közelgett 
ezen  rabjához,  ki,  mint  monda,  inkább  kisértethez, 
mint  élő  emberhez  hasonló.  A  fehér  szakáll,  mely 
képének  alsó  részét  majdnem  egészen  eltakará,  a 
fejéről  lelógó  ritka  ezűsthaj,  mélyen  beesett  szemei 
s  halántékai :  minden  azt  mutatá,  hogy  oly  korhoz 
jutott,  minőt  kevesen  érnek  el,  s  mely  másnál  tiszte- 
let, vagy  legalább  könyörületesség  tárgya.  Nem  úgy 
ezen  embernél.  Szemeinek  tekintete,  melyek,  mintha 
az  egész  testet  túlélték  volna,  ifjú  tűzben  ragyogtak 
hosszú  szemivei  alatt,  s  az  egész  arcznak  leirhatatlan 
s  ijesztő  kifejezést  adtak,  mutatá,  hogy  e  tömlöcz- 
patriarchánál,  ha  a  gonosz  véghezvitelére  szükséges 
erő  hiányzik  is,  legalább  az  akarat  megmaradt;  s 
midőn  kiszáradt  remegő  kezeit  feléd  emelé,  könyö- 
rületesség helyett  inkább  megnyugtatást  érezél,  hogy 
e  kéz  tőrt  ragadni  nem  képes  többé.  Az  elgyengült 
hang,  mely  csak  múlt  gonosztetteinek  elmondására  s 
káromlásra  használtatott,  undorral  tölte  lelkedet,  s 
bármily  boldogtalan  helyzetben  látád  őt,  nem  kíván- 
hattad, hogy  e  szerencsétlennek  szenvedései,  kinek 
szivéhez  soha  bánat  nem  fért,  máskép,  mint  a  ha* 
lállal  végződjenek. 

Az  öreg  mellett  térdeire  könyökölve  s  fejét  kezeire 
támasztva,  szinten  a  földön,  egy  gyermek  ült,  —  leg- 
alább gyenge  tagjai  s  vékony  gyermeki  szava  szerint 
Ítélve,  legfölebb  tizennégy  évesnek  gondolád.  —  Ké- 
pén időelőtti  vénség  látszott.  E  halvány  arczokon  az 
ifjúság  szeJid  mosolygását  hasztalan  keresed;  a  gyer- 
meki homlokon  redők  látszottak,  s  vidám  tekintet 
helyett  szemei  tompa  gondatlansággal  néztek  körül, 
kivévén,  ha  a  mellette  ülő  vén  rab  által  néha  nevénél 
szólíttatott,  vagy  reszkető  kezének  érintését  érzé, 
mely  haját  simogatá.  Akkor  érzelem  kifejezése  lelke- 
síté  arczát,  s  úgy  látszott,  mintha  a  gyermek  belső 
ösztön  által  szeretni  kényszer;tYe,  érzelmeinek  egész 
kincsét  ez  egy  alávaló  teremtésnek  akarná  adni.  A  má- 

sik  gyermek,  kinek  jajgatása  Tengelyit  előbb  közbe- 
szólásra birta,  mióta  a  folyosóra  lámpa  hozatott,  moz- 
dulatlanul állt  a  vasrostély  előtt  s  az  égő  mécsre  me- 
rcszté  szemeit.  Ha  néha  a  láng  fellobbant,  a  gyer- 
mek arcban  leirhatatlan  gyönyör  látszott,  összecsapta 
kezeit  s  felkaczagott  örömében ;  ha  a  mécs  gyen- 
gébben égett,  szomorúan  panaszkodott,  hogy  bizo- 
nyosan rosszul  igazították  s  megint  el  fog  alunni, 
mint  minapi  —  Oh,  csak  kimehetnék!  —  sóhajta  — 
csak  én  gyújthatnám  meg!  Kihúznám  bélét  szép  ma- 
gasan, olajt  töltenék  rá,  s  lobogna  szépen,  vörös, 
sárga,  kék  lánggal,  még  szebben,  mint  most.  Ni,  ni  I 
hogy  felnyúl  a  láng;  csak  nőjj,  nőjj  lángocska,  fel, 
fel  egész  a  háztetőig,  az  egész  város  fölébe,  fénye- 
sen s  melegen.  Oh,  nézzék  csak,  mi  szép  !  —  S  a 
szegény  fiú  a  vasrostélyhoz  szorítá  égő  arczait,  — 
Oh,  csak  közelebb  mehetnék!  csak  hozzá  nyúlhatnék! 

—  Majd  bizony,  —  monda  az  ifjú  gyilkos,  ki  a 
tömlöas  másik  szegletében  bundájába  takarva  he- 
vert, —  hogy  megint  az  egész  tömlöazöt  felgyújtsd. 
Takarodj  a  rostélytól  kölyök,  mert  üstöködnél  fogva 
húzlak  el. 

—  Jól  teszed  Pista,  ha  megüstökölöd,  —  szólt  kö- 
hécselve az  öreg,  —  minap  is  majd  megfúltunk  a 
füstben.  Látod  a  gyerek  egészen  magán  kívül  van,  se 
nem  hall,  se  nem  lát. 

Tengelyi,  midőn  a  fiatal  rabot,  ki  felkelve  már  a 
szerencsétlen  gyermek  után  nyúlt,  visszatart óztatá, 
kérdé :  miként  történhetett,  hogy  e  fiú  még  a  töm- 
löczben  is  valamit  meggyújtott. 

—  Hát  soha  ilyen  gyereket  nem  láttam,  —  felelt 
amaz.  —  órákig  rimánkodott,  csakhogy  kohám  s  aczé- 
lomat  adjam  neki.  Ha  kezébe  kapta,  erőszakkal  kel- 
lett visszavennem.  Elcsiholt  volna  reggelig,  s  vala- 
hányszor a  szikrákat  látta,  nevetett  s  kiabált,  mint  a 
bolond.  Egyszer  egy  darab  taplót  lopott  tőlem, 
meggyújtotta  s  az  öregnek  szalmájába  dugta,  majd 
megégett. 

—  De  üsd  már  nyakon  Pista,  —  monda  az  öreg, 
kiben  e  veszély  emlékénél  a  gyűlölség,  melylyel  e 
gyermek  iránt  viseltetett,  újra  feltámadt,  s  Tengelyi 
a'ig  menthette  volna  meg  a  szerencsétlent  a  bántás- 
tól,  ha  épen  akkor  a  tömlöcztartó  kulacscsal  s  egy 
itczés  palaczk  pálinkával  nem  jő  a  rostélyhoz,  s  az 
öreg,  Pista  és  a  kis  Imre  gondolatainak  más  irányt 
nem  ád. 

—  Hozd  csak  ide  azt  a  pálinkát  Imrécske,  —  monda 
az  öreg,  —  te  meg  fogd  a  kulacsot  Pista  s  hadd 
békével  azt  a  haszontalan  gyereket,  ha  az  ott,  ki  a 
pálinkát  hozatta,  úgy  kivánja ;  nem  bánom,  holnapig 
bámcszkodhatik  a  lámpásra,  csak  taplódra  vigyázz. 
Hát  kigyelmed  nem  iszik  ?  —  szólt  Tengelyihez  for- 
dulva, kire,  mióta  a  lámpa  hozatott,  a  legnagyobb 
figyelemmel  tekinte,  s  kinek  felelete,  hogy  inni  nem 
fog,  a  tömlöczök  régi  lakóját  talán  még  nagyobb  bá- 
mulásba ejté,  mint  becsületes  külseje  s  börtönben 
szokatlan  tisztaságú  ruhája. 

—  Mit  bánom  én  !  —  szólt  végre,  miután  ismé- 
telt kisérletei,  melyekkel  Tengelyivel  beszédbe  eresz- 
kedni iparkodott,  nem  sikerültek,  —  a  pálinkát  6 
fizette,  hagyjuk  most  békével.  Holnap  —  tévé  hozzá 
halkabban  —  megkínozhatjátok,  míg  ismét  pálinkát 
hozat,  így  pinczének  használhatjuk,  úgy  látszik,  pénze 
van.  Igyál  Imrécském,  csak  a  pálinkához  tartsd  ma- 
gad, már  most  is  félre  áll  szemed,  ne  bándd,  ehhez 
is  szokni  kell,  azért  mégis  legény  lesz  belőled. 

A  vén  rab  ezen  számításának  köszönhcté  Ten- 
gelyi, hogy  most  békén  hagyatott,  s  míg  ifjú  rab- 
társai az  erős  italtól  részegülve  mindig  hangosabb 
hahotában  nyilváníták  örömüket,  s  vén  mesterök  végre 
álomba  szenderült,  szabadon  átengedheté  magát  gon- 
dolatainak. Vannak  emberek,  kik  közdolgokkal  nem 
foglalatoskodhatnak  a  nélkül,  hogy  egy  félórában  tíz- 
szer személyes  érdekeik  ne  jutnának  eszökbe,  —  de 
vannak  olyanok  is,  kiket  épen  ellenkezőleg,  minden 
gondolat,    melyet    személyes    helyzetök    bennök     tá- 

masztott,  általános,  az  egészet  illető  tárgyakra  vezet, 
s  Tengelyi  ezekhez  tartozott.  A  szerencsétlen  álla- 
pot, melyben  magát  látá,  s  a  veszélyek,  melyek  által 
környeztetett,  eszébe  juttaták:  hány,  az  övéhez  ha- 
sonló szenvedések  takarvák  c  haza  száz  tömlöczfalai 
által,  — ^  s  a  jegyző  megfeledkezett  személyes  bajá- 
ról, midőn  azon  állapotra  fordítá  gondolkozását,  mely- 
ben a  büntető  igazság  honunkban  majdnem  általá- 
nosan találtatik. 

És  ha  vannak  tárgyak,  melyek  a  férfi-szivet  is  bor- 
zadással  tölthetik,  ez  azokhoz  tartozik.  Nem  szüksé- 
ges, hogy  érzékeny  philanthropia  szempontjából  te- 
kintsük tömlöczeinket,  —  hisz  tudom,  egy  idő  óta  a 
philanthropia  gúny  tárgyává  vált!  Mert  az  arany  kö- 
zött itt-ott  hamis  érez  találtatott,  voltak,  kiket  gyen- 
geség, vagy,  mert  valódi  emberszeretet  keblöket  nem 
hatotta  által,  ez  érzeménynek  utánzása  túlságokhoz 
vezetett;  napjainkban  mindenki  szabadkozik  a  phi- 
lanthrop  nevezettől.  De  vessünk,  mint  hideg  szá- 
molók, csak  egy  tekintetet  börtöneinkre,  s  vajon  mi, 
kik  haladásunkban  büszkélkedünk  a  tizenkilenczedik 
század  közepett,  még  tovább  tűrhetjük- e  ezen  álla- 
potot ? 

Miután  jelen  socialis  viszonyaink  mellett  sokan 
vannak,  kik  hosszú  meggondolás  után  sem  igen  lát- 
hatják által,  hogy  a  jogállapotok  fentartása  az  ő  ér- 
dekökben  is  fekszik,  átlátom,  hogy  az  államban  S7i~ 
gorú  büntetések  kivántatnak.  De  vajon  hát  szükséges-e 
azért,  hogy  a  rab  börtöne  homályában  büntetésén 
kívül  ezer  szenvedéseknek  tétessék  ki,  melyeket  sem 
ő,  sem  birája,  sem  azok,  kiknek  büntetése  például 
szolgálhatna,  nem  gyanítanak?  vajon  szükséges-e, 
hogy  a  rab  sorsa  inkább  a  tömlöcztől,  melybe  vélet- 
lenül került,  vagy  hajdúi  kedélyétől,  mint  birájától 
függjön  ?  hogy  míg  gyűléseinkben  a  halálos  büntetés 
megszüntetéséről  szebbnél-szebb  beszédeket  tartunk, 
a  tanácskozó-terem  alatt  rabjaink  ragályos  betegsé- 
geknek   áldozatai    Jegyének  ?    —    Lekenek   bünteté- 

scink  szigorúak,  kegyetlenek,  nem  bánom.  —  Lép- 
tessük életbe  Drako  törvényhozását,  mely  szerint 
minden  bűntett  halállal  fenyíttetett.  Közbátorságunk 
egyedüli  védője  legyen  a  bakó;  legyen  államunk  talp- 
köve az  akasztófa,  —  borzadni  fogunk  ily  törvények- 
től, de  a  kegyetlenség  csak  látszólag  nagyobb.  Nap- 
jainkban nem  végezzük  ki  rabjainkat  hóhérpallossal, 
de  ki  tömlöczeink  küszöbén  átlép,  morális  halálra 
Ítéltetett,  s  a  vesztőhelyet,  melyen  életét  egy  percé- 
ben végzené,  sokszor  csak  hosszú  nyomorral  cserélte 
fel,  mely  őt  kínosabb  úton  sírjához  vezeti.  —  S  hány 
ártatlan,  ki,  mint  Tengelyi,  csak  azért,  mert  valamely 
gonosztettel  vádoltatott,  —  hány,  kinek  bűntette  csak 
pillanatnyi  szenvedély  vagy  véletlennek  vala  ered- 
ménye, lakja  tömlöczeinket  I 

Ne  vegyék  olvasóim  egészen  eltérésnek  a  mon- 
dottakat. Azon  szerencsés  helyzetben  vagyok,  hogy 
nézeteim  e  tárgyra  nézve  hősöm  nézeteitől  nem  kü- 
lönböznek, s  a  fönnebbiekben  körülbelül  azon  gon- 
dolatok foglaltatnak,  melyek  Tengelyi  lelkén  a  pilla- 
natban, hová  történetünk  jutott,  átvonultak. 

Ez  álmélkodásokból,  melyekben,  miután  lerészegült 
tömlöcztársai  álomba  merültek,  senki  által  nem  za- 
vartatott, Tengelyi  a  tömlöczajtók  isméti  felzárása  s 
egy  rabnak  belépte  által  ébresztetett  fel,  ki,  midőn 
Tengelyi  mellé  madráczot,  takarót  s  vánkosokat  ra- 
kott le,  magát  mint  Csavargós  Gazsit,  e  tömlöcznek 
lakóját,  jelenleg  pedig  a  főügyész  konyhás  rabját 
mutatá  be,  s  még  egy  kis  kosarat  húzva  ki  a  vánko- 
sok közül,  melyben  egy  palaczk  bor,  kenyér  és  sült 
vala,  a  jegyzőt  tudósítá,  hogy  mindez  Völgyesy  úrtól 
jő,  s  hogy  csak  ma  legyen  béketűréssel,  holnap  külön 
szobát  kap.  —  Majd  megcsinálom  én  az  ágyat,  — 
tévé  hozzá  jókedvűen,  —  hogy  király  is  elfeküdhet- 
nék rajta.  A  físcalis  urnák  is  én  csináltam. 

—  Nem  akar  kend  valamit  enni  ?  —  monda  Ten- 
gelyi, ki,  miután  egész  napon  át  ételhez  nem  nyúlt, 
minden  szomorúsága  mellett  j<5izűen  falatozni  kezdett. 

—  Köszönöm  alássan,  —  válaszolt  amaz,  —  jól- 
laktam. Ma  este  a  főjegyzőnél  vacsora  volt  s  ott 
szolgáltam  én  is;  akár  holnaputánig  koplalhatnám. 
Reménylem,  csak  jó  a  bor?  —  monda,  egyszerre 
megállva  ágyvetésében,  midőn  észrevette,  hogy  Ten- 
gelyi borát  alig  kóstolja.  —  Völgyesy  úr  különösen 
szivemre  kötötte,  hogy  a  legjobból  hozzak.  Magam 
voltam  a  kocsmában,  s  ha  én  megyek,  a  kocsmáros 
nem  szokott  tréfálni,  tudja,  ha  egyszer  megcsal, 
mindjárt  az   « Oroszlánhoz »  járok. 

Tengelyi  alig  nyomhatá  el  mosolygását,  midőn  e 
rabot  hallá.  —  Győződjék  meg  kend  maga,  —  monda 
a  palaczkot  oda  nyújtva,  —  én  úgy  sem  iszom  többé. 

—  Köszönöm  alássan,  —  szólt  a  rab  a  palaczkot 
ajkához  emelve.  —  Ah,  —  tévé  hozzá,  midőn  ivott,  — 
ez  már  bor!  Isten  tartsa  Völgyesy  urat  s  a  nemzetes 
urat  is.  Ha  mindennap  ily  bort  adnak,  életem  fogy- 
táig nem  mennék  el. 

—  Kend,  úgy  látszik,  megelégedettnek  érzi  magát 
fogsága  alatt?  —  szólt  Tengelyi. 

—  Nem  oly  rossz  dolgom  van,  mint  akkor  gon- 
doltam, mikor  behoztak ;  —  válaszolt  a  másik  jó- 
kedvűen. —  Szolga  ember  voltam  egész  életemen  át, 
most  konyhás  rab  vagyok,  a  különbség  nem  nagy. 
Sőt  néha  rossz  időben,  ha  én  szárazon  a  konyha 
ajtajában  ülök,  s  eszembe  jut,  hogy'  hajtottak  máskor 
télben-nyárban  munkára,  úgy  látszik,  soha  jobb  dol- 
gom nem  volt.  Koszt  jó,  ruha  jó,  néha  egy  kis  borra- 
való, és  a  hajdúk  se  bántanak,  —  szegény  ember  ily 
szolgálattal  mindig  beérheti. 

—  De  hát  nem  jut-e  kendnek  eszébe  a  szabad- 
ság? —  kérdé  Tengelyi  élénken.  —  Nem  vágyódik-c, 
hogy  e  lánczoktól   megszabaduljon  ? 

—  A  lánczok,  az  igaz,  néha  bosszantanak,  —  vá- 
laszolt a  másik  nyugodtan,  —  főkép  ha  csizmát  vál- 
tok, nem  hiszi  senki,  mennyi  bajom  van  velők,  pedig 
már  a  legkönnyebb  vasat  verték  reám.  De  ki  tudja, 
ha  a  lánc^okat  leveszik  rólam,  nem    kell-e,    csakhogy 

mindennapi  kenyeremet  szerezzem,  sokkal  nagyobb 
terheket  czepelni  vállamon?  — ^  És  a  szabadság?  no, 
ha  igen  szép  idő  van,  főkép  csillagos  estéken,  néha 
eszembe  jut,  hogy  jó  volna  pajtásaimmal  a  mezőn 
körül  nyargal  ni ;  s  néha  otthon  is  szeretnék  lenni, 
mert  ott  a  csapszékben  a  bor  jobban  esett,  mint  ez 
átkozott  porvári  kocsmárosoknál.  De  hát  a  szabad- 
ságnak is  megvan  a  rossz  oldala :  —  az  embernek 
szolgálatba  kell   menni. 

Tengelyi  felsóhajtott.  —  No  nem  kell  szomor- 
kodni, —  monda  Csavargós,  ki  e  pillanatban  mindent 
inkább  gondolt  volna,  mint  hogy  a  jegyző  az  ő 
erkölcsi  romlottsága  felett  sóhajtozik.  —  Holnap  az 
urat  külön  szobába  teszik  s  nem  lesz  semmi  baja. 
Ha  Völgyesyt  vallotta  prókátorának,  megszabadul,  oly 
biztosan,  mint  én  itt  vagyok.  Ebben  a  pinczelyukban 
az  ördög  sem  tartaná  ki ;  nincs  egy  valamire  való 
ember  az  egész  tömlöczben. 

—  A  társaság  másokban  sem  lehet  igen  jó,  —  szólt 
közbe  Tengelyi  ágyára  feküdve. 

—  Dehogy  nem!  —  monda  a  másik.  —  Voltam 
én  tömlöczben,  hol  egész  boldogság  volt  lenni.  Csupa 
próbált  ember;  soha  szebb  históriákat  nem  hallottam. 
Az  egyik  alig  végezte,  már  a  másik  kezdte ;  még  asz- 
szony  is  volt  köztünk.  De  itt  az  embernek  kétségbe 
kellene  esni. 

—  Hát  ez  nem  a  kend  tőmlöcze?  —  kérdé  Ten- 
gelyi. 

—  Nem  bizony ;  —  válaszolt  a  másik  —  én  közön- 
ségesen a  físcalis  úr  konyhájában  vagy  az  udvaron 
hálok.  Ma  csak  azért  jöttem  le,  mert  Völgyesy  úr 
mondta,  hogy  vigyázzak,  hogy  a  nemzetes  úrnak 
valami  baja  ne  történjék. 

—  Bajom? 

—  Ettől  a  vén  gazembertől  minden  kitelik;  — 
monda  a  konyhás  rab.  —  Az  egyik  gyereket  egy  pár- 
szor úgy  megkínozta,  hogy  majdnem  szörnyű  nyava- 
lyába esett. 

—  De  hát  miért  hagyják  e  gyereket  nála?  — 
kérdé  a  jegyző  borzadva. 

—  Hát  azt  mondják,  —  felelt  a  másik,  ki  azalatt 
szintén  bundájára  feküdt  —  hogy  valahányszor  csak 
férfit  zártak  hozzá,  mindenik,  mihelyt  kiszabadult, 
nagy  gonosztettet  követett  e).  Pistát  is  azért  zárták 
ide,  mert  azt,  úgymond  fiscalis  uram,  bizonyosan  le 
fogják  fejezni.  Az  ilyen  gyerek,  ha  kiszabadul  is,  nem 
tehet  nagy  csint. 

—  De  mi  csint  tehettek  azok  eddig,  hogy  rabságra 
jutottak?  —  kérdé  a  jegyző   ismét. 

—  Az  furcsa  dolog!  —  válaszolt  a  kérdezett  na- 
gyokat ásítva;  —  a  faluban,  honnan  valók,  egy  tűz 
a  másikat  érte,  s  a  vizsgálódásnál  kisült,  hogy  csupa 
gyerekek  rakták,  mind  úgy  tizenhárom-tizennégy  esz- 
tendős suhanczok.  Völgyesy  úr  azt  mondja,  hogy 
betegség  1  Meg  is  hiszem ;  a  gyermekeknek  egyike 
már  mióta  fogva  van  is  gyújtogatott;  de  akár  beteg- 
ség, akár  nem,  a  szolgabíró  a  többieket  megvesszőz- 
tette s  ezt  a  kettőt,  minthogy  szüléik  nem  élnek, 
beküldte  ide  hozzánk.  Ha  felnőnek,  szép  gazember 
lesz  belőlük.  Jó  éjtszakátl  —  S  ezzel  Csavargós  bun- 
dájába takarózva,  rövid    idő    múlva    hortyogni  kezde. 

Tengelyi  egy  ideig  ébren  maradt,  s  a  mécsnek 
mindinkább  elapadó  világánál  alvó  társait  nézé.  Végre 
a  fáradtság,  melyet  szokatlan  felgerjedése,  az  utazás 
8  az,  hogy  múlt  éjtszaka  nem  aludt,  okoztak,  meg- 
hozták álmát.  —  Hagyjuk  őt  pihenni ;  s  adjon  az  ég 
boldog  álmákat  minden  szenvedőnek. 


XXXIV. 

Vannak  az  emberi  életben  pillanatok,  hol  az,  ki 
munkássága  czéljául  dús  vagyont,  hatalmat  vagy  kitün- 
tetést tűzött  ki,  mélyen  érzi  iparkodásainak  haszon- 
talanságát.  A  széles  úton  is,  melyen  a  többség  a  sze- 
rencse külső    adományai    után    fárad,    van    egy    pont. 

hol  az,  ki  rajta  halad,  midőn  annyi  fáradság  után 
még  mindig  távol  czéljától,  midőn  a  körülötte  tolongó 
tömeg  által  minden  lépésében  akadályozva,  s  mégis 
magányosan  találja  magát,  azon  szomorú  meggyőző- 
désre jut:  hogy  a  megelégedés,  melyet  keresett,  ezen 
úton  el  nem  érhető ;  s  ki  a  sokaságtól  elválva,  magá- 
nyos utakon  törekszik  felfelé,  nem  hogy  a  tömeg 
fenséges  állását  bámulja,  de  hogy  önmagát  emeltebb- 
nek érezhesse;  nem  hogy  sokaktól  láttassék,  dehogy 
szemeinek  tágasabb  kilátás  nyiljék ;  nem  mert  magas- 
ságáról uralkodni  akar,  de  mert  szabadság  után  vágyó- 
dik: az,  habár  a  kevesektől  járt  ösvényen  néha  ere- 
jét lankadni  érzi  is,  soha  annyi  keserűséggel  nem 
tekinthet  múltjára,  mint  most  az  alispán,  ki  szobájá- 
ban fel  s  alá  járva,  midőn  jelen  helyzetét  átgondolá, 
azon  meggyőződéshez  jutott,  hogy  egész  életének 
irányát  elhibázta. 

Rétyt  a  természet  nem  alkotta  érzéketlennek.  Fia- 
talabb korában  nem  volt  senki,  kinek  másokhoz 
simulni,  kinek  sokaktól  szerettetni  annyira  szükséges 
vala,  mint  neki.  A  sors  által  nem  rendkívüli,  de  nem 
is  középszerű  elmetehetségekkel,  szép  vagyonnal  s 
azon  külső  tökélyekkel  ajándékozva  meg,  melyek  arra, 
hogy  szerencsések  legyünk,  belső  jelességünknél  talán 
még  szükségesebbek,  az  ifjú  Réty  joggal  boldognak 
mondhatá  magát.  Úgy  látszott,  személyes  tulajdonai- 
ból, valamint  helyzetéből  nem  hiányzott  semmi,  mi  őt 
azzá  teheté,  s  ha  természetét  követve  a  körön,  melybe 
a  végzet  által  állíttatott,  túl  nem  emelkedik,  most 
hihetőkép  azon  szerencsés  egyediségek  egyikét  látnók 
benne,  kiknek  az  élet  majdnem  minden  kívánságaikat 
megvalósítá. 

De  volt  Réty  jellemének  egy  oldala,  mely  mindé 
reményeket  meghiusítá:  gyengesége,  s  mi  azt,  hol  az 
nem  észhiányból  ered,  közönségesen  követni  szokta: 
—  hiúsága,  s  ezek  nem  engedek,  hogy  azt,  mit  sor- 
sától nyert,  nyugodtan  élvezhesse.  Kiragadva  termé- 
szetes helyzetéből  e  hibái    által,  élte    a    csalódások  s 

keserűségek  hosszú  sorává  vált.  Valamint  azon  ragasz- 
kodás, melyet  rajta  iskolatársa!  s  első  ifjúságának 
barátja!  tapasztaltak,  nem  érzékenységnek,  hanem  nagy- 
részjnt  annak  volt  következése,  mert  Rétynek  mindig 
szüksége  vala  valakire,  kihez  támaszkodhassak,  úgy 
midőn  az  egyetemről  visszatérve  a  gyakorlati  életbe 
lépett,  szüleinek  nézetei  s  tanácsai  nem  maradhattak 
befolyás  nélkül  az  ifjúra;  s  ámbár  ő  atyja  nagyra- 
vágyó terveinek  eleinte  inkább  engedett,  mint  bennök 
osztozott,  rövid  idő  kellett,  hogy  a  hiúsághoz  haj- 
landó ifjú  a  kilátást  megkedvelje,  mely  naponként 
szemei  elébe  állíttatott  s  azon  kitüntetések  után  maga 
is  vágyódjék,  melyeket  eleinte  csak  azért  nem  taszí- 
tott el  magától,  mert  atyja  kívánatainak  ellenállni  nem 
tudott. 

Olvasóim  tudják,  miként  Réty  mindjárt  első  fel- 
lépésénél egyetemi  barátjával,  Tengelyivel  jött  össze- 
ütközésbe. Az  ifjú  érzé  tettének  aljasságát,  s  elköve- 
tett mindent,  hogy  atyját  e  szándékáról  lebeszélje. 
Százszor  monda,  miként  megvetné  önmagát,  ha  leg- 
jobb barátja  iránt  ily  bánásra  képes  volna.  De  mikor 
atyjától  hallá,  hogy  ez  által  életének  legszebb  remé- 
nyét hiúsítaná  meg;  mikor  anyja  rimánkodott  s  a 
férfiak  mondák,  hogy  soha  a  megyében  ily  fiatal,  az 
asszonyok,  hogy  soha  ily  csinos  főbiró  nem  volt,  s 
valamennyien  abban  megegyeztek,  hogy  Tengelyi  e 
hivatalt  úgy  sem  nyerheti  cl :  Réty  nem  állhatott 
ellent,  s  minden  szebb  feltétel  s  nemesebb  érzés,  mely 
keblében  felszólalt,  csak  arra  használt,  hogy  átlátva 
hibáját,  barátja  társaságát  ezentúl  kerülje,  nehogy 
előtte  megszégyenülve  álljon. 

A  közélet  körébe  ragadtatva  e  lépés  által,  meg- 
szokva azon  apró  dicsőséget  s  haszontalan  kitünteté- 
seket, melyeket  a  megyei  élet  nyújt  s  melyek  a  hiú- 
ságnak inkább  ingerül,  mint  kielégítésül  szolgálnak 
(s  felfogásom  szerint  fóka  annak,  hogy  e  hiba  nem- 
zetünknél annyira  elterjedett),  Rétynek  természetes 
hajlama  ily  körülmények  között    még    inkább  kifejlő- 

dött;  s  csak  természetes,  ha  apja  után  az  alispáni 
széket  elfoglalva,  magát  e  helyen,  hol  őt  hódolók 
fogták  körül,  teljesen  kielégítve  érzé. 

Voltak,  kik  neki  már  ekkor  elvtelenségct  vetettek 
szemére  s  azt  hivék,  hogy  a  tartózkodás,  melylycl 
minden  tárgy  iránt  nyilatkozik,  mélyen  átgondolt  terv- 
ből ered,  de  ők  tévedtek.  Az  alispán  sokáig  nem 
kívánt  mást,  mint  hogy  Taksony- megyében  ő  legyen 
az  első,  ő  az,  kit  leginkább  szeretnek  s  magasztalnak; 
óvatossága  csak  onnan  származott,  mert  senkit  meg- 
sérteni s  így  magát  egy  magasztalótól  megfosztani 
nem  akará.  Hiúsága  szerény  vala  követeléseiben.  Azon 
emberek  közé  tartozott,  kiknek  nem  nagyszerű  dicső- 
ség vagy  hatáskör  szükséges,  hogy  magokat  kielégítve 
érezzék,  de  kik  örvendenek,  ha  lassanként  lépcsőről- 
lépcsőrc  mászhatnak,  csakhogy  mindig  oly  embereket 
találjanak  magok  körül,  kik  által  bámuhatnak ;  s  mi- 
után a  taksonyj  alispánság  e  követeléseknek  megfelelt 
s  Rétynek  eszébe  se  jutott,  hogy  minden  párttól  egy- 
aránt kedveltetni  férfinak  a  lehető  legnagyobb  szégyen, 
ő  nem  is  kívánt   egyebet. 

E  látszó  megelégedés  azonban  csak  addig  tartott, 
míg  körülötte  senki  nem  találkozott,  ki  azt  megza- 
varja, s  a  hiú  férfi  csak  addig  élvezheté  jelen  kitün- 
tetését, míg  benne  senki  magasabb  vágyakat  nem 
ébresztett.  Ákos  anyjának  halála  s  második  házassága 
előidézte  ezt. 

Réty,  ki  első  házasságánál  szívét  követte,  mert  sze- 
rencséjére szüleinek  akarata  ez  alkalommal  önkívána- 
taival  ellentétben  nem  állt,  midőn  második  feleségét 
választá,  csak  hiúságának  kielégítését  kereste,  s  oly 
nőt  hozott  házához,  ki  noha  szegény,  nagy  családból 
származott,  s  részint  szépsége,  részint  esze  miatt 
mindenkitől  egyaránt  magasztaltatott.  A  gondolat, 
hogy  sokak  által  irigyeltetik,  hogy  majdnem  mindenki 
bámulja,  miként  ő  özvegy  létére  a  környék  legszebb 
leányát  kaphatta  meg,  szívének  minden  más  boldog- 
ságnál jobban  esett,  s  később  is,  midőn    átlátá,   hogy 

neje  szépségén  s  elmésségén  kívül  még  más  tulajdo- 
nokkal is  bir,  legalább  nagy  vigasztalásul  szolgált. 
E  1x6,  kit  olvasóim  ismernek,  azon  helyzetben,  melyet 
mint  Taksony-megye  alispánnéja  elfoglalt,  magát  meg- 
elégedve nem  érczheté. 

Fényes,  habár  elszegényedett  családból  származva, 
melynek  egyes  tagjai  magasabb  hivatalokat  viseltek,  s 
így  az  alispánnét  szüntelen  csak  arra  emlékeztetek, 
mennyivel  szerényebb  helyzetben  él  ő,  hanem  egy- 
szersmind férje  emelkedésére  segédkezet  is  nyujt- 
hatának,  épen  a  lehetőség,  melyet  emelkedésére  maga 
előtt  látott,  a  büszke  asszonynak  jelen  állását  tűrhe- 
tetlenné tévé,  s  azon  pillaikattól,  melyben  férje  házába 
lépett,  czélul  tűzte  ki  magának,  hogy  Réty  hiúságát 
azon  magasabb  nagyravágyásra  változtassa  által,  me- 
lyet ő  maga  érzett. 

Ily  befolyás  ellenében  az  alispán  megelégedése 
nem  tarthatá  fel  magát.  Ha  eddig  örült,  hogy  a  me- 
gyében elsőnek  tartatik,  most  naponként  arra  emlé- 
keztetett, mi  csekély  e  dicsőség  s  mennyire  nem 
érdemes,  hogy  egy  élet  czéljául  tűzessék  ki.  A  köz- 
szeretet s  bizodalom  hangos  kitörései,  melyek  mint  a 
káromkodás,  sehol  nem  közönségesebbek,  mint  hazánk- 
ban, elveszték  beesőket  Réty  előtt,  mióta  naponként 
arra  intetett,  hogy  inkább  borának,  mint  érdemcinek 
köszönheti.  A  helyzetében  szükséges  leereszkedés 
mindig  terhesebbé  vált  a  gúny  által,  melylyel  őt  neje 
ily  önmegalázásért  —  mint  azt  büszkeségében  ne- 
vezé  —  üldözni  szokta ;  szóval  az  alispán,  ki  egész 
élte  boldogságát  abban  kereste,  hogy  vele  mindenki 
megelégedjék,  nejénél  most  csak  elégedetlenséget, 
gúnyt  s  mindazon  czéloknak,  melyek  után  fáradott, 
megvetését  találá,  s  mintegy  megalázva  érzé  magát 
önszemci  előtt. 

Csalódik,  ki  azt  hiszi,  hogy  ki  ifjú  korában  gyen- 
gének mutatkozott,  később  mint  férfiú  szilárdabb  jcl- 
leművé  válik.  Sőt  valamint  az,  ki  meredek  hegyen 
állva     lefelé     kezd     sietni,     akaratlanabb    szaladásnak 

indul,  minél  tovább  ér:  úgy  az  ember  pályája  kez- 
detén könnyebben  állhat  ellen,  mint  később,  midőn 
már  egy  bizonyos  irányban  elragadtatá  magát ;  s 
Réty,  ha  nejét  soha  forrón  nem  szerette  is,  az  eszes 
s  mindig  egy  czél  után  törekedő  asszony  nem  szűnő 
befolyása  által  hamar  oda  vezettetett,  hogy  eddig 
szerencsésnek  tartott  helyzetéből  magasabbra  kíván- 
kozzék. 

Rétynek  élte  azóta  szerencsétlenné  vált.  Kit  az  ég 
hiúnak  teremtett,  nem  arra  való,  hogy  magának  ma- 
gasabb vagy  távolabb  fekvő  czélokat  tűzzön  ki.  A  hiú- 
ság szüntelen  kielégítés  után  vágyódik,  neki  minden 
szavára  taps,  minden  tettéért  dicséret,  minden  pilla- 
natban magasztalok  kellenek,  s  magasabb  czélok  kiví- 
vása csak  azoknak  adatik  jutalmul,  kik  mindezeket 
nélkülözni  készek.  Réty  tudta,  hogy  ha  emelkedni 
akar,  egy  bizonyos  utat  kell  választania,  de  midőn 
ezt  tévé,  az  általános  megelégedés  helyett,  melylyel 
hivatalát  eddig  viscié,  egyszerre  ellenségeket  látott 
maga  előtt,  kiknek  megtámadása  s  ócsárlásai  őt  sze- 
rencsétlenné tevék.  Ha  ismét  természetes  hajlamának 
engedve  czéljairól  megfeledkezett  s  előbbi  modorához, 
mely  szerint  minden  pártnak  megelégedését  kcresé, 
visszatért,  a  köztapsot,  melyet  rövid  időre  aratott, 
elkeseríté  nejének  elégedetlensége.  Az  alispán  minden 
tetteiben  habozás  és  bizonytalanság  vala  észrevehető, 
s  nem  érezé  a  kétes  helyzetet,  melyet  elfoglalt  senki 
inkább  mint  ő  maga. 

Mennyivel  kellemetlenebbé  vált  azonban  állása,  s 
mennyivel  inkább  sejdíteni  kezdé,  hogy  közte  s  azon 
párt  között,  melyet  új  czéljainak  feláldozott,  való 
kibékülésről  többé  szó  nem  lehet:  annyival  nagyobbá 
vált  a  hatalom,  melyet  felette  neje  gyakorolt.  Annyit 
áldozott  fel  megelégedésének,  hogy  legalább  ennek 
tökéletes  elérése  után  kellé  fáradnia  és  végre  minden 
hiú  ember  könnyen  változtatja  meg  hiúsága  tárgyait, 
s  ha  magát  c  téren  reményeitől  megfosztva  látja, 
vágyait  más  s  néha  ellenkező  czélok  felé  fordítja,  — 


s  így  Réty  is.  Meggyőződve,  hogy  a  népszerűség, 
melylyel  egykor  birt,  visszaszerezhetlen,  ő  most  egé- 
szen osztozott  neje  kívánatéban  s  majdnem  vakon 
követte  tanácsait. 

E  gyengeség,  melylyel  neje  iránt  viseltetett,  Rétyt 
oda  vezeté,  hogy  barátai  tőle  mindinkább  visszavonul- 
tak. Tengelyi,  kivel  mióta  őt  Tiszarét  jegyzőnek 
fogadá,  főkép  mlg  első  neje  élt  s  özvegy  korában  a 
régi  lábon  állt,  ismét  alig  jött  a  házhoz.  Vándory 
maga,  ki  nála  eddig  mindennapos  vala,  hidegebbnek 
látszott.  Az  öreg  Kislaky  s  Bántornyi  Tiszarétre,  hol 
előbb  sok  víg  órát  töltöttek,  ritkábban  jöttek.  Az 
alispán  köríil  csak  hízelgőinek  csoportja  maradt, 
Macskaházy  s  hozzá  hasonló  emberek,  kik  az  al- 
ispánná hatalmát  ismerve,  az  uralkodó  hatalomnak 
minden  módon  kedvében  jártak,  úgy  hogy  Réty,  ha 
nejének  ellent  akart  volna  is  állni,  senkit,  kihez 
támaszkodhatik,  maga  mellett  nem  látott,  s  nehogy  a 
a  megalázó  akaratlanság,  melybe  jutott,  mások  által 
is  észrevétessék,  végre  a  gyengeségnél  közönséges 
színleléssel  úgy  tetteté  magát,  mintha  az,  minek  ellent 
nem  állhatott,  tulajdon  akaratának  lenne  kifolyása. 

Olvasóim  tudják  a  részt,  melyet  Rétyné  Tengelyi 
irományainak  elrablásában  vett.  Midőn  Viola  vallo- 
mása által,  mely,  mint  mindenki  gondolhatja,  titokban 
nem  maradt,  az  egész  dolog  közbcszélgetés  tárgyává 
vált,  nem  volt  senki  a  megyében,  ki  a  zsivány  elő- 
adásának hitelt  adva,  az  alispánt  az  egész  terv  része- 
sének ne  gondolná.  Ezen  szigorú  ítélet  azonban 
ismét  igazságtalan  vala.  Réty  nejének  tervét,  mielőtt 
az  véghezvitetett,  nem  ismerte,  sőt  bármennyire  érzé 
azon  irományok  fontosságát,  melyeket  Vándory  s 
később  Tengelyi  kezében  tudott,  az  alispán  minden 
hibái  mellett  becsületesebb,  s  ha  ez  nem  volna  is, 
sokkal  gyávább  vala,  hogysem  a  gonosztettben,  melyet 
neje  czéloz,  valaha  megegyezett  volna.  Miután  azon- 
ban a  dolog  megtörtént  s  neje  által  Viola  vallomá- 
sáról tudósíttatott,  mit  tehetett? 

Elborzadva  kérdé  nejét :  vajion  a  zsivány  igazat 
mondott-e? 

—  És  ha  minden,  a  mit  a  zsivány  mondott,  igaz 
volna,  —  válaszolt  neje  —  ha  azt,  mivel  vádoltatom, 
tettem,  nem  tcttem-c  családom  javára,  nevednek  fen- 
tartására,  erdekeid  előmozdítására?  Fel  fogsz-e  lépni 
ellenem?.  Biró  elébe  fogod-e  idézni  nődet,  mint 
rabot?  Önmagad  fogsz-e  gázolni  a  névben,  melyet 
viselsz?  —  Tönkre  teszed  magad  s  még  ártatlansá- 
godat sem  fogod  elhitetni  az  emberekkel.  Az  egész 
világ  most  is  inkább  téged,  mint  engem  vádol.  Ha 
ellenem  fellépnél  is,  a  világ  ebben  is  egy  új  alávaló- 
ságot s  nem  bűntelcnségedet  fogja  látni.  Előtted  egy 
út  áll,  az  egyedüli,  melyen  becsületedet  megmenthe- 
ted, az,  hogy  egész  befolyásodat  c  szerencsétlen  tör- 
ténet elpaiástolására  használd. 

Réty  soha  szerencsétlenebbnek  nem  érzé  magát, 
mint  e  pillanatban.  Lelke  eliszonyodott  a  gondolattól, 
hogy  gonosztevőkkel  akaratlan  czimboraságba  jutott, 
ó  előre  látá  mindazon  nehézségeket,  melyekbe  e  tett 
elpalástolása  által  jőni  fog.  Sejdíté,  hogy  éltének 
nyugalma  elveszett,  s  hogy  mint  a  gonosztevőnek, 
ezentúl  minden  pillanatban  a  szörnyű  titok  felfede- 
zésétől kell  remegnie,  —  s  mégis  mit  tehetett?  — 
Neje  helyesen  fogta  fel  állását.  Vagy  mint  a  gonosz- 
tett üldözője,  vagy  ha  azt  eltitkolni  segíté,  mint  ré- 
szese kellé  fellépnie ;  középút  nem  volt.  Hogy  e 
kettő  között  Réty  a  másodikat  választá,  jelleménél 
fogva  természetes.  A  befolyás,  melyet  neje  felette 
évekig  gyakorolt;  meggondolása  annak,  hogy  a  tett 
eltitkolása  lehetséges,  s  ha  az  sikerül,  becsületes 
nevét  s  jelen  állását  megtarthatja,  holott  ellenkező 
esetben,  ha  az  egésznek  felfedezéséhez  segédkezeket 
nyújt,  legtitkosabb  családi  viszonyai  közbeszélgetés 
tárgyává  válnak,  s  ő  maga,  ha  nem  is  a  biró,  legalább  a 
közvélemény  által  elítéltetik:  alig  engedett  választást 
s  az  alispán  oly  irány  követésére  látá  magát  kénysze- 
rítve, melyet  rosszalt,  sőt  melytői  egész  valója  borzadott. 


171 

Macskaházy  meggyilkoltatása  által  ez  állás  még 
nehezebbé  vált.  Macskaházy  szobájában  egyes  iro- 
mányok találtattak,  melyek  Tengelyi  sajátjai  voltak. 
Míg  Tengelyi  tartatik  a  gyilkosnak,  ez  irományoknak 
ottléte  az  által  magyarázható,  hogy  a  jegyző  azokat 
gonosztette  elkövetésénél  ottvesztettc ;  de  ha  ő  fel- 
mentetik, nem  válik-e  ezen  irományok  ott  találása 
által  a  vád  valószínűbbé,  mely  az  alispán  ellen  ez 
irományok  elrablása  iránt  emeltetett?  nem  fogja-e 
maga  Tengelyi  e  körülményt  annak  bebizonyítására 
használni  ?  —  Vesztőhelyre  vinni  egy  oly  embert, 
kinek  ártatlanságáról  meg  vagyok  győződve,  ki  egykor 
barátom  volt  s  kinek  leánya  fiam  neje  lesz ;  vagy 
enmagamat  örök  gyalázatnak,  sőt  szigorú  büntetésnek 
kitenni ;  ez  a  választás,  mely  számomra  marad,  — 
így  szólt  Réty  magában  s  szívét  leirhatlan  kínok  töl- 
ték el. 

Réty,  mint  gyenge  emberek  közönségesen,  azt, 
kinek  hatalmától  megmenekülni  nem  tudott,  azaz  nejét, 
nem  szerette  soha ;  a  hidegség,  melylyel  iránta  visel- 
tetett, most  gyűlöletté  változott.  Elhagyva  barátjaitól, 
megvetve  s  talán  gyűlölve  tulajdon  gyermekei  által, 
megfosztva  a  közbecsüléstől,  mely  után  egész  életén 
át  vágyódott,  kitéve  veszélynek  s  gyalázatnak  —  ez 
vala  a  helyzet,  melyben  magát  látá;  s  Réty  annyival 
inkább  gyűlölte  nejét,  mennyivel  kevesebbé  bocsáthatá 
meg  önmagának  a  gyengeséget,  melylyel  eddig  taná- 
csait követte. 

Az  alispánné  sokkal  inkább  ismerte  férjét,  semhogy 
a  változást,  mely  kedélyében  történt,  észre  ne  vette 
volna.  A  büszke  asszony  azonban  e  látszó  hidegséget 
azon  megvetéssel  viszonzá,  melylyel  oly  emberek,  kik 
bár  rosszat,  legalább  erősen  akarni  tudnak,  olyanok 
iránt  viseltetnek,  kik  magukat  általuk  eszközül  hasz- 
náltaták,  meggyőződve  arról,  hogy  férjének  jóléte 
önterveinek  sikerülésétől  elválaszthatlan,  közönyösen 
látá  annak  haragját. 

Az     alispánnak     nyugtalanságát,     melyet    helyzete 


»73 

eléggé  megmagyarázhat,  ez  alkalommal  azonban,  úgy 
látszott,  nem  kevéssé  neveié  egy  levél,  mely  asztalán 
feküdt  s  melyet,  midőn  a  szobában  körüljárva  néha 
asztala  mellett  megállt,  időről-időre  fölvett  s  látszó- 
lag a  legnagyobb  fclgerjedésben  helyenként  újra 
olvasott. 

A  levél,  mint  írásából  láthatjuk,  Vándorytól  vala,  s 
miután  regényolvasók  mindig  azon  kiváltsággal  birnak, 
melyet  egyes  kormányok  néha  igénybe  vesznek :  hogy 
mindenkinek  legtitkosabb  leveleit  szabadon  elolvashat- 
ják, legozélirányosabbnak  tartom,  ha  a  levelet,  mely 
Rétyt  oly  nyugtalanságba  hozá,  itt  egész  kiterjedésé- 
ben előmutatom. 

A  levél  így  szólt: 

•  Kedves  öcsém! 

Tudod,  nem  szoktam  visszaélni  c  névvel,  mely  egy- 
kor szívemnek  kedves  vala,  de  melylycl  élni  meg- 
szűntem, mióta  meggyőződtem,  hogy  használása  neked 
káros  lehet.  Testvéred  vagyok,  de  nem  követeltem 
soha  más  jogot,  mint  melyet  szíved  ád,  s  most  is 
csak  azért  akarlak  emlékeztetni  e  viszonyunkra,  hogy 
szavam,  ha  lehet,  az  ösvényről,  melyen  jársz,  vissza- 
térítsen. 

Te  egy  örvényen  állsz,  Sámuelem !  Tekints  körül ! 
még  egy  lépés,  s  a  rossz,  mit  tevéi,  talán  helyrehoz- 
hatlan ;  becsületed,  mely  most  veszélyeztetik,  talán 
elveszett;  lelkedet  oly  tettek  fogják  terhelni,  melye- 
ket késő  bánatod  helyre  nem  hozhat  többé.  Oh,  térj 
magadba  öcsém !  s  gondold  meg,  azon  külső  fény 
s  földi  vagyon,  melynek  már  ennyit  áldozál,  meg- 
érdemlik-e,  hogy  értök  lelked  nyugalmát  örökre  koca:- 
káztasd  ? 

Volt  egy  idő,  hol  Tengelyit  barátodnak  nevezted ; 
de  hagyjuk  ezt !  Jónak  látád  szétszakítani  e  köteléket, 
s  ámbár  egy  becsületes  embernek  barátsága  ép  oly 
jótéteménye  az  Istennek,  mint  ha  így  nagy  férfi  sze- 
retetét nyerhettük  meg,  te  eltaszítád  e  jótéteményt 
magadtól,  ám  legyen ;    de  ha  Tengelyi    soha    barátod 

nem  lett  volna,  ha  ellenségednek  tartod,  vájjon  nem 
szólal-e  fel  szived,  midőn  őt  ezen  helyzetben  látod? 
Meg  vagy  győződve  ártatlanságáról,  ismered  a  viszo- 
nyokat, melyeknek  ő  áldozatja,  tudod  mindezen  sze- 
rencsétlenségnek kik  okai,  ismered  az  alávalókat,  kik 
hogy  ön  gonosztetteiket  elpalástolják,  ellene  vádat 
emelnek ;  tűrheted-e,  hogy  e  föld  legbecsületesebb 
embere  ellenei  által  így  elnyomassák?  hogy  a  legjobb, 
legszeretőbb  család  ennyit  szenvedjen,  miután  segít- 
hetsz, miután  ennyi  embernek  megmentése  csak  tő- 
led függ? 

Nem  gondoltam,  hogy  azt,  mit  tőled  legszorosabb 
kötelességed  kíván,  kérni  kényteleníttessem ;  meg  vol- 
tam győződve,  hogy  miután  Tengelyi  szenvedéscinek 
oka  nagyrészben  magad  vagy,  mindent  el  fogsz  kö- 
vetni, mi  önvétked  helyrehozására  kívántatik;  úgy 
látszik,  csalódtam,  sőt  tulajdon  fiad  kérései  nem  bir- 
hattak  arra,  hogy  e  szerencsétlen,  általad  megrontott 
család  sorsát  csak  enyhítsed  is.  Lelkemnek  fáj,  de 
szükséges,  hogy  emlékeztesselek  sokszor  tett  ígére- 
tedre, miszerint  semmi  igazságos  kívánatomat  meg- 
tagadni nem  fogod ;  hogy  eszedbe  juttassam  azon 
kötelességeket,  melyekről  —  mint  annyiszor  állftád  — 
soha  megfeledkezni   nem  akarsz. 

Igen,  Sámuel,  ha  a  múlt  időre  visszatekintesz,  nem 
tagadhatod,  hogy  mindig  testvérileg  bántam  veled,  s 
javadra  sokat  áldoztam  fel,  mi  az  emberek  nézete 
szerint  nagy  becscsel  bir. 

Még  gyermek  valék,  midőn  anyám  meghalt,  de 
már  eléggé  kifejlődve,  hogy  a  változást  észrevegyem, 
mely  főkép  miután  apánk  másodszor  házasodott  meg, 
helyzetemben  történt.  Mióta  anyád  e  házba  lépett, 
jó  napjaim  elmultak.  Mielőtt  gyermeke  született, 
gyűlölt,  mert  arra  emlékeztetem,  mi  után  leginkább 
vágyódott;  később  pedig,  mikor  a  világra  jöttél: 
mivel  félt,  hogy  apám  örökségét  meg  fogom  osztani 
veled.  Az  egész  világ  sajnálta  helyzetemet,  nem  hiá- 
nyoztak, kik  ellened    gyűlölséget    igyekeztek    bennem 

ébreszteni,  de  én  forrón  szerettelek  mind  e  mellett. 
Nekem  úgy  látszott :  mindazon  kínzás,  melyet  apám 
házában,  mióta  te  a  világra  jöttél,  tűrök,  semmi  az 
örömhöz  képest,  melyet  élvezek,  ha  karjaim  közé 
szoríthattalak,  ha  bátyádnak  neveztél,  ha  egyes  sza- 
vakra vagy  valamely  játékra  taníthattalak.  Mostohám 
Qldöz,  így  gondolám  magamban,  apám  nem  véd,  szid- 
nak és  Icínoznak,  de  végre  van  testvérem,  s  ha  majd 
az  felnő,  mi  boldogok  leszünk  egymással. 

Gyermekségem  annyira  szerencsétlen  volt,  hogy 
reményeimmel  mindig  a  távol  jövőben  kellé  tévelyeg- 
nem, s  minél  idősebb  levek,  annyival  tűrhetetlenebb- 
nek tetszett  állapotom.  Hét  esztendős  korodban  hoz- 
zád nevelő  jött  s  elválaszttattam  tőled  is.  Apám  egész 
szeretetét  benned  központosítva,  irántam  naponként 
hidegebbé  vált.  Anyád  mindinkább  gyűlölt,  magok  a 
szolgák  visszavonultak  tőlem,  s  úgy  látszott,  közmeg- 
vetés és  üldözés  tárgya  lettem.  Nem  tűrhettem  többé 
helyzetemet.  Tizenhat  éves  korában  mindenikünk  töb- 
bet remél  az  élettől  s  inkább  bízik  magában,  mint 
hogy  merész  feltételektől  visszaijedne.  A  kötelékek, 
melyek  mindenikünket  később  oly  ellenállhatatlanul 
lánozolják  munkássága  köréhez,  még  gyengék,  s  az 
ifjú  nem  gyanítja,  hogy  midőn  más  pályára  lép,  bajait 
közönségcsen  csak  újakkal  cseréli  fel,  s  hogy  az  örö- 
mek, melyeket  élvezett,  kipótolhatlanok.  Hosszú  küz- 
dés után  elhagy  ám  e  hazát  s  a  külföldön  kerestem 
nyugalmat  s  szabadságot. 

Hosszú  évek  multak,  mióta  ezt  tevém,  de  ha  szo- 
bádban körültekintek,  mely  akkor  apámé  volt,  s  a 
pillanat  jut  eszembe,  melyben  kezét  utolszor  ajkaim- 
hoz szorítám,  lelkemet  még  most  is  bánat  tölti  el.  Ha 
egy  szerető  szót  szól,  ha  nyugtalanságomat  észrevéve, 
látva  az  el  nem  titkolható  könyeket,  melyek  arozo- 
mon  lefolytak,  a  helyett,  hogy  mint  máskor  tévé,  a 
pityergő  gyermeket  türelmetlenül  elküldi,  csak  egy- 
szerűen szomorúságom  okáért  kérdez :  soha  határo- 
zatom  véghezvitelére    nem    éreztem    volna    erőt   ma- 

gamban.  Én  apámat  szerettem  még  e  pillanatban  is ; 
egy  meleg  szó  ajkairól,  s  nekem  mennyi  önszemre- 
hányás,  apámnak  talán  mennyi  bánat  meg  lett  volna 
kímélve. 

Apám,  mint  sokszor  mondád,  szeretett,  s  én  elha- 
gyám  őt.  Oh,  Sámuel,  ez  fáj  lelkemnek  I  s  noha  még 
félig  gyermek  valék,  fájt  már  akkor,  midőn  házunkat 
elhagyám.  De  ifjúságunk  napjaiban,  hol  magunk  előtt 
mit  szívünk  érez  nem  titkolhatjuk  el,  ki  gyanítja,  hogy 
a  szerelem,  melyet  mások  iránt  éreznek,  hidegség 
palástjába  rejtőzhetik?  S  én  azon  meggyőződéssel 
mentem  el,  hogy  senki  által  nélkülöztetni,  senkitől 
visszakívántatni  nem  fogok,  téged  talán  kivéve,  ki 
gyermekjátékaid  között  észre  fogod  venni  a  hiányt, 
mely  távozásom  által  történt,  s  ki  talán  vissza  fogod 
óhajtani  bátyádat. 

Anyámnak  egy  közel  rokona,  ki  mindig  különös 
szeretettel  viseltetett  irántam,  s  ki,  miután  a  módot 
látá,  melylyel  velem  mindenki  bánt,  e  lépésre  leg- 
inkább bátorított,  segédkezet  nyújtott  czélom  kivite- 
lére is.  O  szerzé  meg  a  szükséges  irományokat,  me- 
lyekkel azon  név  alatt,  melyet  most  viselek,  külföldre 
mehetek ;  neki  köszönöm,  hogy  távollétem  első  évei- 
ben, noha  majdnem  pénz  nélkül  indultam  el,  szük- 
séget nem  ismerek.  —  Három  év  leforgása  után  c 
bátyám  meghalt  s  oly  sebesen  és  váratlanul,  hogy 
hollétemről  senkit  nem  tudósíthatván,  segélyezésem 
iránt  rendeléseket  nem  tehetett,  s  Göttingában,  hol 
akkor  épen  egyetemi  éveimet  kezdem,  egyszerre  ön- 
erőmre hagyatva  látám  magamat.  Senki  a  hontalanság- 
nak kínjait  nálamnál  fájdalmasabban  nem  érzé.  Könnyen 
simulok  bárkihez,  s  mire  később  tapasztalás  tanított, 
azt  már  féUg  gyermekkoromban  sejdíteni  kezdem : 
hogy  alig  van  ember,  kiben  közelebb  ismeretség  után 
igen  sok  szeretetreméltót  nem  találhatnánk,  s  így  nem 
voltam  barátok  nélkül  külföldön  sem  ;  de  a  gondolat, 
hogy  mindezen  kötelékek,  melyek  szívemet  egyes 
emberekhez    fűzték,    végre    ha    hazámba    visszatérek. 

mégis  meg  fognak  szakadni ;  hogy  azok,  kiket  sze- 
retni tanultam,  nem  ugyanazon  körben  fogják  később 
használni  ercjöket,  mint  én ;  hogy  semmi  maradandó 
viszonyba  nem  léphetek:  elkeseríté  minden  örömei- 
met. Olyanhoz  valék  hasonló,  ki  e  földön  élve  hal- 
hatatlanságot nem  hisz,  s  így  félve  a  haláltól  s  azt 
gondolva,  hogy  ez  mindennek  véget  vet :  nem  örül- 
het létének,  mely  ez  élet  szűk  határai  közé  szorít- 
tatik.  Ha  társaim  hazájukról  szólván,  lelkesedésökben 
részt  nem  vehettem;  ha  láttam,  miként  köztök  azok 
is,  kik  egymástól  távol  álltak,  legalább  hónuk  múlt- 
jában s  jövőjében  egy  közös  emlék-  s  reménykincset 
birnak,  mely  őket  egybefűzi,  s  melyben  csak  én,  a 
számkivetett,  nem  részesülhetek :  lelkemben  véghetet- 
len vágy  támadott  távol  hazám  után.  —  De  nem  biz- 
tam  atyám  szeretetében,  nem  hittem,  hogy  gondatlan 
lépésemet  megbocsáthatja,  s  magamba  fojtám  vágya- 
mat. Az,  hogy  bátyám  halála  után  senki  által  nem 
segíttetém,  határozatom  megváltoztatására  indokul  nem 
szolgálhatott.  Kevés  szükségeim  voltak,  s  azoknak 
fedezésére  munkám  elég  vala,  sőt  mint  hasonló  hely- 
zetben minden  ifjú,  a  gondolat,  hogy  mindent  magam- 
nak köszönhetek,  az  önmegelégedésnek  egy  nemé- 
vel tölte  szívemet,  melyet  semmivel  nem  cseréltem 
volna  fel. 

Tíz  évnél  többet  töltöttem  így.  Honi  emlékeim 
távolabb  estek  tőlem  s  kevesebb  fájdalommal  tölte- 
nek. Maga  nyelvünk,  melyet  csak  ritkán  gyakorol- 
haték,  szokatlanná  vált,  s  ■egyetemi  gradust  véve,  új 
hazámban  otthonosnak  kezdem  érzeni  magamat;  $ 
habár  a  reményről,  hogy  szülőföldemre  egykor  vissza- 
térek, le  nem  mondék,  legalább  már  nyugodtan  vá- 
ram a  pillanatot,  melyben  ezt  tehetem,  midőn  hírt 
vevék,  hogy  a  heidelbergi  egyetemre  jöttél.  Az  ottani 
deákok  névsorában  olvastam  nevedet.  Más  Réty 
Sámuel  is  lehetett  a  világon,  de  nekem  szívem  mondta, 
hogy  testvéremet  fogom  találni.  Félbehagytam  a  ma- 
gántanítássa],    melyből    Göttingában    éltem,    félbesza- 

szakasztottam  összeköttetéseimet,  s  hozzád  jövék,  hogy 
éltem  tapasztalásait  s  azt,  mit  tanultam,  hasznodra 
fordíthassam. 

Nem  azért  irom  mindezeket,  hogy  szemrehányá- 
sokat tegyek  —  úgy  hiszem,  a  szorgalom,  mclylyel 
egyetemi  éveid  alatt  segítelek,  nem  volt  egészen 
hasztalan  és  szeretetem  a  messze  idegen  föJdön  szi- 
vednek jól  esett,  —  de  tudom,  helyzetemben  min- 
denki szintúgy  cselekedett  volna  s  ha  érdemem  volt, 
azt  bőven  mcgjutalmazá  a  boldogság,  melyet  társasá- 
godban élvezek.  Honi  nyelvemen,  ifjúságom  boldog 
emlékeiről  szólhattam  ismét,  kérdéseimre  testvérem 
felelt  s  évek  óta  először  ismét  azon  meggyőződés 
ébredt  keblemben,  hogy  nem  állok  egészen  elha- 
gyatva a  világon.  Nem,  Sámuelem,  nem  szemrehányá- 
sokat akarok  tenni,  de  vissza  akarlak  emlékeztetni  a 
boldog  napokra,  melyeket  együtt  tölténk,  —  a  na- 
pokra, hol  közöttünk  titok  nem  vala,  hol  az,  hogy 
én  tőled  valamit  kérjek,  minek  megadása  neked  kelle- 
metlen volna,  ép  oly  valószinűtlennek  látszott,  mint 
az,  hogy  te  kérésemet  megtagadhatnád. 

A  viszonyt,  melyben  egymással  álltunk,  senki  nem 
gyanítá,  sőt  voltak,  kik  bámulák,  hogy  annyira  külön- 
böző korunk  mellett  ennyire  barátok  lehetünk.  Maga 
Tengelyi,  ki  előtt  egyébiránt  titkunk  nem  vala,  soha 
nem  sejdíté,  hogy  testvérek  vagyunk.  Csak  magunk 
között  határoztuk  el,  ho;jjy  ha  egyetemi  esztendeid 
elteltek,  együtt  térünk  meg  apám  házához,  együtt 
kérjük  bocsánatát  a  meggondolatlan  lépésért,  melylyel 
agg  napjait  elszomorítám. 

Az  ég  máskép  rendelé.  Ismerted  az  angyalt,  kinek 
szeretete  minden  egyéb  kötelékeket  velem  elfelej- 
tete  s  azon  határozatra  birt,  hogy  Németországot 
válaszszam  hazámnak.  —  Cselekvésem  vétkes  vala 
kétségen  kívül ;  bármi  csekély  legyen  az  erő,  melyet 
magában  érez,  elhagyni  hazáját  nem  áll  soha  senki- 
nek szabadságában  s  vétkezik,  ki  az  Isten  által  szá- 
mára kijelölt    napszámot    elhagyva,  más  térre  fordítja 

talán  csak  itt  valóban  használható  tehetségeit.  Tudtam 
általad  azt  is,  hogy  apám  vágyódik  utánam  ;  de  egy- 
szer szerettem  éltemben  s  midőn  választanom  kellé 
szerelmem  s  kötelességeim  között,  ennyi  boldogság- 
nak feláldozására  nem  éreztem  keblemben  erőt.  Ha 
a  hölgyet,  kit  magamnak  választék,  mint  nőmet  apám 
házához  vezetem,  ő,  kinek  büszkeségét  ismerém, 
öröm  helyett  csak  új  fájdalmat  fogna  érezni.  A  gon- 
dolat, hogy  fia  egy  mesterember  leányát  vál aszta  pár- 
jául, nézetei  szerint  nagyobb  szerencsétlenség  vala, 
mint  mit  fiának  megtalálása  pótolhatna  s  te  magad 
jobbnak  látád,  ha  a  kis  hivatalt,  melyet  nyertem,  elfo- 
gadva, álnév  alatt  egy  ideig   még  külföldön  maradok. 

Emiékszel-e  még  elválásunk  pillanataira,  Sámuel  ? 
A  gondolat,  miként  egymást  sokáig  látni  nem  fog- 
juk, fájdalommal  tölte  szivünket,  szemeink  könyek- 
kel  teltek,  midőn  utolszor  kezet  nyújtánk  s  mégis 
boldogok  valánk.  Te  egy  munkás  élet  küszöbén 
látád  magadat,  melyben  ifjúságod  feltételeit  valósít- 
hatni gondolád ;  én  szerényebb  kilátásokkal,  a  viszon- 
zott szeretet  egész  boldogságát  hordva  keblemben, 
tekintek  a  jövőnek  elébe. 

E  legboldogabb  korszaka  életemnek,  mint  tudod, 
rövid  vala.  Kevés  hónap  múlva,  miután  te  hazádba 
visszatértél,  nőm  meghalt  s  annyi  szerencséből,  mely- 
lyel  magamat  környezve  látám,  csak  emlékeim  marad- 
tak. Te,  kinek  bánatomat  legjobban  elpanaszolhattam 
volna,  távol  valál ;  Tengelyi,  ki,  mint  tudod,  kívüled 
szivemhez  legközelebb  állt,  még  előtted  tért  vissza 
hazájába.  Volt  idő,  mikor  azon  élvezet,  melyet  a 
tudományokban  találtam  s  azon  örömek,  melyeket  az 
ismerőseimmel  való  társalkodás  nyújta,  lelkemet  ki- 
elégítek ;  de  a  szív  hamar  megszokja  a  szerencsét  s 
most,  miután  a  szeretet  boldogságát  ismerni  tanul- 
tam s  tőle  egyszerre  megfosztatám,  lelkemet  leirhat- 
lan  szomorúság,  ellentállhatlan  vágyódás  tölte  el. 
Elhatározám,  hogy  haza  térek  s  a  nélkül,  hogy  szán- 
dékomról tudósítanálak,  útnak  indultam. 

Látni  akartam  apámat  s  házi  viszonyait,  mielőtt 
magamat  előtte  fiának  vallom.  A  mit  c  házban  talál- 
tam, midőn  kívüled  senkitől  nem  ismerve,  küszöbén 
először  átléptem,  meggyőzött,  hogy  jobban  teszem, 
ha  míg  atyám  él,  magamat  nem  nevezem  meg.  Ha 
nevem-  s  követeléseimmel  fellépek,  anyádnak  gyűlöl- 
sége  talán  újra  fel  fogott  volna  támadni  ellenem  s 
vesztett  fiának  feltalálása  csak  apám  végnapjainak 
nyugalmát  zavarhatá.  Feltettük,  hogy  nem  szólunk  s 
miután  közbenjárásod  által  e  falu  lelkészének  vá- 
lasztva itt  telepedhettem  le,  minden  ok  megszűnt, 
melyért  e  helyzet  változtatását  kívánatosnak  tarthatám. 
Mint  a  családnak  egyik  tagja  éltem  házunkban,  apám, 
kit  talán  természetes  ösztöne  vezérlett,  határtalan 
szeretettel  fogadott  s  bár  nem  ismerve,  arra  szentel- 
hetem napjaimat,  hogy  végső  éveit  derültebbekké 
tegyem. 

Végre  anyád  meghalt,  kevéssel  utána  apám  is, 
kinek  hátralevő  erejét  a  fájdalom,  melyet  neje  vesz- 
tén érzett,  hamar  felemészté.  Midőn  végórájához 
közelgett,  ágyához  borultam  s  elmondva  titkomat, 
bocsánatáért  kértem.  Szemeiben  könyek  ragyogtak, 
végső  erővel  kebléhez  szorított,  fiának  nevezett  s 
áldást  monda  fölöttem.  Te  a  szobában  voltál ;  atyánk 
ágyához  hitt  téged  is  s  mindkettőt  kezünknél  fogva 
kért,  hogy  egyetértők  legyünk  s  egymást  soha  el  ne 
hagyjuk. 

Atyám  halála  után  annak,  hogy  álnevemet  letéve, 
mint  testvéred  lépjek  fel  a  világ  előtt,  semmi  útjában 
nem  állt.  De  azon  idő  alatt,  melyet  veletek  töltöt- 
tem, sokat  tapasztaltam,  mi  e  természetesnek  látszó 
lépéstől  visszatartóztatott.  Atyám  nem  volt  takarékos 
s  vagyonát  adósságokkal  terhelte.  Te  magad  nőddel 
többet  költöttéi,  semhogy,  míg  apánk  élt,  szintén 
adósságokba  ne  keveredtél  volna ;  ha  most  mint 
testvéred  lépek  fel  s  az  apai  örökségnek  felét  köve- 
telem, oly  vagyonbeli  állapotba  hozlak,  melyben  meg- 
szokott   életmódodat    nem    folytathatod.    Fellépni  ne- 

vemmel  s  nem  követelni  örökségemet,  nem  vala 
kivihető,  nemcsak  mert  ily  lemondás  által  magadat  a 
jövőre  biztosítva  nem  érezheted,  hanem  mert  nem 
akartam,  hogy  a  világ  előtt  irántam  ennyire  leköte- 
lezettnek látszassál.  Azonfelül  azon  idő  alatt,  melyet 
mint  lelkész  a  faluban  töltöttem,  megtanultam  ked- 
velni új  hivatásomat  s  érzem,  hogy  azt  családi  nevem 
alatt,  a  nélkül,  hogy  különcének  neveztessem,  nem 
folytathatom  többé.  Maga  a  lárma,  melyet  Réty  Bol- 
dizsárnak fellépése  okozni  fog,  az,  hogy  közbeszél- 
getés tárgyává  válok,  visszatartóztatott  titkom  föl- 
fedezésétől s  két  nappal  apám  halála  után  magam 
kértelek,  hogy  valóságos  viszonyunkról  senkinek  ne 
szólj.  Hisz  veled  maradhattam,  tcstvérileg  szerethet- 
telek így  is  s  nekem  más  nem  kellett. 

Nagylelkűségről  szóltál  akkor;  a  mit  tettem,  az 
talán  nem  vala  az.  Megvallom,  voltak  perczek,  mielőtt 
magamat  e  lépésre  határozám,  hol  az,  mit  tenni  akar- 
tam, áldozatnak  látszott.  Nincs  ember,  ki  néha  éle- 
tében vagyon  után  ne  vágyódott  volna,  s  míg  embe- 
rek lesznek,  kiknek  szenvedéseit  vagyonúnkkal  eny- 
híthetjük, e  vágyban  nincs,  mit  szégyenlenünk  kellene. 
Miután  azonban  egész  helyzetemet  meggondolám,  az 
okok,  melyek  azt  javasiák,  hogy  benne  megmarad- 
jak, számosabbak  voltak  s  valamint  soha  tettemet  meg 
nem  bántam,  úgy  akkor  önmegtagadás  nélkül  hatá- 
rozám el  magamat.  Biztosítva  voltam  a  szükség  ellen 
s  te  önként  Ígérted,  hogy  soha  semmit  tőled  nem 
kérhetek,  mit  te  megtagadnál ;  így  ha  néha  valakit 
segíteni  akartam,  saját  birtokra    nem  vala  szükségem. 

Igen,  Sámuelem,  te  nekem  megígérted  ezt ;  az  idő 
eljött,  hol  téged  ez  Ígéretre  emlékeztetlek. 

A  világ  fogalma  szerint  sokat  áldoztam  neked. 
Nevet,  melyre  magad  is  büszke  vagy,  szép  vagyont, 
polgári  állást,  melyet  irigyelhetőnek  mondhatni ;  bármi 
távol  van  lelkemtől  a  nagyravágyás,  nem  egyszer  ér- 
zem életemben,  hogy  embertársaimnak  inkább  hasz- 
nálhattam volna,  ha  születési   jogaimról  le  nem  mon- 

dok.  Oh,  öcsém,  ne  ébreszd  bennem  a  meggyőződést, 
hogy  mindezt  érdemetlenért  tettem,  hogy  mindenem- 
ről csak  azért  mondtam  le,  hogy  általad  rosszra  hasz- 
náltassék  I 

Tengelyi  sorsa  tőled  függ,  megmentheted  s  vissza- 
szerezheted megtámadt  becsületét.  Nem  szükséges, 
hogy  a  módokat  elmondjam ;  de  ha  valaha  szerettél 
s  apád  végkérése  szent  előtted,  ha  nem  akarod,  hogy 
a  pillanatot  átkozzam,  melyben  szeretetem  által  arra 
biratám  magamat,  hogy  önérdekeimet  jólétednek  alája 
rendeljem :  gyermekeid  boldogságára,  önnyugalmadra 
kérlek,  tedd  azt,  mit  tőled  kötelesség-  s  önlelkiisme- 
reted  kíván,  mit  tőled  az  kér,  ki,  miként  minden 
vagyonát,  úgy  életét  neked  áldozta  volna  s  áldozná, 
ha  javad  kívánja,  bátyád  Boldizsár.* 

Az  alispán  épen  ismét  e  levél  végső  sorait  olvasva 
át,  székére  veté  magát  s  szemeit  az  égő  gyertyákra 
meresztve  szomorú  gondolatokba  mélyedett,  midőn 
az  ajtó  megnyilt  s  egyszerre  bátyja  állt  előtte. 

Kálmán  Porvárról  visszatérve,  egyenesen  Vándory 
házához  ment  s  elbeszélé  neki  Tengelyi  helyzetet. 
S  a  lelkész  azonnal  az  alispánhoz  sietett,  hogy  vele 
barátja  iránt  szóljon. 

Vándory  jötte  mcglepé  az  alispánt;  nem  vala  el- 
készülve, hogy  bátyjával  most  szóljon  s  látszó  zavar- 
ban nyújtá  kezét  a  belépőnek.  A  lelkész  nem  fogadá 
el  kezét  s  közönségesen  oly  szelid  arczain  ünnepé- 
lyes komolyság  vala  észrevehető. 

—  Boldizsár,  —  szólt  az  alispán  szomorúan,  rövid 
szünet  után,  mely  alatt  szemeit  a  lelkészre  füg- 
geszté,  —  nem  fogadod  el  kezemet,  melyet  szeretve 
nyújtok  feléd? 

—  Sámuel,  —  monda  emez  komolyan,  —  ha  a 
szivek  megváltak,  minek  fogódzzanak  kezeink?  Ezek 
az  egymástól  távozókat  nem  fogják  együtt  tartani. 

—  Hát  te  is,  —  szólt  az  alispán  fájdalmasan,  midőn 
magát  székébe  visszaveté,  —  te  is  eltaszítasz  magad- 
tól ?  Oh,  Boldizsár  I    ha  még  te  is,  ki  oly  irgalmas  s 

oly    szerető    vagy    mindenki    iránt,    fölöttem    pálczát 
törtél  1 

—  Én  nem  törtem  pálczát  senki  fölött,  —  vála- 
szolt Vándory  mélyen  meghatva  a  fájdalom  által, 
mely  testvére  arczain  mutatkozott,  —  s  elhiheted, 
nem  jöttem  volna  hozzád,  ha  nem  lennék  meggyő- 
ződve, hogy  a  jó  indulat,  melyet  Isten  kebledbe 
teremtett,  győzedelmeskedni  fog  a  bűnös  szenvedé- 
lyek fölött,  melyeknek  magadat  átengeded.  De  nincs 
időd  késni,  ha  magadhoz  nem  térsz,  a  rossz,  mit 
tevéi,  talán  helyrehozhatlanná  válik.  Tengelyi  töm- 
löczben  — 

Ritka  az,  ki  azon  ember  iránt,  kit  megsértett,  főkép 
ha  hibáját  jóvá  nem  teheti,  néha  a  gyűlölségnek  egy 
nemét  nem  érzené  keblében.  Vétkes  tetteinknek  ér- 
zete oly  kínzó,  hogy  tőle  menekülni  akarván,  min- 
denhez folyamodunk  s  inkább  igazságtalanná  válunk 
az  egész  világ  iránt,  hogysem  a  kínzó  igazságot 
önmagunknak  megvalljuk ;  nem  bámulhatjuk  tehát,  ha 
Réty  Tengelyi  nevénél  e  pillanatban  hasonló  érzel- 
mekkel telt  el  ;  s  csak  arra  emlékezve,  mit  a  jegyző 
végett  szenvedett,  Vándoryt  félbeszakasztá.  —  Ne 
nevezd  őt,  —  mcndá  türelmetlenül,  —  bár  soha  se 
hallottam  volna  nevét  életemben! 

—  Hát  annyira  jutottál,  —  sóhajtott  Vándory,  — 
hogy  tetteid  megbánása  helyett  gyűlölséggel  szólsz 
arról,  kitől  bocsánatot  kellene  kérned  ? ! 

—  Bocsánatot  tőle  ?  1  —  szólt  Réty  s  arcza  lán- 
golt. —  Ki  dúlta  fel  életem  csendjét,  mint  ő?  kinek 
köszönhetem,  hogy  egyetlen  fiam  házamat  haragban 
hagyta  el  s  fülem  hallatára  átkozá  végzetét,  mert 
neki  engem  adott  apául  ?  ki  foszt  meg  benned  az 
utolsó  szívtől,  melyet  eddig  birhattam  ?  Mutass  egyet 
fájdalmaim  között,  melyet  nem  általa  vagy  miatta 
szenvedek  s  térden  állva  bocsánatot  fogok  kérni  tőle. 

—  És  ki  mind  ennek  oka?  —  kérdé  Vándory 
nyugodtan. 

Az  alispán  hallgatott. 

—  Ki  oka,  —  folytatá  Vándory  feddő  hangon,  — 
hogy  a  szelíd  kötelék,  melylyel  egykor  az  élet 
kettőtöket  összefűzze,  szétszakíttatott  ?  ki  Uldözé  a 
másikat? 

Az  alispán  szólni  akart,  Vándory  félbeszakasztá. 

—  Tengelyi  tömlüozben,  a  legnagyobb  gonosz- 
tevőkkel egy  börtönbe  zárva  s  te,  a  megye  alispánja, 
csak  arra  használod  Istentől  adott  hatalmadat,  hogy 
kínozod  azt,  ki  egykor  barátod  volt  s  kit  most  gyű- 
lölsz, mert  minden  rosszat,  mit  neki  tevéi,  elfelejteni 
nem  tudsz.  Kinek  van  itt  oka  panaszra? 

—  Én  Tengelyi  szenvedéseinek  oka  nem  va- 
gyok, —  monda  az  alispán  türelmetlenül,  —  meg 
vagyok  győződve  ártatlanságáról,  de  az  igazság  kar- 
ját, habár  látnám,  hogy  hibázik,  én  nem  tarthatom  fel. 

—  Sámuel,  —  szólt  a  lelkész  szomorúan,  — 
e  mentség  jó  lehet  emberek  előtt,  de  fogsz-e  vele 
felléphetni  Isten  előtt,  ha  tőled  majdan  Tengelyi 
szenvedéseiért  számot  kér? 

—  Én  mindent  tettem,  a  mit  csak  tehettem,  — 
válaszolt  Réty  mindig  nyugtalanabbul,  —  tulajdon 
kezességemet  ajánlottam ;  kértem  Nyúzót,  meghagy- 
tam esküdtjének,  hogy  míg  Tengelyi  rabsága  tart, 
vele  minden  lehető  kímélettel  bánjék;  többet  józanul 
senki  sem  kívánhat  tőlem. 

—  Én  sem,  testv'red  sem  kívánhat  tőled  töb- 
bet? —  monda  Vándory  szemeit  öcscsére  füg- 
gesztve, —  az,  ki  érted  mindent  feláldozott,  mit  má- 
sok e  világon  becsesnek  tartanak? 

Réty  látszó  zavarral  tekinte  körül. 

—  Ne  félj,  —  monda  a  lelkész  s  évek  óta  talán 
először  keserű  mosolygás  játszék  ajkai  körül,  — 
nincs  senki  a  szobában,  ki  szavaimat  hallhatná,  ki 
előtt  magadat  szégyenlened  kellene,  midőn  arra  em- 
lékeztetlek, hogy  testvéred  szól  hozzád. 

Réty  szólni   akart,  Vándory  félbeszakasztá. 

—  Igen,  testvéred.  Az  irományok,  melyekkel  szü- 
letésemet   bebizonyíthatnám,    elvesztek    s   világi    bíró 

talán  elutasítana,  ha  most  egyszerre  nevemet  s  birto- 
komat követelve  lépnék  fel.  Te  tudod,  hogy  valót 
mondok  s  nem  fogod  tagadni,  hogy  testvérileg  bán- 
tam veled. 

Réty  háladatosságáról  rebegett  valamit. 

—  Ez  háladatosságod  ?  —  kérdé  Vándory  kese- 
rűen ;  —  ez  azon  testvéri  szeretet,  melynek  birtoká- 
ban minden  egyébről  lemondva,  magamat  gazdagnak 
érzem?  ez  teljesítése  azon  nem  kért,  de  általad  szám- 
talanszor adott  Ígéretednek,  hogy  soha  semmit,  mi 
emberileg  lehetséges,  tőled  nem  kívánhatok,  mit  te 
megtagadnál  ? 

Réty  szólni  akart,  Vándory  félbeszakasztá. 

—  Én  bíztam  szavadban,  bíztam  annyival  erőseb- 
ben, mennyivel  inkább  meg  valék  győződve,  hogy 
semmit  tőled  kérni  nem  fogok,  minek  teljesítése  nagy 
áldozatodba  kerülne.  Boldogok  voltunk  mindketten  c 
viszonyok  alatt  s  én  midőn  a  befolyást  látám,  melyet 
helyzetemben  a  földmívelő  nép  jobblétére  gyakorol- 
haték,  nem  egyszer  áldám  Istenemet,  hogy  magamat 
e  pálya  elhagyására  elcsábíttatni  nem  engedem. 
Maga  a  viszony,  melyben  egykor  Tengelyihez  áll- 
tunk, helyreállt.  A  derék  férfiú  mindent,  mit  általad 
szenvedett,  megbocsátva,  szilárd  lelkének  egész  ba- 
rátságával fogott  körül  s  úgy  látszott,  a  szeretet, 
mely  közted  és  közte  az  egyetemen  szinte  köz- 
mondássá vált,  tovább  fog  élni  gyermekeitekben.  S  ki 
oka,  hogy  c  szerencsés  napok  megváltoztak? 

Réty  ismét  szólni   akart. 

—  Nem  akarok  senkit  vádolni,  —  folytatá  Boldi- 
zsár, —  csak  kérdezni  akarlak :  ha  ezen  időt  későbbi 
életeddel  összehasonlítod,  hol  lelkedet  nagsravágyás 
ragadta  meg  s  terveidnek  szivedet  feiáldozád,  mikor 
voltál  boldogabb  ?  —  Sóhajtasz  1  —  tcvé  hozzá  rövid 
szünet  után,  mely  alatt,  mintha  feleletét  várná,  sze- 
meit reá  függeszté.  —  Oh,  Sámuelem,  miért  nem 
hittél  akkor  nekem,  miért  nem  követted  benső  érzé- 
sedet, mely  tetteid    ellen    felszólalt?  —  Nem  szólok 


a86 

a  szívtelen  módról,  melylyel  Tengelyivel  bántál.  Ákos 
Vilmát  szerété.  Tudtad,  éltem  leghőbb  kívánata,  hogy 
e  két  fiatal  ember,  kiket  én  neveltem  s  kiről  tudtam, 
hogy  egymást  boldogítandják,  el  ne  választassék  egy- 
mástól ;  de  büszkeséged  nem  tűrheté,  hogy  fiad  egy 
jegyző  leányát  vezesse  az  oltárhoz  s  Tengelyi,  kit 
egész  éltében  barátnak  neveztél,  megszégyenítve  kül- 
detett el  házadtól. 

—  Nem  ismertem  nőm  szándékát,  —  szakítá  félbe 
Réty  a  szólót,  —  máskép  bizonyosan  nem  tűrtem 
volna,  hogy  Tengelyivel  így  bánjék. 

—  Hagyján !  —  folytatá  az  előbbi,  ki  mindig  mele- 
gebben, majdnem  indulatosan  kezde  szólni,  —  nem 
fogok  veled  vitatkozni  arról,  mennyiben  egyezik  meg 
ezen  állításod  azokkal,  miket  később  tettél.  Bár- 
mennyire ferde  a  nézet,  apának  a  világ  fogalmai 
szerint  joga  van  gyermekeinek  jövőjéről  határozni  s 
én  nem  fogok  szemrehányásokat  tenni,  ha  c  joggal 
visszaéltél  is.  De  vájjon    irományaim    elrablása  —    — 

Réty  görcsösen  megragadá  a  lelkész  kezét,  arcza 
égett. 

—  Hát  te  is?I  —  monda  fájdalmas  hangon;  — 
te  is  képesnek  tartanál  ily  ocsmányság  elkövetésére  ? ! 

—  Isten  látja  lelkemet,  —  szólt  szemeit  az  éghez 
emelve  az  előbbi,  —  midőn  házamnál  az  első  rablási 
kísérlet  tétetett,  a  gondolat  távol  vala  tőlem.  Önként 
lemondék  minden  követelésekről,  melyekhez  születé- 
sem feljogosított,  miként  juthatott  volna  eszembe, 
hogy  valakinek  érdekében  lehet  engem  azon  iromá- 
nyoktól megfosztani,  melyekkel  jogaimat  bebizonyít- 
hatám ;  a  levelek,  melyeket  egykor  tőled  vagy  nőmtől 
kaptam,  magamon  kívül  ki  előtt  bírhattak  becscsel  ? 
Mennyire  nem  gyanakodtam  irántatok,  láthatád  abból, 
hogy  midőn  a  történet  után  irományaimat  Tengelyi 
gondjára  biztam,  e  határozatomat  előtted  s  nőd  előtt 
magam  beszéltem  el.  De  miután  a  rablás  Tengelyi 
házában  megtörtént,  miután  Viola  vallomásában  egye- 
nesen Macskaházyt  s  nődet    vádolá,  miután  meggon- 

dolám,  hogy  Tengelyi  irományai  senki  előtt  annyi 
becscsel  nem  birhatának,  hogy  ily  gonosztett  elköve- 
tésére birják  s  leveleid,  melyek  kezemben  voltak, 
születésem  bebizonyítására  csakugyan  elégségesek 
lettek  volna  — 

Vándory,  mielőtt  mindezen  egyes  tételeknek  követ- 
kezését kimondaná,  elhallgatott;  Réty  kezével  takarta 
el  arczát. 

—  Nem  vagyok  természetemnél  fogva  gyana- 
kodó —  monda  a  lelkész,  midőn  a  fájdalmat  látá, 
melyet  szavai  Rétynek  okoztak,  —  éltem  legnagyobb 
keserve,  hogy  felőled  csak  egy  perczig  ekkép  kellé 
gondolkoznom.  Magyarázd  meg  mindé  szörnyű  kö- 
rülményeknek találkozását  s  én  áldani  fogom  Iste- 
nemet, ha  tőled  igazságtalanságomért  térden  alva 
bocsánatot  kérhetek. 

Réty  fölkelt  s  szobájában  egy  párszor  a  legna- 
gyobb felgerjedésben  fel  s  alá  járt.  Azon  pillanatok 
egyikéhez  jutott  ő,  hol  a  szív,  tovább  nem  viselhetve 
terhét,  kitárja  legtitkosabb  érzelmeit  Ha  birája  előtt 
áll,  ha  vallomása  életébe  kerülne,  a  szerencsétlen 
férfi  elmondott  volna  mindent.  Minden  tűrhetőbbnek 
látszott,  minthogy  senkivel  helyzetéről  ne  szóljon.  — 
Vess  meg,  —  monda  szenvedélylyel,  miután  elbe- 
szélte, mi  részt  vett  neje  az  irományok  elrablásában, 
mit  ő  csak  a  tett  elkövetése  után  tudott  meg,  — 
vess  meg  bátyám,  vond  el  tőlem  örökre  szeretetedet, 
melyre  úgy  is  érdemes  nem  vagyok,  de  én  nem  cse- 
lekedhettem máskép.  Szerencsétlen  végzetem  úgy 
akarta,  hogy  e  szörnyeteget  válaszszam  nőmnek. 
Családi  összeköttetései,  szépsége  s  a  magasztalok, 
kik  őt  az  egész  vidék  legkitűnőbb  hölgyének  neve- 
zek, elvakítanak.  Mielőtt  őt  az  oltárhoz  vezettem, 
nehogy  határozata,  melyre,  mint  jól  tudtam,  vagyo- 
nom befolyás  nélkül  nem  volt,  megváltozzék,  nem 
említem  soha  testvéremet ;  miután  nőmmé  vált,  napról- 
napra föltevém  magamban,  hogy  őt  e  titokba  beava- 
tom, napról-napra  vártam  a  kedvező  alkalmat  s  min- 

dig  elhalasztva  feltételemet,  soha  annak  kivitelére 
elég  bátorsággal  nem  birtam;  így  történt,  hogy  nőm 
e  viszonyról  mindaddig  semmit  sem  tudott,  míg  annak 
felfödözését  meggyőződésem  szerint  továbbra  nem 
halaszthatám.  Észrevéve  Ákos  szerelmét,  e  szeren- 
csétlen asszony,  ki  büszkeségének  mindent  feláldozni 
képes,  azt  kívánta  tőlem,  hogy  Tengelyit  vagy  inkább 
leányát  kitiltsam  házamból.  Megvallom,  szerettem 
volna,  hogy  fiam  máskép  válaszszon,  de  részint  mert 
téged,  ki  iránt  annyi  köszönettel  tartozom,  megsér- 
teni nem  akartalak,  részint  mert  fiam  önbeJátásától 
vártam  szándéka  megváltoztatását,  mindig  elleneztem 
nőm  akaratát.  Ekkor  ő,  hogy  —  mint  monda  — 
gyengeségemet  jóvá  tegye,  önmaga  tette  azt,  mire 
engem  nem  bírhatott.  A  gondolat,  nem  fogsz-e  te, 
midőn  legjobb  barátodat  általam  megbántva  látod, 
annyira  neheztelni,  hogy  megbánod  nagylelkű  tette- 
det, melyért  ily  hálátlansággal  fizetek,  mondhatlan 
aggodalommal  tölte  lelkemet.  Szemrehányásokat  tet- 
tem feleségemnek  s  miután  általa  kigúnyoltatám, 
hogy  egy  szegény  lelkész-  s  egy  falusi  jegyzőtől 
annyira  félek,  elmondtam  a  viszonyt,  melyben  hozzád 
állok  s  miként  ha  a  hatalmadban  lévő  irományokkal, 
melyeknek  nagy  része  saját  kezemmel  írt  levelekből 
áll,  élni  akarsz,  csak  tőled  függ,  hogy  jószágaink 
felének  birtokába  helyezzed  magadat.  A  szerencsét- 
len asszony  nem  bízott  nagylelkűségedben  s  elcsá- 
bítva az  alávaló  által,  ki  teljes  bizalmát  birá,  gonosz- 
tettekre vetemedett.  Mondd  magad,  előre  láthattam, 
vagy  csak  képzelhettem-e,  hogy  midőn  a  viszonyt, 
melyben  hozzád  állok,  nőmmel  közlöm,  szavaimnak 
ez  lesz  következése? 

—  Szegény  Sámuelem  I  —   sóhajta  Vándory. 

—  Oh,  bátyám,  —  folytatá  a  másik,  szemeit  ég 
felé  emelve,  —  nem  sejdíti  senki,  mit  szenvedek! 
Gyermekeim  megvetéssel  fordulnak  tőlem  el,  becsü- 
letes nevem  veszélyben  forog,  te  magad  gonosztevők 
czimborájának  gondolsz. 

Vándory  szólni  akart. 

—  Ne  szólj,  ne  vigasztalj ;  —  monda  emez.  — 
Gonosztevők  czimborájának !  s  hát  nem  vagyok-e  az, 
kényszerítve  helyzetem  által,  hogy  minden  befolyá- 
somat ez  alávalóság  elpalástol ására  használjam? 

—  Való,  a  kötelékek  szentek,  melyek  nődhez  köt- 
nek, —  monda  a  lelkész  rövid  gondolkozás  után,  — 
te  el  nem  hagyhatod  őt  bajában,  sőt  bármi  mélyre 
sülyedett,  te  őt,  a  mennyire  lelkiismereted  engedi, 
védelmezni  tartozol.  Fel  szabad,  sőt  fel  kell  áldozni 
önmagadat,  ha  java  kívánja ;  de  hol  egy  embernek 
élete  forog  veszélyben  s  vétkes  nőd  büntetlensége 
csak  úgy  érethetik  cl,  ha  érte  az  ártatlant  áldo- 
zod fel  —  -^ 

—  Értelek,  —  válaszolt  a  másik,  —  s  hidd  el,  ha 
nőm  feláldozása  Tengelyinek  hasznára  lehetne,  egy 
perczig  sem  kételkedném.  Én  ez  asszonyt  ismerni  s 
gyűlölni  tanultam.  De  ha  nőmet  a  biró  elébe  állítom, 
ha  tulajdon,  ha  gyermekeim  nevét  megmocskolom, 
mit  használok?  Mennyivel  bizonyosabb,  hogy  Ten- 
gelyi irományai  ügyvédünk  által  nőm  parancsára  ra- 
boltattak el,  annál  valószinűbbé  válik  a  biró  előtt, 
hogy  a  gyilkolás,  melylyel  vádoltatik,  csakugyan  Ten- 
gelyi által  követtetett  el. 

Vándory  átlátá  e  nézet  helyességét  s  midőn  maga 
is  meggyőződött,  hogy  az  alispán  Tengelyi  meg- 
szabadítására jelenleg  semmit  nem  tehet,  szomorúan 
csak  arra  kérte,  hegy  a  jegyzőt  fogsága  alatt  legalább 
minden  haszontalan  kínzástól  oltalmazza  meg. 

Réty  bámulva  hallá  a  módot,  melyen  Tengelyi  iránt 
adott  parancsai  teljesíttettek  s  megigéré,  hogy  holnap 
maga  Porvárra  megy  s  a  szerencsétlen  rabot  minden 
lehető  kényelemmel  látja  e!. 

—  így  Sámuelem,  —  szólt  Vándory  meghatva,  — 
tégy  mindent,  mit  szegény  Jónásunk  sorsának  enyhí- 
tésére tehetsz;  a  többit  bízd  Istenre. 

Réty  felsóhajtott. 

—  Ne  mondj  le  reményeidről,  —  folytatá  az  előbbi 

biztató  hangon,  —    meglátod,   végre    minden   jó  lesz, 

—  Bátyám,  —  monda  Réty  szomorúan,  —  kit 
önkcble  vádol,  annak  nincsenek  reményei ; 

A  hang,  melylyel  c  szavak  mondattak,  mélyen  ha- 
tott Vándoryra.  Azért  jött,  hogy  öcscsének  szemre- 
hányásokat tegyen  ;  de  mihelyt  fájdalmát  látá,  e  föl- 
tétel feledve  volt  s  a  jámbor  lelkész  most  csak 
vigasztalásra  érzé  fölhíva  magát.  Elmonda  minden 
lehetőséget,  mely  által  Tengelyi  szomorú  helyzetéből 
megmenekülhet;  emlékezteié  öcscsét  azon  üdvös  be- 
folyásra, melyet  ő  mint  a  megye  alispánja  a  vádlott 
sorsára  gyakorolhat ;  szólt  azon  boldogabb  napokról, 
melyek  bizonyosan  jönni  fognak,  hol  Ákos  s  Vilmá- 
nak szeretete  felbonthatatlan  kötelékekkel  fogja  újra 
összefűzni  az  egykori  barátokat.  —  Valamint  a  féle- 
lem, úgy  ragályos  a  remény  is  s  Réty  nem  állhata 
ellent  a  bizodalomnak,  melylyel  bátyja  a  jövőről  szólt 
s  végre  önmaga  is  nyugodtabbá  lett. 

—  Boldizsárom  —  szólt  végre,  —  mi  boldog 
vagy  te,  kinek  keblét  annyi  bizalom  tölti  el,  hogy  a 
kincs,  melyet  magadban  hordasz,  elterjed  azokra  is, 
kik  hozzád  közelítenek. 

—  Boldog  ?  igen  Sámuel,  én  az  vagyok,  —  vála- 
szolt emez,  testvére  kezét  fogva,  —  de  hidd  el,  ti 
is  azzá  lesztek.  Optimistának  szoktál  nevezni,  meg- 
látod, hogy  életnézetem  nemcsak  a  legboldogítóbb, 
hanem  a  leghelyesebb.  Kinek  hite  nem  puszta  sza- 
vakban áll,  az  nem  kétkedik  Isten  jóságában.  Én, 
részemről,  előbb  hiszem,  hogy  a  nap  többé  fel  nem 
jő  láthatárunkon,  mint  azt,  hogy  Isten  nem  boldog- 
ságra teremtette  az  embereket.  Te  más  úton  akartál 
szerencséssé  lenni,  mint  melyet  a  végzet  elődbe  jelölt 
s  nem  panaszkodhatol,  ha  boldogtalanná  váltál.  A  bá- 
nyász, ki  a  föld  gyomrában  kincseket  keres  s  mun- 
kássága czéljául  oly  tárgyat  jelölt  ki,  melyet  a  sors 
előtte  elrejtett,  örök  sötétben  dolgozik,  de  a  heg)- 
tetőn  melegen  világít  a  napsugár  most  is,  mint  mikor 
aknájába  merült.    Térjen    vissza    homályos    ösvényéről 

s  c  szép  világot  minden  örömeivel  oly  bájolón  fogja 
ismét  találni,  mint  azt  elhagyá.  De  öcsém,  —  tcvé 
hozzá,  —  Isten  veled,  éjfél  elmúlt,  mennem  kell. 
Holnap  reggel  veled  megyek  Porvárra,  addig  is 
vigasztalják  boldog  álmok  lelkedet ! 

Réty  a  távozót  kebléhez  vonta  s  midőn  hosszú 
ölelkezés  után  elváltak,  mindkettőnek  könyek  ragyog- 
tak szemeiben. 

XXXY. 

Azon  ponthoz  értem,  hol  elhagyva  előadásom  eddigi 
modorát,  történetem  fonalát  megszakaszthatom.  A  re- 
gény- s  történetírónak  legszebb  kiváltságai  közé  tar- 
tozik, hogy  érdektelen  korszakokon  átlejtve,  csak  azt 
veszi  föl  előadásába,  mit  legszebbnek  vagy  nagy- 
szerűebbnek  tart ;  miért  ne  élnék  e  kiváltsággal, 
melyet  az  életben  is  néha  oly  nehezen  nélkülözünk? 
Ha  a  gazda  tavaszkor  földjét  megmunkálta  s  elve- 
tette, néha  mi  jól  esnék  neki  aludva  átlejteni  az  idő- 
szakon, mely  e  pillanat  s  az  aratás  között  fekszik; 
s  ha  életünk  regényét  bevégeztük,  —  mert  hisz  van 
regénye  minden  életnek  s  a  legszárazabb  tanárnak 
voltak  napjai,  midőn  a  kevés  nedvesség,  mely  még 
benne  volt,  könyekben  pergett  le  arczán,  —  mi  jól 
esnék  aludni  a  rövid  ábránd  után,  mely  néha  oly 
unalmas  valósághoz  vezet!  A  sors  az  embertől  ez 
adományt  megtagadta  s  csak  a  regény-  és  történetíró 
tartotta  fel   c  kiváltságot. 

A  regény-  s  történetíró;  —  a  komoly  tudományt 
s  derfilt  művészetet  miként  mertem  egymás  mellé 
állítani?  —  De  valóban  oly  nagy-e  a  merény?  Kik 
való  vagy  legalább  valóknak  tartott  történeteket  azért 
adnak  elő,  hogy  belőlük  többnyire  hamis  erkölcsi 
tanokat  vonjanak  ki,  magasabban  állanak-e  azoknál, 
kik,  hogy  bizonyos  morális  igazságokat  jobban  el- 
mondhassanak, egy  történetet  költenek,  mely  sokszor 
hasznosabb,    sőt    néha    valóbb    is    igen    soknál,    mit 

történctkönyvcjnkbcn  tanulunk?  Ki  a  jelen  erkölcsök 
képét  adva,  kortársaink  jellemén  a  századokon  keresz- 
tül viselt  lánozok  nyomait  mutatja  fel,  nem  inti-c  az 
embereket  ugyanarra,  mint  azok,  kik  régiségtáraikban 
a  valódi  lánczokat  csörgetik  előttünk,  melyeket  apáink 
viseltek?  nem  inrenek-e  arra  mindketten,  hogy  őriz- 
kedjünk a  szolgaságtól  ?  A  valónak  felkeresése  az, 
mit  a  regény-,  mint  a  történetíró  feladatául  kitűz ; 
s  az  előbbi,  ha  állításainak  bebizonyítására  az  emberi 
természetre  hivatkozhatik,  miért  pirulna  a  tudós  előtt, 
ki  minden  tényt  tíz  irott  oklevéllel  bizonyíta  be.  — 
A  töíténetíró  nagy  jellemek  leírásával  foglalko- 
zik, —  a  regényíró  néha  a  mindennapi  élet  szeré- 
nyebb körében  választja  személyeit ;  de  csakugyan 
oly  nagy-e  e  különbség?  Azon  jellemek,  melyeket 
nagyoknak  nevezünk,  nem  koruk  s  körülményeik  által 
váltak-e  azokká?  A  történészet  egy  nagyszerű  micros- 
cop,  a  hová  fordítod,  óriásokat  látsz,  de  azért  az 
általad  bámult  egyén  nem  válik  nagyobbá  s  a  dicső 
jellem  néha  tökéletes  képmása  annak,  mely  évekig 
észrevétJenül  melletted  állt.  Nem  tetteinek  színhelye, 
nem  a  lárma,  melylyel  fellép,  nem  czíme  teszi  való- 
ban érdekessé  az  embert.  Az  egyetlen  jel,  min  való- 
ban nagy  sziveket  a  gyáva  csoport  között,  mely  nagy- 
ságot utánoz,  kiismerhetsz:  a  nagy  szeretet,  melylyel 
valamely  nemes  tárgy  iránt  elteltek  s  a  történet  nem 
mindig  ilyenekből  választja  marionetjeit,  melyekkel 
az  egyes  korszakoknak  eszméit  eljátszatja. 

De  ismét  tévelygek,  s  mint  a  világon  sok  becsü- 
letes ember,  kötelességeimről  szólok,  a  helyett,  hogy 
azokat  teljesítsem,  azaz  regényemet  folytassam ;  — 
azonban  három  hónapra  (s  pedig  ily  hosszú  időszakon 
lejtettem  át),  ennyi  elmélkedés  talán  nem  sok,  s  ha 
olvasóim  megfontolják,  hogy  egy  egész  kellemetlen 
tél  leírásával  kíméltem  meg  őket,  megbocsátják  c  ki- 
térést, főkép  ha  tekintetbe  veszik,  mennyi  történhetett 
Taksony- megye  főhelyén  a  farsangon  által,  mi  engem 
leírásra  csábított  már  csak  azért    is,  hogy  az  ellenem 

emelt  vádat  —  miként  törtenetem  csak  aljas  körök- 
ben forog  s  a  paraszt  szcmvedések  apthoeosisát  fog- 
lalja magában  —  megczáfoljam. 

Tudva  való  dolog,  hogy  a  magyar  nemesség,  mely 
a  nemzet  többi  rendéivel  mindenben  testvérileg  osz- 
tozik, Castor  és  Polluxként  a  parasztokkal  úgy  ren- 
dezte el  dolgait,  hogy  nyárban,  őszkor  és  tavaszkor 
ezek,  télben  ő  maga  fáradjon,  s  pedig  nemcsak  nap- 
pal, hanem  egész  éjszakákon  keresztül ;  azt  tűzvén  ki 
magának  Feladatul,  hogy  a  híres  csárdás,  melynek  fen- 
tartása,  mint  mindenki  átlátja,  a  nemzet  legnagyobb 
érdekében  fekszik,  mindig  nag)'obb  tökélyre  emel- 
tessék. Csak  tőlem  függ,  s  ha  e  három  hónap  törté- 
netét elmondom,  oly  bálokat  Írhatnék  le,  melyeknek 
leírásánál  szép  olvasónéim  szivöket  dobogni,  tiszte- 
letreméltó anyáik,  kik  őket  tánozvigalmakra  vezetni 
szokták,  egész  testöket  izzadni  érzenék.  Bálokat,  mon- 
dom, olyakat,  melyek  a  szegények  számára  tartattak, 
s  melyekből,  mindent  levonvp,  harminczkét  forint 
tizenkét  krajczár  tiszta  jövedelem  az  ínség  enyhíté- 
sére maradt ;  egyet,  mely  a  kisdenóvó  intézet  javára 
adatott,  5  melyből,  ez  intézetre  nézve  anyagi  haszon 
ugyan  nem,  de  annyival  nagyobb  morális  jó  háromolt, 
miután  egy  földesasszonynak  gyermeke,  azalatt,  míg 
anyja  idegen  kisdedek  javára  tánczolt,  szamárhurutban 
meghalván,  a  kisdedóvás  szüksége  az  egész  megyében 
elismertetett ;  bálokat,  mondom,  melyek  a  polgári  casíno 
termeiben  tartattak,  s  melyeken  felvilágosodott  száza- 
dunk szelleméhez  képest  az  egész  nemesség  részt  vett, 
noha  a  nemes  casino  polgári  meghívóitól  soha  ezen 
megtiszteltetés  viszonzását  nem  kívánta  meg.  Ebédek- 
ről szólhatnék,  hol  ha  a  közmondás:  ín  vino  veritas, 
igaz,  az,  ki  a  felköszöntéseket  hallá  s  megérté,  —  mi- 
hez legalább  négy  pohár  bornak  kiivása  kívántatott,  — 
meggyőződött,  miként  e  haza  nemcsak  jó  borokban, 
de  nagy  férfiakban  is  gazdag,  —  s  hol  olvasóimat 
annyira  jó  társaságba  vezethetem,  hogy  azok  között, 
kik  lerészegedtek,    a  legalsóbb  rangú   legalább  is  fő- 

esküdt  volt  Játszó  társaságoknál  mulathatnék,  hol  azon 
francziák,  kik  a  nyilvános  játék  törvény  általi  eltil- 
tását hazájukban  ellenezték,  meggyőződheinének: 
mennyire  hibáztak  e  törekvésükben,  miután  a  játék 
törvény  által  el  lehet  tiltva,  s  azért  a  kávéházban  a 
fáró-asztal  mellett  szint  oly  jól  mulathatni,  főkép  ha 
a  bank  az  alispánok  egyike  által  tartatik,  mert  — 
birálóim  engedelmével  ismét  deák  szavakkal  élve  — 
a  közmondás  szerint  prazsente  medico  nihil  nocet,  ha 
az,  ki  a  törvények  fentartásával  megbízatott,  jelen 
van,  a  törvények  megszegése  természetesen  senkinek 
nem  árthat.  —  Elmondhatnék  sok  nemzetes  esti  mu- 
latságot, vitézlő  szerelmet,  sőt  néhány  tekintetes  házas- 
ságot is,  s  azok,  kik  regényemet  szívesen  nemesebb 
körökben  látnák  mozogni,  elbájolva  olvasnák  ezen  kö- 
tetemet,   de  ki  tehet  róla  !  nem  mindenki  bir  azon 

finom  tapintattal,  mely  ily  dolgok  leírására  kíván- 
tatik, s  annyi  ideig  foglalkoztam  regényem  szegény 
személyeivel,  hogy  végre  magam  is  szinte  alparasz- 
tosodtam. 

Senki  nem  tiszteli  a  nagy  világot  inkább,  mint  én. 
Voltak  idők,  hol  szerettem  is,  s  ez  érzemény  —  mint 
sokszor  —  azzal  végződött,  hogy  hajlandóságom  egy- 
kori tárgyát  csupa  tiszteletből,  a  mennyire  lehet,  ki- 
kerülöm. Azt  is  tudom,  hogy  oly  regény  soha  nem 
érdekelt  szobaleányt,  melynek  hőse  nem  legalább 
gróf;  inasok  pedig  nem  tapsolnak,  ha  pénzökért  nem 
valami  herczeget  látnak  meghalni.  De  hiába!  azon 
különozök  közé  tartozom,  kiket  a  kis  világ  —  melyet 
Isten  teremtett  —  az  úgynevezett  nagy  világnál  inkább 
érdekel  ;  kik  a  napkeletet  szebbnek  tartják,  mint  ha 
az  utczáról  valamely  nagy  úr  termeiben  a  gyertyák 
gyújtását  kémlelhetik ;  s  oly  szerencsétlen  valék,  hogy 
több  érdekes  egyediséggel  találkoztam,  ki  gyolcsing- 
ben, —  mint  olyannal,  ki  divatos  köntösben  járt;  a 
minta-regénynek  irását,  melynek  minden  kitűnő  sze- 
mélye tizenhat  őssel  bir  —  s  az  egy  jóra  való  ember 
is,  ki  parzsztnak  látszik,   a  regény  végén  felnyitja  ru- 


295 

haját  s  csillac^ot  mulat,  hogy  mindenki  a  herczegre 
ráismerjen  —  ügyesebb  kezekre  kell  biznom.  Ez 
utódom  Porvár  magasabb  társaságában  sok  egyént  fog 
találni,  kit  én  olvasóimmal  nem  ismertettem  meg,  s 
kit  6  igen  jól  használhat. 

Ott  van  mindenek  előtt  Csatlósy  táblabiró  úr,  híres 
hazafísága  által  ismeretes,  nemcsak  Taksony,  de  a 
szomszéd  megyékben  is.  Ha  kedves  ételeit  kérded : 
a  kocsonya  s  disznótokánynyal  nem  mérkőzhetik 
semmi ;  izIcSe  szerint  Beethoven  művei  Bandi  czigány 
nótáit  nem  pótolhatják ;  soha  idegen  kelmét  —  ki- 
vévén csak  ha  a  magyarnál  olcsóbb  —  nem  vásárol. 
És  mennyire  szereti  hazáját?!  Ha  vele  egy  ideig  tár- 
salkodtál, a  haza,  a  szabadság,  mindazon  felséges 
szavak,  melyeknek  hallásánál  máskor  szivedet  dobogni 
érzed,  annyira  szokottakká  válnak,  hogy  kimondásuk 
csak  oly  hatást  tesz,  mintha  valaki  jóreggelt  vagy 
alázatos  szolgát  mondana.  Nem  mindennapi  szeretet 
ez,  mely  tolakodás  által  kedvesének  alkalmatlanná 
válik,  hanem  rendkívüli  érzemény,  minőt  Schiller 
Toggenburgjában  leirt,  hol  a  lovag  ott  ül  a  zárdája 
előtt,  s  felnéz  kedvesére,  s  néz  mindig,  néz  végső 
órájáig,  é>  soha  nem  tesz  semmit,  de  szeret  véghe- 
tetlenül. Schiller  egy  más  lovagról  is  énekelt,  kinek 
kedvese  keztyűjét  vad  állatok  közé  dobta,  s  őt  fcl- 
szólítá,  hogy  azt  hozza  vissza.  A  lovag  megtette,  de 
elhagyta  kedvesét.  Csatlósy,  ha  egyetlen  kedvese,  a 
haza,  tőle  ily  valamit  követelne,  egészen  máskép  vi- 
selte volna  magát,  ó  ott  hagyta  volna  a  keztyűt,  de 
szeretete  nem  változott  volna,  —  e  szeretet  benne 
második  természetévé  vált.  Tudja  mindenki,  nincs 
érzelmünk  állandóságára  nézve  semmi  veszedelme- 
sebb, mintha  kedvesünk  sok  költségünkbe  kerül.  A  ren- 
des fizetés  elöli  legszebb  érzelmeinket.  A  táblabiró 
tudta  ezt,  s  ezért  őrizkedett,  hogy  kedves  hazájával 
ily  viszonyba  ne  jöjjön,  legfelebb  néha  egy  kis  aján- 
dék vagy  nagy  Ígéret  —  ez  az,  mi  szerelmünknek 
nem  árt,  s  mire  ő  késznek  mutatkozott.  Csatlósy  tagja. 

sőt  választmányi  tagja  vala  majdnem  minden  társaság- 
nak. Azoknak  egyike,  kik  a  választmányi  ülésekben 
meg  nem  jelennek,  s  évenkinti  aláírásukat  meg  nem 
fizetik,  de  minden  névkönyvben  feltalálhatók,  s  így  a 
számos  részvétleneknek  például  szolgálhatnak.  Szóval 
Csatlósy  egyike  a  legtiszteletreméltóbb  egyedeknek, 
valóban  népszerű  jellem,  habár  nem  oly  ritka,  mint 
ennyi  érdemei  után  gondolhatnók. 

Palaczky,  volt  főbiró,  szintén  érdekes  egyéniség. 
Miután  Solon  azt,  ki  az  athéni  polgárok  között  semmi 
párthoz  nem  tartozott,  büntetéssel  fenyíté :  ha  e  tör- 
vény Corpus  juriusunkban  állna,  Palaczky  jutalomra 
számolhatna  —  mindig  nemcsak  egy,  hanem  vala- 
mennyi párthoz  tartozván.  Senki  nálánál  nem  tudta 
jobban,  miként  arra,  hogy  haladjunk,  szükséges  egy- 
szer jobb,  másszor  bal  lábunkkal  előre  lépni ;  senki 
nem  volt  inkább  meggyőződve,  hogy  a  természet, 
midőn  két  fület  s  pedig  mindeniket  fejünk  különböző 
oldalán  s  csak  egy  szájat  adott,  mely  e  két  fül  között 
áll,  arra  akart  figyelmeztetni :  hogy  hallgassunk  jobbra 
s  balra  mindenre,  mit  mások  körülöttünk  mondanak, 
de  beszédünkkel  maradjunk  mindig  a  két  vélemény 
között.  Szóval,  Palaczky  a  világ  legildomosabb  em- 
bere volt. 

Nem  kis  szerepet  játszik  ezeken  kívül  Talléros 
János,  Porvárnak  millionárusa,  kinek  legalább  kétszáz- 
ezer forintja  van,  s  ki  Taksony-megyében  az  új  kor 
aristokrat iáját,  azaz  a  pénzaristokratiát  képviseli.  Ne- 
vetségessé szoktuk  tenni  az  aristokratiának  ezen  nemét 
épen  úgy,  mint  a  régiebbet  tiszteljük.  Én  nem  látom 
át  miért?  A  régi  aristokratiának  kezdete  homályos, 
s  valóban  nem  egy  család  alig  tudja  megmondani, 
kitől  származik  ;  nincs-e  ez  így  újabb  aristokratiánk- 
nál  is,  hol  senki  nem  tudja:  a  tőzsérnek  apja  vagy 
nagyapja  hol  szerezte  az  első  forintot,  melyen  roppant 
vagyona  épül?  Az  első,  ki  nagy  családokból  magát 
kitünteté,  sokszor  hires  rabló  volt,  ki  hatalmas  kará- 
val egész  vidékeket  rémülésben  tartott.  A  tőzsér  néha 

hircs  uzsorástól,  vagy  csalótól,  vagy  tolvajtól  szárma- 
zik. Nagy  családok  emlékei  legalább  hazájok,  de  néha 
a  világ  történeteivel  összekötvék ;  de  nem  úgy  van-e 
az  pénzaristokratáinkkal  is,  kik  egész  vagyonukat  az 
öt  vagy  három  percentescknél  szerezték.  Nagy  csa- 
ládok, ha  valamely  uralkodó  meghal,  gyászt  öltenek 
fel ;  de  volt-e  valaha  királyoknál  hasonló  gyászolás 
ahhoz,  melyet  Európa  tőzsérci  között  Filep  Lajos 
halálánál  látni  fogunk?  Nagy  családok  ivadékát  néha 
arczvonásajról  ismerjük  meg;  de  nincsenek-e  jellemes 
vonásai  a  pénzaristokratiának  is;  azoknál  különös  haj- 
lamokat s  szeszélyeket  találunk,  —  ezeknél  is;  azok 
a  nem-nemest  néha  megvetik,  —  ezek  azt,  kinek 
pénze  nincs  —  mindig ;  szóval  a  hasonlatosság  töké- 
letes, s  csak  észre  mutat,  ha  Porváron  az  új  aristo- 
kratiának  képviselőjét  a  főispán  urán  leginkább  tisz- 
telik. 

Még  sokakat  említhetnék,  Zászlósy  urat,  ki  mióta 
a  diáknyelv  divatból  kijött,  elszomorodott  nagyon, 
mert  —  mint  monda  —  e  szerint  egészen  hasztalanul 
járt  iskolába.  Egy  mezei  táblabirót,  ki  soha  regénye- 
ket nem  irt,  hanem  szántatott,  vettetett,  pálinkát  ége- 
tett és  sőréket  hizlalt,  s  így  egészen  oly  ember  vala, 
ki  a  politikára  kiképezte  magát,  miután  hihető,  hogy 
egész  életében  gazdálkodva  megtanulta,  miként  vál- 
hatik  ez  is  jövedelmezővé,  legalább  magára  nézve. 
A  megye  főmérnökét,  kinél  senki  jobban  tarokkozni 
nem  tudott,  s  egy  tudóst,  ki  úgy  járva  körül,  mintha 
ő  valami  különös  volna,  miután  semmi  másnak  nem 
tarthatott,  végre  nagy  tudományosság  híréhez  jutott; 
de  a  mint  mondám,  másokra  kell  biznom  mindezeket, 
s  visszatérnem  Tengelyi  családjához,  mely  Porváron 
egészen  visszavonulva  élt. 

Tengelyiné  kevés  nappal,  miután  férje  elzáraíott, 
szintén  Porvárra  jött  s  egy  kis  házban  vévé  lakását. 
A  szegény  asszony  alig  birta  el  keservét.  Erzsébet 
büszke  vala  férjére.  Igaz,  egy  falusi  jegyző  feleségé- 
nek büszkeségre  talán  kevés  oka  lehet,  de  a  tisztelet. 

melyben  férje  az  egész  megyében  állt,  Yándorynak 
s  egykor  magának  az  alispánnak  barátsága,  az  álta- 
lános bizodalom,  melylyel  majdnem  mindenki  iránta 
viseltetett:  feljogosíták  őt,  hogy  emeltebb  fővel  jár- 
jon körül,  mint  más  jegyzők  feleségei.  A  hová  jött, 
mindenütt  férje  magasztalását  hallá ;  nincs  becsülete- 
sebb ember  a  megyében,  mint  Tengelyi,  —  ez  vala 
a  közvélemény,  s  ennek  tudása  Erzsébetnek  jobban 
esett,  mint  ha  nagyságoltatnék.  És  most  —  férje  töm- 
löczben,  ocsmány  gonosztettel  vádolva,  kitéve  oly 
veszélyeknek,  melyekre  csak  borzadva  gondolhatott  — 
Erzsébet  erős  lelkű  asszony  vala  ;  Tengelyi  min- 
den bajai  közt  benne  mindig  támaszt  talált,  melynek 
szilárdságában  bizhatott;  de  az,  mi  most  törtcnt,  több 
volt,  mint  a  mit  a  szegény  nő  elbirhatott.  Mintegy 
elkábulva  fájdalmában  járt  körül,  kis  háztartásának 
gondjai  elveszték  előtte  érdeköket,  —  kánya  maga 
sem  birá  többé  felderíteni  kedvét,  s  kik  őt  előbb 
ismerek,  most  résztvevőleg  suttogták  egymásnak,  hogy 
Erzsébet  szerencsétlenségét  ttíl   nem  fogja  élni. 

Egészen  máskép  hatottak  c  viszonyok  Vilmára. 
Mint  a  virág,  melyet  minden  szellő  ingat,  s  melynek 
a  természet,  hogy  cltiportatástól  megőrizze,  csak  szép- 
ségét adta,  —  ilyen  volt  ő  boldogabb  napjaiban.  Senki 
e  szelid  teremtésben,  mely  a  gyengeség  minden  sze- 
retetreméltó tulajdonaival  birt,  lelki  erőt  s  szilárd- 
ságot nem  keresett  volna.  Apjának  szerencsétlen- 
sége, s  a  kétségbeesés,  melyben  anyját  látá,  erőt 
adának  neki,  hogy  azzá  legyen,  mire  szüleinek  szük- 
ségök  vala :  vigasztalójok.  Vilma  meg  vala  győződve 
apja  ártatlanságáról,  s  erősen  remeié,  hogy  az  igaz- 
ság ki  fog  világlani  nem  sokára,  de  a  helyzet,  mely- 
ben e  tisztelt  férfit  látá,  mélyen  fájt  szivének,  annyival 
inkább,  mert  azt  hivé,  hogy  szenvedéseinek  egyik  oka 
6  maga.  Éjtszaka  ha  észrevéve,  hogy  anyja  alszik, 
néha  órákig  térden  állva  kérte  Istenét,  hogy  könyö- 
rüljön szülőinek  ártatlan  szenvedésein ;  arc^át  ván- 
kosával    takarva    sírt    sokszor    reggelig,     de    mikorra 

anyja  felébredt,  Vilma  már  letörülte  könycit  s  nyu- 
godtnak látszott.  Színlelt  derültsége  néha  megnyug- 
tatá  még  anyját  is ;  s  kik  e  hölgyet  előbb  ismerek, 
főkép  kik  a  szenvedélyes  keservnek  tanúi  voltak,  mcly- 
lyel  apjának  szerencsétlensége  őt  az  első  pillanatok- 
ban megragadta,  alig  magyarázhaták  magoknak  a  vál- 
tozást, mely,  mióta  Porvárra  jött,  rajta  történt.  Kevés 
ember  tudja,  hogy  azon  gyengeség,  melynek  kútfor- 
rása a  szív,  erővé  válik,  mihelyt  nem  kedvescinek 
kívánatai,  hanem  nagy  viszontagságok  ellen  kell  küz- 
denie. Az  önző,  ki,  hol  érdeke  vagy  csak  szeszélye 
úgy  kivánja,  a  mindennapi  életben  tántoríthatlanul 
ellenáll  kedvese  kívánatainak,  gyáván  enged,  ha  aka- 
rata nagyobb  erővel  jő  összeütközésbe  ;  de  kinek  szi- 
vét szerelem  tölti  el,  arra  a  külvilág  csapásai  épen 
ellenkezőleg  hatnak.  Így  edzé  meg  Vilma  szivét  azon 
szeretet,  mely  mindent  tenni  képes,  mert  mindent 
tűrni  kész,  s  Ákos  szerelme  több  boldogságot  nyúj- 
tott neki,  mint  mit  a  világ  minden  szenvedései  tőle 
elvehettek.  A  szegény  leány  néha  szinte  szemrehányá- 
sokat tett  magának,  hogy  családja  bajai  között  ily  sze- 
rencsésnek érzi  magát. 

Ha  valaha  fiatal  ember,  Ákos  megérdemlé  e  sze- 
relmet. 

Van  egy  kor  életünkben,  hol  mindenikünk  megunva 
a  bizonytalan  álmodozást,  végre  bizonyos  czélr  keres 
magának.  Életünknek  egyik  legkellemetlenebb  idő- 
szaka ez ;  de  miként  ifjú  testünk  a  tavaszi  lázban, 
úgy  a  lélek  e  betegségében  fejlődik  ki,  mely  alatt 
mindent,  mit  maga  körül  lát,  undorral  tekint ;  —  s 
Ákos  e  koron  túl  volt.  Ha  más  viszonyokban  él,  ha 
mindazok,  miket  apja  körül  Iát,  őt  a  pályától,  melyen 
amaz  járt,  vissza  nem  ijesztik,  vagy  ha  Vilmát  nem 
ismeri,  talán  a  közélet  körébe  vetette  volna  magát ; 
hisz  ki  látja  át  ifjú  korában,  hogy  azon  eszmék,  me- 
lyekért lángolunk:  szebbek,  mint  hogy  azokat  valósí- 
tani lehetne;  s  hogy  az,  mit  tevékenységünkkel  a  köz- 
élet mezején  elérhetünk,  nem  érdemli,  hogy  érte  Jel- 

kcsüljünk.  Ákos  más  helyzetben,  mint  sok  jeles  tehet- 
ség e  hazában,  valószínűleg  szintén  csak  azon  fára- 
dott  volna,  hogy  azt,  mi  eszméiben  magasabb,  azon 
középszerűségre  szállítsa  le,  mely  mellett  sokakkal 
együtt  járhat ;  hogy  nagyszerű  érzeményeit  hangos  sza- 
vakra váltva,  teli  markokkal  szórja  ki  az  emberek 
között ;  de  a  tapasztalások  után,  melyeket  apjánál 
tett,  Ákosnak  ily  élethez  kedve  nem  lehetett.  Az  ifjú 
többször  jött  érintkezésbe  a  töme)?gcl,  s  a  mit  ilyen- 
kor látott,  nem  buzdítá  őt  arra,  hogy  kegyei  után 
fáradjon.  A  tömeget  szeretni  vagy  gyűlölni,  becsülni, 
vagy  bárminő  emberi  érzelemmel  viseltetni  iránta, 
valóságos  képtelenség,  —  gondola  sokszor  magában,  — 
E  lelketlen  emberhalom,  mely  echoként  közönyösen 
szólal  fel  minden  hangnál,  csak  elég  erősen  s  azon 
helyről  kiáltassék  feléje,  melyre  felelni  szokott,  nem 
érdemli,  hogy  szeressed  vagy  gyűlöljed.  Mint  a  homok- 
oszlop, melyet  a  fergeteg  a  pusztán  felkapott  s  mely 
a  vándor  karavánt  eltakarja;  mint  a  lavina,  mely 
midőn  a  bérczről  dörögve  a  völgybe  zuhan,  erdőt  s 
falut  magával  ragad:  ilyen  e  tömeg  mozdulataiban. 
Elem,  melynek  hatása  fenséges,  nagyszerű  s  borzasztó 
lehet,  de  melynek  akaratlan  hatalmát  becsülni  ép  oly 
balgatagság,  mint  iránta  megvetést  színlelni.  A  leg- 
józanabb, vigyázni,  hogy  vele  érintkezésbe  ne  jöjj. 
Ákos  úgy  hivé,  hogy  ki  egy  szeretett  lénynek  bol- 
dogi'tását  tűzte  élete  czéljául,  elérhetőbb,  de  nem 
kevésbbé  szépet  választott  magának,  mint  ki  babérért 
fárad,  s  főkép  miután  Vilmát  szenvedni  látá,  kizáró- 
lag neki  szentelte  életét. 

Az  alispán  maga  nem  ellenezte  többé  fia  kfvána- 
tát,  Ákos  boldogságának  csak  azon  aggodalom  álla 
útjában,  melyet  Tengelyinek  még  mindig  bizonytalan 
sorsa  miatt  érzett. 

Kálmán  osztozott  barátjának  ez  aggodalmaiban, 
mégis  soha  ember  talán  boldogabbnak  nem  érzé 
magát,  mint  ő  ez  egész  idő  alatt. 

Etelka  az  utolsó  történetek  által  ismerni  tanulta  ez 

ifjú  jellemének  jobb  oldalait.  —  A  lelkesedés,  mely- 
lyel  minden  alkalommal,  hol  valakit  elnyomatni  látott, 
felszólalt ;  a  férfias  elszántság,  melylyel,  ha  segélye 
kívántatott,  fellépett :  elfelejtetek  hibáit,  vagy  inkább 
meggyőzek  Etelkát,  hogy  miután  e  földön  teljes  tö- 
kélyt találnunk  nem  lehet,  jobb  olyanhoz  ragaszkodni, 
kinek  tévedései  a  főből,  mint  olyanhoz,  kinek  hibái 
a  szívből  erednek.  Igaz,  hogy  Kálmán  vígabbb  órái- 
ban még  most  is  lármásabb  volt,  mint  azt  az  illendő- 
ség kíváná,  s  minden  szeretete  mellett,  melylyel 
Etelka  iránt  viseltetett,  nem  győzheté  le  magát  any- 
nyira,  hogy  sokszor  az  agarászatról  ne  szóljon,  sőt 
valahányszor  az  idő  engedé,  ne  vadászszon,  —  de 
mindezen  kis  hibák  mellett  Etelka  rég  el  vala  hatá- 
rozva, s  az  egész  világ  által  Kálmán  jegyesének  tekin- 
tetett, ámbár  mostohája  százszor  monda,  hogy  soha 
e  házasságban  megegyezni  nem  fog. 

Magára  Tengelyire  az,  mit  rabsága  alatt  szenve- 
dett s  tapasztalt,  nem  maradi  hatás  nélkül,  csakhogy 
e  hatás,  mint  szilárdabb  jellemű  egyediségeknél  min- 
dig, a  helyett,  hogy  jellemét  megváltoztatná,  inkább 
eddigi  erényei  s  hibái  megerősítésére  szolgált.  Ol- 
vasóim ismerik  Tengelyit.  Azon  egyediségeknek  egyike 
vala  ő,  kiket  a  végzet  nagyszerű  tulajdonokkal  kes- 
keny körökbe  állított.  Mint  a  tölgynél,  mely  sűrű 
erdőtől  körülvéve  szabadon  nem  nőhetett,  a  csomós 
össze-vissza  görbült  ágakon  a  küzdelmek  nyomát  látni, 
melyekkel  keskeny  körén  áttörni  iparkodott :  úgy  ily 
férfiaknál  sokszor  csak  szögletességökön  vesszük  észre, 
hogy  tágasabb  körbe  valók,  mint  hol  őket  találjuk,  — 
s  nincs  e  .<^öldön  senki,  ki  szánakozásunkat  inkább 
érdemlené,  mint  ezek.  Egy  nagy  taposó  malom  az 
élet,  melyben  ha  lebukni  nem  akarunk,  előre  kell 
iparkodnunk,  s  ezen  emelkedési  vágy,  mely  az  egészt 
mozgásban  tartja,  szükséges  az  egyesnek  boldogsá- 
gára is,  de  csak  annyiban,  a  mennyiben  a  legköze- 
lebbi lépéseknél  túl  nem  terjed.  Mint  a  tudományok- 
ban,  úgy   az   éleiben  a  legnehezebb,  de  egyszersmind 

a  legszükségesebb  kijelölni  a  határokat,  melyek  közé 
munkásságunkat  szorítani  akarjuk,  s  ki  ezt  nem  teszi, 
mindig  szerencsétlenné  válik.  Sokszor  igazságtalan 
irántunk  a  sors,  s  nem  teljesíti  legszerényebb  kívá- 
natainkat  sem ;  s  ha  mi  magunk  voltunk  igazságtala- 
nok követeléseinkben,  mit  várhatunk  egyebet,  mint 
hogy  ifjúságunk  felette  szép  reményei  később  meg- 
boszúlják  magokat?  mit  várhatunk  mást,  mint  hogy 
magunkon  is  tapasztalandjuk,  miként  az  embernek, 
nem  annyira  az,  a  mit  vesztett,  mint  az,  a  mit  el 
nem  ért,  tölti  fájdalommal  keblét.  Tengelyi  érezte 
mindezt,  s  sokszor  feliévé  magában,  hogy  felhagyva 
minden  magasabb  vágyakkal,  tisztán  saját  körére  fogja 
szorítani  munkásságát.  E  hazának  átalakítása  nem  oly 
feladat,  melyet  a  tiszaréti  jegyző  magának  kitűzhetne  — 
így  szólt  sóhajtva,  —  miért  keressek  ellenségeket 
magamnak,  fáradságom  nem  vezethet  eredményhez. 
A  gyöngy  is  csak  akkor  nyeri  egész  becsét,  ha  át- 
fúrva sorba  fűzhető ;  az  ember  akkor  ér  legtöbbet, 
ha  természetes  sorából  ki  nem  lép.  De  nyugodtabb 
pillanatainak  ezen  gondolatai  a  szegény  jegyzőnél 
csak  addig  tartottak,  míg  valakinek  elnyomatásáról 
vagy  igazságtalanságáról  hallva,  ismét  új  sikeretlen 
küzdéshez  felhíva  érzé  magát.  Azon  inpraclikus  em- 
berek közé  tartozott  ő,  kik  soha  átlátni  nem  akarják, 
hogy  mívelt  századunkban  az,  ki  az  elismert  morál 
parancsait  mindig  követni  akarja,  s  elfelejti,  miként 
minden  erkölcsi  parancsnak  számtalan  polgárilag  pa- 
rancsolt kivételei  vannak,  sokkal  biztosabban  jut  vesztő- 
helyre, mint  a  mennyek  országába. 

Főképen  most,  mióta  új  szerencsétlensége  által 
szive  elkeseredett.  Tengelyi  még  hajthatatlanabbá  vált. 
Völgyesy  tanácsa,  s  Vándory,  sőt  Ákos  kérései  nem 
birhaták  őt  még  arra  sem,  hogy  Rétyvel  csak  szóljon. 
Minden  eszközt,  melyet  vádlottak  igazolásukra  hasz- 
nálni szoktak,  de  mely  erkölcsi  fogalmaival  ellen- 
tétben állt,  ő  haraggal  elutasított  magától,  habár 
Völgyesy    nem    egyszer    figyelmessé    tévé    őt    a    ne- 

hézségekrc,     melyeket     védelmének     önmaga     gördít 
elébe. 

—  Ártatlan  vagyok  —  szólt  ily  alkalommal,  —  s 
az  ki  fog  sülni,  most  vagy  később.  Ha  már  be  kell 
bizonyítanom,  hogy  nem  vagyok  gonosztevő,  nem 
fogom  azt  soha  tenni  oly  eszközökkel,  melyeket  hasz- 
nálva, önmagamat  lealacsonyítom. 

Hasonló  vitatkozásban  találjuk  a  jegyzőt  fiatal  ügy- 
védjével most  is. 

Az  alispán,  mihelyt  Porvárra  jött,  Tengelyit  az  alsó 
börtönből,  hová  először  záratott,  azon  szobába  helyez- 
tette által,  mely,  mint  tudjuk,  eddig  Rétyné  eleség- 
kamarájának  használtatott.  Mennyire  a  hely  engedé,  a 
rabnak  azon  szerény  kényelmek  megadattak,  melyek- 
hez tulajdon  házában  szokott,  s  melyek  által  hely- 
zete, főkép  miután  családja  látogatásának  akadály  nem 
gördíttetett  elébe,  tűrhetőbbé  vált.  E  szobának  ablaka 
az  udvarra  nyilt,  s  Tengelyi  a  vasrostélyokon  át  nézé 
a  derült  márcziusi  napot,  melynek  sugarai  alatt  a  tetők 
hóborítékának  végső  fehér  foltjai  lassanként  leolva- 
doztak. Völgyesy  a  legnagyobb  felgerjedésben  járt  a 
szobában  fel  s  alá. 

—  De  gondolja  meg,  tisztelt  barátom,  —  szólt 
emez  szintén  az  ablak  mellett  megállva,  —  mily  meg- 
alázás  lehet  abban,  ha  Rétyvel  egy  pár  nyájas  szót 
szól,  vagy  a  főispánt,  ki  oly  barátilag  nyilatkozott 
minden  alkalommal,  egyszerű  levél  által  kéri,  hogy 
perének  döntése  elhalasztassék  ? 

—  És  én  mondom,  hogy  van  benne  megalázás ;  — 
válaszolt  a  jegyző  türelmetlenül.  —  Én  nem  fogok 
koldulni  senki  előtt,  nem  fogok  kegyelmet  kérni  senki- 
től, ártatlan  vagyok,  ítéljenek  el,  az  az  ő  dolguk. 

—  De  hisz  nem  szükséges,  hogy  kegyelemért  kér- 
jen, —  szólt  az  ügyvéd  sóhajtva,  —  én  nem  kívánok 
mást,  mint  hogy  csak  barátságosan  bánjék  velők,  hogy 
azokat,  kik  részvétet  mutatnak,  magától  el  ne  taszítsa, 
mint  minap  Krivérrel  s  a  főfigyészszel  tévé,  kikből 
ismét  ellenségeket  csinált. 

—  S  minek  köszönhetem  e  részvétet?  —  válaszolt 
a  jegyző  az  előbbi  iiangon.  —  Azt  hiszi,  ártatlan- 
ságomnak ?  Isten  mentsen;  ha  a  főispán  felőlem  nem 
szól  kcdvezőleg,  legnag)'obb  ellenségeim  lennének  s 
ilyenekkel  társalkodjam?  Mikor  Ádám  a  paradicsom- 
ban maga  volt,  vadállatokkal  mulatott;  sokan  akarták 
ezt  tenni  napjainkban  is,  de  a  tapasztalás  mutatta, 
hogy  ily  társalkodás  nem  marad  bííntetlen.  Rtígnak, 
harapnak  mind,  legjobban  tesz,  ki  tőlük   őrizkedik. 

—  Édes  Tengelyi  uram,  —  szólt  ismét  az  előbbi 
majdnem  könyörgő  hangon,  —  gondolja  meg  a  vád 
szörnyűségét,  a  következéseket  I 

—  Fel  fognak  akasztani,  le  fognak  fejezni,  nemde?  — 
monda  a  jegyző  keserűen,  ki  vita  között,  főkép  mióta 
szabadságától  megfosztatott,  többnyire  inkább  szen- 
vedélyét, mint  belátását  követé.  —  Tegyék,  s  száll- 
jon vérem  fejeikre,  nem  az  első  ártatlan  leszek,  kit 
meggyilkoltak.  Végre  így  vagy  amúgy,  meg  kell  hal- 
nom egyszer,  s  rövid  idő  múlva  emlékem  elvész  az 
emberek  között.  A  Lethe,  mely  a  régiek  szerint  a 
halottak  országát  az  élettől  elválasztja,  nem  csak  azok- 
nál, kik  rajta  keresztül  mentek,  de  az  innenső  parton 
maradottaknál  is  eltörli   az  emlékeket. 

—  És  családja?  —  szólt  Völgyesy  fájdalmasan,  — 
gondoljon  családjára  barátom. 

Tengelyi  arozán  mondhatatlan  fájdalom  kifejezése 
vonult  át ;  kezével  takarva  szemeit,  egy  ideig  hall- 
gatott. —  Mit  akar,  hogv-  tegyek?  —  szólt  végre 
meghatásában  remegő  hanggal.  —  Azt  kívánja,  hogy 
Nyúzót  térden  állva  pártfogásáért  kérjem  ?  megvesz- 
tegetésekhez kell-e  folyamodnom  ?  pénzért  hamisan 
esküvő  tanukat  vásárlani,  vagy  más  ehhez  hasonló 
eszközökhöz  nyúlni,  melyektől  undorodom?  noha  nem 
titok  előttem,  hogy  ilynemű  perorvoslatoknak  hatása 
sokkal  nagyobb,  mint  azoké,  melyekről  iskoláinkban 
tanulunk.  Hazánkban  a  büntető-jog  a  homceopathia 
elveit  követi,  s  ki  alávalósággal  vádoltatott,  néha  csak 
az  által    segíthet    magán,    hogy    aljasságra  vetemedik. 

Bíráink  itt  Porváron  fajunk  keleti  származását  akar- 
ják bebizonyítani,  mely  szerint  tisztviselőhöz  ajándék 
nélkül  senkinek  közelíteni  nem  szabad.  Én  tudom 
mindezt ;  de  kívánhatja-e  tőlem,  hogy  öreg  napjaimra 
egész  éltemet  oly  tettekkel  gyalázzam  meg,  melyeket 
megvetek  ? 

—  ön  fel  van  gerjedve,  barátom;  —  monda  Völ- 
gyesy,  a  jegyzőt  barátságosan  kezénél  szorítva. 

—  Felgerjedve?  —  válaszolt  amaz  keserűen,  — 
képzelje  magát  helyzetemben,  s  mondja,  maradhatok-e 
nyugodtan  ?  Nagy  reményekkel  léptem  az  életbe, 
bolondság  volt,  de  ki  tehet  róla!  mielőtt  tapasztalá- 
sait reményeiből  le  nem  vonta,  minden  ember,  kinek 
Isten  lelket  adott,  úgy  jár.  Le  kellett  mondani  remé- 
nyeimről ;  meggyőződtem,  hogy  Sysiphus,  ki,  a  régiek 
szerint,  a  hegyre  fel  egy  sziklát  hengerített,  mely 
bizonyos  magasságról  mindig  visszagördül,  előbb  fogja 
bevégzeni  munkáját,  mint  azok,  kik  a  mindig  vissza- 
sülyedő  népet  aljasságából  kiemelni  akarják ;  hogy  a 
danaidák  hordája  hamarább  betelik,  mint  az  igazság- 
talanság mértéke  itt  e  földön  :  —  s  egy  kis  kört  válasz- 
ték életemnek.  Hír  és  név  nélkül  akartam  átmenni  e 
világon,  fáradva  szüntelen  kis  körömben,  de  csak  erre 
szorítva  munkásságomat.  Hány  embernek  élete  hasonló 
az  órához,  melynek  minden  kereke  szüntelen  forog, 
melynek  lógonya  ugyanazon  helyen  jár  fel  s  alá,  s 
melynek  más  c«élja  nincs,  mint  hogy  a  mutató  végső 
órájához  jöjjön.  Így  akartam  élni  én  is,  csak  családom 
boldogítására,  legfölebb  hogy  azoknak,  kik  hozzám 
legközelebb  álltak,  néha  valami  jót  tegyek,  ez  vala 
egyedüli  kfvánatom,  —  s  im,  ezt  sem  kellé  elérnem  ! 
Erzsébetemet  szerencsétlenségem  sírba  dönti,  leányom 
hasztalan  titkolja  előttem  bánatát,  én  jól  tudom,  hogy 
mit  miattam  szenvedett,  örökre  el  fogja  keseríteni ; 
fiam  talán  megbecstelenített  névvel  lépend  a  világba, 
s  most  végre  mé^  az  kívántatik,  hogy  meggyőződé- 
semet áldozzam  fel !  Ez  több,  barátom,  mint  hogy 
nyugodtan  elviselhetném. 

Br.  Eötvös :  A  falu  jcgyxőjc  11.  ao 

—  Barátom,  —  monda  Völgycsy  meghatva,  — 
nem  fogja  tagadni  senki,  hogy  becsületes  ember  ön- 
vétke  nélkül  soha  szomorúabb  helyzetbe  nem  jutott, 
mint  ön ;  de  én  csak  azt  állítom,  hogy  abban,  ha  a 
főispánt  és  Rétyt  kéri,  hogy  perének  eldöntése  el- 
halasztassék,  nincsen  legkisebb  megalázás,  sem  más 
valami,  miért  e  lépést  tenni  vonakodhatnék 

—  Ha  ítéletem  elhalasztását  kérem,  mi  más  ez,  mint 
világos  elismerése  annak,  hogy  ügyem  igazságában  nem 
bízom  —  válaszolt  Tengelyi  fejét  rázva. 

—  Mondja  inkább  —  vágott  szavába  Völgyesy,  — 
elismerése  annak,  hogy  a  szükséges  körülmények  még 
perében  eléggé  felvilágosítva  nincsenek.  Magunk  kény- 
telenek vagyunk  megvallani,  hogy  a  mint  a  dolgok  most 
állanak,  minden  bűnjelek  ellenünk  szólnak.  —  A  köz- 
vélemény Tengelyi  úr  mellett  nyilatkozik,  jelleme 
annyira  ismert,  hogy  habár  a  körülmények  puszta 
előadásán  kívül  ennyi  vádak  ellen  semmi  bizonyít- 
ványokkal nem  léphetünk  fel,  mégis  a  legnagyobb 
rész  ártatlanságán  nem  kétkedik.  Ha  esküdtszékeink 
volnának,  ma  ítélet  alá  bocsáthatnók  a  pert,  de  birák 
csak  a  perben  előadottak  szerint  mondhatják  ki  íté- 
letöket,  s  így  elmarasztalásnál  jelenleg  alig  várhatunk 
egyebet.  Idővel  ki  tudja,  mily  körülmények  fejlőd- 
hetnek ki.  Talán  a  zsidó,  ki  most  typhusban  halálán 
fekszik,  kiépül,  s  Ígéretek  által  arra  bitható,  hogy 
igazat  valljon ;  talán  Violának  jöhetünk  nyomára,  s 
akkor  az  egész  vád  magában  elenyészik ;  talán  — 

Itt  az  ügyvédet  az  öreg  János  szakítá  félbe,  ki  a 
nélkül,  hogy  valaki  jöttére  ügyelne,  a  beszélgetés 
alatt  a  szobába  lépett  s  annak  utolsó  részét  hallá. 
Az  alispán  engedelmével  tudniillik  és  Ákos  kérésére 
azon  kevés  szolgálat,  melyre  Tengelyinek  tömlöc^é- 
ben  szüksége  vala,  Jánosra  bízatott,  s  az  öreg  huszár 
naponként  tízszer  jött,  s  ha  más  dolog  nem  volt,  s  a 
jegyzőt  magányosan  találta,  pár  vigasztaló  szóval 
akará  deríteni  fogságát.  Voltak  pillanatok,  hol  e  szer- 
fölötti   buzgalom  Tengelyinek    terhére    esett,  de  még 

akkor  is  a  jószívűség,  mely  a  vén  huszár  minden 
szavából  kitűnt,  cifelcjteté  bcszclgctéscinelc  unalmas- 
ságát, s  Tengelyi  nem  egyszer  monda,  hogy  soha 
nemesebb  szivet  nem  ismert,  mint  mely  e  bérruha 
alatt  dobog. 

—  Hát  kérem  a  teins  urat  —  monda  az  öreg 
huszár  az  asztalhoz  közelítve,  mely  mellett  Tengelyi 
Völgyesyvel  szólt,  —  csakugyan  igaz  volna-e,  hogy 
ha  Violának  nyomára  jöhetünk,  a  nemzetes  úr  vádja 
alól  felmentetik  ? 

—  Nem  szenved  kétséget  —  monda  Völgyesy,  — 
csak  Viola  kerüljön  kezünkbe.  Ha  ő,  mit  eddigi  maga- 
viselete után  remélhetünk,  Macskaházy  meggyilkolta- 
tását bevallja,  ügyünk  meg  van  nyerve. 

—  De  hát  akkor  —  szólt  a  huszár  gondolkozva  — 
fel   kellene  keresni  Violát. 

—  Mióta  Tengelyi  úr  itt  van  —  monda  Völgyesy 
sóhajtva,  —  azon  fáradunk.  Kiadattuk  a  parancsot 
minden  szolgabírónak,  irtunk  minden  megyébe,  de 
hasztalan  !  nem  tud  senki  nyomára  akadni. 

—  No,  így  nem  is  csuda,  ha  nem  akadnak  nyo- 
mára ;  —  válaszolt  a  huszár  fejét  csóválva.  —  Dob- 
bal verebet  fogni !  Viola  nem  lesz  bolond,  hogy 
szolgabíró  elébe  álljon. 

—  De  mit  tegyünk?  tud-e  kend  más  módot?  — 
kérdé  Völgyesy. 

—  Tudok  biz  én  —  felelt  János,  —  p«dig  nincs 
is  más  mód  a  világon.  Ha  valaki  lopott  portékára 
tragy  zsíványra  akar  akadni,  csak  megint  zsiványnál 
jöhet  nyomára.  Violát  ismerőseinél  kell  keresni,  azok 
bizonyosan  tudják,  hol  van. 

—  Liptáknét  kérdeztük  ;  kérdeztük  Peti  c^igányt,  — 
szólt  Völgyesy. 

—  No,  a  mi  a  czigányt  illeti,  —  vágott  szavába 
az  előbbi,  —  fogadni  mernék,  hogy  a  vén  kópé  ma 
oda  vezethetne,  ha  akarna ;  de  ki  tudja,  nem  volt-e 
magának  is  valami  része  físcalisunk  halálánál?  és  az- 
után Violának  mindig  jó  embere    volt.  Azt    gondolja 

magában  :  a  nemzetes  úrnak  sok  párto'ója  van,  s  nem 
sok  baja  lesz ;  s  ha  Viola  a  vármegye  kezére  kerül, 
felakasztják. 

—  A  mi  azt  illeti  —  monda  Völgyesy,  —  Peti 
tudja,  maga  az  alispán  mondta  neki,  hogy  Viola  sta- 
tárium elébe  kerülni  nem  fog.  Ha  pedig  rendes  biró 
elébe  állíttatik,  miután  Macskaházy  meggyilkoltatásán 
kívül  semmi  nagyobb  gonosztettet  nem  követett  el,  s 
főkép  miután  a  halálos  félelmet  már  egyszer  kiállta, 
jót  állok,  hogy  halállal  nem  fog  büntettetni. 

—  A  teins  úr  jót  áll,  de  Peti  nem  hiszi,  —  szólt 
a  huszár,  —  legjobb  barátját,  hol  akasztófáról  van  a 
szó,  senki  az  elöljáróságnak  feladni  nem  fogja,  ha 
mindjárt  az  egész  vármegye  jót  áll  is,  hogy  nem  lesz 
bántása ;  de  vannak  mások  — 

—  De  kicsoda  ?  —  kérdé  Völgyesy. 

—  Hát  teins  uram  —  válaszolt  a  másik,  —  akár- 
melyik a  zsiványok  közül,  a  kiket  itt  fogva  tartanak. 
A  becsületes  emberek  nem  ismerik  egymást,  de  a 
zsiványok  mind  egy  compánia.  Itt  van,  példának  oká- 
ért, a  főfiscalis  úrnak  konyhás  rabja,  Csavargós  Gazsi, 
bocsássák  azt  szabadon,  csak  két-három  hétre.  Én 
magam  elmegyek  parasztruhában  vele,  jót  állok,  hogy 
el  nem  hagyom  szökni,  s  ha  Violát  nem  hozzuk  ma- 
gunkkal, nem  bánom,  ne  hígyc  senki,  ha  elmondom, 
hogy  megvertük  a  Ferkót  Aspernnál. 

Völgyesy,  mint  megyei  ügyész,  ismeré  a  szoros 
összeköttetést,  melyben  tömlöczrendszerünk  mellett 
rabjaink  szabad  társaikkal  maradni  szoktak,  s  melynél 
fogva  a  gonosztetteknek  egy  része  a  tömlöczben  ter- 
veztetik és  senki  ellopott  portékáihoz  csakugyan  nem 
juthat,  ha  irántok  nem  a  rabok  között  tudakozódik, 
s  azért  János  tanácsát  oly  jónak  tartá,  hogy  a  kony- 
hásrab  elbocsátására  való  engedelmet  az  alispánnál 
még  ma  megszerezni  igére,  úgy  hogy  Jánossal  már 
holnap  reggel  elmehessen. 

—  Jobb  lesz  még  ma  éjtszaka ;  —  monda  János 
kis  gondolkozás  után.  —  Ha  valaki  a  rabok  vagy  haj- 

dúk  között  Csavargóst  velem  elmenni  látja,  holnap 
estéig  valamennyi  zsivány  az  egész  megyében  meg- 
tudja. Espionnak  tartanak,  s  nem  akadunk  rá  Violára 
soha  többé. 

Völgyesy  hclyeslé  óvakodását. 

—  És  ezután  követem  alássan  —  folytatá  a  huszár 
egy  kissé  zavarodtan,  —  nem  mintha  a  nemzetes 
úron  nem  segítenék  szívesen.  Isten  látja  lelkemet, 
mindent  tennék,  hogy  ez  átkozott  tömlöczből  meg- 
szabadítsam :  de  hát  a  szegény  Viola  is  ember,  és 
aztán  a  felesége  is  áldott  teremtés,  meg  a  gyerekei 
oly  szépek  s  úgy  tépték  bajszomat  s  bácsinak  nevez- 
tek, —  teins  uram,  nem  akarnék  munkás  lenni  abban, 
hogy  apjokat  felakaszszák.  Más  büntetés  akármi,  de 
halál,  teins  uram,  az  furcsa  dolog. 

Völgyesy  ismétlé  az  előbb  mondottakat,  melyeknek 
helyesrégét  végre  a  huszár  maga  is  átlátá. 

—  No,  ha  úgy  van,  teins  uram,  —  monda  bajszát 
pödörve,  —  és  miért  ne  volna  úgy,  főkép,  ha  még  a 
viczispán  úr  is  meg  fogja  Ígérni  —  hisz  a  teins  urak- 
tól függ,  kit  akasztanak  fel  —  ne  legyek  becsületes 
ember,  ha  Violát  magammal  nem  hozom.  Neki  is 
szegénynek,  jobb,  ha  strafját  kiállja ;  s  hogy  felesé- 
gének s  gyermekeinek  bajuk  ne  legyen,  arról  majd 
az  én  uram  gondoskodik.  No  csak  ereszszék  ki  ve- 
lem Gazsit,  s  hallani  fognak  az  öreg  Jánosról  nem 
sokára.  Hej,  furcsa  commandókkal  mentem  én  ki  éle- 
temben, s  mindig  becsülettel  jöttem  haza.  Nem  kell 
mindjárt  lemondani  a  világról.  — -  S  ezzel  a  huszár 
elment.  Völgyesy  s  Tengelyi  még  egy  ideig  e  lépés 
valószínű  sikeréről  szóltak,  melyhez  az  elsőnek  sok, 
a  másodiknak  igen  kevés  bizodalma  volt ;  végre  az 
ügyész,  barátjának  kezét  szorítva,  elment,  hogy  az 
alispánnal  a  konyhásrab  szabadon  bocsátása  iránt  be- 
széljen. 

Tengelyi  az  emberi  élet  bámulatos  bonyodalmairól 
gondolkozott.  Ki  áll  oly  magasan,  hogy  előre  mond- 
hatná :  Ezen  ember,  kit  megvetek,  sorsomra  soha  be- 

folyással  nem  fog  bírni  1  Miként  a  Icgnagyobbszerű 
tények  néha  a  legkisebb  körülményeknek  következései : 
úgy  a  legszerényebb  körökben  elfolyt  élet  néha  a 
legnagyobb  világtörténetekkel  áll  összefüggésben;  s 
lehetnek,  sőt  vannak  bizonyosan  számtalan  esetek, 
hol  egy  vagy  más  valaki  nem  válik  szabóvá,  ha  Na- 
póleon Sz. -Ilona  szigetére  nem  jő.  Ki  ismeri  az  össze- 
függést, melyben  az  emberek  élete  egymással  áll,  s 
mely  a  jónak  és  gonosznak,  a  magasan  álló  s  az  alá- 
valónak sorsát  egymástól  feltételezi  ?  bizonyos  csak 
az,  hogy  nincs  hang  oly  távol  álló,  mely  életünk 
harmóniájával  nem  vegyülhetne,  vagy  azt  nem  ront- 
hatná meg,  —  s  miért  vagyunk  hát  büszkék? 


XXXYl. 

Martius  hónapig  jöttem  elbeszélésemmel,  s  kik 
Porváron,  vagy  talán  más  megyei  fővárosokban  meg- 
fordultak, tudják,  hogy  az  évnek  ezen  szaka  az,  mely- 
ben tömlöczeinkben  legtöbb  halálozások  történnek. 
Arra,  hogy  az  év,  melyben  történetünk  játszik,  e  rész- 
ben másoktól  különbözzék,  nem  tudok  okot,  miután 
a  tömlöczök  téli  hónapokban,  hol  mindenki  melegebb 
lakást  keres,  az  idén  szint  oly  nedvesek  s  tisztátla- 
nok voltak,  mint  máskor,  s  így  csak  természetes,  ha 
most,  midőn  elbeszélésem  úgy  kívánván,  olvasóimat  a 
börtönökbe  visszavezetem,  lakóik  között  az  evenként 
uralkodó  typhust  találják.  Porváron  a  dolgok  ezen 
állapotján  senki  nem  ütközött  meg,  ép  oly  kevéssé, 
mintha  például  azt  jelentenék,  hogy  valamely  adószedő 
pénztára  sorvadásban  szenved,  mert  hisz  mindennek 
megvannak  természetes  betegségei,  a  tömlöczöknek 
szintúgy,  mint  a  pénztáraknak,  s  az  egész  megye  — 
az  orvosokat  is  ide  értve  —  valóban  stoikai  nyuga- 
lommal látá  a  tömlöczi  koporsót,  mely  naponként  néha 
kétszer-háromszor  mindig  új  halottal  a  megyeház  ud- 
varából  kivitetett. 

Regényemnek  egy  nagy  hibája  az,  hogy  felette 
sokat  okoskodom ;  néha  szinte  megsajnálom  olvasói- 
mat. Nem  tudja  nálamnál  senki  jobban,  mennyire 
boszantó,  ha  az  iró,  történetének  fonalát  elhagyva, 
minden  perczben  okoskodni  kezd.  Egy  ismerősömmel 
a  hegyek  között  jártam  egyszer.  Jó,  becsületes  ember 
volt,  ki  a  természeti  tudományokból  éppen  annyit 
tudott,  a  mennyit  egy  pár  óra  alatt  kényelmesen  el- 
mondhatott, s  így  a  tudósoknak  azon  neméhez  tarto- 
zott, kik  tudományukat,  mint  a  nyári  ruhát,  nem 
hasznukért,  de  csak  azért  szerezték  meg,  hogy  tisz- 
tességesen megjelenhessenek  s  minden  alkalmat  meg- 
ragadnak, hogy  magoknál  tudatlanabbakat  bámulatra 
ragadjanak.  Ezen  érdemes  férfiú,  noha  csak  azért  in- 
dultunk egymással  útnak,  hogy  a  legmagasabb  csúcsok 
egyikéről  a  napot  lealkonyodni  lássuk,  minden  tíz 
lépésre  megállt  s  egy  növényt  szakítva  le,  a  botani- 
káról, vagy  egy  követ  emelve  fel,  a  mineralogiáról 
szólt.  Nem  boszankodtam  életemben  soha  inkább.  — 
S  im  most  pár  évvel  később  szintúgy  cselekszem  ol- 
vasóimmal. Azért  követnek,  hogy  oda  vezessem,  hol 
Ákost  és  Vilmát,  mint  boldog  házaspárt,  az  oltárnál 
láthassák,  s  én  minden  lépten  feltartom  s  magyaráza- 
timmal  untatom  őket.  De  ki  tehet  róla!  minden  em- 
bernek megvannak  hibái,  (Vándory  a  jótulajdonokról 
is  azt  hiszi),  vagy  talán  azt  is  mondhatnók:  élete 
különböző  korszakaiban  minden  ember  átmegy  a 
hibáknak  majdnem  minden  nemein,  s  alig  mondhat 
embertársai  ellen  oly  valamit,  mit  néha  magára  is 
nem  alkalmazhatott  volna ;  az  enyém  jelenleg  a  fe- 
lette sok  okoskodás,  —  nem  segíthetek  rajta  I  Tudom, 
sokszor  oly  dolgokat  mondok  cl,  melyeket  nálunk 
mindenki  ismer  s  így  nem  regénybe  valók ;  azt  is 
tudom,  hogy  az  emberek  az  igazságot,  mint  az  ara- 
nyat, akkor  becsülik  leginkább,  ha  elég  lágy  s  min- 
denfelé csavartatható,  mire  sokszor  nem  elég  figye- 
lemmel voltam;  —  több  szerelmes  jelenetet  kell  vala 
le  Írnom,  melyekből  ifjú  olvasóim  mint  egy  új  Kniggé- 

bői  megtanulhatnák,  miként  viseljék  magokat  bizonyos 
körüimények  között ;  néhány  nagylelkű  tett  is  emelte 
volna  művem  becsét,  s  kétségen  kívül  egy  fejezet, 
hol,  mint  az  angol  lordok  szinművekben  aranyokat, 
úgy  személyeim  a  nemes  érzelmeket  zacskónként 
szórták  volna :  száraz  mindennapi  előadásimnál  több 
hatást  tesz.  Tudva  való  dolog,  hogy  a  regény  baj- 
szos férfiak-  s  főkötős  asszonyoknál  csak  a  gyermeki 
mesét  pótolja,  mely  akkor  legkedvesebb,  ha  az,  mi 
benne  elmondatik,  sehol  a  világon  fel  nem  talál- 
ható. —  Én  mindezt  tudom,  s  százszor  mondám  el 
enmagamnak,  de  hibáim  megjavítása,  melyet  magam- 
ban százszor  föltevék,  soha  sem  sikerült.  Úgy  tar- 
tom, Archimedes  monda,  hogy  új  világot  tudna  épí- 
teni, ha  csak  egy  pont  adatik  neki,  mely  a  miénken 
kívül  fekszik ;  én  nem  birok  ily  ponttal ;  ki  kívánhat 
más  világot  tőlem,  mint  melyben  élek,  mely  minden 
gondolatom  s  érzelmeimet  lekötötte,  melyen  kívül 
még  képzeJmi  tehetségem  sem  otthonos?  Ha  Danton 
en<3[€m  kérdez  vala,  hazánkat  magunkkal  vihetjük-e 
czipőnk  talpán?  azt  feleltem  volna,  hogy  igen.  El- 
viszszük  magunkkal  hazánkat  czipőnk  talpán,  sőt,  ha 
midőn  elmenénk,  czipőnknek  talpa  sem  volt,  vagy 
épen  mezitláb  indultunk  útnak,  elviszszük  mindenütt 
magunkkal,  még  az  álmok  országába,  még  a  szabad 
költészet  körébe  is.  Én  legalább  nem  vagyok  eléggé 
költő,  hogy  még  akkor  is,  midőn  művemet  alkotom, 
a  szomorú  valót  elfelejthetném,  s  ha  olvasóim  nem 
bocsátanak  meg  e  gyengeségemet,  minden,  mit  tehe- 
tek, csak  az,  hogy  hibáimat  bevallom  s  javulást  Ígérek, 
lm  a  jelen  esetben  a  porvári  tömlöczben  napon- 
ként történt  számos  halálozásokról  szóltam.  Vblt-e 
valaha  szebb  alkalmam  orvosi  rendszerünkről  beszélni  ? 
A  gondolatok  természetes  fonala  oda  vezetne,  s  szebb- 
nél szebb  adatokat  sorolhatnék  el,  melyekből  olvasóim 
talán  bámulva  látnák,  mi  rendkívüli  módokon  gondos- 
kodunk betegcink  gyógyításáról.  Egész  orvosi  poli- 
cziánk    rendszerét    adhatnám    elő,    s    meggyőzhetnék 


mindenkit,  hogy  boldog  földünk  a  poÜcziának  ezen 
nemétől,  mint  egyáltalában  minden  n)Jlvános  policziá- 
tól,  egészen  ment.  —  De  legyőzöm  hajlamomat  s  nem 
mondok  semmit ;  vajon  nem  nagy  önmegtagadás-e 
ez  ?  főkép  miután  a  taksonyi  főorvosban  oly  egyed- 
del ismerkedhetünk  meg,  ki  többször  életében  meg- 
mutatá,  miként  semmi  a  világon  nincs,  mi  kevesebb 
alkalmatlansággal,  sőt  néha  annyi  haszonnal  járna, 
mint  ha  orvosi  tekintetben  kiadott  rendelések  betű 
szerint  megtartatnak. 

Pár  évvel  ezelőtt  az  ország  nagy  részében  marha- 
dög uralkodott.  Felsőbb  rendelés  következtében  Tak- 
sony vármegye  is  elzáratván,  minden  idegen  marhá- 
nak behajtása  büntetés  alatt  tilaimaztatott.  Mi  tör- 
tént ?  A  főbiráknak  egyike  ugyanakkor  a  szomszéd 
megyében  marhát  vesz  s  azt  haza  akarja  hajtatni. 
A  megye  határánál  felállíttatott  biztos  és  őrök  e  mar- 
hákat nem  akarják  beereszteni,  s  a  főbiró  azon  kel- 
lemetlen helyzetbe  jő,  hogy  ámbár  ökreit  máskor  néha 
szomszédai  határán  is  legeltette,  most  még  arra  sem 
nyerhet  engedelmet,  hogy  azokat  tulajdon  mezejére 
hajtsa.  A  birtok  szentségét  annyira  sértő  állapot  azon- 
ban nem  tartott  sokáig.  A  főorvos  tudniillik,  látva, 
hogy  a  felsőbb  rendelésben  csak  idegen  marhának 
behajtása  tiltatik,  meggyőződvén,  miként  oly  ökrök, 
melyek  a  megye  egyik  főbirája  által  megvétettek,  ide- 
geneknek józanul  nem  mondhatók,  azonnal  megadá 
az  engedelmet.  Egy  más  alkalommal,  s  részint  talán 
ennek  következésében,  mert  akkori  tette  a  helytartó- 
tanács által  rosszaltatott,  a  főorvos  tizennégy  nappal 
a  porvári  vásár  előtt  indítványt  tett  a  gyűlésen,  hogy 
miután  már  több  esztendőn  át  a  marhadög  mindig  e 
hónapban  ütött  ki,  a  megye  a  vásár  hetében  elzáras- 
sék.  A  szomszéd  megyékben  akkor  ugyan  nem  volt 
dög,  azonban  bizonyos,  hogy  a  taksonyi  földesurak 
ökreit  soha  jobb  áron  Porváron  el  nem  adták,  s  a 
főorvos  ritka  közkedvességet  szerzett  magának. 

Sok  ehhez  hasonló    tetteket    adhatnék    elő,   melyek 

által  a  taksonyi  főorvos  magának  közkedvcsséget  szer- 
zett ;  azonban  csak  a  legszükségesebbnek  elmondására 
akarok  ezentúl  szorítkozni,  s  ezekhez  a  kritika  fősza- 
bályai szerint  jellemeimnek  motivatiója  tartozik,  azaz 
a  jelen  esetben  megmutatása  annak,  miért  lett  fő- 
orvosom épen  Taksony-megye  főorvosává  ? 

Egyik  legnagyobb  nehézsége  minden  magyar  tárgy- 
nak —  s  ez  talán  oka,  miért  választják  Íróink  annyi- 
szor a  külföldet  történeteik  színhelyéül  —  abban 
fekszik,  hogy  alig  találhatunk  olyat,  mely  alkotmányos 
kérdésekkel  a  legszorosabb  összeköttetésben  nem 
állna.  Nálunk  a  politika  valóságos  mindennapi  kenye- 
rünk, melylyel  mindenik  él,  és  sok,  kinek  semmi  más 
eledele  nincs,  néha  gyomrát  is  elrontja ;  nincs  tárgy, 
melynek  megértésére  államtudományi  ismeretekre 
szükség  nem  volna,  s  nem  szólhatok,  például,  főorvo- 
somról a  nélkül,  hogy  Taksony-megyének  alkotmá- 
nyos állásáról  említést  ne  tegyek.  Tudja  mindenki, 
hogy  a  főorvosnak  ki  által  történendő  kinevezése 
megyei  szerkezetünk  controvers  kérdései  közé  tar- 
tozik. Azt  hiszi  talán  valaki,  arról  foly  a  vita :  vájjon 
a  megyei  orvosok  a  magyar  egyetem  orvosi  kara 
vagy  az  ország  főorvosa  által  neveztessenek  ki  ?  Isten 
ments  meg  1  Megyei  autonómiánknál  fogva  csak  a 
főispáni  kinevezés  s  a  tisztújításon  történendő  vá- 
lasztás között  lehet  kérdés,  s  ennek  eldöntése  annyi- 
val nehezebb,  mennyivel  bizonyosabb,  hogy  igen  sok 
magában  józan  ember  lehet  a  világon,  ki  az  egyikre 
oly  kevés  okot  talál,  mint  a  másikra. 

Midőn  a  jelen  főorvos  előde  meghalt  —  az  egész 
vidéken  híres  ember  volt,  ki  vadászaton  még  mada- 
rakat is  nyúlseréttel  lőtt,  s  minden  betegeinek  ugyan- 
azon labdacsokat  adá  be,  az  eredmény  mindkét  eset- 
ben hasonló  vala,  azaz  a  kisebb  madarak  és  betegek 
szerencsésen  átcsúsztak,  —  midőn,  mondom,  ezen 
úri  ember  meghalt,  e  kérdés  természetesen  ismét 
szőnyegre  került.  A  főispán  azonnal  egy  igen  kitűnő 
fiatal  embernek    ígérte  c  hivatalt,    kinek    minden    te- 

kintetbcn  jó  conservativ  elveit  ismeré,  ki  tanári  ok- 
levéllel birt,  öt  esztendeig  egy  úri  házban  mint  ne- 
velő szolgált,  s  magát  ez  idő  alatt  igen  kitünteté,  a 
Szép  mulatságokban  egy  pár  költeményt  s  rejtett  szót 
is  közlött,  egyébiránt  római  katholikus  volt.  Taksony 
rendel  választási  joguknál  fogva  azonban  mást  nevez- 
tek ki.  Igaz,  nem  ismerte  senki  a  megyében,  de  mon- 
datott, hogy  francziául  s  angolul  tud,  azonkívül  a 
selyembogártenyésztést  is  tökéletesen  érti,  több  kül- 
földi gazdasági  egyesületnek  tiszteleti  tagja,  nemcsak 
az  orvosi  tudományt,  hanem  Patakon  a  just  is  elvé- 
gezte, s  azonkívül  született  református.  Az  egész 
megye  ily  körülmények  között  természet  szerint  két 
pártra  oszlott,  s  egy  évnél  több  múlt,  mielőtt  a  vi- 
szongások,  melyek  a  rendek  s  kormányzójok  között 
támadtak,  ismét  ki  egyen  Üttettek,  mi  csak  akkor  tör- 
tént, miután  mind  a  főispán,  mind  a  megye  kijelöltjc 
önként  lemondottak,  s  a  vitatkozó  részek  egy  harma- 
dikban, azaz  a  jelen  főorvosban  megegyeztek.  Mint 
lutheránusnak,  vallási  fogalmai  sem  a  főispán  nézetei- 
vel, ki  kálvinistát  nem  akart,  sem  a  rendek  kivánatai- 
val,  kik  teljességgel  nem  akartak  pápistát,  összeütkö- 
zésbe nem  jöttek,  azonkívül  nem  lévén  sem  conser- 
vativ, sem  másféle  elvei,  az  új  főorvos  minden  párt- 
hoz egyenlőn  közel  állt,  nem  nevelt  soha  senkit,  nem 
tudott  sem  francziául,  sem  angolul,  nem  értette  a 
selyemtenyésztést,  nem  irt  verseket,  nem  is  volt  tagja 
semmi  külföldi  vagy  belföldi  társaságnak,  s  így  egé- 
szen arra  születve,  hogy  az  ellenkező  pártok  szavaza- 
tait egyesítse,  s  mint  Taksony-megyének  békeangyala 
lépjen  fel. 

A  főorvos,  mint  olvasóim  látják,  már  első  föllépése 
által  egész  Taksony-megyét  a  törvényhatósági  élet  leg- 
közönségesebb s  egyszersmind  legnagyobb  bajából, 
azaz  belső  viszongásaiból  gyógyítá  meg.  Lehettek,  kik 
e  szerencsés  eredménynek  érdemét  nem  egészen  neki 
tulajdoníták,  de  míveltebb  emberek  tudják,  hogy  á 
főorvosnak  e  megyei  nyavalya  megszüntetésére  nézve 

legalább  épen  annyi  érdeme  van,  mint  sok  nagynevű 
collegájának  leghiresebb  gyógyításainál,  s  már  ez  clbő 
föllépés  orvosi  híre  megalapítására  elég  lehetett  volna, 
ha  tudniillik  egy  tény,  bármi  nagyszerű,  mai  világban 
arra,  hogy  híressé  váljunk,  elég  lehetne.  A  históriá- 
ban nevet  szerezhetünk  magunknak  egy  nagy  tett  által, 
mint  azt  Mucius  Scaevola,  Horatius,  Cocles,  Curtius 
és  számtalan  példa  mutatja,  —  az  életben  ez  nem 
elég.  A  múltnak  nagy  férfíai  nyugodtan  állhatnak 
magas  talapjaikon,  melyekre  az  idő  által  helyeztettek, 
s  Brutus,  ha  tőrét  soha  nem  mozdítja  is  többé,  híres 
marad  mindörökre ;  de  ki  még  emberek  között  él, 
csak  ha  szüntelen  tolakodik  s  lármáz,  emlékeztetheti 
e  szüntelen  mozgó  tömeget  jelenlétére. 

Ki  néhány  irodalmi  hírességet  ismer,  azonnal  át 
fogja  látni  állításom  helyességét.  Azt  hiszi  valaki : 
arra,  hogy  magunknak  az  irodalomban  nevet  szerez- 
zünk, egy  oly  munkára  van  szükségünk,  mely  a  láng- 
észnek bélyegét  hordja  magán  s  melynek  minden  lap- 
ján mély  gondolatokat  vagy  fenséges  érzelmeket  ta- 
lálunk? Isten  ments  meg!  Mi  az,  mi  utczáinkon  vi- 
lágít? a  csillag-e  vagy  az  olajlámpa?  Amaz  tisztáb- 
ban ragyog,  öröklő  változatlan  szépségben  lövelli  ránk 
sugarait,  amaz  magasan  áll  ;  de  az  olajlámpát  köze- 
lebb érjük,  láthatjuk  mécsét,  világát,  sőt  füstjét,  s 
végre  nincs  nap,  hol  nem  gyújtatnék  meg  újra.  A  csil- 
lagot elfelejthetjük,  a  lámpa  még  szagával  is  jelenlé- 
tére emlékeztet,  csak,  mint  mondám,  mindennap  meg- 
gyújtassák, —  az  irodalmi  híresség  megszerzésének 
egész  titka  ebben  fekszik.  Olvasóim,  ha  e  kincs  után 
vágyódnak,  oktatásomat  követve,  bizton  elérhetik. 

Írjon  akárki  közülök  néhány  versecskét,  mindeniket 
más  zsebkönyvbe,  vagy  folyóiratba,  hogy  neve  több- 
ször forduljon  elő.  Minden  egyes  versecskéről  egy 
barát  különböző  folyóiratokban  kedvező  vagy  legalább 
oly  bírálatot  ád  ki,  melyben  némely  hibák  erősen 
megrovatnak,  de  mint  a  genialitás  óriási  botlásai  adat- 
nak   elő.    Ily    kritikák    antikritikákra    adnak  alkalmat, 

ezekre  ismét  felelni  kell,  botrány  támad,  s  a  ki  a 
versecskét  irta,  híres  férfiú.  Hogy  nevét  fentartsa, 
csak  kevés  kell  már.  Néha  munkáinak  új  jelentése, 
néha  ismét  egy  kis  irodalmi  botrány  vagy  birálatocska  ; 
ki  egyszer  feljutott,  mennyivel  könnyebb,  annyival 
kevesebb  fáradsággal  fentarthatja  magát  a  hír  ingó 
hullámain ;  csak  a  mint  mondám,  neveztetni  magát 
akárhogy,  akárki  által  s  mikor,  csak  neveztetni  magát, 
ez  az  egész  mesterség.  A  vakondok,  ki  a  földet  egy 
sokaktól  járt  ösvény  közepén  feltúrta,  inkább  emlé- 
kezteti tevékenységére  az  átmenőt,  mint  Achilles  távol 
fekvő  nagyszerű  tumulusa  által. 

Az  iró  s  orvos  munkássága  között  vannak  bizonyos 
hasonlóságok,  —  innen  van,  hogy  orvosok,  kik  saját 
tudományukban  elismerést  nem  találtak,  oly  szívesen 
vetik  magokat  az  irodalomra,  —  egyik  az  emberi  nem 
erkölcsi,  másik  anyagi  hibáinak  megjavításával  fárad, 
mindketten  többnyire  hasonló  sikerrel ;  a  hír  meg- 
szerzésére nézve  azonban  az  orvos  nem  követhet  jobb 
utat,  mint  melyet  irodalmi  dicsőség  után  vágyódó  ol- 
vasóimnak ajánlék.  Magáról  beszéltetni:  ez  a  mód, 
mely  által  orvosok  nevet  szerezhetnek,  és  senki  a 
taksonyi  főorvosnál  mesterségének  ezen  részét  jobban 
nem  érté.  Neki  minden  évben  legalább  tíz  halálos 
betege  volt,  ki  mind  meggyógyult.  Minden  kiépülő 
szivesen  hallja,  hogy  veszélyben  forgott,  s  így  az 
orvosnak  ily  alkalommal  alig  van  szüksége  másra, 
mint  hogy  ha  betege  csudálatos  megmentéséről  beszél, 
ellent  ne  mondjon.  Neki  évenként  a  hazai  s  néhány 
inkább  olvasott  külföldi  lapokban  többször  nyilvános 
köszönet  mondatott,  —  s  ily  hálanyilvánítások  termé- 
szetesen annyival  több  hatást  tettek,  mert  mindig 
egészen  ismeretlen  emberektől  jővén,  mindenki  látá, 
hogy  nem  a  magasztalt  tanár  valamely  barátja  által 
nyomattak  az  újságba.  Neve  dicsőítésében  a  homoeo- 
pathák,  aleopathák,  hydropathák,  sőt  azok  is,  kik  az 
orvosi  tudománynak  legbiztosabb  vezérfonalát  az  alva- 
járók   tanácsaiban    keresik,  egyenlő    lelkesedéssel  ré- 

szesUltek.  A  főorvos  minden  betegét  azon  rendszer 
szerint  gyógyítá,  melyet  maga  kívánt,  s  így  nemcsak 
azon  kellemetes  helyzetbe  jutott,  hogy  betegei,  ha 
bajuk  történt,  csak  magokat  okolhaták,  de  mindig  vé- 
dőkre is  számolhatott.  Ha  a  beteg  érvágás  után  halt 
meg,  a  homoeopathák  egy  hanggal  csak  a  beteget 
vádolák,  ki  teljességgel  aleopathikus  rendszer  szerint 
akarta  magát  gyógyíttatni,  míg  ott,  hol  az  érvágás  el- 
hagyatott, az  aleopathák  minden  bajt  csak  a  homoeo- 
pathia  káros  hatásának  tulajdonítanak.  Ha  a  főorvos 
ezen  szép  tulajdonságaihoz  hozzá  számítjuk,  hogy 
minden  hypochondrikus  agglegénynek  azt  javaslá, 
hogy  megházasodjék,  kisasszonyoknak  soha  a  táncí'.o- 
lást  meg  nem  tiltá,  s  minden  gyengélkedő  nőt,  ki 
tőle  tanácsot  kért,  nyáron  át  valamely  füidőbe  kül- 
dött, a  férfiaknak,  kiket  homoeopathikus  rendszer 
szerint  gyógyított,  a  pipázást,  az  aleopatháknak  leg- 
kedvesebb ételeiket,  s  a  hydropatháknak  a  bort  meg- 
engedé  :  nem  bámulhatja  senki  a  közbizodalmat,  mely- 
ben ez  ildomos  férfi  Taksony  és  a  szomszéd  megyék- 
ben részesült. 

Ragályos  betegség  próbaköve  minden  orvosnak.  Hol 
a  nyavalya  az  orvost,  ki  ellene  küzködik,  száz  halál- 
lal fenyegeti,  hol  kötelességét  teljesítve,  minden  pil- 
lanatban veszélynek  teszi  ki  életét,  melynek  nagysá- 
gát senki  önmagánál  inkább  nem  ismeri:  ez  a  pilla- 
nat, hol  az  orvos  azon  nagyszerű  bátorságnak  s  ön- 
feláldozásnak példáját  adhatja,  melyhez  csak  ember- 
szeretet lelkesíthet.  —  Én  ismerek  ily  férfiakat.  — 
A  typhus,  mely  most  a  tömlőéiben  uralkodott,  hasonló 
alkalmat  adott  a  porvári  főorvosnak  is,  s  meg  kell 
vallani,  hogy  ő  most  hiv  maradt  jelleméhez,  s  legfőbb 
kötelességét,  mely  főorvosra  nézve  ragályos  betegsé- 
geknél az,  hogy  a  nyavalya  elterjedését  akadályozza, 
pontosan  teljesíté,  s  nehogy  a  ragály  általa,  ki  na- 
ponként minden  előkelőbb  házaknál  megfordult,  má- 
sokkal közöltessék,  betegeit  inkább  —  nagy  önmeg- 
tagadással, mert    mily    orvos    ne    örvendene,    ha    sok 

beteghez  juthat  —  egészen  magokra  hagyá,  mi  által 
egyszersmind  az  éretett  el,  hogy  a  porvári  rabok 
egészen  a  természetre  bizattak  s  a  gyógyszertári  szám- 
adás felette  nagyra  nem  nőtt ;  ennyi  gondjára  bízott 
beteg  mellett,  kik  közül  naponként  egynéhány  meg- 
hall, a  főorvost  senki  hibás  gyógyítással  nem  vádol- 
hatá  s  érzékeny  szive  sok  fájdalomtól  kimehetett  meg. 

A  porvári  töm  lőcsök  —  mint  olvasóim  tudják,  — 
azok  által  legalább,  kiknek  számára  építtettek,  nem 
tartattak  felette  kellemetlen  lakhelyeknek.  A  rokon- 
szellemű társaság,  bor,  pálinka,  kártya,  ének  s  beszél- 
getés, főképen  téli  időben  oly  tökéletesen  kipótolák 
a  szabadság  élvezetét,  hogy  Taksony  megyének  ne- 
mes és  nem-nemes  lakosai  között  több  olyan  talál- 
kozott, ki  őszkor  addig  iparkodott,  míg  magának  télre 
a  megyeház  ezen  részében  lakást  szerezhetett.  De  ki 
e  helyt  most  látá,  borzadott. 

A  tömlöcznek  ugyan  külön  kórháza  volt.  A  megv'e 
rendéi  nem  akartak  ellentállani  felsőbb  parancsoknak, 
azért  egy  szobában  a  beteg  rabok  számára  hat  ágy 
állíttatott  fel.  E  kórház,  ámbár  közönségesen  csak  öt- 
száz rab  volt  a  háznál,  többnyire  telve  volt,  s  gon- 
dolni lehet,  hogy  ragályos  nyavalya  idejében  a  bete- 
gek elkülönözése  ily  korház  mellett  lehetetlenné  vált, 
s  mindenik  ott  maradt,  hol  a  betegségtől  eléretett. 
Nem  volt  börtön,  melynek  lakóit  egy  hónap  óta  a 
halál  nem  kevesítette  meg.  A  felső  tömlöczökből,  hol 
harminoz,  sőt  nyolczvan  rab  együtt  tartatott,  néha 
reggel  két-három  hullát  vittek  ki.  Lenn,  hol  a  mirigy 
még  g}'ilkolóbbnak  látszott,  egyes  börtönkamarák  la- 
kói, egy-két  szerencsétlent  kivéve,  kihaltak. 

A  rabok  között  tompa  kétségbeesés  uralkodott. 
A  legbátrabbat  borzadással  tölte  a  halálnak  képe 
melyet  mindenfelől  látott,  s  magok  a  hajdúk,  kiket 
izolgálatuk  naponként  egy  párszor  a  tömlöczbe  ve- 
zetett, ha  dolgukat  a  lehetőségig  sietve  elvégezték, 
borzadással  szóltak  azokról,  miknek  tanúi  voltak. 
A  tömlöczök,   honnan  máskor  víg  lárma  s  dorbézolás 

hallatszott  fel,  most  közönségcsen  néma  csendben 
álltak.  Az  ablakokon  át,  melyek  az  utc^áról  le  vilá- 
gítanak, esténként  egyházi  énekek  hallatszottak,  s  a 
szomorú  kar,  mely  mintegy  a  föld  mélyéből  hang- 
zott fel,  rémüléssel  tölte  az  átmenőket.  Néha  éj  kö- 
zepett, ha  minden  egyéb  hallgatott,  az  őr  a  rabok 
imádságát  hallá,  s  ha  ez  elhangzott,  ismét  csend  lőn, 
mint  a  sírban.  A  rabok  ritkán  s  akkor  is  suttogva 
beszéltek  egymással.  Ha  a  hajdúk  reggel  a  tömlö- 
czökbe  jöttek,  hogy  azokat,  kik  még  egészségesek 
maradtak,  egy  fél  órára  az  udvarra  ercszszék,  a  vas- 
rostélyokhoz  támaszkodva  találták  őket.  Mindenki  ri- 
mánkodott, hogy  csak  tömlöczét  nyissák  fel  mentül 
elébb,  nehogy  a  szerencsés  pillanatokból,  melyeket 
Isten  szabad  ege  alatt  tölthet,  csak  egyet  is  veszít- 
sen. Voltak  esetek,  hol  azok,  kiket  a  betegség  már 
megragadott,  nem  tarthatva  fel  magukat  önlábaikon, 
társaikra  támaszkodva,  végső  erővel  vánszorogtak  fel 
a  lépcsőn,  hogy  csak  még  egyszer  szíhassak  be  a 
tavasz  éltető  levegőjét.  A  lenn  maradottak,  kik  a  be- 
tegségen keresztülmenve  gyengeségök  miatt  e  gyö- 
nyörben nem  részesülhettek,  szomorúan  néztek  bol- 
dogabb társaik  után,  míg  ezek  közül  néha  egy  pár 
visszatért,  hogy  szerencsétlen  pajtásukat  felvigyék. 

A  börtönök  elsejében  mindjárt  a  lépcső  mellett 
több  másokkal  két  testvér  vala  elzárva.  Pásztorember 
mindkettő,  becsületes  szüléknek  gyermekei,  kik  midőn 
egy  nagyrészint  betyárságból  elkövetett  bűntettért 
esztendei  fogságra  ítéltettek,  csak  azon  egyet  kerék 
ki  kegyeimül,  hogy  egy  börtönbe  zárassanak.  E  test- 
véreknek egyike,  a  fiatalabbik,  még  félig  gyermek, 
mindjárt  az  első  hetekben  megbetegedett,  és  soha 
anya  gyermekét  nem  ápolá  oly  gondosan,  mint  e  sze- 
rencsétlen most  bátyja  által  ápoltatott,  ó  vala  az,  ki 
öcscsét  a  bűntett  elkövetésére  birta,  kinek  kedveért 
az  a  börtönbe  került,  s  most  halni  lássa  tulajdon 
testvérét,  kinek  akaratlanul  gyilkosává  vált?  Beteg- 
sége   kezdetén    valahányszor    hajdú    jött,    az    Istenre 

kérte,  hogy  hívjon  öcscséhcz  orvost,  vagy  hogy  vigye 
ki  a  tömlöc^ből  s  kérje  az  alispánt,  hogy  ő,  az  idő- 
sebb s  vétkesebb,  állhassa  ki  a  büntetést  ntindkettő- 
jökért.  —  Tartsanak  itt  két  esztendeig,  ha  kell,  ha- 
lálonx  órájáig,  csak  e  szegény  fiút  ereszszék  ki,  ár- 
tatlan, csak  én  csábítottam  el ;  —  így  rimánkodott 
összekulcsolt  kezekkel  a  hajdú- káplár  előtt,  s  ez  érzé- 
ketlen embernek  szemei  néha  könyekkel  teltek,  midőn 
kéréseit  hallva,  azt  kellé  felelnie  :  hogy  nem  teljesít- 
heti, mert  a  teins  vármegye  azt  rendelte,  hogy  a 
meddig  a  betegség  tart,  nehogy  az  tovább  terjedjen, 
senkit  a  tömlöozből  kiereszteni  nem  szabad.  —  Ké- 
sőbb, midőn  öcscse  felgyógyulásához  reménye  nem 
vala  többé,  a  szerencsétlen  nem  szólt  senkivel.  Hall- 
gatva ült  ott,  ügyelve  a  betegnek  minden  mozdula- 
tára, kezeivei  támogatva  fejét.  Ha  a  vasrostély  reggel 
kinyittatott  s  a  rabok  az  udvarra  bocsáttattak,  akkor 
vállára  emelé  testvérét  s  kivitte  magával  az  udvarra, 
hol  ismét  melléje  ült,  fejét,  mint  a  gyermekét,  egyik 
karjára  fekteté,  s  hallgatva  várt,  míg  a  félóra  eltelt  s 
börtönébe  visszahivatott.  —  Minek  czipeled  ezt  ma- 
gaddal ?  —  szólt  egyszer  az  udvaron  a  hajdúknak 
egyike  hozzá  —  nem  látod,  hogy  meghalt.  —  A  rab 
elborzadva  néze  testvérére,  ki  mozdulatlanul  mellette 
feküdt.  Arozához  tartá  ajkait,  nem  érzé  lehelletét, 
szivére  tette  kezét,  az  nem  dobogott,  szemébe  né- 
zett, bennök  nem  vala  élet  többé,  a  tagok  mind  el- 
meredve, az  egész  test  jéghidegen,  nem  lehete  ké- 
telkednie. —  Meghalt!  —  kiáltott  irtóztató  hangon, 
s  magán  kívül  halott  testvére  mellé  rogyott.  Társai 
levitték  a  tömlöczbe,  de  a  szerencsétlen  fel  nem  esz- 
mélt többé.  A  láz  megragadta  őt  is,  s  kevés  nappal 
utána  a  halál  véget  vetett  szenvedéseinek. 

A  szomszéd  börtönben  egy  más  rab  gerjesztc  saj- 
nálkozást még  rabtársaiban  is.  Tíz  évre  ítéltetett,  s 
annyit  töltött  tömlöczében,  haja  őszülni  kezdett,  tagjai 
annyi  szenvedések  után  elveszték  egykori  erejöket, 
de  ő  kiállta  büntetését.  Azon  napig,  mikor  megtörött 

testtel,  de  lánczok  nélkül  fog  visszaléphetni  a  világba, 
csak  még  néhány  hét  vala  hátra.  Künn  nem  vár  senki 
reá,  senki  szeretve  nem  fogja  fogadni  a  visszatérőt, 
de  6  szabad  lesz,  s  ez  egy  gondolat  elfelejteté  fog- 
sága hosszú  szenvedéseit.  Midőn  a  betegség  a  töm- 
löczben  mutatkozni  kezdett,  lelkét  mondhatatlan  nyug- 
talanság tölte  el.  Pöl  s  alá  járt  börtönében,  minden 
pillanatban  kérdé  társait:  miként  érzik  magokat? 
naponként  tudakozódott  a  hajdúktól,  nem  halt-e  meg 
senki  ?  egy  szóval  egész  magaviselete  azon  halálfélel- 
met tanusítá,  melyet  életében  először  érzett,  talán 
mert  először  látott  maga  előtt  egy  nagy  reményt. 
Midőn  fogságából  csak  még  néhány  nap  vala  hátra, 
a  láz  megragadta  őt  is.  Szörnyű  vala  látni  kétségbe- 
esését. Elmondá  rabtársainak,  hogy  néhány  nap  múlva 
szabad  lenne;  szülőhelyéről  szólt  s  a  jövőről,  melyet 
mint  becsületes  ember  ott  akarna  tölteni,  s  most  meg 
kell  halnia.  Néha  imádkozott  és  sírt,  néha  elátkozá 
születését  s  káromkodott  Isten  ellen,  ki  őt  e  tíz  esz- 
tendőn át  megtartá,  csakhogy  miután  minden  kínokat 
kiszenvedett,  szabadulása  pillanatában  foszsza  meg 
életétől.  Ez  élet  először  kincs  neki,  a  világ,  melynek 
élvezetétől  tíz  hosszú  évig  elzáratott,  paradicsomként 
áll  képzete  előtt,  a  zöld  mező,  melyen  mások  gon- 
datlanul mennek  át,  a  folyó  nyugodt  tüköré,  a  rop- 
pant láthatár,  melynek  szépségét  szabadsága  napjai- 
ban nem  gyanítá :  mondhatlan  vágygyal  töltik  el  a 
rabnak  lelkét,  reájok  gondolt,  felölök  álmodott  hosszú 
éveken  át,  s  most,  midőn  mind  az  övé  lehetne,  midőn 
a  reménynek,  melyen  szíve  tíz  esztendeig  csüggött, 
teljesülni  kell  —  most  haljon  meg?  Most,  mielőtt 
magát  életében  még  egyszer  szabadnak  mondhatja, 
mielőtt  tagjairól  a  lánczok  végre  levétetnek?  A  láz 
elvévé  eszméletét,  de  e  kínos  godolatok  fentarták 
magokat  a  beteg  vad  álmai  között  is,  s  a  szeren- 
csétlen, noha  magánkívül,  egyre  panaszkodott  kegyet- 
len sorsa  ellen,  mely  őt  szabadságától  megfosztja, 
míg  a  halál   nála,  mint    annyiaknál,  e  kívánatot  végre 

teljesíté.    —    Mert    hány    volt  e  tömlöczben,  kinek  c 
szomorú  lakhelyet  csak  sírjával  lehete  felcserélni. 

S  ha  c  sors  n\ég  csak  vétkeseket  érne!  ha  az 
áldozatok  között,  kiket  a  halál  magának  naponként 
kiválaszt,  nem  lennének  olyanok,  kik  vétkök  nélkül 
jutottak  e  helyzetbe!  De  ez  nem  volt,  nem  lehete 
így.  Hazánkban,  mint  tudva  van,  azon  legszentebb 
polgári  jog,  mely  szerint  senki,  melőtt  bírája  által 
elítéltetett,  nem  büntettethetik,  a  nemesség  kivált- 
ságaihoz tartozik  s  így  nem  találunk  tömlöczöt,  hol  a 
raboknak  nagy  része  nem  állana  olyanokból,  kik 
puszta  és  sokszor  alaptalan  vád  következtében  zárat- 
nak el,  s  évekig  a  legnagyobb  gonosztevőkkel  egy 
börtönben  hasonló  szenvedéseket  állnak  ki.  Igen, 
évekig,  s  lesz-e  valaki  oly  merész,  hogy  mert  a  leg- 
újabb időről  beszélek,  szavaimat  túlzással  vádolná? 
Lesz-e  valaki,  ki  csak  azt  állítja,  hogy  az  esetek, 
mikről  szólok,  a  ritkaságok  közé  tartoznak?  Menjetek 
végig,  ti,  kik  mindenkit,  ki  a  létező  bajokra  int,  túl- 
zással vádoltok  s  gyáva  philanthrophiának  nevezitek, 
ha  valaki  eszetekbe  juttatja  a  kegyetlenségeket,  melyek 
a  büntető  igazság  neve  alatt  e  honban  még  most  is 
naponként  elkövettetnek ;  menjetek  végig,  ti  kitünőleg 
gyakorlati  férfiak  e  hon  tömlöczein,  s  mondjátok, 
hányat  fogtok  találni,  hol  a  büntető  eljárás  úgy  volna 
elrendezve,  hogy  a  vádlottaknak  egy  része  nem  éve- 
kig várna  ítéletére?  hányat,  hol  az  elítélt  rabok  s  a 
még  per  alatt  álló  vádlottak  között  a  bánásmódra 
nézve  különbség  tétetnék?  Lánczok  s  hetenként  két 
napi  böjt,  ez  a  fogsági  büntetésnek  közönséges  sanya- 
rítása ;  de  vájjon  nem  viselnek-e  lánczokat  a  vádlot- 
tak is?  nem  bőjtölnek-e  az  elítéltekkel?  s  mi  más 
köztök  a  különbség  azon  egyen  kívül,  hogy  az  elítélt 
gonosztevő  büntetésének  határát  ismeri,  míg  a  sok- 
szor ártatlan  vádlott  semmit  maga  előtt  nem  lát,  mi- 
hez reményét  köthetné?  De  minek  bámuljuk  ezt? 
eseteket  mondhatnék  el  olvasóimnak,  nem  egyet  vagy 
kettőt,  nem  is  olyat,  melyet  múlt    századok    krónika- 

jáből  merítettem,  hanem  oly  időből,  hol  az  emberi 
jogok  említése  tanácstermeinkben  már  közönségessé 
vált,  s  mégis  egyes  emberek,  a  nélkül,  hogy  bűntettért 
elítéltettek,  sőt  a  nélkül,  hogy  ilyennel  csak  vádoltat- 
tak volna,  hosszabb  ideig  tartó  fogságot  szenvedtek. 
Igen,  hosszabb  ideig  tartó  rabságot,  és  lánczokban  s 
gonosztevők  társaságában,  csak  valamely  tévedés  vagy 
a  tömlöcztartó  gondatlansága  következtében,  ki  egy 
vagy  más  ily  egyedet,  ha  például  mint  tanú  a  megye- 
házához jött,  véletlenül  lánczra  veretett,  s  azután  míg 
a  hiba  valamely  szerencsés  véletlen  által  ki  nem  vilá- 
gosodott, ott  tartott  a  többiekkel,  —  hisz  egy  rabbal 
több  vagy  kevesebb,  nem  szaporítja  gondjait,  és  az 
alispánoknak  sokkal  több  dolguk  van,  semhogy  a  töm- 
löczök  megvizsgálásával  fáradhatnának.  Mondom,  fel- 
hozhatnék ily  eseteket,  s  olvasóim  —  azok  t.  i.,  kik 
állapotainkat  máshonnan,  mint  az  akadémia  heti  ülé- 
seiben szerzett  tapasztalásaikból  ismerik,  jóval  meg- 
szaporíthatnák azokat;  de  először,  átlátom,  hogy  mi- 
után tömlöczeinkből  pénzért  s  szép  szavakért  néha 
olyanok  is  szabadon  bocsáttatnak,  kik  a  biró  által 
elzárásra  ítéltettek,  talán  a  megzavart  súlyegyen  kívánja 
azt,  hogy  helyökbe  olyanok  zárassanak  el,  kik  nem  a 
tömlöczbe  valók;  másodszor  nem  is  szeretném,  ha 
valaki  által  túlzó  philanthropnak  tartatnám,  s  azért 
ezen  esetek  elmondását  akkorra  tartóm  fel,  ha  valaki 
valószínűtlennek  gondolná,  hogy  a  porvári  tömlőéiben 
igen  sok  vádlotton  kívül  szinte  egy  ily  tökéletesen 
ártatlan  egyed  találtatott,  ki  öt  hónapi  gondolkodás 
után  még  e  pillanatban  sem  foghatá  meg  tulajdon- 
képen, mi  módon  jutott  a  tömlöczbe. 

A  szegény  ember,  kivel  épen  bűntelensége  miatt 
rabtársai  mindig  a  legnagyobb  megvetéssel  bántak, 
most  is  a  többiektől  elkülönítve  ült  magányosan  a 
börtön  egyik  szegletében.  Fiatal  neje,  ki  megszaba- 
dítására mindent  tett  s  kevés  vagyonát  hasztalan  kísér- 
letekben eltékozolta,  naponként  háromszor  jött  a  bör- 
tön ablakához    és    benézett.    Ezek  voltak  az  egyedüli 

pillanatok,  hol  a  nyomorult  rövid  időre  tompa  fájdal- 
mából feleszmélt.  A  vasrostélyhoz  ment,  melyen  át  a 
folyosóra  nyíló  ablaknál  nejét  láthatta;  monda,  hogy 
jól  érzi  magát,  kérdezősködött  szülői  s  gyermekeiről, 
s  ha  a  könnyeket  szemeibe  nyomulni  érzé,  maga 
kűldé  el  e  kedves  teremtést,  kinek  önfájdalmát  elárulni 
nem  akarta.  Végre  e  szerencsétlen  nőnek  leginkább 
Völgyesy  közbenjárása  által  sikerült  férje  ártatlansá- 
gának bebizonyítása.  Reggel,  midőn  a  börtönök  fel- 
nyittattak, neje  lement  a  hajdúkkal,  hogy  tudtára 
adja,  de  ő  magánkívül  feküdt  szalmáján,  s  visszanyert 
szabadságát  rövid  napok  múlva  örökre  biztosítá  a 
halál. 

Voltak  a  legmegrögzöttebb  gonosztevők  között, 
kiket  a  szüntelen  fenyegető  veszély  ájtatosakká  tett, 
s  kik  remegő  hangon  gyermekéveik  félig  felejtett 
imádságait  elmondva,  vallásukban  keresték  megnyug- 
vásukat. Mások  erős  italokban  akarák  elmeríteni  félel- 
mök  érzetét,  s  az  adományok,  melyek,  mióta  a  ragály 
uralkodott,  a  tömlöczperselybe  bővebben  folytak,  — 
mert  hisz  azok  iránt,  kiket  életveszély  fenyeget,  min- 
dig irgalmasabbak  az  emberek,  kár,  hogy  ez  irgalom 
akkor  jő,  mikor  reá  legkisebb  szükség  van  —  nagy- 
részint  pálinkára  fordíttattak,  s  csak  arra  használtak, 
hogy  e  szerencsétlenek  egy  pár  órára  bajaikat  részegen 
elfelejtsék.  Mások  ismét  tompa  fájdalomban  ültek 
szalmájokon,  szó  nélkül,  mintha  közönyösen  várnák  a 
pillanatot,  melyben  a  ragály  őket  is  meg  fogja 
ragadni,  míg  egyesek  vad  kétségbeesésben  átkozák 
végzetöket,  s  szörnyű  káromkodásokkal  tölték  a  töm- 
löczöt,  néha  mintegy  magokon  kívül  erőtlen  dühhel 
rázva  a  vasrostélyt,  mely  őket    ez    eleven   sírba  zára. 

E  szerencsétlenek  szenvedéseit  csak  két  férfiú  sze- 
rény munkássága  enyhíté.  Az  egyik  Vándory,  a  másik 
a  porvári  börtönnek  katholikus  lelkésze  volt.  A  megye 
termében  épen  akkor  vallásos  tárgyakról  folyt  a  vita, 
s  a  két  vallás  hívei  határtalan  lelkesedéssel  küzdöttek 
a  házassági  szerződés  mi  módoni    kötése    iránt.  Ván- 

dory  s  lelkésztársa  —  bár  ezért  sokak  által  vallásos 
közönyösséggel  vádoltattak  —  jobbnak  tárták,  ha  a 
házban,  hol  vallásról  annyian  szólnak,  ők  ketten  teszik 
azt,  mit  vallásuk  parancsol.  A  küzködő  egyház  Taksony- 
megyében, úgy  látszott,  eléggé  vala  képviselve ;  nem 
ártott  tehát,  ha  legalább  két  embernek  eszébe  jut, 
miként  az  egyháznak  a  küzdésen  kívül  még  más  fel- 
adásai is  vannak,  s  ott,  hol  határtalan  lelkesedéssel  a 
születendő  gyermekek  vallási  neveltetéséről  vitatkoz- 
nak annyian,  s  Jeruzsálemöket  feldúlva  gondolják,  ha 
a  reversalisok  által  egy  pár  gyermek  más  vallás  szer- 
tartásai szerint  kereszteltetik,  legalább  két  ember 
arra  fordítja  idejét,  hogy  azon  számtalanok  közül,  kik 
a  törvény  értelme  szerint  katholikusoknak  vagy  pro- 
testánsoknak neveztetnek,  legalább  néhányakat  vallá- 
suk tanaiban  oktassanak  s  haláluk  előtt  a  hit  vigasz- 
talásaiban  részesítsenek.  Ha  Vándory  s  e  katholikus 
káplán  vallásukról  szólnak,  nem  hiszem,  hogy  sok 
pontra  nézve  egymással  meg  tudtak  volna  egyezni ; 
míg  csak  cselekedtek,  nem  vala  közöttük  különbség,  — 
s  noha  az  egyik  Rómában  új  Babilont,  a  másik  min- 
den malasztnak  kútforrását  látá ;  noha  az  egyik,  míg 
reversalisok  léteznek,  a  másik,  mihelyt  azok  eltiltat- 
nak, vallását  veszélyeztetve  gondola;  az  egyik  isten- 
telenségnek monda,  ha  az  egyház  minden  decretalisai 
el  nem  fogadtatnak,  a  másik  bálványozásnak,  ha  valaki 
hitének  alapját  a  szentíráson  kívül  másvalahol  keresi : 
Vándory,  valahányszor  Tiszarétről  bejöhetett  s  a  káplán 
naponként  idejöknek  nagy  részét  a  tömlöczben  tölték,  s 
mindkettőnek  vigasztaló  szavai  új  reményt  öntöttek  sok 
szerencsétlennek  szívébe,  ki,  ha  e  biztató  szózat  nem 
hangzik  fel,  kétségbeesésnek  engedte  volna  által  ma- 
gát. Voltak,  kik  e  szelid  férfiaktól  először  elfordultak, 
sokan  megvető  gúnynyal  fogadták  oktatásaikat ;  de  ki 
az,  ki  főkép  ezerencsétlensége  óráiban  a  vallás  vigasz- 
talásait  soká  nélkülözhetné?  A  hit  néha  nem  elégíti 
ki  eszünket,  érteni  akarunk,  s  a  vallás  megfoghatlan 
rejtélyeket  nyújt,  —  de    vajon    a    szív    feltalálhatja-e 

nélküle  megelégedését?  Vezesd  ki  a  kételkedőt  Isten 
természetébe,  ott,  hol  magas  bérezek  a  láthatárt  elke- 
rítik, s  a  szem,  melynek  messze  kilátás  kell,  mintegy 
akaratlanul  az  éghez  emelkedik ;  ott,  hol  a  bércéről 
lezúgó  patak  dörgése,  a  madarak  éneke  s  a  szellő, 
mely  a  lombon  átsuhog,  ezer  hangban  szólalnak  fel 
körülöttetek,  melyekre  a  szív  megindul  s  az  ész  hasz- 
talan keres  értelmet;  mutasd  a  magas  eget  neki, 
mikor  a  nap  a  láthatár  felett  elvérezve  leszáll,  vagy 
a  hold  milliónyi  csillagok  között  csendesen  terjeszti 
ezüst  világát,  s  kérdezd  akkor  társadat:  kételkedik- e 
még?  s  a  természetnek  mindezen  csodái  nem  hatnak 
a  szívre  annyira,  mint  egy  valóban  jó  ember  közele- 
dése, ki  hitétől  lelkesítve,  csendes  munkásságával 
embertársai  boldogításán  fárad. 

Vannak  újabb  időkben  emberek,  kik  a  tömlöczökre 
fordítva  figyelmöket,  a  költészetnek  egy  új  nemét 
alapították  meg,  egy  nemét  az  ártatlan  pásztorkölte- 
ményeknek, melyek  a  tömlöczben  játszanak.  Minden 
nagynak  s  szépnek,  mit  e  világon  látunk,  megvan 
carricaturája,  mely  vele  majdnem  egyszerre  támad,  s 
a  philanthropiának  ezen  kinövése,  mely  szerint  min- 
den gonosztevő  csak  egy  szerencsétlen,  embertársai 
által  meg  nem  értett  s  véletlenül  a  jó  útról  eltért 
becsületes  emberként  festetik,  kétségen  kívül  ép  oly 
nevetséges,  mint  az  emberi  észnek  más  ehhez  hasonló 
tévedései ;  azonban  nem  kevésbbé  hibázik,  ki  ellen- 
kező szempontból  indulva  ki,  a  tömlöcanek  minden 
lakóját,  sőt  azoknak  csak  nagyobb  részét  is  javíthat- 
lannak  hiszi.  A  legnagyobb  férfi,  kinek  tetteit  szá- 
zadok magasztalják,  közelebbről  tekintve,  végre  mégis 
csak  ember,  s  a  legnagyobb  gonosztevő,  kitől  undo- 
rodva elfordulunk,  szintén  még  ember  marad.  A  tettek, 
melyeket  amannál  bámulánk,  ennél  borzadással  emlí- 
tünk, csak  egy  egész  életnek  egyes  pillanatai,  s  vala- 
mint a  nagy  férfiban  az  emberi  természet  számos 
gyengeségei,  úgy  a  legnagyobb  gonosztevőben  egyes 
jó  tulajdonok  megmaradnak,  s  ez  az,  mi  által  a  rabok 

javíthatása  sok  esetben  lehetségessé  válik,  de  mindig 
csak  olyanok  által,  kiket  vallásos  érzelmek  ehhez  lel- 
kesítenek 

A  hatás,  melyet  főképen  Vándory  a  rabokra  gya- 
korolt, szinte  csodálatos  vala.  Ha  a  tömlöczbe  jött,  s 
a  rabok  szavát  vagy  csak  lépteit  hallak,  öröm  sugár- 
zott minden  arczon.  Az  egyes  börtön  lakó<,  melybe 
lépett,  tisztelettel  fogak  körül  vigasztalójokat,  s  a 
meg  nem  szokott  részvét,  a  régen  vagy  talán  soha 
nem  hallott  szerető  mód,  melylyel  hozzájok  szólt, 
megnyitá  a  legmegrögzöttebb  gonosztevő  szívét  sze- 
lid  oktatásainak.  Ki  Vándoryt  a  rabok  között  látta, 
nem  bámulhatott  optimismusán,  melylyel  minden  tanít- 
ványát megjavíthatónak,  sőt  nagy  részben  már  meg- 
javítottnak  hirdeté.  Jelenlétében  csakugyan  úgy  lát- 
szott. Az  emberek  nagy  részének  jelleme  külső  hatá- 
sok által  fejlődik,  mintegy  visszhang  a  szív,  azon 
hangon  felel,  melyen  megszólíttatott,  s  a  legnagyobb 
gonosztevő,  kit  sorsának  kiméletlen  érintései  s  az 
emberek  igazságtalansága  elvadítanak,  hol  való  rész- 
vétet lát,  ritkán  állhat  ellent  e  szelid  befolyásnak. 

Legszembetűnőbb  vala  Vándorynak  ezen  hatása  az 
üveges  zsidóra,  ki  Macskaházy  meggyilkoltatása  iránt, 
mint  tudjuk,  gyanúba  jött,  s  Porvárra  hozatott.  Mint- 
hogy e  zsidó  a  gyilkosság  elkövetése  után  Macska- 
házy szobájának  kályhalyukában  találtatott,  vallomása 
Tengelyi  perére  a  legnagyobb  fontossággal  birt,  s 
Völgyesy,  mint  a  jegyzőnek  védője,  azt  kíváná,  hogy 
magányosan  zárassék  el,  mely  kívánat  ez  alkalommal 
annyival  könnyebben  teljesíttetett,  minthogy  az  alis- 
pánné  által  is  pártoltatott.  A  fakamaráknak  egyike 
üríttctett  ki  e  czélra,  s  a  legszükségesebb  készületek 
megtétele  után,  melyékhez  egy  belől  fűlő  kályhán, 
rossz  ágyon,  s  az  ajtóra  vert  erős  új  lakatokon  kívül  alig 
tartozott  más :  ez  lőn  a  zsidónak  börtöne,  hol  nem 
háborgatva  senki  által,  szerencsétlen  helyzetéről  gon- 
dolkozhatott. Ae  alispánné,  ártatlanságáról,  a  mint 
monda,    meggyőződve,    eleinte    részvétet    mutatott    e 

szerencsétlen  iránt,  sőt  mindjárt  fogsága  kezdetén  őt 
egyszer  n\eg  is  látogatta,  —  a  mit  a  tömlöcztartó, 
Rétyné  világos  parancsa  ellen,  nehogy  e  nemes  tett 
titokban  maradjon,  többeknek  elbeszélt.  —  E  magas- 
rangú úrhölgyön  kívül  azonban  senki  legkisebb  könyö- 
rületességet sorsa  iránt  nem  tanúsított,  s  vallatásait 
kivéve  alig  volt,  ki  hozzá  csak  szőlna.  Maga  a  hajdú 
megvetéssel  állltá  elébe  nyomorú  étkeit,  s  hallgatva 
vagy  goromba  tréfákkal  hagyá  el  kamaráját,  s  a  rab 
teljes  kiterjedésben  érezé  a  magánynak  minden  kín- 
jait, melyeket  a  jövőben  oly  kevés  remény,  a  múltból 
semmi   nyájas  emlék  nem  derített. 

Nyájas  emlékek!  hisz  ő  zsidó  volt;  ez  élettörté- 
nete. Születve,  hogy  családja  nyomorúságát  oszsza, 
anyja  ápoló  karjai  között  feltartva,  hogy  már  zsenge 
gyermekkorában  e  világ  igazságtalanságával  megismer- 
kedjék, elhagyva  szülői  házát,  hogy  szabadság  helyett 
egész  elhagyottságát  érezze,  küzködve  mindennapi 
kenyeréért,  nem  becsületes  munkával,  mert  hisz  attól 
a  zsidó  eltiltatott,  de  fortélylyal  s  csalfasággaJ,  földön 
csúszva,  mint  a  hernyó,  melyet  az  átmenő  gondat- 
lanul eltapos,  gyűlöltetve,  üldöztetve :  —  ez  az,  mit 
a  zsidó  múltjában  talál,  ez  az,  miről  e  rab  emlékei 
szóltak.  Boldog  a  gyermekkor!  a  férfi,  ha  élete  min- 
den czéljait  elérte,  diadala  legszebb  pillanatában  vá- 
gyódva tekint  vissza  ártatlan  játékaira,  s  szívesen  fel- 
cserélné babérját  a  vegyületlcn  örömekért,  melyeket 
akkor  élvezett;  de  a  zsidó  mit  talál,  ha  e  korára 
emlékezik?  —  megvetést,  mely  már  első  gyermek- 
örömeit elkeseríté.  Midőn  önlábain  először  megy 
keresztül  faluja  utczáján,  a  gyermekcsapat  csúfolva  fut 
utána.  A  harcz,  melyet  egész  életén  át  ő,  az  egyes, 
a  sokasággal  küzdeni  fog,  ott  kezdődik  élete  küszö- 
bén, a  gúny  s  megvetés  elkeseríti  élete  kelyhét  első 
cseppjeiben.  Szeretni  fog  ő  is,  de  kiért  életét  adná, 
azt  megvetve  látja  mindenki  által ;  kit  trónra  emelne 
ifjú  lelkesedésében,  azzal  nem  oszthat  meg  mást,  mint 
saját  gyalázatát,  a  gyalázatot,  melyet  nem  érdemelt,  s 

melytől  ép  azért  nem  szabadulhat ;  a  gyalázatot,  me- 
lyet őseitől  öröklött,  s  melyet  gyermekeire  hagyand ; 
a  gyalázatot,  mely  szörnyű  átokként  egész  faja  fölött 
kimondatott,  s  melytől  őt  semmi  erény,  semmi  nagy 
tett  fel  nem  mentheti. 

S  mi  bámuljuk,  ha  a  zsidó  megromlott,  ha  azon 
magasabb  érzelmeket,  melyek  az  emberi  természetet 
nemesítik,  e  népnél  ritkábban  találjuk?!  Engedtünk-e 
neki  tért,  hol  e  nemesebb  érzelmeket  használja?  e 
haza  gyermekének  ismerte-e  őt,  hogy  tőle  szeretetet 
kívánhatna?  mi  felebarátilag  bántunk-e  avval,  kit  most 
önösséggel  vádolunk?  Vegyük  el  az  erénynek  minden 
földi  jutalmát,  rendezzük  cl  társaságunkat  úgy,  hogy 
jótettek  után  se  honfitársainknak  tiszteletére,  se  nevünk 
dicsőségére  számot  ne  tarthassunk,  s  ugyan  hány  fog 
még  haladni  az  erénynek  ösvényén!?  Ez  a  helyzet, 
melybe  a  zsidó  e  művelt  század  közepett  legalább 
honunkban  állíttatott.  A  mi  ennyi  elnyomás  után  lel- 
kében nemes  érzelmekből  még  megmarad,  csak  az 
égő  gyűlölcsben  mutatkozhatik,  melyet  irántunk  érez. 

Az  üveges  zsidó  népének  e  közös  szenvedésein 
kívül  még  más  okokból  is  megérdemlé  mindenkinek 
szánakozását.  Visszataszító  külseje,  mely  őt  mielőtt 
vétkezett,  már  gyanússá  tévé,  s  beteges  teste  kettősen 
szerencsétlenné  tevék  őt ;  s  főkép  most  fogsága  alatt, 
hol  minden  vonásain  a  félelem  nyoma  látszott,  alig 
lehete  embert  képzelni,  ki  inkább  sajnálkozást  ger- 
jeszthete.  —  De  a  mint  mondám,  a  zsidó  iránt  senki 
könyörületességet  nem  érzett,  sőt  úgy  látszott,  6 
maga  sem  számolt  részvétre,  —  s  Vándory,  ki  láto- 
gatásait nemcsak  saját  vallása  híveire  szorítá,  s  több- 
ször hozzá  is  elment,  mindig  magába  zárkózva  találta 
őt,  s  hamar  meggyőződött,  hogy  e  szerencsétlen  által 
csak  kémnek  tekintetik.  A  lelkész  mindent  elkövetett, 
hogy  e  rabnál  is,  mint  a  többieknél,  bizodalmat  éb- 
reszszen,  sőt  annyival  inkább  reményié,  hogy  a  zsidó 
által  oly  dolgoknak  jöhet  nyomára,  melyek  Tengelyi- 
nek használhatnak;  de  hiába!   A  zsidó  a  legnagyobb 

alázatossággal  foga Já  VSndoryt,  minden  kérdésre  felelt, 
$<5t  néhányszor  mcgkereszteléséről  is  kezde  beszélni, 
de  minden  feleletből  kilátszott,  hogy  a  lelkész  láto- 
gatásait csak  vallatása  egy  más  nemének  tekinti ;  s 
Vándory,  meggyőződve,  hogy  jötte  a  rabnak  terhére 
van,  végre    elmaradt. 

E  viszony  azonban  most  egészen  megváltozott. 
Több  hónapi  fogság  után,  mely  alatt  nedves,  félig 
földalatti  kamarájából  szabad  levegőre  nem  bocsátta- 
tott, az  uralkodó  tömlöczláz  megragadta  a  szegény 
zsidót  is  s  nem  vaJa  felgyógyulásához  semmi  remény- 
ség, talán  az  egyen  kívül,  hogy  a  megye  orvosai  által 
gyógyításba  nem  vétetett.  A  zsidó  elhagyatva  feküdt 
kamarájában,  annyival  szerencsétlenebb  a  többi  rab- 
nál, mert  ha  néha  lázas  álmaiból  egy  pillanatra  fel- 
eszmélt, még  vizet  sem  kaphatott,  melylyel  égő  szom- 
ját enyhíthetné.  Mintha  már  meghalt  volna,  róla,  úgy 
látszott,  az  egész  világ  megfeledkezett,  s  maga  az 
alispánné  minden  részvéte  mellett,  melyet  eddig  mu- 
tatott, mióta  hallá,  hogy  fclgyóg)ulásához  reménység 
nincs  s  hogy  lázában  érthetetlen  nyelven  csak  össze- 
függés nélküli  szavakat  mond,  egészen  megnyugodott. 

Vándory  vala  az  egyetlen,  ki  jószívűségének  hírét 
most  sem  hazudtolta  meg,  s  valamint  akkor,  mikor 
észrevéve,  hogy  látogatásai  a  zsidónak  kellemetlenek, 
önként  elmaradt:  úgy  most  mindent  elkövetett,  hogy 
e  szerencsétlennek  helyeztet  legalább  némikép  eny- 
híthesse. Ha  Porváron  volt,  naponkint  kétszer-három- 
szor is  elment  a  beteghez.  Saját  pénzén  egy  szegény 
asszonyt  fogadott,  ki  a  napnak  nagy  részét  nála  tölte, 
egy  szóval  mindent  tett,  mi  erejétől  kitelt,  s  mit  az 
ájtatos  férfi  keresztyéni  köteleáségének  gondolt,  mely 
azon  kicsiny  szolgálatoktól,  melyekkel  embertársaink 
iránt  jóakaratunkat  bizonyítjuk  be,  a  legmagasabb 
erényig  mindent,  mi  szép  és  jó,  magában  foglal.  Az 
ember,  kiért  Vándory  mindezt  tévé,  zsidó  volt,  s  mi 
több  olyan,  ki,  a  mint  látszott,  a  keresztyén  lelkész 
oktatásai  által  magát  meggyőzetni  nem  engedé  s  meg- 

téréshez  kevés  hajlamot  mutatott ;  de  eretnek  létére 
Vándorynak  úgy  látszott,  hogy  a  samaritanusról  irt 
evangélium  által  a  felebaráti  szeretetnek  parancsa 
nemcsak  vallástársainkra  terjesztetik  ki,  s  hogy  a  szent 
könyvben,  melyhez  életét  irányozá,  nekünk  emberek- 
nek csak  szeretet  tétetik  kötelességül,  s  ő  ehhez 
tartá  magát. 

Ha  a  zsidó  zavart  álmaiból  pillanatokra  feleszmélt, 
sokszor  Vándory  szelid  vonásait  látá  maga  mellett. 
Ha  néha  éjjel  felébredett  s  egy  kis  vizért  fohászko- 
dott, mclylyel  égő  szomját  enyhítse,  ott  volt  ápolója, 
s  csendesen  ágyához  lépve  teljesíté  kívánságát,  s  ha 
a  beteg  kérdez é :  mi  küldte  őt  hozzá?  —  ismét 
Vándory  nevét  hallá.  Mint  egy  fensőbb  gondviselés, 
mely  szükségeit  előre  látja,  mint  egy  őrző  angyal, 
kit  Isten  szenvedései  között  vigasztalásul  hozzám 
küldött ;  így  tűnt  föl  a  váratlan  jóltevő  e  boldogtalan- 
nak képzetébén,  s  a  vad  álmok  között,  melyekkel  a  láz 
agyát  felzavará,  mintha  segítségül  híná,  néha  Vándory- 
nak neve  hangzott,  s  az  öreg  asszony,  ki  nála  volt,  azt 
állítá,  hogy  valahányszor  e  nevet  kimondá,  mindig 
nyugodtabbnak  látszott. 

Majdnem  három  hét  múlt  a  nélkül,  hogy  a  beteg 
állapotában  változás  történnék,  végre  a  láz  elmaradt 
s  a  rab  magához  tért.  Felgyógyulásához  nem  vala 
remény  most  sem.  Teste  nem  birt  elég  erővel,  hogy 
a  szükséges  krisisen  átmehessen  s  csak  eszmélete  tért 
vissza  rövid  időre,  mint  az  e  betegség  végső  szakaiban 
néha  történik.  Kínos  állapot,  hol  a  halál  egy  pár  óráig 
pihenni  hagyja  martalékát,  csakhogy,  miután  e  földön 
még  egyszer  körültekintett,  mindent,  mit  veszt,  még 
egyszer  maga  előtt  látva,  új  erővel  ragaszkodjék 
létéhez. 

A  zsidó  tisztán  látá  helyzetét,  s  úgy  látszott,  meg- 
nyugodott benne.  Csak  egy  kívánata  vala,  az:  hogy 
Vándoryt,  mielőtt  lázába  visszaesik,  még  egyszer  lát- 
hassa. Ápolójától,  kit  magához  térve  kérdezett,  meg- 
tudta, hogy  nem  álmodott,  midőn  a  lelkészt  többször 

ágyánál  gondola,  s  hogy  niindazon  jótéteményt,  melyet 
betegsége  alatt  tapasztalt,  csakugyan  neki  köszönheti. 
Vándory  aznap  nem  vala  Rarváron,  s  a  beteg  óráról- 
órára  nyugtalanabb  lett,  midőn  látá,  hogy  jóltevője, 
ki,  a  mint  mondatott,  délre  váratik,  még  mindig  nem 
jó.  —  Nem  halhatok  meg  nyugodtan,  —  monda  több- 
ször az  öreg  asszonyhoz,  ki  ágya  mellett  ült  —  ha 
a  tiszteletes  úrral  nem  szóltam.  Köszönnöm  kell  mind- 
azon jóért,  mit  velem  tett,  s  azután  —  tévé  hozzá 
halkabban  —  lelkemet  egy  titok  terheli,  oly  dolog, 
melynek  tudása  Vándory  úrnak  szívén  fekszik,  tudja-e 
jó  asszonyom,  s  melyet  csak  neki  mondhatok  meg. 
Menjen  kérem,  s  kérdezze,  nem  jött-e  még  meg? 

Az  asszony  ismét  fölment  Tengelyihez,  hová  a  lel- 
kész, ha  a  városba  jött,  közönségesen  mindenek  előtt 
menni  szokott,  s  ha  azon  hírrel  tért  vissza,  hogy 
Vándory  mégsem  jött,  a  beteg  majdnem  kétségbeesve 
veté  magát  vissza  vánkosára.  Végre  késő  délután  a 
kamara  ajtaja  megnyilt  s  a  lelkész  ott  állt  a  beteg 
ágya  mellett,  ki  ápolóját  ismét  Tengelyihez  küldve, 
már  szinte  lemondott  reményéről.  Nem  fogom  leirni 
az  érzelmeket,  melyek  a  zsidó  szívét  e  pillanatban 
tölték.  Csak  gúnyt  s  megvetést  találva  egész  életén 
át,  félve,  gyűlölve  az  embereket,  kikben  eddig  csak 
üldözőit  látta,  nem  bízva  senkiben,  mert  soha  rész- 
vétet nem  tapasztalt,  nem  remélve  jót  még  Istenétől 
sem,  ki  őt,  úgy  látszott,  csak  hogy  szenvedjen  állítá 
e  földre,  nem  szeretve  senkit,  mint  ki  szülőit  nem 
ismeré,  s  kihez  soha  senki  szeretve  nem  közelített : 
lelkének  minden  jobb  érzelme  most  életében  először 
egyszerre  szólalt  fel.  Vándory  vala  az  első  ember,  ki 
hozzá  nyájasan  közelített,  s  a  szív,  melyet  az  élet 
csak  gyűlölni  taníta,  megnyilt  e  szelid  érintés  alatt. 
Mindazon  háladatosság,  melyet  máskép  jóltevői  iránt 
egész  életén  át  érezhetett  volna,  mindazon  bizalom, 
melyek  szükségét  ő  is  magában  horda,  de  melyet 
senkinek  nem  adhatott,  mindazon  szeretet,  melyre 
lelke  képes  vala,  egy  pillanatban  tölte  keblét,  s  a  sze- 

rcncsétlcn  mindezen  érzelmek  kifejezésére  csak  köny 
nyéket  talált. 

—  Nyugtasd  meg  magadat,  barátom,  —  monda 
Vándory  mélyen  meghatva  e  jelenet  által,  —  vég- 
hctlenül  irgalmas  az  Isten  s  könyörülni  fog  rajtad  is. 

A  rab  görcsösen  szorítá  kezét  s  könyei  egyre 
folytak,  de  nem  felelt. 

—  Lám,  jobban  érzed  magadat,  —  szólt  ágyához 
ülve  nyájasan  a  lelkész  —  ki  fogsz  gyógyulni,  élhetsz 
s  még  a  társaság  hasznos  tagja  válhatik  belőled. 

—  Oh  édes  tiszteletes  uram,  —  monda  a  zsidó 
gyenge  hangon,  melyet  néha  a  könyek  elfojtanak  — 
végem  van,  én  érzem,  hogy  meg  kell  halnom,  nem  is 
azért  sírok.  Nekem  nem  sok  örömöm  volt  a  világon ; 
még  szülőimet  sem  ismertem,  s  ily  szegény  zsidó, 
mint  én,  nem  sokat  veszt  életével ;  ha  a  föld  alatt 
leszek,  ott  talán  békével  hagynak.  De  ha  mindazon 
jóra  gondolok,  mit  a  tiszteletes  úr  velem  tett,  rajtam, 
kivel  mindenki  eddig  mint  a  kutyával  bánt,  ha  arra 
gondolok,  hogy  mindezt  keresztyén  tette  velem,  s 
épen  Vándory  úr,  kinek  én  —  itt  a  rabnak  szavát 
ismét  elfojták  könyei,  kezével  eltakará  arc^át  «  zo- 
kogott. 

Vándory,  ki  vallásáról  sokkal  inkább  meg  vala 
győződve,  semhogy  annak  terjesztése  iránt  közönyös 
lehetne,  —  a  proselitismus  nem  kinövése,  hanem 
szükséges  következése  minden  erős  hitnek,  —  azt 
gondola,  hogy  a  pillanat  eljött,  melyben  e  szeren- 
csétlent megtérítheti,  s  Isten  véghetetlen  kegyelméről 
kezde  szólni,  ki  a  sokáig  tévedőt,  habár  utolsó  pilla- 
natában térne  meg,  el  nem  taszíija  magától. 

A  zsidó  felfogta  e  szavak  értelmét,  s  letörülve 
könyeit,  szomorúan  rázta  fejét.  —  Tiszteletes 
uram,  —  monda  sóhajtva  —  ne  kívánja  tőlem  ezt. 
Apáim  vallását  nem  hagyhatom  el.  Mily  alávalónak 
kellene  lennem,  ha  miután  élelemben  alig  tettem  más  jót, 
mint  hogy  magamat  vallásomtól  elcsábíttatni  nem  enge- 
dem, most  megrontom  még  ezt  is  s  hitemtől  elpártolok. 


ífugtasd  meg  magadal,  barátom,  —  monda  Vándory  mélyen  meghalva. 


ró  Eötvös:  A  falu  jegyzője.  11. 

Nincs    semmi,    mit    a    tiszteletes    úrért    nem    tennék, 
csak  ez  egyet  ne  kívánja  tőlem. 

—  Ne  gondold,  —  monda  a  lelkész  megindulva,  — 
hogy  megtérésedet  magamért  kívánom,  vétkeznél,  ha 
életednek  e  legfontosabb  lépésére  nézve  mást,  mint 
saját  meggyőződésedet  követnéd.  Magadért,  lelked 
üdvösségeért  szólok,  a  keresztyén  vallás  a  szeretet 
vallása  — 

—  A  szeretet  vallása?!  —  szólt  a  beteg,  kinek 
arczaira  egy  pillanatra  közönségesen  keserű  kifeje- 
zése visszatért  —  kérdezzen  minket  zsidókat,  mit 
tapasztaltunk?  Ha  több  ily  keresztyént  ismertem 
volna,  mint  a  tiszteletes  úr,  —  tévé  hozzá,  midőn  a 
hatást,  melyet  szavai  Vándoryra  tevének,  észrevéve, 
nyugodtabban  —  ki  tudja,  talán  elhagytam  volna  val- 
lásomat. Én  részemről  a  zsidók  között  is  kevés  jó 
embert  találtam.  De  —  folytatá  egy  kis  szünet  után, 
mely  alatt,  mintha  magát  arról  akarná  meggyőzni, 
hogy  a  lelkészen  kívül  senki  jelen  nincs,  a  szobában 
körültekintett  —  lelkemet  titok  terheli,  melyet  mielőtt 
meghalok,  a  tiszteletes  úrral  közölnöm  kell,  —  s  fogyni 
érzem  erőmet. 

Vándory  a  beteg  ágyához  közelebb  tolta  székét,  s 
a  zsidó,  gyengesége  által  többször  felbeszakasztva, 
elmondá  azt,  mit  olvasóim  Tengelyi  s  Vándory  iro- 
mányainak elrablásáról  tudnak,  s  mi  által  Macskaházy 
s  az  alispánnénak  részvéte,  melyet  már  Viola  vallo- 
mása után  sokan  hittek,  minden  kétségen  kívül  állít- 
tatott. 

—  De  ki  ölte  meg  Macskaházyt?  —  kérdé  Ván- 
dory, ki  a  rabnak  minden  szavát  a  legnagyobb  figye- 
lemmel követé  —  a  helyről,  melyen  találtattál,  halla- 
nod kellé  mindent,  mi  a  szobában  történt. 

—  És  én  hallottam  is  mindent;  —  válaszolt  a 
zsidó.  —  A  gyilkosság  Viola  által  követtetett  el, 
meg  merek  esküdni  reá.  Talán  egy  fertályig  beszélt 
Macskaházyval,  s  én  mindjárt  megismertem  szavát. 

—  És  miért  nem  mondtad  ezt  vallomásaidban,  sze- 

rencsétlen  ?  1  —  sóhajtott  Vándory.  —  Nem  tudtad-e, 
hogy  egy  más  ártatlan  vádoltatik  e  gonosztcttel,  s 
hogy  igaz  vallomásod  becsületét,  talán  életét  mentheti 
meg? 

—  Miért  nem  mondtam?  —  szólt  a  zsidó  szemeit 
Vándoryra  függesztve,  —  mert  a  nagyságos  asszony 
azzal  fenyegetett,  hogy  ha  Tengelyi  igazolására  csak 
egy  szót  szólok,  az  egész  gyanú  egyedül  rajtam 
marad. 

—  De  mit  kerestél  azon  éjjel,  mikor  a  szerencsét- 
len ügyvéd  meggyilkoltatott,  a  kastélyban  V  —  kérdé 
ismét  Vándory. 

A  zsidó  rövid  ideig  hallgatott.  —  Miért  ne  mond- 
jam —  szólt  végre,  —  megígértem,  hogy  hallgatni 
fogok,  de  ez  as«ízony  elhagyott  nyomorúsápomban, 
minek  kíméljem  őt?  Egy  nappal,  mielőtt  Macskaházy 
meggyilkoltatott,  Rétyné  s  az  ügyvéd  összevesztek. 
Nem  akarta  kiadni  az  Írásokat,  melyeket  Violánál  talált; 
akkor  az  alispánné  magához  hivatott,  s  kétezer  forin- 
tot Ígért,  ha  — 

Vándory  elborzadva  összecsapta  kezét. 

—  Megelőztcttem,  —  folytatá  a  zsidó  halkan,  — 
máskép  Macskaházy  kezeim  által  halt  volna  meg. 

A  zsidó  visszaveté  magát  vánkosára.  Vándory  mély 
gondolatokba  merülve  ült  ágya  mellett.  A  mit  hal- 
lott, borzadással  tölte  el  lelkét  s  egyszersmind  re- 
ménynyel, mert  átlátá,  hogy  a  mit  hallott,  Tengelyi 
igazolására  a  legnagyobb  fontossáji'gal  bír.  Rövid  gon- 
dolkozás után  Vándory  azonban  meggyőződött,  hogy 
ez  egész  vallomás  Tengelyinek  nem  használhat,  ha 
az,  mielőtt  azsidó  ismét  előbbi  eszméletlenségébc 
visszaesik,  nem  ismételtetik  legalább  még  egy  teljes 
hitelességű  tanú  előtt,  miután  a  bírák  neki  magának, 
mint  Tengelyi  legjobb  barátjának,  teljes  hitelt  adni 
nem  fognának. 

—  Barátom,  —  szólt  a  lelkész  fölkelve,  —  áldjad 
Istenedet,  ki  neked  időt  s  erőt  adott,  hogy  vétkeidet 
megbánhasd,  s  azokat    legalább    némi    részben    jóvá 

tehcsd.  Azok,  miket  nekem  mondta),  mennyire  én 
látom,  elégségesek,  hogy  Tengelyit  a  gyanútól,  mely- 
nek súlya  alatt  szenved,  megtisztítsák  ;  de  hogy  őszinte 
vallomásod  hitelességgel  birjon,  szükség,  hogy  leg- 
alább két  tanú  előtt,  kiket  magammal  fogok  hozni, 
ismételtessék. 

—  Még  egyszer  mondjam  el,  miknek  emlékénél 
borzadok?  —  monda  szomorúan  a  zsidó. 

—  Emberi  kötelességed,  lelkednek  üdvössége  kí- 
vánja tőled  ezt,  —  szólt  ünnepélyesen  Vándory,  — 
miként  remélheted,  hogy  Isten  irgalmas  lesz  irántad, 
ha  te  e  földön  az  elnyomott  igazságnak  segédkezet 
nyújtani   nem  akartál  ? 

A  zsidó  egy  ideig  hallgatott.  —  Tengelyi  a  tiszte- 
letes úrnak  barátja,  —  szóJt  végre  szemeit  Vándoryra 
függesztve,  —  hogy  háláljam  meg  jótéteményeit,  ha 
nem  így? 

—  Ha  gyengének  érzed  magadat,  —  monda  Ván- 
dory meghatva  e  szavak  s  főkép  a  mód  által,  melyen 
azok  mondattak,  —  pihenj  ki,  s  pár  óra  múlva 
jövünk. 

—  Nem,  nem,  —  válaszolt  amaz,  —  most  mind- 
járt, vagy  soha.  Érzem,  az  idő,  mely  alatt  még  szól- 
hatok, rövid  lesz.  Jőjön  vissza  a  tiszteletes  úr  mind- 
járt, s  hozzon  magával  akárkit,  én  el  fogok  mondani 
mindeiit,  s  legyen  következése  akármi,  én  az  al.'spán 
$  minden  ember  boszúján  túl    vagyok. 

—  Nem  szükség,  hogy  vallomásodban  akármi  olyat 
mondj,  mi  által  magadat  az  alispánné  boszujának  ki- 
tehetnéd,  —  monda  Vándory,  ki  ha  barátját  máskép  is 
mcgmentheté,  senkit  bűntettekkel  vádolni  nem  akart.  — 
Te,  mint  mondád,  az  irományok  elrablására  nézve 
csak  Macskaházyval  szerződtél,  most  sem  szükséges, 
hogy  ennél  többet  mondjál.  Ha  kiviláglik,  hogy  a  sze- 
rencsétlen ügyvéd  Viola  által  gyilkoltatott  meg,  az, 
hogy  te  is  hasonló  szándékkal  jöttél -c  a  házhoz,  s  ki 
által  buzdíttattál  e  tettre.  Tengelyinek  helyzetérc  be- 
folyással nem  lehet. 

Br.   Eotvd*:  A  falu  jcgyztfje.   IJ.  22 

—  De  én  nem  akarok  elhallgatni  semmit,  —  monda 
a  zsidó,  s  vonásai  ismét  vad  kifejezésökct  vevék  fel.  — 
Hadd  álljak  boszút  az  alávaló  asszonyon,  ki  engem 
minden  rosszra  reá  vett,  s  mikor  miatta  szenvedek,  el- 
hagyott nyomorúságomban. 

—  S  van-e  időd  boszúról  gondolkozni  ?  —  monda 
Vándory  komolyan. 

A  zsidó  egy  ideig  hallgatott.  —  Legyen,  mint  a 
tiszteletes  úr  akarja,  —  szólt  végre  a  szemeit  lelkészre 
függesztve,  —  én  mindenre  kész  vagyok.  A  tiszteletes 
úr  jót  tett  velem  ;  bár  többet  tehetnek  háiadatosságom 
bebizonyítására.  De — tévé  hozzá,  könyeit,  melyek  e 
szavaknál  ismét  szemébe  léptek,  letörülve  —  menjen 
mindjárt,  siessen,  ki  tudja,  fogom-e  teljesíthetni  csak 
egy  óra  múlva  igéretemet. 

Vándory  behivá  a  beteg  ápolóját,  ki  az  alatt  a 
kamara  előtt  állt,  s  maga  sietve  elment.  A  zsidó  a 
falnak  fordult,  s  fáradtan  a  beszélgetéstől,  rövid  időre 
elszunnyadott. 


xxxvu. 

Vándorynak  első  gondja,  midőn  betegét  elhagyá, 
természetesen  az  volt,  hogy  teljes  hitelességű  tanukat 
találjon,  kik  a  zsidónak  jelenlétökben  ismételendő  val- 
lomásairól bizonyságot  tegyenek.  A  megye  házánál 
volt;  épen  a  tavaszi  közgyűlések  tartattak,  s  így  bizo- 
nyosan tudhatá,  miként  ha  csak  a  nagy  lépcsőn  fel- 
n^egy,  a  kisebb  vagy  nagy  teremben  mindenesetre 
ülésre  fog  akadni,  honnan  egy  pár  tagot  magával  vi- 
het. Ide  sietett. 

Találunk  minden  országban  valamit,  mi,  mihelyt  hatá- 
rain átléptünk,  figyelmünket  magára  vonja,  s  az  egész 
nép  életének  különös  jellemet  ad.  Angliának  világ- 
kereskedése van;  Francai aországban  az  egész  népet 
a  hadi  dicsvágy  lelkesíti  ;  Hollandiában  ott  vannak 
a    csatornák    eredményei  s  egyszersmind    képe    azon 

csendes  munkásságnak,  melylyel  c  nép  hazáját  a  ten- 
gertől előbb  kjküzdé,  később  megőrizte  s  kertté  va- 
rázsolá ;  Németországot  megáldotta  Isten  philosoph- 
jaiva),  kik  azon  határok  között,  hová  az  emberi  esz 
nem  hathat,  országokat  találtak  magok  s  bámuló  hall- 
gatóik számára.  Hazánkban  minden  idegennek,  kétsé- 
gen kivül,  azonnal  —  üléseink  számtalansága  tűnik 
szemébe.  Kereskedés  s  ipar,  tudományok  s  művészet, 
dicsőség,  sőt  még  a  szorgalom  is  oly  dolgok,  melyek- 
ben az  elsőséget  másoknak  kell  engednünk ;  egy  van, 
miUen  a  magyar  népet  —  c  szót  természetesen  csak 
alkotmányos  értelemben,  azaz  Verbőczy  szerint  a  ki- 
váltságosokra értve  —  senki  felül  nem  múlja:  üléscink. 
Nincs  nép  e  föld  kerekségén,  mely  annyi  üléseket 
tartana,  mint  mi. 

Vannak,  kik  azt  hirdetik,  hogy  nyolczszázados  alkot- 
mányunk még  most  is  egész  erejében  fennáll.  Ez  néze- 
tem szerint  óriási  csalódás.  A  magyar  nemességnek 
felkelési  joga,  melyet  az  aranybulla  adott  —  a  le- 
ülés s  gyűlések  tarthatása  jogává  változott  át,  s  csak- 
nem kivétel  nélkül  elmondhatjuk,  hogy  minden,  mi  e 
hazában  egykor  állt,  az  most  leülepedett.  E  hon  — 
hogy  egészen  új  hasonlattal  éljek,  —  egy  óriási  kar- 
székké változott,  melyben  a  táblabírák  ezeréi  ülnek  ; 
ki  vonhatja  kétségbe,  hogy  azon  módon,  melyen  any- 
nyi  egyes  aranyeret  szerez,  végre  c  hon  rejtett  kin- 
csei is  napvilágra  fognak  jőni  ?  Nálunk,  úgy  látszik, 
mindenki  ezt  várja,  legalább  nem  tapasztaljuk,  hogy 
a  közjó  előmozdítására  üléseken  kivül  más  eszközök 
használtatnának. 

Külföldiek  hazafíságunk  ezen  nemét  hihetőkép  nem 
méltányolják  eléggé,  ók  nem  tudják,  mi  az  :  angari- 
caljs  gyűlésen  résztvenni  s  ülni  reggel  a  közgyűlés- 
ben —  mert  szűksiges,  délután  egyletek  választmá- 
nyainál —  mert  hasznos,  este  játszó-asztal  mellett  — 
mert  gyönyörűséges.  Ha  ezt  életökbcn  csak  egyszer 
megpróbálták  volna,  fogadom  azt  bámulnák  inkább, 
miként  találkozik  e  hazában  annyi    ember,  ki  ezt  ki- 

tartja?  minek  magyarázatára  nem  tudok  más  okot 
mondani,  minthogy  azok,  kik  legbuzgóbban  járnak 
üíéseinkbe,  egyszersmind  szólás  végett  legtöbbször 
kelnek  fel,  s  így  legalább  terhes  ülési  foglalatossá- 
gukból néha  kipihennek.  Igen,  nem  fogja  tagadni  senki, 
az  ülések  száma,  a  helyett,  hogy  kevesednek,  napon- 
ként szaporodik,  s  valóban  nem  foghatom  meg,  a 
magyar  orvosok  egyesülete  miért  nem  tűzte  még  ki 
jutalomkérdésül  azon  okoknak  megfejtését,  melyek  kró- 
nikus ülési  betegségünket  előidézték  s  fentartják  ? 
Hogy  e  kérdés  az  ő  körükhöz  tartozik,  világos  azon 
számos  betegségi  symptomákból,  melyeket,  ki  csak 
ülést  látott,  észrevchetetf,  s  melyek  annyira  különbö- 
zőbb alakban  mutatkoznak.  Néhányan  légvonalt  érez- 
nek s  megfázástól  félnek ;  egyik  izzad,  a  másik  szom- 
júhozik, míg  a  harmadik  tyúkszemeit  érzi ;  sokan  ásí- 
tanak —  mi,  mint  tudva  van,  a  romlott  gyomornak 
legbiztosabb  jele;  s  egy  rész  —  mintegy  lázban  — 
félrebeszél.  Mennyit  nem  vehetne  ügyes  orvos  észre 
e  betegségnél  I  mily  szép  könyveket  Írhatna  az  ülési 
nyavalya  okairól ! 

De  hol  vagyok?!  Vándoryt  a  megyeház  teremébe 
akartam  kisérni,  hol  a  megye  szine  ismét  ülést  tart, 
s  üléseink  nagy  számáról  s  ennek  okairól  szólok.  E  té- 
velygések, melyek  elbeszélésem  fonalát  minden  pil- 
lanatban félbeszakasztják,  mint  olvasóim  láthatják,  csak 
szerfölötti  lelkiismeretességemnek  tul ajdoníthatók,  mely- 
lyel  minden  egyes  tényt  motiválok.  Annak,  hogy  Tak- 
sony rendéit,  kik  az  egész  reggelt  gyűlésben  tölték, 
délután  ismét  ülésnél  találjuk,  miként  adjam  okát,  ha 
azon  általános  ülési  szenvedélyre  nem  emlékeztetem 
olvasóimat,  mely  hazánkban  létezik?  Más  embernek 
könnyű  a  dolga.  Az  egyik  hires  tudós,  a  másik  dicső 
hazafi,  vagy  nagy  ember,  vagy  talán  nagy  úr;  ha 
kérdezed :  miként  lettek  azzá,  s  miben  fekszik  érdc- 
mök?  senki  nem  tartozik  felelni,  a  dolog  úgy  van;  — 
miért?  ahhoz  nijics  közöd;  csak  mi  szegény  regény- 
írók vagyunk  a  szomorú  kénytelcnségben,   személyeink 

minden  egses  cselekvésére  elégséges  okokat  adni  elő. 
Mintha  az  életnek  való  képét  festvén,  nem  lenne  igen 
természetes,  hogy  személyeinknek    legalább  fele  soha 
nem  tudja,    tulajdonképen    miért  tesz  egy  vagy  mást. 
Bántornyi  James  úrról  azonban,  kit  a  terembe  lépve 
az  elnöki  székben    találunk,  ezt,  főkép  e  pillanatban, 
nem  mondhatta  senki.  Az  állatkínzás  elleni,  általa  ala- 
pított   egyesület   alakításának  ki    nem    látja    elégséges 
okát     abban,     hogy     ilyetén     egyesület    Angliában    is 
létezik?  s  ily  egyesület  elnöki  hivatalára   hol  lehetne 
hazánkban    alkalmasabb    egyedet    találni  James  úrnál, 
ki  lóversenynél  s  rókavadászatokban   mindig  élénk  részt 
vesz   s  így  az   állatok  iránti    hajlandóságát  már  tettle- 
gesen bebizonyítá?  Mindjárt,  miután  Angliából  visz- 
szatért,  Bántornyi  egészen  más  gondolatokkal    fogla- 
latoskodott. Tudjuk,  Wilberforce  és  mások  mily  dicső- 
séget szereztek  magoknak  a  fekete  rabszolgák  felsza- 
badítása    által,     melyet     fáradságos     küzdelmek     után 
a  britt    birodalomban    keresztül  vittek.    James    hasonló 
dicsőség  után  vágyódott.  Való,  hogy  tökéletesen  fekete 
embereket  —  mi  kétségen  kívül  sokkal  szebb  volna  — 
nálunk  találni  nem  lehet;  azonban  számos  czigányaink 
legalább  barnák,  s  anyagi    tekintetben    nem  is  sokkal 
kedvezőbb  helyzetben  vannak,  mint  az  angol  gyarma- 
tok rabszolgái  valaha  voltak ;  s  Bántornyi  indítványo- 
zott társasága,  melyet  e  haza  szines    népessége    javát 
előmozdító  társaságnak  nevezett,  legalább  olyczimmel 
birt,  mely  angolra  fordítva  is  igen  szépen  hangzanék. 
A  részvét  sem  hiányzott  volna.    Mióta    Bántornyi  az 
angol  rabszolga- emancipatiónak    rendszerét  a  megyé- 
ben megmagyarázta,  a  táblabirák,  kik  arról   eddig  csak 
rövid  ujságczikkek  szerint    Ítéltek,  miután    megtudták, 
miként  a  fokonkénti  emancipatió  azzal  kezdődik,  hogy 
a  szolga    tíz    esztendeig    mint    úgynevezett    tanítvány 
hetenként  legalább    négy    napig    dolgozni    tartozik,  a 
philanthropiának  ezen  neme    iránt  különös    részvéttel 
viseltettek,  s  azt  úrbérünknél,  hol  a  hazátlan  zsellérek 
oktatásáról   ennyire  gondoskodva  nincs,    sokkal    jobb- 

nak  tárták.  Azonban,  ki  hinné,  a  O7igányok  magok 
épen  nem  mutatkoztak  hajlandóknak  sorsuk  ilyetén 
javítására,  s  miután  e  nevelési  rendszer  a  megye  né- 
hány emberbarátai  által  több  czigányon  megkisértc- 
tett,  s  ezek  a  hetenkénti  négy  napos  munka  elől  meg- 
szöktek, Bántornyi  átlátá,  hogy  hazánk  ily  társaságnak 
működésére  még  meg  nem  érett,  s  hogy  más  térre 
kell   fordítania  munkásságát. 

Az  állatkínzásnak  megszüntetése  volt  a  tárgy,  melyet 
magának  választott,  s  első  tekintetre,  úgy  látszott,  nem 
választhatott  volna  jobban.  Mindenek  előtt  nem  t?gad- 
hatja  senki,  hogy  ebbeli  törekvése  tisztán  angol  volt. 
Azután  valószínű,  hogy  ez  esetben  azok,  kiknek  javí- 
tása czéloztatik,  nem  fognak  ellentmondani.  A  termé- 
szetes rend  is,  úgy  látszik,  ezt  követeli,  miután  tudva 
van,  hogy  Isten  az  állatokat  az  embereknél  egy  nap- 
pal előbb  teremte,  s  ha  e  sorozatot  felzavarni  nem 
akarjuk,  elébb  kell  gondoskodnunk  az  állatok,  mint 
az  emberek  biztosításáról.  Azonban  nem  hiszi  senki, 
james  úrnak  itt  is  mennyi  nehézségekkel  kellé  küzde- 
nie. Voltak  először  részvétlenek,  olyanok,  kik  az  első 
pillanattól  részvétlenek  valának,  s  még  számosabbak, 
kik  csak  később,  miután  megtudták,  hogy  az  egyesü- 
leti pénztárba  évenként  egy  forint  pengőt  kell  fizet- 
niük, váltak  azokká.  Maga  Vándory,  kinek  részvété- 
ről ismert  philanthropiájánál  fogva  James  legkevesebbé 
kétkedett,  rendkívül  hidegnek  mutatkozott,  s  mihelyt 
az  állatkínzás  szóba  jött,  kórházakról,  kisdedóvó  inté- 
zetekről, s  más  hasonló  tárgyaktól  kezdett  beszélni, 
melyek  az  állatkínzással  semmi  összeköttetésben  nin- 
csenek. Mintha  bizony  nem  volna  meg  mindennek  a 
maga  ideje,  s  mintha  az  iskolákról,  a  halálos  bünte- 
tés eltörléséről  s  a  botozás  megszüntetéséről  nem 
lehetne  szólni  később,  mint  azt  Anglia  példája  leg- 
szebben mutatja,  hol  az  állatkínzás  ellen  működő  egy- 
letek, mint  tudjuk,  a  hétfarkú  macskával  igen  jól 
összeférnek.  A  részvétleneken  kívül  fölléptek  az  egye- 
sület ellen  azok,  kik  Kassandraként  mindent  mélyeb- 

ben  ]átva,  valamint  az  első  casinónál  a  jakobinus  club- 
bot már  alakultnak  hivék,  úgy  most  az  állatkínzás  meg- 
szüntetésének veszélyeire  figyelmeztették  polgártársai- 
kat, világos  lévén,  hogy  azok,  kik  most  csak  állatok- 
ról szólnak,  könnyen  oly  tárgyakra  terjeszkedhetnek, 
melyek  alkotmányunkat  veszélyeztethetik.  Mások  ismét 
az  első  rész  kilenczedik  czfmét  iáták  megsértve,  ha 
magyar  földes  úr,  a  szent  koronának  valóságos  tagja, 
oly  szolgaságra  jut,  hogy  tulajdon  igás  lovát  kedve 
szerint  nem  is  verheti  meg ;  s  mikor  James  úr,  azon 
megyének  példájára,  mely  kölcsönös  tűzkármentesítést 
hozott  be,  de  úgy,  hogy  a  nemesek  magokat  ezen 
szabálynak  alávetni  ne  kényteleníttessenek,  alapszabá- 
lyai közé  azt  vévé  fel,  hogy  az  egyesület  az  állatkín- 
zást csak  a  megye  nem-nemes  lakosai  között  fogja 
megakadályoztatni,  új  nehézségek  támadtak  azon  kér- 
désnél :  mennyiben  nevezhető  kínzásnak  az,  ha  vala- 
mely jobbágy  előfogatra  hajtatva,  az  utak  rosszasága 
miatt  lovait  megverni  kényteleníttetik  ?  s  csak  James 
úr  rendkívüli  tapintatának  köszönhetni,  hogy  a  társa- 
ság e  csiklandós  kérdésnél  föl  nem  bomlott.  Miután 
t.  i.  a  szabályokban  kimondatott,  miként  állatkín- 
zásnak nem  neveztethetik  azon  verés,  mely  vonó- 
vagy más  marhán  nemes  embertől  vagy  annak  paran- 
csolatára követtetik  el,  úgy  szinte  azon  verés  sem, 
melyet  a  jobbágy  úri  munka  vagy  előPogat  alkalmával 
lovain  véghez  visz,  vagy  mely  szeptember  hó  végétől 
ápril  kezdetéig  a  megye  főútvonalain  történik,  hol 
ostor  nélkül  ezen  hónapokban  haladni  lehetetlen,  a 
társaság  legnagyobb  ellenei  elhallgattak. 

James  úr  sokat  fáradott;  gyönyörű  négy  pej  lová- 
ból kettő  döglött  meg,  annyit  járt  körül  a  megyé- 
ben, míg  az  egész  előkelőbb  nemességet  részvétre 
birhatá ;  de  végre  a  társaság  fennállt,  s  első  elnökéül 
egyhangúlag  alapítója  választatott  Voltak  az  egyesü- 
letnek ellenségei  most  is,  Vándory  például  —  ki  más- 
kor, ha  szenvedések  enyhítéséről  vala  szó,  annyira 
lelkesedett,  s  kinek  az  állatkínzás  megszüntetése  kcJ- 

vcnoz  eszméi  közé  tartozott,  —  nem  foghatá  mejj, 
hogy  míg  lenn  e  megye  tömlöcicében  a  rossz  tartás 
miatt  a  rabok  halnak,  fenn-  a  megye  teremében  arról 
folynak  a  tanácskozások:  miként  lehetne  a  lovak  s 
szarvasmarhák  szenvedésein  könnyíteni ;  és  azok,  kik 
forintjokat,  melylyel,  mint  a  társaság  tagjai,  évenként 
tartoztak,  már  lefizették,  —  szerencsére  nem  voltak 
sokan,  mert  a  porvári  társaságok  tagjai  is  a  haza- 
szeretettel járó  dicsőséget  szivesebben  vették  árjegy- 
zékre, mint  készpénzen,  —  de  ezek,  mondom,  nem 
foghaták  meg,  hogy  azon  pénzből,  melyet  a  marhák 
javára  összeadtak,  még  eddig  a  társaság  titoknokán 
kívül  senki  mit  sem  kapott ;  de  minden  ellenséges- 
kedés és  gyanúsítások  mellett  a  társaság  fennállt,  s 
ez  kétségen  kívül   a  fődolog. 

—  Élni,  ez  főczélja  életünknek,  —  így  szólt,  ha- 
marjába  nem  mondhatom  meg,  melyik  hires  iró,  az 
sem  jut  eszembe,  melyik  híres  munkájában.  Ha  ol- 
vasóim nem  hiszik,  hogy  c  szavakat  német  mondta, 
fogják  rám,  —  ez  eszme  nem  a  legrosszabb  indigena 
lesz  azok  között,  kiket  már  fölvettünk,  s  kiknek  fran- 
czia,  angol  vagy  német  természeteket  egy  kis  bajsz 
által,  melyet  rajok  pedertünk,  szerencsésen  meg- 
magyarosítók.  Mi  itt  az  emberi  életről  mondatik,  áll 
igen  sok  dologra  nézve  a  világon.  Fennállnak,  hogy 
fennálljanak,  ez  legfőbb  czéljok ;  a  gyermeknek  játék, 
a  férfinak  valami  foglalatosság  kell,  hogy  el  ne  unja 
magát,  s  azon  dolgok  nagy  részének,  melyeket  a  leg- 
komolyabb képekkel  s  néha  homlokunk  izzadságában 
teljesítünk,  alig  van  más  hasznuk,  —  kiveszek  ter- 
mészetesen minden  hivatalos  foglalatosságot,  mely 
fizetéssel  jár,  miután  itt  a  haszon  magában  a  fizetés- 
ben fekszik.  —  A  porvári  állatkínzás  elleni  társaság 
gyűléseket  tartott,  elnökkel  s  választmányi  tagokkal 
birt,  sőt  titoknokát  s  pénztárnokát  fizeté ;  mi  kell 
több?  Ily  viszonyok  között  Jamesnek  nem  volt  szük- 
sége túlzott  optimismusra,  hogy  az  általa  alapított 
egyesület     fennállását,     sőt     kiterjedését    remélhesse. 

A  magyar  kTflönös  utánzást  hajlammal  bjr;mit  a  kül- 
földön lát,  főkép  mit  az  idegen  szokások  között  fel- 
tűnőnek tart,  azonnal  megkísérti  hazánkban  is.  Leg- 
híresebb tudósunk  talán  azért  látott  széles  e  világ 
minden  népeiben  magyarokat,  mert  alig  találhatunk  a 
föld  kerekségén  oly  valamit,  mit  némelyek  nálunk 
meghonosítani  nem  akarnának.  Ha  a  lófuttatás  és 
rókavadászat  Angliából  áthozatott,  miért  ne  az  állat- 
kínzás elleni  egyesületek  is?  Én  james  úr  ezen  okos- 
kodása ellen  legfölebb  azt  mondhatnám,  hogy  a  logi- 
kus egymásutánban  hibázott,  mely  most,  a  mennyire 
felfogom,  a  kakasviadalok  meghonosítását  igényié,  — 
ez  azonban  csak  egyedi  nézetem,  s  James  úr,  látva 
első  egyletének  sebes  terjedését,  talán  pótolni  fogja 
e  hiányt,  mely  miatt  Anglia  virágzó  állapotához  eddig 
nem  vergődhettünk  fel.  Hogy  az  állatkínzási  egylet 
virágzó  állapotban  volt,  s  már  eddig  is  nagy  ered- 
ményekhez vezetett,  azt  a  társasági  jegyzőkönyv  bi- 
zonyítá.  A  jelen  ülésnek  titoknoki  előadásában  igen 
sok  eset  adatott  elő,  melyből  minden  elfogulatlan 
meggyőződhetett,  mennyire  terjed  a  társaságnak  szel- 
leme Taksony-megyében.  Csak  néhányakat  legyen 
szabad  felhoznom. 

Nem  egészen  két  hónapja  múlt,  hogy  a  porvári 
nagy  utczán  a  főügyész  úr  kocsisa  egy  fuvarossal  ta- 
lálkozván, észrevéve,  hogy  ezen  ember,  midőn  kitér, 
lovait  igen  veri.  A  kocsis  megszólítja  embertelen  tár- 
sát, de  a  sár  nagy  vala,  s  a  másik,  a  helyett,  hogy  e 
baráti  intésnek  engedne,  még  inkább  ostorozza  sze- 
gény páráit.  A  kocsis  hangosabban  kezdi  dorgálni  a 
megrögzött  állatkínzót,  de  ez  felelet  helyett  csak 
káromkodik  s  a  lovakat  annál  erősebben  üti.  Erre  a 
főügyész  úrnak  emberszerető  kocsisa  leugrik  bakjáról, 
s  szép  szavak  nem  használván,  a  fuvaroshoz  vissza- 
fut, eléri,  —  mi  annyival  könnyebb  volt,  mert  sze- 
kere épen  akkor  akadt  fel  —  lábánál  fogva  lerántja 
üléséről,  s  úgy  megdöngeti,  hogy  alig  ülhetett  fel 
ismét. 

Határozat.  A  társaság  a  kocsisnak  ebbeli  ember- 
szerető tettét,  melyből  örömmel  tapasztalja,  miként 
az  állatkínzásra  nézve  már  a  nép  alsó  osztályai  között 
is  felvilágosodottabb  nézetek  kezdenek  terjedni,  kü- 
lönös méltánylásra  tartja  érdemesnek,  s  a  kocsisnak 
nevét,  mely  Katona  Péter,  dicsérettel  fogja  említeni 
jegyzőkönyvében. 

N.  N.  a  megyének  egyik  táblabírája,  utolsó  februa- 
riusban  falujáról  Porvárra  utazva,  út  közepén  észre- 
veszi, hogy  lovai  a  mély  sárban  eltikkadtak.  Az  em- 
lített úr,  nehogy  a  szegény  állatokon  baj  történjék, 
azonnal  kifogatja  lovait  s  kocsisa  által  a  szomszéd 
faluból  nyolcz  előfogati  parasztlovat  hozat  magának, 
melylyel  útját  tovább  folytatja. 

Határoztatott.  N.  N.  új  bizonyítványát  adá  ez  által 
is  azon  mívelt  érzelmeknek,  melyeket  a  társaság  rajta 
mindig  ismert,  s  ezen  érdeménél  fogva  az  egylet 
tiszteletbeli  tagjának  választatik,  miről  szóló  oklevél 
az  elnök  által  kiadatni  rendeltetik. 

Nem  fogom  olvasóimat  több  jegyzőkönyvi  idéze- 
tekkel fárasztani ;  legyen  elég  mondanom,  hogy  a 
közszellem,  mely  mint  néhány  megyében,  úgy  Tak- 
sonyban is  két-három  ember  által  képeztetik,  már 
egészen  az  egyesület  mellett  nyilatkozott,  s  bármit 
mondjanak  néhányan  a  közszellem  ellen,  melyet  ha- 
szontalan szélnek  neveznek,  tudjuk,  hogy  az  emberek 
többsége  mégis  e  szerint  fordítja  köpönyegét,  és 
sokszor  kezébe  veszi  előtte  kalapját,  csak  hogy  vala- 
hogy le  ne  fújja  fejéről. 

Midőn  Vándory  a  terembe  lépett,  —  mert  egye- 
nesen ide  vévé  útját,  hol  tanukra  alkalmas  egyéne- 
ket legkönnyebben  találhatott  —  épen  igen  érdekes 
vitatkozások  folytak  egy  szamár  fölött,  mely  tulaj- 
donosa által  megveretett.  Az  egyesület  mindjárt  ke- 
letkezése óta  három  nagy  pártra  vala  osztva.  Az 
egyik,  a  túlsó  bal  oldal,  jótéteményeit  minden  létező 
állatra  ki  akará  terjeszteni ;  a  másik,  mely  e  társaság 
megrögzött  conservativjeiből   állt,  az   egylet    működé- 

sét  csak  a  lovakra  kívánta  szorítani  ;  míg  a  harmadik, 
mdy,  mint  Ancillon,  e  túlzó  ellentétek  közvetítésén 
fáradott,  az  egyesület  fontolva  haladó  pártja,  a  sza- 
marakat vévé  pártfogása  alá,  kiket  a  lovak  kiváltságos 
állásában  részesíteni  kívánt.  Ez  utolsó  párt  a  leg- 
közelebbi gyűlésben  már  nagy  győzelmet  vívott  ki, 
miután  keresztül  vivé,  hogy  az  öszvérek  —  fájdalom, 
hogy  Taksony-megyében  ily  állat  nem  létezett  — 
ezentúl  lovaknak  tekintessenek ;  innen  a  szamarak 
cmancipatiójához  csak  még  egy  lépés  vala,  s  olvasóim 
gondolhatják  a  lelkesedést,  melylyel  ezen  párt  a  jelen, 
őt  oly  közelről   érdeklő  esetben  küzdött. 

Bármi  szépek  voltak  azonban  az  ezen  alkalommal 
tartott  beszédek,  valódi  mintái  a  magyar  szónoklatnak, 
melynek  szabályai  szerint  a  legszárazabb  politikai 
tárgynál  majdnem  ép  annyi  költői  szótag  kívántatik, 
mint  szerelmes  jelenetekben  édes  nagysám  s  kedves 
teins  uram  czímezések,  —  bármennyi  virággal  fonták 
körül  az  általok  pártolt  szamarak  füleit  egyes  szóno- 
kok, míg  elleneik  a  lovak  által  régi  időben  e  haza 
iránt  tett  rendkívüli  érdemeket  emelek  ki,  különösen 
azon  igazságtalanságra  emlékeztetve,  mely  elkövettet- 
nék, ha  azon  állatok  nem  részesíttctnének  különös 
kiváltságokban,  melyeken  apáink  Hunnia  földére  jöt- 
tek, s  minden  csatáikban  győztek,  úgy,  hogy  a  régi 
dicsőségnek  majdnem  fele  őket  illeti,  s  alig  mond- 
hatjuk meg,  mi  lett  volna  a  magyar  nemességből,  ha 
valamit,  mire  felülhet,  nem  talál :  Vándory  úgy  tót- 
szőtt,  az  egész  vitatkozást  nem  méltatá  figyelmére,  s 
miután  előbb  Völgyesyvel,  ki  a  nélkül,  hogy  tanács- 
kozásaiban részt  vegyen  az  ülésnél,  s  azután  Bán- 
tornyi  Lajost,  kinek  testvére  kedveért  az  egyesületi 
ülésből  elmaradni  nem  lehetett,  félre  híva,  s  ezzel  is 
az  ablakok  egyikében  suttogva  beszélt,  a  három  férfi 
látszólag  a  legnagyobb  sietséggel    elhagyá    a    termet. 

De  mennyivel  több  közönyösséget  mutatott  Vándory 
az  egyesület  tanácskozásai  iránt,  annyival  több  érde- 
ket gerjesztett  jötte,  s  főképen  az,  hogy  sietve  távoz- 

ván,  Bántornyjt  s  Völgyesyt  magával  vitte,  kik  azt, 
mi  velők  kétségen  kívül  közöltetett,  hallva,  annyira 
meglepve  s  érdekelve  látszottak,  hogy  az  első  tulaj- 
don testvérének  legszebb  beszédét  még  végig  sem 
hallgatta,  a  másik  pedig  keztyüit  is  az  asztalon  hagyá. 
Egy  rész  azon  törte  fejét:  miért  jött  Vándory?  a 
másik  inkább  azon :  miért  ment  el,  főkép  miért  hitt 
még  egy  pár  embert  magával  ?  míg  sokan  legmeg- 
foghatatlanabbnak  azt  tárták,  hogy  épen  Völgyesyt  s 
Bántornyit  hítta  magával,  hol  kívülök  még  annyi  mást 
találhatott  volna.  A  hypothesiseknek  egy  egész  serege 
támadt,  melyek  között  majd  az,  hogy  Völgyesy  s 
Bántornyi  egy  bizonyos,  akkor  igen  beteg  ügyész- 
hez hivattak  el,  kit  végakarata  elkészítésére  mind- 
eddig senki  nem  bírhatott,  s  kit  Vándory  talán  reá 
vett;  majd  az,  hogy  tanúságuk  valamely  házasságnál 
kívántatik,  látszott  a  valószinűebbnek.  Az  érdek,  mely- 
lyel  az  egyesület  tanácskozásait  eddig  mindenki  kö- 
vette, e  percztől  lankadott  s  James  úr,  miután  egy 
ideig  mindent  elkövetett,  hogy  a  jelenlevőket  szóra- 
kozásukból a  tárgyhoz  visszavezesse,  nem  tűrhetve 
többé  az  ide  s  tova  járást  s  a  suttogásokat,  kényte- 
lennek látá  magát  az  ülést  feloszlatni,  mi  által  a  sza- 
marak igazságos  igényeinek  elismerése  egy  nappal 
későbbre  halasztatott. 

Hogy  James  úr  a  dolgok  ezen  fordulatán  boszan- 
kodott  s  Vándoryra  mert  jött,  s  Völgyesyre  s  tulaj- 
don bátyjára,  mert  az  ülést  ott  hagyák,'  neheztelt, 
nem  veheti  senki  rossz  néven.  Keveset  ismerek,  ki  a 
közfigyelmet  másokkal  szívesen  megosztaná,  s  ki, 
elnöki  székről  a  legszebb  beszédet  mondva,  hallga- 
tóit suttogni  s  rde  s  tova  járni  látja,  mint  James  úr, 
annak  ülés  után  egy  kis  rossz  kedvet  mindenki  meg- 
bocsáthat ;  volt  azonban  a  megyeházban  valaki,  kire 
Vándory  magaviselete  még  sokkal  kellemetlenebb  be- 
nyomást tett  —  Rétyné. 

Az  alispánné  épen  hálószobájának  az  udvarra  nyiló 
ablakánál  ült  s  dolgozott,   midőn  Vándoryt  a  zsidótól 

kijőni  és  sietve  a  megyeház  lépcsői  felé  menni  látta. 
A  dolog  Rétynének  feltűnt,  de  nem  aggasztá  őt. 
Mióta  tudta,  hogy  a  zsidó  egészen  magán  kívül  van 
s  felgyógyulásához  semmi  remény  nincs,  nem  két- 
dezősködött  többé  felőle,  s  oly  nyugodtnak  érzé  ma- 
gát, mintha  már  meghalt  volna.  Most,  midőn  Yán- 
doryt  a  zsidónak  tömlöczéül  használt  kamarából  ki- 
jönni látta,  a  szerencsétlen  ismét  eszébe  jutott.  Mit 
bánom,  akár  él,  akár  nem  —  így  szólt  magában,  — 
a  zsidó  magánkívül  van  ;  e  higvelejű  pap  bizonyosan 
ismét  papolt  neki  valamit,  miből  amaz  egy  szót  sem 
értett,  s  most  megelégedve,  hogy  mondókáját  elmond- 
hatta, fölmegy  Tengelyihez,  hogy  ugyané  hangon 
tovább  beszéljen.  S  az  alispánné  folytatá  munkáját, 
mindazon  megvetéssel  gondolva  a  lelkész  hasztalan 
fáradozásaira,  melyet  úgynevezett  practicus  emberek 
olyanok  iránt  éreznek,  kik  munkásságukkal  forintok 
s  garasokban  felszámítható  hasznot  nem  aratnak.  — 
Miután  azonban  rövid  idő  múlva  az  udvaron  ismét 
lépéseket  hallott,  s  lenézve,  Vándoryt  látá,  ki  Völ- 
gyesy  s  Bántornyi  Lajos  kíséretében  a  zsidó  börtö- 
nébe visszament,  s  mindjárt  azután  a  beteghez  ren- 
delt ápolóné  onnan  kijött :  az  alispánné  szivét  nyug- 
talanság tölte  el. 

—  Mi  lehet  ez  ?  —  gondolta  magában.  —  A  zsidó 
magánkívül  volt;  felgyógyulásához  semmi  remény; 
mit  kereshetnek  ezek  szobájában?  Különös,  igen  kü- 
lönös. Völgyesy  Tengelyinek  ügyvéde,  s  Vándory  — 
hátha  a  zsidó  mégis  jobban  érezné  magát,  és  —  — 
Meg  kell  tudnom !  —  szólt  magában  tovább.  —  Az 
asszony,  ki  a  zsidót  betegsége  alatt  ápolá,  ott  áll  az 
ajtó  előtt,  neki  mindent  tudnia  kell. 

Az  alispánné,  leküldé  szobaleányát,  s  kevéssel 
azután  nem  kis  bókkal  az  öreg  asszony  lépé  be  szo- 
bájába. A  szegény  egészen  meg  vala  zavarodva,  any- 
nyíra  bámulá,  hogy  a  nagyságos  alispánnéhoz  föl- 
hivatott. 

Az  alispánné  a  mennyire  lehetett,  titkolá  fölgerje- 

dését,  s  miután  a  még  mindig  csudálkozó  asszonynak 
elmondta,  mennyi  ideig  ismeii  e  zsidót,  kit  most  is 
ártatlannak  gondol,  s  hogy  épen  ezért  nagy  részt  vesz 
sorsán  s  miután  őt  eddigi  szorgalmas  ápolásáért  meg- 
dicsérte, dobogó  szívvel  kérdé:  miként  érzi  magát 
a  beteg  most  7  s  nem  tudja-e,  miért  ment  Vándory 
még  két  úrral  épen  c  pillanatban  tömlöczébe? 

Az  asszonynak  feleletei,  bármi  alázatos  hangon 
mondattak  el,  nem  valának  olyanok,  hogy  az  alispánné 
magát  általok  megnyugtatva  érezheté,  sőt  még  na- 
gyobb aggodalommal  tölték  lelkét.  A  zsidó,  kinek 
eszmélete  tökéletesen  visszatért,  miért  vágyódott 
Vándory  után  annyira?  mi  lehet  azon  titok,  melynek 
felfödözése  előtt,  mint  az  ápoló  asszony  monda,  nem 
halhat  meg  nyugodtan,  miért  küldetett  ki  ez  ma,  mi- 
kor a  lelkész  betegével  egy  óránál  tovább  szólt  ?  s 
most  Bántornyi  Lajos  és  Völgyesy  miért  hivattak  a 
beteghez,  ha  nem  azért,  hogy  tett  vagy  teendő  fel- 
födözéséről  tanúságot  tegyenek? 

—  Kend  nem  tudja,  —  kérdé  az  alispánné  remegő 
hangon,  miután  az  asszony  elég  hosszas  előadását  a 
legnagyobb  figyelemmel  végig  hallgatá,  —  a  zsidó 
tiszteletes  Vándory  úrral   miről  szólt? 

—  A  tiszteletes  úr  kiküldött,  —  monda  a  másik 
nyugodtan,  —  bizony  pedig  nem  volt  semmi  szük- 
ség reá,  nem  voltam  bőbeszédű  soha  s  az  én  korom- 
ban, úgy  hiszem,  csak  rám  is  lehetne  már  bízni 
valamit.  De  a  tiszteletes  úr  kiküldött  s  íg^'  nem  tudok 
semmit,  csak  azt  hiszem,  hogy  gonosztetteit  val- 
lotta meg. 

—  Honnan  gondolja  azt  kend?  —  kérdé  ismét  az 
alispánnc,  kinek  szokatlan  fölgerjedése  most  az  öreg 
asszony  figyelmét  is  magára  voná. 

—  Hát  én  bizony  nem  hallgatóztam,  —  monda 
amaz,  —  ha  akartam  volna  is,  füleim  gyengébbek, 
semhogy  a  zárt  ajtón  át  valamit  érthetnék,  de  csak 
úgy  hiszem,  hogy  arról  szóltak.  Soha  a  tiszteletes 
urat  oly  meglepett  képpel  nem   láttam,  mint  mikor  a 

zsidótól  kijött.  Isten  tudja,  mi  szörnyű  dolgokat  hall- 
hatott tőle  1  A  zsidó,  mikor  én  a  szobába  visszajöt- 
tem, egy  perczig  nyugodtabbnak  látszott,  de  alig 
ültem  ott  s  megint  újra  türelmetlenné  lett.  —  Ha 
akarják,  hogy  valamit  vallják  —  monda  többször  hoz- 
zám, —  miért  nem  jönnek  már?  —  Mondtam  neki, 
hogy  a  tiszteletes  úr  csak  most  ment  el  s  hogy  ma- 
radjon nyugodtan.  De  ő  mindig  hánykolódott  és 
sóhajtozott ;  szörnyű  volt  látni,  nagyságos  asszonyom, 
hogy'  bántotta  lelkiismerete  s  nem  is  volt  nyugta, 
míg  a  tiszteletes  és  az  urak  vissza  nem  jöttek.  Akkor 
csak  azt  kérdezte  :  ezen  urak  előtt  mondhatja-e  el 
vallomását?  s  mikor  hallá,  hogy  igen,  egészen  nyu- 
godtnak látszott ;  engem  pedig  kiküldtek.  De  nagysá- 
gos asszonyom  —  tévé  hozzá  bámulva,  midőn  a  hal- 
ványságot, mely  arczát  elborítá,  észrevéve  —  talán 
nag^'sád  is  rosszul   érzi   magát? 

Rétyné  összeszedé  minden  erejét.  —  Nem,  jó 
asszony  —  monda  a  lehetőségig  nyugodtan,  — 
menjen  le  betegéhez,  az  urak  hihetőkép  mindjárt  ki 
fognak  jönni. 

—  Igaz,  nagyságos  asszonyom,  —  szólt  amaz,  — 
úgy  is  a  nyomorult  nem  él  holnap  reggelig,  de  ma 
éjjel  még  talán  szüksége  lesz  reám.  No,  csakhogy  az 
igazság  süljön  ki  végre.  Ugy-e  nagyságos  asszonyom, 
az  a   fődolog. 

—  Jól  van  jól,  —  monda  Rétyné  elfojíott  han- 
gon, —  majd  ki  fog  sülni  az  igazság.  —  S  ezzel  a 
vén  asszony  kezet  csókolva  visszavonult ;  míg  Rétyné, 
nehogy  jelen  fölgerjedett  állapotában  valaki  által 
láttassék,  az  ajtót  elzárva,  pamlagára  veté  magát  s 
egy  ideig  néma  kétségbeesésbe  mcrült. 

A  zsidó  mindent  megvallott;  Rétynének  erről,  azok 
után,  miket  az  asszonytól  hallott,  kétsége  nem  lehe- 
tett s  remélheti-e,  hogy  Tengelyinek  leghívebb  ba- 
rátai valamit,  mi  a  jegyzőnek  hasznára  lehet,  akármi 
áron    elhallgatnának? 

—  Mit    tegyek?    —    szólt    magában    elborzadva    a 

helyzet  előtt,  melyben  magát  látá,  —  nincs-c  semmi 
mentség?  —  Rétyné  felugrott  pamlagáró)  s  mély 
gondolatokban  sokáig  fel  s  alá  járt  szobájában.  — 
Nincs  semmi  I  —  monda  végre,  megállva.  —  Tengelyi 
esete  nagyobb  lármát  ütött,  hogysem  most  ítélet  nél- 
kül elsimíttathatnék ;  s  kire  bízzam  magamat  szörnyű 
helyzetemben?  kitől  kérjek  tanácsot?  kinek  pártolá- 
sára számolhatok?  Férjemre?!  —  aromán  leírhatatlan 
keserűség  látszott  —  tőle  kérjek  pártfogást?  s  minek? 
szeretett-e  valaha?  nem  gyűlöl-c  most,  mennyire  csak 
gyáva  lelke  ily  érzésre  képes?  nem  lehetek-e  bizo- 
nyos, hogy  azon  perczben,  melyben  veszélyben  lát, 
elhagy,  sőt  nehogy  az  ellenem  emelt  vádak  reá  is 
kiterjesztessenek,  üldözőimhez  áll?  —  Nemi  inkább 
akármit,  minthogy  magamat  ez  ember  előtt  megaláz- 
zam I  De  mit  tegyek?  —  Az  alispánné  ismét  fel  s 
alá  kczde  járni  szobájában;  nyugtalanságából,  melylyel 
időről-időre  fejét  rázá,  látni  lehetett,  hogy  magát 
addig  semmire  nem  határozta  el.  Végre,  mintha 
agyán  egyszerre  egy  gondolat  villanna  át,  megállt  s 
szemét  a  szoba  egyik  szegletében  álló  irószekrényre 
függesztő.  —  Nem,  monda  elborzadva  —  ez  nem 
szükséges,  ez  nem  lehet !  —  S  mintha  futni  akarna 
gondolatjai  elől,  még  sebesebben  folytatá  járását. 
A  szekrény  varázserővel  magához  vonta  tekintetét, 
úgy  látszott,  nem  szabadulhata  iszonyú  gondolatától 
s  bármerre  ment,  szemei  akaratlanul  a  szekrényhez 
tapadtak.  —  Megbódulok  I  —  szólt  végre,  midőn 
szemeit  kezével  takarva,  a  szoba  közepén  megállt,  — 
mióta  ez  iszonyú  gondolat  fejemben  támadt,  nem 
tudok  szabadulni  tőle.  Ister.em!  Istenemi  segíts  rajtam! 
Az  alispánné  egy  ideig  mozdulatlanul  állt,  szive 
dobpgott,  melle  feszült,  mintha  szét  akarna  repedni 
s  köny  nem  áztatá  szemeit.  —  De  miért  volna  e 
gondolat  oly  iszonyú?  —  fűzé  tovább  gondolatait 
nyugodtabban,  miután  kétségbeesésének  első  rohama 
lecsillapult.  —  Meghalni  —  miért  borzad  szivem  c 
gondolattól?  A  halál    csak  attól     foszthat  meg,  mit  e 

földön  bírunk  s  nekem  van-e  valamim,  minek  vesz- 
téért kesergenem  lehetne?  Gyermekeim  nincsenel', 
nem  is  kívántam  soha  magamnak ;  de  ha  lennének, 
talán  lekötve  érzeném  magamat  e  földhöz.  Férjemet 
utálom.  Azon  állást,  mely  után  vágyódtam,  nem  ér- 
hettenr.  el  —  s  most  csak  szégyen  s  büntetés  vár 
reám.  Balgatagság  volna  tovább  kétkedni. 

Rétyné  szekrényéhez  ment,  kihúzá  egyik  fiókját  s 
egy  elég  nagy  üvegpalaczkot  vőn  ki,  mely  fejér,  a 
czukorhoz  hasonló  porral  vala  félig  telve.  —  így,  — 
szólt  félhalkan,  midőn  a  palaczkot  remegő  kézzel 
maga  elébe  tévé  —  ezen  arsenicummal  a  fél  megyét 
másvilágra  küldhetem.  Míg  ez  kezemben  van,  büntető 
ítéletet  nem  fog  fölöttem  mondani  senki  I  —  Az  al- 
ispánné  egy  ideig  mély  gondolatokba  mélyedett ;  ezt 
fogják  tenni  hihetőkép  olvasóim  s  minden  esetre 
birálóim  is,  kik  azt,  hogy  Rétyné,  mihelyt  reá  szük- 
sége van,  azonnal  mérget  talál,  valószinűtlennek  hir- 
lendik ;  azonban  ily  vád  a  lehetőségig  igazságtalan 
volna.  Sem  abban,  hogy  Réty  házában,  mint  annyi 
úri  magyar  házakban,  patkányok  voltak;  sem  abban, 
hogy  az  alispánné  azokat  kiirtani  akarta  s  e  c^élra  a 
legközönségesebb  eszközt  használá,  valószinűtlenség 
nincs.  Az,  hogy  Rétyné  az  arsenicumot,  melyet  ugyané 
okéiból  hazánkban  száz  háznál  találunk,  mindig  magá- 
nál s  zár  alatt  tartá,  ritka  gondosság,  de  olyan  ren- 
des gazdasszonytól,  mint  ő  vala,  kitelik.  Ki  pedig 
talán  a  méregnek  mennyiségét  hiszi  valószinűtlennek, 
az  mint  tiszta  theoretikus  szól  a  dologról,  tapasz- 
talásból tudván  mindenki,  hogy  arsenicumot  csak 
patikában  nehéz  kapni,  míg  kereskedőknél  fontszámra 
veheti,  a  kinek  tetszik  s  magam  egy  festőinassal  talál- 
koztam eg)szer,  ki  mestere  számára  egy  font  arse- 
nicumot vitt  kék  papirosba  takarva  az  utcaán  végig. 
Ki  ezen  kétkedik,  kérdezősködjék ;  nem  ártana,  ha 
azok  tennék,  kiket  az  orvosi  rendőrség  fenntartása  illet. 

—  De  azt  mondják,  méreg  által  a  halál  kínos;  — 
így    szólt    hosszabb    gondolkozás    után,    szemeit    az 

előtte  álló  palaozkra  függesztve,  Rétyné  magában.  - 
Hallottam  emberekről,  kik  órákig  iszonyú  fájdalmakat 
szenvedve  s  csak  borzasztó  szenvedések  után,  melyek 
alatt  önmagokat  elátkozták,  tudtak  meghalni.  Hátha 
nekem  is  ez  lenne  sorsom?  hátha  erős  természetem 
a  méregnek  ellentállna,  ha  órákig  ott  kellene  feküd- 
nöm élet  és  halál  között,  érezve,  mint  szakítja  szét 
a  szörnyű  méreg  belsőmet,  miként  küzd  testem  min- 
den egyes  tagja  az  enyészet  ellen  ?  s  e  hosszú  hal- 
doklás, e  határtalan  kínok  közt  senki,  ki  szenvedései- 
met részvéttel  látná,  senki,  ki  szerető  kezekkel  a 
halálos  verítéket  hideg  homlokomról  letörölné?!  Tűrni 
mindezt  magányosan,  vagy  olyanoktól  körülvéve,  kik- 
nek minden  szava,  minden  tekintete  arra  int,  hogy 
nem  szenvedéseim,  de  létem  megszűnte  az,  mire 
vágyódva  várnak?  —  Borzadott  s  mintegy  akaratlan 
mozdulattal  tovább  tolá  a  palaczkot. 

Határozata  meg  vala  törve.  Nem  tudá,  mit  tegyen, 
nem  látott  más  utat,  menekvést  maga  előtt  s  ez  egy 
ellen  fellázadt  egész  valója.  Ott  állt  néma  kétségbe- 
esésben, előtte  a  méreg,  melyhez  szeme  akaratlanul 
mindig  visszatért,  mely  után  néha  kezével  nyúlt  s 
melytől  ismét  borzadással  elfordult.  —  Sokat  fogok 
bevenni,  beveszem  mind,  —  szólt  ismét  magában  s 
ujjai  görcsösen  szoríták  a  palaczkot,  melyet  ismét 
kezébe  vett,  —  úgy  legalább  nem  fogok  szenvedni, 
egy  perez  s  mindennek  vége  van.  —  De  meghalni 
most,  midőn  még  húsz  évig  élhetnék  I  —  Rétyné 
ismét  elereszté  az  üveget  s  egy  székre  vetve  magát, 
szemét  kezével  takarta  el. 

—  De  hátha  e  vén  asszony  megcsalt?  —  szólt 
most  egyszerre,  mintegy  meglepetve  e  vigasztaló  gon- 
dolat által,  mely  most  először  villant  fel  agyában,  — 
ha  minden,  mit  a  zsidó  vallomásáról  beszélt,  nem 
igaz  ?  vagy  ha  a  zsidó  Vándoryt  csakugyan  magához 
hivatta  s  vallomásokat  tett,  nem  vallhatott-e  egészen 
más  dolgokat?  Mi  oka  lehetett  volna  arra,  hogy 
engem  vádoljon,  holott  mindig  jóltevőjc  valék? 

E  gondolatok  Rétynét  egy  pillanatra  megnyugtaták. 
Visszatéve  a  mérj^et  fiókjába,  bezárta  szekrényét  s 
szinte  bámult,  miként  ragadtathatá  el  magát  annyira 
félelme  által,  hogy  mindjárt  e  kétségbeesett  gondo- 
latokra jutott.  De  e  nyugalom  nem  tarthatott  sokáig. 
Az  alispánné  sokkal  eszesebb  asszony  volt,  minthogy 
helyzetét  nyugodtabban  átgondolva,  nem  látta  volna, 
m-ként  az,  mire  minden  reményét  építi,  legfölebb 
a  lehetőségek  közé  tartozik,  sőt  alig  valószínű  — 
s  Rétyné  ismét  előbbi  aggodalmaiba  esett  vissza. 

—  Bizonyosságot  kell  magamnak  szereznem,  — 
monda  végre.  -  A  zsidó  hihetőkép  még  él,  tőle 
tudhatom  meg  legjobban,  mit  vallott ;  s  ha  Vándory 
által  elcsábíttatott,  talán  arra  bírhatom,  hogy  vallo- 
mását visszavegye.  S  ezzel  Rétyné,  köpönyegbe  bur- 
kolva, elhagyá  szobáját  s  egyenesen  a  zsidó  börtöne 
felé  sietett. 

Már  este  volt ;  senki  az  alispánnét,  midőn  a  megye 
sötét  udvarán  keresztül  ment,  nem  vévé  észre ;  s 
miután  a  börtön,  melyben  a  zsidó  feküdt,  mióta 
betegsége  miatt  senki  elszökésétől  többé  nem  félt, 
majdnem  mindig  nyitva  hagyatott,  Rétyné  a  kamará- 
ban állt,  a  nélkül,  hogy  valakitől  láttatott  volna.  S  a 
ven  asszony,  ki  a  betegnek  gondját  viselte,  nem 
kissé  bámult,  midőn  mécse  világánál  egyszerre  a 
nagyságos  asszonyt  ismeré  meg  s  tőle  kérdeztetett; 
miként  van   a   beteg? 

—  Nyugodtabban,  sokkal  nyugodtabban,  —  vála- 
szolt az  asszony  fölkelve  székéről,  melyen  első  pilla- 
natban ülve  maradt.  —  Mikor  az  urak  elmentek, 
mondta,  hogy  mióta  mindent  elmondott,  mi  szivén 
feküdt,  sokkal  jobban  érzi  magát  Azóta  majdnem 
mindig  szunnyadozik.  Szegény  ember,  ha  még  azt 
tudná,  hogy  a  nagyságos  asszony  is  kérdezősködött 
felőle,  sőt  hogy  itt  is  volt  — 

—  Menjen  ki  kend,  —  monda  Rétyné  reszkető 
hangon  —  s  várjon  reám  az  udvaron;  ne  mordja 
senkinek,  érti-e,    senkinek,  hogy  itt  vagyok.   Szólnom 

kell  a  szerencsétlennel,  mielőtt  meghal.  Kend  tudja, — 
tévé  hozzá,  midőn  az  asszonynak  bámulását  észre- 
véve, hogy  Macskaházy,  kit  e  zsidó  megölt,  leg- 
hívebb emberünk  volt;  erről  kell  beszélnem  vele. 
Ha  csakugyan  magába  szállt,  talán  felelni  fog  az  én 
kérdéseimre  is. 

—  Már  hogy  magába  szállt,  —  szólt  az  ápolónő, 
még  mindig  késve  a  kimenéssel,  —  az  bizonyos. 
A  tiszteletes  úr  egészen  megtérítette.  Csak  mégis 
jobb  volna  talán,  ha  itt  maradnék.  A  beteg  szava- 
mat jobban  megszokta,  nekem  bizonyosan  hama- 
rább felelne;  s  azután  az  is  meglehet,  hogy  ismét 
szörnyű  álmaiba  esik  vissza  s  akkor  egészen  dühös 
és  nagysád  — 

—  Menjen  ki  kend,  mondom,  —  szakítá  félbe 
Rétyné  a  szólót  —  s  várjon  reám  az  udvaron  ;  s  a 
mint  mondám,  ne  merészelje  senkinek  elbeszélni, 
hogy  itt  voltam. 

E  szavak  oly  hangon  mondattak,  hogy  az  asszony 
minden  kíváncsisága  mellett  tovább  a  szobában  ma- 
radni nem  merészelt ;  s  miután  rosszkedvűen  bundá- 
ját fölvéve,  az  ajtón  kiment,  az  uraságok  büszkesége 
ellen  mormogva  valamit  fogai  között,  kik,  ha  beteget 
ápolni  kell,  szegény  embert  hínak,  de  mihelyt  a 
beteg  ismét  magához  jő,  úgy,  hogy  lőle  valami  érde- 
kest hallani  lehet,  az  ápolót  kiküldik  s  csak  magok 
beszélnek  vele. 

Rétyné,  miután  előbb  az  ajtóhoz  ment  s  kinézve 
meggyőződött,  hogy  az  asszony,  kit  elküldött,  nem 
hallgatódzik,  a  betegnek  ágyához  ment  s  a  zsidót 
megszólítá. 

A  beteg  nem  felelt;  eg)'enetlen  lélckzete,  a  nehéz 
fohászok,  melyek  időről-időre  mellét  emelek,  míg 
ajkai  körül  s  egész  testén  néha  azon  különös  rángás 
vala  látható,  melyet  haldoklókon  észreveszünk,  muta- 
ták,  hogy  órái  számítvák.  Rétyné  dobogó  szívvel  állt 
ágya  mellett  s  nézé  az  elszáradt  arczot,  melyet  a 
halál   már  átváltoztatott,  de  a  beteg  behunyt  szemek- 

kel  nem  felelt  megszólítására.  Nyugtalan  vala,  mintha 
valamit  keresne,  körülkapart  takaróján ;  de  úgy  lát- 
szott, tovább  STunnyadott. 

Rétyné,  meggyőződve,  hogyha  a  zsidóval  szólni 
akar,  időt  veszteni  nem  szabad,  midőn  ismételt  meg- 
szólításaira   nem    felelt,  a  beteget    gyengén    megráz á. 

A  zsidó  felnyitá  szemét,  körülnézett,  de  midőn 
csak  egy  asszonyt  láta,  kit  hihetőkép  ápolójának  gon- 
dolt, ismét  a  fa!   felé  akart  fordulni. 

—  Hát  nem  ismersz  ?  —  szólt  az  alispánné  remegő 
hangon,  —  ne  fordulj  el,  nézz  reám,  én  vagyok. 

—  Hagyjatok  békét,  —  monda  a  zsidó  gyengén, 
majdnem  érthetetlenül,  —  a  mit  tudtam,  megmond- 
tam, mindent  megvallottam;  mi  kell  még? 

—  De  hát  nem  ismersz?  —  szólt  ismét  Rétyné, 
majdnem  könyörgő  hangon,  —  nézz  reám,  én  va- 
gyok, Rétyné. 

—  Rétyné?'.  —  szólt  a  zsidó  bámulva,  midőn 
megfordulván,  az  alispánnéra  mercszté  fénytelen 
szemeit. 

—  Ki  más  jönne  hozzád  ?  —  monda  a  másik  nyá- 
jasan, —  ki  gondoskodik  felőled?  kinek  fekszik  jó- 
léted szivén  ? 

—  El  tőlem,  iszonyú  asszony,  —  szakítá  félbe 
szavait  a  beteg,  —  hadd  haljak  meg  legalább  béké- 
ben. Miért  jösz?  hisz  látod  nincs  erőm,  hogy  rabol- 
jak, vagy  valakit  meggyilkolhassak. 

—  Magadon  kívül  vagy,  —  monda  Rétyné  hal- 
kan, —  hogy  beszélhetsz  így?  ha  valaki  hallaná. 

—  Bánom  is  én,  —  válaszolt  a  zsidó  nyugodtab- 
ban, —  én   nem  félek  többé  senkitől. 

—  Ne  hadd  magadat  rászedni,  —  monda  Rétyné 
halkan,  —  azt  mondják  úgy-e,  hogy  meggyógyulá- 
sodhoz semmi  reménység  nincs?  De  lásd,  ezt  csak 
azért  teszik,  hogy  belőled  vallomásokat  csaljanak  ki. 
Én  az  orvostól  magától  tudom,  hogy  minden  veszé- 
lyen kívül  vagy,  csak  még  gyengeség  maradt  beteg- 
séged után  hátra,  ez  is  nemsokára  elmúlik.   Csak  most 

vigyázz  magadra.  Ma    is,  mint   hallom,  Vándory  még 
két  úrral  volt  nálad  — 

Az  alispánnét  itt  a  zsidó  kaczagása  vagy  inkább 
hörgése  szakítá  félbe,  melyre  a  félig  haldokló  e 
szavak  hallatára  fakadt.  —  Hát  azért  jösz,  nemde  — 
szólt  tompa  hangon,  midőn  kiszáradt  ujjaival  Rétyiié 
kezét  görcsösen  mcgszorítá,  —  tudni  akarod,  mit 
vallottam  gonosztetteimből,  melyeket  veled  követtem 
el  ?  Nyugodt  lehetsz,  mindent  meg\^allottam,  érted  ? 
mindent!  Azon  pillanattól,  midőn  Macskaházy  velem 
először  az  irások  elrablása  iránt  szólt,  azon  estéig, 
mikor  épen  ezen  Írásokért  Macskaházyval  össze- 
vesztél s  magadhoz  hivattál,  hogy  pár  új  táblát  vág- 
jak ablakodba  s  akkor  munka  között  azt  mondád : 
ha  Macskaházyt  valaki   megölné  — 

—  Hallgass,  szörnyeteg!  —  szakítá  félbe  a  szólót 
Rétyné,  midőn  kezét  a  zsidó  ujjaitól  megszabadítani 
iparkodott. 

—  Szörnyeteg!  nemde,  szörnyeteg?  —  monda  a 
zsidó  s  tompa  szava,  midőn  beszélésre  kényszcríté 
magát,  a  hallgatót  borzadással  tölte,  —  de  hogy' 
fogják  nevezni  azt,  ki  engem  azon  tettekre  birt, 
melyekért  tőlem  mindenki  eliszonyodik? 

—  Alávaló  zsidó!  —  szólt  Rétyné,  —  ki  hisz 
neked,  ha  ellenem  vádakat  emelsz? 

—  Fognak  hinni,  —  válaszolt  a  zsidó,  —  a  mit 
én  mondtam,  azt  mondta  Viola  is  ;  nem  fog  senki 
kételkedni  rajta. 

—  Vissza  kell  venni  vallomásodat,  —  monda  Rétyné 
remegő  hangon,  —  új  tanukat  fogok  hozni  s  azok 
előtt  elmondhatod,  miként  előbb  Ígéretekkel  birtak 
arra,  hogy  ellenem  hamisan  valljál,  de  hogy  minden, 
a  mit  mondtál,  csupa  koholmány,  érted-c? 

—  Én  nem  fogok  visszavenni  semmit  vallomásom- 
ból, —  válaszolt  a  beteg,  —  egy  szót  sem. 

—  Zsidó,  —  monda  az  alispánné  szenvedélye- 
sen, —  ha  nem  teszed  — 

—  Ftnyegetődzzél  másnak,  —  szakítá  félbe  amaz,  — 

reám  ígéreteid  s  fenyegetéseid  nem  hatnak  többé ; 
holnapig  ott  vagyok,  hol  zsidó  létemre  is  e  világ 
hatalmasai  fölöttem  nem  uralkodhatnak  többé.  De  te, 
te  —  tévé  hozzá  végső  erővel,  —  ki  engem  minden 
rosszra  csábítál  s  mikor  miattad  szerencsétlenné  let- 
tem, elhagytál ;  te  biró  elébe  fogsz  állíttatni,  — 
börtönbe  kerülsz,  mint  én,  —  a  vesztőhelyre.  Meg- 
álmodtam betegségem  alatt.  —  Középen  te  és  én, 
mellettünk  a  hóhér  nagy  fényes  karddal.  Czifra  is 
ott  volt  s  Macskaházy  s  köröskörül  roppant  nép  és 
a  székre  ültettek.  —  Itt  a  beteg  megtörött  szavai 
érthetlenné  váltak,  tovább  szólt,  de  magán  kívül 
vala  s  Rétyné  a  beteg  hideg  kezének  rángatásaiból, 
melylyel  karját  még  mindig  erősen  megszorítá,  érzé, 
hogy  végső  halálos  küzdelmeihez  közeleg. 

Az  alispánné,  miután  karját  nem  kis  nehézséggel 
a  haldoklótól  megszabadítá,  mintegy  magán  kívül 
rohant  ki  a  kamarából,  hol  az  ápoló  asszony  bete- 
gét, midőn  hozzá  visszatért,  magánkívül  s  végső  vo- 
naglásaiban   találta. 

Az  érzelmeket,  melyek  Rétynének  keblét  e  pilla- 
natban eltölték,  nem  fogom  leirni.  Vannak  szörnyek, 
mint  az  anyagi,  úgy  érzelmeink  világában,  melyek- 
nek festésére  ecsetet  nem  találunk  s  miket  ez  asszony 
most  szenvedett,  ezek  közé  tartoztak.  Szobaleánya, 
kivel  a  lépcsőkön  találkozott  s  ki  által  gyertyákat  s 
egy  pohár  vizet  rendelt  magának  a  szobába  hozatni, 
elborzadott,  midőn  asszonyát  ily  állapotban  látá. 
Arczát  halotti  halványság  takarta,  egész  teste  reme- 
gett, szemei  elvadult  tekintetet  vétenek  körül. 

—  Nagysád  talán  beteg?  —  monda  Julis,  midőn 
a  gyertyákat  az  asztalra  állítá,  —  talán  a  főorvosért 
mehetnék?  itt  van  a  háznál. 

—  Mi  közöd  ehhez?  —  szólt  Rétyné  csillogó 
szemeit  a  szegény  leányra  vetve,  —  állítsd  a  vizet 
ide  mellém  s  takarodjál. 

A  leány  kiment  s  Rétyné,  bezárva  szobáját,  maga 
maradt. 

Az  emberek  részvétét  elutasíthatjuk  magunktól;  de 
kíváncsiságukat  bizonyosan  nem ;  s  ki  főkép  szoba- 
leányról  azt  teszi  föl,  hogy  szót  fogad,  ha  óvako- 
dásra  intetik  oly  valamitől,  mihez  semmi  köze  nincs, 
teljes  meggyőződésem  szerint,  csalódni  fog.  Legalább 
a  jelen  esetben  így  volt;  s  Julis,  mihelyt  asszonyától 
a  fent  írt  módon  kiküldetett,  szobájában  magányosan 
találva  magát,  nem  ismert  fontosabb  kötelességet, 
minthogy  azon  ajtó  mellett,  mely  őt  asszonyától  cl- 
választá,  hallgatódzzék. 

Mit  Julis  benn  hallott,  még  inkább  neveié  kíváncsi- 
ságát. Rétyné  fel  s  alá  járt.  Leült  asztalához  s  írt. 
Ismét  fölkelt  s  mintha  papirt  tépne  szét.  Újra  körül 
járt.  Felnyitá  szekrényét.  Megint  íróasztalához  ült  a 
Julis  világosan  hallá  nehéz  fohászait.  —  Később  s 
leánynak  úgy  látszott,  mintha  az  alispánné  valamit 
keverne  poharába. 

—  Csakugyan  beteg,  —  gondola  magában,  —  bizo- 
nyosan cseppjeit  veszi  be ;  mégis  jó  volna,  ha  va- 
lakit hínék. 

A  szobaleány  ismét  az  ajtóhoz  illeszté  fülét  s 
csengést  halla,  mintha  valaki  egy  poharat  erősen  az 
asztalra  tesz  ;  s  midőn  ebből  asszonyának  rossz  ked- 
véről Ítélve,  föltételét  már  megváltoztatá  s  czélirá- 
nyosabbnak  tartá,  nem  híni  senkit,  úgy  látszott,  mintha 
az  alispánné  pamlagára  vetné  magát  s  a  szobában 
fájdalmas  nyögést  hallana. 

Ezt  tovább  hallgatni,  a  nélkül,  hogy  okát  ismerné, 
több  vala,  mint  mit  szobaleány  ildomosságától  kívánni 
lehetne  s  miután  Julis  az  ajtón  többször  ko^zogva  s 
asszonyát  megszólítva  feleletet  nem  kapott,  az  al- 
ispánnénak  szigorú  tilalmáról,  szenvedélyességéről, 
szóval  mindenről  megfeledkezve,  egyenesen  urához 
futott. 

Kevés  pillanattal  azelőtt  az  alispánhoz  Vándory 
jött.  Rendkívül  fel  vala  gerjedve  s  kérdé,  nem  látta-e 
nejét  ? 

Miután  Rétytől  hallá,  hogy    egész    nap  feleségével 

nem  szólt  s  nyugtalansága  okáért  kérdeztetett,  Ván- 
dory  elmondá,  hogy  midőn  épen  most  Tengelyinél 
volt,  az  öreg  asszony,  ki  a  zsidót  betegsége  alatt 
ápolá,  azt  jelentette,  hogy  az  alispánné  épen  halála 
előtt  nála  volt  s  vele  hosszabb  ideig  maga  beszélt. 
Vándory  clsorolá  mindazon  körülményeket,  melyeket 
az  ápolónőtől  hallott.  —  Barátom,  —  tévé  hozzá,  — 
nőd  szenvedélyes  asszony,  megtudta,  hogy  a  szeren- 
csétlen, ki  most  nincs  többé,  előttem  s  többek  előtt 
vallomásokat  tett,  nem  ismeri  tartalmukat  s  talán  vá- 
dolva gondolja  magát.  Ki  tudja,  mire  nem  képes 
kétségbeesésében  ?  kérlek,  menj  hozzá  s  nyugtasd 
meg.  A  zsidó  vallomásában  nincs  semmi,  mi  által 
nőd  veszélyeztetnék.  Becsületszavamat  adhatom  reá, 
a  szerencsétlen  csak  Macskaházyt  vádolá. 

A  lelkészt  e  szavaknál  Julis  szakftá  félbe,  ki  a 
szobába  rohanva,  mindent,  mit  asszonya  ajtaja  mellett 
hallott,  elmondott. 

—  J erünk,  jerünk  hamar!  —  kiálta  Vándory,  — 
talán  még  elég  jókor  jövünk.  —  S  a  férfiak  a  jövő 
percében  az  alispánné  ajtaja  mellett  álltak. 

Az  ajtó  zárva  vala.  Benn  a  szobában  nyögés  hal- 
latszott. 

—  Fel  kell  törni  I  —  kiálta  Vándory  s  miután 
Rétyvel  együtt  egész  erővel  az  ajtónak  rohantak,  a 
gyenge  zár  engedett. 

A  czél,  miért  jöttek,  nem  vala  többé  elérhető. 
A  pohár,  mely  az  asztalon  állt  s  melynek  alján  az 
italnak  kis  része  megmaradt,  mellette  az  üveg  arse- 
nicummal,  Rétyné  tette  iránt  nem  hagytak  kétséget. 
Segíteni   nem  lehetett  többé. 

Midőn  férje  a  szobába  lépett,  a  szerencsétlen 
asszony  még  élt,  reá  függeszté  szemét  s  úgy  látszott, 
mintha  szólni  akarna ;  de  midőn  Réty  a  pamlag  mellé 
térdelve  kezét  megragadá,  görcsösen  összeszorult 
ujjai  hidegek  valának,  mellét  még  egy  nehéz  fohász 
emelé  s  férjére  meredt  szemei  elveszték  fenyőket. 

O  nem  vala  többé. 


362 


XXX  VUl. 


Minden  ember,  a  legszerényebb  körben  töltötte 
bár  életét,  egyszer  magára  vonja  embertársai  figyel- 
mét, s  e  pillanat  az,  melyben  eltemettetik.  Ilyenkor 
a  magas  torony  harangja  megkondul  a  legszegényebb- 
nek ;  ki  egész  éltén  át  elhagyatva  állt,  annak  kopor- 
sója körül  emberek  gyűlnek  össze ;  ki  örökös  akadá- 
lyok miatt  semmikép  nem  haladhatott,  annak  temetése 
előtt  a  tömeg  kitér ;  s  a  nyomorult,  miután  életében 
semmit  magáénak  nem  nevezhetett,  örök  áron  egy 
darabka  földbirtokot  szerez,  melyet  szabadon  hasz- 
nálhat végső  ítéletig,  a  nélkül,  hogy  tilalomtörésért 
büntetnék.  A  halottat  részvét  s  tisztelet  fogja  körül,  — 
s  miért?  Azért  talán,  mert  ki  józanul  cselekszik, 
tiszteletet  érdemel  s  az  emberek  többsége  alig  tehet 
okosabbat  életében,  minthogy  tőle  búcsút  vesz?  vagy 
talán  azért,  mert  meggyőződésünk  szerint  a  halott 
azt,  mi  mindnyájunkat  egyaránt  érdekel,  de  mit  a 
legokosabb  is  csak  hisz,  —  végre  megtudta?  — 
Igaz,  a  halálnál  nincs  jobb  magyarázó  a  világon. 
Ki  élete  becséről  kétkedik  s  nem  tudja,  érdemes-e 
az,  mit  e  földön  elérhet,  hogy  érte  fáradjon :  az  első 
esetnél,  hol  ismerősei  közül  valaki  meghalt,  tisztába 
jöhet.  Valamivel  kisebb  vagy  nagyobb  temetés,  czíme- 
rek  vagy  csak  a  puszta  név  a  koporsón,  a  sír  fölött 
mausoleum  vagy  fakereszt,  melyeknek  felállítási  költ- 
ségei különbözik,  de  melyek  egyenlőn  elhagyatva 
állnak ;  egy  rövid  beszélgetés  a  szomszédok  között, 
vagy  nyomtatott  gyászlevél,  vagy  hirdetés  a  honi 
hírlapokban,  vagy  talán  nekrológok  a  külföldi  hír- 
lapokban is,  —  egy  óra,  tizennégy  nap,  vagy  egy 
hónap  múlva  csend  s  közönyösség  —  —  ez  a  dicső- 
ség. Egy  darab  fekete  fátyol  a  kalapon,  vagy  teljes 
gyászruházat,    szegényeknél    vitatkozás:    ki    fizesse    a 

temetést?  gazdagoknál:  kié  legyen  az  örökség? 

ez  az    mi  a  birt    szeretetre    emlékeztet.    S   mi  a  ba- 

rátságot  illeti,  ki  nem  tudja,  hogy  bármennyiszer 
szorítottuk  barátaink  kezét,  az  eset  ritka,  hol  e  szo- 
rongatások  után  valami  visszamaradna,  mi  barátunkat 
csak  annyira  emlékeztetné  is  reánk  s  kézszorítá- 
sainkra, mint  tyúkszemeink  arra,  hogy  egykor  csiz- 
máink által  szoríttattunk.  Ki  éltének  ezen  díjával  be 
nem  éri,  vigasztalja  magát  azzal,  hogy  a  kivételek 
közé  tartozik. 

Ezek  közé  tartozott  Rétyné  is,  kinek  halála  Por- 
váron  s  az  egész  megyében  több  lármát  okozott, 
mint  minden,  mi  a  Tisza  mentében  évek  óta  emlé- 
kezetre méltó  történt.  Maga  az,  hogy  Rétyné  meg- 
halt, magára  vonta  volna  a  közfigyelmet.  Ha  gazdag 
földesasszony,  ki,  mi  több,  még  ötvenedik  évét  sem 
érte  el,  jó  konyhát  tartott  s  a  legszebb  ruhákban 
járt,  egyszerre  meghal,  a  dolog  még  akkor  is  bor- 
zasztó, ha  halálánál  minden  illő  formák  megtartattak 
s  a  beteg,  csak  miután  fölötte  két  orvosi  tanácskozás 
tartatott,  muIt  ki  a  világból.  De  mi  ez  az  alispánné 
esetéhez  képest?  A  főorvos  akkor  hivatott,  mikor 
Rétyné  már  magán  kívül  volt  s  6  minden  tudománya 
mellett  nem  mondhatott  mást,  minthogy  ha  csak  öt 
perczczel  előbb  jő,  a  nagyságos  asszonyt  bizonyosan 
megmentette  volna.  Sercr,  ki  épen  Porváron  lévén, 
a  hírre  szinte  a  házhoz  jött,  csak  azon  meggyőző- 
dését nyilváníthatá,  hogy  mit  a  nagyságos  asszony 
ivott,  bizonyosan  nem  volt  azukros  víz ;  de  orvosi 
tanácskozásról  vagy  patikáról  nem  lehetett  szó,  még 
annyi  idő  sem  maradt,  hogy  Serer  mandulatejét, 
mely,  a  mint  monda,  néha  csudákat  tesz,  ajánlhatná. 
Az  alispánné  meg  vala  mérgezve  s  mi  több,  saját 
maga  által,  az  iránt  nem  lehetett  kétség  —  s  vala- 
mint Taksony-megyének  orvosi  kara  méltó  panaszt 
emelhetett  törvényes  közbenjárásának  ilyetén  elmellő- 
zése  ellen :  úgy  a  porvári  társaság  egész  szorgalmát 
arra  fordítá,  hogy  e  szörnyű  történet  titkos  indokait 
felkeresse. 

A  Réty- család  s  azok,  kik  hozzá  —  mint  Vándory 

vagy  Kislaky  Kálmán  —  közelebb  álltak,  az  egész 
történetet  szerencsétlen  véletlennek  nevezek.  A  sze- 
gény alispánná,  ezeknek  állítása  szerint,  sokszor 
magneziával  élt,  melyet  ugyanazon  szekrényben  tar- 
tott, hová  egy  pár  nappal  előbb  a  patkányok  kiirtá- 
sára vett  arsenicumot  elzárá,  —  szerencsétlen  téve- 
dés, mely  este  a  gyengén  világított  szobában  oly 
könnyen  történhetett,  megmagyaráz  mindent.  A  kö- 
zönség, mely  önként  ajánlott  magyarázatot  elfogadni 
nem  szokott  és  sohasem  kételkedik  inkább,  mintha 
valami  hivatalosan  tudtára  adatik,  nem  nagy  hitelt 
adott  e  magyarázatnak,  —  s  mivel,  ha  már  igazság- 
hoz nem  juthatunk,  mindenki  legszívesebben  csalja 
meg  önmagát,  inkább  gyanításokban  kercse  világossá- 
got, miben  ez  alkalommal  Julis  által,  ki  asszonya 
halálánál  jelen  volt,  nem  kissé  segíttetett.  Az  érdemes 
szobaleány  annyit  beszélt  Rétynének  egy  idő  óta 
mutatott  szomorúságáról,  főkép  rendkívüli  magavise- 
letéről, melyet  utolsó  nap  rajta  észrevett,  hogy  senki 
nem  kétkedhetett,  miszerint  az  alispánné  szándéko- 
san mérgezte  meg  magát;  s  miután  az,  hogy  szobá- 
jának ajtaja  zárva  találtatott,  szintén  erre  mutaiott, 
csak  azon  okok  iránt  lehetett  véleménykülönbség, 
melyek  az  alispánnét  e  határozatra  birák. 

Maga  Réty  nejének  halála  iránt  nem  szólt  senki- 
vel; akár  elmebetegség  volt  legyen  szörnyű  lépésé- 
nek oka,  mint  azt  sokan  hirdetek,  kik  a  mint  mon- 
dák, rendkívüli  szenvedélyességét  mindig  ily  betegség 
jelének  tartották ;  akár  az  birta  e  kétségbeesett  hatá- 
rozatra, mert  látá,  miként  Ákos  s  Vilma  házasságát 
nem  akadályoztathatja,  s  inkább  meg  akart  halni, 
mint  hogy  annak  tanúja  legyen,  mit  családjára  nézve 
gyalázatosnak  tartott ;  akár  végre,  mint  a  porvári 
asszonyságok  férjeiknek  a  dolgot  magyarázták,  az  al- 
ispán kétségen  kívül  megsértette  nejét,  s  makacssága 
által,  melylyel  a  szerencsétlennek  valamely  kivánatát 
ellenzé,  gyilkolta  meg  feleségét,  mint  erre  a  vilá- 
gon számtalan  példa  van :    Réty    nem    szólt    senkivel. 

de  kik  őt  ismerek,  észrcvevék  a  hatást,    melyet    neje 
halála  reá    tett. 

Ne  gondolja  azért  senki,  hogy  e  fájdalom  vissza- 
térő szeretetének  lett  legyen  tanúsága.  Nem  tarto- 
zik ugyan  a  ritkaságokhoz,  hogy  midőn  oly  házas- 
pár közül,  mely  egész  életén  át  egymással  vosszul 
élt,  egy  meghal,  a  másik  mint  egy  csuda  által  a  meg- 
halt iránt  keblében  egyszerre  véghetetlen  szeretetet 
födőz  fel.  Valamint  a  mindennapi  élet  súrlódásai 
között  egyes  hibáknál  nagyon  is  könnyen  megfelejt- 
kezünk minden  jó  tulajdonokról  r  úgy  ha  életünk  tár- 
saitól örökre  elválasztatánk,  többnyire  csak  jó  tu- 
lajdonaik emlékét  tartjuk  meg,  s  gyenge  emberi  ter- 
mészetünk úgy  hozza  magával,  hogy  majdnem  min- 
dent kincsnek  tartunk,  mihelyt  tőlünk  visszaszcrez- 
hctlenül  elvétetett.  Réty  bánatának  azonban  nem  ez 
vala  oka.  Való  szeretetet  e  nő  iránt  nem  érzett  soha, 
s  ha  egykor  érzett  volna  is,  oly  oldalról  tanulta  is- 
merni újabb  időben,  hogy  erről  többé  szó  nem  le- 
hetett ;  s  a  szomorúság,  melyet  rajta  neje  halála  óta 
mindenki  észrevehetett,  azon  szemrehányásokból  vette 
eredetét,  melyeket  magának  ez  alkalommal  tett.  Mind- 
azon szerencsétlenségnek,  melyet  maga  körül  látott, 
nagy  részben  nem  ő  maga  volt-c  oka?  Neje  ha- 
lála után  egy  megkezdett  levelet  talált  Íróasztalán, 
melyet  a  boldogtalan  asszony  hozzá  intézett,  s  mely- 
ben egész  szerencsétlenségét  néki  hányta  szemére 
s  nem  volt-e  ez  legalább  részben  igaz?  Midőn  a 
múltra  visszatekintett,  nem  kelle-e  Rétynek  megval- 
lani, hogy  mindazon  dolgok,  melyeknek  neje  egyik 
áldozatául  esett,  nem  történnek,  ha  ő  maga  reájok 
alkalmat  nem  ad?  Ha  nejével  a  helyzet  iránt,  mely- 
ben Vándoryhoz  áll,  mint  kötelessége  magával  hozta, 
nyiltan  szól,  a  szerencsétlen  asszony  vagy  feleségévé 
nem  válik,  vagy  legalább  a  gondolatot,  hogy  a  lel- 
kész férjének  testvére,  megszokva,  soha  azokra  nem 
vetemedik,  mik  által  magát  Vándoiy  követelései  ellen 
biztosítani    akarta.    Saját    túlzó    engedékenysége   volt 

az,  mi  nejét  azzá  tette,  mivé  vált,  s  a  nem  titkolt 
gyűlölség,  melyet  iránta  utolsó  időben  mulatott,  birta 
e  nőt  kétségbeesett  határozatára,  mihez  soha  nem 
jut,  ha  férjében  támaszt  lát  maga  mellett.  E  gondo- 
latok Réty  lelkét  mély  fájdalommal  tölték  el,  s  maga 
Vándory  szelid  vigasztalásaival  sem  birá  felderíteni 
szomorúságát. 

A  zsidónak  vallomása,  mely  Rétyné  halálát  okozta, 
s  Porváron  mindenkire  annyi  hatást  tett,  csak  azon 
következéseket  nem  idézte  elé,  melyekre  czélozva 
volt,  s  Tengelyinek  állása  nem  sokkal  vált  általa  ked- 
vezőbbé. Azon,  hogy  Macskaházynak  Tengelyi  iro- 
mányai elrablásában  része  volt,  már  előbb  is  keve- 
sen kételkedtek:  de  ez  a  jegyző  iránt  létező  gyanút 
inkább  neveié.  Ha  az  elrabolt  irományok  Macska- 
házynál  voltak,  mit  a  zsidó  vallomásrában  is  állított, 
egy  fontos  ok  létezett,  mely  egyedül  Tengelyit  bir- 
hatá  a  gyilkosság  elkövetésére.  A  zsidó  azon  állítása, 
hogy  a  büntettet  Viola  követte  el,  mint  egy  tanúnak, 
s  mi  több.  kétes  jellemű  tanúnak  vallomása,  nem  bi- 
zonyíthatott annyit,  hogy  reá  azon  számos  bűnjelek 
ellenében,  melyeknél  fogva  a  jegyző  vádoltatott,  föl- 
mentő íteletet  építeni  lehetne,  Tengelyin  csak  úgy 
lehetett  segíteni,  ha  Viola,  az  igazság  kezébe  kerülve, 
Macskaházy  ellen  elkövetett  bűntettét  megvallja.  Ez 
volt  a  jegyző  barátjainak  s  ellenségeinek  meggyőző- 
dése, s  ehhez,  kivéve  Vándoryt,  nem  volt  senkinek 
nagy  reménye.  Több  két  hétnél  múlt,  mióta  az  öreg 
János  Csavargóssal  Porvárt  elhagyta;  s  nem  látszott 
valószinűnek,  hogy  miután  az  ország  minden  törvény- 
hatóságai Viola  fölkeresésére  hasztalan  szólfttattak 
fel,  miután  Ákos,  Kálmán,  Völgyesy,  szóval  azok, 
kiket  Tengelyi  sorsa  érdekelt,  c  czélra  mindent  el- 
követtek, az,  miért  annyian  hasztalan  fáradtak,  egy 
vén  huszárnak   sikerülhet. 

Valószínűnek  látszott,  hogy  Peti  czigány  Violának 
hollétét  ismeri ;  de  a  barna  kályhafütő,  Ákosnak  min- 
den kérései  s  ígéretei  daczára,  mindig  csak  azt  monda : 

hogy  Violát  a  statárium  óta  nem  is  látta    s    ezen  ál- 
lításon kívül  mást,    mint    esküvésekct,    melyekkel    azt 
bizonyítá,  tőle  hallani  nem  lehetett.  A  kislaki  gulyás- 
ból, kiről  tudatott,  hogy  Viola    elszökésc    után    fele- 
ségét s  gyermekeit  lovain  ő  vitte  el,  szintén  nem  le- 
hcte  kivenni  többet.  Szerinte  ő  Zsuzsit    csak    három 
mérföldnyire  egy  bizonyos  csárdáig  vitte  a  hol  a  sze- 
gény   asszony    férjét    be    akará    várni.    Mi    történt  a 
családdal  később,   nem  tudja;  s  Kálmán  hasztalan  kért 
s  káromkodott,  igért  s  fenyegetődzött,  többet  az  öreg 
gulyás  kínpadon  sem   mondott  volna.  Maga  Liptákné 
is  minden  szeretete  mellett,  melylyel  Tengelyi    egész 
családja  és  főkép  Vilma  iránt  viseltetett,  ha  kérdezek, 
hosszasan  mentegetődzött,    hogy    semmit    sem    tud,  s 
végre  Ákosnak  bevallá,  hogy    habár    tudná,    sem    le- 
hetne őt  arra    birni,    hogy    megmondja.    —    A  teins 
úrfi    tudja,     mennyire    szeretem,    — •    monda    egyszer 
Ákoshoz,  midőn  tőle  ismét  kérésekkel  ostromoltatott.  — 
Kit  is  szerethetnék  inkább?  A  többi  gyermekek,    ki- 
ket   mellemen    hordoztam,     meghaltak,    csak    az    úrfi 
maradt  meg ;  de  ezt  ne   kérje    tőlem.    Ha    életemmel 
megszabadíthatnám  Tengelyi  urat,   tenném ;    de    hogy 
J  adássá  váljak,  azt  ne  kivánja  senki.    Tengelyi    úrnak 
barátjai  vannak,  meg  fog  szabadulni  így  is,  s  ha  nem, 
legalább  becsületesen  tartják,    s    háznépéről    gondos- 
kodva van.  Violára  akasztófa,  családjára  végső     ínség 
vár;  ha  Zsuzsi  közel  rokonom  nem  volna    is,   inkább 
leharapnám  nyelvemet,  mint  hogy  eláruljam.  —  Mind- 
azok, kik  Viola  hollétéről  valamit   tudhatának,  e  sze- 
rint úgy  látszott,  hallgatásra  határozták    el    magokat ; 
s  ámbár  Vándory  vígasztala  barátjait,    hogy    Istenben 
bízzanak,  úgy   látszott,    e    bizodalom    nem    egyhamar 
fog  igazoltatni;  legalább  János,   miután    két    heti  ke- 
resés   után    a    legkisebb    nyomra    nem    akadott,    már 
maga  is  kétkedni  kezdett,  fogja-e  adott    igéretét  tel- 
jesíthetni. 

Arról,  hogy  Viola    a    szomszéd    megyékben    nincs, 
sem  János,   sem    Csavargós    nem    kételkedett.    Az  is. 

mint  Csavargós  többször  monda,  valószínűnek  látszott 
hogy  az  ország  határain  túl  ncn\  ment ;  de  széles  e 
haza  ötvenkét  megyéinek  melyikében  keressék?  ez 
oly  kérdés  vala,  melyre  az  öreg  János  minden  stra- 
tegikus  ismeretei  meilett  sem  felelhetett.  —  Bizony 
ez  a  Viola  átkozott  gyerek,  —  monda  többször  paj- 
tásához, —  úgy  retirált,  az  ördög  sem  tudna  reá 
akadni.  Hej,  milyen  generális  válhatott  volna  belőle  1 

—  Mi  az,  retirálni  ?  —  kérdé  egy  ily  alkalommal 
Csavargós,  ki  mióta  az  öreg  Jánossal  járt,  nem  szűnő 
gyönyörrel  hallgatá  elbeszéléseit,  s  mióta  a  háború- 
ról s  az  egykori  huszárnak  nagy  tetteiről  hallott, 
szinte  megvetéssel  nézett  önéletmódjára,  melynek  leg- 
érdekesebb pillanatai  a  katonaélettel  nem  mérkőz- 
hetnek. 

—  Hallott  e  ilyet  a  világ?!  —  monda  bámulva  a 
huszár,  —  hát  azt  sem  tudod,  mi  a  retirálás?  De 
nem  csuda,  —  tévé  hozzá  rövid  gondolkozás  után,  — 
nem  szolgáltál  háborús  időben,  hogy  meglanulhattad 
volna.  Hát  öcsém,  a  retirálás  csak  az,  mikor  az  em- 
bert visszafelé   commandirozzák. 

—  Értem,  értem,  —  szólt  a  másik,  ki  ez  értel- 
mezést nagy  figyelemmel  hallgatá,  —  mikor  az  em- 
bert az  ellenség  megkergeti. 

—  Bohó  1  —  monda  a  másik  hevesen,  —  hisz  ak- 
kor jóravaló  ember  soha  sem  retirálna.  Soha  életem- 
ben nem  voltam  ütközetben,  hol  nem  mi  győztünk, 
és  mégis  hányszor  nem  retiráltunk !  —  Olvasóim  tud- 
ják, hogy  János,  ki  maga  mindig  csak  rossz  kedvvel 
s  parancsolat  következésében  vonult  vissza  az  ellen- 
ség elől,  azon  meggyőződésben  élt,  hogy  szolgála- 
tának egész  ideje  alatt  seregeink  nem  győzettek  le 
soha.  —  A  retirálás  csak  az  —  folytatá  előadását,  — 
mikor  az  ember  az  ellenséget  jól  megveri  és  azután 
visszamegy.  Érted-e  most? 

—  Értem  —  válaszolt  Gazsi,  —  csak  azt  nem  tu- 
dom, miért  megy  hát  vissza  az  ember,  ha  az  ellen- 
séget megverte? 

—  Hát  bohó,  —  szólt  a  másik  könyörülő  mosoJy- 
lyal,  —  aztrt  meg>',  mert  commandirozzák,  s  ha  mint 
katona  nem  engedelmeskedik,  főbe  lövik. 

—  De  miért  commandit;ozzák,  hátra  felé?  —  kérdé 
Gazsi  tovább,  ki  kételyeit  az  eddig  hallottak  után 
még  mindig  nem  érzé   felderítve. 

—  Az  nem  a  mi  dolgunk,  —  felelt  János  rossz 
kedvűén,  mert  ép  ezen  kérdés  vala  az,  —  melyet 
magának  százszor  tett  és  soha  megfejteni  nem  tu- 
dott, —  a  katona  azt  teszi,  mit  neki  parancsolnak, 
a  többi  mást  illet.  Miért  commandirozzák  hátra  felé  ?  — 
mormogott  tovább  —  ostoba  kérdés !  Hát  talán  hogy 
avandzsirozzanak;  mert  a  ki  legtöbbet  retirál,  azt 
leginkább  avandzsiroztatják ;  vagy  meglehet  azért, 
hogy  az  ellenség  megint  összeszedhesse  magát  s  újra 
megverhessék.  Látod,  Gazsi,  ha  katona  lennél,  s  ily 
kérdéssel  állsz   elő,   főbe  lőnek. 

Hasonló  beszélgetésekből  Csavargós  Gazsi  sokat 
tanulhatott,  míg  az  öreg  János  bennök  nem  kis  gyö- 
nyört talált,  oly  annyira,  hogy  mióta  Ákos  felnőtt  s 
katonatörténeteit  meghallgatni  nem  szokta,  talán  soha 
inkább  megelégedve  nem  érzé  magát,  mint  mostani 
társával ;  útjának  cíiéija  azonban  mindemellett  nem 
közclíttetett  meg.  A  kislaki  gulyás  neki  is  csak  azt 
monda,  hogy  semmit  sem  tud.  Minden  kérés  s  paj- 
táskodás  más  feleletet  nem  húzhatott  ki  belőle,  s  ha 
mást  kérdezett,  szint  azon  felelettel  utasíttatott  cl. 

—  Mintha  összebeszéltek  volna,  —  monda  János 
sokszor  rossz  kedvében,  —  mind  csak  azt  feleli,  hogy 
nem  tud  semmit.  Épen  úgy  tesznek  velem,  mint  lo- 
vászunk. Az  is,  ha  a  lótisztitásról  vagy  abrakolásról 
neki  valamit  mondok,  azzal  áll  elő,  hogy  azt  már 
régen  tudja  ;  ezek  meg  azt  mondják,  hogy  nem  tud- 
nak semmit.  Azt,  miről  az  ember  szólni  akarna,  azt 
mindenik  tudja  már;  a  mi  iránt  kérdez,  arra  senki 
nem  felel.  —  De  e  panaszok  sem  a  gulyást,  sem 
mást  annak  elmondására,  mit  vagy  nem  tudtak,  vagy 
mondani  nem  akartak,  nem  birhaták,  s  János  és  Csa- 

vargős  tovább  vándoroltak  tanyáról-tanyára,  s  min- 
denütt ugyanazon  feleletet  kapták. 

Három  vármegyét  barangoltak  be  így,  s  ámbár 
Csavargós  ez  életmódot  megszokta,  János  pedig  na- 
pokig erdőn,  réteken  s  posványon  keresztül  lovagolva 
néha  ismét  katonának  képzelheté  magát,  s  fölemel- 
kedve kengyelében  mondhatlan  gyönyörr.el  néze  kö- 
rül a  síkon,  hol  lovas  ember  semmi  magasabbat  ma- 
gánál nem  lát,  —  e  hasztalan  keresés  végre  mind- 
kettőjöknek  kellemetlenné  vált.  —  Oly  c^élok  után 
fáradunk  majdnem  valamennyien,  melyekről  mások, 
sokszor  az  egész  világ  tudja,  hogy  általunk  eléretni 
nem  fognak,  —  sebaj !  csak  mi  magunk  tudjuk  meg- 
tartani ellenkező  meggyőződésünket ;  de  ha  végre 
azt  vesztjük  el,  s  csak  azért  haladunk  még  tovább, 
mert  kötelességünk,  vagy  becsületérzetünk,  vagy  hiú- 
ságunk, mely  sokszor  az  előbbinek  épen  ellenke- 
zője, úgy  kivánja,  akkor  —  sóhajtsunk  fel,  —  az 
öreg  János  káromkodott  —  s  menjünk  tovább.  Az 
öreg  huszárnak  philosophiája  szerint:  ki  egy  úton, 
ha  csak  ballagva  is,  tovább  megy,  mindig  messzire 
jut,  sőt  végre  az  elérhetetlennek  gondolt  czélt  is 
elérheti,  mint  azt  a  keresők  jelen  esetben  tapasztalak. 

Április  azzal  vádoltatik  közönségesen,  hogy  válto- 
zékony. Nem  tudom,  mennyire  árthat  ez  a  hónap 
jó  hirének,  legalább  hazánkban,  hol  épen  nem  szük- 
ség áprilisra  várnunk,  ha  fergeteg  után,  melytől 
szinte  elborzadunk,  véghetetlen  nyugalmat,  —  köny- 
zápor  után  egyszerre  derültséget,  borút  s  napsugá- 
rokat,  keleti  s  nyugoti,  déli  s  éjszaki  szelet  egy  órá- 
ban akarunk  látni ;  annyi  azonban  bizonyos,  hogy 
azon  esztendőben,  hol  János  és  Csavargós  Violát 
keresték,  senki  e  hónapot  változékonynak  nem  ne- 
vezheté.  Az  öreg  huszár,  noha  fiatal  korától  sok  nyo- 
morúsághoz szokott,  midőn  naponként  csontig  meg- 
ázott, eleget  átkozá  ápril  kétségbeejtő  állandóságát. 
Egyszer  különösen  elveszte  egész  türelmét. 

A  harmadik  megyében  jártak,    majdnem  húsz  mér- 

földnyire  onnan  hazulról.  Reggel  óta  lovon  ültek,  s 
már  dél  rég  elmúlt,  midőn  Csavargós  végre  öreg 
pajtásának  megvallá,  hogy  a  tanyát,  hová  őt  vezetni 
igére,  nem  tudja  feltalálni.  Miután  Gazsinak  állítása 
szerint  a  gulyás,  kihez  mentek,  tíz  mérföldnyire  min- 
den pásztorembert  ismer,  az  öreg  azon  reményben, 
hogy  itt  végre  Violának  nyomára  jön,  eddig  mindent 
eltűrt,  most  keményen  megtámadá  vezetőjét;  de  mit 
vala  tennie  ?  Erdő  közepén  voltak,  utat  veszítve  s 
habár  János  megesküdött,  hogy  vén  létére  soha  ily 
gyerekkel,  minő  Gazsi,  útra  nem  indul  többé,  most 
nem  tehete  mást,  mint  hogy  bundáját,  a  mennyire 
a  szél  engedé,  összefogva,  magát  a  gondolattal  ví- 
gasztala, hogy  holnap  Porvárra  visszatér,  s  hogy  az 
alatt  Csavargós  után  tovább  ballagott,  ki  minden  fát 
megnézve,  letördelt  vagy  az  úton  keresztbe  tett  ága- 
kat keresett,  mikkel  szegény-legények  az  erdőben 
útjaikat  megjelölik.  Már  az  est  közelgett,  mjdőn  a 
sűrpbő)  feléjök  világító  pásztortűz  a  tévelygőket  jó 
útra  vezeté.  Az  erdő  közepén  végre  a  tanyához  ér- 
tek, melyről  Gazsi  szólt,  s  azon  öröm,  melylycl  Já- 
nos a  jó  tűz  mellé  feküdt,  alig  lehete  nagyobb  an- 
nál, melylyel  az  itt  tanyázó  gulyás  Csavargóst  fogadá. 
Úgy  látszott,  a  vén  gazda  Gazsival  sokkal  több  mun- 
kát végzett  együtt,  mint  mi  a  megyének  valaha  tu- 
domására jött. 

Violáról,  ki  iránt  János  gazdáját,  mihelyt  az  ma- 
gát fiatal  pajtásával  kibeszélte,  kérdezé,  a  gulyás  nem 
tudott  semmit.  Legalább  ez  vala  első  felelete ;  ké- 
sőbb azonban,  miután  e  kérdés  hozzá  Csavargós  ál- 
tal újra  intéztetett,  rövid  gondolkozás  után  azt  vá- 
laszolá,  hogy  ha  ma  nála  maradnak,  holnap  reggel 
oly  emberhez  fogja  vezetni,  ki  e  részben  talán  töb- 
bet mondhat.  —  Nem  messze  innen  —  szólt  tovább,  — 
ősz  óta  egy  gulyás  lakik,  ki  a  ti  vidéketekről  jött. 
Máskép  semmi  ember,  nem  pajtáskodik  senkivel, 
nem  kereskedik  marhával,  szóval,  haszontalan  ember, 
de  mivel  onnan  való,  meglehet.  Violáról  tud  valamit. 

—  Ki  Ichct  az?  —  monda  gondolkozva  Csavar- 
gós,  —  nem  tudok  pásztorembert,  ki  tőlünk  múlt 
őszkor  ide  szakadt  volnál 

—  Hát  a  kislaki  gulyásnak  testvéröcscse  —  vála- 
szolt a  másik,  —  bátyja  derék  legény  volt,  de  ez 
haszontalan  semmi  ember,  szóba  sem  áll  senkivel. 

—  A  kislaki  gulyásnak  testvéröcscse,  —  szólt  Ga- 
zsi bámulva,  —  az  nem  lehet,  az  tavaly  őszkor  meg- 
halt. 

—  Meghalt?!  —  monda  az  előbbi  még  inkább 
bámulva  —  mikor  tulajdon  szemeimmel  láttam;  szép 
barna  ember,  feleségestül,  gyermekestül  jött,  s  te 
azt  mondod,  meghalt. 

É'  ö 

n  csak  azt  mondtam,  hogy  a  kislaki  gulyás- 
nak öcscse  meghalt*,  —  szólt  Gazsi  nyugodtan,  — 
az,  kit  annak  gondolsz,  élhet,  nem  bánom,  akái-med- 
dig,  csak  István  gulyás  öcscse  soha  sem    lesz    belőle. 

—  De  mikor  mondom,  hogy  az,  —  szólt  a  másik 
hevesen,  —  azt  hiszed,  nem  ismerem  István  gulyáiét? 
esztendők  óta  nem  sokat  voltam  nálatok,  de  fiatalabb 
korunkban  István  és  én  jó  pajtások  voltunk.  Most  is. 
mikor  öcscse  feleségét  s  két  gyerekét  ide  hozta,  ná- 
lam hált  meg.  Az  egyik  beteges  volt,  de  a  másik 
szép  gyerek,  —  különb  ember  válik  belőle,  mint 
apjából,  nem  hiába,  hogy  Pistának  híják,  mint  öreg 
bátyját  s  engem  is.  No,  hiszed-e  már,  hogy  csak- 
ugyan a  kislaki  gulyás  testvéréhez  foglak  vezetni  ?  — 
tévé  hozzá,  míg  Gazsi  s  az  öreg  János  szemeikkel 
integettek   egymásnak. 

—  Fejemet  teszem  rá,  —  monda  Csavargós  a  hu- 
szárhoz, midőn  hosszú  beszélgetés  után  gazdájok  le- 
feküdt s  elaludt,  —  az,  kiről  szól,  nem  más,  mint 
Viola    maga. 

—  Magam  is  azt  hiszem,  —  válaszolt  János  hal- 
kan, —  de  hallgass,  míg  hozzá  nem  vezetett ;  ne 
mondd  gazdánknak,  kivel  van    dolga ! 

—  Majd  bámul  -  monda  a  másik,  —  ha  azt 
híllja,  hogy  szomszédja,    kit    semmi    embernek    mon- 

dott.  Viola  volt.  No,  holnap  meglátjuk.  —  S  ezzel 
Csavargós  a  tűz  mellé  heverve,  alvásra  készült,  míg 
az  öreg  János  minden  fáradsága  mellett  még  soká 
hánykolódott  fekhelyén.  Mcgg)'őzódve  arról,  hogy 
Violát  megtalálta,  újra  kétkedni  kezdett,  nem  lenne-e 
mégis  jobb,  ha  őt  békén  hagyja  ?  —  Szegény,  úgy 
látszik,  becsületes  emberré  lett  —  gondola  magá- 
ban, —  minek  bántsam  ?  Tengelyi  urat  semmi  esetre 
nem  fogják  felakasztani,  s  ki  tudja,  ha  Viola  kezökbe 
kerül,  megtartják-e  szavokat?  s  akkor,  ha  felesége 
kétségbeesik,  s  szegény  gyermekei  árvaságra  jutnak, 
ki  más  lesz  oka,  mint  én,  mert  alávaló  espion  mód- 
jára jártam  utána.  —  Belső  küzdelmében  Jánost  csak 
az  vígasztala,  hogy  ha  Violát  fölkereste  is,  abból 
még  nem  következik,  hogy  őt  a  vármegyének  fel  fogja 
adni,  s  ha  vele  szólhat,  talán  módot  találhat,  hogy 
Tengelyi  megszabadujion  s  Viola  még  se  kerüljön 
fogságba.  —  Eleget  szenvedett  szegény,  s  most  bi- 
zonyosan boldog ;  hisz  oly  szép  gyermekei  vannak,  — 
ments  meg  Isten,  hogy  én  rontsam  meg  szerencsé- 
jét. —  Se  megnyugtató  gondolatok  között  a  jóté- 
kony álom  végre   elnyomta  őt  is. 

Térjünk  most  vissza  Violához,  kit  történetünk  folyama 
alatt  hosszabb  ideig  elveszténk  szemünk  elől,  s  kit 
most,  mint  olvasóim  kétségen  kívüi  gyanítják,  a  kis- 
laki  gulyás  testvérének  neve  alatt  azon  tanyán  talá- 
lunk, melyhez  Csavargós  ismerőse  a  keresőket  ve- 
zetni Ígérte.  E  tanya  bővebb  leírását  bátran  elhagy- 
hatom, nem  hiszem,  hogy  olvasóim  között  olyan  le- 
gyen, ki  életében  gulyástanyát  nem  látott.  S  ilynemű 
épületek  hazánkban,  kevés  kivétellel,  hasonlítanak 
egymáshoz.  Viola  tanyája  a  jobbak  közé  tartozott,  s 
minden  esetre  olyan  vala,  melyben  szegény  ember 
jól  érezheté  magát.  Háza  nem  vala  oly  nagy  s 
kényelmes,  mint  az,  melyet  Tiszaréten  egykor  la- 
kott, de  a  nádfödél,  újra  kiigazítva,  megőrzé  lakóit 
az  eső  ellen,  fehér  falai  tisztaságukban  messze  vilá- 
gítanak a  nagy  róna  fölött,  hol    mérföldre    más    em- 

bcri  lak  nem  állt,  s  maga  ez  elhagyottság,  melyben 
az  utas  szemei  előtt  feltűnt,  a  kis  háznak  a  lakha- 
tóság s  kényelem  különös  szinét  adák.  Megette  hosz- 
szú  dombsor  emelkedett,  alján,  hol  az  erdő  régen 
kivágatott,  ritka,  de  terebélyes  fákkal,  fölebb  sűrű 
erdővel,  mely  mérföldekre  terjedett,  míg  e  dombok 
alatt,  a  meddig  a  szem  láthatott,  határtalanul  nyúlt 
el  a  nagy  rónaság,  s  egyes  tornyokon,  melyek  itt- 
ott  a  láthatáron  feltűntek,  s  a  nagy  síkon  legelő  nyá- 
jakon  kívül  semmi  nem  volt,  mi  a  nézőt  arra  emlé- 
kezteté,  hogy  lakott  földön  jár.  Közel  a  házhoz  is- 
tálló, s  mellette  néhány  fészer  s  szénaboglya  állt, 
ajtaja  előtt  egy  pár  bozontos  kuvasz  nyújtózott  a  ta- 
vaszi nap  meleg  sugaraiban. 

Viola  boldog  lehetett  új  lakhelyén.  A  menedéket, 
melyet  keresett,  feltalálta,  s  távol  volt  az  emberek 
társaságától,  mi  annak,  ki,  mint  ő,  tőlök  sokat  szen- 
vedett s  csak  új  üldözéseket  várhat,  már  magában 
egy  neme  a  szerencsének ;  —  boldog  lehetett  volna, 
mondom,  ha  boldogságunk  csak  jelen  helyzetünktől 
függne.  —  Miután  azonban  ez  nem  így  van,  az 
öreg  János  erősen  csalódott,  midőn  őt  szerencsés- 
nek gondola.  Már  csak  az,  hogy  életének  előbbi 
színhelyét  elhagyni  kénytel enfttetett,  elkeseríté  örö- 
meit, ha  reá  új  körében  ilyenek  vártak  volna  is.  Va- 
lamint műveltebb  ember,  kinek  a  természet  szivet 
adott,  hónából  kitiltva,  soha  megelégedettnek  nem 
érezheti  magát,  s  ha  a  szerencse  rá  halmozná  min- 
den adományait,  az  idegenek  közt  mindig  magányos- 
nak s  elhagAOttnak  érzi  magát:  úgy  ragaszkodnak  a 
nép  szegényebb  osztályai  nemcsak  a  honhoz,  de  szü- 
letésük helyéhez.  Életök  szűkebb  körökben  foly  le, 
s  az  összes  hazának  eszméje  tőlök  közönségesen  tá- 
volabb fekszik,  hogysem  azt  tisztán  felfogni  képesek 
volnának.  Az  utolsó  paraszt  szereti  hazáját,  szereti, 
mint  oly  valamit,  mit  teljesen  megfogni  s  értelmezni 
nem  tud,  de  minek  nagysága  előtt  meghajlik  s  mi 
iránt  magát  háládatossággal  lekötve  erezi,  —  hasonló 

szeretettel  ahhoz,  melylyel  az  ember  Isten  iránt  vi- 
schetik ;  de  a  szegény  embernek  valóságos  hazája 
az,  melyet  szivének  semmi  nem  pótolhat  ki :  a  falu, 
melyben  született,  a  kis  hely,  hol  if^ú  napjait  tölte. 
Helyhezd  őt  tíz  mérföldre  születése  helyétől,  s  a 
gondolat,  hogy  a  magyar  korona  birodalmában  ma- 
radt, nem  fogja  enyhíteni  fájdalmát,  melylyel  falu- 
jától megvált.  A  hely,  hol  első  éveit  tölte  s  szüléi- 
nek szerény  laka  vagy  talán  sirja  áll,  a  kis  mező, 
melyen  évekig  dolgozott,  a  fák,  melyek  alatt  annyi- 
szor megpihent,  a  kút,  melynél  talán  kedvesével 
először  találkozott,  kipótolhatatlanok  —  emlékei  nem 
a  nemzet,  hanem  családja  vagy  szomszédai  történe- 
téből állanak,  s  ha  új  lakhelyén  az  emberek  ugyan- 
azon nyelven  szólnak  is,  fog-e  velők  ugyanazon  tár- 
gyakról beszélhetni,  melyeken  kívül  való  érdekkel 
előtte  semmi  nem  bir?  Nem  fog-e  mint  idegen  ál- 
lani az  idegenek  között,  majdnem  épen  úgy,  mintha 
hónát  hagyta  volna  el  ?  mintha  falutornyának  látha- 
tárán kívül  nem  volna  más  hely  a  világon,  hol  ma- 
gát egészen  otthonosnak  érezheti.  S  nem  egy  egész-e 
életünk,  melynek  egyes  pillanatait  szétszaggatnunk 
nem  lehet,  melynek  örömei  nagy  részben  reménye- 
inkben fekszenek,  melynek  boldogságát  emlékeink 
föltételezik  ?  s  mi  volt  Violának  akár  múltjában,  akár 
jövőjében,  mire  megnyugvással  tekinthetett?  Mint  a 
nyári  vész,  mely  a  bérczen  átvonulva,  azt  nemcsak 
zöldjétől  s  virágaitól  fosztja  meg,  de  néha  lemossa 
földjét  s  csak  terméketlen  sziklákat  hagy  maga  után, 
így  sorsunk  csapásai  néha  jelen  örömeinknél  többet 
rontanak  el.  A  kebel,  mely  fölött  átvonultak,  pusztán 
marad  utánok,  azon  része,  melyben  örömei  termet- 
tek, elveszett,  s  nyájas  napok  jöhetnek  ismét,  de  a 
sziv  örökre  terméketlenné  vált :  ilyen  volt  az,  mit 
Viola  szenvedett.  Felejtheté-c  az  emberek  igazság- 
talanságát, s  hogy  napjait  fenevadként  üldözve  tölte  ? 
felejtheté-e,  mit  önmaga  tett,  s  mi  előtt,  valahány- 
szor reá  gondolt,  egész  valója  borzadott?  Nem  volt-c 

gyilkos?  nem  fertőzteté-e  embervér  kétszer  kezeit? 
s  miként  reméljen  szerencsét  6,  kit  lelkiismerete  soha 
nyugodni  nem  hagy,  ki  a  jövő  pillanatban  mindentől, 
mit  még  tulajdonának  nevez,  megfosztva  láthatja  ma- 
gát? A  jövő  szüntelen  fenyegetve  állt  a  szerencsét- 
len előtt.  Még  senki  az  egész  vidéken  nem  ismeré 
valódi  nevét,  s  ura  s  azok,  kikkel  érintkezésbe  jött, 
a  kislaki  gulyás  öcscsének  tárták  őt ;  de  nem  függött-c 
egész  biztossága  egy  hajszálon  ?  Ha  egykori  isme- 
rősei közül  valaki  e  vidékre  jő  vagy  véletlen  által 
kisül,  hogy  idegen  útlevéllel  s  név  alatt  jött,  nem 
fog-e  világosságra  jönni  minden  ?  s  akkor  mi  vár  reá, 
ki  már  halálra  Ítéltetett?  Violának  remegni  kellett 
minden  embertől,  kit  tanyájához  közeledni  látott ; 
remegni  tulajdon  kis  fiátó),  hogy  ártatlan  beszélge- 
téseivel szüleit  el  ne  árulja;  s  van-e  kín  ennél  na- 
gyobb? Mégis  mindemellett  Viola  végre  talán  meg- 
szokta volna  helyzetét,  s  ha  nem  is  szerencsésnek, 
legalább  nyugodtnak  érezheté  magát.  A  végzet,  mely 
az  embernek  ön  helyzete  meghatározására  oly  kevés 
befolyást  adott,  pótlékul  úgy  alkotá  szivét,  hogy  min- 
den helyzetbe  végre  bele  tudjon  szokni.  Ha  Viola 
nejét,  mint  reményié,  boldogan  láthatja,  szeretetében, 
melyet  iránta  s  gyermekei  iránt  érzett,  talán  meg- 
feledkezhetett volna  mindenről,  még  a  veszélyről  is, 
mely  őt  szüntelen  környezé;  hisz  maga  Damokles 
kardja,  ha  valakinek  évekig  feje  fölött  lebegne,  végre 
el  fogná  veszteni  ijesztő  hatalmát.  De  ez  nem  tör- 
tént. 

Zsuzsinak  nem  sok  kellc,  hogy  magát  szerencsés- 
nek érezhesse.  Egy  vala  ő  azon  lények  közül,  kik- 
nek Isten,  midőn  a  földre  küldé,  hivattatásul  azt  adá, 
hogy  szeressenek,  s  míg  ennek  megfelelhetett,  ő  bol- 
dognak érzé  magát.  Míg  maga  mellett  férjét  s  gyer- 
mekeit látja,  míg  éltének  minden  pillanatait  nekik 
szentelheti,  míg  róluk  gondoskodhatik,  míg  értök  dol- 
gozhatik,  ő  nem  kivan  többet.  Midőn  a  szegény 
asszony  férjét  szabadon  látá,    s    gyermekeivel    a    kis- 

laki  gulyás  kocsiján  új  lakhelye  felé  utazott,  egészen 
boldognak  érezé  magát.  Éltének  legfőbb  reménye 
teljesült,  s  minden,  a  mit  szenvedett,  elenyészett  a 
boldogság  érzete  előtt,  mely  lelkét  tölte.  Távol  az 
emberektől,  messze  eddigi  élete  színhelyétől,  hol 
senki  férjét  nem  ismeri  s  egészen  új  életet  kezdhet: 
ez  vala  évek  óta  egyedüli  vágya,  s  ez  teljesült.  Le- 
térdepelt, midőn  új  tanyája  küszöbén  átlépett,  s  forró 
imájában,  melylyel  Istenhez  emelkedett,  csak  mély 
halálát  monda  ki,  mintha  nem  volna  semmi,  mit  eny- 
nyi  boldogság  után  még  kérnie  lehetne. 

E  boldogság  azonban  nem  tartott  sokáig.  Vannak 
lények  a  világon,  melyek  csak  vagy  határtalanul  bol- 
dogok, vagy  egészen  szerencsétlenek  lehetnek,  s  Zsu- 
zsi ezek  közé  tartozott.  Ha  kedveseit  megtarthatja, 
mennyek  országában  nincs  öröm,  mely  után  vágyód- 
nék, az  egyen  kívül,  hogy  a  szeretet,  melylyel  övéit 
öleli,  öröklő  leend ;  ha  ezektől  megfosztatik,  van-e 
valami,  mi  őt  bánatában  vigasztalhatná?  S  ez  történt. 

Kisebb  gyermeke  mindig  gyenge  s  beteges  volt.  — 
Miként  is  lehetne  máskép?  —  szólt  Zsuzsi  sok- 
szor, ha  kisdede  arczán  azon  szomorú  kifejezést  vévé 
észre,  mely  kis  gyermekeknél  testi  betegségnek  leg- 
biztosabb jele,  —  keservet  szítt  emlőimről,  s  keserű 
könyeimmel  mostam  le  arczárói  mosolygását.  Szelíd 
kék  szeme,  mióta  megnyilt,  nem  látott  mást,  mint 
bánatot  maga  körül ;  miként  ne  lenne  szegény  gyer- 
mek szomorú  ?  —  A  nyugtalan  életmód,  melyre 
anyja  az  utolsó  időben  kényszeríttetett  s  melyben  e 
gyönge  gyermek  osztozott  vele ;  a  hideg  őszi  levegő, 
melynek  órákig  ki  volt  téve,  s  végre  a  sebes  út,  mi- 
dőn az  egész  család  új  lakhelyére  sietett,  látszó  ha- 
tással voltak  úgy  is  bizonytalan  egészségére.  Fölger- 
jedett állapotában,  míg  férje  élteért  aggódott,  Zsuzsi 
nem  is  vévé  észre  a  változást,  mely  kisdedén  történt ; 
de  alig  ért  új  házához,  hova  pár  nappal  később  Viola 
is  megjött,  midőn  a  veszélyt  gyanítani  kezdve,  egy- 
szersmind minden  reményről    is    lemondott.    —    Né- 

hány  nap  múlva,  melyet  a  legnagyobb  aggodalommal 
töltött,  a  gyermek  meghalt,  s  egy  kis  sir  a  tanya 
mellett  mindaz,  mi  Zsuzsinak  kis  kedveséből   maradt. 

E  gyermek  halála  az  anyának  mélyen  fájt,  még 
inkább  talán,  mint  máskor  fájt  volna,  mert  e  csapás 
boldogsága  közepett  váratlanul  érte  szivét;  de  midőn 
férje  szomorúságát  észrevéve,  ki  gyermeke  halálában 
Istennek  büntetését  látá,  Zsuzsi  érzé,  hogy  férjének 
vigasztalásra  van  szüksége  s  legyőzé  még  anyai  ke- 
servét is.  —  Ki  tudja,  —  szólt  sokszor,  —  talán 
jobb  volt  gyermekemnek,  hogy  elhagy á  e  világot, 
hol  eddig  is  csak  szenvedett.  Talán  Isten  csak  azért 
küldé  ránk  ez  új  szerencsétlenséget,  hogy  fölötte 
nagy  boldogságunkban  el  ne  b/zzuk  magunkat,  —  s 
végre  nem  marad-e  kis  Pistám,  ki  naponként  nő,  s 
a  legderekabb  gyermek,  kit  valaha  életemben  láttam? 
S  neki  igaza  volt ;  míg  egy  gyermeke  marad  a  nő- 
nek, kinek  egész  szeretetét  adhatja,  keserghet,  de 
soha  sorsa  által  egészen  leveretni  nem  hagyja  ma- 
gát. A  gyenge  kéz,  melynél  gyermekét  vezeti,  egy- 
szersmind legbiztosabb  támasza  éltének ;  s  a  kis  Pista 
csakugyan  szeretetreméltó  gyermek  volt.  Víg,  egész- 
séges, minőt  anya  csak  kívánhat,  s  e  mellett  oly  nyá- 
jas és  szeixtő,  mintha  sejdítené,  hogy  kis  testvére 
halála  után  anyjának  egész  boldogsága   tőle  függ. 

Tél  közepe  táján  Pista  himlőbe  esett.  Az  anyának 
gondjait,  melyekkel  a  beteget  ápolá,  nem  fogom  le- 
írni ;  csak,  ki  anyát  ily  helyzetben  látott,  képzelheti 
mindazon  szeretetet,  mely  egy  asszony  keblében  meg- 
fér ;  csak  ő  tudja,  mint  lehet  az  anya  gyermeke  be- 
tegágya mellett,  ugyanakkor,  mikor  szivét  mondhat- 
lan  kínok  töltik  el,  víg  s  mosolygó,  csakhogy  kedve- 
sének néhány  derült  pillanatot  szerezzen ;  egyedül 
ő  ismeri  azon  erőt,  mely  míg  használhat,  mindent 
elbir  és  soha  nem  lankad  el.  Három  kínos  hét  után, 
melyet  remény  s  aggodalom  közt  töltött,  végre  meg- 
halt e  gyermeke  is,  s  a  szegény  asszony,  midőn 
e    kedvesét    testvére    mellé    fektetek,    érzé,    hogy   ez 

után  semmi  nincs  a  földön,  mi  őt  még  boldoggá 
tehetné. 

Zsuzsi  nem  panaszkodott,  nem  szólt  szerencsétlen- 
ségéről, sőt  elkövetett  mindent,  hogy  fájdalmát  férje 
előtt  titkolja ;  de  a  sápadt  arcz,  mellet  mosolyra 
kényszerített,  az  akaratlan  fohász,  mely  néha  mellét 
dagasztá,  hangja,  mely,  ha  valami  által  gyermekeire 
emlékeztetett,  egyszerre  remegni  kezdett,  míg  maga 
elfordult,  hogy  férje  a  szemébe  nyomuló  cseppeket 
ne  lássa,  érthetőbben  szóltak,  mint  bármily  panasz, 
melyben  a  szerencsétlen  anya  fájdalmát  kiöntheté ; 
s  Viola  inkább  szerété  nejét,  hogysem  általa  meg- 
csal áthatnék,  ó  meglátta  a  titkolt  könyek  nyomát  a 
kedves  arczokon ;  megérté  a  soha  ki  nem  mondott 
fájdalmat,  s  szilárd  lelkét  bánat  töltötte  el,  keserűbb, 
mint  melyet  eddig  életében  érzett.  Szenvedni  látnunk, 
kit  véghetetlenül  szeretünk,  s  érzeni  egyszersmind, 
hogy  fájdalmát  enyhítenünk  nem  lehet,  van-e  a  világon 
ennél  kínosabb  érzemény?  s  Violának  úgy  látszott, 
hogy  csak  azért  mentetett  meg  a  haláltól,  hogy  élte 
kelyhének  e  legkeserűbb  cseppjét  kóstolják  ajkai.  — 
Én  szerencsétlen,  —  szólt  egykor  magában,  midőn 
a  mezőn  magánosan  legelő  marhája  után  nézve,  sze- 
meit a  nagy  rónán  végig  jártatá;  —  nem  lesz-e  hát 
elég  mit  eddig  szenvedtem,  még  ezt  is  el  kellé  ér- 
nem?! Talán  ha  kiszenvedtem  volna  a  halálbüntetést, 
könyörült  volna  Isten  gyermekeimen,  most  a  minden- 
ható kedveseimben  büntet.  Kezeimet  vér  fertőzteti, 
de  mit  tehet  Zsuzsim,  mit  tehetnek  erről  szegény 
gyermekeim  ?  Irgalmas  Isten,  mit  vétkezének  ők  elle- 
ned?! 

Ismét  ily  gondolatokba  merülve  ült  Viola  a  dom- 
bon, mely  háza  mögött  emelkedett,  midőn  figyelmét 
a  tanyáról  szokatlan  kutyaugatás  vonta  magára,  s  sze- 
meit arra  fordítván,  egy  idegent  látott  egyenesen  fe- 
léje közeledni.  —  Viola,  mint  helyzete  javallá,  egé- 
szen elkülönözve  élt ;  maga  a  kislaki  gulyás,  mióta 
a  tanyán  lakott,  csak  egyszer^  látogatta    meg    őt ;  s  a 

vidék  pásztorcmberci  s  szcgény-Jegényei  tapasztalván, 
hogy  Viola  velők  semminemű  azimboraságba  eresz- 
kedni nem  akar,  ritkán  jöttek  tanyájához,  s  ezért 
egy  idegennek  közeledése  már  magában  is  figyelmet 
gerjesztett;  mennyivel  nagyobb  volt  Viola  bámulása, 
midőn  a  közeledőben,  kinek  vonásai  előtte  már  tá- 
volról ismereteseknek  látszottak,  végre  az  alispán 
huszárjára  ismert,  s  általa  saját  rég  nem  hallott  ne- 
vén szólíttatott   meg. 

János,  mihelyt  a  tanyát  távolról  meglátá,  gulyás 
vezetőjének  megköszönte  fáradságát  s  Csavargóst 
vele  küldötte  el.  Hogy  Viollval  bizalmasabban  szól- 
hasson, csak  maga  jött,  s  Viola  még  mindig  alig  hitt 
szemének,  midőn  az  öreg,  máskor  oly  rendesen  fel- 
öltözött katonát  most  parasztruhában  a  hosszú  uta- 
zás alatt  megnőtt  szakállal  látá  maga  előtt. 

—  Kend  az  János?  —  monda  bámulva,  midőn  sze- 
meit a  jövőre  mereszté,  —  s  ily  öltözetben  ? 

—  Ugy-e  furcsa?  — válaszolt  a  másik  jókedvűen,  — 
hiába,  meztelenül  születtünk,  s  meztelenül  fektetnek 
a  sirba  vagy  legfölebb  gatyában ;  a  katona  paraszt 
volt,  s  megint  paraszttá  válik,  ez  a  világ  forgása ;  s 
végre  ez  a  ruha  nem  is  oly  rossz,  csakhogy  oly  em- 
bernek, ki,  mint  én,  sokáig  begombolva  járt,  ha  meg- 
szorítva nincs,  mindig  valamije  hiányzik.  Első  napok- 
ban úgy  tetszett,  mintha  nem  is  lennék  felöltözve. 

—  De  honnan  és  mi  hozza  kendet  ily  messze 
földre?  —  kérdé  az  előbbi. 

Az  öreg  János,  ki  jelen  járatának  helyességéről 
egészen  meggyőződve  soha  sem  volt,  megzavarodott 
e  kérdésnél.  —  Hát  csak  meg  akartalak  látogatni,  — 
monda  kis  szünet  után,  mely  alatt  fejét  vakara,  ■ — 
azaz  fel  akartalak  keresni,  —  tévé  hozzá  még  na- 
gyobb zavarban,  —  fontos  beszédem  volna  veled. 
Nem  kell  azért  megijedni,  öcsém,  —  szólt  tovább, 
midőn  a  bámulást,  mclylyel  Viola  e  szavaknál  reá 
tekintett,  észrevéve,  —  abból,  mivel  megigértem,  hogy 
fel  foglak  keresni,  nem  következik    ám,  hogy  másnak 

is  megmondom,  hol  találhat.  Szólok  veled  s  azzal 
vége,  te  tehetsz,  a  mit  legjobbnak  látsz.  Belőlem 
ugyan  a  teins  urak,  ha  megnyúznak,  sem  fognak  sem- 
mit kivenni ;  én  még  desertort  nem  adtam  fel  soha 
életemben. 

Violának  kíváncsisága  e  szavak  által  még  inkább 
növekedett,  s  az  öreg  János,  kérésének  engedve, 
azonnal  hozzáfogott  utazása  okainak  előadásához.  Nem 
szükséges,  hogy  az  öreg  huszárt  kissé  hosszas  elbe- 
szélésében kövessük ;  a  benyomásról,  melyet  szavai 
Violára  tevének,  olvasóimnak  úgy  sem  lehete  fogal- 
muk. —  Mily  átkozott  teremtés  vagyok  én,  —  monda, 
szemeit  kétségbeesve  ég  felé  emelve,  midőn  Jánostól 
Tengelyi  helyzetét  hallá,  —  a  kihez  csak  közelítek, 
gyűlölve  vagy  szeretve,  szerencsétlenné  teszek  min- 
denkit. —  Viola  kezével  takarta  szemeit,  s  elmerülve 
fájdalmában,   hallgatott. 

—  Látod-e,  —  szólt  megnyugtatva  az  öreg  huszár,  — 
nem  kell  hinned,  hogy  Tengelyi  úrnak  oly  igen  rossz 
dolga  van.  Nincs  is  tömlöczben,  hanem  szobában 
tartják;  enni,  inni  a  mennyi  kell;  én  magam  szol- 
gálom, s  gondolhatod,  hogy  Ákos  úrfinak  jövendő 
ipjára  van  gondom;  csak  az  az  átkozott  criminaüs 
per,  vagy  nem  tudom  hogy'  hívják,  ne  volna !  nem 
tudni  mire  ítélhetik,  ha  nem  sül  ki  ártatlansága  és 
akkor  — 

—  Nem  akartam-e  javát?  —  szólt,  a  beszélőt  szen- 
vedélyesen félbeszakasztva.  Viola,  —  ember  nincs  a 
világon,  kinek  annyit  köszönhetek.  Feleségem  s  gyer- 
mekimet fogadta  fel  házában ;  éltemet  adtam  volna 
érte ;  egy  embernek  vérét  ontottam,  mert  azt  hivém, 
hogy  haszna  kivánja  —  s  hová  vezetett  háladatossá- 
gom?  Hogy  őt,  a  világ  legbecsületesebb  emberét  töm- 
löczbe  hoztam ;  s  ha  te  nem  jösz  s  helyzetéről  nem 
tudósítasz,  általam  talán  vesztőhelyre  jut.  Oh,  János, 
miért  fáradott  kend,  hogy  a  haláltól  megmentsen? 
örömnap  lesz  az,  melyben  én  meghalok !  A  veszett 
kutya,  ha  betegségét    érzi,    elfut    a    háztól,    melynek 

kenyerét  ette,  hogy  jóltevőit  szerencsétlenné  ne  te- 
gye ;  Iám,  én  rosszabb  vagyok  a  veszett  kutyánál  — 
legjobb  barátimat  rontom  meg. 

Az  öreg  Jánost  mélyen  meghatotta  Viola  fájdalma, 
s  a  mennyire  lehetett,  azzal  vígasztala  a  szerencsét- 
lent, hogy  talán  mégis  valami  módot  találhat,  mi  ál- 
tal Tengelyin  segíteni  lehet. 

—  Mi  azt  illeti,  —  szólt  Viola  valamivel  nyugod- 
tabban, —  ne  aggódjék  kend.  Három  nap  alatt  Por- 
váron lehetünk:  slz  irományok,  melyeket  Macskahá- 
zytól  elvittem,  nálam  vannak,  véresek  még  most  is, 
s  ha  az  egészet,  a  mint  történt,  elmondom.  Tengelyi 
úron  gyanú  nem  maradhat. 

Az  öreg  János  gondolkozva  csóválta  fejét.  —  Öcsém, 
nem  hiszem,  hogy  jó  lesz  —  monda,  —  ily  dolgot 
jobb  előre  meggondolni.  Oda  menni  könnyű.  Itt  va- 
gyok, én.  Viola,  öltem  meg  Macskaházyt,  —  ezt 
minden  gyerek  elmondhatja  ;  de  ha  egyszer  bezártak, 
kiszabadulni,  ez  nehezebb,  s  arra  kell  gondolnunk. 
Igaz,  az  urak  azt  mondják,  hogy  éltednek  nem  lesz 
hántása,  maga  a  viczispán  is  ígérte ;  de  végre,  ki 
tudja?  A  mit  az  urak  ily  szegény  embernek  ígérnek, 
arra  nem  mindig  jó  sokat  adni,  s  úgy  hiszem,  taná- 
csosabb, ha  előbb  más  módot  próbálunk  meg.  Te- 
szem, az  Írásokat  nekem  adod,  én  elviszem,  elmon- 
dom, hogy  veled  szóltam,  s  mikor  az  írásokat  át- 
adtad, magad  elbeszélted,  hogy  Macskaházyt  te  gyil- 
kol ád   meg. 

—  Nem  fogják  hinni,  —  vágott  szavába  Viola. 

—  Jól  van,  —  folytatá  a  huszár,  —  ha  magam- 
nak nem  hiszik,  még  egy  tanút  hívok.  Csavargós 
Gazsi  igen  jó  gyerek,  ki  velem  jött,  s  most  a  szom- 
széd gulyásnál  van.  Két  becsületes  tanú  elég  minden 
bizonyságra ;  vagy  mert  Gazsi  talán  nem  egészen 
becsületes,  s  néha  lopni  szokott,  elhíhatjuk  magát  a 
gulyást  harmadiknak.  Így  el  kell  hinniök.  Te  addig, 
míg  mi  Porváron  ezeket  valljuk,  feleségeddel,  gyer- 
mekeiddel   tovább     állsz,    mikorra    érted    ide    jőnek. 

üres  helyedet  találják.    Mit  mondasz,   nem    lesz-e  ez 
jobb? 

—  Nincsenek  többé  gyermekeim,  —  szólt  Viola, 
s  árosán  mondhatlan  fájdalom  kifejezése  vala  látható  — 
az  utolsót,  kis  Pistánkat,  most  két  hónapja  temettük  el. 

—  Pistát?  —  monda  az  öreg  János,  —  kis  Pis- 
támat ?  hej,  öcsém,  az  szörnyűség  I 

—  ót  s  kisebb  testvérét  —  folytatá  az  előbbi 
remegő  hangon;  —  gyermektelenül  állok,  s  szegény 
Zsuzsi  nem  fogja  soká  túlélni  kedveseit.  Napról-napra 
fogy;  hej  szegény,  nem  éri  meg  a  levelek  hullását, 
melyek  a  fákon  most  hajtanak ! 

A  két  férfi  egy  ideig  hallgatva  ült  egymás  mellett; 
Viola  mély  fájdalomba  merülve,  az  öreg  János  köny- 
nyekbe  lábadó  szemekkel.  —  Bizony,  öcsém  —  szólt 
végre  az  utóbbi  meghatott  hangon,  —  Isten  tudja, 
miért  bánik  némely  szegény  emberrel  oly  keményen. 
Azt  mondják,  egy  helyre  jövünk  végre  valamennyien, 
mintha  e  földön  csak  úgy  átmasiroznánk  a  másvilág 
felé :  de  meg  kell  vallani,  azok,  kik  az  arier  gardba 
jutottak,  néha  elveszthetik  türelmeket.  Az  elsők  föl- 
emésztenek mindent,  övék  az  egész  dicsőség,  a  há- 
tulsóké a  verés  s  koplalás.  Életemben  többször  éltem 
ily  nyomorúságot.  Mikor  a  sereg  retirál,  a  legbát- 
rabbakat  küldik  hátra,  s  én  háború  idejében  sok- 
szor jártam  úgy  a  leghátulsóbbak  között;  de  lám, 
öcsém,  ép  akkor  tanultam,  hogy  nem  kell  soha  le- 
mondani a  világról.  Mert  először,  ha  az  ily  szolgá- 
latnak vége  van,  okos  generális  mindig  a  legutolsó- 
kat dicséri  s  jutalmazza  meg  a  többiek  előtt,  s  bi- 
zony az  Úr  Isten  is  csak  így  tesz  majd  a  más  vilá- 
gon ;  s  azurán  nem  tudja  senki,  miként  fordul  még 
a  szerencse.  Hála  Istennek,  feleséged  még  megvan. 
Neked  még  tíz  gyzrmzkzd  lehet.  Igaz,  nem  lesz 
olyan,  mint  a  kis  Pista  volt,  oly  kedves  gyerek  nincs, 
s  nem  egyhamar  lesz  széles  e  világon,  de  gyerek, 
s  lám  én  mindig  azt  mondom,  a  kinek  még  gyermeke 
lehet,  az    nem    tudja    soha,  mily    szerencse   vár    reá. 

öcsém,  én  csak  azt  mondom  neked,  bolond  lennél, 
ha  a  tekintetes  urak  kezébe  adnád  magadat ;  erre 
még  mindig  időd  marad. 

Viola  meghatva  hallgatá  végig  az  öreg  katona  ta- 
nácsait, de  midőn  János,  feleletet  várva,  szemeit  fia- 
talabb társára  függeszté,  ez  szomorúan  rázta  fejét.  — 
Nem  tudja  kend,  mennyit  szenvedtem  már  eddig  is, 
máskép  nem  adná  e  tanácsot,  —  így  válaszolt.  — 
Ne  adjam  magamat  biráim  kezébe,  s  kerüljem  el  bün- 
tetésemet még  tovább :  ezt  javasolja  kend  ?  De  azt 
hiszi-e,  hogy  az,  mit  így  szenvedek,  nem  százszorta 
súlyosabb  minden  büntetésnél,  melyet  reám  mond- 
hatnak? Halálra  fognak  ítélni,  igen,  én  megérdemel- 
tem ;  de  mi  egy  halál  »  legkínzóbb,  azon  szüntelen 
remegéshez  képest,  melyben  élek,  mióta  itt  lakom  I 
Húsz  mérföldre  mentem  el  onnan  hazulról ;  de  mi 
húsz  mérföld?  Mint  kend  most,  úgy  más  akárki  föl- 
kereshetett vagy  véletlenül  rám  ismerhetett.  Ha  vala- 
kit távolról  házam  felé  jőni  láttam,  hányszor  nem 
bújtam  el  a  leggyávább  teremtésként  az  erdőben; 
ha  uram,  vagy  más  valaki  előbbi  életemről  kérdezett, 
hányszor  nem  érezem  a  vért  arczomba  tolulni,  mi- 
dőn remegve,  mint  gonosztevő  birája  előtt,  oly  kér- 
désekre feleltem,  melyek  véletlenül  s  különös  szán- 
dék nélkül  tétettek.  Így  élni,  János,  nem  élet;  ha 
felakasztanak,  csak  pokolbeli  kínoktól  mentenek  meg. 

—  Már  felakasztani  nem  fognak,  —  szólt  közbe 
János  biztatva.  —  A  viczispán,  hála  Istennek,  ösz- 
szeveszett  feleségével,  és  azóta  egészen  más  emberré 
lett.  Megígérte,  hogy  életednek  semmi  esetre  hántása 
nem  lesz,  s  ő  bizonyosan  meg  fogja  tartani  szavát; 
azaz,  ha  lehet  —  tévé  hozzá;  —  de  ki  tudja,  bir-e 
a  többiekkel  ?  s  én  mindig  azt  mondom,  sokkal  jobb, 
ha  — 

—  Ne  szóljon  kend  nekem  erről  többet,  —  sza- 
kítá  félbe  a  szólót  Viola,  —  tudom,  hogy  szándéka 
jó,  de  én  cl  vagyok  határozva.  Hígye  cl,  mióta  gyer- 
mekeim meghaltak,  sokszor  gondolkoztam    arról,  nem 

Icnne-c  jobb,  ha  magamat  önként  átadom  a  törvény- 
nek? s  talán  ha  kend  nem  jő,  s  Tengelyi  úr  szeren- 
csétlenségét meg  nem  tudom  is,  feladtam  volna  ma- 
gamat önként,  csakhogy  a  kínoktól  megszabaduljak, 
melyek  között  most  élek.  Mielőtt  kis  Pistám  meghalt  — 
s  szegény  gyerek  úgy  el  volt  csúfítva  himlői  által, 
kend  nem  is  ismert  volna  reá,  csak  édes  szelid  szava 
maradt  meg,  még  most  is  mintha  fülembe  csengeni 
hallanám  —  mit  is  akartam  mondani  ?  —  tévé  hozzá 
szemeit  kezével  törülve,  —  ha  fiamra  gondolok,  meg- 
felejtkezem mindenről.  —  Igen,  mielőtt  kis  Pistám 
meghalt,  egész  betegsége  alatt  mindig  csak  arra  kért, 
hogy  többé  zsiványnyá  ne  legyek.  Ugy-e  apám,  nem 
lesz  zsivány  többé?  Ez  volt  az  utolsó  szó,  mit  tőle 
hallottam ;  s  ha  itt  maradok,  ugyan  teljesíthetem-e 
ezen  kérését?  Jöjjön  a  legalávalóbb  gonosztevő,  ki- 
vel zsivány  koromban  találkoztam,  s  ismerjen  rám, 
nem  kényszeríthet- e  csak  az  által,  mert  titkomat  tudja, 
minden  alávalóságra,  sőt  a  legundokabb  gonosztettre? 
Mihelyt  nevemen  szólíthat,  szolgája  vagyok,  s  így 
becsületességem  csak  a  véletlentől  függ. 

János,  érezve  e  szavak  valóságát,  felsóhajtott. 

—  Látja  kend,  a  ki  kezét  embervérbe  mártotta, 
annak  meg  kell  halnia,  —  folytatá  az  előbbi,  —  sok- 
szor gondolkoztam  erről,  s  látom,  hogy  ez  természe- 
tes. Az  embernek  úgy  sincs  nyugodalma  ily  tett  után. 
Ha  biráim  elítéltek,  nyugodt  leszek;  a  nélkül  lelki- 
ismeretem nem  hagy  pihenni.  Igaz,  nem  volt  soha 
szándékomban  valakit  megölni ;  nem  én,  hanem  a  sors 
akarta,  hogy  gyilkossá  legyek ;  de  akkor  a  sors  azt 
is  akarta,  hogy  gyilkosságomért  szenvedjek;  s  mit  ér, 
ha  ellene  küzködöm  ? 

—  Igen,  de  Zsuzsi  mit  fog  csinálni!?  —  monda 
János  mély  fohászszal. 

Viola  egy  ideig  hallgatott;  arczán  leirhatlan  fájda- 
lom kifejezése  vala  látható ;  ujjai  görcsösen  összeszo- 
rultak a  bot  körül,  melyet  kezében  tartott;  melle  fe- 
szült, mintha  szét  akarna  repedni.  —  Mit    fog   Zsu- 

zsi  csinálni  halálom  után?  —  szólt  végre  remegő 
hangon,  —  oh  ha  erre  gondolok,  elhagy  bátorságom ! 
De  mit  tehetek?  Ha  látnám,  hogy  a  szegény  asszony- 
nak keservét  enyhíthetem ;  ha  nem  volna  oly  szeren- 
csétlen, hogy  teljes  meggyőződésem  szerint  még  sze- 
rencsétlenebbé halálom  által  nem  válhatik:  nincs  kín 
a  világon,  melyet  nem  tűrnék  el.  Ha  lelkiismeretem 
furdalna  is,  ha  remegve  kellene  töltenem  életem  min- 
den napjait,  ha  tudom,  hogy  örökre  elkárhozom : 
hígye  el,  János,  én  elviselném  mindezt  panasz  nél- 
kül, csak  azt  látnám,  hogy  életem  Zsuzsinak  vigasz- 
talására van.  De  a  szegény  asszonynak  szive  telve 
van  színig  keservével,  abba  sem  új  bánat,  sem  vigasz- 
talás nem  fér,  sőt  jelenlétem  csak  azon  egy  köny- 
nycbbségtől  fosztja  meg,  mit  talán  abban  találna, 
hogy  szabadon  sirhatna.  A  helyett,  hogy  vigasztalnám, 
csak  nehezítem  fájdalmát,  melyet  előttem  elnyomni 
iparkodik,  s  mely  csak  annyival  inkább  nehezül  lel- 
kére. Nem,  nem !  —  folytatá  szenvedélyesen,  —  ezt 
nem  tűrhetem  tovább;  történjék,  minek  történnie 
kell,  egyszerre.  Talán  ha  én  is  meghaltam,  megkö- 
nyörül rajta  Isten  s  elveszi  e  világról,  hol  azoknak, 
kik  Violát  szerették,  úgy  sincs  nyughelyek ;  s  ha  nem, 
legalább,  ha  engem  felakasztottak,  nincs  többé  mitől 
félnie,  s  jó  emberek  majd  gondját  viselik.  Kösse 
össze  kezeimet,  János,  s  vezessen  egyenesen  Porvárra, 
ez  legjobb,  mit  velem  tehet. 

János  Viola  szavaiból  látá,  hogy  határozata  meg- 
változhatlan,  s  annyival  kevesebbet  szólt  többé  föl- 
tétele ellen,  mennyivel  inkább  érzé  azon  okoknak 
helyességét,  melyeket  ez  támogatására  felhozott.  — 
Utoljára  is  talán  igazad  van,  —  monda  rövid  gon- 
dolkozás után.  —  Felakasztani  nem  fognak,  arra  fo- 
gadni mernék,  s  rád  nézve  is  talán  jobb,  ha  strófo- 
dat  kiálltad,  legalább  azután  szabad  ember  vagy.  De 
mi  a  megkötözést  illeti,  az  ostobaság  volna.  Ha  ma- 
gad akaratából  jösz,  érdemednek  fogják  tulajdonítani, 
s  annyival  kisebb  büntetésed    lesz.  Isten    ments  meg, 

hogy  én  vezesselek  oda  ;  éltem  végnapjáig  szégycn- 
leném,  ha  valaki  azt  mondaná:  Violát  az  öreg  János 
fogta  meg. 

—  Jól  van,  —  szólt  Viola  rövid  gondolkozás  után, — 
ha  kend  jobban  szereti,  menjen  előre,  s  mondja  Ten- 
gelyi úrnak,  ne  féljen,  legfölebb  négy  nap  múlva 
Porváron  leszek.  Bojtárom  nem  sokára  haza  jő,  mar- 
hámat arra  bizhatom,  s  Zsuzsinak  is  mondhatok  va- 
lamit, hogy  ha  elmegyek,  meg  ne  ijeszszem ;  tígy  is 
elég  nehezen  fogok    m.egválni. 

—  Mindenesetre  legjobb  lesz  öcsém,  —  szólt  az 
öreg  János,  —  ha  már  rászántad  magadat,  jobb,  ha 
legalább  most  Zsuzsinak  nem  szólsz.  Később,  ha  egy- 
szer Porváron  vagy,  majd  én  magam  jövök  felesé- 
gedért ;  s  ha  a  viczispántól  meghallja,  hogy  éltedet 
nem  bántják,  maga  is  nyugodtabb  lesz.  Ne  félj  öcsém  — 
tévé  hozzá,  Vio'a  vállára  ütve,  —  még  végre  min- 
den jó  lesz,  egy  pár  esztendőre  bezárnak,  s  azután 
ismét  mint  becsületes  ember  térsz  vissza  Tiszarétre. 
De  mennem  kell,  —  szólt  körültekintve,  —  Zsuzsi 
haza  jöhetne,  s  ha  nálad  lát,  főkép  ily  ruhában,  bi- 
zonyosan megijed.  Isten  veled,  öcsém.  —  S  ezzel 
az  öreg  huszár  ismét  a  ház  felé  indult,  hol  lovát 
hagyta.  Miután  kevés  lépésre  haladott,  János  egy- 
szerre megfordult  s  visszajött.  —  Tudod-e  öcsém  — 
monda  Violához,  ki  az  előbbi  helyen  megállt,  —  el- 
felejtettem mondani,  ha  határozatodat  megbánod,  ne 
jöjj.  Tőlem  bizony,  míg  ma-^ad  el  nem  jősz,  senki 
tanyád  helyét  megtudni  nem  fogja.  Legfölebb  azt 
mondják,  az  öreg  János  nagyobb  szamár,  mint  maga 
gondolta,  mert  Violát  nem  tudta  feltalálni.  Az  se 
baj.  Isten  veled.  —  S  ezzel  János,  a  nélkül,  hogy 
feleletre  várna,  ismét  útnak  indult ;  s  Viola  nem  so- 
kára lovának  távozó  kopogásából  hallá,  hogy  a  tanyát 
sietve  elhagyá. 

—  Hát  életemnek  legalább  valami  haszna  lehet,  — 
így  szólt  magában ;  —  Tengelyi  jótevőm,  meg  akar- 
tam hálálni    tettét,  s  csak    új    szerencsétlenségbe    ke- 

vertem ;  ettő]  meg  fogom  menteni,  óh,  de  Zsuzsim- 
ból mi  leszi?  —  Viola  fájdalmas  gondolatokba  me- 
rülten  fejét  kezére  támasztva  ült  ott,  mikor  neje 
haza  jött,  s  őt  megszólítva,  mély  ábrándjaiból  föl- 
ébreszté :  neki  úgy  látszott,  hogy  férje  sirt ;  de  a 
szegény  asszony  gyermekei  sirjától  jött,  s  e  könyek- 
ben  nem  látott  semmi  feltűnőt. 

Violára,  mielőtt  feltételét  teljesítheté,  még  nehéz 
pillanatok  vártak.  Határozata  változhatatlan  vala,  de 
miként  találjon  oly  ürügyet  távozásra,  mely  nejét 
megnyugtassa  ?  Mióta  e  tanyán  laktak,  Zsuzsi,  vala- 
hányszor férje  csak  egy  pár  órára  távozott,  a  leg- 
nagyobb nyugtalanságban  élt,  s  ezen  féltékenysége, 
mióta  gyermekei  meghaltak,  még  erősebbé  vált.  Fér- 
jén kívül  neki  e  világon  nem  vala  semmije ;  s  nem 
forgoTt-e  az  szüntelen  veszélyben,  ha  emberek  közé 
ment,  hol  valaki  által  megismertethetett?  Viola  száz- 
szor neki  készült,  hogy  nejének  tudtára  adja,  miként 
még  az  este  néhány  napra  útnak  indul,  s  százszor 
újra  elhalászta  szándékát.  Egyszer  úgy  látszott,  mintha 
Zsuzsi  ma  derültebb  volna,  mint  máskor,  s  ily  pilla- 
natban nem  akará  megrontani  kedvét;  másszor  ismét 
arc<za  kifejezését  a  közönségesnél  még  szomorúabb- 
nak  képzelé,  s  akkor  a  pillanatot  arra,  hogy  szándé- 
kát vele  közölje,  nem  tartá  alkalmasnak ;  s  nem  tu- 
dom, miként  teljesítette  volna  föltételét,  ha  neje, 
észrevéve  elfogultságát  s  a  készületeket,  melyeket  út- 
jára tett,  maga  nem  kérdezi  ezeknek  okáról.  Miután 
férjétől  hallá,  miként  távolléte  alatt  a  házhoz  jött 
ispánnak  parancsa  szerint  még  ez  éjjel  el  kell  men- 
nie, hogy  a  szomszéd  megyéből  ura  számára  marhát 
hajtson,  Zsuzsi  elhalaványult.  De  mit  tegyen  ?  Az 
okot,  melyért  tanyájától  nem  szívesen  távozik,  nem 
mondhatá  senkinek,    s  a    szegény    asszony    még    áldá 

végzetét,  midőn  férjétől  vigasztalásul  azt  hallá,  hogy 
a  hely,  hová  megy.  Taksonymegyétől  még  távolabb 
fekszik.  —  Ott  még  kevesebbet  félhetek,  hogy  va- 
laki rám  ismer,  —  így  szólt  Viola  többször,  s  Zsuzsi, 
hogy  férjének  helyzetét  ne  nehezítse,  legalább  úgy 
tetreté  magát,  mintha  ez  által  csakugyan  megnyug- 
tatva érzené    magát. 

Viola,  kinek,  valahányszor  nejére  nézett,  a  fájda- 
lom jutott  eszébe,  melyet  e  szerencsétlen  érzeni  fog, 
ha  a  dolgok  valódi  állását  megtudja,  jellemének  egész 
szilárdsága  mellett  néha  alig  tarthatá  vissza  könyeit ; 
de  erőt  vett  magán  ő  is,  s  midőn  este  nejét  utol- 
szor kebléhez  szorítva  lovára  ült,  nem  vehette  volna 
senki  észre  felgerjedését.  Maga  Zsuzsi  nem  gyanítá, 
hogy  midőn  férje  ajkairól  az  utolsó  Isten  veled-et 
hallá,  a  szerencsétlennek  szivét  azon  sejdítés  tölte, 
hogy  utolszor  szólt  kedveséhez.  Viola  rég  megszokta 
a  szenvedést ;  mint  a  tenger  sötét  habjai,  úgy  ar- 
czának  mindig  komor  kifejezése  eltakará  a  vészt,  mely 
keblében  dúlt ;  de  midőn  jó  lován  az  erdő  felé  vág- 
tatva annyira  jött,  hogy  mozdulatai  az  utána  néző 
által  nem  láttathattak,  rég  leküzdött  keserve  kitört, 
s  szemének  keserű  cseppjei  sűrűn  peregtek  le  arczán. 

Már  este  volt,  mikor  Viola  clhagyá  házát.  A  le- 
alkonyodott nap  végsugárai  csak  még  gyenge  vilá- 
got terjesztenek  a  láthatáron,  s  a  félhold,  mely  könnyű 
fellegek  között  lebegett  az  égen,  fényesen  önté  le 
ezüst  sugarait,  s  minden  ünnepélyes  csendben  állt 
szelid  világítása  alatt.  A  természet  bájai  nagy  bajain- 
kat nem  felejtetik  el  velünk,  de  elveszik  keserűsé- 
göket.  A  szenvedélyes  bánat  helyett,  melyet  embe- 
rek között  vagy  szobánkba  zárkózva  érezénk,  szelid 
szomorúság  tölti  lelkünket ;  úgy  látszik,  mintha  az 
egész  természet  részt  venne  fájdalmunkban,  mintha 
minden  csillag  sajnálkozva  nézne  le  reánk;  a  nagy 
láthatáron  körültekintve,  érezzük  egész  parányiságun- 
kat, s  önszerencsétlenségünk  kisebbnek  látszik,  mi- 
dőn eszünkbe  jut,  mily  kevés  s  mily  múlékony  egész 

létünk.  A  nyugalom,  melyet  maga  körül  látott,  végre 
nyugodtabbá  tévé  Violát  is.  Lépésre  mérsékelé  lo- 
vának sebes  futását,  s  letörülve  könyeit,  fel  a  csilla- 
gokra nézett,  honnan  annyi  fönséges  remény  ragyog 
le  minden  szenvedőre. 

Midőn  a  dombra  ért,  honnan  néhány  hónap  előtt 
új  tanyáját  először  meglátta,  egy  percéig  megállt  s 
visszanézett.  A  távolság  s  a  hold  bizonytalan  világa 
miatt  csak  egy  fehér  folt  s  nem  messze  tőle  egy  gyenge 
pásztortűz  vala  minden,  a  mit  látott.  Eszébe  jutot- 
tak mindazon  remények,  melyekkel  e  helyre  jött,  — 
a  keservek,  melyeken  azóta  keresztül  ment,  —  gyer- 
mekei, kiket  a  hegyoldalon  eltemetett,  s  végre  a  sze- 
rencsétlen nő,  kire  életének  legnehezebb  csapása 
vár,  —  se  gondolatoknál  ismét  köny  nyomult  sze- 
mébe ;  de  fájdalmának  szenvedélyes  kitörése  után 
Viola  visszanyerte  ismét  szilárdságát.  —  Ki  tehet 
róla?  —  így  szólt,  midőn  egy  nehéz  fohász  után  is- 
mét útnak  indult,  —  sorsát  senki  nem  kerülheti  ki ; 
én  szerencsétlenségre    születtem. 

Viola  föltéve  magában,  hogy  Tiszarétre  megy,  s 
Réty  Ákos  kezeibe  adja  magát,  vagy  ha  ezt  nem  ta- 
lálná ott,  legalább  Liptáknét  nejéhez  küldi ;  s  miután 
e  hely  a  tanyától,  hol  nejét  hagyá,  jó  húsz  mérföld- 
nyire volt,  s  Viola,  hogy  senki  kezeibe  ne  kerüljön, 
főkép  Taksonymegyébe  érve,  minden  jártabb  utakat 
elkerült,  többnyire  csak  éjjel  ment,  hosszú  utazása 
alatt  ideje  vala  gondolkozni.  Gondolatait  többnyire 
neje  foglalta  el.  —  Szegény  Zsuzsi  1  —  így  szólt 
sokszor  magában,  —  csak  miatta  ne  kellene  aggód- 
nom, de  ha  megtudja,  hogy  a  vármegye  kezébe  ad- 
tam magamat,  kétségbe  esik.  De  mit  tehetek?  Végre 
is  megtudták  volna  hollétemet.  Valamint  az  öreg  Já- 
nos, úgy  más  is  fölkereshetett,  s  akkor  még  rosszabb 
volna  dolgom.  ]gy,  ha  magamat  feladom,  legalább 
Tengelyi  úr  Írásait  nem  vehetik  el  tőlem,  rajta  se- 
gíthetek, és  ki  tudja,  nem  kapok-e  végre  mégis  gra- 
tiát,  mint  János    mondta?    —  S    ez    utolsó    gondolat 

a  szerencsétlennek  nem  kis  vigasztalására  szolgált.  — 
Ha  valaha  férfi  nyugodtan  nézett  a  halál  elébe,  ő 
vala  az ;  de  a  gondolat,  hogy  életét  hóhér  kezei  ál- 
tal veszítse,  borzadással  tölti  a  legbátrabbat  is ;  s 
Viola,  nejére  gondolva,  készebb  vala  mindent  eltűrni 
inkább,  mint  azt,  mit  e  kedves  teremtés  túlélni  nem 
fogna.  —  Zárjanak  be  tíz  esztendőre  —  gondola 
magában,  —  kínozzanak,  tegyenek  velem  akármit,  az, 
hogy  élek  s  hasznomra  lehet,  fenn  fogja  tartani  Zsu- 
zsim erejét,  s  én  is  el  fogok  tűrni  mindent,  ha  őt 
néha  láthatom.  Hisz  végre  minden  elmúlik,  s  mint 
az  öreg  János  mondta,  még  mint  becsületes  ember 
végezhetem  napjaimat.  Ilyen  emberi  természetünk  ;  ha 
oly  helyzetbe  jutottunk,  honnan  semmi  kedvező  kilátás 
nem  nyílik,  a  kisebb  rosszhoz  kötjük  reményhorgonyun- 
kat, de  egy  napig  sem  maradhatunk  remény  nélkül. 
Viola  minél  tovább  gondolkozott  helyzetéről,  an- 
nál nyugodtabbnak  érzé  magát.  A  két  emberölésen 
kívül,  melynek  mindegyikénél  mentségére  annyi  okot 
hozhatott  föl,  soha  nagyobb  bűntettet  nem  követett 
cl.  Maga  az,  hogy  a  halálos  félelmet  kiállta  s  most 
önmaga  adja  magát  biróság  kezébe,  a  legkeményebb 
ítéletet  elháríthatja  róla,  s  azonkívül  nem  számolhat-e 
Réty  Ákos  s  általa  annyi  becsületes  ember  párt- 
fogására, ha  Tengelyit  jelen  szerencsétlen  helyzeté- 
ből megmenti  ?  Legnagyobb  aggodalma,  midőn  har- 
madik éjjel  Tiszaréttől  már  csak  néhány  mérföld- 
nyire volt,  az  vala,  hogy  mielőtt  magát  s  Írásait  Réty 
AJcos-  vagy  Vándory-nak  átadhatta.  Nyúzó  pandúr- 
jainak kezeibe  kerül.  Viola  a  magával  hozott  iromá- 
nyok fontosságának  okát  nem  ismeré,  de  miután  ez 
irományok  utolsó  elfogatása  alkalmánál  tőle  elvétettek 
s  Nyúzó  által  eltagadtattak,  félnie  kellett,  hogy  a  fő- 
biró,  kinek  jellemét  tapasztalásból  ismeré,  ez  iromá- 
nyokat most  is,  ha  kezébe  kerülnének,  elsikkasztaná, 
5  föltéve  magában,  inkább  végső  csepp  vérig  védel- 
mezni magát,  hogysem  Tengelyi  Írásait  más,  mint 
biztos  kezekbe  tegye  le. 

Már  hajnallani  kezdett,  midőn  a  szt.-vilmosi  er- 
dőhöz ért.  Lova,  melyről  egész  éjtszaka  le  nem  szállt, 
fáradt  vala ;  s  a  helyről,  melyen  állt,  még  jó  két 
óráig  kellé  mennie,  mielőtt  Tiszarétre  érhetett. 
Viola  megsajnálta  jó  lovát,  melynek  életében  annyi 
hasznát  vette,  de  átlátta  a  veszélyt,  mely  reá  nézve 
abból  támadhat,  ha  fényes  nappal  közeledvén  a  falu- 
hoz, még  mielőtt  föltételét  teljesíthetné,  megismer- 
tetik s  erőszakkal  a  szolgabíróhoz  hurczoltatik.  Az 
erdőnek  épen  legsűrűbb  része  c  télen  kivágatván, 
a  fák  között,  főkép  most,  midőn  ágaikat  még  lomb 
nem  takará,  rejteket  találni  nem  lehetett,  s  ezt  látva, 
neki  mégis  legtanácsosabbnak  látszott,  ha  útját  tovább 
folytatja.  —  A  nagy  rónaságon  —  gondola  magában  — 
távolról  meglátok  s  kikerülhetek  mindenkit ;  s  te  jó 
Hollóm  —  szólt,  midőn  kedves  paripájának  nyakát 
vcregeté,  —  ma  még  meg  kell  tenni  szolgálatodat, 
gondom  lesz,  hogy  jó  kezekbe  kerülj.  Talán  Ákos 
úrfi  istállójába  fogad  s  agarász-lónak  használ,  hisz 
megtanulhattad  a  szaladást,  eleget  kergettek  előbbi 
uraddal,  én  rajtad  többé  ülni  nem  fogok.  Viola  is- 
mét szomorú  gondolatokba  merülve  folytatá  útját, 
s  lova,  mintha  osztoznék  ura  bánatában,  leeresztett 
fővel  ballagott  tovább  a  fák  között,  melyeken  any- 
nyiszor  átszáguldott. 

Szomorú  ábrándjaiból  Violát  lódobogás  ébreszté 
föl.  Arra  nézett,  s  a  kis  erdővel  körülfogott  rétnek, 
melyen  épen  átment,  másik  oldalán  három  lovas  pan- 
dúrt vett  észre,  kik  mihelyt  őt  megláták,  feléje  tar- 
tottak. Kitérnie  vagy  elrejtőznie  nem  lehetett,  meg- 
sarkantyúzta tehát  lovát  s  futásban  keresé  menedé- 
két. —  Megállj  I  —  kiáltanak  üldözői  —  vagy  halál 
fia  vagyl  —  midőn  utána  rohantak;  de  Holló,  min- 
den fáradtsága  mellett,  a  pandurlovak  által  nem  vala 
oly  könnyen  elérhető,  s  a  pár  lövés,  mely  utána  té- 
tetett, csak  neveié  sebességét.  Viola  egyenesen  Ti- 
szarét felé  tárta  futásában ;  a  pandúrok,  nem  vesztve  őt 
szemeik    elől,  bizonyos  távolságban  utána    nyargaltak. 


JJkos  e  szavaknál  minlegy  akaratlanul  a  szl.-vilmosi  erdő  felé  fordult. 
Báró  Eötvös:  A  falu  jegyzője    11.  393-  '»P- 

Ákos  épen  Tiszaréten  volt.  Az  alispán  mióta  neje 
meghalt,  nem  szívesen  ment  ki  jószágára,  s  fiára 
bizá  gazdaságát,  ki  most  is  a  tavaszi  szántás  végett 
több  napot  töltött  itt,  —  s  mert  az  utolsó  időben 
történteknek  emléke  neki  is  kínos  vala,  nem  a  kas- 
télyban, hanem  az  öreg  Vándorynál  lakott.  Vándory, 
szokása  szerint  e  reggelen  is  jókor  fölkelve,  midón 
az  egébzen  tiszta  eget  látá,  nem  állhatott  ellen  a 
vágynak,  hogy  ismét  egyszer  a  Török-dombró!  nézze 
a  felkelő  napot,  s  magával  híva  Ákost,  vele  ug)an- 
azon  helyre  ment,  hol  őt  történetünk  kezdetén  elő- 
ször találtuk. 

Kevés  fiatal  ember  van  a  világon,  ki  reggeli  álmát 
könnyen  hagyná  el,  —  s  Ákos  nem  jó  kedvben  kö- 
veté öreg  barátját,  ki  út  között  szüntelen  a  felkelő 
nap  szépségéről  szólt,  s  előre  élvezé  a  gyönyörű 
látmányt,  mely  reajok  a  Török-dombon  vár,  sőt 
egyik  hősöm  szégyenére,  meg  kell  vallanom,  hogy 
ámbár  a  napkelet  soha  pompásabb  színekkel  nem  ta- 
karta a  láthatárt,  c  látvány  őt  ma  hidegen  hagyá. 

Múlt  ősz  óta,  hol  az  agarászat  után  Tengelyi-  s 
Vándoryval  a  Török-dombon  találkozott,  Ákos  nem 
vala  itt,  s  igen  természetes,  ha  most  ugyanazon 
helyre  jővén,  azon  dolgok  jutottak  eszébe,  melyek  a 
domb  körül  akkor  történtek,  s  hogy  a  napkeletről 
majdnem  elfelejtkezve,  Vándoryt  ezekre  cmlékezteté.  — 
Mintha  ma  volna,  oly  elevenen  áll  előttem  minden  — 
szólt  a  lelkészhez  fordulva,  —  hol  most  mi  állunk, 
veled  akkor  szegény  Tengelyi  állott.  A  domb  alatt 
lovaink,  előttetek  Kálmán  s  cn  jobbra,  ott  az  átko- 
zott Nyúzó,  mintha  még  most  is  káromkodni  halla- 
nám, midőn  a  szt-vilmosi  erdő  felé  nézve  meglátá, 
hogy  pandúrjai  valakit  hoznak,  s  én  nem  akartam 
hinni,  hogy  Violát  fogatta  meg. 

Ákos  e  szavaknál  mintegy  akaratlanul  a  szt.-vilmosi 
erdő  felé  fordult,  s  jó  szemével  észrevéve  a  lova- 
sokat, kik  a  fák  közül  épen  most  jöttek  ki  a  síkra.  — 
Mi   ez?  —  szólt    Vándoryhoz,    midőn    arra    mutatva. 

őt  is  a  lovasokra  figjclmezteté,  —  átkozott  sebesen 
jőnck,  elől  egy,  utána  három,  mintha  itt  is  valaki 
üldöztetnék. 

—  Isten  mentsen  meg,  —  szólt  Vándory  sóhajtva  — 
elég  volt,  hogy  e  helyről  egyszer  ily  szörnyűséget 
kellé  látnom. 

—  És  pedig  mégis  úgy  van,  —  monda  Ákos,  ki 
szemeit  az  alatt  a  lovasoktól  nem  fordítá  el,  —  az, 
ki  elől  jár,  űzőbe  vétetett,  réteken  és  szántóföldeken 
vágtat  keresztül. 

—  Legyen  Isten  szegénynek  irgalmas,  —  szólt 
Vándory,  szemeit  éghez  emelve. 

—  Ha  zsivány,  nem  menekülhet  meg  többé  — 
monda  Ákos,  —  egyenesen  a  falunak  kergetik,  s  már 
lova  is  gyengülni  kezd,  üldözői  jóval  közelebb  van- 
nak hozzá  mint  elébb. 

—  Talán  nem  zsivány,  —  szólt  Vándory,  ki  a  lo- 
vasok mozdulatait  szintén  a  legnagyobb  figyelemmel 
követé. 

—  Bizonyosan  az,  vagy  olyan,  kit  annak  tartanak  — 
szólt  rövid  szünet  után,  —  már  a  pandúrok  fegy- 
vereit is  kiveszem.  Szegény  ember!  lova  egészen  ki- 
fáradt, egyik  üldözője  nyomában  van.  Most  az  ül- 
dözők legközelebbiké  lovastól  felbukott ;  megint  pár 
perezre  megszabadult;  bárcsak  friss  lovat  adhatnék  neki. 

Viola  helyzete  —  mert  olvasóim  gondolhatják, 
hogy  ő  az,  kit  Ákos  a  Török-dombról  lát  —  az  ál- 
tal, hogy  legközelebb  jött  üldözője  felbukott,  csak- 
ugyan e  pillanatban  kedvezőbbé  vált.  A  második  pan- 
dúr, midőn  felbukott  pajtásához  jött,  ki  lovastul  együtt 
egy  szántóföld  árkában  feküdt,  feltárta  lovát  s  le- 
szállt, hogy  segítségére  legyen ;  a  harmadik  oly  tá- 
volságra maradt  el,  hogy  Viola,  ki  most  már  nem 
kivána  mást,  mint  a  falut  a  pandúrok  előtt  elérve, 
Írásait  biztos  kezekbe  adhatni  által,  már  czéljánál 
gondola  magát.  —  Csak  most  ne  hagyj  el  jó  Hollóm,  — 
monda,  midőn  nehézkes  ugrásokban  tovább  haladó 
lovát  ismét    megsarkantyúzá,  —  hajrá    Holló  I  —  De 

mindennek  megvan  határa,  végre  a  legjobb  ló  ereje 
is  kifogy,  s  Viola  érzé,  hogy  az  övé  alig  birja  ter- 
hét. A  szegény  pára,  mely  egész  utolsó  éjtszaka  uta- 
zott, s  most  egy  fél  óra  óta  kergetés  között,  újonnan 
felszántott  földeken  s  árkokon  keresztül  ment,  ügetni 
kezde,  s  Viola,  ki  egy  részről  már  a  Török-domb 
közelében  s  így  majdnem  czéljánál  látá  magát,  a  sik- 
rói  visszanézve  mindinkább  közelgeni  látá  ellenségét, 
szóval  és  sarkantyúval  hasztalan  biztatá.  A  lónak  fe- 
hér tajtékkal  elborított  teste  remegett,  fekete  söré- 
nyéról  nehéz  cseppekben  patakzott  le  az  izzadság. 
Viola  tántorogni  érzé  lépéseit,  de  a  kétségbeesés 
elnémfta  minden  egyéb  érzelmet  s  még  egyszer 
oldalába  vágá  éles  sarkantyúit.  A  ló  fájdalmában  fel- 
szökött s  végső  erővel  még  egyszer  szaladásnak  in- 
dult. De  az  ellenség  nyomán  vala.  —  Állj  meg!  — 
ordított  egy  vad  hang  Viola  háta  megett,  s  az  ül- 
dözött borzadva  látá,  hogy  a  pandúr  csak  pár  lé- 
pésre van  már  tőle.  Nem  látva  más  menedéket,  ki- 
rántá  pisztolyát  nyeregkápájából,  s  hogy  visszaijessze, 
ellenére  szegezé.  De  a  pandúr,  ki  lőfegyverét  szinte 
kezében  tartá,  alig  látá  e  mozdulatát,  midőn  iszonyú 
káromkodással  pisztolyát  Violára  suté. 

Az  ellenek  oly  közel  voltak  e  pillanatban  egy- 
máshoz, hogy  a  lövés  alig  hibázhatott,  s  Viola  fel- 
kiáltva lova  nyakára  rogyott.  A  ló  megijedve  a  kö- 
zel lövéstől,  még  egy  pár  ugrást  tett,  s  haldokló  lo- 
vasával együtt  a  földre  rogyott. 

Mindez  a  Török-dombhoz  oly  közel  történt,  hogy 
Ákos,  ki  mihelyt  a  lövést  s  annak  következéseit  látá, 
oda  futott,  még  elég  jókor  jött,  hogy  a  lováról  le- 
ugrott s  fokosával  szerencsétlen  ellenségéhez  közelgő 
pandúrt  minden  további  kegyetlenkedéstől  visszatar- 
tóztathatá. 

—  Ne  merészeld  e  szerencsétlent  bántani,  alávaló  — 
kiálta  Ákos  a  legnagyobb  indulattal,  midőn  Violát 
lova  alól  kiszabadítani  iparkodott,  —  nem  látod,  hogy 
többé  ellent  nem  állhat? 

—  Szerencsétlent?  —  morir.ogá  a  másik,  ki  az 
alispán  fiát  látva,  parancsának  elJentállni  nem  mert, 
s  kiben  olvasóim  pandurköntösben  is,  melyet  egy 
idő  óta  viselt,  az  egykori  zsiványra,  Czifiára  ismer- 
tek volna;  —  nem  látja  a  teins  úr,  hogy  Viola?  Az 
ötszáz  forint,  mit  annak  ígértek,  ki  őt  halva  vagy 
elevenen  a  nemes  vármegye  kezeibe  adja,  az  enyém. 
Csak,  reményiem,  mégha),  mielőtt  pajtásaim  ide  jő- 
nek,   máskép    a    pénzből    ők    is    követelnék    részöket. 

Ákos  nem  hallá  ez  embertelen  kivánatot,  s  egész 
erejével  dolgozva,  végre  Czifra  s  Vándory  segedel- 
mével a  szerencsétlent  kihúzá  lova  alól. 

—  Meghalt,  —  monda  Ákos,  midőn  a  vérző  tes- 
tet a  zöld  pázsitra  fekteté,  s  halvány  arczárói  csak- 
ugyan Violára    ismert. 

—  Még  eddig  nem  halt  meg,  —  válaszolt  Ván- 
dory, ki  azalatt  a  beteg  melié  térdepelve,  sebét  vizs- 
gálta,—  a  seb  mellének  baloldalán  mély,  s  felgyógyu- 
lásához nincs  remény,  de  pár  óráig  még  élhet,  ta- 
lán még  szólhat  is.  Üljön  kend  lovára,  —  szólt  a 
pandúrhoz  fordulva,  —  nyargaljon  a  faluba  azonnal 
s  hívjon  embereket,  kikkel  e  szegény  embert  házam- 
hoz vitethessem. 

—  Nem  megyek  biz  én;  —  monda  a  megszólított.  — 
Majd  bizony  bolond  leszek.  A  nemes  vármegye 
annak,  ki  Violát  elevenen  vagy  halva  kezébe  adja, 
ötszáz  forintot  igért ;  ha  elmegyek,  ide  jőnek  pajtá- 
saim s  magoknak  követelik  a  pénzt,  pedig  a  teins  urak 
látták,  hogy  én  lőttem    agyon. 

—  Ha  nem  mégysz,  mindjárt  főbe  lőlek  itt  ezzel 
a  pisztolylyal,  kutya!  —  kiáltott  Ákos,  Violának  a 
ló  mellett  fekvő  lőfegyverét  felkapva.  —  Vérpénze- 
det, ha  más  nem,  magam  fizetem  meg. 

Ez  az  utolsó  biztatás  a  fölemelt  pisztolylyal  egybe- 
vetve, Czifrát  sietésre  inté,  s  Ákos  Vándoryval  egy 
ideig  magok  maradtak  Viola  mellett,  ki  még  mindig 
eszméletlenül  feküdt  a  földön.  A  pandúroknak  egyike  — 
mert  miután  Czifra  a  faluba  küldetett,  pajtásai    szín- 

tén  e  helyre  jöttek  —  vízért  ment,  de  sem  ez,  sem 
Ákos  és  Yándory  biztató  szavai  a  szerencsétlent  feJ 
nem  ébreszthetek  eszméletlenségéből. 

Fél  óra  múlt,  s  már  a  faluból  emberek  jöttek, 
midőn  Viola  szemeit  fölnyitva,  körültekintett  s  éle- 
tének némi  jeleit  adá. 

—  Nem  ismersz?  —  monda  Ákos,  midőn  hozzá 
lehajolva,  kezét  megfogá,  —  nézz  rám  Viola. 

—  Ismerem,  —  monda  a  zsivány,  ki  az  alatt  ma- 
gához jött,  gyenge  hangon  —  jó,  hogy  itt  van,  épen 
a  teins  úrhoz  akartam  menni.  —  Viola  melléhez 
nyúlt,  mintha  valamit  kciesnc.  —  Gombolja  csak  fel 
mellcnyemet,  —  monda,  miután  meggyőződött,  hogy 
azt  maga  nem  teheti,  —  s  vegye  ki  az  Írásokat,  — 
Tengelyi  úrnak  írásai,  melyeket  a  zsidó  Macskaházy- 
val  ellopott,  s  azéit  jöttem,  hogy  általadjam.  Vére- 
sek, —  tévé  hozzá,  midőn  az  irományokat  Ákos  ke- 
zeiben látá,  —  újra  véresek  ;  most  nem  tesz  semmit, 
hisz  csak  az  én  vérem.  Tengelyi  úr  jóltevőm  volt, 
megszolgáltam  jóságát;  mondják  neki,  hogy  csókol- 
tatom kezét,  s  ne  gondolja,  hogy  Viola  oly  alávaló 
ember  volt,  ki  jóltevőjét  megkárosíthatta  volna. 

Míg  Viola  ezeket  monda,  a  faluból  több  s  több 
ember  gyűlt  össze,  kik  a  haldoklót  körülfogák. 

—  Barátom  I  —  monda  Vándory  mélyen  meghatva,  — 
talán  nem  is  tudod,  hogy  Tengelyi  ugyanezen  iro- 
mányok végítt  szörnyű  gyanúba  keveredett? 

—  Tudom  —  szakítá  felbe  Viola,  —  Jánostól  hal- 
lottam s  azért  akartam  magamat  a  nemes  vármegye 
kezeibe  adni,  hogy  a  gyanútól  megtisztítsam.  Hall- 
játok-e emberek?  —  szólt  most  a  körülállókhoz  erő- 
sebb,  de  időről-időre  félbeszakasztott  hangon,  —  ki 
azt  mondja,  hogy  Macskaházyt  Tengelyi  úr  ölte  meg, 
hazudik;  a  gyilkos  én  vagyok.  Csak  az  írásokat  akar- 
tam elvenni  tőle,  melyeket  a  zsi Jóval  együtt  Ten- 
gelyi úrtól  ellopott,  de  pisztolylyal  fenyegetett  s  in- 
dulatomban megöltem.  Ugy  legyen  Isten  irgalmas  lel- 
kemnek, mint  Tengelyi  úr  egészen  ártatlan  e  tettnél. 

Viola  fáradtan  elhallgatott;  a  nép  mélyen  meg- 
hatva állt  ott,  sok  s?emben  könyek  csillogtak.  -—  Hej, 
öcsém,  —  monda  egy  öreg  paraszt,  ki  Vándory 
mellett  állt,  —  miért  kellett  épen  neked  ily  sorsra 
jutnod?  Szomszédok  voltunk,  s  azt  gondoltam,  te 
fogod  behunyni  szemeimet,  ha  meghalok,  mint  én 
tettem  apádnak. 

—  Bátyám,  —  szólt  Viola  gyenge  hangon,  midőn 
szemeit  a  szólóra  függeszté,  —  ha  kend  házam  mel- 
lett elmegy,  s  az  üresen  áll,  vagy  benne  más  embe- 
rek laknak,  gondoljon  néha  Violára  is;  Isten  látja 
lelkemet,  nem  én  vagyok  oka,  hogy  azzá  lettem,  a 
mi  utolsó  időben  voltam  ;  bocsássa  meg  Isten  azok- 
nak, kik  okai   voltak. 

E  pillanatban  Liptákné  jött.  Midőn  a  történtekről 
hírt  vett,  ide  sietett,  s  most  áttolakodva  a  sokaságon, 
midőn  rokonát  a  földön  s  a  körülötte  álló  népet 
látá,  könybe  lábadó  szemekkel  kérdé :  mit  ácsorog- 
nak itt,  s  miért  nem  viszik  Violát  a  faluba,  hol  be- 
csületesen gondját  viselhetnék  ? 

—  Hagyja  el  kend  néném,  —  monda,  mindig  nehe- 
zebben véve  lélekzetet,  midőn  Lipíáknét  megismeré,  — 
nekem  nem  viselé  többé  senki  gondomat,  végem  van 
s  nincs  mit  panaszkodnom.  Vért  ontottam,  véremmel 
lakoltam  érte  ;  ez  Isten  parancsolatja.  Hagyjatok  meg- 
halni itt,  a  mezőn,  melyet  szántoltam,  Isten  szabad 
ege,  a  meleg  napsugárok  alatt. 

Viola  szava  gyengült,  intésére  Liptákné  melléje 
térdepelt,  hogy  szavait  hallhassa.  —  Menjen  kend 
néném  Zsuzrihoz  —  monda  alig  hallhatóan,  —  mondja: 
bocsásson  meg,  hogy  most,  midőn  tőle  elmentem, 
megcsalám ;  nem  cselekedhettem  máskép,  jótevőmet 
nem  hagyhattam  el  bajában ;  és  ha  megmondtam  volna, 
hová  megyek  -  itt  Viola  szava  érthetetlenné  vált, 
még  egyszer  felnyitá  szemét,  melyet  elgyengülve 
előbb  behunyt,  körültekintett,  még  egyszer  rebegé 
neje  nevét,  s  a  sóhaj,  melylycl  azt  kimondá,  vala 
utolsó  lehejlete. 

—  Legyen  Isten  irgalmas  minden  bűnös  iránt,  — 
monda  egy  vén  paraszt  a  körülállók  közül,  —  lelkét 
sok  vétek  terheli. 

—  O  sokat  szenvedett  —  szólt  Yándory  meghatva,  — 
nyugodjék  békében  e  nehéz  élet  után. 


Azoknak  feirását,  mik  Viola  halála  után  történtek, 
nyájas  olvasóimra  bizhatnám,  kik,  ha  könyvemet  ed- 
dig félre  nem  vetették,  kétségen  kívül  minden  egyes 
személyemnek  legközelebb  jövőjét  önmagok  ép  oly 
jól  ismerik,  mint  én.  Legközelebb  jövjőét  mondám, 
mert  habár  bizonyos,  hogy  Ákos  Vilmával,  s  Kálmán 
Etelkával  a  lehetőségig  boldog  párokká  váltak,  a  jö- 
vőért ki  merne  jót  állni  ?  noha  én  mind  a  két  eset- 
ben, hogy  ha  húsz  év  múlva  ismét  Tiszarétre  vagy 
Kislakra  jövök,  hol  az  új  házasok  letelepedtek,  ép 
oly  megelégedett  arczokat  reménylek  találni,  mint 
midőn  a  boldog  ifjak  kedveseiket  először  ősi  lakukba 
vezették. 

Az  alispán  ritkán  jön  Tiszarétre.  Az  ott  történtek 
emléke  mindig  kellemetlenül  hat  kedélyére,  annyival 
jobban  érzi  magát  Porváron.  Letette  betegeskedés 
ürügye  alatt  hivatalát,  lemondott  kamarás  és  tanácsi 
c^ímek  utáni  vágyairól,  s  azóta  kevés  megelégedet- 
tebb  embert  láthatni.  Sokan  azt  hivék,  hogy  Pesten 
fog  letelepedni,  de  csalódtak.  Vagyona  s  alispáni  ér- 
demei által  ő  Porváron  az  első,  véleménye,  mint  haj- 
danában, mindig  a  többségé,  mi  által  elérte,  hogy  a 
többség  által  mindig  bámulratik,  —  s  alkotmányos 
országban  mi  kell  egyéb  az  embernek,  hogy  magát 
boldognak  érezze? 

Az  öreg  Kislaky  nem  vágyódik  ily  dicsőség  után, 
sőt  biztosan  mondhatom,  hogy  az  első  alkalom  után, 
melyben  mint  rögtönítélő  törvényszék  elnöke  hivata- 
loskodott,  azonnal  lemondott  e  díszes  czíméről  is,  de 
kedves  Kálmánja  boldog,  s  ez  a  becsületes  öreg  úr- 
nak s  nejének  elég.  Ha    Etelka    férjével    néha    kéve- 

sebbé  elégszik  meg,  mevt  Kálmán  még  most  is  szer- 
fölött kedveli  az  agarászatot,  azzal  vigasztalja  nejét, 
hogy  a  8ii-iki  bor  is  idei  bor  volt  egykor,  s  hogy 
fia  is  majd  kiforrja  magát. 

Az  öreg  Tengelyi  eleinte  szomorú  volt.  Oly  sze- 
rencsétlenség, mint  melyen  ő  keresztül  ment,  elke- 
seríti a  legvidámabb  kedélyt,  s  a  jegyző  a  komoly 
jellemekhez  tartozott  egész  életén  át.  Neje  kérése 
soha  nem  birhatá  őt  arra,  hogy  lakását  a  kastélyba 
tegye  át.  —  Alacsony  házban  születtem  —  monda 
mindig,  —  így  akarok  meghalni.  —  De  a  boldogság, 
melyet  maga  körül  látott,  a  sok  jó,  mit  veje  sege- 
delmével a  tisz^réti  lakosokon  tehetett,  kiknek  annyi 
ideig  jegyzőjük  volt,  földerité  végre  őt  is.  Takarék- 
magtárt  s  kisdedóvó  iskolát  alapított,  gyümölcsfákat 
ültetett  a  házak  s  utak  mellé,  s  c  szüntelen  mun- 
kásság, melyben  napjai  folytak,  derültté  tevék  agg 
korát,  világos  tanulságul  mindenkinek,  hogy  valamint 
az  erőmű,  ha  hasztalan  vesztegel,  idővel  elrozsdá- 
sodik, s  annyival  fényesebb,  mennyivel  szünteleneb- 
bül  dolgozik :  lígy  az  ember,  ki  egész  életén  át  fá- 
rad, el  nem  veszti  díszét  öreg  napjaiban  sem. 

A  kislaki  s  tiszaréti  házak  legjobb  barátjai  Völ- 
gyesy  és  Vándory  maradtak.  Az  első,  baráti  körökben 
lassanként  elszokott  emberkerülő  életmódjától,  s  át 
kezdé  látni,  hogy  ha  sokan  elég  balgatagok  az  em- 
bert külső  formája  után  ítélni  meg,  nem  kisebb  bal- 
gatagság, azért,  hogy  ilyenek  előtt  kitérjünk,  minden 
társaságtól  visszavonulni ;  mert  ha  az  emberi  társa- 
ságban a  bolondok  s  gonoszok  még  oly  nagy  több- 
ségben volnának  is,  azon  kevés  józan  s  becsületes 
ember,  kit  benne  találhatunk,  megérdemli,  hogy  mint 
a  gyöngyhalász,  őket  keresve,  a  társaság  mocskos 
habjaiba  merüljünk.  És  Vándory  —  boldogok  között 
élt,  oly  körben,  mely  optimismusának  mintegy  bizo- 
nyításul szolgálhatott,  miként  nem  lett  volna  boldog 
ől  Hogy  a  levelek  birtokába  jutva,  melyek  által  szü- 
letését bebizonyíthatá,  sem  nevét,  sem  helyzetét  nem 

változtatta,  magától  értetik.  Több  elvezetet,  több 
való  szerencsét  ő  e  világon  nem  találhatott  volna, 
mint  kis  lelkészlakában,  hová  minden,  ki  segélyt  ke- 
resett, oly  szivesen  betért.  Soha  a  szeretet,  mely 
tiszta  szivét  tölte,  nem  veszte  semmit  melegéből, 
soha  bizodalma,  melylyel  az  isteni  gondviselés  s  az 
emberek  jobb  természete  iránt  viseltetett,  nem  in- 
gadozott. Mint  a  csipkebokor,  melyről  a  szentirás- 
ban  olvadunk,  ilyen  vala  e  férfi  lelkülete;  a  láng, 
mely  szivében  égett,  világot  s  meleget  terjesztett, 
de  nem  emészté  fel  oltárát,  épen  azért,  mert  nem 
földi   láng  vala. 

Az  öreg  János,  kit  Ákos  gazdájának  tett,  de  ki 
mind  a  mellett  soha  huszárköntösétől  meg  nem  vált, 
első  esztendőben  teljesen  megelégedve  nem  érzé 
magát,  de  miután  Ákosnak  fia  született,  a  vén  ka- 
tonának leghőbb  óhajtása  teljesült  s  alig  várhatja  a 
pillanatot,  melyben  sok  győzedelmes  csatáit  e  máso- 
dik Réty-ivadéknak  elmondhatja. 

Néhányan  olvasóim  között  talán  tudni  szeretnék, 
mi  történt  Nyúzóval  ?  Hogy  a  törvényes  bizonyság, 
mely  ezen  már  azért  is  kiválólag  magyar  könyvben 
a  kezdettől  minden  fontos  pillanatokban  jelen  volt, 
végén  se  nélkülöztessék,  elmondom,  ámbár  a  főbi- 
rónak  vége  nem  oly  regényes,  mint  kívánnám.  Úgy 
ítélünk  emberekről,  mint  az  időről.  A  mezei  gazda 
áldja,  a  sétára  készülő  uracs  átkozza  az  esős  vasár- 
napot ;  még  a  jégesőnek  s  állandó  szárazságnak  is 
vannak  a  buzakereskedők  közt  magasztalói,  s  így 
nincs  ember,  ki  néha,  ha  valakinek  épen  gazságával 
használt,  igen  derék  embernek  nem  tartatnék.  Nem 
csuda  tehát,  ha  Nyúzónak  is  voltak  barátai,  csak  sze- 
rencsétlenségére az  aliitpánné  halála  után  kevesebb, 
mint  mennyire  helyzetében  szüksége  vala.  A  főbiró 
elvekhez  alkalmazá  egész  életét.  Felfogása  szerint  a 
mindennapi  kenyér  az,  mit  bölcsek  a  szükséges  alatt 
értének,  —  hozzá  szép  ház,  birtok  stb.,  stb.  az,  mi 
hasznosnak  neveztetik;  jó    hír  s  köztisztelet,   ez    fel- 

Br.  EotvO*  :  A  falu  jcgytffjc  Jl.  36 

fogása  szerint  a  voluptuosumokhoz,  a  luxushoz  tar- 
tozik, mi  után  józan  ember  csak  akkor  fárad,  ha  a 
két  elsőnek  bővében  van.  Ez  elvnek  helyes  alkal- 
mazása Nyúzót  bajba  keverte.  Bizonyos  közmunkák, 
melyek  Garacsnak  szebbítésére  fordíttattak,  s  ehhez 
hasonló  dolgok,  melyekről  bővebben  szólni  nem  aka- 
rok, az  érdemes  tisztviselőnek  annyira  rossz  néven 
vétettek,  hogy  hivatalától  esküdtjével  együtt  elmoz- 
díttatott,  mi  Garacs  vidékének  nem  kis  kárára  vált, 
miután  a  főbiró  házának  még  be  nem  födött  har- 
mada mindeddig  várja  cserepét,  s  a  kerítés  sem  ké- 
szült el,  a  mennyire  én  tudom. 

Miután  az  urakról  szóltam,  s  így  birálóm  előtt,  ki 
e  művemet  azzal  vádolá,  hogy  benne  az  első  helyet 
a  nép  alsó  osztályainak  engedem  át,  javulásom  jelét 
adám:  nem  akarják-e  tudni  olvasóim,  mi  történt 
Zsuzsival  ? 

Története  rövid  és  egyszerű.  Midőn  Liptáknétól 
férje  halálát  meghallá,  lerogyott  nénje  karjai  közé  s 
egy  ideig  eszmélet  nélkül  maradt.  Mikor  magához 
jött,  elment  gyermekei  sirjához,  s  leborulva  a  most 
először  zöldelő  halmokon,  könyek  között  búcsút  vett 
kedveseitől  s  nénjével  Tiszarétre  költözött.  Kérte,  hogy 
ott  lakhassék,  hol  férjével  élt,  s  miután  Ákos  a  há- 
zat Liptákné  segedelmével  úgy  igaz/ttatá  el,  mint 
az  egykor  állt,  oda  vonult.  Elzárkózva  mindenki  elől, 
magányosan  töltötte  napjait,  maga  Liptákné  csak  rit- 
kán láthatá  őt,  más  senki  a  faluból  nappal  nem  ta- 
lálkozott vele.  Csak  este  láták  szomszédai  megnyilni 
ajtaját,  s  akkor  a  szegény  asszony  a  Török-domb- 
hoz ment,  s  ott  maradt   virradtig. 

Ákos,  fiatal  nejével  egy  nyári  éjtszaka  a  Török- 
domb felé  sétálva,  egy  asszonyi  hangtól  e  régi  nép- 
dalt hallá   énekelni : 

Ezen  a  nyári   éjszakán 
Ragyog  a  csillag  igazán  ; 
Ott,   hol    az  a  csillag  ragyog, 
Én  is  oda  való  vagyok. 

Vilma  gyanítá  az  énekest. 

Másnap  reggel,  mikor  a  faluból  több  gazda  ka- 
száival munkára  ment,  a  Törők-domb  közelében 
ugyanazon  helyen,  hol  néhány  hónap  előtt  Viola  meg- 
halt, a  fűben  egy  asszonyt  találtak.  Föl  akarták  kel- 
teni, de  ő  nem  ébredett  többé   fel. 

Történetem  végéhez  értem.  Isten  veletek,  olvasóim ! 
Ha  vannak  köztetek,  kik  elbeszélésem  mindennapi- 
ságán  megbotránkoztak,  s  tartózkodás  nélkül  kimond- 
ják :  hogy  hacsak  akarnának,  sokkal  szebb  könyvet 
írhatnának,  —  legyetek  meggyőződve,  nem  rendkí- 
vüli, de  való  dolgokat  akartam  elmondani.  Ha  né- 
hányan a  nyíltságot  rosszaljátok,  melylyel  honi  álla- 
potaink árnyoldalairól  szóltam,  h/gyétek  el,  ha  nem 
volnék  meggyőződve,  hogy  ez  állapotok  megváltoz- 
tatása tőlünk  függ,  inkább  fényoldalaikat  kerestem 
volna  föl,  hogy  titeket  s  enmagamat  nyájas  csalódá- 
sokkal vigasztaljam.  Ha  a  képet,  melyet  élőtökbe  ál- 
lítottam, valótlannak  tartjátok,  győzzetek  meg,  hogy 
mindé  dolgok,  melyekről  szóltam,  ha  nem  is  egy  me- 
gyének szűk  határai  kőzött,  de  hogy  nem  történhet- 
nek, hogy  nem  történnek  hazánkban,  s  áldani  foglak 
e  meggyőződésért;  valamint  legforróbb  óhajtásom  az, 
hogy  e  regény  minél  előbb  valószínűtlenné  váljék. 
Nem  mulatni,  használni  akartam ;  ha  törekvésem  nem 
volt  sikeretlen,  más  dicsőséget  nem  kívánok  fárad- 
ságomért. 

S  most  Isten  veled  is,  hazám  nagy  rónasága,  hol 
ifjabb  koromban  a  szőke  Tisza  partjain  sok  víg  s 
szomorú  napot  töltöttem  s  hová,  midőn  c  munkát 
iram,  képzel mem  annyiszor  visszatért  I  Szépek  e  hegy- 
sorok, szép  a  Duna  messze  elnyúló  tüköré,  melye- 
ken szemem  magas  lakásomból  áttekint ;  de  ne  szól- 
jon senki  ellened  honomnak  dísze,  zöld  rónaság! 
Végetlenül,  mint  a  tenger  árjai,  terülsz  el  szemünk 
előtt,  s  nagyságodnak  nincs  látszó  határa,  csupán  az 
ég,  mely  kék  boltozatával  tarka.  Körülötted  sötét 
hegylánca  nem  emelkedik,  s  a  fölkelő  nap  hótakart 
csúcsokra  nem  tűzheti  arany    koronáit ;    magas    füved 

kaszálatlanul  szárad  el  tövén,  folyóid  nádas  partjaik 
között  nénnán  haladnak  tovább,  a  heg\'kúpok  váratlan 
változékonyságát,  a  völgyek  meglepő  fordulatait  tő- 
led a  természet  megtagadta;  s  a  vándor,  ha  egyenlő 
felszineden  átment,  egyes  szépségek  emlékét  nem 
fogja  lelkében  találni,  —  de  mégis  nem  állt-e  sok- 
szor meghatva,  bámulva  nagyszerűséged  előtt?  Ha  a 
nap  szürke  határod  fölött  csendesen  fölmerül  s  ra- 
gyogó sugarait  egész  felszineden  akadáiy  nélkül  egy- 
szerre elönti,  vagy  ha  délibáb  a  dél  forró  hevében 
árnyatlan  tereid  fölött  tavakat  fest,  mintha  a  szom- 
juzó  föld  a  tenger  árjairól  álmodoznék,  melyeket  azt 
egykor  takarták;  vagy  ha  az  éj  sölét  nyugalma  bo- 
rult el  a  messze  határ  fölött,  s  míg  fönn  csak  a  csil- 
lagok, lenn  itt-ott  pásztortűz  világít,  a  földön  véget- 
len csend  terül  el,  úgy  hogy  a  vándor  a  magas  fű- 
vön  átsuhogó  esti  szellőt  hallhatá,  nem  tölté-e  el  ily 
pillanatokban  leirhaílan  érzemény  kebelét?  érzemény, 
melyet  a  magas  Alpok  fönséges  csudái  közt  nem  ta- 
lált, s  mely  búsabb  talán,  de  nagyszerűbb,  mint  te  nagy- 
szerűebb  vagy  e  föld  minden  bérczeinél,  honom  kor- 
látlan rónasága,  te  párja  a  végetlen  tengernek,  zöld 
s  határtalan,  mint  ő,  hol  a  szív  szabadabban  dobog 
s  szemünk  nem  talál  korlátokat ! 

Te  a  magyarnak  képe  vagy,  nagy  rónaságunk  1 
Reményzölden,  de  pusztán  állsz,  arra  teremtve,  hogy 
termékenységeddel  áldást  áraszszál  magad  körül,  de 
még  kopáran.  Az  erők,  melyekkel  Isten  megáldott, 
még  szunnyadoznak  s  az  ezernyi  évek,  melyek  fö- 
lötted átvonultak,  nem  láttak  dicsőségedben ;  de  az 
erő,  rejtve  bár,  még  él  kebledben,  a  gaz  maga,  mely 
határodon  oly  dúsan  felnő,  hirdeti  termékenységedet, 
s  szivem  monc'ja,  közéig  az  idő,  hol  virulni  fogsz. 
Virulni  te  szép  rónaságunk,  s  virulni  a  nép,  mely 
egy  ezred  óta  síkodat  lakja.  Boldog,  ki  a  napot  el- 
érheti !  boldog,  ki  legalább  azon  öntudattal  vigasztal- 
hatja magát,  hogy  minden  tehetségével  e  szebb  idő 
előkészítésére  dolgozott. 


JEGYZET. 


A  falu  jegyzője  1 845-ben  jelent  meg  először,  Pulszky  Ferenci- 
nek ajánlva. 

Megjelenése  nem  pusztán  irodalmi  esemény  volt,  hanem  politi- 
kai  is. 

Eötvös  1840  óta  nagyhírű  tekintélye  volt  a  reform-pártnak,  az 
1843-iki  országgyűlésen  meg  Batthyány  Lajossal  együtt  a  Főrendi- 
táblán az  ellenzék  vezére.  Az  ellenzék  kebelében  ez  időtájt  alakult 
a  centralisták  köre.  Eleinte  csak  heten  tartoztak  e  körbe :  Eötvös, 
Trefort  Ágoston,  Csengery  Antal,  Szalay  László,  b.  Kemény  Zsig- 
mond, s  a  vidéken  Szontágh  Pál  és  Madách  Imre.  (L.  róluk:  Bek- 
sics  Gusztáv,  Magyar  doclrinairek.  Budapest,  1882.  Aigner  Lajos- 
nál.) A  közigazgatás  központosítását  s  a  kormány  Felelősségének 
elvét  sürgették.  Midőn  Kossuth  1844.  júliusában  a  kiadóval  való 
meghasonlása  következtében  megvált  a  Pesü  Jíirlap  szerkesztésétől, 
Szalay  László  vette  azt  át,  s  a  lap  a  centralisták  orgánuma  lett. 
Eszméik  legbuzgóbb  harczosa  Eötvös  volt.  Hosszú  czikksorozatban 
bizonyította,  hogy  a  közigazgatás  központosítása  a  kormány  fele- 
lősségével kapcsolatban  nem  veszélyezteti  szabadságunkat,  sem 
összeköttetésünket  Ausztriával.  A  kormánynak,  hogy  valamit  tehes- 
sen, hatalomra  van  szüksége,  hatalmát  csak  a  Felelősség  mérsékel- 
heti, melylyel  az  utasitás  nélküli  országgyűlésnek  tartozik.  Kikelt  a 
megye-rendszer  ellen,  mely  biztosítja  ugyan  alkotmányunkat,  de 
egyszersmind  gátolja  a  nemzet  kifejlődését  s  örökös  oppositiójával 
t  utasítási  jogával  minden  reFormot  akadályoz. 

E  támadások  heves  visszatetszést  keltettek,  mert  a  közvélemény, 
s  maga  Kossuth  is,  a  megyékben  az  alkotmány  védbástyáit  látta. 
Az  ellenzék  vezéreinek,  köztük  gróF  Batthyány  Lajosnak  kértére 
Eötvös  a  lapban,  melynek  szerkesztését  1846  elején  Csengery  An- 
tal vette  át.  Föl  is  hagyott  czikkeivel.  De  támadásait  a  megye- 
rendszer ellen  Folytatta.  Csengery  segítségével  rendszerbe  Foglalta 
czikkeit  s  1 846-ban  J(eform  czímen  kiadta.  AzonFelül  egy  irány- 
regénybe  Fogott,  melyben  szintén  a  megyei  rendszer  árnyoldalait 
akarta  Feltüntetni.   E  regény    Jl  falu  jegyzője. 

E  monumentális  műben  egész  addigi  munkásságát  összeolvasz- 
totta. Megelevenül  itt  a  Tieform  minden  eszméje  ;  Főtárgya  azon 
visszásság,  hogy  hazánkban  egy  rendé  minden    jog  kötelesség  nél- 

kül,  a  másiké  minden  kötelesség  jog  nélkül.  Tengely]  nemesi  le- 
velének elvesztével  elveszti  összes  jogait.  Nincs  e  regényben  semmi 
visszaélés  rajzolva,  a  mit  a  T^eform  ne  bizonyított  volna.  Semmi 
sincs  tehát  képzeletből  véve,  minden  tényen  alapul.  Egyéb  mun- 
káinak czélzatait  is  beolvasztotta  e  nagy  művébe.  A  mit  a  zsidók 
emancipatiójáról  (Bu^pej/t  Szemle,  1840)  és  a  fogházjavítás  (1838) 
ügyében  irt,  azt  itt  föleleveníti  az  üveges  zsidó  nyomorúságának 
s  a  börtönök  és  rabok  állapotának  rajzában  (II.  kötet,  XXll.  254 — 
257;  265  s  köv.  lapok.  XXXJll.  276—290;  XXXVl.  350—360). 
Nagy  fontosságú,  a  mit  az  iró  hivatásáról  mond  (1.  kötet.  XX. 
378 — 381)  s  a  regény-  és  történetíró  feladatának  rokonságáról. 
(II.  kötet,  XXXV.  320 — 321.)  A  költészetről  itt  elmondott  néze- 
teit kiegészítik  Magyarország  t^i^-ben  czimű  történeti  regényének 
előszava,  s  A  franczia  drámai  Utteratura  és  Vidor  Hugó  czimű 
tanulmánya. 

Megjelenésekor  az  Életképek-ben  Vas  Andor,  (1845,  11.  sz. 
márczius  j  5,  a  füzetes  kiadás  első  füzetéről)  a  Szépirodalmi  Szemlé- 
ben (1847)  KelemenfFy  László  foglalkozott   vele. 

Szigeti  József  Triola  czimmel  színdarabbá  dolgozta  át,  melyet 
a  Nemzeti  színházban   j  872.  febr.  2-án  adtak  először. 

A  falu  jegyzője-ért  3200  frt  tiszteletdijat  fizetett  a  kiadó.  (Id. 
Szinnyei  József:  Magyar  irők  élete  és  munkái.) 

Jeladások:  Megjelent  1845-ben,  Pesten,  Hartleben  Konrádnál, 
előbb  nyolczíves  havi  füzetekben,  később  három  kötetben.  — 
Harmadszor  1865-ben,  Pesten,  Emich  Gusztávnál,  három  kötet- 
ben. —  Negyedszer  1881-ben,  Ráth  Mórnál,  Pesten,  két  kötet- 
ben. Ugyanakkor  ötödik  kiadása  a  Családi  könyvtár  czimű  gyűj- 
teményben, három  kötetben.  —  Hatodszor  1891-ben,  Ráth  Mór- 
nál, három  kötetben.  Jelen  kiadás  a  hetedik. 

Tordítások-'  Már  1846-ban  németre  fordította  gróf  Majláth  Já- 
nos. (Der  Dorfnoldr.  Aus.  d.  Ung.  übersetzt  von  Joh.  Gráf 
Majláth.)  Pest,  Hartleben  Adolfnál.  Újra  1851-ben,  ugyanott,  har- 
madszor és  negyedszer  1871-ben  és  1878-ban  Bécsben.  Ezeken 
kívül  megjelent  a  Reclam-féle  Vniversal  Bibliolhek-ban  (931 — 935.  sz.) 
Veilheim  Adolf  fordításában. 

Angolra  lefordította  Wenckstern  Ottó  Village  Tiolary  czimmel  ; 
(London,    1850.)  Pulszky    Ferencz   előszavával. 

Olaszra  lefordította  Helfy  Ignácz.  E  fordítás  1855-ben  Vero- 
nában jelent  meg. 

